
1 
Credința care mută munții 


În plină idilă americană 


espre anul 1971 s-a vorbit ca despre începutul perioa- 
IL) dei negre din România şi a tiraniei lui Ceauşescu. 

Deseori, s-a spus că liderul român a emis „tezele din 
iulie” după vizita în Asia roşiel. Inspirat de „revoluția cultu- 
rală” chineză şi de festivismul coreean a restrâns şi el libertatea 
creatorilor. Şi a impus instituţiilor culturale, fără drept de apel, 
ideologia naționalist-comunistă. Deşi secretarul general n-a fost 
atunci la primul contact cu manifestările asiatice2. 

Evoluţia culturii din lagărul comunist şi documentele din 
arhivele româneşti devoalează o mult mai complicată istorie. 
Până la acea vizită, s-au petrecut şi câteva momente de impact 
în politica românească şi în înțelegerile cu frații din Tratatul de 
la Varşovia. 

Relaţiile româno-americane evoluaseră foarte bine după 
vizita din 1969 a preşedintelui Richard Nixon în România?. În 
februarie 1970, Casa Albă a iniţiat o strategie de diferenţiere 
între țările Europei Răsăritenet. Henry Kissinger5, a explicat-o 
în memoriile sale ca pe-o apropiere şi o răsplată pentru aceia 
cu o politică externă mai independentă față de Uniunea 
- Sovietică. Lui Ceauşescu i-a surâs şansa de a fi „alesul”. 

Făceau americanii concesii ideologice? Câtuşi de puțin. 
Competiţia cu comunismul, declarase Nixon, va fi extinsă peste 
„materialismul rigid”. Căci forța comunismului rezidă “mai 
mult în acel sentiment misionar, dorința de a câştiga” care-i 
aruncă adepții în bătălie. Dar America a fost şi rămâne liderul 
luptei. Binele a fost şi va fi decis de americani. Citându-l pe 

înțeleptul indian Rajagopaladahari, preşedintele SUA a emis 
următoarele reflecţii: „Comunismul este sortit eşecului deoarece 
principiile sale sunt contrare cu natura umană. Omul are nevoie 
de Dumnezeu, iar comunismul este ateu. Omul vrea să fie liber, 
comunismul îl face sclav. Omul îşi venerează mândria indivi- 
duală, iar comunismul îl colectivizează”€... 

Însoțit de nevastă, Ceauşescu a aterizat în America, la mij- 
locul lui octombrie 1970, ca şef al delegației României la sesi- 
unea jubiliară a Adunării Generale a ONU. Se împlinea un 
sfert de secol de la înființarea ei. Invitația lui Nixon de-a vizita 
țara i-a parvenit pe pământ american”. 

Nixon s-a întrecut în amabilități. Mulţumit şi de contrele lui 
Ceauşescu la Moscova, şi de receptivitatea acestuia la intere- 
sele Statelor Unite în Asia roşie: chinezii acceptaseră discuţii 
cu americanii. Soţilor Ceauşescu şi suitei lor le-a oferit, în fapt, 
o vacanță de două săptămâni. Le-a pus la dispoziție un avion 
pentru a străbate țara, cu popasuri la Hollywood, Los Angeles, 
San Francisco şi Washington DC. Singurele momente protoco- 
lare au fost primirea oficială din grădina Casei Albe, depune- 
rea de coroane la mormântul eroului necunoscut de la Cimiti- 
rul Arlington şi dineul oferit oaspeţilor de soții Nixon. Ceau- 
şeştii au fost găzduiţi la Blair House, reşedinţa oficială a oas- 
peţilor preşedintelui american, iar delegaţia cazată la Hotelul 
Mayflower. 

Ceauşescu a vizitat, în principal, mari firme americane, con- 
form evocării lui Dumitru Popescu, secretarul CC cu pro- 
paganda. S-a minunat de sistemul de irigare al porumbului cu 
picături la rădăcina fiecărei plante. S-a plimbat cu yachtul unui 
miliardar, a luat lunch-ul cu un reprezentant al familiei 
Rockefeller. Şi s-a uimit mai ales de „lipsa de complexe protoco- 
lare a vârfurilor societății banilor”. De la prânzul „fad şi sărăcă- 
cios” servit în sufrageria de serviciu a „monstrului“ finanţist, la 
puținătatea personalului de pe yachtul celuilalt miliardar. S-a 
simţit extraordinar la o întâlnire organizată într-o sală din New 

York. Spectatorii veniți să vadă şi să vorbească unui lider 
comunist plătiseră bilet de intrare! 

Acasă, între ai lui, s-a arătat încântat de America. Dar la cel 
de-al XXIV-lea Congres al PCUS”, Ceauşescu n-a vrut să mear- 
gă. Dacă Brejnev nu-l onorase cu prezenţa la Congresul PCR 
din vara lui 1969, motivând probleme de sănătate, Tovarăşul a 
înţeles să-i plătească în aceeaşi monedă. În consecință, l-a 
propus ca şef al delegației pe Paul Niculescu-Mizil. „Eu prefer 
să mă duc de zece ori la dracu, decât odată acolo”, s-a recuzat 
şi fostul agent sovietic Bodnăraş de călătoria la Moscova, stâr- 
nind ilaritatea generală. În cele din urmă, Ceauşescu a acceptat 
să conducă delegația. Va avea astfel o ocazie nouă de-a da lec- 
ţii de politică externă celorlalți delegați, l-au flatat subalternii!0. 


Primul gânditor revoluționar român 


Alt moment deosebit în evoluția lui Ceauşescu a fost inau- 
gurarea, în februarie 1970, a Academiei de Ştiinţe Sociale şi 
Politice. Din funcţia de preşedinte onorific al ei s-a erijat în 
ipostaza de ideolog, iritându-i mai cu seamă pe sovietici. 
Aceştia se considerau moştenitorii, de jure şi de facto, ai tezau- 
rului marxist-leninist. În trecutul destul de apropiat, Hruşciov 
se arătase potrivnic pretenției de ideolog a lui Mao. Teoriile 
maoiste valorau cât un galoş rupt, l-a blamat el!!. Dar Stalin, 
despre care nu mai pomenea nimeni acum ca şi cum n-ar fi 
existat, lansase teza că după victoria revoluţiei, locul teoreticie- 
nilor va fi luat de conducători care îmbină teoria cu practica 
revoluționară!2. Ceauşescu s-a pus pe linia lui. 

Primul preşedinte în exerciţiu al noii academii a României 
socialiste a fost Miron Constantinescu. N-ar fi deloc exclus ca 
acesta să-i fi trezit lui Ceauşescu ambiția iluzorie de inovator al 
dogmei proletare. Nicicând Tovarăşul nu şi-ar fi afişat slăbi- 
ciunile emulilor de nouă generație. Dar, prin instituția nou in- 
ventată, Paul Niculescu-Mizil, Dumitru Popescu şi Ion lliescu 
au devenit... academicieni. 





8| VIAȚA LUI CEAUŞESCU 


Ceauşescu ar fi putut profita, fără jenă, de know-how-ul lui 
Miron Constantinescu în teoria revoluționară, „avându-l la mâ- 
nă” cu episoade din trecut. Format în spiritul obedienţei de 
partid şi totodată experimentat cățărător pe meterezele puterii, 
Constantinescu râvnise, de la început, la a fi „intelectualul par- 
tidului”. Apoi, după moartea lui Stalin, țintise locul lui Dej. 
Cariera politică i s-a ruinat, în 1957, prin loviturile adminis- 
trate, pe față, tocmai de Ceauşescu'3. Susținut de combustia 
ambițiilor personale, dar şi a credinţei în lumea nouă, Constan- 
tinescu renăscuse după căderile politice şi după dramele sale 
farniliale:4. După reabilitare, mergea cu linguşirea până la se 
ridica în picioare, în semn de omagiu, doar la auzul numelui 
Ceauşescu15. 

Rolul Academiei de Ştiinţe Social-Politice fiind „îmbogă- 
țirea” marxism-leninismului, de-acum Ceauşescu se vedea ca 
primul gânditor al României. Şi - de ce nu? - filozof al contem- 
poraneității. A ținut, de altfel, să menționeze următoarele: 
„Activitatea teoretică în problemele sociale - care, de aseme- 
nea, este o activitate ştiinţifică -, nu se poate realiza din birou, 
de către oameni care stau în jurul lor cu tot felul de tratate şi 
manuale, cu tot felul de reviste încercând să tragă concluzii 
din ele“16. Tezele teoretice, zice el, sunt apanajul revoluționa- 
rilor. Postulatul lui Feuerbach!7 după care important este să 
schimbi lumea, nu s-o interpretezi filozofic, afla o nouă expre- 
sie în Ceauşescu. 

Punând semnul egal între marxism-leninism şi gândirea 
filozofică, Tovarăşul intenționase chiar desființarea facultății 
de filozofie. Pe ideea că nu puteam avea două facultăţi de 
filozofie: una de partid, alta de stat. Nici altă filozofie, în 
România, decât marxism-leninismul!8. Pe acest temei au fost 
tratate ştiinţele socio-umane în învățământul superior româ- 
nesc. În 1977, s-au desființat specializările în psihologie, socio- 
logie, pedagogie, filozofie şi istorie. Studenţii au fost reduşi 
numeric şi comasaţi în două secţii - filozofie-istorie şi istorie- 
filozofiet?. 

Ceauşescu socotea, cu alte cuvinte, că după confirmarea de 
revoluţionar al marxism-leninismului, venise vremea afirmării 
ca teoretician inovator al ideologiei adaptate specificului națio- 
nal românesc. În carneţelele sale însemna, adesea, reflecții. 
Propriu-zis lozinci, introduse apoi în discursuri. lată câteva 
dintre acestea: „Umanismul nu este o noțiune abstractă. El ca- 
pătă diferite înţelesuri corespunzător etapelor istorico-sociale 
de dezvoltare”; „Fericirea personală nu se poate realiza igno- 
rând bunăstarea şi fericirea generală“; „Literatura şi arta rea- 
list-revoluționară trebuie să transmită nu numai anumite 
realități ci să prezinte realitățile în contextul social-istoric, şi în 
acelaşi timp, în perspectiva transformării continuu revoluțio- 
nară a vieţii”; „A fi revoluționar în artă înseamnă să realizezi o 
artă realist-revoluționară, care să aibă un rol activ în transfor- 
marea societății şi a omenirii, a omului însuşi 20. Şi aşa mai 
departe... Prin stereotipii ca acestea, publicate în „opere de 
căpătâi”, Ceauşescu şi-a arogat statutul de filozof, în acord cu 
teza lui Stalin. De gânditor revoluționar, în terminologia epocii. 
Simultan inițiase proiecte ce urmăreau să-l proiecteze pe scena 
politicii mondiale. În februarie 1970, a găzduit, spre exemplu, 
o conferință a miniştrilor de Externe din țările Tratatului de la 
Varşovia pe tema Tratatului de Neproliferare a armelor nu- 
cleare?!. Tema dezarmării şi păcii se consumă injust între 
marile puteri, argumentase Ceauşescu în susținerea propune- 
rii sale. Ea reprezintă însă o preocupare a tuturor statelor, fără 
deosebire de forța militară sau regimul lor politic. 

Anii 1970-1971 au fost o perioadă fecundă şi a muzeografiei 
româneşti. Toate oraşele reşedinţă de județ şi-au completat 
zestrea edilitară cu câte-un muzeu de istorie. Au însă şi acestea 
o poveste comună. Până atunci, istoriografia partidului îl pozi- 
ționase în centrul evenimentelor pe Gheorghiu-Dej. În primele 
luni după instalarea la putere, Ceauşescu se îngrijise şi de 
rescrierea istoriei. În toamna lui 1965, Leonte Răutu îi prezen- 
tase noului lider un referat despre viitoarea cronologie şi inter- 
pretare a istoriei comunismului românesc. Fostul ideolog-şef al 

defunctului Dej menționa analiza „în spirit critic” a congre- 
selor, „ideilor şi tezelor greşite” de tactică şi strategie politică, a 
„fenomenelor negative” din viaţa internațională precum şi a 
influențelor unor „elemente sectare, oportuniste, străine de 
popor'“22. S-a instituit şi o comisie pentru controlul „politicii 
corecte” în frunte cu Ceauşescu. În componenţa sa intrau vete- 
ranii Chivu Stoica, Maurer, Apostol, Bârlădeanu, Bodnăraş, 
Drăghici şi Răutu, precum şi demnitarii de nouă generație 
Paul Niculescu-Mizil şi Manea Mănescu. Bătrânilor partidu- 
lui li s-a cerut să-şi scrie autobiografiile extinse la forma „po- 
veştii de viață”. 

Dar la începutul anilor 70, proiectul scrierii istoriei parti- 
dului se îngropase. De altfel, în toamna lui 1965, sovieticii refu- 
zaseră să predea arhiva PCdR din anii cominternişti?4. Inven- 
tivi, şefii propagandei s-au dispensat de documentele lipsă, 
difuzând noua istorie a comunismului autohton prin muzee şi 
presă. S-au reorganizat repede Institutul şi Muzeul de Istorie 
ale Partidului Comunist, precum şi Muzeul Doftana. În ele, 
istoria celei de-a doua jumătăţi a secolului XX în România s-a 
reciclat, rescris şi recentrat pe Ceauşescu. 

După aceeaşi viziune, în 1970 s-a inaugurat Muzeul Naţio- 
nal de Istorie al RSR. Organizarea şi conținuturile sale s-au 
copiat, la scară restrânsă, în noile muzee judeţene. Prin vizitele 
la muzeu, efectuate sistematic în orele de istorie, elevilor li se 
„dovedea” că, dintotdeauna, strămoşii comuniştilor români 
luptaseră călăuziți de „idealurile“ partidului reprezentat de 
revoluționarul Ceauşescu. 

În vara lui 1970 a apărut şi prima parte a „capodoperei” 
Tovarăşului - România pe drumul societății socialiste multilateral 
dezvoltate. Sub acest titlu, toate cuvântările, articolele, inter- 
viurile şi rapoartele lui Nicolae Ceauşescu, începând cu cele 
din primăvara lui 1969, au fost editate de către Editura Poli- 
tică. Pentru tomurile impresionante, cu aspect de cărămidă, se 
folosea cea mai bună hârtie şi cele mai trainice coperţi - 
purpurii, ca steagul partidului, cu inscripții aurii. În 1989 s-a 

ajuns la al 32-lea volum. Ediţiile complete garniseau toate lăca- 
şurile partidului, bibliotecile şi librăriile din țară. În paranteză 
fie spus, ipostaza de gânditor revoluționar nu era proprie doar 
cercurilor comuniste. Părea o modă adoptată şi de liderii tine- 
relor state independente. Liderul Libiei, colonelul Muammar 
al-Gaddafi3, spre exemplu, îşi prezenta „filozofia” politică şi 
socială într-o lucrare de trei volume, cunoscută drept Cartea 
Verde. Discuţiile pe marginea ei făceau parte din protocolul 
primirilor de oaspeți străini2€. 

Înaintea elaborării „tezelor din iulie” s-a publicat, simultan 
în România şi în Franţa, şi biografia oficială a lui Ceauşescu, 
redactată de jurnalistul francez Michel-P. Hamelet. Liderul ro- 
mân apare şi aici înfățişat în dublă ipostază de teoretician şi 
practician revoluționar. Şi totodată de urmaş al patrioților şi 
revoluționarilor din istoria națiunii??7. Biograful i-a elogiat stilul 
managerial particularizat prin munca în colectiv şi „contact 
personal şi permanent cu poporul”. L-a comparat cu generalul 
de Gaulle, dar în favoarea lui: dacă preşedintele Franţei 
se-ntâlnea „uneori” cu cetățenii, la Ceauşescu e practică uzuală. 
În acest portret idealizat s-au introdus şi alte detalii de dubioasă 
concreteţe. Precum exemplul sosirii lui Ceauşescu la locul de 
muncă: atunci când maşina lui trage la scara sediului CC, 
trecătorii îşi potrivesc ceasurile la orele 8 fix2%. Urmărindu-i pro- 
gramul, unii gazetari străini ar fi întrebat - dar când se mai şi 
odihneşte? Odihna lui Ceauşescu e „adeziunea poporului” la 
obiectivele sale politice2?. 

În spiritul propagandei autohtone, conducătorul îşi „con- 
sumă” propria ființă pe altarul proiectului comunist. Urmân- 
du-i exemplul, cetățenii ar trebui să devină revoluționari dârji şi 
invincibili30. Pe acest temei narcisistic, Ceauşescu va construi, 
de altfel, cultul personalității sale. 

La jubileul semicentenarului PCR, secretarul general a 
anunţat că țara păşise în societatea socialistă multilateral dezvol- 
tată. Un concept novator, în viziunea gânditorului ce se 

credea. Pentru anii 70-80, ceilalți parteneri din Tratat foloseau 
titulatura de societate socialistă dezvoltată?. 

În fine, în toamna lui 1971, Ceauşescu şi-a încheiat progra- 
mul reciclării sovietelor leniniste prin înlocuirea numelui Minis- 
terului Culturii cu titulatura de Consiliul Culturii şi Educaţiei 
Socialiste. În fruntea lui l-a numit pe Dumitru Popescu, verifi- 
cat între timp şi prin funcția de preşedinte al Consiliului Na- 
țional al Radioteleviziunii Române. Cu această ultimă restruc- 
turare, Ceauşescu şi-a încheiat reforrna. Nu avea ce învăţa de 
la Gorbaciov%, va spune mai târziu, deoarece el făcuse o 
perestroika avant la lettre. 

Pe potriva acestor gânduri şi etape a promulgat „tezele din 
iulie” 1971. În societatea socialistă multilateral dezvoltată li s-a 
conferit statutul de cadru formativ al omului nou. 


Vizita din China 


Luna iunie a anului 1971, Ceauşescu a dedicat-o, aproape 
integral, vizitei în Asia. Cu centrul de greutate în China. Acolo 
a zăbovit 9 zile delegația de partid şi de stat compusă din lon 
Gheorghe Maurer, Manea Mănescu, Ion Iliescu, Dumitru 
Popa“ şi Aurel Duma, ambasadorul român la Pekin. Liderul 
român s-a reîntâlnit şi cu legendarul Mao într-o convorbire de 
70 de minute35. În februarie 1972, cu preşedintele american 
Nixon, Mao se va întreține mai puțin!s€. 

Delegații români au purtat convorbiri şi cu alţi veterani ai 
„marşului cel lung” - Zhou Enlai”?, Kang Sheng, Lin Biao”. 
Aceştia intraseră în inevitabilul declin al vârstei şi sănătăţii. 
Atât Kang Sheng, şeful serviciilor speciale cât şi premierul 
Zhou Enlai sufereau de cancer. Dar Biroul Politic chinez nu 
aprobase intervențiile chirurgicale recomandate de medici. 
Mao credea că, dacă e vindecabilă, orice boală trece de la sine. 
De ajutor nu-i sunt bolnavului nici medicina homeopată, nici 
cea alopată. Amândouă grăbesc sfârşitul omului. Însuşi Mao 
se chinuia tu o persistentă bronşită la întâlnirea cu Ceauşescu. 
În acest timp, Deng Xiaopingt suporta represaliile „gărzilor 

roşii”. lar Lin Biao se afla în plin şi încă necunoscut complot 
împotriva liderului chinez. Descoperit în septembrie 1971, 
încercase, fără succes, să-şi caute scăpare la Moscovaf!. Acestea 
n-aveau cum să fie percepute de demnitarii români im- 
presionați tocmai de ordinea, disciplina şi unitatea chinezilor. 

În convorbirea cu Mao, Ceauşescu şi-a exersat iarăşi rolul 
de curier: liderii comunişti italieni şi spanioli doresc reluarea 
legăturilor cu China, a informat elt2. S-a discutat şi despre 
„revoluţia culturală”. Un „experiment”, zicea Mao, prin care 
burghezii sunt obligaţi să se supună cuvântului muncitorilor şi 
al țăranilor. Mao s-a declarat pe poziţii în cearta cu sovieticii 
încă... zece mii de ani! Vizita lui Kosîghin% a şters un mileniu, 
iar delegaţii români, altul, a glumit el. Dar, ca să transmită 
sovieticilor că nu glumeşte cu altele, i-a invitat pe români să 
viziteze adăposturile anti-atomice+t. Să aibă ce povesti în 
escala de la Moscova. 

Mai belicoşi decât chinezii s-au arătat, pe față, conducătorii 
Kremlinului. În escala moscovită, Kosighin şi ceilalți demnitari 
sosiți la aeroport au administrat o critică dură delegaților 
români. „Vizita a căpătat un caracter de ascuțire a diver- 
gențelor şi este îndreptată împotriva țărilor socialiste”, a 
conchis Ceauşescu, acasă, asupra viziunii sovieticet5. 

Efectele călătoriei prezintă fațete diverse. Generalul Şerb46 
se afla, bunăoară, în plină campanie de furnizare a secretelor 
militare româneşti sovieticilor. În timpul vizitei, divizii ale 
Armatei Roşii fuseseră mobilizate la granița estică a României. 
lar flota „marelui vecin” făcea aplicaţii în dreptul litoralului 
românesc. KGB-ul transformase România în ţintă prioritară a 
infiltrările derulate prin operațiunea cu nume de cod 
PROGESS?7. Potrivnici ai politicii româneşti pro-chineze s-au 
arătat şi liderii Bulgariei, Ungariei, Poloniei şi Est-Germaniei în 
întâlnirea ținută la Crimeea din august 1971. Brejnev le-a 
declarat răspicat acestora intenţiile sale: „Ceauşescu a mers 
prea departe. Conduce lupta împotriva noastră (şi) constituie 
principalul obstacol în calea liniei noastre... Noi am avut 

răbdare în privința comportamentului României. Trebuie să 
încercăm să exercităm influență asupra evoluţiilor din inte- 
riorul țării”48. Fraţii au făcut apoi front comun în campania de 
decredibilizare a României, cu Ungaria în avangardă”. 
Brejnev indicase linia, iar ei s-au grăbită să meargă cât mai de- 
parte în direcția arătată. 

În informarea prezentată Comitetului Executiv asupra 
vizitei în China, Ceauşescu s-a lăudat cu „...primirea de sute şi 
sute de mii de oameni, dar nu grămadă cum se iese la noi, ci în 
mod organizat - cu şcoli, fanfară, jocuri sportive, dansuri”. 
Coreenii procedaseră la fel. „Şi cred că avem şi de învățat, 
totul era ordonat, a insistat el. A fost un fel de sărbătoare, o 
manifestare sărbătorească. În pieţe era scris cu steaguri şi cu 
trupuri: „Trăiască prietenia chino-română” - în limba chineză 
şi română. Erau lozinci multe despre prietenie, despre lupta 
împotriva imperialismului, împotriva presiunilor de tot 
felul”50. Cum să nu-i fi plăcut?! Şi cum să nu fi luat aminte 
capii propagandei la entuziasmul lui? 

Tovarăşul venise impresionat şi de politica lui „prin noi 
înşine” în versiunea Pekinului. Închizând porțile impenaliştilor, 
chinezii au stimulat energiile proprii în sectoarele economice. 
„Au de toate - electrotehnică, electronică, instalații de aer condi- 
ționat ş.a.m.d., a povestit el. N-au importat nimic şi au făcut lu- 
cruri foarte bune. (...) Totul este produs de noi, ne-au spus, nu 
vrem să importăm când vorbim de forțele proprii, vrem să-i 
facem pe oameni să înțeleagă că ei pot şi trebuie să facă totul: 
înainte se crease o mentalitate că aşteptau totul din străi- 
nătate"'51. 

Mândru s-a arătat de medierea relației lui Mao cu preşedin- 
tele Richard Nixon52. Liderii chinezi sunt gata să-l primească 
pe Nixon în China dar, cu rezerve în chestiunea Taiwanului. 
S-au arătat recunoscători pentru ajutorul românesc la intrarea 
lor în ONU şi pentru antamarea de relaţii cu alte state. 

Ceauşescu admirase furnicarul marilor uzine şi comune 
populare. „Revoluţia culturală“ cu cele patru „purificări” ale 

sale a înţeles-o ca „luptă între două linii”: pe de-o parte, vechiul 
exponenților burghezo-feudalismului, dar şi „starea de 
ploconire în fața străinătății”; pe de altă parte, noul principiilor 
revoluționare. I-a plăcut şi că în conflictele dintre „roşii” 
(revoluționari) şi „experți“ (specialişti), prioritate au cei dintâi. 
Şi că deasupra tehnocraţilor rămân muncitorii. „Noi tot 
umblăm să vedem în Italia, în Elveţia, să aducem specialişti 
din vest“55, îşi face Ceauşescu o mea culpa în Comitetul Execu- 
tiv pentru importurile capitaliste. Nu va mai aproba, prin ur- 
mare, mărfurile străine solicitate de ministere. În paranteză fie 
spus, în ultimii ani se încercase şi impulsul economiei ro- 
mâneşti cu ajutorul ştiinţei manageriale americane. În 1966, se 
înființase Centrul de perfecționare a cadrelor de conducere a 
întreprinderilor (CEPECA) cu asistența Fondului Special al 
Naţiunilor Unite şi a Organizaţiei Internaționale a Muncii56. 
Dar managerii instruiți la CEPECA nu puteau grefa mecanis- 
mele suple şi eficiente ale pieţei libere pe scheletul pietrificat al 
economiei centralizate şi etatizate. 

Dar „am spus despre succesele obținute în condițiile grele 
interne ale revoluţiei culturale, n-am spus că revoluţia cultu- 
rală a fost bună“, a punctat Ceauşescu în relatarea vizitei 
sale. De altfel, „revoluţia culturală” nu favorizase relațiile ro- 
mâno-chineze. „Banda celor patru“58 se împotrivise comer- 
țului extern pe motiv de trădare a intereselor naționale. Astfel 
că s-a opus şi înțelegerilor încheiate cu România pentru schim- 
bul țiței - îngrăşăminte chimice5”. Dovadă că lucrurile evoluau 
în bine a fost creditul fără dobândă acordat românilor de 
chinezi - 60 de milioane de dolari, din care jumătate în 
mărfuri60. 

Tovarăşul a împărtăşit şi impresii artistice. Povestind 
despre baletele tematice Fata cu părul cărunt şi Detaşamentul de 
femei, montate de Jiang Qing$!, nevasta lui Mao şi ministru al 
Culturii, a remarcat o „cotitură revoluționară”. Au eliminat, 
zice el, „toate aceste mentalități mic-burgheze şi au luat-o de la 
capăt”. Căci, după explicația gazdelor, tineretul trebuie „să ştie 

ce au fost moşierii, ce-a reprezentat burghezia”. „Mi-a plăcut 
foarte mult”, le-a lăudat Ceauşescu, criticând, explicit, creația 
autohtonă („Noi am împânzit cinematografia cu filme de 
aventuri, iar teatrul cu piese occidentale. Am scos piesele revo- 
luţionare şi am introdus piese fără nici un conţinut. La fel fa- 
cem şi la televiziune unde tot discutăm şi nu s-a schimbat 
nimic”62). Dar judecăți asemănătoare a emis şi alte dăți. Însăşi 
cinematografia americană i-a servit, deseori, de exemplu 
pozitiv. 

Înaintea plecării în China, Ceauşescu avea planurile cultu- 
rale puse la punct. De altfel, în februarie 1971, Tovarăşul îm- 
părtăşise reflecții şi impresii din alte străinătăți. Impresionat, la 
americani, zice el, a fost de „preocuparea pentru crearea unei 
tradiții culturale, pentru că ei nu au o tradiţie, toți sunt o 
adunătură”. lar, în Iran, şahinşahul adunase artiştii într-o 
clădire („destul de proastă, nu ca ale noastre că sunt palate”) şi 
le-a cerut, exclusiv, arta persană. În Maroc, regele a vrut o 
moschee nouă, după stilul vechi. Nimeni se plânge pe-acolo că 
n-ar avea libertate artistică, a subliniat Ceauşescu. În România, 
„Puţini încearcă să se inspire din trecut”, a criticat el. 

Admiraţia lui Ceauşescu pentru China n-a fost, aşadar, 
exclusivă. Nici necondiționată. Altfel urma poate, spre binele 
lui şi al ţării, şi linia Celor Patru Modernizări chinezeşti. 


Muncă voluntară şi conştiinţă socialistă 


După relatarea făcută demnitarilor despre vizita în ţările 
asiatice, Ceauşescu i-a convocat în teleconferință pe condu- 
cătorii judeţelor. Deja, relațiile cu aceştia nu mai semănau celor 
din anii 60. Aliniaţi ca-n front la raportul periodic al telecon- 
ferinţelor, capii judeţelor i se adresau reverenţios Tovarăşului 
cu „permiteţi” şi „raportez“, cu „stimate” şi „iubite tovarăşe 
secretar general”. Generalul Ceauşescu făcuse din activul 
partidului o armată disciplinată. Polcovnicii i se adresau prin 
formule consacrate. Bunăoară, capul judeţului Covasna, fostul 
dulgher Kiraly Karolyst l-a gratulat pe Ceauşescu în numele 

oamenilor muncii din teritoriu pentru succesele repurtate în 
turneul asiatic. Covăsnenii, zicea el, primiseră „cu deosebită 
satisfacție” rezultatele vizitei, mândri de „munca laborioasă” a 
secretarului general65. 

Dacă aceşti subalterni direcţi i se adresau ca-n plenare, dis- 
cursul lui Ceauşescu diferă comunicării sale publice. Reali- 
zările sunt mult sub plan, le-a reproşat subalternilor în iunie 
1971. Pentru bunul mers al recoltării păioaselor, a formulat 
măsuri ca acestea: „Eu rog primii secretari să mobilizeze toate 
forțele, tineretul, chiar şi funcționarii şi în zilele de sărbători şi 
din oraşe, pentru a strânge la timp, şi dacă se poate fără nicio 
pierdere sau în orice caz, cu pierderi minime, în întregime 
grâul. (...) Ştiţi că anul trecut a trebuit să scoatem din fondul 
central o cantitate destul de mare de grâu... (...) Vom aprecia 
munca fiecărui comitet judeţean şi a fiecărei organizații de 
partid după felul cum vor acționa pentru a strânge la timp şi 
în bune condiţii în întregime toată recolta”66. 

Roadele câmpului se strângeau, aşadar, prin munca volun- 
tară a elevilor, studenților şi soldaților. Când nu răzbeau, sco- 
teau muncitorii şi funcționarii. Situația aceasta făcea din 
activiştii partidului ceea ce fuseseră vătafii de pe moşiile boie- 
reşti. Aşa cum îi văzuse Ceauşescu acasă, în copilăria lui. De- 
acum însă, secretarul general voia să pună pe roate şi obiec- 
tivele plănuite în programul de investiții prin muncă patriotică. 
„Atât în investițiile industriale, cât şi la cele din agricultură, 
spune el, trebuie să se apeleze în mai mare măsură la muncă 
voluntară, la folosirea tineretului, în general a oamenilor 
muncii - şi din agricultură şi din industrie, a gospodinelor -, în 
executarea la timp a investițiilor prevăzute în plan. Aceasta 
este valabil şi pentru lucrările de locuinţe şi alte lucrări social- 
culturale, lucrări edilitare”. lar dacă se prefigurează posibilități 
suplimentare de export, să se rezolve, de asemenea, prin muncă 
voluntară 57. 

Ca şi cum povara de pe umerii noilor iobagi n-ar fi ajuns, 
Ceauşescu a anunțat reducerea importurilor în favoarea 

autodotării. Să se discute cu conducerile întreprinderilor „mă- 
surile de producere prin forțe proprii a utilajelor prevăzute la 
import”, le-a indicat el capilor judeţenisă. „Totul pentru front”, 
sloganul primului său militantism liber, l-a transformat în 
„Totul pentru producție”, după cum remarcase şi biograful 
său oficial, HameletS?. În vremuri de pace adică, românii conti- 
nuau să trăiască sub imperativul legilor de război. La comen- 
tarii, plângeri sau critici, Ceauşescu devenise deja impermea- 
bil. În aceeaşi teleconferință, şi-a declarat iritarea că-i parvenise 
un memoriu colectiv de la Combinatul Siderurgic Hunedoa- 
ra7. Capii judeţului, care n-au intervenit mai devreme, apla- 
nând frământările, vor fi făcuți vinovați. 

Începutul anilor 70 coincide însă cu intrarea întregului lagăr 
comunist într-o criză imprevizibilă fondatorilor săi. Funcţionau 
visatele fabrici şi uzine, marea proprietate privată dispăruse, 
agricultura era socializată. Locul specialiştilor lumii vechi îl 
luaseră intelectualii educați de noua orânduire. Dar, dacă 
existase cândva şi spirit revoluționar, s-a tocit. A doua generaţie 
de aparatciki promovase cu motivația intrinsecă a privilegiilor 
nomenkiaturii şi din plăcerea puterii. Dar cum să-l faci pe 
cetățeanul de rând să muncească şi să trăiască în spiritul 
continuului sacrificiu pentru edificarea lumii noi? 

Credinţa care mută munții, e expresia potrivită pentru con- 
vingerea care-l animă pe Ceauşescu. Va încerca prin toate mij- 
loacele aflate la îndemână s-o inducă şi românilor. Conştiința 
socialistă a oamenilor muncii a fost pentru el un „perpetuum 
mobile” al progresului. Din acest punct de vedere, a răsturnat 
dogma marxist-leninistă a existenței materiale care determină 
conştiinţa spirituală. „Conflictul a pornit de la realitatea că 
societatea era prea săracă, dispunea de mijloace insuficiente 
pentru a stimula material participarea competitivă la viaţa 
socială, a explicat Dumitru Popescu geneza acestei conversii 
ideologice. Conştiinţa nu costă bani, nu afectează bugetul - ca 
atare dorea să fie mobilizată mai mult pentru a lua locul 
adevăratului factor determinant”7!. În 1971, liderul a instituit 

şi cel mai înalt ordin din România - titlul de Erou al Muncii So- 
cialiste. Decernat în condiții excepționale - printre alții şi 
gimnastei Nadia Comăneci”2. Venise timpul „eroilor muncii”, 
exemplu ridicat însă pe umerii stahanovismului. 

Acesta a fost contextul şi rațiunile „tezelor din iulie”. Docu- 
mentul se intitula însă pompos Propuneri de măsuri pentru îm- 
bunătățirea activității politico-ideologice, de educare marxist-leni- 
nistă a membrilor de partid, a tuturor oamenilor muncii. Cele 17 
propuneri făcute de Ceauşescu au fost aprobate de şedinţa 
Comitetului Executiv al PCR în data de 6 iulie 1971. Şi difuzate 
apoi printr-o consfătuire cu activul de partid cu titlul de 
program ideologic al societății socialiste multilateral dezvoltate. 
„Dezbaterile” de la Consfătuirea cu activul de partid din do- 
meniul ideologiei, culturii şi educației din 9 iulie, n-au făcut 
decât să aprobe „tezele”. Şi să extindă gama exemplelor nega- 
tive şi a iniţiativelor de combatere a acestora. Menirea „tezelor 
din iulie” era să accelereze viteza spre comunism. Timpul so- 
cietăţii fără bani, cu oameni care vor munci din toate puterile 
şi se vor mulțumi cu puținul satisfacerii trebuințelor de bază. 

Cele văzute în recenta vizită din Asia, recunoştea Ceau- 
şescu, i-au întărit opiniile de dinaintea călătoriei. „Înainte să 
plec, am avut o şedinţă la Secretariat şi acolo am stabilit să 
pregătim un material pentru plenară, că propaganda noastră 
este nemulțumitoare, că ea nu corespunde sarcinilor de 
educare a tineretului şi poporului în general, a zis el. Aşa că 
am spus-o înainte de a merge în China. Dar ceea ce am văzut 
în China şi Coreea demonstrează că (sic!) concluzia la care noi 
am ajuns este justă”. A confirmat şi cu altă ocazie că, încă din 
primăvara lui 1970, s-a pus chestiunea unei dezbateri în 
Comitetul Central despre perfecționarea activității ideologice. 
În ultimele 5-6 luni, în pregătirea ei, se organizaseră dezbateri 
cu diverse categorii de creatori şi activişti. În acelaşi sens a 
opinat şi Dumitru Popescu, instalat, în toamna lui 1971, 
preşedinte al Consiliului Culturii şi Educaţiei Socialiste şi al 
Comitetului de stat pentru Cultură şi Artă. Vizita în China n-a 
fost decât un moment al strângerii şurubului, a mărturisit 

Popescu în memoriile sale, nicidecum o „reforjare” a gândirii 
lui Ceauşescu?74. Călătoria din China n-a determinat modifi- 
carea viziunii?5, i-a întărit mărturia şi lon Stoian76, alt martor 
implicat în schimbarea de macaz a propagandei. În volunta- 
rismul său fantezist, liderul român şi-a închipuit că va trece, 
primul, linia de sosire în raiul comunist. 

La modul noutăţilor concrete, după „tezele din iulie” s-a 
introdus lecţia lunară de învățământ politico-ideologic în toate 
întreprinderile şi instituțiile, în învățământul liceal şi superior, 
în şedinţele organizațiile politice, de masă şi obşteşti. lar în 
literatură şi artă s-a decretat promovarea creației cu caracter 
militant comunist. 


Teze după teze 

Prin mobilizări şi acțiuni în sprijinul formării şi dezvoltării 
conştiinţei socialiste, Ceauşescu a ţintit la transformarea româ- 
nilor în oameni noi. 

Mai întâi a marii armate de comunişti. Acestora le-a făcut 
un portret de feți-frumoşi de poveste. „Comunistul trebuie să 
fie cinstit, curajos, demn, să lupte cu ardoare pentru adevăr, 
pentru dreptate şi libertate, spunea el. El trebuie să iubească 
munca, să depună eforturi şi să se preocupe continuu pentru 
dezvoltarea proprietății socialiste de stat şi cooperatiste, să 
pună pe prim plan interesele poporului muncitor, înțelegând 
că între interesele personale şi cele generale ale întregii socie- 
tăți nu există nici o contradicție, ci, dimpotrivă, există o strânsă 
unitate dialectică, că bunăstarea personală este strâns legată de 
bunăstarea întregului popor, că asigurând dezvoltarea genera- 
lă a țării asigură ridicarea şi a nivelului său de trai'7. Răul îşi 
avea rădăcinile în moravurile burgheze: furturi, delapidări, 
desfrâul moral, viață de lux prin câştiguri ilicite, necinstea, 
minciuna, carierismul...75 Trebuiau distruse. Sau, cel puțin, 
ascunse. 

Apoi Ceauşescu a trecut la reorganizări. A inclus fiecare 
grup profesional, social sau etnic într-o organizație pusă sub 

tutela Frontului Unității Socialiste (FUS), înființat în 1968 şi 
rebotezat Frontul Democraţiei şi Unității Socialiste (FDUS). 
Menţiuni aparte în rețeaua organizațiilor care voiau să 
compună națiunea socialistă, merită consiliile oamenilor muncii de 
naționalitate maghiară şi germană, create în 1968. Prin acestea, 
Ceauşescu aprecia că rezolvase „creator” problema drepturilor 
minorităților. În fapt, aceleaşi ca ale populației majoritare, plus 
şcoli şi publicații în limba maternă”. 

Obsesia omului nou — constructor conştient al socialismului şi 
comunismului a generat forme de expresie de domeniul absur- 
dului. SF-ul lui Orwell, 1984, părea să prindă viaţă în România 
socialistă. Educația politică s-a instituționalizat de la vârsta de 
4 ani prin organizația Şoimii Patriei, înființată în 1976. În orga- 
nigrama gimnaziilor, liceelor şi şcolilor profesionale s-a intro- 
dus funcţia de director adjunct cu munca politico-educativă a 
elevilor. Acesta coordona programele de educație comunistă, 
tot mai încărcate în activități extra-şcolare, an după an: de la 
excursii şi drumeții pentru cunoaşterea frumuseţilor patriei so- 
cialiste, la schimburi de experienţă între profesori şi concursuri 
pe teme politice între elevi. Numele lui Ceauşescu se repeta tot 
mai des cu prilejul oricăreia dintre ele. Misiunile directorului 
cu munca educativă erau apreciate, în schimb, ca o formă de 
muncă patriotică. Astfel că instalarea în această funcţie se făcea, 
de obicei, sub presiune şi cu promisiuni de facilitare a pro- 
movării profesionale. 

Adulții din afara organizațiilor uteciste şi comuniste au fost 
puşi sub comanda partidului prin Organizația Democraţiei şi 
Unităţii Socialiste (ODUS)50. Primirea se făcea fără vreun cere- 
monial şi se cotiza simbolic (un leu lunar). 

Agitaţia liderului român era comentată de analiștii sovietici 
ca o întărire a tendinţelor naționaliste care glorificau lupta 
românilor pentru independenţă în fața Turciei, Austro-Un- 
gariei şi Rusiei. Continuată de actualii conducători ca „luptă” 
pentru suveranitatea ţării şi împotrivire la tendința Moscovei 
şi a celorlalți aliați „să comande România” 81. 

Ceauşescu a trăit stăpânit şi de obsesia muncitorilor. Pro- 
gres al democrației socialiste, considera, bunăoară, creşterea 
ponderii cadrelor de conducere provenite din muncitori (de la 
76% în 1979, la 80% în 198382). În anii 70 şi 80 însă, acest tip de 
promovare reprezenta instituționalizarea contraselecției. Ti- 
nerii nu urmau şcoli profesionale de dragul clasei proletare, ci 
din incapacitatea reuşitei la examenul de admitere în învă- 
țământul liceal şi superior, cursuri la zi. Un copil merituos la 
învățătură obținea bursă, cămin şi cantină. Trecuse vremea 
sloganului setei de învățătură împiedicată de sărăcia părinților 
şi de mărimea taxelor şcolare. Dar promovările la partid şi 
profesionale favorizau în continuare pe cei cu traseul şcoală 
profesională - studii liceale serale sau la fără frecvenţă, cu 
lustrul şcolilor de partid. O palmă pe obrazul intelectualilor cu 
parcurs normal de carieră! 

„Tezele din iulie” 1971 au fost doar primul act al piesei care 
amenința să n-aibă sfârşit. În vara lui 1983 au apărut „tezele de 
la Mangalia” 8%. Reluau aceleaşi teme - revoluționarul ca nou 
model social, formarea conştiinţei socialiste, creşterea discipli- 
nei... Promovarea creaţiei naționale a condus la decizia de 
difuzare a creațiilor muzicale româneşti în procent de 70% în 
emisiunile de radio şi televiziune, în discoteci şi baruri. 

În vara lui 1984, în organigramele comitetelor comunale şi 
orăşeneşti de partid s-a introdus funcția de secretar adjunct cu 
propaganda, al doilea om după primar. Noua armată de acti- 
vişti salarizați de partid a însemnat, în fapt, o reducere a chel- 
tuielilor bugetare: concomitent s-au anulat indemnizaţiile 
directorilor de cămine culturale şi biblioteci săteşti. Sarcinile 
lor au fost preluate de secretarul adjunct cu propaganda care 
coordona învățământul, cultura, propagandiştii şi agitatorii 
locali. Adică, pe intelectualii din localitate, obligaţi la munca 
obştească a programelor zilnice de manifestări politice: con- 
ferinţe, expuneri, mese rotunde etc. Aberaţia acestora, afişată 
în spaţiile publice, agresa în plus râvnita normalitate a dorinţei 
omului de-a fi lăsat în pace după timpul de muncă. Pentru 

Ceauşescu însă, un nou prilej de mândrie printre ceilalți tova- 
răşi din lagărul comunist. În decembrie 1983, a refuzat să-i 
trimită pe secretarii CC cu probleme ideologice şi internaționa- 
le la întâlnirea organizată la Moscova cu omologii lor din țările 
Tratatului. Românii aveau „tezele de la Mangalia”! De altfel, 
chiar termeni consacrați ai ideologiei au fost „românizați”: în 
loc de marxism-leninism se spunea socialism ştiinţific iar intema- 
ționalismul proletar se transformase în internaționalism socialists4. 
Dacă propagandiştii asociau geniul lui Lenin şi cu tezele din 
aprilie 191865, românul Ceauşescu se voia mai prolific decât 
părintele revoluţiei proletare. La şapte decenii după Lenin, a emis 
şi românul tezele din aprilie. Aşa i s-a spus Programului revoluțio- 
nar de muncă al partidului şi poporului, elaborat în aprilie 198886. 

2 
Vătafii societății multilateral dezvoltate 


Dezamăgiri şi marginalizări: 
Trofin, Iliescu şi Onescu 


eauşescu a fost într-o continuă căutare de activişti ca- 
( pabili să organizeze şi să impulsioneze masele pentru 

îndeplinirea sarcinilor. Înlocuise agitația şi desfăşurarea 
din vocabularul stalinist cu termenul de mobilizare. 

Foştii ilegalişti nu mai corespundeau expectanţelor sale. L-a 
ajutat şi trecerea vremii să scape de ei. Îi înşelau deja speran- 
țele şi „cei veniți la masa pusă“, cum îi numise Pârvulescu pe 
nomenklaturiştii intrați în partid după război?. Din anii '70, a 
început şi selecția între demnitarii de a doua generație, margi- 
nalizând pe aceia care-i înşelau aşteptările. „Nimeni nu e de 
neînlocuit”, învățase Ceauşescu, pe vremuri, de la Stalin. 

Primul debarcat din Secretariatul Comitetului Executiv a 
fost Virgil Trofin. Operația a început în februarie 1971. Fostul 
muncitor cu dublă calificare (ajustor mecanic şi cazangiu de lo- 
comotive) a rămas în amintirea colegilor ca activist rigid, dar 
necontaminat de „entuziasmul constructiv“ al Tovarăşului. 
Succedându-i în funcția de secretar cu organizatoricul lui 
Ceauşescu, ceilalți vedeau în el şi potenţialul urmaş la condu- 
cerea PCRS8. Îl „citise”, ca atare, şi secretarul general. Unul 
pleacă, altul vine, însă! 

În aceeaşi şedinţă din februarie 1971, când liescu a promo- 
vat secretar al CC, Trofin a aterizat, în bobârnace, la sindicate. 
După ritualul consacrat, criticile s-au năpustit asupra lui din 
toate părțile. Fazekaş Janos a pus degetul pe rană: Trofin şi-a 
luat-o în cap, pe principiul că secretarul cu organizatoricul e 

socotit al doilea în partid. Dar „noi avem un secretar general”, 
nu mai e cazul de secretar doi, sau trei, sau patru. Luându-şi 
avânt, vicepreşedintele Consiliului de Miniştri l-a urecheat şi 
pe Manea Mănescu că-l linguşeşte prea grosolan pe Ceau- 
şescu. În concluzie, Tovarăşul şi-a făcut autocritica: „Noi am 
greşit luând pe Trofin - şi aceasta este chiar şi pentru Iliescu - 
de la UTC şi aducându-l direct la partid. Noi am discutat ca să 
stea puțin primul secretar de la UTC la judeţ, că fără a lucra jos 
în munca de partid nu poți fi bun conducător de partid“%. Şi 
ca să înlăture orice dubii asupra puterii sale absolute de-a da 
de pământ cu oricine şi sub orice motiv, l-a criticat pe Trofin şi 
că-i lipsit de preocupare pentru studii. Deşi Trofin venise la 
partid după mai multă şcoală decât criticul său. 

În ce-l priveşte pe Ion Iliescu, vizita din iunie 1971, în Asia, 
a fost deseori evocată ca factor declanşator al maroinalizării lui. 
Protejatul Ceauşeştilor ar fi încercat să tempereze entuzaasmul 
acestora pentru festivismul şi îndoctrinarea chinezească. Aşa 
intrase în dizgrația lor. Astfel că la mijlocul lui iulie 1971, l-au 
expediat ca secretar - în acelaşi resort dar la scară mai mică - 
în județul Timiş. Pentru urmaşul de ilegalişti, aceasta însemna 
munca de jos! După moartea lui Ceauşescu, „proscrisul” a de- 
clarat şi că, în China, i se înregistraseră anumite discuţii cu 
Dumitru Popa, pe-atunci pnimarul Capitalei%. Şi că se expri- 
mase în dezacord cu Lenuţa Ceauşescu despre societatea 
Coreii de Nord”. 

Ce spunea însă Ceauşescu, „la cald”, despre cazul Iliescu? 
Relatând despre vizita efectuată în Comitetul Executiv, To- 
varăşul şi-a arătat admirația pentru disciplina liderilor chinezi. 
Unii conducători veniseră din spital pentru întâlnirea cu 
oaspeții. Prin comparaţie, a constatat că „aparatul nostru este 
indisciplinat”. Începând cu Maurer, „tovarăşii din delegaţie au 
fost refractari (...) n-au activat, n-au depus eforturi (...) fiecare 
se băga în cameră şi aştepta să fie sculat, să fie invitat”%2. Pe 
secretarul cu propaganda l-a nominalizat astfel: „În ce priveşte 
pregătirea materialelor, am avut cei doi consilieri, pentru că 


TIRANUL |29 


practic Iliescu nu a lucrat cum trebuie. Am avut pe cei doi 
consilieri - Dobrescu şi Mitea. La comunicat? au lucrat Andrei 
şi Macovescu. Eu o spun numai aşa, pentru că va trebui să 
tragem învățăminte”'%4. 

I-a criticat atunci însă şi pe ofițerii însoțitori, pe membrii 
echipajului de zbor şi pe diplomați. Nu s-a sfiit să-şi argu- 
menteze criticile cu constatările nevestei. Reieşea că românii 
trimişi în străinătate fac prea multe cumpărături. Dispun, 
adică, de prea multă valută”. Va „îndrepta“ curând şi aceste 
neajunsuri. Va introduce şi spiritul cazon în cercul demnitari- 
lor, va elimina comozii, suferinzii şi... extrovertiții care se ex- 
primă mai sincer decât învoise el. 

Relatări amănunțite asupra vizitei din iunie 1971 a făcut şi 
Ştefan Andrei, în acel moment prim-adjunct al secției Relaţii 
Externe a CC. Ceva deosebit, spune martorul, s-a petrecut în 
salonul avionului între Lenuţa Ceauşescu şi Ion Iliescu. Încă 
neintrodusă în conducerea partidului, pe soția Tovarăşului o 
linguşeau, din greu, demnitarii. Ceilalți vedeau şi că noul 
secretar cu propaganda li se adresa Ceauşeştilor ca între vechi 
cunoscuți. Singurul dintre cei noi care-şi permitea luxul acesta. 
Atunci când tovarăşa Lenuţa şi-a dat cu părerea că aceia care 
studiaseră în Uniunea Sovietică sunt oamenii ruşilor, Iliescu şi- 
a permis o replică aluzivă la studenţia londoneză a fiului ei, 
Valentin. „Dar cei care studiază la Londra, capitala capitalului 
financiar, cum a definit-o Marx?”, ar fi ironizat-o el%. Din 
mărunțişuri ca acestea, s-au certat. Altă „scăpare“ ar fi fost 
salutul lui Ion Iliescu de răspuns la omagiile mulțimii. „Nici pe 
mine nu m-au salutat chinezii, au salutat. partidul. Tu ce te-ai 
apucat să faci cu mâna pe-acolo?”, l-ar fi certat Ceauşescu”. 
Ion lliescu se manifestase apoi „indisciplinat”, plecând cu 
Dumitru Popa să viziteze clădirea circului din Ulan Bator 
construită de români. Deşi conducătorul delegației indicase 
tuturor să rămână la ambasadă. În plus, „Iliescu voia şi să se 
bage în toate”, să schimbe chiar stilul discursului public%. A 

fost un efect cumulat, a conchis Ştefan Andrei, despre decizia 
debarcării lui lon Iliescu?. 

Protejatul pe care-l promovase fulgerător, nu se ridica la 
înălțimea sarcinilor, a fost concluzia secretarului general. 
Detesta şi familiarismele între conducători. Va fi ajuns şi 
Ceauşescu, probabil, la aceleaşi concluzii asupra lui Iliescu, ca 
şi Gheorghiu-Dej, înainte de moarte, în privința sa1%. lar 
trimiterea în teren era etapă obişnuită în planul de carieră al 
revoluționarului „venit la masa pusă“. Promovarea lui Iliescu a 
displăcut, de altfel, şi activiştilor cu biografii în standardele 
partidului. Constantin Drăgan, preşedintele UGSR i-a făcut 
explicit următoarele reproşuri şi recomandări în chiar 
momentul promovării: „Iovarăşul Iliescu a trecut succesiv 
prin nişte munci de conducere şi n-a muncit în fabrică şi 
spiritul acesta muncitoresc din întreprinderi face mult. Trebuie 
să țină cont de modestie şi de felul de a pune problema”10l. 

În general, după ce „ucenicii” atingeau vârful la tineret sau 
la DSPA, secția organizatorică îi „vărsa” în capul judeţenelor 
de partid. Urma proba mobilizării clasei muncitoare şi țărănimii 
la sarcinile de plan. Algoritmul acesta l-au urmat lon Dincă!02 
(trimis în județul Argeş), Iosif Banc (Mureş), Miu Dobrescu 
(laşi) şi alţii, în perioade anterioare marginalizării lui Iliescu. 
Dacă treceau proba stagiilor judeţene cu brio, puteau urca la 
vârful partidului, în nucleul de decizie. „Să-i luăm de sus şi 
să-i trimitem jos pentru că (sic!) centrul muncii este jos”, după 
expresia unuia dintre demnitari!%.Trecerea lui Iliescu din vâr- 
ful organizaţiei de tineret în nucleul de decizie al partidului a 
fost, aşadar, o excepție, nu o practică uzuală. Cu precedentul 
promovării lui Nicolae Ceauşescu, dar el, prin anii de închi- 
soare şi lagăr, avea statut deosebit. În plus, faţă de foştii mun- 
citori promovați în fruntea partidului, biografia celui ce-i va 
succede lui Ceauşescu, înregistra minusul practicii proletare. În 
cele două stagii de voluntar pe şantiere ale tineretului, lon 
Iliescu neîndoielnic n-a dat la cazma, ci făcuse agitație. Chiar şi 
în anii 80, foşti lideri ai tineretului au fost trimişi, la încheierea 

mandatului, în teren. În această situație s-au aflat şi succesorii 
lui Iliescu la vârful UTC-ului: Pantelimon Găvănescu, lon 
Traian Ştefănescu! şi însuşi fiul lui Ceauşescu. Pe Nicu l-a 
trimis la județeana Sibiu. Nu s-a pus chestiunea marginalizării 
mezinului Ceauşeştilor, ci a pregătirii lui pentru „mai sus”. 

Ceauşescu a obiectat în acest spirit şi în momentul promo- 
vării lui Iliescu ca secretar al CC, în februarie 1971. „De Iliescu 
eu nu vreau să spun nimic, a zis atunci. Este un tovarăş bun, îl 
cunoaşteţi cu toții. Are şi el însă lipsuri care s-au manifestat. 
De fapt, şi el într-adevăr trebuie să studieze chiar mai bine 
problemele muncitoreşti, să meargă mai mult şi să cunoască 
chiar mai bine aceste probleme”1%. După portretul ce i l-a fă- 
cut Dumitru Popescu, „zâmbărețul” Iliescu „lumina“ însă şe- 
dinţele Secretariatului cu permanent optimism şi bună dispo- 
ziție. „Copilul teribil” al conclavului decizional! părea însă 
puţin capabil de fermitatea, intransigenţa şi avântul revoluționar 
impuse de Ceauşescu. Care s-a exprimat despre el în termeni 
ca aceştia cu ocazia lansării „tezelor din iulie”: „Tovarăşul 
Iliescu a lucrat câţiva ani la tineret - până acum câteva luni. 
(...) Numai de a vorbi la general că trebuie să educăm tinere- 
tul, nu se poate! Tovarăşul Iliescu are şi el o răspundere pentru 
lipsurile care s-au manifestat în organizarea activității în rân- 
dul tineretului. În această activitate s-a introdus un spirit 
„intelectualist”, funcţionăresc, de neglijare a tineretului mun- 
citoresc, de nesocotire a rolului său - şi aceasta în timpul când 
tovarăşul Iliescu a condus munca” 107. Dar una-i la tineret, cu 
totul alte le sunt problemele la partid, după observațiile 
Tovarăşului108. 

Momente de „şovăire” nu aflăm însă la Ion Iliescu. Dar 
„fermitate” în menţinerea la putere, da. Dovezi în acest sens 
aduce stenograma şedinţei cu liderii tineretului, dintr-a doua 
zi de Crăciun a anului 1968. Prim-secretarul CC al UTC Ion 
lliescu o convocase pentru evenimentele din Ajun. Studenţii 
au colindat şi au dansat Hora Unirii în Piața Kogălniceanu, 
apoi în Piaţa Universității, după relatarea Anei Şincai, socotită 

liderul manifestării. În fața Ambasadei Cehoslovaciei au 
ovaționat Primăvara de la Praga. Intenţionau să-l colinde şi pe 
Ceauşescul0?. 

În versiunea din 1968 a lui Ion Iliescu, „golănia studențeas- 
că”110 pornise de la un „aşa-zis colind”. Şi sfârşise în fața am- 
basadei americane cu lozinca „Libertate, libertate pentru stu- 
denţi 111. „Cultivăm tradiţii ale poporului dar de ce în ajunul 
Crăciunului?”, s-a adresat prim-secretarul CC al UTC subal- 
ternilor săi!12, Colindul acela s-a terminat cu un proces şi cu 
trimiterea Anei Şincai la tratament neuropsihiatric113. Atunci 
însă, Iliescu a decis, pe loc, schimbarea conducerii ziarului 
Scînteia Tineretului şi a revistei studenţeşti Amfiteatru. De ce şi 
unde-au fost marginalizați gazetarii, n-a contat. Ca să elimine 
pe viitor focarele cu potențial „golănesc”, s-a hotărât şi schim- 
barea datei vacanței de iarnă. De Crăciun şi de Anul Nou, 
elevii şi studenţii au fost împrăştiaţi pe la casele lor. Nici în 
discuţiile conducerii din februarie 1970, pe tema filmului 
Reconstituirea, regizat de Lucian Pintilie, Iliescu n-a ținut cu 
artiştii. „Toţi sunt nişte tipi lipsiţi de orice receptivitate la orice 
observaţie critică, i-a blamat el, sunt nişte oameni înfumurați, 
desconsideră orice critică şi privesc cu desconsiderare 
capacitatea unor activişti politici de a-şi da cu părerea asupra a 
ceea ce înseamnă activitatea în cinematografie”. Pe regizorul 
Pintilie l-a criticat că s-a folosit de relații ca să creeze „un 
climat că cineva împiedică apariția unor creații de mare va- 
loare, că nu sunt în stare să priceapă noul în creație şi curajul 
acestui mare creator”114. Altfel decurgeau discuțiile şi întâlni- 
rile lui Ion Iliescu cu reprezentanții culturii şi artei care-l cre- 
deau de partea lor. 

De „mărunţişuri” depindeau, aşadar, şi suişurile şi cobo- 
râşurile. În văzul tuturor, Lenuţa Ceauşescu îl felicitase pe 
[liescu pentru speech-ul ținut la Congresul al X-lea pe tema 
„imoralității” lui Gheorghe Apostol. După propria-i mărturie, 
Iliescu a „dezaprobat apucăturile unor familii de demnitari - 
soții şi copii - care depăşeau orice norme de decenţă, îşi afişau 

sfidător bunăstarea, în contrast cu viața oamenilor şi climatul 
din societate“. Ceilalţi l-au aplaudat la scenă deschisă. lar 
soața secretarului general - invitata din primul rând! - s-a 
ridicat să-l felicite115.. Ionel promitea să le fie cârjă de nădejde 
în impunerea modestiei şi disciplinei de partid, vor fi crezut 
Ceauşeştii atunci. 

Cât despre curajul față de Ceauşescu, din documente 
răzbate într-un singur caz: susținerea lui Dan Marţiani!6 ca 
succesor al său la conducerea UTC. Absolvent al unei şcoli de 
cooperație, licenţiat în ştiinţe economice la Bucureşti, şi apoi în 
istorie la Moscova, cu cartea de muncă permanent la partid, 
Marțian n-a fost pe placul lui Ceauşescu. E de preferat un 
„tehnician“, obiectase Tovarăşul, „pentru că celălalt este filo- 
zof şi filozof nu vrem la UTC"117. A câştigat însă Iliescu, sus- 
ținut de Răutu: candidatul avea şcoala înaltă a Moscovei! lată 
că unii puteau intra în cârdăşie împotriva lui, va fi gândit 
Ceauşescu. Pe Dan Marțian l-a înlocuit, anul următor, cu lon 
Traian Ştefănescu, fost şef de promoție al Facultăţii de Drept 
din Bucureşti. Un „tehnician” format de România socialistă, 
fără stagii sovietice de îndoctrinare. 

În primăvara lui 1972, Ceauşescu a frânat şi ascensiunea lui 
Cornel Onescu, succesorul lui Alexandru Drăghici la Ministe- 
rul de Interne. Starea de infracționalitate în creştere a cetățeni- 
lor nu-l putea satisface pe secretarul general. Plus alte. „ne- 
reguli”. Înaintea plecării sale în Asia, un avion cu şase români 
a fost deturnat din Oradea spre Viena. Apreciind Internele „in- 
capabile”, secretarul general a decis trecerea pazei aeropor- 
turilor în subordinea Armatei şi înființarea unor unități antite- 
roriste şi de însoţire a navelor în zbori16. 

Pe Onescu, Tovarăşul l-a retrimis la cadre, apoi l-a pus în 
fruntea judeţului Teleorman. La Interne l-a numit pe lon 
Stănescul1%, preşedintele Consiliului Securităţii Statului. ÎL va 
debarca şi pe acesta curând pentru „afacerea Schaechter”. I-a 
succedat, ca vătaf al Internelor, Emil Bobu!%, unul dintre 
stâlpii epocii Ceauşescu. Absolvent a şapte clase, după o 

pregătire juridică „pe puncte” - un an, la fără frecvenţă -, în 
plin avânt al luptei cu duşmanul de clasă, Bobu fusese instalat la 
Procuratura Generală Bucureşti la 23 de ani. De acolo a tot 
avansat: instructor la CC, apoi la judeţeana de partid Suceava 
şi, în fine, pentru acomodare, consilier al lui Ceauşescu. Îşi va 
dovedi fidelitatea în împrejurări şi moduri diverse. Nu s-a 
cruțat să conducă laborioase anchete asupra „vânătorilor 
oficiale” soldate cu prea puțin vânatiz!. Alături de Manea 
Mănescu şi Constantin Dăscălescu, Bobu i-a secondat pe 
Ceauşeşti până la capătul drumului puterii. 


Pensionarul de lux Maurer 

Dintre amintirile vizitei din 1971 în ţările comuniste asia- 
tice, încă tânărul demnitar pe-atunci Ştefan Andrei a păstrat şi 
la bătrâneţe uimirea discuțiilor dintre Ceauşescu şi Maurer. 
Ironizându-l pe Nicu pentru înlocuirea cuvântului „consum“ 
cu „bunăstare materială şi spirituală”, premierul ar fi replicat 
frust: „Eu aş vrea să mor cu curul în sus într-o societate de 
consum”. S-au contrat şi pe tema raportului investiții - con- 
sum: Maurer susținea că e prea mult o treime din venitul na- 
țional pentru acumulare, Ceauşescu, în schimb, calcula câşti- 
gurile din anul... 2000! Au plonjat şi în discuţii ideologice. 
Ceauşescu se agățase de postulatul influențării bazei materiale 
de suprastructura ideologiei şi culturii. De spirit, adică. În stilul 
discursului comunist, de conştiinţa revoluționară. În termeni 
metaforici, Maurer i-a atras atenţia: dacă materia ar fi o loco- 
motivă şi conştiinţa vagoanele, printr-o frânare sau accelerare 
bruscă, locomotiva se dă peste cap, vagoanele se răstoamă şi 
trenul deraiază. Nu s-au înţeles deloc atunci, a conchis marto- 
rul!22. 

Nu se înțelegeau însă mai de demult. Lui Maurer i-a părut 
bună alegerea succesorului lui Dej doar în următorii doi-trei 
ani. Atunci noul „cap” al partidului I-a îngăduit să-i fie „gâtul” 
deciziilor de anvergură. Aşa a fost, de altfel, perceput şi de 
către analiştii sovietici care vedeau în el pe artizanul diploma- 

ției româneşti!2%. Maurer reprezentase încă o vreme statul 
român în relațiile cu țările din afara lagărului comunist. Şi tot el 
semna, în oficiosul partidului, „expunerile“ aniversare, institu- 
ind cadrele lor interpretativel24. Dar noul lider pornise curând 
„după socotelile lui”, secondat de noii emuli. Apoi n-a mai fost 
cazul de discuţii contradictorii: Ceauşescu indica miniştrilor ce 
să facă, fără să-l înştiințeze pe premier!%. 

Dar fricțiuni apăruseră între Ceauşescu şi Maurer şi pe 
tema relațiilor intemaţionale. Premierul susținea consecvent 
cauza Israelului în conflictele cu lumea arabă. Ceauşescu 
încuraja abordările mai pe tiparul „şmecheriilor olteneşti”. S-a 
ajuns într-o asemenea situaţie ca primul ministru să-l înjure, în 
față, pe Ştefan Andrei!2, vârful de lance al secţiei CC de relații 
internaționale. Maurer susținea că soarta lumii depinde de 
Statele Unite şi Uniunea Sovietică, de ţările occidentale, de 
Japonia şi de China. Glumea pe tema egalității statelor şi con- 
trazicea ideile lui Ceauşescu de-a miza pe ţările în curs de 
dezvoltare!?. 

„Lupii tineri“ vedeau şi că singurul care submina autori- 
tatea lui Ceauşescu rămăsese Maurer. Îl mai „înțepa“ ignorând 
stilul cazon introdus la comanda armatei partidului. În plină 
şedinţă de Comitet Executiv, bunăoară, Maurer l-a înştiinţat pe 
„Nicu” că-şi dă demisia dacă le mai reduce demnitarilor privi- 
legiile cumpărării de valută!25. La şedinţele mai lungi, când se 
aducea o gustare şi un pahar de vin, el se delecta cu o sticlă de 
Courvoisier pe afet de tun. „Băui un tun!“, zicea el când 
isprăvea băutura!2. Portretizându-l pe Maurer în memoriile 
sale, Dumitru Popescu i-a subliniat inteligenţa dar şi comodi- 
tatea („pregnante înclinații aristocratice, de boier, de senior”, 
„deloc tentat să se consume, să ardă” pentru programul co- 
munist). „Fiind funciarmente pragmatic, probabil că ar fi ac- 
ceptat orice soluție favorabilă”: de dreapta, stânga, de centru. 
Maurer ar fi condus România ca lider democrat al elitelor, dar 
neglijând masele. 

Printre noii nomenklaturişti, Maurer făcea figură de expo- 
nent al „generației expirate” de revoluționari. Cerea miniştrilor 
ținută „la patru ace” în şedinţe. Când unul apăruse fără cra- 
vată, l-a dat afară ca pe-un şcolar obraznict?!. „Cei veniți la 
masa pusă” se ofensau că premierul nu respectă principiul ac- 
tivității neobosite, ci ține cont de orarul partidelor sale de tenis şi 
de vânătoare. Cobora din „olimpianismul politic” doar pentru 
„consult la nivel superior“1%2, sustrăgându-se uzurii problerme- 
lor curente: nenumărații „copaci“ care obturau deja orizontul - 
lui Ceauşescu. Căci, în anii 70, după mărturia lui Maurer, 
pentru aceia care cunoşteau realitățile economice româneşti, 
falimentul era clar. Țara mergea însă mai bine ca oricând 
pentru cetățeanul informat din sursele publicel3. Veteranii 
partidului pierduseră şi credinţa în forţa lagărului comunist de- 
a ajunge din urmă şi depăşi capitalismul. Vedeau, după măr- 
turia lui Corneliu Mănescu, că ritmul progresului Europei oc- 
cidentale şi al Americii se accelera. Şi că tot mai în defavoarea 
Estului decurgeau relațiile economice cu marile concerne 
capitaliste134. 

Relaţiile dorite de Ceauşescu pentru deținerea controlului 
absolut apăruseră şi prin crearea, începând din 1967, a noilor 
consilii inspirate de sovietele leniniste. Obiectivele şi atribuţiile 
acestora se suprapuneau ministerelor şi secţiilor Comitetului 
Central. Un bun prilej de stimulare a competiției şi fidelității 
demnitarilor prin învrăjbirea lor. Dintru început, bunăoară, 
Tovarăşul erodase prestanța şi puterea şefilor diplomației prin 
conlucrări aparte cu activiştii secției de Relaţii Externe a CC şi 
cultivarea animozităţii între cele două instituții!s5. Competiția 
între Consiliul Naţional al Economiei şi guvern o acutiza şi 
personalitatea preopinenților. În slugărnicia lui Manea 
Mănescu şi activismul fostului miner llie Verdeţi5, voluntaris- 
mul lui Ceauşescu aflase trainice puncte de sprijin. În spiritul 
programului marxist, aceştia îl susțineau în ritmurile înalte ale 
industrializării. Şi în măsurile, în forță, pentru reducerea 
diferențelor dintre sat şi oraş. Căci, şi aici, Ceauşescu aplica 

tactici diferite predecesorului Dej. În anii 1946-1965 politica 
industrializării forțate s-a focalizat pe centrele cu tradiție 
muncitorească şi pe aşezările bogate în resurse materiale!*7. 
Localizările industriale de după 1968 s-au concentrat pe 
reşedințele județelor fără trecut de centre administrativ- 
regionale şi pe aşezări medii din zonele estice şi sudice ale 
României138. Se invoca principiul politic al repartizării proporțio- 
nale a forțelor de producție în toate zonele țării. O clasă muncitoare 
şi tehnologii competitive nu se puteau însă crea acolo peste 
noapte. Disensiunile cu sovieticii vor cauza alte efecte ne- 
gative. Pe baza înțelegerilor cu ei, din 1965, de a plăti materiile 
prime sovietice importate cu produse industriale româneşti, 
Ceauşescu a demarat imense investiții în combinatele de utilaj 
greu din Bucureşti, Craiova, Cluj-Napoca şi laşi, cu producția 
destinată economiei sovietice. Când dezacordurile Tovarăşului 
cu frații se acutizau, Moscova zgândărea rana deschisă a 
relațiilor economice bilaterale. 

Lui Maurer nu i-a păsat când foştii tovarăşi din grupul lui 
Dej ieşiseră din scenă. Când a vrut să atragă atenţia asupra vii- 
torului țării, s-a pomenit şi el fără susținători. A tatonat tere- 
nul, fără izbândă, în discuţii la vânători cu demnitari locali. A 
încercat apoi marea cu degetul, în 1973, susținând, la Cluj, o 
cuvântare cu titlul de inspirație leninistă Mai bine mai puțin, dar 
mai bine. În centrul cosmopolitei Transilvanii, citându-l pe 
întemeietorul noii lumi, Maurer căutase adepți ai raționalizării 
ritmurilor de dezvoltare. N-a găsit niciunul, după propria-i 
mnărturie159. Astfel că în 1974 şi-a dat demisia. „Din motive de 
sănătate şi datorită vârstei mele”, a scris el în cererea adresată 
lui Ceauşescul140. Printre apropiați circula însă zvonul unor 
fraze memorabile!+1. 

Ceauşescu şi-a răsplătit „naşul“ cu o pensie egală salariului 
de prim-ministru (15.900 lei, cu o sută mai puțin decât salariul 
lui de secretar general:12). Şi cu dreptul de păstrare a luxoasei 
reşedinţe din B-dul Aviatorilor 104, fără plata chiriei. l-a apro- 
bat doi şoferi personali (unul pentru el, celălalt pentru nevas- 
tă), cinci subofițeri pentru paza reşedinţei şi un aghiotant. 

Precum şi menţinerea vilei de la Predeal şi a celei de la Nep- 
tun!45. Plus personalui pentru menaj şi accesul neîngrădit la 
toate terenurile de vânătoare din ţară. Până la capăt, Lenuţa 
Ceauşescu şi cu Lilica Maurer au menţinut relații apropiate. 

„Finul” Ceauşescu avea grijă, în schimb, să-i ceară servicii 
de mare finețe. Precum temperarea criticilor la adresa lui. În- 
deplinind această misiune, Maurer i-a invitat la discuţii infor- 
male pe Adrian Dimitriu, fost ministru al Justiţiei şi pe Valter 
Roman. Acesta din urmă se alăturase, se pare, unor activişti 
prosovietici care blamau cultul personalității secretarului 
general!41. Ceauşescu s-a asigurat şi de ţinerea lui Maurer în 
lesă, după cum arată documentele Gospodăriei de partid. Pe 
baza lor, fostul premier putea fi învinuit de delapidare. Multe 
vechituri şi nimicuri din inventarele reşedințelor sale, erau 
date lipsă dar estimate la prețuri exorbitante. Plus convorbirile 
telefonice. În total, câteva sute de mii de lei. 

Pasibil de interpretări contradictorii este însă accidentul lui 
Maurer din 1972. După căderea regimului, cu pensia mult 
redusă şi ameninţat cu evacuarea din vilă de echipa condusă 
de fostul său vecin şi protejat Iliescu, Maurer l-a învinuit pe 
Ceauşescu de intenţii criminale. „Mi-a organizat accidentul”, a 
susținut el, ca să-i forțeze retragerea din scena politică14%5. 
Spaţiul public post-comunist abunda atunci de istorii cu 
crimele Ceauşeştilor. În pofida favorurilor admise fostului 
premier, părea o explicație plauzibilă. 

Martorilor li se păruse un accident „natural'14%5. Nu şi lui 
Ceauşescu care ținuse să ancheteze personal cazul, sosind în 
trombă în oraşul Sf. Gheorghe unde rănitul se afla spitalizat!47. 
Informaţiile se opresc aici, nefiind în obiceiul secretarului 
general de-a discuta cu ceilalți rapoartele serviciilor speciale14%. 

Convins c-a fost victima unui accident aranjat, Maurer şi-a 
luat, toată viața, precauţii suplimentare în deplasările: cu ma- 
şina!49. Consonant interpretării lui, istoricul Larry Watts plasea- 
ză accidentul în contextul operațiunilor sovietice de decredibi- 
lizare a politicii româneşti, corelându-l cu „afacerea d Abzac“1%. 

Premierul cu cea mai lungă guvernare din istoria contem- 
porană a României s-a complăcut până la căderea regimului 
într-o dolce far niente: un rentier de lux al statului român. Bucu- 
reştenii îl puteau vedea plimbându-se prin împrejurimile 
lacului Herăstrău. lar foştii tovarăşi şi securiştii ce-l aveau în 
obiectiv aflau, de la el, că scrie o exegeză a marxismului. Din 
cartea proiectată - Marx şi lumea de azi - n-a reuşit să compună, 
până la capătul vieții, niciun capitoli5i. Oricum, fără acordul 
conducerii partidului, fostul demnitar n-ar fi putut publica 
NIMIC. 

Pe Maurer l-a înlocuit, în funcţie, Manea Mănescu!52, deloc 
întâmplător preferatul lui Ceauşescu. Poseda, printre alte 
calități, şi zgarda nevăzută celorlalți de care-l ținea şi dirija 
stăpânul: „petele“ din biografie! Deşi n-a fost ilegalist, ci ataşat 
la mişcare, tânărul economist Manea Mănescu suportase o ares- 
tare în toamna lui 1943, după căderea celulei din Universitatea 
Bucureşti. Dar în primăvara lui 1944, după procesul Curţii 
Marţiale din Craiova, autoritățile antonesciene l-au eliberat. În 
anchetă nu se comportase bine, divulgând nume şi acțiuni 
conspirative, după declaraţiile sale ulterioare!%. Dar în 1960, 
cadriştii n-au avizat favorabil propunerea promovării luit%, 
Din cercetările secţiei de cadre a CC, reieşeau fapte criminale, 
după canoanele vremii. În 1941, după rebeliunea legionară, 
studentul Mănescu îşi declarase, printr-o scrisoare, adeziunea 
la guvernul Antonescu'55. Se pare chiar că devenise trădător al 
comuniştilor în plină dictatură fascistă. Sesizarea aparținea 
unui fost anchetator la Tribunalul Poporului care afirma că 
văzuse printre documentele cabinetului Antonescu o notă cu 
titlul Despre activitatea comunistă, semnată de Manea Mănes- 
cu15, Alți foşti colegi de studenţie susțineau că se purtase ca 
un agent provocator. Arhiva Antonescu fiind dusă apoi în 
URSS, Constantin Pârvulescu s-a adresat printr-o scrisoare to- 
varăşilor sovietici, în 1959, cerând lămurirea situaţiei lui Manea 
Mănescu. Dar n-a primit răspuns”. lar Ceauşescu a făcut, din 
el, omul lui. Dacă lucrase atât de bine cu fostul agent sovietic 

Bodnăraş, de ce n-ar colabora şi mai bine cu agentul lui Anto- 
nescu?! Pătrăşcanu şi Koffler, executați pe baza unor acuze ne- 
probate de-a fi trădat partidul Siguranţei burgheze, se puteau 
răsuci în mormânt. Dar morții cu morții şi viii cu viii! 


Ultimii mohicani 

Deosebit s-a încheiat şi mandatul lui Corneliu Mănescu. l-a 
succedat fostul său adjunct, George Macovescul5$. Alt dem- 
nitar cu „pete la dosar”, ca fost funcţionar în ministerul Propa- 
gandei din regimul Antonescu!%. Cu curvele şi cu hoţii lucrezi 
cel mai bine, a fost unul dintre preceptele lui Bodnăraş, pe 
când conducea SSI, după război!&. Dictonul acestui magistru îl 
va fi inspirat pe tânănul Ceauşescu. S-a curățat şi dosarul de 
cadre a lui George Macovescu după dorinţa stăpânului. În 
1943, bunăoară, Macovescu participase în fruntea unei dele- 
gații de gazetari la reuniuni propagandistice în Croaţia şi Ger- 
mania nazistă. La comandă superioară, acestea s-au transfor- 
mat în acțiuni favorabile PCdR. Mutate tocmai în America!!6! 
Ca şi cum minusculul partid comunist din România colabora- 
se cu Statele Unite, prin Macovescu, într-o mişcare antifascistă! 

După 11 ani de succese ale diplomaţiei româneşti şi perfor- 
manţa de-a fi fost primul preşedinte comunist al unei sesiuni a 
Adunării Generale ONU, lui Corneliu Mănescu i s-a adus, pur 
şi simplu, la cunoştinţă eliberarea din funcție, în toamna lui 
1972. Profund jignit, fostul şef al diplomației şi-a părăsit reşe- 
dința instalându-se, cu soția, la Hotelul Cota 1400 din Sinaia. 
Agasaţi de urmăritori, soții Mănescu s-au retras la Mănăstirea 
Coaia cu sprijinul patriarhului Iustinian Marina. Zvonurile că 
fostul ministrul de Externe s-a apropiat de cele sfinte şi se 
gândeşte, poate, la călugărie, au atras roiuri de turişti!62. Astfel 
că, după neobişnuita vacanță, Mănescu a fost instalat în func- 
ţia decorativă de vicepreşedinte al Frontului Unităţii Socialiste. 

Existase se pare şi o conspirație de interese a şefilor ser- 
viciilor speciale exteme contra lui Mănescu. Puțin agreat de 
capii DIE, pentru aroganţa şi antipatia cu care-i trata pe secu- 

riştii sub acoperire de diplomați, aceştia îi pregăteau succeso- 
rul în cârdăşie cu anumiţi demnitari. Acţiona în acest sens un 
„Club al oltenilor”, inițiat, se pare, de Ştefan Andrei, prim- 
adjunct al secției de Relaţii Externe a CC, prieten bun cu lon 
Mihai Pacepa, adjunctul şefului DIE şi cu Cornel Pacoste, 
viitor adjunct al ministrului de Externei&. Cât din îndepăr- 
tarea lui Mănescu s-a datorat atacului acestor „lupi tineri”, cât 
principiului rotației cadrelor şi cât geloziei provocate lui 
Ceauşescu sau Maurer de popularitatea lui, imposibil de ştiut. 
Dar perioada 1961-1972, cu Mănescu în fruntea Externelor, 
rămâne timpul de glorie al diplomaţiei româneşti. 

În vara lui 1974 a încetat din viață şi Miron Constantinescu. 
Îl încercase viața în multe feluri. Deţinea, la deces, funcția de 
preşedinte al Marii Adunări Naţionale. 

Anul următor s-a petrecut din această lume şi Chivu Stoica: 
şi-a tras un glonț în gură, apăsând trăgaciul puştii de vână- 
toare cu piciorul. Moartea veteranului comunist i-a deconcer- 
tat pe vechii tovarăşi: nu era Chivu omul care să se sinucidă, 
după părerea lor16. „Bon viveur” şi om dintr-o bucată, îl ştiau 
fără vocaţie de tip reflexiv şi introspectiv. În Primăverii s-a 
răspândit însă zvonul că afemeiatul demnitar s-a sinucis din 
cauza unei „nepoate'1%. După mărturia ultimei soții, Chivu „a 
fost sinucis"166, A circulat şi versiunea că, în ajunul morții, se 
certase cu Ceauşescu. Furios că secretarul general îl acuzase de 
imoralitate, fostul membru al comisiei care anchetase cazul de 
homosexualitate de la Doftana, i-ar fi reamintit ruşinosul 
episod!%7. La data acestor mărturii însă, Ceauşescu murise. lar 
legendele crimelor sale bântuiau România. 

Dintre baronii lui Dej, alături de Ceauşescu n-a mai rămas 
decât Bodnăraş. Pe fostul său şef de la Armată, Tovarăşul l-a 
obligat să moară la datorie. Cardiac vechi, Bodnăraş suferise 
un prim infarct în 1969165. Alte accidente vasculare l-au deter- 
minat să solicite „retragerea definitivă din orice funcțiune de 
conducere în partid şi în stat'16. Degeaba! A decedat în 
ianuarie 1976, în funcție, înmormântat, la cererea sa, în locul 


42 | VIAȚA LUI CEAUŞESCU 


de baştină cu mare alai preoţesc. Venise şi pentru el vremea 
altei credinţe. 

Murise, oare, împăcat de realizările sale? Se pare că nu, 
după săracele mărtuni din surse primare. Pe patul de spital, i 
s-ar fi plâns lui Corneliu Mănescu de Ceauşescu. Scăpase frâie- 
le din mână, i-a zis, şi în politică, şi în economie, făcând impo- 
sibilă colaborarea celorlalţi cu el!70. Dar Ceauşescu îl obligase 
pe Bodnăraş la „iniţiative” scandaloase. În vara lui 1972, luase 
avânt cariera Elenei Ceauşescu: director general al Institutului 
Central de Chimie şi membru al CC al PCR. Peste un an, 
propusă de Bodnăraş, a urcat în Olimpul puterii - Comitetul 
Executiv. Dedesubturile afacerii circulau printre demnitari, 
savurându-se ca un banc reuşit despre viclenia Tovarăşului. 
Care l-ar fi chemat într-o zi pe Bodnăraş. A început discuția 
amintindu-i cât de urât se purtase Gheorghiu-Dej cu el. 
„Acuma se pune problema să fie aleasă Tovarăşa în condu- 
cere”, a trecut Ceauşescu la chestiune. Cine n-ar vrea s-o pro- 
pună?! Dar el, bărbatul ei şi secretarul general al partidului, îi 
face onoarea lui Bodnăraşi?!. 

Plecau unii, se ridicau alţii la înălțirhi şi mai mari! 


Ce vrăji făcea Tovarăşa Lenuţa 


S-a speculat mult că stăruința soaţei lui Ceauşescu de a-şi 
însoți pretutindeni bărbatul o inspiraseră nevestele dictatorilor 
din America Latină. Dar la vremea cunoştinţei cu ele, tovarăşa 
Lenuţa se credea superioară acestora. 

Evoluţia ei a ținut şi de influenţele epocii. Anii 60 au impus 
„democraţia domestică” în relaţiile de cuplu, soții acceptând 
partajul treburilor casnice şi îngrijirea copiilor. A fost un timp 
propice şi intrării femeilor în politică. În consens cu dorinţa lui 
Ceauşescu de ieşire din tiparele sovietice şi aspirația către 
statura de politician cu anvergură mondială, nevasta lui a 
repudiat modelele Moscovei. „Soţia din Kremlin îşi putea 
permite să fie numai soție”, după mărturia Ninei Hruşciova!72. 
În sarcinile tovarăşelor sovietice intrau copiii şi confortul 

asigurat soțului ca acesta să se dăruiască plenar înaltelor 
sarcini. Până la Raisa Gorbaciova, soțiile liderilor sovietici s-au 
ținut departe de reflectoarele scenei. Fosta moaşă, Victoria 
Brejneva suporta greu şi adunările de 8 martie, ziua femeii. lar 
călătoriile în străinătate le-a tratat ca pe-o corvoadă!?. Cât 
despre Jiang Qing, nici nu putea măcar să-şi vadă soțul, fără 
permisiunea lui. Cu atât mai puțin să-l însoțească prin ţară. 

Cu totul altfel şi cu nemăsurată plăcere şi-a inventat şi jucat 
rolul tovarăşa Lenuţa. Din ordinul capilor DIE, rezidenții din 
străinătate întocmeau documentaţii despre stilul vestimentar 
şi furnizorii soțiilor de lideri occidentali, ascensiunea diver- 
selor personalități feminine, protocolul şi meniurile de la dine- 
urile şi recepțiile elitei politice occidentale!74. Toate acestea au 
pregătit-o pe nevasta Tovarăşului. Modelul ei de primă doam- 
nă pare a fi fost Patricia Nixon. Personalitatea şi implicarea 
americancei în viața şi campaniile soțului puteau amprenta şi 
concepția despre lume şi viață a româncei. Populara Pat inaugu- 
rase un nou stil la Casa Albă. Promovând imaginea unui cuplu 
model, în acord cu feminismul anilor 60, îşi însoțise bărbatul în 
peste 80 de țări. „Pat ca Primă Doamnă” funcționase ca slogan 
de campanie electorală. Patricia Nixon a fost şi întâia primă 
doamnă a Americii independentă financiar din tinereţe. Fiica 
de miner îşi plătise studiile superioare din slujbe diverse: 
femeie de serviciu într-o bancă, figurantă în cinematografie, 
dactilografă, telefonistă. Dornică de apariții publice, ea inau- 
gurase şi practica discursurilor pentru susținerea candidaturii 
soțului. Presa a răsplătit-o cu titluri precum „mama anului” şi 
„gazdă a naţiunii“. În galeria doamnelor de la Casa Albă au 
individualizat-o şi stilul vestimentar sobru, cu preferința 
declarată pentru creații şi produse americanei5. 

Lenuţa Ceauşescu n-a avut însă darul Patriciei Nixon de-a 
fi deschisă şi fermecătoare. S-a ținut însă scai de Ceauşescu, de 
la bun început, în călătoriile sale. A fost prin tot ce-a făcut, 
dacă se poate spune aşa, o Chiriţă a feminismului comunist. 
Altfel, se putea lăuda că pornise, şi ea, foarte de jos: de la 

laborantă, la directoarea primului institut de cercetare în chi- 
mie. În epocă nu-şi punea nimeni problema cu ce-şi ocupa 
ziua de lucru directoarea de la ICECHIM. După difuzarea ro- 
manului lui Pacepa, Orizonturi roşii, românii au aflat că-i de- 
pendentă de filme pornografice cu demnitari şi diplomați în 
roluri involuntare de actori. Pacepa s-a autodenunţat şi ca fur- 
nizor al acestor producții regizate de Securitate!76. Deşi, în spi- 
ritul epocii, e puțin probabil ca supravegherea la care se ştiau 
supuşi protagoniştii, să nu le fi inhibat dorința de aventură. 

Pe cai iuți galopase jumătatea Tovarăşului şi în ştiinţa mon- 
dială. Pragmatismul american s-a vădit şi în cooptarea ei, în 
1973, ca membru activ al Academiei de Ştiinţe din New 
York!177. De-aici încolo, titlurile, medaliile şi traducerile în stră- 
inătate vor curge gârlă spre stupoarea mediilor culturale ro- 
mâneşti. În 1974, la propunerea conducerii Academiei RSR, 
aprobate de conducerea partidului!78, soața lui Ceauşescu a 
intrat şi în cel mai înalt for ştiinţific al țării. În acelaşi lot avea 
ca şi companie feminină pe Ana Aslan!” şi Zoe Dumitrescu- 
Buşulenga!% (membri plini) şi pe Suzana Gâdeali (membru 
corespondent). În aceeaşi zi de 1 martie 1974, împreună cu 
Elena Ceauşescu a păşit în Academie şi fizicianul lon Ursu182, 
alt personaj cheie al epocii. Dar ca membru corespondent. În 
lumea închisă a puterii, Ursu trecea drept „limba” soaţei lui 
Ceauşescul15. Până la sfârşit, a facilitat ieşirile la rampă ale sa- 
vantei de renume mondial, avertizând, fără sfială, translatorii „să 
o întoarcă din condei cum trebuie” când traduc spusele ei!8%. 

Dar practica muncii colective în folosul performanţei lor, 
Ceauşeştii o aflaseră în stahanovism. Dacă în contul minerului 
Alexei Stahanov lucraseră şi mulți alții, colectivul de cercetători 
în numele cărora a semnat Elena Ceauşescu - plus alte colective 
pentru documentare şi difuzare a rezultatelor -, intra în „nor- 
malitatea” practicilor epocii de aur. Uza de ea şi secretarul ge- 
neral în redactarea rapoartelor, o foloseau şi alţi diriguitori 
ai culturii şi institutelor de cercetare. Desigur, nu de anvergura 
şi cu posibilitățile Ceauşeştilor. Atât de firească i s-a părut 

savantei de renume mondial, încât la vestea dată de tribunalul re- 
voluționar care-o va condamna la moarte că i s-au retras 
titlurile şi diplomele ştiinţifice, va amenința cu protestul 
„colegilor“ academicieni185. 

Dacă la începutul anilor 70, puterea ei se arăta celorlalți 
doar ca prezenţă insinuantă lângă Ceauşescu, alții ştiau ceva 
mai mult despre meritele Lenuţei. Manevrele ei începuseră 
dinaintea bolii lui Dej. În toamna lui 1964 şi primăvara lui 
1965, se istovise cu invitaţiile soaţelor de demnitari influenţi la 
reşedinţa familiei!5. Amestecul Tovarăşei în treburile țării se 
pare că-şi avea rădăcini şi în ambițiile unora dintre demnitarii 
de nouă generație. În 1973, de ziua lui Ceauşescu, când se 
spunea că el aniversează şi 50 de ani de activitate revoluționară, 
Corel Burtică!%7, secretarul cu propaganda şi Ştefan Andrei, 
secretarul secției de relații internaționale s-au prezentat la ea 
cu propunerile. Din proprie inițiativă. Măgulită, tovarăşa 
Lenuţa i-a invitat la un coniac. Cu limbile şi mai slobode, aran- 
jorii au fermecat-o cu proiecte şi mai extravagante. Cu exem- 
plul regelui Carol I, i-au sugerat semidoctei femei că omul 
politic „intră în istorie” prin ctitoriile sale. Strategia a prins, a 
doua zi Ceauşescu arătându-se încântat. Deşi, zicea el, deo- 
camdată, măreţele edificii nu pot fi prinse în programul de 
investiţii. Abia în avionul care-i aducea spre Bucureştiul de- 
vastat de cutremurul din 1977185, Ceauşescu i-a spus lui Ştefan 
Andrei că venise momentul reconstrucției Capitalei!5. L-a şi 
numit, pe el, „responsabil de proiect” pe linie de partid. 

Deşi făcea figură de nevastă cumsecade şi de „bodyguard 
oficial, general şi multifuncțional”, după remarca lui Dumitru 
Popescu 1%, cuvântul ei atârna greu în mersul treburilor din 
capul ţării dinaintea funcţiilor sale la partid şi în guvern. 
Vecină de scaun cu Popescu, la o plenară, după ce s-a ridicat în 
picioare ca să salute intrarea membrilor Prezidiului Perma- 
nent, soața lui Ceauşescu i-a comentat astfel: „Li s-a urcat la 
cap. Uită-te ce-a ajuns Pană!*! Ca şi Mizil şi Trofin! Şi Bodnă- 
raş ăsta numai prin prezidii a stat toată viața. lar Gogu o să 

plesnească de cât s-a umflat!” Nu e nevoie de nici un prezidiu, 
şi-a dat ea cu părerea, deoarece partidul nu are două condu- 
ceri. La viitoarea plenară, soțul ei a desființat Prezidiul, semn 
că împărtăşise, acasă, opinia consoartei. La tribuna plenarelor 
se va aşeza de-acum şi Elena Ceauşescu, membru plin al Co- 
mitetului Executiv!?. Între tovarăşii de la masă nu mai era 
nimeni să-şi amintească filipica lui Ceauşescu împotriva cu- 
plurilor de ilegalişti din conducerea partidului. 

„Colegii” din CPEx au perceput-o dintru-început ca dură şi 
inflexibilă. Şi-a manifestat, fără jenă, şi zgârcenia în relațiile cu 
ceilalți. 

Tocmai în ea, Ceauşescu va afla cel mai potrivit vătaf-şef. 


O sinucidere cu tâlcuri ascunse 


Sinuciderea lui Abraham Schaechter, medicul curant al 
Ceauşeştilor, în 1973, a avut consecințe deosebite. 

Doctorul avea cartea de muncă la Spitalul de Urgenţă din 
Bucureşti. De la ultimul etaj al clădirii sale s-a aruncat în gol. 
Avea o vechime de 17 ani, ca „medic de colectiv”, cum se nu- 
mea eufemistic sarcina îngrijirii demnitarilor. Înainte de Ceau- 
şeşti, a „răspuns” de familia Borilă1%, În absenţa unui comuni- 
cat oficial, moartea doctorului a alimentat şi legenda amantiâ- 
cului cu Elena Ceauşescu!%. 

Din documentele păstrate în arhive reiese că în chiar seara 
zilei morții lui Schaechter, Ceauşescu a convocat Comitetul 
Executiv al CC al PCR. A prezentat o Informare despre unele în- 
călcări ale hotărârilor CC al PCR şi ale Comitetului Executiv al CC 
al PCR privind activitatea Ministerului de Interne. Şi a decis, fără 
drept de apel, următoarele: destituirea lui lon Stănescu din 
funcția de ministru de Interne şi eliminarea sa din Comitetul 
Executiv; destituirea lui Nicolae Pleşiţă din funcția de director 
al Direcţiei I-a a MAI şi numirea lui într-o funcție fără contin- 
genţe cu activitatea de Securitate; Dizolvarea Direcţiei a 8-a 
din structurile MAI (documentele acesteia urmând a fi predate 
la CC „în vederea lichidării lor”); numirea lui Emil Bobu în 

funcția de ministru de Interne; interzicerea solicitării de infor- 
mații despre conducerea de partid sau a constituirii unor dosa- 
re despre conducători; în cazul primirii unor informări, acestea 
se vor preda exclusiv secretarului general; dosarele de sănătate 
ale conducătorilor partidului se vor păstra la CC sau la domi- 
ciliile acestora1%. În ce priveşte dosarele Ceaugşeştilor, capul 
familiei a hotărât să le țină acasă1%. 

„Actul compromiţător” - după mărturia lui Stănescu -, a 
fost înregistrarea unei convorbiri telefonice dintre doctorul 
Schaechter, aflat la Praga cu Ceauşescu, şi alt confrate din Bu- 
cureşti. În practica medicală, un obişnuit consult asupra trata- 
mentului pentru „răguşeala” secretarului general. Securiştii 
l-au interpretat ca încălcarea secretului de serviciu, o conspira- 
ție ori poate chiar plan de asasinat. În algoritmul breslei, doc- 
torul intrase în colimatorul „metodelor specifice“. Supus presi- 
unilor şi amenințărilor, cedase psihic cu consecințe fatale. 
După aflarea veştii, Ceauşescu a ordonat o anchetă. Şi consta- 
tase, furios, că Securitatea a vrut să-i recruteze doctorul ca in- 
formator. A aflat şi de crearea unei evidențe medicale paralele 
cu a medicilor despre sănătatea conducătorilor, doctorul 
Schaechter fiind urmărit, la zi, din 1948 încoace!7. Alţi medici 
raportau Securităţii despre consultațiile şi tratamentele apli- 
cate. „Folosesc agentura împotriva conducerii de partid, a se- 
cretarului general”, a conchis Ceauşescul!%. Din discuții au 
reieşit noi suspiciuni. Precum mecanismul suspect montat la 
un radiator din reşedinţa de la Neptun a lui Ceauşescu („ca un 
aparat de ascultat”). Acesta s-a pus în socoteala lui Pleşiţă!%. 

Ceauşescu s-a lansat pe dată asupra fostului său protejat, 
astfel: „Eu i-am spus lui Stănescu şi l-am întrebat simplu: 
pentru cine ați strâns datele, pentru sovietici, pentru ame- 
ricani, pentru că numai aceştia pot să aibă nevoie de aceste 
evidențe. Sau unii, sau alții. Din partea Comitetului Executiv, 
din câte cunosc eu, nu s-a dat sarcina să se strângă aceste date. 
În ce mă priveşte, eu nu i-am dat aceste sarcini”200. 'Tovarăşul a 
reamintit şi alte reguli care vor da de furcă relațiilor Securității 

cu informatorii: „Există, după mine, o reglementare foarte 
precisă că nu se pot recruta informatori din rândul membrilor 
de partid decât pentru afară, şi tovarăşii ştiu bine acest lucru 
pentru că s-a discutat cu ei. Eu nu am nevoie de membri de 
partid care să lucreze printre legionari, ci să se recruteze dintre 
legionari 201. 

A fost ultimul duş rece administrat Securităţii de Ceaugşes- 
cu în relaţiile cu partidul, după debarcarea lui Drăghici, în 
1968. Sancţiunile dure aplicate după sinuciderea doctorului 
Schaechter au pecetluit imperativul controlului partidului 
asupra Securității. În plus, de toate abaterile şi slăbiciunile 
demnitarilor urma a fi informat exclusiv secretarul general. 
Prerogativă pe care o va transfera curând nevestei lui. 

În ce priveşte sănătatea lui Ceauşescu, începuse şi ea să se 
deterioreze. În informarea din 1969, Aurel Moga, ministrul 
Sănătăţii specifica următoarele. „Tovarăşul Nicolae Ceauşescu, 
în vârstă de 51 de ani prezintă de mai mult timp o discreță dis- 
funcție hepatică, evidenţiată îndeosebi printr-o creştere mode- 
rată a transaminazelor serice. În luna iulie 1968, a fost decelată 
o periostită apofizară a primei vertebre lombare, cu dureri 
spontane şi provocate la acest nivel, care s-au remis în urma 
tratamentului balneo-climatic efectuat. Cu ocazia eforturiJor 
vocale şi a unor răceli, a prezentat cataruri repetate faringo la- 
ringiene, cu disfonie accentuată şi prelungită în ultimul timp”. 
1 se recomandau dietă alimentară, evitarea eforturile vocale, 
examinăn medicale periodice20%2. Cu excepţia disfoniei (ră- 
guşelii) amintite, prin comparaţie cu ceilalți demnitari, sănă- 
tatea Tovarăşului era încă bună. În nucleul de decizie bântuia 
de sindromul de suprasolicitare, ateroscleroza, ulcerul, arit- 
miile, cardiopatiile, hipertensiunea arterială25. 

În 1973, lui Ceauşescu i s-a descoperit o creştere a glicemiei. 
Cuvântul decisiv în regimul de viaţă şi alimentar l-a avut, de 
la început, nevasta, după mărturia prof. univ. dr. Tică Dumi- 
trescu, specialistul trimis de ministrul Sănătăţii să-l consulte la 
Neptun după aflarea rezultatelor analizei. N-au arătat niciunul 

îngrijorare, diabetul fiind ținut sub control prin regim alimen- 
tar. În primăvara lui 1988 s-a recurs la insulină. În ansamblu, 
Ceauşescu îşi făcea conştiincios ieşirile în natură la vânătoare 
şi numărul recomandat de bazine din programul cotidian de 
înot204. 

3 
Creatorii în slujba omului nou 


Inovaţii ale realismului socialist 


9 copul final al ideologiei şi practicilor comuniste a fost, 
Ş în fapt, unul psihologic: crearea omului nou. Ca-n visul 
primilor creştini, pe pământul oamenilor noi s-ar întrupa 

raiul dreptăţii, frăției şi egalităţii, fără durere şi fără suferinţă. 

În grandioasa prefacere, Stalin repartizase scriitorilor rolul 
de „ingineri ai sufletelor”. „Sufletele oamenilor - aceasta e o 
producție importantă. Voi sunteţi ingineri ai sufletelor ome- 
neşti”, s-a adresat el „cremei“ literaţilor în toamna lui 1932255. 
Astfel, creaţia a devenit producție literară, muzicală sau drama- 
tică. Iar creatorul, o piesă a uriaşului angrenaj planificat şi eta- 
tizat. 

O scurtă incursiune în nesfârşita poveste a relaţiilor dintre 
creatori şi puterea comunistă ajută la înțelegerea particularită- 
ților sale din epoca Ceauşescu. Revenind la practicile originare, 
realismul şocialist s-a oficializat la primul congres al Uniunii 
Scriitorilor Sovietici din 1934. Un prim canon al noului curent 
era descrierea vieții „în dezvoltarea ei revoluționară”. După 
definiția criticului Andrei Sineavski, aceasta însemna înfățiş- 
area şi interpretarea faptelor „aşa cum avem nevoie să le ve- 
dem şi aşa cum trebuie să devină conform logicii marxis- 
mului” 20%. Nu aşa cum sunt, ci cum ar trebui, la modul ideal, 
să fie. Distorsiunea aceasta poartă denumirea propagandistică 
de adevăr partinic, opus adevărului obiectiv burghez. 

Creatorilor români li s-au impus, aşadar, modelele, prac- 
ticile şi teoriile realismului socialist. Dacă producția lor slujea 
programului politic, partidul îi răsplătea cu mare dărnicie. În 

1966, spre exemplu, Premiul de Stat avea o valoare pecuniară 
de 50 000 lei. Adică, aproximativ, 45 de salarii medii pe econo- 
mie. Atunci l-au primit, printre alții, romancierul Eugen Barbu 
(Facerea lumii), poetul Alexandru Philippide (Poezi:) şi regizo- 
rul Liviu Ciulei (Pădurea spânzuraților). Dar cenzorii vegheau 
continuu la căpătâiul literaturii şi artei ca să elimine manifestă- 
rile duşmănoase, apolitismul ori păcatele „duble interpretări”'208. 
Creatorii foloseau deseori manevra anecdotică a evreului un- 
gur. Care spunea, cică, pe stradă, bancuri cu dictatori. Ai s-o . 
plăteşti, îl denigrezi pe Hitler! - l-a avertizat patrula. Eu vor- 
beam de Stalin, dv. v-aţi gândit la Hitler! - l-a acuzat acela pe 
acuzatorul lui. Şi invers, în vremea lui Stalin2%. 

Mişcarea desprinderii de Moscova, inițiată de Gheorghiu- 
Dej, a antrenat însă şi breslele creatorilor. Atunci s-au inițiat re- 
considerările personalităților culturale din perioada interbelică 
şi s-a încurajat ieşirea creatorilor şi interpreților români la ram- 
pa mondială. A fost şi sfârşitul vetustei documentări în „tran- 
şeele” industrializării şi colectivizării. Bursele şi participările la 
manifestări culturale în străinătate au devenit noi resurse ale 
puterii în stimularea creatorilor. A fost şi un timp fertil turne- 
elor şi expozițiilor în străinătate. Editurile din țară publicau, cu 
generozitate, jurnale şi impresii de călătorie. România nu con- 
tractase încă datorii externe iar promovarea valorilor culturale 
româneşti, pe valută, intra în firesc. 

Protocronismul cultural a completat însă realismul socia- 
list. În România şi nu numai. La vecinii bulgari, fiica „prete- 
nului” Todor Jivkov crease un Institut de Tracologie în cadrul 
Academiei Bulgare de Ştiinţe. Enver Hoxha2:0 căuta originile 
Albaniei comuniste în civilizația etruscă. lar Saddam 
Hussein2!! se prezenta continuatorul glorios al babilonienilor 
şi sumerienilor. L-a copleşit pe Ceauşescu şi fastul manifestării 
organizate în toamna lui 1971, la Persepolis, ca aniversare a 
2 500 de ani de la constituirea statului iranian212. A tras şi el, în 
1980, o linie dreaptă între societatea socialistă multilateral 

dezvoltată şi marele imperiu dac al lui Burebista, cu aniversarea 
aferentă213, 

Laboratoarele acestei arte militante care uneşte trecutul 
vechi şi glorios al comunității ancestrale cu viitorul comunist 
luminos al națiunii socialiste sunt însă mai complicate decât lasă 
să se întrevadă discursul şi deciziile lui Ceauşescu despre me- 
nirea artei şi a creatorilor. Un filon bogat de idei au adus, fără 
îndoială, sintezele serviciilor speciale despre reeducarea deținu- 
ților politici în vederea eliberării şi reinserţiei lor sociale (1962- 
1964). Se poate spune şi că trăirismul şi viziunea legionară asu- 
pra misiunii neamului românesc au fost o magmă fertilă a noii 
orientări. Naționalismul rămâne, de altfel, un punct de întâl- 
nire al exceselor stângii şi dreptei politice. 

Nu pot fi omise nici influențele emigrației româneşti. În 
1967, losif Constantin Drăgan214 a pus bazele “Fundaţiei Euro- 
pene Drăgan”, organizație cu scop declarat de promovare a 
civilizației româneşti. Fenomene culturale care merită analize 
aparte sunt „şcoala de la Păltiniş“215, fondată, în 1970, de fostul 
deținut politic Constantin Noica216 şi cenaclul „Flacăra“ 
înființat de poetul Adrian Păunescu217. Dacă grupul intelectua- 
lilor ataşaţi filozofului Noica în clasica relație discipol-magis- 
tru putea fi asociat, în viziunea lui Ceauşescu, cu lozinca chi- 
nezească „să înflorească o sută de flori, să apară o sută de 
curente de gândire”, spectacolele de muzică şi poezie militantă 
sunt de certă, dar nedeclarată public, inspirație americană. 
Poetul Adrian Păunescu revenise, după o bursă în Statele 
Unite ale Americii, fascinat de mega-spectacolele de muzică 
folk şi rock. Astfel că, în 1973, a pus în scenă o versiunea adap- 
tată la specificul epocii Ceauşescu a muzicii şi poeziei „anga- 
jate”. În total a organizat 1615 „spectacole de muzică, poezie şi 
dialog”, prin acesta din urmă înţelegându-se lozinci şi elogii 
dedicate lui Ceauşescu. În iunie 1985, la un spectacol al Cena- 
clului Flacăra la Ploieşti s-a prăbuşit o parte din tribuna stadio- 
nului. Evenimentul s-a soldat cu 5 morţi şi mulți răniți. Ce- 
naclul a fost interzis iar iniţiatorul său debarcat din fruntea 

revistei Flacăra. Revista condusă de Păunescu şi emisiunea 
Reflector a Televiziunii Române au fost şi ele fenomene distinc- 
te în presa comunistă prin accentele critice permise de autori- 
tăi. 

Revenind la paradigma protocronistă, nu întâmplător pio- 
nieratul s-a făcut prin cinematografie, cu Dacii, în 1966. Şi nu 
întâmplător, Titus Popovici218, membru al CC, semnase scena- 
riul. Era, se pare, şi singurul autor contemporan ce se putea 
lăuda c-a scris o carte citită şi de Ceauşescu. Nici regizorul n-a 
fost desemnat pe considerente pur artistice. Sergiu Nicola- 
escuZ!? intrase în cercurile puterii prin mijloace de excepție. 
Întâi prin relațiile deosebite cu soții Maurer. Apoi prin angaja- 
mentul asumat în anumite strategii de imagine ale Securității 
care urmăreau impunerea unui James Bond autohton. Eroul 
urma să le inspire românilor simpatie, respect şi admirație 
pentru milițieni şi securişti. Urma să-i prezinte după tiparul 
agenţilor americani, britanici sau francezi220. 

Dar şi această idee a epopeii naționale în cinematografie, 
inițiată cu Dacii a fost o reconsiderare. O lansase istoricul Nico- 
lae Iorga la începutul secolului. Războiul pentru independență, 
primul film românesc de lung-metraj din acel proiect, a însem- 
nat şi debutul colaborării dintre studiourile cinematografice şi 
Armată. Aceasta va livra, în anii 70-80, sute de mii de figuranți 
pentru filmele care rescriu istoria țării în viziunea partidului. 

Puteau însă artiştii, scriitorii şi activiştii partidului să mode- 
leze omul nou în varianta sa comunistă? Desigur, nu. Nici ei, 
nici alții. Căci utopia omului nou e în profund dezacord cu 
însăşi natura umană. Citând cunoscuta teorie a piramidei tre- 
buințelor umane, elaborată de psihologul Abraham Maslow, 
acțiunile omului sunt motivate de impulsuri interioare. Mai 
întâi, pentru satisfacerea trebuințelor fiziologie - de hrană, aer, 
apă, sexuale, de temperatură adecvată corpului uman... Apoi a 
celor de siguranță. Odată atinse aceste trepte, apar nevoia de 
iubire, de apartenenţă la comunitate. Şi în sfârşit, ca ultime 
niveluri, trebuinţa de stimă de sine şi trebuința de dezvoltare. 

Deosebit celorlalte făpturi din Arca lui Noe, omul doreşte şi 
visează, totdeauna, la mai mult. lar dacă poate, construieşte, 
consumă şi tezaurizează în plus faţă de nevoi. Acest stigmat al 
sufletului a fost şi este însă izvor nesecat al energiilor şi crea- 
țiilor din istoria civilizației umane. O lume populată de fiinţe 
care dorm, muncesc, se hrănesc şi se înmulțesc după program, 
n-ar fi o lume de oameni. Viitorul comunist al oamenilor noi ar 
fi presupus o lobotomie generală pentru extirparea dorinţei. 
Abia atunci, fiinţele vorbitoare ar roboti în muşuroiul lumii cu 
egalitatea şi frăția furnicilor... 

Fie şi numai pe acest temei, iluzia comunistă contravine 
naturii umane. lar sfârşitul imperiului creat în numele ei a fost 
o moarte naturală. | 


Magistra vitae, artele şi sportul sub comanda partidului 


Printre tezele formulate în 1971, Ceauşescu a impus „aten- 
ție mai mare” istoriei. Ce s-a întâmplat în cincinalul următor, 
trebuie să nu-l fi mulțumit pe deplin. La congresul Educaţiei 
Politice şi Culturii Socialiste, din 1976, a revenit cu insistenţele 
asupra cunoaşterii istoriei antice şi medievale. Înainte de 
1965, formarea poporului şi limbii române fusese tratată 
dogmatic, susținea el222. 

Pe linia noii viziuni, istoriografia comunistă a „reevaluat” 
şi epoca geto-dacică. Astfel „cei mai viteji şi mai drepți dintre 
traci” au pătruns şi în programul lansat la congresul din 1974. 
Despre societatea multilateral dezvoltată s-a scris pornind de la 
primele „civilizații materiale şi spirituale”, din vremea regilor 
Burebista şi Decebal, „făuritorii” statului dac2%. De la ei 
moşteniseră românii simţul libertății224. 

Sub „înaltul patronaj” al preşedintelui României, în 1976, la 
Bucureşti, s-a desfăşurat congresul internaţional de tracologie. 
Doi ani mai târziu, în scopul cercetării „fondului etno-cultural 
străvechi traco-geto-dac al poporului nostru”, pe lângă Acade- 
mia de Ştiinţe Sociale şi Politice s-a înființat Institutul de Tra- 
cologie. Peste o sută de arheologi din Bucureşti, Cluj-Napoca 

şi laşi au fost angajaţi în noua instituție25. Câteva oraşe au fost 
rebotezate cu numele localităților străvechi din vatra lor (Cluj- 
Napoca, Drobeta Turnu Severin etc). Altora li s-a atestat, prin 
festivități grandioase, vechimea milenară (Alba Iulia, Arad, 
Satu Mare etc)26. Mai viteji şi drepți decât îi descrisese însuşi 
Herodot, tracii reveneau în istoriografia românească! | 
Figură centrală a istoriei naționale a devenit în anii '70 
domnitorul Mihai Viteazu. Banul Craiovei era prezentat ca un 
prinţ democrat?7. 1 se elogia politica externă dibace şi lupta 
pentru „independenţă şi unitate națională”. Un precursor al 
lui Ceauşescu, au comentat străinii. Tocmai pe Mihai Viteazu, 
gaşca lui Roller îl portretizase drept un cuceritor, insensibil la 
nevoile şi aspirațiile maselor2%. Boier feudal şi invadator 
rapace, îl catalogaseră şi tomurile Academiei, în anii '602. 
Aniversând „unirea” de la 1600, Ceauşescu l-a omagiat de 
la soclul noii statui executate de Oscar Han la Alba Iulia. Pe 
tema domniei lui, istoricii români au intrat în conflict cu 
omologi maghiari, sovietici şi polonezi2l. În reinterpretarea 
românească, mercenarii secui, saxoni şi de alte seminții din ar- 
mata lui Mihai Viteazu se transformaseră în aportul naționa- 
lităților conlocuitoare la „unificarea principatelor româneşti 232. 
În 1978, la aniversarea a 60 de ani de viaţă şi 45 de ani de 
activitate revoluționară, Nicolae Ceauşescu era „cel mai dintre 
cei mai” - „cel mai mare politician din istoria României”, „cel 
mai țăran dintre țărani”, „cel mai muncitor dintre muncitori”, 
„cel mai semeţ brad”, „primul muncitor al ţării”, „primul sol- 
dat al partidului şi al patriei”, „omul legendar”, „reforma- 
torul”, „Omul - măsura tuturor lucrurilor şi fiinţelor”2%5. Se 
trăia „unanim în dimensiunea Ceauşescu”, după afirmația lui 
George Ivaşcu, directorul revistei „România literară”2%4. În 
acelaşi an, Tovarăşul a fost investit cu două titluri de doctor: în 
ştiinţe politice, de către Academia „Ştefan Gheorghiu”, şi în 
economie, de Academia de Ştiinţe Economice. 
Puterea lui Ceauşescu nu avea margini: secretar general al 
partidului, preşedinte al țării, comandant suprem al forțelor 

armate, preşedinte al Consiliului Apărării şi Consiliului Su- 
prem pentru Dezvoltarea Socio-Economică. De parcă nu era 
de-ajuns, din 1976, conducea şi Comisia Ideologică a CC. Din 
această poziţie, a propus un plan unic de acțiune a Consiliului 
Culturii şi Educaţiei Socialiste, Ministerului Educaţiei şi 
Instrucției, Consiliului Naţional al Televiziunii, Academiei de 
Ştiinţe Social-Politice, bazat pe principiile eticii şi dreptății socia- 
liste, cultului muncii şi solidarității oamenilor muncii25. Nemul- 
țumit de aportul subalternilor la formarea conştiinţei socialiste a 
maselor a purces la rotiri de cadre, în 19762%. S-a decis şi ca 
primii-secretari să nu fie din judeţele unde conduc pentru 
evitarea favoritismului neamurilor, prietenilor, cunoscuților2”?. 
În octombrie 1976, s-a lansat festivalul „Cântarea Româ- 
niei”, inspirat după titlul unui poem scris de Alecu Russo, în 
secolul al XIX-lea. În ideea lui Ceauşescu, inspiraţia şi pro- 
ducția artistică valoroasă „trebuie să vină de la mase”. Sub 
cupola lui a fost introdusă creația şi interpretarea profesio- 
niştilor şi amatorilor din România. Fiecare şcoală primară, sec- 
ție de fabrică sau cooperativă meşteşugărească a primit sarcina 
înființării cel puțin a unei formații artistice. Spiritul creator al 
oamenilor muncii se manifesta în concursuri, cu etape de masă, 
judeţeană, interjudeţeană şi republicană. Se-ntreceau grupuri 
corale, vocal-instrumentale, umoristice, folclorice sau de mu- 
zică uşoară. Cu totul două milioane de participanți, la prima 
ediție, de toate vârstele şi categoriile sociale. „Acest festival 
trebuie să se constituie ca o puternică manifestare a muncii şi 
creației libere, descătuşate de orice exploatare, consacrate 
progresului şi prosperității ţării, a afirrnării omului stăpân pe 
destinele sale, care îşi făureşte în mod conştient propriul 
viitor”, postulau documentele partidului2?. Fruntaşii în muncă, 
obişnuiții panourilor de producție, aveau întâietate şi la premii. 
Ideea activității de masă în sport l-a convins pe Ceauşescu să 
relanseze, după model sovietic, spartachiadele24%. Desigur, cu 
un alt nume. Aşa a apărut „Daciada”, în 1977. După statisticile 
oficiale, numai la prima ediție au participat 8,9 milioane de 

români. Cu un an în urmă, la Conferinţa pe țară a mişcării 
sportive241, Ceauşescu indicase să fie antrenați elevii, studenții 
şi tinerii „în practicarea exerciţiilor fizice, a sportului şi turis- 
mului”. În 1976, CPEx a pus pe masa de lucru programul pri- 
vind dezvoltarea activității de educație fizică pe perioada 
1976-1980. Ca tinerii să-şi folosească „util” timpul liber, se lan- 
sau „mari concursuri polisportive, în toate localitățile şi marile 
colectivități”, pentru „oameni puternici şi sănătoşi, apți pentru 
muncă”. Competițiile săteşti, comunale şi orăşeneşti se orga- 
nizau în ediţiile de vară şi iarnă, cu finale pe țară la doi ani. 

La rândul lor, micuţii cu vârste cuprinse între 4 şi 7 ani au 
fost „prinşi” în organizația „Şoimii Patriei”, sub coordonarea 
Organizației Pionierilor. Preşcolarii şi şcolarii primiseră şi ei 
sarcina politică a însuşirii tradițiilor luptei poporului nostru, dra- 
gostea de muncă, hărnicia, curajul, modestia22. 

Şi pentru ca prefacerea să fie totală, Ceauşescu a decis in- 
clusiv schimbarea apelativului de adresare. De ce petrecuseră 
ilegaliştii ani grei în detenţie, ca să se „domnească” intelec- 
tualii între ei?!, se oțărâse Tovarăşul. În 1977 s-a adoptat legea 
privind normele de adresare dintre cetățeni. Între ei, românii 
ar fi trebuit să înceapă a grăi cu apelativele „tovarăş” şi 
„tovarăşă 26%. 


Cinefilul Ceauşescu 


Se poate spune că muza celei de-a şaptea arte, cinemato- 
grafia, a fost cea mai curtată şi mai apropiată liderilor comu- 
nişti. Forța de sugestie a poveştii spuse în imagini, sunet şi 
mişcare n-o putea egala niciun alt mijloc de propagandă. Cine- 
matografia sovietică, prima instituție de stat de acest gen din 
lume, a oferit şi primul model de rescriere a istoriei în slujba 
puterii. Crucişătorul Potemkin, filmul regizorului Serghei 
Eisenstein, a creat reprezentarea unei revoluții proletare, nu cum 
a fost, ci aşa cum proiectaseră fondatorii marxism-leninis- 
mului că ar trebui să fie. 

În zorii lumii noi, trenuri şi caravane speciale străbăteau 
imensele pământuri sovietizate „arătând” mujicilor şi târgo- 
veţilor binele viitorului luminos. După război, caravanele cine- 
matografice cu filme sovietice colindau satele şi cătunele ro- 
mâneşti. Pe pereții şcolii primare sau ai unei case mai răsărite, 
se întindea o pânză albă şi cu ajutorul unui generator de cu- 
rent, țăranii retrăiau intensa emoție a privitorilor speriați de lo- 
comotiva fraţilor Lumiere. În campaniile de colectivizare, dar 
mai cu seamă la Armată, activistul Ceauşescu vizionase multe 
asemenea capodopere propagandistice a celei de-a şaptea arte. 

„Eu văd aproape toate filmele noastre”, recunoaşte el în 
discuțiile din februarie 1970 asupra filmului Reconstituirea 24%. 
Filmul lui Lucian Pintilie e o comedie neagră. O îmbrânceală 
între doi tineri (act de huliganism, în epocă) ajunge anchetată 
de miliție. În reconstituirea cazului, prin prostia demnă de 
bancurile cu milițieni, se produce tragedia unei lovituri mor- 
tale aplicate de unul dintre tineri celuilalt. Producția a devenit 
însă temă de dezbatere în Comitetul Executiv al CC al PCR. 
Din luările de cuvânt se înţelege că datorită sesizările unor 
înalți activişti, în frunte cu Virgil Trofin, secretarul cu 
organizatoricul245. 

Regizorului i se imputau subminarea poziției milițienilor în 
societate şi, evident, cheltuieli nejustificate. În cercul restrâns al 
Secretariatului, Ceauşescu n-a fost de partea milițienilor. Dim- 
potrivă, i-a criticat pentru că reținuseră tineri, i-au bătut, le-au 
tăiat fusta sau pantalonii, detalii care-au ajuns la urechile lui 
prin Eugen Jebeleanu246. Unicul jurnalist care asigurase pos- 
teritatea de curajul ilegalistului Ceauşescu, dobândise, după ve- 
nirea lui la putere, un statut de invidiat în breasla scriitorilor: 
privilegii de nomenklatunist, funcţii în Uniunea Scriitorilor şi 
mai cu seamă, acces direct la Tovarăşul. 

Campania lui Cornel Onescu, ministrul de Interne, de a 
tunde de plete şi rade de barbă tinerii, înarmând milițienii cu 
foarfeci care crăpau şi fustele prea scurte ori pantalonii trapez 
în stilul lui Elvis Presley, n-a fost pe placul lui Ceauşescu. 

Astfel că şi-a vărsat necazul pe şefii Internelor, dându-i 
dreptate lui Lucian Pintilie în privința milițienilor. Nu însă şi 
în viziunea asupra tineretului minunat al patriei socialiste. „În le- 
gătură cu filmul acesta Reconstituirea, mie mi se pare că lucru- 
rile se cam exagerează, zice Ceauşescu. Critică nişte milițieni. 
Ei şi? În ţările capitaliste poliţiştii sunt criticați în fiecare zi. 
Ceea ce este negativ, după părerea mea, este că se prezintă ti- 
neretul nostru ca un tineret primitiv, iar acest lucru nu este 
real şi pe urmă felul cum este prezentat publicul, gloata aceea 
de oameni. Pe milițieni pot să-i critice, că avem mulți proşti. 
Aici pe acest fapt s-a pus accentul şi nu pe faptul că prezintă 
într-o formă denaturată tineretul nostru şi publicul. (...) Pe 
urmă în filmul acesta nu există nimic din punct de vedere 
artistic. Să-l ţineţi pe piaţă atâta timp cât vin spectatori şi să-l 
trimiteţi şi la concurs, dar între timp să luăm măsuri ca să 
facem numai filme care să corespundă“2%7. Ceauşescu a plusat 
însă imprevizibil: “Trimiteţi-l şi în străinătate la un concurs. 
Spune că acolo o să fie înţeles. Trimiteți-l în Occident. Dacă 1- 
am trimite în Est şi n-ar lua vreun premiu, ar spune că acolo 
am aranjat noi'248. 

Se înţelege că retragerea filmului din circuitul difuzării a 
stârnit diverse zvonuri şi comentarii, mai mult sau mai puțin 
la obiect. Dar cota regizorului, la bursa neoficială a valorilor, a 
crescut enorm2%. Din punctul de pomire al criticilor aduse 
Reconstituirii, s-a discutat planul tematic al cinematografiei. La 
începutul anilor '70, în România se turnau circa 15 filme anual. 
Un control al caselor de producție se soldase însă cu concluzia 
că acolo se încasau “sume fabuloase pe nedrept“. O „formă de 
jaf “ a socialismului, aşadar?%. La Reconstituirea, a informat Va- 
sile Patilineţ, fiecare actor primise între 10-15.000 lei pentru o 
muncă de trei luni de zile, fiind plătit simultan de instituția 
unde-şi avea cartea de muncă%!. Uneori, pentru un rol de film, 
actorul câştiga 20-25.000 lei252. Se înţelege că, pentru Ceau- 
şescu, banii aceştia semănau a venit ilicit. 

Nu se poate spune că responsabilii cinematografiei n-au 
încercat să-l încânte. Nu întâmplător a fost montată trilogia 
„ardelenilor”, în stil western, cu o distribuție de excepție. Ca 
să-i demonstreze secretarului general că românii nu sunt mai 
prejos decât americanii, în 1978, Titus Popovici şi-a pus semnă- 
tura pe scenariul intitulat Profetul, aurul şi ardelenii. L-a regizat 
Dan Piţa. În centrul acțiunii se află fraţii lon, Traian şi Romu- 
lus Brad din satul Poplaca (Sibiu). Mânat de sărăcie, în 1874, 
lon a emigrat în America. După şapte ani, ceilalți doi frați au 
pornit să-l caute. L-au aflat în statul Utah unde Ion (Johnny) 
devenise un pistolar vestit care exercita rolul de justițiar în 
sprijinul minerilor căutători de aur. Filmul s-a bucurat de un 
succes deosebit, fiind continuat, în 1980, cu un al doilea epi- 
sod, Artista, dolarii şi ardelenii (scenariul Titus Popovici, regia 
Mircea Veroiu). Anul viitor, după ideea lui Titus Popovici, fi- 
nalizată de Francisc Munteanu şi, din nou, în regia lui Dan 
Pia, pe ecranele româneşti a rulat Pruncul, petrolul şi ardelenii. 
După ce arătaseră Americii de ce sunt românii capabili, saga 
fraților Brad se încheia cu decizia revenirii pe pământul natal. 
Spectatorii au savurat cele trei producţii iar critica a elogiat 
„creatorii şi interpreții. Legătura cu preferinţele cinefile ale 
secretarului general era însă imposibil de stabilit în epocă de 
omul de rând sau de actori. Dar admiraţia lui Ceauşescu 
pentru filmele americane se cunoşteau în cerc restrâns. Cu si- 
guranţă însă că făceau parte din el scriitorul Titus Popovici şi 
translatorul său de limbă engleză Sergiu Celac care s-a impli- 
cat în rol de consultant pentru engleza americanizată. 

Paradoxal sau nu, cinematografia americană a fost modelul 
Ceauşeştilor. Americanii, spune Tovarăşul, îşi prezintă în filme 
viaţa şi istoria lor, dar cu fir „călăuzitor”: omul legii e totdea- 
una personajul pozitiv?5%. La noi, personajul pozitiv trebuia să 
fie activistul de partid. Dar scenariştii mai călcau pe bec. „Au 
făcut un film în care activiştii de partid sunt şmecheri, vor să 
se căpătuiască, bagă familiile în posturi de răspundere”, i-a 
criticat soața lui Ceauşescu2%. Se referea, fără îndoială, la 

serialul Lumini şi umbre255 a cărui difuzare la televiziune fusese 
recent întreruptă. Ceauşeştilor nu le-a căzut bine plonjonul în 
amintirile luptei de clasă, cu abaterilor fraţilor şi cumnaților. 

Cinefilul Ceauşescu aştepta de la filmele româneşti, ca de la 
orice producție, eficiență. Coproducțiile sunt, în sensul acesta, 
genul recomandat. Pentru Serbările galante (coproducția franco- 
română) s-au scos 120.000 dolari, mai mult decât pentru toate 
filmele româneşti difuzate în Occident în ultimii 15 ani25. Dar, 
zice Ceauşescu, e şi risipă de „lucrători“: prea mulți oameni 
apar pe generice, fără să şti care ce face. Prea mulți „neispră- 
viți“, fără talent literar, sunt luaţi scenarişti. Corpul de actori 
de film să fie diferit de cel al actorilor de teatru. Între cele două 
arte e mare deosebire, indica Tovarăşul care, spre deosebire de 
Dej, nu agrea teatrul. Şi seriale româneşti, a cerut el. Dacă 
bulgarii au producție proprie pe teme agrare şi de partid, noi 
de ce nu?! Dar, cu bugete mici şi termene scurte de realizare, 
nu ca la filmul Mihai Viteazul2%. Cinematografia, sublinia el, 
televiziunea şi radioul sunt mijloace de educație. Nu instituții 
comerciale şi mai ales nu trambuline pentru creația unora. 
„Instituţiile acestea nu sunt făcute pentru un scriitor sau altul 
dar... fiecare poate să scrie, cine îl împiedică să gândească şi să 
scrie, dar nu trebuie să punem în scenă şi să debităm prin mij- 
loacele noastre de propagandă şi de educaţie toate prostiile”, a 
insistat liderul român28. Dacă-l citea pe scriitorul proletar 
Maxim Gorki ar fi aflat că „unde e prea multă politică, acolo 
nu este loc pentru cultură”2%. 

Va reveni şi alte dăți cu indicații artistice. Dar până unde 
mergea cinefilul Ceauşescu în ele? Ca o scenă de umor negru 
arată dialogul său cu Sergiu Nicolaescu într-o consfătuire cu 
cineaştii din primăvara lui 1968 despre filmul Mihai Viteazul. 
„Poate Mihai Viteazul să iubească, sau nu?”, l-a întrebat Ni- 
colaescu. „Eu sunt de acord că şi Mihai Viteazul a făcut dra- 
goste, dar trebuie să ştim ce să redăm, tovarăşi!, a răspuns 
Ceauşescu. Să redăm şi dragostea lui, dar dacă aceasta a avut 
rolul dominant în activitatea lui. Dacă aceasta este numai ceva 

lăturalnic, atunci s-o tratăm lăturalnic”26. Cu alte cuvinte, mai 
bine fără. 


Ceauşescu poet şi personaj de roman 


În serile petrecute cu familia, Ceauşescu se manifestă ca un 
„cititor nesățios”, l-a prezentat străinătății gazetarul Michel-P. 
Hamelet. Preferă cărțile despre istoria şi obiceiurile poporului 
românzl. Însufleţit de lirica lui Eminescu, Coşbuc şi Vlahuţă, 
„declamă îndelung” din aceşti poeţi preferați. Şi din Caragiale 
citează pasaje întregi22. 

Biograful nu aflase că personajul său se credea şi poet. Zvo- 
nurile vremii spuneau că însuşi secretarul general „actualiza- 
se” versurile imnului național Trei culori.... Dovadă a inspira- 
ției poetice sunt stihurile următoare păstrate într-un carnet de 
notițe26: 

De vrei să fii nemuritor 
Poete scrie pentru 
țară 
Vers simplu dar 
cutezător 
În el mândria de popor tresară 


% 


Scrie de daci şi de 
romani 
De munţi, de râuri 
şi câmpii 
De muncitori şi de țărani 
De cântecul voios 
de ciocârlii 

Scrie dece ni drag, dece 

iubim 
De eşti poet şi de 
partid să scrii 

Prin el în țară liber azi 

trăim 
Scrie cât mai frumos 
aşa cum ştii 


+ 


Să scrii că noi muncim 
din greu 
Că totul nu-i aşa cum 
vrem 
Dar mergem înainte tot 
mereu 
Noi făurim uniţi tot ce 
avem 


+ 


În tricolor avem 
şi (cuvânt ilizibil) deplin 
Albastru cer cu stele 
şi senin 
Galben din holdele 
bogate aurii 
Roşu din sângele 
vărsat în bătălii264. 


Dacă autorul şi-ar fi transmis însă „poemul” diriguitorilor 
propagandei, ar fi intrat urgent în manualele şcolare. Cu mici 
ajustări, n-ar fi distonat printre creațiile angajate semnate de 
câțiva poeți consacrați. 

Între timp însă, revoluționarul Ceauşescu se erija într-un 
model de inspirație pentru creatorii angajați. Până unde 
mergeau însă obligațiile scriitorilor în acest sens şi care erau 

riscurile? Delirul, romanul lui Marin Preda, e poate cel mai 
potrivit exemplu din acest punct de vedere. O carte de enorm 
succes la public şi la critică, tema sa alimentând controverse în 
relațiile româno-sovietice. Unde e rolul partidului comunist - 
s-au „mirat” criticii din Germania comunistă şi de la Moscova. 
Şi de ce a fost „umanizat” mareşalul Ion Antonescu? La aceste 
presiuni, marele scriitor ar fi „răspuns“ introducându-l pe 
Ceauşescu într-o a doua ediţie a cărţii, s-a spus mai târziu265. 

Dar personajul a cărui biografie trimite imediat la liderul 
partidului, exista încă din prima ediţie. lon Dascălu e „un 
tânăr bărbat de 22 ani, menit unui mare destin'26. Lui i-a 
atribuit scriitorul episoadele cunoscute şi adevărate din bio- 
grafia lui Ceauşescu: listele de semnături duse în sprijinul gre- 
viştilor de la Griviţa, drumul de şapte zile din post în post, sub 
escortă mai mult sau mai puţin neomenoasă a jandarmilor, 
momentul de groază al execuţiei duşmanilor legionarilor din 
închisoarea Jilava, în 1940, trăit de tânărul încarcerat... Cu 
inegalabilul său talent, scriitorul a surprins uluirea apără- 
torilor ordinii publice că un băiat ca acela se ridică împotriva 
statului, ruşinea şi neînțelegerea părinţilor, întâmplarea care-a 
scos în fața legionarilor, la Jilava, pe soldatul anonim care-a 
avertizat că răzbunarea lor s-a sfârşit. ..257 Nu există, probabil, 
în literatura română un mai dezangajat şi sincer elogiu adus 
ilegalistului Ceauşescu. L-a citit şi el?! Tovarăşului i-au fost 
aduse la cunoştinţă criticile presei literare din țările frățeşti. În 
dosarul respectiv au fost reproduse şi paginile dedicate mare- 
şalului Antonescu şi cele ce i-au fost lui dedicate de către 
Marin Preda. Nu şi-a comunicat impresiile, nici măcar n-a con- 
firmat citirea lor. Aproape sigur n-a lecturat romanul, spun 
apropiații, limitându-se la indicația de-a se răspunde criticilor 
din fările frățeşti prin istoricii noştri literari268. 

În carnetele de atelier ale documentării şi redactării 
Delirului, celălalt fiu de țăran - menit şi el unui mare destin -, 
se arăta însă credincios căutării de rosturi potrivite în viaţă. 
Reflecţiile acestea nu mai puteau fi publicate, deosebindu-se ca 

ziua de noapte de „cugetările” lui Ceauşescu. „În acelaşi timp 
trebuie declarat că fericirea omului nu-i vine din afara sa, ci 
dimpotrivă, s-a dovedit că toate organizaţiile călăuzite de 
principii abstracte l-au schingiuit şi l-au umilit, nota Preda în 
caietele sale. Credinţele, oricât de înălțătoare, dar fără aderenţă 
la sol, l-au pus pe rug. Desigur, un om necălăuzit de un gând 
sau de o credință nu-şi vede rostul pe lume, el trebuie însă să 
le caute, gândul şi credinţa, călăuzit de rațiune şi nu de mituri 
barbare”269. 


Ecourile Cartei 77 


În 1977, după mineri, Ceauşescu s-a confruntat şi cu ecoul 
Cartei 77. Când a parafat acordul de la Helsinki, în 1975, nici 
nu-i trecea prin cap că intelectuali de-acasă, după modelul 
altora din țările frățeşti, vor invoca împotriva sa documentul pe 
care-şi pusese semnătura. La punctul al şaptelea, statele sem- 
natare se angajau să respecte drepturile omului şi libertățile 
fundamentale, printre care libertatea gândirii, conştiinţei, reli- 
giei sau credinţei, fără discriminare de rasă, sex, limbă sau 
confesiune270. Din această formulă umanitară, fiecare a-nţeles 
ce-a vrut. Democrația socialistă se aplica după principii diferite 
față de Occident. În 1977, în Cehoslovacia, câțiva intelectuali 
au invocat angajamentele luate în Finlanda de liderii lor. Aşa a 
apărut Carta 77, un text critic la adresa regimului comunist pe 
tema drepturilor omului27!. 

Acţiunea a avut ecou inclusiv în România, prin scriitorul 
Paul Goma22. În februarie 1977, Goma a conceput o scrisoare 
către participanţii la Conferința pentru Securitate şi Cooperare 
Europeană (CSCE) de la Belgrad, în care protesta împotriva 
„tuturor formelor de opresiune fizică, morală, intelectuală” 25%. 
Opt persoane au semnat documentul. Apoi câteva sute de 
persoane l-au contactat pe Goma, acasă, prin telefon şi prin 
poştă, solidarizându-se cu doleanţele sale27. Informat despre 
caz, Tovarăşul a tras primul „foc“, de avertisment, la Consfă- 
tuirea pe ţară a unităților de control a oamenilor muncii2%. 

Amenințându-i pe semnatari, i-a numit „trădători”, „elemente 
declasate”, „în slujba intereselor cercurilor străine'”276. 

Foarte nervos pentru că Paul Goma trimisese şi alte scrisori 
critice, publicate în Occident, Ceauşescu a răbufnit în CPEx la 
sfârşitul lui martie 1977. Numindu-i „imbedili”, „ticăloşi”, 
„măgari“ pe Goma şi Vlad Georgescu277, soții Ceauşescu au 
propus „măsuri ferme”. „Nici un fel de inimă față de aseme- 
nea oameni”, „trebuie loviți, propriu-zis, fără cruţare”, zicea 
Ceauşescu. „Mişcarea” trebuia anihilată, telefonul scriitorului 
închis, iar el „arestat public pentru spionaj şi trimis în jude- 
cată”. lar semnatarii scrisorii sale, să fie ridicați, unul câte 
unul, anchetați de comisii, în fiecare judeţ, „puşi în colectivul 
de întreprindere în discuție” şi „judecați” de muncitori. „Dacă 
vor să-i bată, să-i bată”23%, a spus el. S-a procedat în consecinţă. 
La protestele ambasadelor şi ale presei occidentale, Goma a 
depus actele pentru „o călătorie turistică de un an”. Şi dus a 
fost, definitiv, la Paris279. 

În colimatorul lui Ceauşescu a intrat şi Vlad Georgescu280, 
autorul pamfletului „Ciuma lui Caragea”. Textul era un atac 
direct, frontal, care denunța cultul personalității şi spiritul 
voluntarist al Tovarăşului. Iată ce scria autorul: „Te-am privit 
din nou dând indicații. Platitudini. De pildă, să se înceapă 
demolările de sus în jos. Îţi crezi oamenii atât de înapoiaţi încât 
să fi început de la mijloc? (...) Domnia Ta vei rămâne prin 
două potopuri şi-un cutremur. Domnul cataclismelor, cum nu 
a fost altul în istoria românilor. Două potopuri şi-un cutremur. 
E mult pentru o singură domnie. Te zbaţi să intri în legendă. 
Atunci opreşte-te şi întoarce-te'281. 

De notat ar fi şi acțiunile unor intelectuali, nemulțumiți de 
politica statului român față de minoritatea maghiară. În hârtii 
adresate conducerii superioare de partid, publicate pe diverse căi, 
în Occident, s-au remarcat Takacs Lajos22 şi Kiraly Karoly. 
Ceauşescu le-a răspuns nemulțumiților la o plenară a oamenilor 
muncii maghiari şi germani, în primăvara lui 1978. Influenţaţi 
de „cercuri de afară”, „elemente slabe din fire sau descompuse 

moral”, trădau „pentru doi galbeni sau doi arginţi, pentru un 
blid de linte sau de gulaş”, a izbucnit Ceauşescu. „Să-i tratăm 
cu tot disprețul pe care îl merită!”, a mai zis el2%. 

Împotriva celor ce trimiteau texte critice în vest s-a des- 
făşurat permanent o campanie dură de presă, mai ales în pu- 
blicațiile Săptămâna, Luceafărul, România Liberă, Contemporanul. 
Vârful ei de lance a fost romancierul Eugen Barbu, redactor-şef 
al revistei Săptămâna24. 


Atenție la scriitori! 

Previziunile occidentale privind imposibilitatea economiei 
centralizate de a rezista pe termen lung începeau să se adeve- 
rească la sfârşitul anilor '70. Sistemul s-a fisurat în Polonia, 
unde au izbucnit greve de mare amploare pe fondul scum- 
pirilor şi a celorlalte efecte datorate profundei crize economice. 
Mişcările polonezilor n-au putut fi controlate de aparatul 
represiv. Au culminat cu înființarea primului sindicat liber de 
masă din lumea comunistă, în vara anului 1980. Solidaritatea a 
depăşit în scurt timp ca număr de membri sindicatele oficiale, 
cu adepți chiar şi printre cadrele militare. 

Ceauşescu s-a speriat de amploarea „mişcărilor antiso- 
cialiste“ din Polonia. Îl învinuia pe Edward Gierek, liderul co- 
muniştilor polonezi. Acesta dăduse dovadă de „slăbiciune“ 
prin incapacitatea mobilizării activiştilor de partid contra „ele- 
mentelor periferice“ din fabrici şi uzine. Tratase problema 
Solidarităţii superficial, preferând în vara anului 1980 să-şi 
petreacă vacanţa în Crimeea decât să apere idealurile socia- 
lismului, îl critica Tovarăşul. 

Ceauşescu interpreta evenimentele poloneze exclusiv în 
termenii ideologiei. Comuniştii locali slăbiseră vigilența revolu- 
ționară, dezvoltându-se treptat o „atmosferă de liberalism“. 
Partidul pierduse caracterul de clasă deoarece majoritatea mem- 
brilor nu erau muncitori. O mare responsabilitate ar fi avut şi 
Ministerul de Interne, care n-a combătut „forțele antisocialiste“. 
Se referea în primul rând la Biserica Catolică, mai influentă în 

societate decât partidul. Şi la „organele“ care nu supraveghea- 
seră îndeajuns activitatea „fugarilor“ din emigrația poloneză. 
Aceştia ar fi infiltrat propagandă capitalistă cu ocazia călătoriilor 
în patrie pentru a-şi vizita rudele şi în concediile de odihnă?%. 

Ceauşescu era convins că nu avea probleme nici cu puterea 
partidului în fabrici şi uzine, nici cu activitatea vreunei biserici, 
nici cu monitorizarea emigrației. Singurii care puteau să-i facă 
neplăceri ar fi fost scriitorii, inițiatori ai „liberalismului“ şi în 
Polonia. Şi-a propus să intervină rapid pentru a-i pune cu 
botul pe labe pe eventualii agitatori. Însoţit de vigilenta sa 
soție, a ținut să participe la şedinţa activului de partid al Uni- 
unii Scriitorilor din 13 octombrie 1980. Întâi de toate le-a repro- 
şat „conduita” în calitatea lor de membri ai partidului. Obiş- 
nuiau să se critice în revistele literare în termenii nepotriviţi, 
oferind exemple negative ozmenilor muncii. Uitaseră oare de 
„îndatoririle ideologice”? Vinovăţia se făcea şi prin căutarea 
inspirației în realităţile din afara țării. lar presei culturale îi 
lipsea „literatura patriotică bună“. Ceauşescu i-a atenționat că 
ştia de unde vine lipsa de combativitate în slujba partidului. Le- 
a reproşat că se interesau prioritar de recenziile şi comentariile 
asupra lor făcute de redactorii „Europei libere“ decât de inte- 
resul național. l-a ameninţat şi pe aceia care corespondau şi se 
întâlneau în ieşirile de peste hotare cu ziariştii posturilor occi- 
dentale. „Cei care şi-au trădat țara odată, o vor face întot- 
deauna, a zis el. Faţă de trădători nu există înțelegere. Mi se 
pare că tocmai această problemă nu e înţeleasă de unii scrii- 
tori. Nu se poate admite să dai interviuri la aceste posturi". 

În opinia sa, erau prea boemi pentru lumea în care trăiau. 
Dar pericolul era mare. Un meşter al cuvântului disident deve- 
nea mină de aur pentru propaganda externă contra regimului 
de la Bucureşti. I-a ameninţat că le va subția şi sursele de fi- 
nanţare. Aveau pretenția să trăiască din scris fără a contribui la 
„construcţia socialismului“. Deşi veniturile anuale ale membri- 
lor Uniunii Scriitorilor depăşeau „normele societăţii socialis- 
te“. În occident, intelectualii nu visau să ducă un trai aşa de! 

liniştit, i-a informat el. Cu exemplul savantului Henri Coandă, 
„exploatat“ de capitalişti în tinereţe şi ajuns să trăiască de azi 
pe mâine la senectute. „L-am luat consilier la mine, deşi nu 
aveam nevoie, ca să aibă ce mânca“, s-a lăudat nesăbuit 
Ceauşescu. 

La finalul întâlnirii cu reprezentanții scriitorilor, le-a porun- 
cit tranşant să nu-i facă surprize în felul polonez. Partidul Co- 
munist Român nu accepta reformarea socialismului. Avea pro- 
prii specialişti în probleme doctrinare. De la meşterii cuvân- 
tului aştepta opere cu „profund conținut umanist revoluționar, 
care să pornească de la realitățile poporului, vieții şi muncii 
sale“. Să se îndepărteze, aşadar, de izolarea caselor de creație 
şi să se implice în „acțiunile educative“ din fabrici şi uzine286. 

În viitorul apropiat, creatorii vor încerca în toate felurile să 
se sustragă indicațiilor sale. Dar şi să-şi mențină avantajele 
acordate prin statusul de „ingineri ai sufletului“. 

“> Preşedinte şi secretar general 








iba d tăților pe carele detinea 
îm PE Prima ahului 1974, Nicolae Ceauşescu a 






ii aa ări Naţionale, isbeevival Ştefan Voitec a înmânat 

eşedir telui sceptrul. Apoi, cu mâna pe Constituție, Ceauşes- 
cu a depus jurământul. Toată ţara, prin undele radio şi micile 
ecrane, i-a urmărit consacrarea în noua funcţie. 

În toamnă s-a desfăşurat al XI-lea congres al partidului?88. 
Ceauşescu îl dorea scurt, cu puține cuvântări?%, iar partici- 
panțţii din străinătate să facă doar act de prezenţă. Organele 
partidului au fost dinainte alese, astfel încât delegaţii să le va- 
lideze doar. În Comitetul Executiv, redenumit chiar la congres 
Comitetul Politic Executiv, alcătuit din 23 membri plini şi 13 
supleanţi, a pătruns şi Elena Ceauşescu. Nimeni n-a avut „ob- 
servaţii”. Nici măcar nu s-a mai votat nominal fiecare mem- 
bru, ci cu unanimitate pentru toată lumea. „S-a mers la toți”, a 
zis Ceauşescu, satisfăcut că se câştiga timp?%. 

Toţi vorbitorii l-au ridicat pe Tovarăşul în slăvi, excelând în 
acest sens Dumitru Popescu: „I-am avut pe Mihai, Ştefan, Can- 
temir, Brâncoveanu, Bălcescu şi Cuza”, a spus şeful propagan- 
diştilor, poreclit de subalterni „Dumnezeu”. „Acum îl avem pe 
Nicolae Ceauşescu: de peste 10 ani el a fost păstorul nostru, 
aşa cum cronicile îi numesc pe liderii naționali”. Alt moment 
deosebit a creat primarul Capitalei, Gheorghe Cioară2!, prin 
propunerea lui Ceauşescu ca secretar general al PCR pe 

viață?%2. Tovarăşul a mulțumit, dar a refuzat. Şi-a luat totuşi 
acest angajament solemn: „cât voi putea servi în bune condiții 
partidul şi poporul, nu voi considera nimic mai presus decât 
poporul meu, partidul, socialismmul“2%. Cu o propunere deose- 
bită, venise şi Petre Blajovici, prim-secretar la Bihor: să se mo- 
difice statutul în privința vârstei membrilor CC. Şi alții au tri- 
mis săgeți spre activiştii cu vârste înaintate. Gata cu „numirile 
pe. viață”, ziceau ei. Cu mingea ridicată la fileu, Ceauşescu a 
pasat „sarcina” noului Comitet Central, „spre analiză''2%4. 

S-au primenit şi organele de conducere ale partidului. În 
Biroul Permanent al CPEx au intrat, pe lângă Ceauşescu, 
Manea Mănescu, prim-ministru, Gheorghe Oprea şi lon Păţan, 
viceprim-miniştri, şi Ştefan Andrei, secretar CC şi titular al 
Externelor. Toţi „oameni de muncă”, de la care el aştepta „să 
lucreze de la 8 dimineaţa la 1 noaptea2%5. Apoi Ceauşescu a 
distribuit sarcinile fiecărui organ de partid, cum prevedea Statu- 
tul. Secretariatul şi CPEx rezolvau probleme organizatorice, 
politice şi ideologice, în timp ce Biroul Permanent problemele 
concrete ale „muncii generale, internaționale şi economice”. 

La Comitetul Central au rămas doar patru comisii (pentru 
cadre, pentru probleme ideologice, pentru probleme organiza- 
torice şi pentru problemele cooperării economice şi relații 
internaționale)?%. Birourile acestora erau formate din câte 7 
membri. Elena Ceauşescu era la „cadre”, devenit, din acel mo- 
ment, sectorul ei de activitate2%. Revenise la prima ei „specia- 
lizare” de după război, dobândită la revista Cominformului. 

La congres s-a adoptat Programul PCR de făurire a societății în 
perioada de dezvoltare şi înaintare a României spre comunism. Pentru 
prima oară, proiectul său s-a vehiculat la Conferința Naţională a 
partidului, din iulie 1972. Fără a aduce ceva spectaculos, docu- 
mentul specifica întărirea rolului partidului în etapa numită socie- 
tatea socialistă multilateral dezvoltată. Se reafirmau poziții precum 
autonomia şi independenţa națională, colaborarea cu partidele 
comuniste şi muncitoreşti, activitatea în CAER. Totul însă în 
numele interesului național. Se dorea eliminarea birocrației şi un 


80 | ___ VIAȚA LUI CEAUŞESCU 


rol sporit pentru Consiliul de Miniştri. În privința politicii ex- 
terne, se preciza cooperarea cu statele capitaliste în cadrul unei 
noi ordini economice intermaţionale?%. 

În alte state comuniste, procedura adoptării acestor progra- 
me a fost inițiată mai devreme: URSS (1961), Ungaria (1948), 
Iugoslavia (1958). În Cehoslovacia, programul din 1968 fusese 
amendat şi apoi abandonat, în timp ce polonezii aveau docu- 
mentele pregătite din 1971. 

Până în anul 1980, rata investiţiilor a fost forțată constant, 
într-un ritm draconic2%. Astfel încât a ajuns, după un deceniu, 
la 210 miliarde lei, comparativ cu 80 de miliarde lei în 1970. La 
întâlnirile sale cu politicienii străini, Ceauşescu se lăuda că 
România se situa printre primele state ale lumii în „clasa- 
mentul” investițiilor. Cu ce preţ, nu mai spunea însă... 

Păstrând linia inițială, Ceauşescu a favorizat anumite sec- 
toare, neglijând cu bună ştiinţă altele. Bunăoară, industriei, 
mai ales celei grele, i s-au alocat 50,9 % din investiţii300. În anii 
“70, în principal, România s-a axat pe dezvoltarea construc- 
țiilor de maşini, prelucrării metalelor şi chimiei. 

S-a adoptat şi Codul eticii şi echităţii soaaliste. Incluse şi în 
Programul PCR de făurire a societății multilateral dezvoltate, nor- 
mele sale se voiau a fi un decalog proletar. Partidul încerca să 
modeleze individul şi societatea, amestecându-se, legal, în 
viața privată. Ceauşescu i-ar fi dorit pe toți cetățenii după 
chipul şi asemănarea lui: familişti convinşi, dedicați muncii, 
servind cu fanatism partidul. Acestea erau virtuțile omului nou. 
Codul cerea slujirea cauzei partidului şi poporului, însuşirea mate- 
rialismului dialectic şi istoric, programului şi documentelor 
partidului, protejarea mediului, combaterea individualismului 
şi egoismului mic burghez, apărarea patriei „cu orice sacrificii”, a 
secretelor de partid şi stat. Şi încă: cinste, sinceritate, principia- 
litate, corectitudine, lupta împotriva influenţei ideologiei bur- 
gheze şi capitaliste, o conduită politică, morală şi profesională 
ireproşabilesi. Comuniştii erau îndemnați să păzească avutul 
obştesc, să denunțe favoritismele, nepotismul, carierismul, 





TIRANUL |81 


parazitismul, specula şi mita. Aplicarea Codului înălța con- 
ştiinţa socialistă, în poziția de factor determinant în procesul de 
formare a omului nou, constructor al socialismului şi comunismului, 
cu o morală superioară, o atitudine avansată față de muncă?. 

În baza acestui cod au fost criticați, sancționați şi trimişi la 
munca de jos membrii elitei locale şi centrale a partidului*%. 


„Incidentul” Pârvulescu 


În ultima zi a Congresului al XII-lea al PCR din noiembrie 
1979, monotonia evenimentului presărat cu aplauze şi urale la 
adresa conducătorului iubit a fost deranjată de un moment 
neprevăzut. Veteranul Constantin Pârvulescu, membru al Pre- 
zidiului, a cerut din senin cuvântul. Dorinţa a stârnit stupoare. 
Vorbitorii la tribuna congresului erau cunoscuți, intervenţiile 
şi discursurile lor fiind aprobate cu câteva luni înaintea marelui 
forum al comuniştilor. Ceauşescu a intervenit personal, permi- 
- ându-i să adreseze delegaților mesajul său. 

Nici până astăzi nu sunt clare motivele frondei lui Pârvu- 
lescu. În epocă s-a speculat c-ar fi fost „mâna“ ruşilor, care l-au 
asmuțit pe veteranul partidului contra nesupusului lider. 
După o scurtă biografie în care-şi prezenta vechimea în partid 
şi activitatea revoluționară, vorbitorul a spus că nu i-a fost dat să 
vadă vreodată o personalizare a puterii precum cea instalată 
de Ceauşescu. L-a acuzat pe conducătorul suprem că lăsase par- 
tidul fără putere de decizie. Conducerea PCR era desemnată 
înaintea Congresului şi aprobată de plenara premergătoare. 
Delegații erau trimişi la Bucureşti doar pentru a-l aclama pe 
Ceauşescu. „Aplaudacii“ l-au huiduit imediat pe vorbitor. 
Nervos, a părăsit tribuna, bolborosind că existau „echipe spe- 
ciale de agitatori”. 

În minutele următoare, pe Ceauşescu l-au apărat frenetic 
alți foşti ilegalişti ai partidului. Osanale i-au înălțat imediat lon 
Popescu-Puţuri, George Macovescu şi Leonte Răutu. Inci- 
dentul s-a încheiat cu intervenția secretarului general. Printre 
altele, l-a acuzat pe Pârvulescu că toată viaţa fusese rupt de 

realitățile poporului. Chiar în anii ilegalității, cu care se mân- 
drea atât de mult, trăise pe alte plaiuri decât cele mioritice. Mai 
exact în Uniunea Sovietică. Se părea că lui Ceauşescu îi picase 
bine intervenția lui Pârvulescu! 

Destinul lui Pârvulescu după Congres alimentează şi mai 
mult controversele. N-a ajuns nici la ocnă, nici exclus, pe loc, 
din partid. A părăsit Sala Palatului cu maşina Salvării. Dar nu 
că l-ar fi bătut vreun milițian sau securist. Agitaţia din jurul 
intervenţiei sale i-a crescut tensiunea peste măsură şi a fost 
transportat la spital pentru îngrijiri medicale. În anii următori 
a continuat să beneficieze de privilegiile ilegaliştilor. După ce 
zvonurile s-au mai potolit, Pârvulescu a fost exclus din partid 
în ianuarie 1981, la inițiativa membrilor organizaţiei sale de 
bază. De ce nu l-a pedepsit Ceauşescu imediat pe Pârvulescu? 
O speculație ar fi că ştia prea multe despre trecutul comuniş- 
tilor, în calitate de şef al comisiei de verificare a activităţii 
membrilor de partid care a funcționat la începutul anilor '50. 
Însuşi Pârvulescu semnase hârtia prin care Elenei Ceauşescu 
nu-i era recunoscut stagiul din ilegalitate. Au contat, desi- 
gur, şi aprecierile de care se bucura la Moscova. La jubileul 
marii revoluţii socialiste din octombrie, dintre români doar pe 
Pârvulescu îl decoraseră sovieticii. 


“Visul programului nuclear 


Proiectele lui Ceauşescu din anii 70 te duc cu gândul la 
„Marele Salt înainte” ordonat de Mao. „Marele Cârmaci” le 
cerea chinezilor să ardă etapele prin eforturi proprii. Ceau- 
şescu, în schimb, voise să dezvolte țara în ritmuri nemaipo- 
menite, cu ajutorul creditelor externe. Românii habar nu aveau 
însă de unde veneau banii pentru marile investiţii. 

Un proiect românesc grandios al anilor '70 a fost exportul 
de componente tehnologice nucleare, în țările lumii a treia. 
Urmând exemplul indienilor, argentinienilor şi sud-coreenilor, 
Ceauşescu a cumpărat know-how din Canada. În acelaşi timp, 

prin programul nuclear, reafirma independenţa politică şi 
economică față de Moscova. 

Ideea o avea din vremea lui Dej. În 1965, de altfel, s-a sistat 
livrarea uraniului către sovietici. Amplul program de dezvol- 
tare industrială gândit de Ceauşescu avea nevoie de cantități 
impresionante de energie. După criza petrolului, a grăbit 
proiectul nuclear, optând pentru colaborarea cu canadienii. 

Programul trebuia declanşat încă din 1970. Numai că a 
întârziat deoarece România nu dispunea de specialişti, iar anu- 
mite sectoare industriale, precum construcția de maşini, erau 
nedezvoltate. A fost afectat şi de gravele inundații din acel an. 
Abia în 1975 negocierile s-au reluat?%. În principal, erau vizate 
companiile americane şi filialele lor canadiene, producătoare 
de componente necesare reactoarelor nucleare tip CANDU. 
Primul deviz li s-a părut cam piperat românilor. Construcţia 
primei centrale nucleare, cu o putere de 600 MW, ne-ar fi 
costat circa 180 milioane dolari*?. Vânzătorul oferea, doar la 
pachet, licenţă, echipamente şi servicii, fără a fi dispus la alte 
înţelegeris08. 

Întregul angrenaj al economiei urma să fie solicitat însă. 
Pentru producerea apei grele, ar fi trebuit construite diverse 
capacități şi subansamble. Se anunţa un program amplu în 
domeniul industriei constructoare de maşini, altul în chimie. 
Până şi pentru conductele ce transportau apa grea trebuia 
cumpărată tehnologie americană. Dar Ceauşescu spera să 
producă „ceva utilaje” şi în cooperare cu sovieticii. Convins că 
le va vinde şi altora%?. 

Deşi a strâmbat din nas la prețul inițial, Ceauşescu şi-a 
cravaşat subordonații să continue negocierile. Anul următor, 
în luna aprilie, lon Ursu, preşedintele Comitetului de Stat 
pentru Energie Nucleară (CSEN), s-a documentat în centrele 
de cercetare nucleară din SUA30. A insistat, fără succes, 
pentru o întrevedere scurtă cu preşedintele Ford5il. Ceauşescu 
sperase, fără izbândă, să preseze deopotrivă statul canadian şi 
firmele private americane. 

Americanii erau de acord să vândă orice, cu condiția ca mai 
întâi să se semneze acordul guvernamental româno-canadian. 
Se temeau, se pare, că tehnologia nucleară va fi folosită în sco- 
puri militare52. 

Dar Ceauşescu s-a angajat să utilizeze „invențiile şi tehno- 
logiile” ca „să ridice nivelul general de viață” al Românieis??. 
„România este prea mică să se gândească să facă bombe ato- 
mice”, le repeta Ceauşescu şefilor agenţiei nucleare canadie- 
ne314. Într-un final, în octombrie 1977, România şi Canada au 
semnat acordul interguvemamental de cooperare în dezvol- 
tarea şi folosirea energiei nucleare „în scopuri paşnice“315. 

Planul lui Ceauşescu fusese întârziat. După socotelile sale, 
debutul lucrărilor la primul reactor bătea spre sfârşitul anului 
1976. După un an şi jumătate la al doilea şi aşa mai departe. 
Până în 1996, ar fi trebuit puse în funcțiune peste 10 reactoare, 
plusase el, plin de optimisms!6. Prima centrală ar fi trebuit 
inaugurată în 1985, la Cernavodă3!7. Numai că, la sfârşitul re- 
gimului comunist, fusese construită abia pe jumătate. A fost 
dată în funcțiune la aproape două decenii după finalizarea ne- 
gocierilor, în 1996. An în care, potrivit estimărilor lui Ceau- 
şescu, în dotarea României ar fi trebuit să figureze deja zece 
astfel de unități. Şi să exporte altora...! 


Negustorie internațională 


În deceniul al optulea, configurația comerțului exterior a 
suferit modificări. Astfel, în comparație cu anul 1970, România 
avea schimburi comerciale cu țări capitaliste dezvoltate (35.5 % 
din totalul volumului, în uşoară scădere), cu țări socialiste 
(33.7 %, în scădere drastică față de trecut prin diminuarea sem- 
nificativă a schimburilor cu Uniunea Sovietică) şi cu țările în 
curs de dezvoltare (30.8 %, în creştere cu peste 18 procente)tă. 
URSS şi statele membre ale CAER au rămas parteneri im- 
portanţi, mai ales pentru importul de materii prime. Când 
Ceauşescu a discutat planul pentru cincinalul 1981-1985, i-a 
sărit în ochi ponderea scăzută a comerțului exterior cu țările 

socialiste. Subalternii s-au disculpat că de-acolo oricum nu se 
onorau nici contractele vechi. În 1979, a cerut evidențe pe 
fiecare ţară, cu „ce am luat, de ce dispunem”. Ca metodă de 
colaborare, a ales, ca şi în Vest, acordurile directe. Nu în cadrul 
CAER, „organism de pălăvrăgeală”3:9. În viziunea lui Ceau- 
şescu, modelul clasic era acordul pe termen lung cu China, în 
care românii veneau cu utilaje, iar asiaticii cu petrolul520. Dacă 
la materii prime voia soluții „neapărat“ din țările socialiste, în 
domeniul construcțiilor de maşini, Ceauşescu dorea colabo- 
rarea cu țările dezvoltate capitaliste. Dificultăţile „pe linie eco- 
nomică” cu sovieticii, generate de disensiunile în CAER, se 
pare că au generat soluția diversificării relațiilor economice şi 
politice cu țările în curs de dezvoltare. 

Valuta a venit în România prin FMI şi BIRD, România fiind 
prima țară membră a Tratatului de la Varşovia creditată de 
aceste instituții. Urmându-i exemplul, şi alte state din lagărul 
socialist au privit „şăgalnic” spre marii finanţatori. Începând 
din 1970, RDG, Ungaria şi Cehoslovacia au recurs la fonduri 
occidentale. Asemenea amploare căpătase fuga după credite, 
încât prim-ministrul sovietic Alexei Kosîghin a avertizat sta- 
tele membre ale CAER că se „înfeudau economic” dacă împru- 
mutau bani de la organismele financiare internaționale:2!. 

Ceauşescu a profitate şi de creditele luate de „cazanul 
comun” al CAER reprezentat de Banca Internațională de In- 
vestiții, fondată în 1970 de ţările socialiste. România nu s-a 
numărat printre membrii fondatori, în 1971 semnând aderarea. 
A contribuit la fondul comun cu cei mai puțini bani. Dar, 
exceptându-i pe sovietici, Ceauşescu s-a împrumutat cel mai 
mult de aici.32 

S-au intensificat legăturile economice cu Piaţa Comună, 
până la 30 la sută din volumul comerțului exterior al României 
(în jur de 15 miliarde lei valută). Până în 1975, existau acorduri 
comerciale directe cu state occidentale. Dar între timp, se anu- 
laseră, Piaţa Comună admițând doar o politică la „comun”. La 
începutul anului 1976, Christopher Soames, vicepreşedintele 

Comunității Economice Europene (CEE), a sosit la Bucureşti, 
cu o propunere de acord direct cu CEE. Motivând că trebuia să 
clarifice raporturile cu CAER, Ceauşescu a refuzat. Şi, uimin- 
du-şi interlocutorul, a propus alte formule, prin care statele 
vestice să negocieze cu CAER „în ansamblu”, în cadrul unor 
uniuni economice, în electronică şi metalurgie*%. Propunea 
practic anularea barierelor politico-economice, dar într-un 
singur sens, printr-o concesie a vest-europenilor. Soames a 
refuzat, la rându-i. 

În pofida restricțiilor, România a continuat colaborarea cu 
țările din CEE, prin acorduri bilaterale de cooperare. Bună- 
oară, în comunitate, importurile româneşti din domeniile texti- 
lelor, siderurgiei, chimiei, mobilei, produse precum aparatele 
de radio, televizoarele, încălțămintea aveau o limită cantita- 
tivă. Importul vitelor vii şi cărnii de vită se interzicea cu desă- 
vârşire în Comunitate*24. 

Pentru a compensa, Ceauşescu a orientat comerțul exterior 
către statele Lumii a Treia. Produsele româneşti, mai ieftine 
decât cele occidentale şi totuşi competitive, erau apreciate pe 
aceste pieţe de desfacere. Şi, din aceste țări, la preţuri bune, 
puteau fi aduse materii prime care fie costau prea mult în 
Vestul Europei, fie lipseau din „oferta” sovietică. 

Dar pe Ceauşescu l-au nemulțumit continuu performanţele 
comerțului exterior. Sufocată de propriile-i sarcini, cravaşată 
de partid să depăşească planul şi să încheie cincinalul înainte de 
termen, economia românească n-a făcut față cerințelor de- 
afară. Numeroase contracte cu străinătatea se onorau greu sau 
deloc. Calitatea produselor, hibă veche a industriei socialiste, 
lăsa de dorit. 

Ca să păstreze contractele, Ceauşescu a vrut să facă ordine. 
În ciuda costurilor, a decis suplimentarea numărului agenților 
economici în statele africane. În unele cazuri, lipseau până şi 
misiuni diplomatice*2. Prin „cooptarea” a doi-trei negustori 
băştinaşi, trimişii noştri puteau crea „baze de desfacere şi de 
activitate economică”, zicea el. „Vom putea mai uşor să pă- 

trundem în diferite cercuri, aşa cum fac de altfel toți”, puncta 
Ceauşescu325. Cu altă ocazie, a propus construirea unor depo- 
zite cu produse româneşti în ţările africane, în custodie româ- 
nească, alimentate de curse lunare de avion, pe coastele Africii 
estice şi vestice327. 

Pentru că ţările africane erau prea sărace să returneze în 
valută investițiile şi mărfurile româneşti, Ceauşescu a propus 
plata în produse (banane, cacao, cafea, piei, animale)?2 şi ma- 
terii prime (petrol, minereuri, fosfați, lemn). „Nu trebuie res- 
pinse nici un fel de oferte”, a indicat, cu referire la Benin care 
cerea României sprijin în construcția de căi ferate. 

Chiar dacă avea datorii în Occident, la rândul ei, România 
împrumuta alte state, mai puțin dezvoltate. Metodele de 
plată se adaptau datornicilor. De pildă, iranienii plăteau în țiței 
şi în bunuri, iar sârbii în electricitate. 

Ce câştiga din exporturile în afară, România risca să piardă 
prin importuri „inutile“, în opinia Tovarăşului. „Nici un im- 
port nu se mai face fără aprobarea mea!” şi-a avertizat el su- 
bordonaţii. A interzis furniruri exotice („snobisme”), stofe, 
pielărie şi sticlărie din afară. La dineuri şi recepții, a solicitat 
„farfurii naționale”. A stopat produse de import, pe care tu- 
riştii străini, mai ales din Occident, le căutau în zadar în 
magazinele româneşti, de prin stațiuni („Să consume ce avem 
în România. Aici consumi ce am la mine”). Până şi în industria 
medicamentelor, s-a opus importurilor de utilaje performante, 
necesare dotării laboratoarelor*51. Părea să se fi răzgândit şi în 
privinţa tehnologiei avansate. „Să dotăm economia la nivelul 
tehnicii celei mai avansate, cu cele mai bune maşini, să se 
execute ceea ce dorim''3%2, a indicat Ceauşescu, în 1977. 

Costurile ridicate în aviație l-au convins pe Ceauşescu să 
găsească soluţii alternative pentru transportul mărfurilor. Cu 
gândul la negustoria pe scară mare, în 1975, a lansat un 
program de dezvoltare a navigației fluviale, pe Dunăre. De 
asemenea, canalele şi râurile au fost prinse în planul care 
prevedea creşterea volumului transporturilor pe apă de trei 

ori, până în 198%. Vechiul proiect, lansat şi abandonat toto- 
dată în anii stalinismului, Canalul Dunăre-Marea Neagră a 
fost reactivat. În 1978, sub formă de machetă, i-a fost prezentat 
lui Ceauşescu. Urma să aibă 7 metri adâncime, 70 metri lățime 
şi căptuşeală cu piatră. Valoarea totală a investițiilor se ridica 
la 30.200 milioane de lei, recuperabili, după calculul specialiş- 
tilor, în 34 de ani3%. Canalul a fost inaugurat în 1984, cu o în- 
târziere de doi ani. 

Şi nu întâmplător, cu gândul la -marile proiecte de eficien- 
tizare a apelor şi regularizarea cursului lor, l-a numit pe Ion 
Iliescu, în 1979, preşedinte al Consiliului Naţional al Apelor. 
Omul potrivit la locul potrivit: un specialist în gospodărirea 
apelor şi ecologie în fruntea instituției de profil. 


„ Vânzarea” germanilor 


În afara creditelor, în căutare permanentă de bani, Ceau- 
şescu s-a gândit la fel de fel de soluții. 

În dinamica geopolitică a Războiului Rece, Republica Fede- 
rală Germană şi România comunistă s-au „întâlnit” undeva la 
mijloc, în drumul vest-germanilor spre est (Ostpolitik) şi des- 
chiderea lui Ceauşescu faţă de Occidentul capitalist. Începând 
din ianuarie 1967, odată cu stabilirea de relații diplomatice, 
cele două state au antamat diverse acorduri mai mult sau mai 
puțin secrete. Dintre acestea, până la Revoluţie, „vânzarea“ 
etnicilor germani a adus în conturile statului român sute de 
milioane de dolari. S-au folosit pentru investiții în economie, 
plata unor cumpărături costisitoare din Occident şi achitarea 
datoriei externe. 

Ceauşescu a continuat o afacere profitabilă pentru statul 
român, începută încă din vremea lui Gheorghiu-Dej. Din 1966, 
pe canale neoficiale, România a permis unor saşi şi şvabi să 
emigreze în REG, contra unei răscumpărări. Printr-o grilă de 
calcul pe criterii profesionale şi de durată a şcolarizării, se 
achitau 1.700 mărci germane pentru persoanele cu studii 
normale, 5.000 mărci pentru studenţi, respectiv 10.000 mărci 

pentru cei cu studii superioare“. Se plătea cash, ofiţerilor sub 
acoperire ai Securității, în oraşele Viena, Paris, Stockholm şi 
Roma. Uneori se acceptau şi cecuri. Afacerea s-a dovedit 
profitabilă. Numai în perioada iunie 1968-februarie 1969 s-au 
încasat 400.000 mărci, potrivit documentelor provenite de la 
fosta Securitate. 

Partea română a solicitat secret deplin. Începând din 1973, 
prin acord comun, s-a stabilit un „contingent” anual de 8.000 
de emigranţi, în schimbul cărora vest-germanii ofereau un 
credit de 200 milioane de mărci pe opt ani. Treptat, s-a ajuns 
la sume serioase. Reieşea că, între 1970 şi 1975, din emigrări, 
România încasase peste 54 milioane dolari, cu un maxim în 
anul 1973 - 15.446.663 milioane dolari*%! Banii erau vărsați în 
conturile speciale deschise la BRCE. Cu ei s-au plătit ratele la 
avioanele Boeing cumpărate din străinătate şi s-a investit în 
tehnologia fabricării diamantelor sintetice. 

La începutul deceniului opt, prin Acţiunea „Peregrinii”, 
numele de cod al migraţiei contra cost, germanii au plecat din 
România şi individual, pe sume mari. Alte 5 milioane dolari au 
rotunjit astfel bugetul țării, potrivit generalului de Securitate 
Eugen Luchian3%%. 

În public, cu prilejul diverselor întruniri ale organizațiilor de 
masă ale partidului, Ceauşescu dezavua ideea emigrării. Con- 
form propagandei oficiale, oamenii muncii de naționalitate ger- 
mană se „bucurau“ în România de aceleaşi drepturi şi libertăți 
cu ceilalți cetățeni. Apele le agitau „anumite cercuri” din Occi- 
dent, dornice să afecteze imaginea ţării noastre. În primăvara 
lui 1977, în presa scrisă, s-a declanşat chiar o campanie 
împotriva emigrației. 

Probabil era şi aceasta o tactică prin care Ceauşescu spera 
să dețină mai multe atuuri la masa negocierilor. Autoritățile de 
la Bonn nu şi-au pierdut interesul pentru conaţionali. Dimpo- 
trivă, l-au presat constant pe liderul român să crească numărul 
vizelor pentru RFC, oferind credite şi finanţări nerambursabile . 
ale unor investiții pentru populația germană, precum cămine 

de bătrâni, biblioteci, policlinici41. Numai că liderul român se 
gândea la o colaborare mai profitabilă. În afara compensațiilor 
financiare, sconta pe investiții masive în economia româ- 
nească. 

În acest sens, un prilej nimerit s-a dovedit vizita cancelaru- 
lui Helmut Schmidt în România*2. Pe termen lung, Ceauşescu 
spera să dubleze valoarea schimburilor comerciale între cele 
două țări, până la 5 miliarde mărci în 1980%. În privința emi- 
grării, a fost tranşant. A refuzat s-o încadreze în categoria 
„problemelor umanitare”, cu argumentul egalității drepturilor 
cetăţeneşti. Dar de ce să nu se ridice nivelul de trai prin in- 
vestiții puternice în Banat%%%?! Ceauşescu spera astfel să-i coin- 
tereseze pe oaspeți în noi proiecte: o întreprindere în domeniul 
construcțiilor de maşini, la Timişoara, o societate mixtă cu 
firma de avioane Fokker, o investiție în Canalul Dunăre-Marea 
Neagră%5. Schmidt a pasat experţilor studierea propunerilor. 

Cu ocazia vizitei s-au semnat şi alte înțelegeri, ascunse opi- 
niei publice. Generalul Marcu, al treilea om din DIE, şi von 
Wietersheim, consilier în Ministerul de Interne vest-german, 
au pus la punct detaliile „tehnice” ale afacerii. Printr-un 
acord secret se permitea emigrarea anuală a 11.000 etnici ger- 
mani, în schimbul cărora România primea credite Hermes, ga- 
rantate de REG, în volum de 700 milioane mărci. Plus 4.000 
mărci pentru fiecare emigrant?! Românii au renunţat astfel la 
plăţile diferențiate“15. 

Cât investise statul vest-german până la căderea regimului 
comunist în această afacere ştiu doar responsabilii Ministe- 
rului federal al Finanţelor. Cert este că Nicolae Ceauşescu a 
scos profitul scontat. Pe lângă investiţiile şi creditele obținute, 
cu valuta adusă în ţară, s-a achitat în anii '80 inclusiv o parte 
din datoria externă a României%45. 


Emigraţia evreilor şi Operaţiunea Duduia 
Alt segment etnic prins de mirajul emigrației a fost popu- 
laţia evreiască. Stimulaţi de campania sionistă, evreii au plecat 

asigure o viață demnă şi liberă”, a afirmat şi în faţa unei 
delegații de evrei americani, întâlnită la Washingtons55. 

Atunci când li se reproşa tărăgănarea eliberării vizelor, ro- 
mânii inventau fel de fel de scuze. Uneori, era învinovățită Co- 
misia de Paşapoarte şi Vize. Alteori numărul tot mai restrâns 
al doritorilor. Bazându-se pe statisticile oficiale, Ceauşescu 
declara că în țară sunt tot mai puţini etnici evrei (40-50.000, 
„majoritatea căsătoriți cu români”). Mulţi aveau aprobarea, 
dar refuzau să plece de teama conflictelor militare din Orientul 
Mijlociu. 

Abil negociator, Ceauşescu a ştiut permanent să capteze 
bunăvoința Congresului american. De câte ori sosea sorocul 
acordării clauzei națiunii celei mai favorizate pentru România, 
se rezolvau şi multe cereri de emigrare356. Ştiind cât de mult îl 
interesa relația cu Casa Albă, evreii americani l-au ademenit 
pe Ceauşescu cu oferte avantajoase în turism, industrie şi co- 
merţ. În 1976, David M. Blumberg, preşedintele Bnai Brith (Fiii 
Pământului), s-a oferit chiar să intermedieze legătura“? cu 
proaspătul preşedinte Jimmy Carter358. 

Ceauşescu a patronat şi alte afaceri surprinzătoare. În dece- 
niul opt, a ordonat Securității să identifice şi să recupereze bu- 
nuri de patrimoniu din exteriorul țării. Era şi aceasta o sursă 
de venituri. În capul listei de priorități, s-a aflat redobândirea 
celor 42 de tablouri valoroase, dispărute din colecția Coroanei 
României. În urma cercetărilor, autoritățile române l-au 
învinuit pe Regele Mihai I că plecase cu capodoperele din țară. 

În perioada dintre cele două războaie mondiale, România 
se mândrea bunăoară cu a doua colecţie de tablouri semnate 
de El Greco din lume. Aceste opere de artă inestimabile de pa- 
trimoniu, alături de altele aparținând unor maeştri celebri, | 
făceau parte din colecția Coroanei. În testamentul său, Regele 
Carol I, întemeietorul dinastiei de Hohenzollern-Sigraringen 
pe meleagurile dâmboviţene, recunoştea că le achiziționase cu 
bani proveniți din exploatarea domeniilor Casei Regale. 

din România spre Israel, în mai multe valuri, încă din anii '40. 
După 1965, Nicolae Ceauşescu a aprobat emigrația evreiască, 
solicitând în schimbul fiecărui cetățean o „despăgubire“. 
Afacerea s-a dovedit spinoasă, statul român jucând la mai 
multe capete. În favoarea emigrației, erau americanii şi 
israelienii. Împotrivă, arabii, sovieticii şi țările frățeşti. A fost o 
adevărată artă pentru liderul român să menţină bunele relații 
cu părțile interesate. 

Ceauşescu a păstrat de la Dej reţelele şi oamenii de legătură 
deja folosiți şi politica negocierii. Dar a diminuat numărul 
plecărilor anuale. Evreii au devenit asul său din mânecă 
pentru obținerea clauzei naţiunii celei mai favorizate şi menți- 
nerea bunelor relații politico-economice cu statul Israel. În me- 
die, între anii 1969 şi 1989, câte 1.997 de evrei au părăsit anual 
România. Sensibil mai puțini decât în deceniile anterioare. 
„Despre răscumpărările plătite se ştiu puține. După Pacepa, 
variau de la 2.000 până la 50.000 de dolari, ajungând, în cazuri 
excepționale, şi la 250.000 de dolari350. De afacere s-au ocupat 
generalul Marcu şi Shaike (Yeshahanu) Dan, un agent secret 
evreu, născut în Basarabia, consilier al mai multor premieri 
israelieni. Se spune că însuşi Ceauşescu s-ar fi întâlnit cu 
Dan pentru detaliile afacerii*2. Încă din 1969, s-a încheiat un 
protocol valabil pe trei ani, conform căruia banii se livrau cash. 
Sumele difereau în funcție de vârsta, educația, profesia, situa- 
ţia familială şi locul de muncă al emigrantului*. S-a stabilit 
atunci ca 40.000 de evrei să emigreze până în anul 1972 (câte o 
zecime cu diplome universitare şi muncitori cu înaltă calificare 
şi 2 % studenţi). Protocolul a fost reînnoit după nouă ani. 

De câte ori se punea în discuție emigrația evreiască, Ceau- 
şescu recurgea obsesiv la aceleaşi argumente. Întâi declara că 
se opune, din principiu, emigrării oricărei comunități. Indife- 
rent de origine, cetățenii români nu trebuiau amăgiţi cu „câşti- 
guri iluzorii”. Asigurând apoi interlocutorii că „nu ține pe 
nimeni cu forța'354, lăuda nivelul de trai din România. „Toţi 
cetățenii trebuie să stea în ţara unde s-au născut şi acolo să-şi 

Aşadar bunurile aparțineau Coroanei. Nu puteau fi înstrăi- 
nate, nici măcar scoase din România. 

Şi totuşi, 42 din cele 212 tablouri, semnate de maeştri pre- 
cum El Greco, Rembrandt, Rubens, Tiţian, Veronese ş.a., au 
dispărut. Timp de câtevă decenii, Regele Carol al II-lea a fost 
socotit vinovat. Securitatea a girat această ipoteză până târziu. 
Altă versiune a fost aceea că fiul, Regele Mihai I, le-a sustras, 
în 1947559. 

Puțin i-a păsat lui Ceauşescu cine-a păgubit statul român 
de valoroasele picturi. În 1975, a ordonat să fie recuperate. 
Operaţiunea a primit numele de cod „Duduia”, după numele 
de alint al Elenei Lupescu, metresa lui Carol al II-lea, stabilită 
la Estoril (Portugalia). După moartea fostului monarh, îi 
moştenise averea. Pe linie de servicii secrete, generalul Pacepa 
a fost răspunzător de acțiune*%. Cu toate acestea, între 1975 şi 
1978, cercetările au tărăgănat. Misterul a continuat să învăluie 
soarta tablourilor. 

În 1977, Ceauşescu a ordonat DIE să treacă operațiunea în 
capul listei de prioritățiss!. Când Elena Lupescu a murit, statul 
român a trecut la acțiune, pretinzând autorităților portugheze 
să-i verifice averea. Prin decizia Tribunalului din Cascais, s-au 
inventariat bunurile - picturi, icoane vechi, tapiserii, argintărie 
- aflate în vila de la Estoril. Un custode a preluat cheile casei, 
în timp ce conturile din băncile portugheze au fost blocate*2. 
S-a admis chiar şi prezența unui expert român care să 
identifice obiectele revendicate de România. 

Pentru recuperarea tablourilor, trebuiau acționați în in- 
stanță moştenitorii Elenei Lupescu, CPEx aprobând în scopul 
investigaţiilor şi procesului suma de 15.000 dolari”t. Prea 
puțini bani comparativ cu valoarea bunurilor vizate. În plus, 
se cereau rezultate imediate şi garantate*65. 

Timp de trei ani, statul român s-a judecat cu soții Urdărea- 
nu, moştenitorii Elenei Lupescu. În toamna anului 1980, 
aceştia s-au întâlnit cu ofițerii Securităţii. Din informaţiile lor 
reieşea că ex-Regele Mihai 1 vânduse recent, în Statele Unite, 

tabloul Portretul lui Giacomo Bosio, semnat El Greco. În 1982, 
liderul român a aprobat deschiderea unor procese în Statele 
Unite ale Americii, împotriva unor instituții care dețineau ta- 
blouri „dispărute“. Dar acțiunea în justiție s-a desfăşurat greoi, 
Ceauşeştii zgârcindu-se la plata experților şi avocaților**?. 

În 1986, de la Cabinetul 2, cum i se spune acum Elenei 
Ceauşescu, s-a ordonat ministrului de Interne, Postelnicu înce- 
tarea acțiunii („pierdere de timp şi de bani”)%. Dintre cele 42 
de opere de artă dispărute, doar unul s-a întors la proprietanul 
de drept, în 2004. 


Sub semnul dezastrelor 


Când s-a aprins „lampa lui Ilici“ în România, după mode- 
lul sovietic de electrificare, nu şi-a pus nimeni problema că 
sursele clasice - puterea apei şi cărbunelui - vor fi insuficiente. 
Dar dezvoltarea extensivă a economiei s-a soldat curând şi cu 
intrarea țării în criză energetică. Industria metalurgică con- 
suma în exces curent electric, iar România nu era mare produ- 
cătoare de energie. Depindea în continuare de importurile din 
URSS. De asemenea, petrochimia secătuia stocurile de petrol. 
Țara nu-şi putea asigura necesarul de ţiţei din zăcămintele 
autohtone, depinzând, de asemenea, de importuri. Peste aceste 
probleme, în anii '70 au avut loc mai multe crize ale petrolului 
la nivel mondial, majorând excesiv preţul lui. Treptat, înţele- 
gerile lui Ceauşescu cu țările producătoare de petrol din 
„lumea a treia” s-au reziliat. Stabilitatea politică a statelor res- 
pective era şubredă. Liderii care semnaseră contractele 
avantajoase pentru România în anii '70 dispăruseră din cercul 
deciziilor anilor '80. Cea mai importantă răsturnare de regim 
avusese loc în Iran. Mohammad Reza Pahlavi5%, colaborator 
de nădejde al lui Ceauşescu, a fost îndepărtat în 1979 printr-o 
revoluție islamică. Noii conducători ai Iranului au denunțat 
contractele semnate de şah, deschizând negocieri noi pentru 
accesul la bogățiile țării. 

Confruntat cu problema penuriei de petrol, secretarul 
general a anunţat la Congresul al XII-lea din 1979 că resursele 
autohtone de țiței urmau să fie utilizate cu prioritate de 
industria petrochirnică370. Consumul domestic a fost drastic 
raționalizat, iar şoferii particulari s-au trezit peste noapte cu 
cote la benzină. Ulterior, restricțiile s-au extins asupra trans- 
portului de mărfuri şi în agricultură*!. Raționalizarea țițeiului 
a avut cel mai dramatic impact asupra producţiei de agent ter- 
mic deoarece majoritatea centralelor urbane obțineau căldură 
prin arderea păcurei. S-a interzis cu desăvârşire „risipirea“ 
produselor petrolifere pentru încălzirea populației. 

Reducând continuu cotele de petrol, întâiul economist al 
țării a fost nevoit să găsească soluții alternative pentru indus- 
tria energetică. A ales soluția maxim poluantă, dezvoltând sec- 
torul termoenergetic, bazându-se pe ceea ce ar fi realizat resur- 
sele carbonifere. Hidrocentralele construite în anii '70 ofereau 
o energie mai „curată“. Dar nu aveau suficientă putere pentru 
a satisface necesitățile imense ale industriei. O alternativă efici- 
entă ar fi fost energia nucleară, dar centrala de la Cernavodă 
era încă în faza de proiect. 

Noile capacități termoenergetice au fost amplasate în bazi- 
nul carbonifer al Olteniei, în localitățile Turceni şi Rovinari, 
din jud. Gorj. Ceauşescu planificase cele două centrale încă din 
anii '70, construite cu credite de la FMI şi BIRD. Însă, pe fon- 
dul problemelor energetice a redimensionat puterea lor, depă- 
şind recordurile europene în domeniu. Investiţii în zadar! Căr- 
bunele din zona Olteniei era slab caloric şi cu prea mult siliciu. 
Ceauşescu nu s-a „speriat“ de problema calitativă. A dispus 
sporirea extracției de cărbune pentru a alimenta continuu noile 
centrale. Exploatările miniere au fost construite în grabă, prin 
soluţia decopertăni dealurilor carbonifere ca să ajungă mai 
repede la zăcământ. Deşi exploatările de suprafață au conse- 
cințe de durată asupra sănătății populației şi a mediului. La fel 
de nocive erau şi centralele termoelectrice în sine, deoarece 
degajau în atmosferă cantități mari de oxizi. În scurt timp, s-au 

arătat necazuri noi, precum creşterea ratei de afecțiuni ale 
aparatului respirator şi cazurilor de cancer*?. 

Efectele secundare asociate termoenergiei nu au fost doar o 
problemă a regiunilor carbonifere. În octombrie 1982, Ceauşes- 
cu a interzis complet utilizarea produselor din petrol sau gaz 
pentru încălzire. În cartiere trebuiau construite micro-termo- 
centrale pe combustibil solid, care să deservească blocurile de 
locuinţe şi clădirile administrative. În oraşele mici şi în mediul 
rural, noile construcții n-au mai fost prevăzute cu încălzire 
centrală, ci cu sobe de teracotă. După exemplul ţăranului ro- 
mân, care, dintotdeauna, se încălzea cu lemne!5% Dar de unde 
lemne? Şi în ce spaţii să le depozitezi într-un apartament de 
bloc? În consecință, mediul de locuire s-a degradat. Datorită 
politicii economisirii de materiale, lemnul se găsea tot mai 
greu. lar cărbunele era o soluție aproape primitivă. Fumul de- 
gaja mirosuri insuportabile, periclitând sănătatea şi chiar viața 
locatarilor. Nu puţine au fost cazurile de intoxicare mortală cu 
monoxid de carbon. 

Ca şi cum n-ar fi fost de ajuns, în anii 1970 dezastrele na- 
turale au lovit România. La patru decenii de-atunci, informa- 
țiile din presă, arhive şi memorii ale participanţilor la eveni- 
mente, dezvăluie un Ceauşescu profund implicat, străbătând 
țara în lung şi-n lat, mereu în căutarea şi pedepsirea vinovaţi- 
lor. Aparatul de propagandă l-a prezentat drept omul aflat 
„întotdeauna în mijlocul poporului, la bine şi la greu”. Dar la 
inundații, şi la cutremur, i-a cravaşat pe români să recupereze 
pagubele şi să îndeplinească planul cincinal. Din gura lui nu s-a 
auzit un cuvânt de mângâiere pentru familiile victimelor, nici 
pentru agoniseala de-o viaţă luată de ape sau dispărută sub 
ruine. 

În iulie 1975, revărsarea apelor a provocat 49 morţi şi 12 
dispăruți. Judeţele Mureş, Buzău, Prahova, Vâlcea, Ilfov şi 
Argeş au fost cele mai afectate. Timp de două săptămâni, ne- 
norocirea a ţinut capul de afiş al presei centrale. În paginile 
ziarelor informaţiile despre victime şi pagube materiale au fost 

cenzurate. În schimb, s-a supradimensionat rolul lui Ceauşes- 
cu de catalizator al energiilor poporului. Omniprezent, Tova- 
răşul s-a deplasat de-a lungul şi de-a latul țării dând un nou 
„exemplu personal” în lupta cu vitregiile naturii. La televizor 
şi radio a citit Decretul prezidenţial nr. 145 prin care s-a instituit 
starea de necesitate. Unităţile Armatei, Miliției, Securităţii şi 
Gărzile Patriotice au primit consemn de stare de alarmă. Cu 
mic, cu mare, cu toate forțele, românii au fost îndemnați să 
strângă grabnic recoltele. Ceauşescu i-a convocat pe prim-se- 
cretarii judeţenelor de partid la o teleconferință, cerându-le 
mobilizare exemplară pentru a repara stricăciunile. 

Aşa cum obişnuia în situații de criză, găsea totdeauna țapi 
ispăşitori. În problema inundaţiilor se pare că avea dreptate. 
Din 1971, România inițiase, pe hârtie, un vast program pentru 
regularizarea cursurilor de ape, protejarea satelor, fabricilor, 
uzinelor şi localităților din zonele expuse. Dar hotărârile nu 
s-au aplicat. A criticat specialiştii pentru calitatea barajelor de 
pe râul Argeş şi a digurilor din nordul Capitalei. Şi a propus 
construirea altor baraje de acumulare. În problema despăgu- 
birilor, Ceauşescu a fost foarte dur: cine nu avea asigurare, nu 
primea nimic374. 

Convins că informările din teritoriu erau „puţin mai roze” 
decât realitatea, a vrut să vadă cu ochii lui, din înaltul cerului, 
dimensiunea dezastrului. Aproape că nu a existat județ neins- 
pectat. La Lunca (la cooperativa agricolă Ciochina, lângă Căză- 
neşti), a ajutat țăranii la seceriş*?5. Lepădând sacoul, doar în 
bluza cu mâneci scurte şi pantalonii de stofă s-a semețit să se- 
cere grâu la Conţeşti-Boteni*6. La Galaţi, a indicat cum să fie 
construit digul - pietruit şi cu gazon. Brăilenilor le-a cerut 
perfecționarea rețelei de canale din Insula Mare şi digul de 
beton pentru protecţia oraşului*?. 

În plan extern, Ceauşescu a emis semnale că situația Ro- 
mâniei era stabilă. Intervievat de reporterii străini, a promis 
recuperarea pagubelor până la sfârşitul anului. N-a amintit, 
desigur, de proiectul nedus la capăt al regularizănii apelor. 

Spera la un ajutor consistent din partea CAER (500 milioane 
de dolari) şi la împrumuturi avantajoase de la FMI şi BIRD, cu 
termene lungi de rambursare, dobânzi mici, ca pentru o țară în 
curs de dezvoltare. Pe termen scurt, inundaţiile au afectat însă 
economia românească. În acelaşi timp, i-au convins pe Ceau- 
şescu şi ceilalți decizionali ai partidului că țara avea nevoie 
urgentă de un sistem modern de regularizare şi colectare a 
apelor. După cutremurul din '77, s-a încercat schimbarea la 
față a României, prin sistematizarea mediului rural şi urban. 

În acelaşi an 1977, s-a petrecut un accident teribil în Bucegi, 
la Combinatul de lianţi şi azbociment Fieni%8. Datorită unui 
experiment eşuat - folosirea paratrăsnetului pe bază de celule 
radioactive - în suflul exploziei de la cariera Lespezi (Dâmbo- 
vița) au decedat 57 de persoane3??. „Nu pot să fiu de acord să 
dăm acum vina pe Sf. Ilie că el a venit cu fulgerul”, a răbufnit 
secretarul general după citirea informaţiilors&. Raportul a fost 
refăcut pe baza indicaţiilor sale privind cauzele dezastrului, iar 
pedepsele înăsprite. Şeful carierei a fost condamnat la opt ani 
de închisoare, spre exemplu. 

Mai grave au fost consecințele cutremurului care a zdrun- 
cinat estul şi sudul țării în seara zilei de 4 martie 1977. Cu cele 
7,2 grade pe scara Richter, seismul a intrat în topul calami- 
tăților din istoria noastră recentă, provocând daune de aproxi- 
mativ 9-10 miliarde lei. Din cifrele prezentate după cutremur, 
reiese că aproape 35.000 de familii şi-au pierdut adăpostul, iar 
32.897 locuinţe au fost grav avariate!. Până la 14 martie 1977, 
se înregistraseră 1.541 de morţi, dintre care 1.391 în Bucureşti 
şi 11.275 de răniți*2. 

În seara cutremurului, Ceauşescu se afla în Nigeria. A emis 
imediat decretul prin care instituia starea de necesitate în 
România. Activiştii, militarii, milițienii, membrii gărzilor 
patriotice au fost trimişi în teren38. 

Ceauşeştii s-au întors de urgenţă acasă. De la aeroportul 
Otopeni, au plecat direct spre centrul Capitalei, pentru a se 
convinge de efectele grozăviei abătute asupra ţării. Însoţit de 

alaiul activiştilor, Ceauşescu a luat la pas bulevardele centrale. 
S-a oprit în locurile fierbinți: cofetăria „Scala”, pensiunea 
„Bulevard”, restaurantul „Dunărea”3%5. A declarat ca măsură 
urgentă salvarea oamenilor prinşi sub dărâmături. Apoi a nu- 
mit o comisie care să inventarieze, unul câte unul, blocurile 
avariate şi să evacueze locatarii. A cerut oprirea alimentării cu 
gaze şi raționalizarea consumului de apă, în Bucureşti. Intuind 
probleme cu aprovizionarea, a cerut Miliției să interzică 
stocarea alimentelors5. Pentru cazarea sinistraţilor, au fost 
desemnate hoteluri, cămine studenţeşti, blocuri noi, finisate şi 
încă nerepartizate*”. 

Presa a relatat fiecare descindere a lui Ceauşescu. Părea că 
trecuse la un regim nocturn de viață. Noapte de noapte, vizita 
centrul Bucureştiului, critica, îndemna, încuraja, inspecta 
fiecare ruină. Potrivit oficiosului partidului, la „Scala“, Cea- 
uşescu s-ar fi aruncat primul în subsoluri ca să caute supravie- 
țuitori3%8. Îmbrăcat în halat alb, a inspectat spitale, încurajând 
răniții. 

A vizitat oraşele Alexandria, Zimnicea, Turnu Măgurele, 
Craiova, Slatina. La Buzău, Ceauşescu i-a trasat indicații urba- 
nistice lui Tudor Postelnicu, pe-atunci prim-secretar al 
judeţului:%. 

După încheierea stării de necesitate*!, a organizat o con- 
ferință de presă, prilej de mulțumire pentru ajutorul financiar 
străin*?. România a primit bani din RDG (10 milioane de 
mărci), Cehoslovacia (25 milioane de coroane), Austria (2,6 
milioane şilingi), China (500.000 yuani), Franţa (1 milion de 
franci). De la sovietici sosiseră doar medicamente*%. I-a înțepat 
şi pe americani, mulțumindu-le pentru telegrama de compasi- 
une, dar mai ales pentru „ajutorul promis”. Folosind diverse 
surse, ambasadorilor străini li s-a sugerat că orice ajutor era 
binevenit... 

La trei săptămâni de la cutremur, s-a ținut o şedinţă cu 
activiştii. După ce s-a hotărât îndeplinirea „neabătută” a cinci- 
nalului, s-au elogiat meritele lui Ceauşescu în lichidarea 

efectelor cutremurului: pentru că instituise starea de necesitate 
încă din străinătate, oferise indicații practice, pentru că fusese 
„neobosit” printre oameni, pentru curajul şi spiritul orga- 
nizatoric3%... Propaganda a transformat lupta cu urmările 
cutremurului într-un elogiu adus constructorului socialismului, 
înnobilat cu trăsăturile omului nou3%. 

Secretanul general a ieşit întărit ca imagine, din încercare. 
„Cutremurul a fost un moment pe care Ceauşescu l-a folosit în 
favoarea sa”, afirmându-se ca „un tip foarte viguros"3%, 
opinat lon Iliescu, pe-atunci prim-secretar la laşi. 

Avariile provocate caselor vechi din Bucureşti, i-au întărit 
lui Ceauşescu convingerea sistematizării Capitalei. Plănuia un 
nou sediu politico-administrativ, o piață semicirculară şi un 
bulevard. Ştefan Andrei urma să coordoneze echipele de 
arhitecți şi ministerele de resort. Se dădea astfel startul apa- 
riției noului centru civic. Pentru toate oraşele afectate, Ceau- 
şescu a propus sistematizări urbanistice ample. A indicat con- 
struirea unor imobile noi, etajate, care să schimbe înfăţişarea 
satelor şi comunelor3%. 


NOTE 


2% Plenara CC al PCR din 25-26 martie 1974 a modificat statutul partidului, 
hotărând totodată înființarea funcției de preşedinte. Nicolae Ceauşescu a fost 
propus Marii Adunări Naţionale spre alegere. 

25 Congresul al XI-lea al PCR s-a desfăşurat în perioada 25-28 noiembrie 1974. 
28 ANIC, fond CC al PCR - Cancelarie, dosar 122/1974, f. 45 verso. 

2% Plenara CC din 28 noiembrie 1974, ANIC, fond CC al PCR - Cancelarie, 
dosar 127/1974, f. 11 verso. 

2% Gheorghe Cioară (n. 1924), ministrul Comerţului exterior (1965-1969) şi al 
Energiei electrice (1979-1981), Primar general al Bucureştiului (1971-1975). 

2 Cu o săptămână înainte, la conferința pregătitoare a comuniștilor 
bucureşteni, acelaşi Cioară propusese eternizarea lui Ceauşescu în funcție. 
Deşi a participat atunci, Ceauşescu nu s-a referit public la declarație. Nici nu a 
respins-o, aşteptând probabil să vadă reacțiile activiştilor de partid. Vezi: 
Radio Europa Liberă, Robert R. King, Cezusescu's Role at the 11th ii Congress 
in Perspective, 28 February 1975, 3, 


http://hdl.handle.net/10891 /osa A3aR24e1 348 1-4711-520-a(78fa 873 [acce- 
sat la 04.11.2014). 

2% „Scînteia”, nr. 10.037, 27 noiembrie 1974. 

234 Scînteia”, nr. 10039, 29 noiembrie 1974. 

2% Şedinţa CPEx din 29 noiembrie 1974, ANIC, fond CC al PCR - Cancelarie, 
dosar 76/1975, f. 8 verso. 

2% Şedinţa CPEx din 13 decembrie 1974, ANIC, fond CC al PCR - Cancelarie, 
dosar 136/1974, f. 64. 

2% De asemenea, s-a hotărât reducerea numărului membrilor Marii Adunări 
Naţionale de la 465 deputați la 349 deputaţi. În noul format, la prima sesiune, 
deputaţii l-au reales pe Ceauşescu preşedinte al ţării. În plus, s-au operat 
diverse modificări în structurile de conducere ale partidului şi statului. 
Consiliul de Stat a fost restrâns la 17 membri, față de 22 cât avea în 1969. Vezi 
şedinţa CPEx din 29 noiembrie 1974, ANIC, fond CC al PCR - Cancelarie, 
dosar 76/1975, f. 17-18. 

2% Programul a fost publicat în presa centrală în 1 septembrie 1974, fiind 
adoptat la congres. 

2% Bogdan Murgescu,.România şi Europa: acumularea decalajelor economice (1500- 
2010), laşi, Polirom, 2010, p. 336. 

300 Gospodăriei comunale de locuințe i s-a alocat 13.5 %, agriculturii 12.9 %, 
transporturilor 11.2 %, construcțiilor 4.6 %, circulației mărfunlor 2.2 %. Vezi 
Bogdan Murgescu, România şi Europa: acumularea decalajelor economice (1500- 
2010), op. cit., p. 338. 

31 ANIC, fond CC al PCR - Cancelarie, dosar 141/1974, f. 27-32 verso. 

32 Plenara CC al PCR din 18 decembrie 1974, ANIC, fond CC al PCR - 
Cancelarie, dosar 141/1974, f. 7. 

3% Cristina Diac, Cărticica omului nou, în „Jurnalul Naţional”, 30 octombrie 
2009. N-a trecut mai bine de un an şi jumătate, că la Constanţa a izbucnit un 
scandal sexual al unui activist căsătorit. La Plenara CC din 14 aprilie 1976, 
Ceauşescu a prezentat indignat cazul lui George Crişovan, secretar cu 
propaganda la comitetul județean Constanţa, membru supleant al CC. 
Încălcase normele morale, batjocorise familia, înşelându-şi soția cu femei 
tinere. Speriindu-i pe activiştii prezenţi în sală, Ceauşescu a amenințat cu 
„moartea politică şi morală” a celor precum Crişovan. Folosindu-l țap 
ispăşitor, secretarul general le amintea tuturor că nu se glumea în asemenea 
situații. Vezi RCP Plenum Fails to Make Rumored Leadership Changes, 1976 April 
14, accesat la http:/ /wikileaks.org/plusd/cables/1976BUCHAR02049_b.html. 
%41 Ştefan Bosomitu, Constantin Pârvulescu vs. Nicolae Ceauşescu. Congresul XII al 
PCR (24 : n0V. 1979), 
http:/ /stefanbosomitu.wordpress.com/2013/11/25/constantin-parvulescu- 
vs-nicolae-ceausescu-nov-1979-congresul-xii-al-pcr/, 25 noiembrie 2013, 
[accesat la 19.09.2014]. 

35 Criza petrolului s-a declanşat în 1973. În urma Războiului de Yom Kipur, 
prețul petrolului a crescut de patru ori. Al doilea şoc petrolier l-a provocat 
Revoluţia din Iran, din 1979, care-a dublat prețul anterior. 

36 Atomic Energy of Canada Limited (AECL), în Canada, Administrația 
pentru Cercetare şi Dezvoltare în Domeniul Energiei (ERDA, abreviere în 
engleză) şi Comisia de Reglementare a Activității Nucleare (NRC), în Statele 
Unite ale Americii, au fost partenerii de dialog. 

307 Din care 115 milioane licenţa, proiectul şi asistența tehnică, 20 milioane 
licența pentru echipament, 36 milioane tehnologia pentru apă grea şi 10 
milioane echipamente, servicii şi combustibil. Vezi şedinţa CPEx din 31 mai 
1975, ANIC, fond CC al PCR - Cancelarie, dosar 61/1975, vol. |. 

3% Idem, vol. Il, f. 57 verso. 

309 Şedinţa CPEx din 31 mai 1975, ANIC, fond CC al PCR - Cancelarie, dosar 
61/1975, vol. I, f. 20 verso. 

30 Au fost vizitate Princeton, Argonne, Berkeley, centralele nucleare din 
Drezden şi Fort Saint Vrain, fabrica de elemente combustibile nucleare a firmei 
„Combustion Engineering”, cea de apă grea de la Savannah River. Romanian 
science ofțicial Ursu discusses GOR requirement for CANDU nuclear power reactor, 5 
May 1976, [accesat la 
htip://www.wikileaks.o lusd/cables/1976STATE109621_b.html, 14:19, 
14.05. 2013]. 

311 Visit of professor Ursu: request for call on president: chapter three, 29 April 1976, 
[accesat j la 
http:/ /www.wikileaks.org/plusd/cables/1976BUCHAR02376_b.html, 14:19, 
14.05.2013]. 

312 Exista deja un precedent. În 1974, după ce a obținut informații de la 
canadieni, India a efectuat teste nucleare la baza militară din Pokhran. Prin 
Tratatul de neproliferare a armelor nucleare, semnat la New York, în 1969, 
doar cinci state erau recunoscute ca puteri în domeniu (SUA, URSS, Marea 
Britanie, Franța şi China). Reunite în „Clubul de la Londra”, aceste state au 
limitat drastic accesul altora la secretul pe care îl dețineau. Printre altele, la 
început, canadienilor i s-a interzis să exporte apă grea. 

313 ANIC, fond CC al PCR - Relaţii Externe, dosar 79/1976, f. 7 verso. 

314 Idem, dosar 39/1978, ff. 8-9. 

315 Acordul s-a semnat la 24 octombrie 1977. 

316 ANIC, fond CC al PCR - Relaţii Externe, dosar 79/1976, f. 4. Contractul de 
licență pentru obținerea licenţei de sistem CANDU din Canada stipula o taxă 
de 20 milioane dolari pentru primele 4 unități de 660 MW, apoi 5 milioane 
dolari pentru fiecare din unitățile 5-9 şi 2,7 milioane pentru fiecare unitate în 
continuare. Pentru primele patru unități, tot din Canada, se importau 
echipamente şi servicii în valoare de 200 milioane dolari; iar pentru finanţare, 
s-a contractat, din aceeaşi ţară, un credit de 1 miliard dolari. 

337 ANIC, fond CC al PCR - Relaţii Externe, dosar 224/1978, f. 4. 

318 Bogdan Murgescu, România şi Europa..., op. cit., p. 358. 

319 ANIC, fond CC al PCR - Cancelarie, dosar 41/1979, f. 4. 

5 
La rampa scenei marii politici 


„Explorator” în Africa Neagră 


An Raportul prezentat delegaților la Congresul al XII-lea din 
1979%, Ceauşescu anunţase că România trebuia să-şi acce- 
lereze ritmul de creştere, majorând indicii dezvoltării eco- 

nomice pe toate ramurile. Ştiind bine că se apropia scadența 
majorității creditelor contractate în anii '70, secretarul general 
al partidului a trasat „sarcini deosebite“ comerțului exterior, 
care trebuia să producă dolarii necesari pentru evitarea inca- 
pacităţii de plată. Îndatorase țara peste puteri! 

Mirajul relațiilor economice cu piața liberă fusese un vis 
frumos pentru Ceauşescu. După Congresul al X-lea din 1969, 
liderul partidului schimbase garnitura economică a guver- 
nului. Florea Dumitrescu1%, noul ministru de Finanţe, a fost 
trimis în străinătate pentru a identifica noi resurse financiare 
pentru dezvoltarea şi funcționarea industriei. În prima fază a 
solicitat ajutor fraților de la răsărit. Sovieticii i-au spus însă că 
n-aveau o rublă în plus pentru împrumuturi externe. Încet, 
încet, finanțiştii români au intrat în contact cu „lumea capita- 
lului“, semnând contracte de împrumut peritru investiții. Cea 
mai avantajoasă afacere a fost aderarea la FMI şi BIRD, în 1972. 
Aceste instituții au acordat credite cu dobânzi mici guvernului 
de la Bucureştit0l. 

În timpul discuţiilor privind creditele externe, Ceauşescu 
le-a dat indicații negociatorilor români să obțină o perioadă cât 
mai mare de rambursare a împrumuturilort02. Planifica să 
finalizeze în timp record obiectivele economice. După planul 

său, acestea ar fi intrat în funcțiune, acumulând valuta nece- 
sară pentru achitarea creditelor contractate. Aşadar, liderul 
român preconiza o modernizare a industriei construită pe da- 
torie, care prin producția viitoare va plăti creditele şi va asigu- 
ra prosperitate. Viziunea sa asupra dezvoltării economiei stag- 
na în dogma stalinismului clasic: industria grea - bază a revo- 
luţiei industriale. Noutăţile în domeniul tehnicii sau infor- 
maticii păreau să-i fie cu totul străine. Dar nici pentru oțelării 
sau combinatele chimice nu existau suficiente resurse minerale 
interne. Chiar dacă s-ar mai fi găsit, costa prea mult ca să 
dezvolte în paralel industria extractivă şi cea prelucrătoare. 

În istoria economică a lumii existau modele de succes în 
care o țară săracă în zăcăminte clădise o industrie competitivă. 
Cel mai fericit caz este al Japoniei. Însă pe Ceauşescu nu mo- 
delul capitaliştilor niponi l-a interesat. În consecinţă, a conti- 
nuat să caute resurse minerale pe piaţa internațională după 
modelul primului cincinal românesc croit sub îndrumarea 
sovieticilor şi bazat, în mare parte, pe materiile prime livrate 
de URSS. Aşa că a țintit piețe cât mai ieftine, identificate în 
Africa post-colonială, care de asemenea căuta să-şi dezvolte o 
economie independentă de „exploatatori“. 

La prima vedere s-ar zice că s-a întâlnit cererea cu oferta. 
România, asemenea întregului bloc socialist, avea relații ideo- 
logice strânse cu țările africane. Majoritatea statelor eliberate 
de sub tutela marilor puteri capitaliste păreau a se orienta spre 
socialism sau spre comunism. Ceauşescu a căutat să speculeze 
avantajul politic în folos economic. A gândit sistemul socie- 
tăților mixte de exploatare a bogățiilor solului şi subsolului. 
România oferea sprijin tehnic şi specialişti, iar partenerii pu- 
neau la dispoziție resursele. Aşa funcționaseră şi sovromurile 
sovietice în România după război. În planul lui Ceauşescu 
pentru africani, la final, beneficiile s-ar fi împărțit, în mod egal, 
în folosul oamenilor muncii din ambele state. 

Pentru a-şi pune planul în aplicare, Ceauşescu a pregătit un 
turneu de amploare în Africa, în 1972. În general, şeful statului 

român a fost întâmpinat cu cele mai înalte onoruri de omologii 
săi, alimentându-i orgoliul. Adesea, în timpul discuțiilor, fos- 
tul copil desculț de pe câmpurile Olteniei îşi trata cu superiori- 
tate interlocutorii. Liderii africani au primit încântați ofertele 
de colaborare economică. Ar fi dorit investiții româneşti solide 
de capital, sau credite. La fel cum aştepta şi Ceauşescu din lu- 
mea bogată. Creditor aspirant la FMI şi BIRD, liderul român n- 
avea de unde să le dea bani. Le-a promis din plin utilaje şi spe- 
cialişti români, cu pregătire similară inginerilor capitalişti care 
părăsiseră de curând fostele colonii. La cerere, România putea 
instrui cadre în universităţile sale. A şi făcut-o. 

Turneul african a fost un succes pentru politica identificării 
unor pieţe ieftine de materii prime. În general, plata nu se rea- 
liza în bani lichizi, fiind adoptat sistemul schimbului de măr- 
furi. România trimitea în ţările africane utilaje industriale şi 
knou»how, iar navele româneşti se întorceau cu minereurile 
necesare industriei în continuă expansiunet0. 

În  Algeriat%, Ceauşescu s-a întâlnit cu  Houari 
Boumâdiene+%, aflat în căutare de sprijin internațional pentru 
instaurarea unui regim de tip socialistt%. Oaspetele i-a promis 
ajutor pentru consolidarea economiei, fumizându-i utilaje 
petrolifere şi tractoare, precum şi specialişti în infrastruc- 
tură+%. La schimb a obținut petrol la preț preferențial408. 

Din Republica Africa Centrală0, secretarul general al PCR 
a adus majoritatea minereurilor necesare metalurgiei, precum 
şi uraniu. Relaţiile economice bilaterale au fost consolidate cu 
ocazia vizitei preşedintelui Jean-Bedel Bokassa“! în România, 
în iulie 1970. Liderul african a fost încântat de primirea pe care 
i-a pregătit-o Ceauşescu, solicitându-i acestuia ajutor frățesc 
pentru construcția unei economii independente. Bokassa i-a 
vorbit omologului român despre bogăţiile naturale ale țării 
sale, pe care nu le putea exploata din lipsă de bani. Două 
treimi din bugetul Republicii Africa Centrală provenea din 
exploatarea diamantelor. Prospecțiile rudimentare realizate de 
specialiştii centrafricani indicaseră şi zăcăminte de uraniu, 





TIRANUL | 109 


cupru, bauxită, mercur şi fier. Resurselor fuseseră exploatate 
de firme occidentale, dar Bokassa le expulzase deoarece „nu se 
alegea cu nimic“. Partenerii capitalişti refuzau să plătească în 
întregime taxele solicitate de guvernul de la Bangui. „Înce- 
pând de astăzi, întregul subsol al Republicii Africa Centrală 
este la dispoziția României“, l-a flatat atunci Bokassa pe Ceau- 
şescu. La schimb, acesta i-a promis prietenului Bokassa con- 
strucția sistemului naţional de căi ferates!l. 

O întâlnire la fel de cordială a avut în Zairt1?, în 1972, cu 
dictatorul Mobutu Sese Seko413. Istovită de războaie interne 
după decolonizare, țara sa avea nevoie atât de porumbul ro- 
mânesc, cât şi de sprijinul industriei de construcții şi petro- 
lifere. Ceauşescu a luat la schimb minereuri de fier şi cupru, 
masă lemnoasă şi petrolt14. Bazele cooperării lor economice au 
fost puse cu ocazia vizitei la Bucureşti a liderului african din 
august 1970. Rapoartele preliminare indicaseră oportunități de 
colaborare în domeniile geologiei, mineritului, construcției de 
maşini, construcțiilor, agriculturii, silviculturii etc. Zairul tre- 
cea printr-o criză alimentară datorată frecventelor războaie in- 
teme. La fel de urgentă era şi colaborarea în domeniul con- 
strucțiilor, mai ales în privința trimiterii unor specialişti 
români. 

În turneul african din 1972, promisiuni de petrol a primit 
emisarul român şi de la noul lider al Egiptuluiti5, Anwar 
Sadatt16. România colabora de ani buni cu regimul de la Cairo, 
cu o scurtă perioadă de tensiuni după poziția pro-israeliană a 
Bucureştiului în timpul „războiului de şase zile“ din iunie 
1967477. Însă vizita din 1972 a revigorat relațiile economice ro- 
mâno-egiptene, unde existau deja instalații petrolifere şi plat- 
forme de montaj pentru asamblarea de autovehicule şi trac- 
toare construite în comunt18. 

Ceauşescu nu avea scrupule etice când se punea problema 
promovării intereselor. Legenda spune că Jean-Bâdel Bokassa, 
autoproclamat între timp împărat al Africii Centrale, ar fi pus 
ochii pe o translatoare în timpul vizitei unei delegații economice 

la Bangui. Picându-i cu tronc frumoasa româncă, l-a sunat pe 
amicul Nicolae ca să-i ceară voie s-o păstreze. Zis şi făcut! Nici 
dorinţele tinerei nu puteau fi altele decât în consonanţă cu 
interesul colectivt!5. 

De-a lungul anilor viitori, Ceauşescu a făcut repetate vizite 
în Africa Neagră. Cum înțelegerile economice şi mersul lor 
erau secrete, românii îşi imaginau că îşi satisface şi în felul 
acesta plăcerea de a se vedea elogiat şi lăudat. Însă el a căutat 
continuu să încheie afaceri avantajoase cu liderii lumii a treia. 
Totuşi, economia nu putea funcționa doar prin achiziţii 
preferenţiale de materii prime. 

Dar Secretarul general a fost nerealist şi atunci când a fixat 
termene record pentru finalizarea obiectivelor industriale clă- 
dite cu banii Băncii Mondiale. Mai avea şi nefericitul obicei să 
modifice planurile de construcţie în timpul executării lucră- 
rilor, extinzând peste puterea pieţei româneşti capacitatea 
unor unități de producție. Drept rezultat, noile obiective n-au 
intrat în folosință după plan. Astfel că nu-şi puteau autofinan- 
ţa împrumuturile, după gândurile „Cârmaciului“420, Întârzie- 
rea construcției unui obiectiv industrial atrăgea după sine pro- 
bleme în ridicarea altuia. Nu puteai să ridici o centrală elec- 
trică dacă nu aveai ţevi. Ori, în plan, fabrica de țevi trebuia 
finalizată înaintea construcţiei centralei21. În funcție de planul 
stabilit se făcea programarea exporturilor, care astfel nu erau 
onorate. Au apărut probleme şi în privinţa calității produselor 
româneşti, refuzate de partenerii străini. În consecinţă, econo- 
mia a intrat gradual în impas. 


„Armistițiul“ Ceauşescu - Brejneo 
Începând din vara lui 1974, România şi-a domolit ieşirile 
publice antisovietice. Aparatul de propagandă a reluat vechi 
clişee despre rolul măreței Uniuni Sovietice. Fratele mai mare era 
menționat în fruntea partenerilor comerciali+2. În 1976, presa 
şi rapoartele diplomatice occidentale comentau intens amelio- 
rarea relațiilor româno-sovietice. Concediul estival prelungit al 

Ceauşeştilor în sudul URSS, întâlnirea româno-moldovenească 
la nivel înalt şi vizita lui Brejnev la Bucureşti, după un dece- 
niu, erau semne indubitabile, în opinia specialiştilor. 

Un conflict surd mocnea însă între cele două părți. Când 
Ceauşescu a vorbit despre suveranitate, independență şi cola- 
borare balcanică, în 1976, la al XXV-lea Congres al PCUS45, 
sala a amuţit. În timp ce ungurul Jânos Kâdârt4 şi bulgarul 
Todor Jivkov au fost aplaudaţi de 19, respectiv 25 de ori, 
pentru Ceauşescu s-au auzit ropote doar de 10 ori. O dată, pu- 
ternic, când a lăudat cooperarea cu Uniunea Sovietică435,.. 

La numeroasele divergențe cu sovieticii, în anii '70, s-a 
adăugat încă una pe răboj. Bucuros de orice încercare de sub- 
minare a hegemoniei Kremlinului în lumea comunistă, Ceau- 
şescu a sprijinit totdeauna partidele comuniste occidentale. 
Numite eurocomuniste pentru că promovau o politică elibe- 
rată de dogme marxiste inadecvate democrației vestice. 

Ruptura între tabăra pro-sovietică şi cea eurocomunistă, 
sprijinită de iugoslavi şi români, s-a oficializat la a doua confe- 
rință comunistă pan-europeană din vara lui 1976426. Reprezen- 
tanţii partidelor comuniste italian, spaniol şi francez au decla- 
rat apoi, la unison, că vor să instaureze comunismul prin me- 
tode paşnice. 

Eurocomunismul a fost respins în URSS şi câteva ţări socia- 
liste, ca un curent „revizionist”, favorabil unui centru separat 
de putere, în Vest. Ceauşescu înțelegea însă ceea ce-i convenea 
lui. „N-aş putea spune că este prea clară pentru noi (noțiunea 
de eurocomunism, n.n.), dar am înțeles adaptarea acestei 
noțiuni ca o dorință de a sublinia politica independentă a 
partidelor respective bazată pe condiţiile concrete din fiecare 
țară 177, i-a mărturisit el lui Georges Marchaist%, în 1978. 

Discuţii în contradictoriu între lideri se purtau pe tema 
cooperării economice în CAER. Ceauşescu susținea un pro- 
gram de „egalizare a nivelurilor de dezvoltare economică 42, 
Țările rămase în urmă, inclusiv România, ar fi trebuit ajutate 
prin construirea, la comun, a unor fabrici şi uzine, cu utilaje şi 

asistență tehnică de la mai „bogaţii” cehoslovaci şi est-ger- 
mani. Țările importatoare de cereale, zicea el, trebuiau să 
investească în sistemul de irigații românesct%, În plus, sovie- 
ticii „uitau” să onoreze acordurile semnate. În comerţul ex- 
terior românesc, URSS se menținea la doar 18-20 % din total, în 
cădere liberă de la 30 %, la începutul anilor '70. Deşi, în anu- 
mite sectoare, România depindea încă de economia sovietică. 

Pentru ochii lumii, o bună impresie ar fi lăsat o vizită a se- 
cretarului general Brejnev la Bucureşti, după aproape zece ani. 
Invitaţii i-a tot adresat Ceauşescu. Atât de multe şi insistente 
încât l-a enervat pe omologul de la Kremlin. „Dracu' ştie cum 
s-o aranjăm”, a lăsat chestiunea în coadă de peşte sovieticul, în 
1976, la Ialta. „Nu mai face presiuni. Am zis că o să mă gân- 
desc!”, l-a temperat el pe Ceauşescu431. În timpul acestor con- 
vorbiri, de trei ore, şi-au trecut în revistă divergenţele. Printre 
altele, Brejnev a criticat politica de cooperare balcanică a Ro- 
mâniei4%?. Citând din Churchill, care numise Balcanii „pânte- 
cele moale al Europei”, a atenționat asupra membrilor alianţei 
nord-atlantice din est. „Interesul nostru e să slăbim legăturile 
Greciei şi Turciei cu NATO'”4%5%, i-a amintit rusul obiectivele 
Tratatului de la Varşovia. Parând lovitura, Ceauşescu a invo- 
cat avantajele economice: şosele, căi ferate, colaborarea în 
domeniul energiei electrice şi în combaterea poluării. Nici 
vorbă de calcule politice, şi-a liniştit el amfitrionul. 

După promisiuni vagi şi insistențe supărătoare, abia în 
noiembrie 1976, Brejnev a aterizat la Bucureşti. Drept pretext a 
servit reuniunea reprezentanţilor Tratatului. Ceauşescu i-a or- 
ganizat o „primire corespunzătoare”. Şi, în cinstea împlinirii 
vârstei de 70 de ani, i-a acordat oaspetelui ordinul Steaua Re- 
publicii clasa I. Pe durata înaltei vizite, Ceauşescu a trimis 
semnale către Vest şi Est deopotrivă că nu-şi schimbase poli- 
tica generală. În acele zile, Scînteia a informat succint cititorii 
despre întâlniri la nivelul eşalonului doi al partidului cu viet- 
namezii, chinezii şi americaniit%. 

Evenimentele politice ale anului 1976 au părut un armis- 
tițiu între conducerile de la Bucureşti şi Moscova. Un indiciu 
că relaţiile se îmbunătăţiseră a fost şi dubla întrevedere Nico- 
lae Ceauşescu - Ivan Bodiul4%%5. În preambul, pentru atenuarea 
dezbaterilor aprinse despre trecutul pământului dintre Prut şi 
Nistru, s-au stabilit formule propagandistice pentru fiecare 
eveniment istoric. Se spunea astfel că, în 1812, Basarabia 
„intrase în componența Rusiei”; în 1918, „intrase în compo- 
nența României”; iar în 1940 „fusese restituită Uniunii Sovie- 
tice”. În plus, Ceauşescu a declarat public şi explicit că nu 
existau litigii teritoriale cu URSS. 

În drum spre Crimeea, unde şi-a petrecut concediul de 
vară, Ceauşescu s-a oprit la Chişinău. A fost prima vizită a 
unui şef de stat român după al doilea război mondial. Sub 
semnul corectitudinii politice, înţelese în sensul gazdelor, 
Ceauşescu s-a comportat exemplar. Ori de câte ori translatorul 
Sergiu Celac a „uitat” formulele „Moldova sovietică”, „RSSM” 
şi „popor moldovenesc“, Ceauşescu l-a corectat ostentativ47. 

După patru luni, Ivan şi Claudia Bodiul au întors vizita, 
fiind primiţi foarte bine, peste nivelul rangului lor4%. Ceau- 
şescu a mers până la a numi Prutul „graniță a păcii şi cola- 
borării active”. Nu mai era nevoie de sârmă ghimpată între 
cele două state, zicea el+%9. 

Dar ghimpii au rămas şi au înțepat deseori. Din agenda ro- 
mâno-rusă, subiectul Basarabiei a ridicat mereu tensiunea li- 
derilor, aşa cum s-a întâmplat în 1977, când Ceauşescu a cerut 
să se recunoască „acapararea” unor pământuri româneşti de 
țarii ruşi“. „Nu vom fi de acord niciodată că ar exista o nați- 
une moldovenească aparte şi o limbă moldovenească apar- 
te“441, a spus Ceauşescu lui Brejnev. Şi argumenta că vorbise 
cu Bodiul în limba română. Istoricilor partidului le-a revenit 
misiunea să ducă mai departe „lupta” surdă a „conflictului”. 

Au fost însă şi momente ce puteau părea idilice, precum 
concediul petrecut de Ceauşeşti pe țărmul Mării Negre. În 
ara anului 1976, Ceauşescu s-a relaxat ca niciodată de când se 












114 | VIAȚA LUI CEAUŞESCU 


afla la vârful țării. În iulie, a petrecut zile minunate în Moldova 
şi în Delta Dunării. Şi mai frumos trebuie să fi fost însă în 
sudul însorit al URSS, unde a vizitat Gruzia, Armenia şi Cri- 
meea. Bineînţeles, cu nevasta. Însoțiţi de mezinul Nicu, Ştefan 
Andrei, secretarul CC cu relaţii intemaţionale, şi Constantin 
Mitea, consilierul cu presa. Până la laşi, la frontieră, i-au 
petrecut Mănescu şi Bobu. În capitala Moldovei i-a întâmpinat, 
ca o gazdă bună, Ion Iliescu, prim-secretar de județ42. Peste 
Prut, prima dată, Ceauşescu a poposit la Chişinău, pentru 
întâlnirea cu Bodiul. Apoi nava prezidențială a ajuns la Ialta, 
în Crimeea. S-a mers pe formula o zi de lucru, una de odihnă. 
Au vizitat diverse obiective turistice şi economice, la 
Simferopol, Petrovka, Piţunda, Suhumi, Rustavi, Oktomberia, 
Erevan. La Tbilisi, Ceauşescu a convorbit cu Eduard 
Şevardnadze45, prim-secretarul Gruziei sovietice. 

Ca nişte amorezi târzii, într-o lună de miere a nunţii de aur, 
Ceauşeştii au luat la pas faleza Mării Negre şi „perlele litora- 
lului” sovietic. Fotografiile de-atunci îi prezintă braț la braţ, cu 
muntele în fundal şi valurile mării sub priviri. Îmbrăcați lejer, 
uneori sumar, Nicu şi Leana au jucat table, s-au plimbat prin 
grădini şi s-au îmbăiat când arşița verii i-a sufocat. Cu Nicu, 
tatăl a încins partide de tenis de masă. Iar pe Ştefan Andrei l-a 
bătut, cu toate mijloacele, la şah. Sub privirile interpretului 
Sergiu Celac, mereu la datorie. În Munţii Caucaz, pe malul 
lacului Riţa, s-au lăsat surprinşi de fotograf odihnindu-se pe o 
băncuţă. Bine bronzaţi, s-au alintat, culegându-şi unul altuia, 
fructe de pădure“. Ce nu le-a plăcut, a mărturisit Ştefan 
Andrei: vizita la Livadia, locul unde s-a împărțit lumea între 
cei mari şi un film despre bătălia de la Sevastopol, unde-au 
fost şi români445. 


Clauza națiunii celei mai favorizate 


Când stabilise contactele cu preşedintele Nixon, Ceauşescu 
miza pe schimburi comerciale cu americanii de peste un 
miliard de dolari. Pentru aceasta, era esenţial ca România 

obțină clauza națiunii celei mai favorizate. A reuşit în 1975, în 
mandatul republicanului Gerald Ford“4. În aceşti ani, Ceau- 
şescu le-a servit americanilor drept canal de informații şi 
mesaje către şi dinspre lagărul comunist şi țări din Orientul 
Îndepărtat şi Mijlociu. Printre altele, a intermediat legătura 
Casei Albe cu palestinienii, cu nord-coreenii, cu partidele 
comuniste occidentale... Toate acestea, i-au sporit prestigiul de 
mediator, fie el şi secret uneori. Şi i-au creat iluzia că se afla în 
miezy ițelor politice ale mapamondului. 

Bânele relaţii statornicite cu Nixon au continuat prin sem- 
narea unor documente importante. Mai întâi, s-a parafat un 
acord de cooperare în cultură, învățământ, ştiinţă şi educație. 
Apoi Ford a semnat Legea comerțului SUA din 1974, care pre- 
gătea un acord comercial cu România şi includea amendamen- 
tul Jackson-Vanik. Această prevedere legislativă, adevărat nod 
gordian pentru obținerea clauzei națiunii celei mai favorizate, 
solicita în mod expres o politică de emigrare flexibilă. În aprilie 
1975, România şi SUA au semnat, la Bucureşti, acordul comer- 
cial, pe 3 ani, care acorda țării noastre clauza. Procedura se 
anunța anevoioasă, deoarece necesita acordul Congresului 
american. 

Când dezbaterile acestuia erau în toi, Ceauşescu a vizitat 
Statele Unite“. După un turneu obositor în Braailia şi Mexic, a 
dorit să-l întâlnească pe preşedintele Ford. Pe agenda de lucru 
a întâlnirii au figurat discuții despre Conferinţa pentru Se- 
curitate şi Cooperare în Europa (CSCE), programată în august 
1975, cu scopul reducerii tensiunilor între cele două blocuri 
militare. „Cea mai periculoasă situație este în Europa”, opina 
Ceauşescu, referindu-se la coabitarea NATO şi a Tratatului de 
la Varşovia pe continent. A propus înființarea unui organism 
permanent care să verifice, la unul sau doi ani, respectarea 
angajamentelor. Prin rotaţie, ar fi fost condus de miniştrii de 
externe ai unor prestigioase ţări. Stârmind zâmbetele ameri- 
canilor, după cum consemnează stenograma întâlnirii, alături 
de americani şi sovietici, Ceauşescu i-a pus şi pe români pe 

lista scurtă a şefiei organismului+8. În timpul întrevederii, a 
cerut încheierea unui acord economic pe termen lung, cu con- 
diții speciale de schimb ca pentru țările în curs de dezvoltare. 
Americanii l-au avertizat să ia în serios problema emigrației 
evreieşti. 

S-a convins repede de utilitatea „sfatului”, la întâlnirea cu 
reprezentanţii organizaţiilor evreieşti din SUA şi cu câțiva 
senatori şi congresmeni influenți“4?. Acestora le-a cerut lobby 
pentru semnarea acordului comercial româno-american. |, 

La sfârşitul lui iulie 1975, în şedinţe separate, Senatul şi Ca- 
mera Reprezentanţilor au votat favorabil acordarea clauzei 
naţiunii celei mai favorizatet5, România fiind prima țară est- 
europeană care a obținut-otI. Pentru marcarea acestui mo- 
ment important, Gerald Ford a vizitat Bucureştiul la câteva 
zile după conferința de la Helsinki452, într-un turneu est-euro- 
pean care-a cuprins Polonia şi lugoslavia. 

În ce priveşte convorbirile de la Bucureşti, pe agenda pre- 
şedintelui american figurau: independenţa față de URSS, con- 
tinuarea negocierilor comerciale şi să-l convingă pe Ceauşescu 
să accepte investiții occidentale masive+5. Din discuţii reiese că 
prin el americanii doreau să verifice anumite informații şi 
ipoteze privind viitorul unor țări europene. 

În tren, spre Sinaia, Ceauşescu a dezvăluit poziția comu- 
niştilor italieni şi spanioli, hotărâți să-şi asume o traiectorie 
independentă față de Moscova. Cu harta Europei pe masă, 
s-a vorbit despre unificarea Germaniei şi despre teritoriile 
pierdute de România - Basarabia şi Bucovina de Nord. Ca po- 
sibil succesor al lui Brejnev, Ceauşescu l-a indicat pe 
Aleksandr Şelepint%. La castelul Peleş, au dezbătut, cu precă- 
dere, criza din Orientul Mijlociu. lar Ceauşescu s-a oferit iarăşi 
ca mesager tainic între americani şi palestinieni457. 


Acordurile de la Helsinki 


În perioada 30 iulie-1 august 1975, la Helsinki, s-a desfă- 
şurat Conferința pentru Securitate şi Cooperare în Europa 

(CSCE). Preşedintele României a semnat Actul final, rod al 
unor negocieri de câțiva ani, împreună cu alți 34 lideri euro- 
peni şi nord-americani. Pentru o „Europă unită, bazată pe nați- 
uni independente”, indiferent de regimul politic, a fost sloga- 
nul lui Ceauşescu. 

Destinderea relațiilor politice între Estul comunist şi Vestul 
capitalist ajunsese la apogeu. În cadrul dezbaterilor, Ceauşescu 
avea propriile interese. Spera ta statele europene să adopte 
principii care să ferească România de hegemonia Kremlinului, 
să prevină vreo intervenție din afară şi să dezvolte economia 
prin cooperare cu Vestul45%. Aşa încât, trimişii Bucureştiului 
s-au plasat între blocurile politico-militare, spre supărarea 
fraților din Tratat. 

Ideea unei conferinţe europene pentru securitate apăruse 
încă din anii '60, preparată în laboratoarele propagandistice 
ale statelor comuniste. La Bucureşti, în 1966, reprezentanții 
Tratatului de la Varşovia au semnat o declarație în acest sens. 
În contextul destinderii internaționale, inițiativa părea a avea 
şanse mari de realizare. Esticii sperau la o colaborare econo- 
mică, prin care să depăşească dificultăți specifice sistemului, 
evidente spre sfârşitul anilor 1960. Pe când, vesticii se intere- 
sau de problemele drepturilor omului şi, în particular, de pro- 
blema emigrației, mai ales a celei evreieştit:. Începând din 
noiembrie 1972, reprezentanții diplomațiilor europene, State- 
lor Unite ale Americii şi Canadei, au negociat constant la Di- 
poli, lângă Helsinki. Valentin Lipatti a fost negociatorul Româ- 
niei460, „Cunoştea bine dosarul problemelor în discuţie, te lăsa 
să vorbeşti şi, după ce-i asculta şi pe alții”, l-a descris el pe 
Ceauşescu din acea etapă, în memoriile sale4s1. 

Ceauşescu propunea: dizolvarea blocurilor militare, des- 
fiimțarea bazelor militare străine, retragerea trupelor de pe teri- 
torii străine şi dezarmarea nucleară. „Lovea” astfel concomi- 
tent în cele două super-puteri mondiale, SUA şi URSS, poziţio- 
nându-se în tabăra liderilor nealiniați“t2. Poziția sa i-a supărat 
pe sovietici, dornici să se acționeze „mai unit” 463, 

La Helsinki, Ceauşescu a strecurat şi săgeți către adversarii 
ideologici4. A condamnat „activitatea de dezinformare” a 
„unor posturi de radio de pe teritoriile unor state participante 
la conferință”465, În problema drepturilor omului, a contraata- 
cat cu exemple din „capitalismul sălbatic”. A deplâns condi- 
țiile de viaţă a „zeci şi sute de milioane de oameni”. Şi a pro- 
pus drogurile şi criminalitatea ca teme noi de discuţie la întru- 
nire466. A vorbit despre dezartnarea nucleară, „lichidarea si- 
multană” a NATO şi a Tratatul de la Varşovia, accesul statelor 
mai sărace.la know-how atomic şi nuclear pentru „scopuri paş- 
nice'4%. Pentru o „Europă unită, bazată pe națiuni indepen- 
dente”, indiferent de regimul politic, a fost sloganul său prefe- 
rat. Peste un deceniu părea să fi uitat cu desăvârşire spiritul 
acestor momente şi declarații. 

Acordurile de la Helsinki au fost semnate de 33 state euro- 
pene (excepție făcând Albania şi Andorra), plus SUA şi Ca- 
nada. La final, s-au adoptat 10 principii generale: respectarea 
suveranității, nerecurgerea la forță, inviolabilitatea fron- 
tierelor, integritatea teritorială, reglementarea paşnică a dispu- 
telor, neintervenția în afacerile interne, respectarea drepturilor 
omului, autodeterminarea popoarelor, cooperarea statelor şi 
supunerea la legile intemmaționale. 

O mutare originală în câmpul politicii externe a statelor 
comuniste a fost apropierea României de țările nealiniate4€. 
Din 1973, mizând pe relaţiile excelente cu Tito, unul dintre 
liderii mişcării, Ceauşescu i-a curtat intens pe „nealiniaţi”. 
Dorea să se implice în dezbaterile privind Lumea a Treia, ca 
observator la conferințele organizate cu acest scop. 

Până la urmă, România a răzbit în Grupul celor 77 -, țări în 
curs de dezvoltare care acționau, de obicei, la unison în ONU. lar 
din 1976, a devenit invitat permanent, odată cu Conferinţa de 
„la Colombot&. Chiar dacă regulamentul statelor nealiniate în- 
terzicea membrilor tratatelor militare să intre în organizaţie. 
Ca să-şi consolideze poziția în cadrul mişcării, Ceauşescu a 
vizitat zeci de state africane, asiatice şi sud-americane, 

interesate să progreseze economic-social. România avea relații 
din Iran până în Iugoslavia, din Sao Tome şi Principe până în 
India. Noi şi noi oportunități de bussines se deschideau în toate 
colțurile lumii. 


Mediator ascuns şi la vedere 


Pe Ceauşescu trebuie să-l fi încercat o uşoară îngrijorare în 
1977, când, în Biroul Oval, s-a instalat democratul Jimmy 
Carter, prezentat opiniei publice mondiale ca apărător al drep- 
turilor omului. Şi totuşi, pe durata mandatului său, deşi presă- 
rate cu tensiuni pe teme umanitare, relațiile româno-americane 
au continuat să se dezvolte. Semn că, atâta vreme cât ducea 
mai dă&parte o politică independentă de Kremlin, Ceauşescu 
rămânea un pion interesant pentru interesele geostrategice 
americane în zonă. 

O întâlnire la nivel înalt urma să lămurească noile za- 
porturi. Spre sfârşitul anului, Carter a preferat să viziteze, din 
Estul Europei, Polonia. Anul următor, în martie 1978, l-a 
primit pe preşedintele maghiar. Abia în aprilie a venit şi 
rândul lui Ceauşescu de-a fi oaspetele lui Cartert7. 

La prima întrevedere, s-a discutat mai ales despre conflictul 
arabo-israelian. Pentru rezolvarea disputei, Ceauşescu a pro- 
pus o conferinţă la Geneva sau una inițiată de secretarul gene- 
ral al ONU. Din start, americanii au respins ideea independen- 
ței palestinienilor+71. Măcar ca Organizația pentru Eliberarea 
Palestinei (OEP) şi prietenul Yasser Arafat să participe la ne- 
gocieri, a insistat atunci Ceauşescu4?. La a doua rundă de con- 
vorbiri, Carter a cerut intermedierea relației cu China. „Avem 
nevoie de bunele dumneavoastră oficii pentru îmbunătățirea 
acestor relații”, a rugat preşedintele americant%. Ca şi-n trecut, 
doar problema Taiwanului stătea în calea înțelegerii dintre 
cele două puteri. Ceauşescu a transmis şi un mesaj din partea 
liderului nord-coreean Kim Ir Sen, care propunea retragerea 
trupelor americane din nord şi unificarea Coreei sub forma 
unei federații, cu orânduiri sociale diferite în nord şi sud. Cerea 

la schimb ca SUA să retragă sprijinul preşedintelui Park+74 al 
Coreei de Sud4'5. Americanii au refuzat orice dialog pe temă, 
câtă vreme de la negocieri lipsea însuşi Park. 

Programul oficial al vizitei a fost foarte încărcat. Zeci de 
politicieni şi afacerişti au solicitat întrevederi cu şeful dele- 
gaţiei române. Au trecut pragul reşedinţă! oaspetelui directorii 
Fondului Monetar Internațional, Occidental Petroleum, Island 
Creek, Coca Cola, senatorii ' Edward Kennedy, Abraham 
Ribicoff, Adlai Stevenson şi mulți alții. Primarul Capitătăi i-a 
t W-Y9rk, Ceauşescu s-a întâlnit Cu 

inciziepţ, dezagreabil s-a petrecut la iu York, în parti 'pIo- 
„Astelor activiştilor pentru drepturile omului, imigranți de 


origine română şi maghiară. Manifestanţii, postați în faţa 
hotelului Waldorf Astoria, în care era cazată delegaţia română, 
au aruncat spre seară, cu ouă, în oaspeţi. Furios, Ceauşescu i-a 
ordonat lui Pacepa plecarea imediată la Bucureşti?5. Cu greu 
s-a stăpânit, ascultând argumentele raționale ale suitei. Când 
s-a întâlnit cu primarul oraşului, i-a reproşat că autorizase 
manifestația+??. Ca şi cum venirea lui la New York ar fi trebuit 
să schimbe practicile democratice ale metropolei. 

Între 13 şi 17 iunie 1978, a mai bifat un succes în politica 
externă: devenise primul lider comunist primit cu toată 
pompa de Regina Marii Britaniit%. La fastul primirii români- 
lor, alți oaspeţi de vază din străinătate abia visau! Din aero- 
portul Gatwick, Ceauşeştii, întâmpinați de Regina Elisabeta şi 
prinţul Philip, au fost conduşi la gara centrală Victoria. În 
bubuitul celor 41 de salve de tun, s-au format perechile, pe 
caleşti. Ostaşii cavaleriei regale, costumaţi de gală, au escortat 
cortegiul. Regescul alai a trecut în revistă locaţii celebre 

precum Victoria Street,  Westminister Abbey, Whitehall, 
Trafalgar Square, până la Palatul Buckingham. 

Invitaţii au fost onorați cu numeroase banchete. Dincolo de 
prestigiul personal, Ceauşescu a ţintit în Regat şi obiective eco- 
nomice. lar rezultatele trebuie să-l fi mulțumit. S-au încheiat 13 
acorduri şi s-au obținut finanţări de 175 milioane lire sterline, 
cu dobândă de 7.5 %. Plus reduceri la credite şi contracte de 
export în valoare de 190 milioâne lei valutăt!. Dar el țintise şi 
mai sus, la schimburi comerciale de un miliard de lire sterline 
pentru anul 1985. 

Fastul şi protocolul l-au încântat. Ca un copil fericit a 
relatat cele văzute demnitarilor din CPEx: „autobuzele lor cu 
dduă etaje”, „ceremoniile acestea lungi, cu costumația lor, cu 
coloritul lor”. „Am mers cu trăsura”, s-a lăudat Ceauşescu, 
amintind că supuşii Reginei se uitau „ca la teatru” 42. | 

Cine mai văzuse, braț la braţ, regină moştenitoare a unui 
imperiu şi preşedinte comunist?! 


În umbra înțelegerii de la Camp David 


Încă din anii 60, Ceauşescu s-a implicat în medierea dispu- 
telor din Orientul Mijlociu+%, condus de câteva principii „călă- 
uzitoare”. Se dorea aplanarea divergenţelor în cadru interna- 
țional, inclusiv cu participarea OEP şi cu dreptul statului Israel 
la independenţă şi suveranitate, cu „graniţe sigure şi recunos- 
cute” de arabit%4. Problemele regiunii vor persista atâta timp 
cât palestinienii nu vor avea țara lor, opina Ceauşescu. Şi tim- 
pul i-a dat dreptate. 

După încheierea războiului din 1973, relaţiile politice între 
Israel şi lumea arabă au rămas foarte proaste. Problema pales- 
tiniană, tot mai fierbinte prin folosirea mijloacelor teroriste de 
către OEP, putea oricând să arunce în aer fragilul echilibru al 
păcii în regiune. Arabii cereau un stat palestinian independent, 
în teritorii care le aparținuseră înainte de 1967. Printre aceste 
voci care le-au pledat cauza s-a numărat şi Ceauşescu. A 

făcut-o însă în felul său, încercând să nu deranjeze prea mult 
israelienii şi aliații lor americani. 

În 1975, Ceauşescu a vizitat Egiptul, Siria şi lordaniat%5, de 
unde Henry Kissinger, secretarul de stat american, tocmai 
pleca fără rezultate politice palpabile. Arabii rămăseseră 
descoperiți, fără un plan de rezervă. Ceauşescu s-a erijat în 
rolul mediatorului cu israelienii. 

A fost tatonată şi cealaltă :parte, prin discuţii directe cu 
prim-ministrul israelian Menahem Begin, în 19774%7. La Bucu- 
reşti, s-a vorbit deschis despre retragerea trupelor israeliene 
din teritoriile ocupate şi acordarea de drepturi populaţiei pa- 
lestiniene, pentru obținerea unei „păci durabile”, prin tratative 
la Geneva, cu prezența OEP48. Având acordul Tel Aviv-ului, 
Ceauşescu l-a invitat în România pe Sadat, preşedintele 
egiptean. La Sinaia, cei doi lideri au măsurat în lipsa unei rigle, 
cu aţa, pe harta Orientului Mijlociu, oferta teritorială a israelie- 
nilor. Era vorba despre un mini-stat palestinian, pe țărmul 
Mediteranei, de la granița Libanului, echivalent cu fâşia Gaza. 
Deşi zona era „minusculă”, era un început pentru negocieri45?. 
Egiptenii au meditat la sensul spuselor lui Ceauşescu, căutând 
să tragă foloase proprii. În mintea lui Sadat a încolțit posi- 
bilitatea unei negocieri directe cu Israelt%, pentru retragerea 
din Egipt. „Onestitatea şi forța” lui Begin au fost atuurile care 
l-au convins pe Sadat să negocieze, a opinat şi preşedintele 
american Carter, recunoscând implicarea lui Ceauşescu4!. 

Astfel s-a ajuns ca Sadat să fie primul om de stat arab care a 
vizitat Israelul. În discursul istoric în Knesset (Parlament), a 
arătat bunele sale intenții, pentru realizarea păcii între cele 
două state de-atâtea ori beligerante. „În timpul vizitei sale din 
1978, Carter a subliniat că, mai mult decât oricare lider, Ceau- 
şescu a fost cel responsabil de viaita istorică a preşedintelui 
Sadat al Egiptului la Ierusalim. E cuvântare publică. (...) Noi 
am fost cei care l-am convins pe Begin să accepte întâlnirea cu 
Sadat, l-am pus pe Sadat să meargă să se întâlndască; cu Begin 

şi de aici au ajuns la acordurile de la Camp David”, a declarat 
Ştefan Andrei4%?, ministrul de Externe de-atunci. 

Într-adevăr, în septembrie 1978, preşedintele Jimmy Carter 
i-a chemat pe Sadat şi Begin la reşedinţa sa de vară, de la 
Camp David (Maryland). S-au semnat înțelegeri care au con- 
dus, la un an după aceea, la semnarea tratatului de pace între 
Egipt şi Israel. Pentru eforturile lor, protagoniştii au primit 
premiul Nobel pentru Pace. Ceauşescu a rămas cu „plăcerea” 
negocierii şi în relații excelente cu artizanii păcii. 


Ultima strofă a romanței româno-americane 


în conflictul arabo-israelian, după războiul din 1967, noi 
am conținuat relaţiile cu Israelul, în pofida celorlalți parteneri 
din Tratat care le-au reluat abia spre sfârşitul anilor 80458. 
Tocmai atunci însă, lui Ceauşescu i s-a creat o nedreaptă 
imagine de antisemit%4. 

Relaţiile sale deosebite cu lumea arabă au favorizat această 
manipulare. România făcuse prima pasul recunoaşterii „statu- 
lui independent al Palestinei cu guvem în exil”, în 1974. Din 
analizele politologilor de la Radio Europa Liberă reieşea că de 
atunci şi până-n primăvara lui 1989, Ceauşescu şi Yasser 
Arafat1%5 au avut 27 de întâlnirit%. În realitate acestea au fost 
„ nenumărate, liderul OEP fiind un oaspete frecvent care călă- 
torea cu aeronava prezidenţială, aterizând, incognito, în zorii 
zilei, la Otopeni“. La începutul lui 1989, când o serie de am- 
basade vestice se retrăgeau din Bucureşti, Ceauşescu a ridicat 
la rang de ambasadă misiunea palestiniană din capitala Româ- 
niei4%. 


Atâta timp cât Kremlinul a continuat politica brejnevistă în 
relațiile externe, românii militau pentru atenuarea asperităților 
„războiului rece”. La 22 august 1983, bunăoară, Nicolae 
Ceauşescu a transmis un mesaj, simultan, preşedintelui ame- 
rican Ronald Reagan% şi liderului sovietic Iuri Andropovsu 
propunând renunțarea la amplasarea rachetelor cu rază medie 
de acţiune în Europa, înghețarea cheltuielilor militare la ni- 

velul celor din 1983 şi negocieri pentru reducerea cheltuielilor 
de înarmare. Proaspăt reales preşedinte al României, în martie 
1985, Ceauşescu a adresat iarăşi un apel Sovietului Suprem al 
URSS, Congresului SUA, parlamentelor tuturor ţărilor euro- 
pene şi Canadei. Prin el, românii îndemnau la pacea mondială. 
Toate organizațiile subordonate partidului au fost mobilizate 
să facă propagandă în favoarea păcii”2. Aceste noi sarcini 
obşteşti îi exasperau pe românii obligaţi la mitinguri şi de- 
monstrații pentru pace în vreme de pace. Totodată Ceauşescu 
exporta arme. Din datele Agenţiei americane pentru controlul 
armamentelor şi dezarmare rezulta că-n perioada 1981-1983 
exporturile de arme româneşti atingeau o cifră socotită între 
1.8 şi 2.2 miliarde dolari. Reprezentau între 5.3 şi 6.5% pe an 
din volumul exportului românescs%. | 

Dar în bulimia puterii, Ceauşescu s-a identificaț cu iposta- 
zele de erou al păcii planetare şi geniu al diplomației româ- 
neşti lansate de propagandă. A fost atât de convins de ade- 
vărul lor, încât în anii 80 renunţase la obiceiul relatării în CPEx 
asupra vizitelor sale în străinătate“ sau al întâlnirilor de înalt 
nivel pe tema dezarmării55. Ceilalți membri ai delegației po- 
vesteau despre succesele lui. Naratorii îl poziționau în centrul 
relatărilor, faptele şi spusele gravitând astfel împrejurul său. 
Redevenea astfel, cu orice prilej, eroul cutezător şi înțelept al 
fiecărei situații. 

Megalomanul Ceauşescu aspiră la Premiul Nobel pentru 
pace, a ironizat Radio Europa Liberă diplomaţia românească. 
Nici un document şi nici un martor din cercul puterii nu 
confirmă însă această intenție”. Dar pe scena marii politici, 
„vocea” lui Ceauşescu înregistra efectul pervers al comunicării 
publice exprimat prin sintagma nu contează ce se spune, ci 
cine spune. Când Gorbaciov va prelua inițiativele pacificării, 
mesajele sale au fost receptate cu atenţia şi entuziasmul 
cuvenite colosului militar pe care-l reprezenta. 

În prima jumătate a anilor '80, în plan diplomatic, s-a con- 
sumat ultima strofă a romanței româno-americane. Momente 

relevante au fost emigrarea a 20 000 cetăţeni în SUA, în 1982, 
fără a li se pretinde contravaloarea şcolarizării“?, prelungirea 
clauzei națiunii celei mai favorizate şi vizita vicepreşedintelui 
George Bush” la Bucureştis*?. Aceasta din urmă, parte a unui 
turneu cu escale la Sofia, Belgrad şi Bucureşti care-a alimentat 
speculații diverse. Precum impulsionarea refacerii Micii An- 
tante. Sau ieşirea României din Tratatul de la Varşovia, după 
supoziţia diplomaților polonezi acreditaţi la Bucureşti. O argu- 
mentau cu inițiativele românilor în alianță şi participarea tot 
mai rară la manevrele militare comune5!0. Convorbirile cu 
Bush au abordat nebănuite teme. Printre altele, americanii 
erau deranjaţi de relațiile apropiate ale liderului român cu 
capii lumii arabe. Suspicionau posibilitatea unui ajutor în 
producerea armei nucleare de către Libia, Irak sau Iransi1. 

Erijarea lui Ceauşescu în „campion“ şi „mesager” al păcii, 
apelurile repetate adresate celor două super-puteri5!?2 şi ple- 
doaria pentru înghețarea cheltuielilor militare şi desființarea 
concomitentă a celor două blocuri militare puteau fi pe placul 
americanilor. O nesupunere, poate chiar frondă în frontul 
duşman ce trebuia cultivată. Dar cu frații din Tratat, înţele- 
gerea n-a fost deloc frățească. 

A fost însă liderul român un trădător, în limbajul consacrat 
al războiului? Ceauşescu a fost dur şi față de NATO şi măsu- 
rile sale, în opinia lui lon Stoian, secretar al CC cu relaţiile 
internaționale în respectiva perioadă. N-a complotat cu Occi- 
dentul, nici cu americanii în dauna URSS. A acționat în 
interesul României, răsplătit cu intrarea în FMI, relaţiile cu 
Banca Mondială şi obținerea de credite cu dobândă minimă 
(0.5%)13. Liderul român s-a comportat în consonanță şi cu 
declaraţiile sale anti-belicoase. La mijlocul anilor 70, când 
Pakistanul i-a propus colaborarea pentru producţia unei arme 
nucleare, a refuzat. Noi vom respecta totdeauna cu strictețe 
tratatul de neproliferare a armelor nucleare, a motivat 
Ceauşesculf. 

„Alt moment deosebit care l-a propulsat pe Ceauşescu în 
atenția publică a fost refuzul de a se alinia boicotului Jocurilor 
Olimpice de la Los Angeles din 1984, inițiat de Moscova pe 
fondul relației încordate cu SUA515. Nemulțumirea colegilor 
din Tratat a mers până la contramandarea vizitelor programa- 
te la Bucureşti de către Honecker516 şi Jivkov517. Sportivii ro- 
mâni s-au întors încărcaţi de glorie, obținând cele mai bune 
rezultate din istoria olimpismului românesc (53 de medalii 
dintre care 20 de aur, 16 argint, 17 bronz). 

Ceauşescu a fost, la rându-i, medaliat cu Ordinul Olimpic 
de Aur. Juan Antonio Samaranch, preşedintele Comitetului 
Internațional Olimpic s-a deplasat la Bucureşti în vederea 
ceremoniei şi felicitărilor adresate olimpicilor români care cu- 
ceriseră „inima întregii lumi sportive”5:8. În discuţiile bila- 
terale cu acesta, Ceauşescu şi-a sumat rolul de intermediator al 
negocierilor dintre forurile olimpice şi liderul nord-coreean 
Kim Ir Sens!9. Programată la Seul, capitala Coreei de Sud, vii- 
toarea olimpiadă urma să organizeze competiţii şi la Phenian, 
„simbol al viitoarei reunificări a Coreei”, după expresia lui 
Ceauşescu520. Propunerea acceptată şi apreciată de oaspete ca 
nou serviciu adus mişcării olimpice de către liderul româns?i. 
Anul Olimpiadei de la Los Angeles a fost şi perioada de vârf a 
schimburilor economice româno-americane. 

6 
Aurul fantasmei şi plumbul realității 


Renaşterea Utopiei 


ormat în anii stalinismului, Ceauşescu n-a cunoscut dez- 
| 205% vechilor bolşevici asupra strategiilor revoluțio- 
nare, nici izvoarele teoretice ale marxism-leninismului. 

Ar fi luat altfel seama că Troțki susținuse calea revoluției 
proletare internaţionale şi pe temeiul previziunii că țările comu- 
niste nu rezistă competiţiei de pe piața economică liberă. Eco- 
nomiile naționale sunt totdeauna influențate de evoluția şi 
legile pieţei mondiale, opinase creatorul Armatei Roşii. lar 
succesul revoluției ruse se asigură prin sovietizarea celorlalte 
țări, în special din Europa Centrală5Z. Pentru impulsionarea 
producției care scăzuse drastic după instaurarea bolşevis- 
mului, Lenin a adoptat măsuri de încurajare a micilor proprie- 
tari2%. Din 1924 însă, Stalin a mers pe calea economiei etati- 
zate, centralizate şi planificate. Sub semnul acestei singure căi 
către comunism s-a format şi a rămas Ceauşescu. Era fanatic în 
acest crez, după mărtuna lui Ion Stoian, fost ministru de 
externes24. 

O lectură a Utopiei lui Thomas Morus, din ideile căreia se 
inspiraseră socialiştii secolului al XIX-lea526, i-ar fi clătinat, 
poate, iluzia originalității gândirii sale. În „locul fericit” ima- 
ginat de Morus, proprietatea ar fi fost comună. Cetăţenii şi-ar 
fi ocupau locuinţele prin tragere la sorți. N-aveau ce şi de cine 
să încuie. În blocurile muncitoreşti, apartamentele repartizate 
prin sindicat semănau între ele ca fagurii. Nu reuşeau să le 
personalizeze nici mobilierul şi decoraţiunile interioare. Co- 
merțul socialist punea în vânzare câteva modele de dormi- 
toare, sufragerii şi bucătării, prototipurile fiind avizate de 

însuşi Ceauşescu. Tovarăşul a mers cu egalitarismul atât de 
departe încât, în vara lui 1989 a destituit-o pe Venerica Pătru 
din funcția de prim-secretar al județenei de partid Vâlcea pe 
motiv că, în cârdăşie cu alți demnitari locali, „îmbunătățise” 
standardele de finisare ale blocului unde locuiau5?7. 

În Utopia închipuită în urmă cu cinci sute de ani, toată 
lumea munceşte. Dar nimeni nu se specializează într-un anu- 
mit domeniu, postulase Morus în limitele epocii sale. Toţi cetă- 
țenii României lui Ceauşescu erau obligați să-şi 14 servici, altfel 
riscau închisoarea sau condamnarea la locul de muncă sub acu- 
zația de parazitism sau venituri ilicite. Cu cât specializarea se 
făcea mai greu, sporeau restricțiile. Posturile în cercetare dis- 
păruseră de la sfârşitul anilor 70. Absolvenţii liceelor de spe- 
cialitate şi ai învățământul superior erau obligați, fără drept de 
apel, să se stabilească la locul repartiției. Pentru tinerii intelec- 
tuali, oraşele mari, s-au închis din 1981. Situația se agrava în 
cazul celor cu medii foarte bune, beneficiari ai burselor de 
studiu. Statul îi obliga să retumeze contravaloarea lor în caz de 
neprezentare la post. În plus, neefectuarea stagiului de trei ani 
în postul repartizat de comisia guvernamentală atrăgea după 
sine pierderea dreptului de-a profesa în specialitate. Unica 
strategie, la îndemâna membrilor CC şi altor foarte înalți 
demnitari, de a-şi păstra odraslele în Bucureşti era aceea de a-i 
înscrie sau transfera la cursuri fără frecvenţă. Li se găseau 
diverse sinecuri în instituțiile culturale (pompieri, figuranți, 
corectori etc.). Îi protejau astfel de pierderea buletinului de 
Bucureşti, după repartiție, şi implicit, de destinul generației 
Jor528. 

Ca şi cum n-ar fi fost de ajuns, lucrurile s-au înrăutățit 
tocmai în cazul promoției 1989. În vară s-a decis eliminarea 
oricărei excepții de la efectuarea stagiaturii. Să stea acolo unde- 
au fost repartizați, a zis Elena Ceauşescu, dar să li se creeze 
condiții. „Pot să trăiască şi în corturi '52, a replicat Tovarăşul 
încă mai dur. 

Morus nu şi-a imaginat cetatea condusă de-un despot care 
despărțea soții unul de altul. Sau, şi mai rău, părinții de copiii 
lor minori! Recomandase însă planificarea economiei şi însăr- 
cinarea guvernului cu gestionarea producţiei şi cu repartizarea 
bunurilor. În acest punct, utopia stăpânea România! 

„Nu există otravă mai ticăloasă decât puterea asupra oame- 
nilor”, cugetase Maxim Gorki*%. lar Ceauşescu se intoxicase 
mortal cu ea. 


Marea criză a marii industrii 


Greşelile cele mai mari ale lui Ceauşescu au fost economice, 
a afirmat fostul premier Maurer despre conducătorul pe care 
mizase în 1965%1. 

Conform liniei generale a economiei socialiste de dezvol- 
tare a industriei grele, România devenise dintru-început de- 
pendentă de materiile prime sovietice, în primul rând de mi- 
nereul de fier. În efortul desprinderii de Moscova, strategia 
cumpărării tehnologiilor străine din Occident şi a materiilor 
prime din foste colonii debutase în vremea lui Gheorghiu-Dej. 
N-a fost deloc uşor: până la afaceri, România a trebuit să-şi re- 
gleze diferendele datorate naționalizării cu statele occidentale 
plătindu-le acestora despăgubiri”. „Capriciile” lui Hruşciov 
au fost primele care-au determinat căutarea de noi pieţe de 
cumpărare a fierului. Algeria, Braailia şi India au intrat de pe 
atunci în atenţia liderilor români. Însă ruperea relaţiilor econo- 
mice cu Uniunea Sovietică, aşa cum amenințase voalat Hruş- 
ciov, ridica probleme insurmontabile. Căci, „natura” mărfurilor 
schimbate între România şi țara sovietelor este cu totul 
deosebită, după avertismentul lui Alexandru Bârlădeanu din 
iunie 1963. „Dacă ar înceta acest schimb, declarase acesta, mai 
mult de jumătate din mărfurile pe care le vindem în Uniunea 
Sovietică nu le vom putea vinde în altă parte, iar mărfurile pe 
care le luăm noi de la ei sunt mărfuri de mare valoare“5%. 

În felul său, Ceauşescu a preluat strategia succesorului cu 
bicisnicia viţelului care se opinteşte din coamele necrescute să 

scoată stejarul bătrân din rădăcină. Astfel că, în loc să reducă 
dependența de materii prime sovietice, s-a legat încă mai 
strâns şi cu mai multe sfori. 

Pe temeiul tradiției româneşti în extracția petrolieră, 
validată şi de CAER, construisem o capacitate de 33 de milioa- 
ne de tone de rafinare, după declarația lui Ştefan Andrei. Dar 
producția autohtonă nu atingea sfertul ei. Ceauşescu țintea la 
importarea țițeiului pentru prelucrare şi vânzarea pe-o terță 
piaţă, în special în Moldova sovietică şi Ucraina. Un plan pe 
mintea grăjdarului ce-şi anunţase prietenii că se însoară cu 
împărăteasa. Se poate asta? - s-au mirat aceia. Sigur că da, 
dacă vreau eu, însurătoare-i pe jumătate gata. 

La Ceauşescu, după criza din Iran, fezabilă era doar o a 
treia parte. Aceea care depindea de el. Avea de găsit piețe noi 
de import, pe lângă cele de desfacere. Soluţia de la ambele ca- 
pete a redevenit tocmai Uniunea Sovietică. Aşa a ajuns să-i 
şantajeze pe sovietici cu ieşirea din Tratatul de la Varşovia 
dacă nu ne livrează petrol şi gaze. În acest context, în iulie 1984 
s-a semnat convenția cu URSS pentru construcția, în comun, a 
unor obiective de extracție a gazelor. La extracția zăcământu- 
lui de la Sovietabad (Turcmenia), România a participat, în anii 
1984-1988, cu efective tehnice şi umane în valoare de 300 mili- 
oane ruble trânsferabile. În 1985-1986, România primea câte 
300 milioane mc gaze anual, iar în 1988-1989 câte 500 de mili- 
oane mc anual55. Pe baza acestei suplimentări, s-a trecut la ali- 
mentarea mijloacelor de transport şi a tractoarelor cu gaz 
metan şi metanol53%. 

Testarea pieţelor pentru export a condus la construcția 
altor capacități industriale energofage (fabrici de sticlărie, ci- 
ment, materiale de construcții, îngrăşăminte chimice etc.). Între 
timp s-au năruit şi speranţele exploatării unor zăcăminte noi 
de cărbune. În 1984 s-a constatat, bunăoară, că şi estimările 
celor aflate în exploatare au fost prea optimiste: în 7 ani, la 
lignit, gradul de asigurare urma să scadă de la 72 la 42 de ani; 
la antracit de la 108 ani la 34; iar la cărbunele brun cu 74 de 

ani5%7, În zadar cerea Ceauşescu minerilor „obligatoriu să facă” 
planul5%. N-au folosit la nimic starea de necesitate şi regimul 
militarizat în centralele de cărbune, introduse în toamna lui 
1985 prin decret prezidențial. 

În această situație s-a investit pentru producerea echipa- 
mentului centralei nucleare de la Cernavodă de către IMGB şi 
a apei grele la Turnu Severin. Alte investiţii copleşitoare se fă- 
cuseră în cele patru combinate de utilaj greu de la Iaşi, Cluj, 
Craiova şi la IMGB, proiectate să producă pentru sovietici5%?. 
Planul era ca industria constructoare de maşini, prin produsele 
sale să asigure cea mai mare parte a costurilor materiilor prime 
importate din URSS. Socoteala de-acasă nu se potriveşte însă 
niciodată cu cea din târg. În loc de câştig, la anumite sortimen- 
te se înregistrau pierderi. Spre exemplu, noi fabricam şi expor- 
tam tablă la 150 de dolari/t. Dar industria construcțiilor de 
maşini reclama o tablă de import plătită cu 2.000 de dolari /t%0. 
Asemenea situații îl enervau la culme pe Ceauşescu. 

Dezamăgea şi bilanțul investițiilor în lumea a treia. În anii 
'70, Ceauşescu transpirase din greu în vizite prin Africa şi 
America Latină. s-a părut că descoperise calea de aur a pros- 
perității şi independenţei față de sovietici înființând societăți 
mixte cu guvernanţii tinerelor națiuni independente. Ceauşes- 
cu şi-a onorat contractele. A transferat tehnologii şi know-how 
românesc contra materii prime autohtone. Unele nici nu ajun- 
geau în țară fiind valorificate de români pe alte pieţe. lar, în 
România, noile state şi-au calificat numeroase cadre nahonalest!. 

În ianuarie 1984 s-a trecut însă la analiza activităţii socie- 
tăților mixte din Africa. Prima desființată a fost Societatea 
mixtă Somcarom din Republica Centrafricană, creată în urmă 
cu un deceniu pentru amenajarea a zece mii de hectare teren 
pentru cultura bumbacului. Partea română a subscris atunci 
un capitalul de 90.000 de dolari şi i-a creditat pe parteneri cu 
3.272,1 mii dolari. Afacerea s-a soldat cu pierderi nerecupe- 
rabile de 3.441 mii dolari pentru români“. Decizia acestor 
afaceri îi aparținuse lui Ceauşescu. Astfel că, în CPEX n-au fost 

discuţii şi pe această temă. În acelaşi an, la inițiativa părții ro- 
mâne, s-au lichidat Societatea Mixtă româno-iraniană Geomet 
şi Societatea Autotractor-Kinshasa din Zair. Au urmat cele 
pentru exploatarea lemnului din Nigeria, de maşini unelte din 
Peru şi de cauciuc din Liberia543. 

N-au adus profit nici creditele acordate de români. Libia şi 
Siria, bunăoară, adoptaseră legi noi de reducere a importurile 
şi de creştere a taxelor îngreunând transferul de valută5%. Cu 
mintea românului de pe urmă, ajutorul către statele subdez- 
voltate a început a fi tratat cu mefienţă şi zgârcenie la Bu- 
cureşti. Când Daniel Ortega, preşedintele Nicaraguei, a venit, 
în 1985, în capitala României pentru a solicita ajutoare, Ceau- 
şescu l-a refuzat. Nu se poate aşa, i-a zis, punându-i placa 
avantajului reciproc. l-a propus să-i amenajeze terenuri pentru 
cultivarea bumbacului, sisteme de irigații şi exploatare de ză- 
căminte545. Contra cafea, bumbac, melasă, zahăr, minereuri546. 

„Beneficii avem puţine şi pierderi mari”, a conchis Elena 
Ceauşescu BUERa acestor afaceri7. Dar la soluţia importului 
de materii prime în sistem barter nu se mai putea renunța. 
Astfel că a decis reorientarea către prietenii din China, Mon- 
golia şi Vietnamul de Nord%5. Şi către partenerii din CAER, în 
frunte cu Uniunea Sovietică. 

Asemenea situaţii erau cu totul străine populaţiei. Presa de- 
borda în elogierea succeselor. În 20 de ani, scria oficiosul par- 
tidului în 1985, colaborarea cu ţările în curs de dezvoltare a 
crescut de la 34 la 99%. Iar românii au ajuns din urmă şi depă- 
şit țări cu tradiție în producția pe cap de locuitor la oțel, cau- 
ciuc sintetic, fire şi fibre sintetice, aparate de radio, ciment550. 


Adio, Franța! 


Istoria modernă a românilor se leagă de sprijinul acordat 
de „sora mai mare“ latină în momentele cruciale. Elitele pa- 
şoptiste s-au educat în şcolile franceze, Napoleon al III-lea a 
sprijinit unirea Principatelors5!, iar generalul Berthelot a venit 
să instruiască armata română înaintea luptelor cruciale care au 

permis făurirea României Mari52. La rândul lor, liderii co- 
munişti au mizat tot pe prietenia Franţei atunci când au decis 
să se detaşeze de Moscova şi să reia relațiile cu Occidentul. 

Dintre toți conducătorii României, Ceauşescu a avut cea 
mai vizibilă relație cu francezii. Marile companii din „Hexa- 
gon” au investit în România, aducând tehnologiile de vârf oc- 
cidentale într-o țară comunistă. Însuşi preşedintele Charles de 
Gaulle l-a vizitat, fiindu-i alături în balconul Comitetului Cen- 
tral şi în maşina decapotabilă pe străzile Craiovei5%. Însă după 
retragerea generalului din viața politică, Ceauşescu a constatat 
că parteneriatul economic îi aduce deservicii. Balanța econo- 
mică era în defavoarea României, care importa tehnologii cos- 
tisitoare sau licenţe de producție şi exporta nimicuri. 

Liderul român a crezut că datorită imaginii sale interna- 
ționale va putea rezolva problema deficitului cu ocazia vizitei 
la Paris din iunie 1970. A încercat să domine convorbirile cu li- 
derii francezi, însă a fost pus la punct de Valâry Giscard 
d'Estaing5%, ministru al Economiei şi Finanţelor. Lui Ceauşes- 
Cu i s-a reproşat că solicita într-una facilități fiscale, deşi țara sa 
raporta de ani buni o creştere economică peste nivelul multor 
țări dezvoltate. Giscard d'Estaing a motivat că guvernul de la 
Paris nu avea cum să dirijeze importurile din România. Econo- 
mia era liberă, iar companiile franceze cumpărau din străină- 
tate ceea ce doreau şi aveau nevoie, fără ca statul să le poate 
impune strategia de afaceri. Ceauşescu a strâmbat din nas la 
arguumentația aceasta. Nu putea concepe, probabil, că un 
afacerist nu ascultă indicațiile miniştrilor, desfăşurându-şi acti- 
vitatea în voie, după strategiile proprii. A ameninţat că va sista 
toate afacerile cu francezii dacă balanța comercială nu se va 
echilibra într-un termen scurtsSS. 

Dar în următorii ani, relațiile economice bilaterale s-au 
degradat. Spre deosebire de predecesorii săi, d'Estaing a aban- 
donat politica pro-românească. În primul rând, nu s-a implicat 
în creşterea importurilor franceze din România. Având în 
vedere dezechilibrul tot mai pronunţat al balanței economice 

româno-franceze, Ceauşescu a sistat colaborarea în marile pro- 
iecte. Cu ocazia vizitei din 1970 se parafaseră acorduri pentru 
construcția unei fabrici de elicoptere. Teoretic, România avea 
de câştigat pe termen lung deoarece produsele erau destinate 
ţărilor din lumea a treia, care ar fi căutat modele ceva mai 
ieftine decât produsele firmelor occidentale. Liderul român s-a 
încăpățânat să nu mai importe tehnologie de vârf fără facilități 
speciale. Aşadar, uzina de elicoptere nu s-a mai construit. 
Ulterior au fost lichidate şi alte afaceri bilaterale. În 1978 a 
expirat licenţa Renault pentru modelul Dacia 1300. Tovarăşul 
n-a mai autorizat continuarea colaborării, deşi partea franceză 
insista să reproducă la Piteşti noile maşini ale companiei. 
Inginerii români au primit indicații să îmbunătățească singuri 
autoturismul Dacia, fără sprijin străin. Astfel că în 1979 a fost 
lansată pe piață Dacia 1310, cu mici modificări față de modelul 
1300. Firma Renault a protestat din cauza încălcării drepturilor 
de proprietate a licenţei, solicitând despăgubiri. Puțin i-a păsat 
lui Ceauşescu. Nu era prima dată când fabricile româneşti 
continuau să vândă mărfuri şi după expirarea licențelor de 
producţie. 

Nu s-a putut ține băţos prea mult în faţa Franţei. Pe fondul 
crizei energetice de la sfârşitul anilor '70, căuta soluții rapide 
pentru creşterea producției de curent electric. I-a prezentat 
problema lui Giscard d'Estaing, în 1979, cu ocazia vizitei la 
Bucureştis56. Preşedintele francez a promis ajutor, țara Să 
având o bogată experienţă în energia nucleară. Însă Ceauşescu 
a încercat, din nou, să-i forțeze mâna, solicitând parteneri 10% 
finanţarea obiectivului cu dobânzi preferențiale, de maxim 4% 
pe an. Enervat de pretențiile sale, d'Estaing, i-a reproşat licle- 
rului român, în vara lui 1980, cu ocazia vizitei în Franța5*7 că 
avea o viziune nerealistă privind relațiile economice intermâ- 
ționale. Guvernul de la Paris propusese deja o dobândă avaân” 
tajoasă, de 8% pe an, dar partenerii români ar fi vrut junnă- 
tate...! Să studieze tarifele de pe piaţa internațională de capital, 
i-a tăiat-o scurt francezul. Au urmat şi alte reproşuri privăn 

maniera în care înțelegeau românii să facă afaceri. Inclusiv 
problema licenței Renaults5s. 

Ceauşescu i-a lăsat o amintire neplăcută lui Giscard 
d'Estaing. După căderea comunismului, acesta a povestit pre- 
sei occidentale că fostul lider român şi soția ar fi furat argin- 
tăria de la Palatul Matignon. Ar fi atenționat-o şi pe regina 
Elisabeta a II-a de obiceiurile musafirilor pe care-i invitase în 
Regatul Unit. Însă istorioara face parte din legendele diabolice 
despre Ceauşescu țesute începând cu decembrie 1989. Vizita în 
Marea Britanie avusese loc cu doi ani înaintea vizitei la Paris 
invocate de d'Estaing%. 

Ceauşescu n-a avut mai mult succes cu stilul său de afaceri 
nici cu un preşedinte socialist. În 1979 fusese vizitat de 
Frangois Mitterand*%, care reuşise să mobilizeze în jurul său 
toate forțele de stânga franceze. Secretarul general al PCR i-a 
promis atunci tot sprijinul moral din lume, însă bani pentru 
campanie n-avea. În cele din urmă i-a donat 62.000 dolari, în 
timp ce comuniştii maghiari sau est-germani contribuiseră cu 
câteva milioane de dolari fiecare la alegerea lui Mitterand ca 
preşedinte, în 198151. Consecințele s-au arătat imediat. În anii 
'80 autoritățile franceze au permis emigrației să organizeze 
ample acțiuni de protest contra regimului de la Bucureşti. 
Intelectualii refugiați la Paris au fost cei mai activi colaboratori 
ai Europei libere şi organizatori de campanii publice contra lui 
Ceauşescu. Ambasada Franţei de la Bucureşti ajunsese să fie 
solicitată mai des din cauza agitațiilor „fugarilor“ decât pentru 
probleme de ordin economic sau politic2. Un moment deose- 
bit în istoria deteriorării relațiilor româno-franceze l-a consti- 
tuit „afacerea Tănase“, montată, în 1982, de serviciile speciale 
franceze la inițiativa ofițerului de Securitate Matei Pavel 
Haiducu. Prin scenariul răpirii imigrantului Virgil Tănase şi a 
simulacrului otrăvirii scriitorului Paul Goma, acțiuni puse în 
seama ordinului dat de Ceauşescu, s-a încercat, şi reuşit, 
compromiterea liderului român*&. 

Ceauşescu nu a reuşit să găsească alt debuşeu de imagine 
în Europa occidentală. Relaţiile economice cu Germania 
Federală erau excelente, însă liderii de la Bonn nu se plimbau 
cu eroul între eroi în caleaşcă sau în maşini decapotabile. Trep- 
tat s-au rărit şi vizitele oficiale în capitalele vest europene. 
După turneul în țările scandinave din noiembrie 1980, rar se 
mai gășea vreun prilej de afişare cu lideri occidentali. Doar re- 
gele spaniol Juan Carlos*%4 s-a „riscat”, venind cu regina sa în 
România, în mai 1985. Ceauşescu s-a consolat cu vizite în țările 
" lumii a treia, speculate intens de propaganda autohtonă 
pentru a prezenta anvergura intermațională a celui mai iubit fiul al 
poporului. 


Criza creditelor externe 

Imperialiştii ne vor da şi funia cu care să-i spânzurăm - de- 
clarase într-un moment euforic Lenin. Un aranjament prielnic 
în acest sens li s-au părut urmaşilor săi creditele acordate de 
FMI şi Banca Mondială Internațională. S-au spânzurat ei cu 
funia aceasta! 

Lozincile după care vor ajunge din urmă şi vor depăşi țările 
capitaliste dezvoltate au circulat în ţările cu regim comunist până 
în anii 70. Dintr-a doua jumătate a deceniului precedent, liderii 
lor se confruntau cu criza sistemului. Ascunzând populaţiei 
adevărul, au angajat împrumuturi la fel ca şi tinerele state 
ieşite de sub dominaţia colonialistă. La plata scadenţelor s-au 
pomenit şi mai în criză: creditele investite în coloşi industriali 
şi în afaceri cu ţările subdezvoltate n-au adus profitul scontat. 
Exploatate sălbatic după naționalizare şi industrializare, nici 
resursele naturale nu îngăduiau estimări optimiste. În plus, 
dacă ţările socialiste se angajaseră cu elan în parcurgerea celei 
de-a doua revoluţii industriale, avangarda economiei mon- 
diale trecuse la o revoluție tehnico-ştiințifică. Munca brută a 
muncitorului pierduse din importanţă, noii agenți ai progre- 
sului fiind „gulerele albe”. 

Aşa se face că, la începutul anilor '80, Polonia cumulase o 
datorie extemă de 24.1 miliarde dolari, creditele fiind cheltuite 
pentru investiţii. Dar ratele dobânzilor din anul 1981 echivalau 
cu bugetul țării! Neavând încotro, conducerea poloneză şi-a 
declarat incapacitatea de plată. Ungaria, în schimb, desti- 
nase consumului populației cea mai mare parte a împrumu- 
turilor. Pe maghiari îi invidiau vecinii că trăiesc în „socialismul 
gulaşului”. Ajunşi la scadenţă însă, ungurii au majorat prețu- 
rile în magazine şi au extins sectorul economiei private. Nici 
aceasta n-a fost o strategie eficientă: Ungaria cumula, în 1990, o 
datorie de 21 miliarde dolari. Pe cap de locuitor însemna o 
povară de câteva ori mai mare decât a românilor în momentul 
când Ceauşescu a decis plata. Dar în topul din 1980 al cre- 
ditului pe cap de locuitor din lagărul socialist se aflau iugo- 
slavii, deşi sectorul lor privat era cel mai bine reprezentat. 
Şomajul şi tensiunile etnice survenite după moartea lui Tito au 
acutizat criza. S-a căutat, fără succes, o ieşire prin libertatea 
acordată cetățenilor de a lucra în Occident*7. Comunismului îi 
era însă sortit... să moară de bătrânețe. Se zbătea, pe ascuns, în 
cleştii agoniei la aniversarea celor 70 de ani ai revoluției 
bolşevice. Odată declanşată boala fără leac a imploziei, tra- 
- tamentul reformelor nu i-a fost de folos. Dar fiii iubiți ai poporu- 
lui ascundeau fața leproasă a adevărului sub măştile propa- 
gandei. 

Dintre toți frații europeni, singur Ceauşescu a ales strategia 
achitării datoriilor. Vedea în ea calea evitării piedicilor imperia- 
liste în drumul spre comunism. A reuşit s-o achite. Singură 
România a ieşit din zodia comunismului fără datorii externe. 
Dar aceasta n-a împiedicat sfârşitul ineluctabil. 

În 1978, datoria externă a României era de aproximativ 5 
miliarde de dolari, conform declaraţiei lui Florea Dumi- 
trescu%85, fostul ministru de Finanţe şi guvernator al BNR. 
Datorită creşterii preţului petrolului şi al materiilor prime, 
până-n 1982, a ajuns la 11 miliarde dolari. Pentru coordonarea 
plății datoriei externe, Ceauşescu a numit o echipă care-i 

raporta situația, personal, în fiecare zi de luni a săptămânii56%. 
Se înţelege că nici măcar demnitarii nu erau informați asupra 
acestor „strict-secrete” puse la păstrare în „seiful” secretarului 
general. 

Raţiunile achitării pot fi deduse din comentariile Tovarăşu- 
lui făcute cu diverse prilejuri pe această temă. În sindicatul 
„Solidaritatea” şi în „cedările” celorlalți frați la chestiunea 
drepturilor omului a văzut totdeauna „calul troian” al credito- 
rilor. Achitarea datoriilor conta şi ca dovadă a geniului său de 
strateg şi a experienţei de revoluționar. 


Să facem totul... 


Istoria anilor 80 e tulburată în România de obsesia datoriei. 
Formulată explicit în nucleul de decizie şi mascată, public, de 
propagandă în imperativele soctalismului multilateral dezvoltat şi 
înaintării patriei spre comunism. 

Strâmtorat de această povară a ratelor de credit, încă din 
primăvara anului 1980, Ceauşescu a decis să mobilizeze eco- 
nomia pentru export. La mijlocul lui martie i-a convocat la 
sediul CC pe şefii ministerelor economice. Comerţul exterior 
devenea prioritate națională, fiind coordonat de o echipă 
mixtă compusă din vicepreşedinţi ai Comitetului Central, 
Consiliului de Miniştri şi CSP-ului. La finalul întrevederii a 
indicat „să se scoată din fabricare orice până se realizează 
exportul, fără a mai fi nevoie de aprobări”570. De asemenea a 
interzis şi importurile, cu excepția unor produse de strictă 
necesitate, care puteau fi cumpărate doar în urma unei 
aprobări prealabile, dificil de obținut. 

Astfel de dispoziții au fost trasate arbitrar de Ceauşescu, 
fără să aibă în vedere regulile de funcționare a economiei. În 
foarte multe cazuri, pentru realizarea producției de export 
erau necesare importuri de materii prime, tehnologii sau piese 
de schimb. Spre exemplu, pentru construcția unui vagon de 
călători la fabrica din Arad, în valoare de 500.000 de lei, echi- 
pamentele importate se ridicau la 110.00 de lei. Din cauza 

procedurilor de obținere a avizelor de import, uzina arădeană 
avea, în mai 1980, o restanță de 27.000 de vagoane de călători 
către partenerii străini. Când i s-a explicat situația, Ceauşescu a 
luat foc. Nu dorea să accepte că, din vina sa, producția la 
export se blocase. Obişnuia să-i acuze pe miniştri că-s incom- 
petenţi*?!. La fel de irascibil devenea şi atunci când miniştrii 
acuzau probleme cu exporturile din cauza lipsei pieselor de 
schimb. „Dar voi nu le puteți produce aici?“, era reacția sa 
obişnuită. În consecinţă a dat următoarea indicație: „trebuie să 
ne aşezăm serios să facem piese de schimb“572. Însă specialiştii 
români nu aveau la dispoziţie licenţa de fabricare a subansam- 
blelor. Au rezultat copii neomologate, de proastă calitate de 
cele mai multe ori. Asemenea soluții au avut consecințe grave 
asupra productivităţii şi consumatorilor. După achiziționarea 
unor dispozitive antipoluante pentru coşurile industriale, 
fabricile respective n-au mai putut să importe filtre de aer. S- 
au proiectat în grabă filtre autohtone, ineficiente şi uşor 
degradabile. Aşadar, poluatorii din industria termoelectrică 
sau petrochimică pulverizau direct în atmosferă particulele 
nocive, afectând starea de sănătate a comunităților limitrofe”. 

În consecință, soluțiile lui Ceauşescu nu au dat rezultatele 
aşteptate. În loc de ameliorare, situația comerțului exterior se 
degrada de la an la an. În luna iulie 1981, în bugetul de stat in- 
traseră 656.1 milioane dolari, dintr-un plan de 957 milioane. 
Un deficit de 31.45%! Tovarăşul a primit şi justificarea nereali- 
zării planului. În primul rând, lipseau materialele prevăzute în 
lista de aprovizionare tehnico-materială. Altfel spus, economia 
resimțea raționalizarea importurilor. În al doilea rând, se înre- 
gistra deficit la fondul de marfă pentru exporturi. Concret, 
Ceauşescu contractase în timpul vizitelor în străinătate mai 
multe produse decât putea livra economia românească. A treia 
cauză a impasului se datora partenerilor din străinătate, care 
nu achitau la timp produsele primite. Mai precis, tovarăşi roşii 
din „lumea a treia“ nu aveau bani să-şi plătească impor- 
turile574. 

Simultan priorităților exportului, Ceauşescu începuse cu 
„strângerea curelei”: reducerea funcționarilor, a consumurilor 
energetice şi de materii prime, creşterea prețurilor dar şi a pro- 
ductivității muncii575. Din 1982, toate sectoarele au fost luate la 
puricat şi rentabilizate. Începând cu creşterea contribuţiei părin- 
ților la funcționarea grădinițelor cu orar prelungit şi a creşe- 
lor?%6, până la scumpirea combustibilului (prețul motorinei, 
bunăoară, crescuse de la 4 la 7 lei)577. Sub formula autogospodă- 
ririi din intematele şi căminele pentru elevi, studenţi şi munci- 
tori s-a eliminat personalul de pază, curățenie şi ajutoarele de 
la bucătărie. I-a înlocuit pe toți cu munca patriotică a locatarilor. 
Pe acelaşi principiu al rentabilizării a dublat prețului Scînteii (de 
la 0,50 la un leu) 5%. Anul următor au trecut prin rentabilizări 
editurile şi cinematografia. După reducerea cotei de hârtie a 
pus chestiunea traducerilor din limbi străine. Deşi acestea se 
aflau sub controlul strict al aprobărilor Secretariatului CC al 
PCR, Ceauşescu s-a arătat nemulțumit de „problema con- 
ținutului” 57 şi... a reciprocității. Dacă aceasta funcționase între 
țările socialiste, Ceauşescu voia să impună acum tot atâtea tra- 
duceri din literatura străină câte se făceau din autorii români 
în străinătate. Dacă românii vor să-i citească pe Hegel sau 
Sartre, balanţa acestor „importuri în valută” să se echilibreze 
prin traducerea unor români în țara de origine a lui Hegel, res- 
pectiv Sartre. A impus şi regimul autofinanțării pentru teatre, 
filarmonici şi celelalte instituţii culturale obişnuite până atunci 
să fie subvenţionate de stat. 


Alimentaţia ştiinţifică şi reducerea salariilor 

Distribuirea producției industriale către export nu a fost 
suficientă pentru acoperirea necesarului de valută. Ceauşescu 
a aplicat treptat o politică de raționalizare a consumului intern 
de alimente, țintind spre valorificarea produselor agrare prin 
export. Mai întâi, în iulie 1980, a dispus reducerea cantității de 
zahăr din produsele destinate consumului. Cercetătorii din 
domeniul alimentaţiei au primit sarcină să conceapă rețete de 

biscuiţi, siropuri etc. fără zahăr. Oficial, pe Ceauşescu îl preo- 
cupa starea de sănătate a compatrioților, care consumau în 
exces acest aliment („În toată lumea se duce o luptă foarte 
serioasă pentru reducerea consumului de zahăr şi grăsimi. Se 
critică în toate țările dezvoltate consumul de zahăr“58%1). 

În sprijinul luptei pentru „alimentaţie sănătoasă“, secre- 
tarul general propunea o campanie de promovare a consu- 
mului de peşte şi produse din peşte. A indicat Ministerului 
Transporturilor să sporească importul de peşte oceanic care, 
combinat cu legume, să fie comercializat în conserve. În zadar 
încercau experții CSP să-i explice că el însuşi direcționase toate 
navele comerciale pentru alte activități. N-a fost de înduplecat. 
Credea că a găsit soluția miraculoasă pentru a păzi carnea 
destinată exportului de consumul celor care o produceau: „Să 
dăm mai mult peşte pe piață, trebuie făcută şi ciorbă şi peşte 
cu legume. Să se gătească cum se gătea în trecut în România, 
pe bază de legume. Trebuie făcută o gamă de sosuri indus- 
triale cu legume "52. 

Indicaţiile au fost puse rapid în practică. Rafturile maga- 
zinelor s-au-umplut de borcane cu mâncăruri de legume. Însă 
puțini români se încumetau să le cumpere. Doar dacă-i răzbea 
rău foamea. lar peştele... Românii, prin tradiție, obişnuiau să 
cumpere peşte doar la anumite ocazii. lar în familiile acelor 
ani, soția nu renunţase la rolul de gospodină care pune toam- 
na murături, bulion şi zacuscă. Superior calitativ celor indus- 
triale. Propaganda nu mai contenea cu marketingul. „Nici o 
masă fără peşte”, suna o lozincă sâcâietoare din paginile zia- 
relor. Pe stadioane se mai făcea şi haz de necaz. Una dintre 
scandările care dădea bătăi de cap Securităţii, din cauza co- 
notației „subversive“, fusese lansată de suporterii din Giuleşti: 
„Nu e peşte ca guvidu' / Şi echipă ca Rapidu'!”. Aşa de mult 
iubeau românii noile conserve de peşte oceanic lansate pe 
piață de Ceauşescu. 

Treptat, situația alimentației se agravează. Marea Adunare 
Naţională a votat în sesiunea din decembrie 1980 o lege care 

obliga judeţele să producă şi să gospodărească hrana pentru 
cetățenii din teritoriu. O decizie iraţională. Un județ putea cu 
greu să-şi asigure din producția proprie toate alimentele de 
care avea nevoie. Zonele cu relief preponderent montan nu 
puteau asigura necesarul de cereale, iar cele cu pământuri mă- 
noase, incluse în planul culturilor mari, nu produceau cartofi 
şi fructe. Nici zootehnie! Erau interzise şi schimburi între 
judeţe deoarece legea interzicea circulația produselor agricole 
dintr-o zonă excedentară către una deficitară. Dacă existau 
surplusuri la anumite produse, trebuiau vărsate fondului 
centralizat al statului, care le redistribuia. Un mecanism greoi 
care determina deteriorarea produselor perisabile. Pentru 
prima dată din anii de după război s-au introdus cartele la 
zahăr şi ulei. În plus, cele două produse puteau fi achiziționate 
doar din localităţile de domiciliu pe bază de liste aprobate de 
primărie. Aşadar navetiştii, studenții, turiştii sau alte categorii 
de persoane aflate departe de casă nu puteau cumpăra aceste 
alimente de bază „raționalizate”. Ulterior, Ceauşescu a cartelat 
şi pâinea. Se spune că decizia ar fi provocat tensiuni în condu- 
cere deoarece prim-ministrul Ilie Verdeț ar fi obiectat. Pentru 
fronda adusă a plătit cu funcția, fiind schimbat cu mai docilul 
Constantin Dăscălescu. În opinia secretarului general, raţio- 
nalizarea pâinii era o-măsură benefică deoarece elimina risipa. 
Românii cumpărau, zicea el, saci de pâine pentru alimentația 
animalelor de curte, produsele de panificație subvenţionate 
fiind mult mai ieftine decât nutrețurile5. 

Întocmai ca în anii de după război, penuria de alimente a 
încurajat piața neagră. În ajutorul miliției, Consiliul de Stat a 
emis în toamna lui 1981 un Decret privind măsurile pentru 
prevenirea şi combaterea faptelor care afectează buna aprovizionare a 
populaţiei. Conform legii, cumpărarea în scop de stocare a unor 
cantități care depăşeau consumul familial lunar pentru ulei, 
zahăr, făină, mălai, orez, cafea etc. se pedepsea cu închisoare 
de la 6 luni la 5 ani. 

Dar Ceauşescu ținea morțiş să „demonstreze” că problema 
alimentaţiei nu ținea de lipsa produselor de pe piaţă, ci de 








TIRANUL | 149 


proastele lor obiceiuri culinare. A venit prin urmare cu „ge- 
niala“ soluție a „alimentației ştiinţifice a populației“. O susți- 
nea invocând studii occidentale privind creşterea obezității la 
nivel mondial şi problemele de sănătate asociate. „Şi la noi, 
dacă te uiţi, au început să fie copiii foarte graşi, nu e semn de 
sănătate“, argumenta „nutriționistul şef“ necesitatea măsurilor 
de modificare a alimentației*4. L-a desemnat astfel pe acade- 
micianul lulian Mincu să întocmească un raport de spe- 
cialitate, din care reieşea că în condițiile naturale ale României 
un locuitor ar fi trebuit să consume zilnic circa 2.800 de calorii. 
Însă gurmanzii români depăşeau 3.300 calorii! Exagerau la 
carne, cereale şi produse zaharoase. Aceste alimente ar fi tre- 
buit înlocuite treptat cu fructe şi legume. În consecință, rezol- 
vase pe hârtie şi criza alimentară. Nu exista decât în închi- 
puirea românilor! 

Căutând resurse pentru achitarea datoriei externe, Ceau- 
şescu a ajuns să umble şi la salarii. Nu le-a spus direct româ- 
nilor că le va lua din leafă. Cu viclenia caracteristică a invocat 
o pretinsă reformă a salanzării, care, teoretic, conducea la 
creşterea veniturile muncitorilor. 

Cu ocazia Congresului al II-lea al Consiliilor Oamenilor 
Muncii din ianuarie 1981, secretarul general a anunțat pompos 
că avea în plan încurajarea inițiativei clasei muncitoare prin 
„cointeresarea materială în raport cu munca“5%5. În următorii 
ani a conceput Programul privind aplicarea fermă a principiilor 
autoconducerii muncitoreşti şi autogestiunii. În viziunea lui 
Ceauşescu, autoconducerea muncitorească însemna de fapt res- 
ponsabilizarea angajaților pentru realizările sau, dimpotrivă, 
pierderile întreprinderilor în care activau. Cu aceasta se va 
lăuda lui Gorbaciov că reformase economia înaintea lui. 
Propagandistic, cel mai iubit fiu al poporului susținea că aplicase 
o reformă în sprijinul oamenilor muncii. După model capitalist, 
veniturile erau proporționale cu performanța. Asta într-o țară 
socialistă! Salarizarea se făcea în conformitate cu principiul 
acordului global. În consecință, muncitorii nu mai aveau un 

venit garantat. Leafa lor, redenumită oficial retribuţie, varia în 
funcție de îndeplinirea planului. „Nici muncă fără pâine, nici 
pâine fără muncă“, obişnuia să spună dictatorul5%. 

Teoretic, salariile erau nelimitate 'dacă unitatea economică 
înregistra performanţe. În fapt, din punct de vedere juridic, 
s-au creat pârghiile legale pentru ajustarea lefurilor în funcție 
de nerealizările economiei socialiste. În anii '80 cam toate unită- 
ților raportau neîndeplinirea planului. Nu pentru c-ar fi fost 
neapărat neperformante. Indicatorii producției erau stabiliți 
artificial de CSP, după creşterile nerealiste impuse de 
Ceauşescu. 

Pe lângă diminuarea masei monetare alocate pentru sala- 
rizarea cetățenilor, Ceauşescu a găsit noi modalități prin care 
folosea de-a dreptul gratuit forța de muncă. În timpul con- 
strucției Canalului Dunăre - Marea Neagră, spre exemplu, or- 
ganizația de partid Constanţa s-a declarat incapabilă să asi- 
gure necesarul de muncitori. În județ funcționa, în paralel, alt 
mare şantier, la Cernavodă, unde se ridica centrala nucleară. 
Soluţia ieşirii din impas a venit de la secretarul general, care a 
ordonat mobilizare națională pentru construcția „magistralei 
albastre“. Armata, organizaţiile UTC şi organizațiile județene 
ale PCR aveau obligaţia să trimită pe şantier voluntari, care s- 
au luptat ani de aile cu stâncile din podişul Dobrogei5?. După 
atâta muncă patriotică, Tovarăşul se arăta adesea nemulțumit 
de performanțele truditorilor la Canal. În opinia celui mai iubit 
fiu al poporului responsabili pentru repetatele întârzieri ale 
inaugurării se făceau voluntarii lipsiți de entuziasms58. N-ar fi 
acceptat în ruptul capului că termenele impuse, fără să 
consulte studiile de specialitate, erau iluzorii5t?. 


La târguieli cu oligarhii finanțelor mondiale 


În pofida măsurilor economice drastice, bugetul României 
nu acumula suficiente venituri pentru a face față presiunii da- 
toriei externe. Ceauşescu a încercat diferite tertipuri în vederea 
reducerii poverii creditelor. Începând cu 1982 a ignorat 

angajamentele inițiale şi a cerut FMI şi BIRD să accepte restitu- 
irea împrumuturilor la valoarea de 15 lei pentru un dolar. În 
țările socialiste paritatea monedelor era stabilită de guvern, şi 
nu de fluctuațiile pieţei internaționale de capital. Însă cele 
două instituții financiare au refuzat să accepte regulile econo- 
miei centralizate. Pentru plata ratelor au stabilit cotarea dola- 
rului la 18 lei. Ceauşescu şi-a exprimat nemulțumirea prin 
ameninţări că intenționa să „reconsidere“ participarea la FMI 
şi BIRD, acuzând cele două instituții de „amestec în treburile 
interne“ 5%. 

Şi-a pus amenințările în practică în a doua jumătate a 
anului 1982. Mai întâi a interais complet împrumuturile ex- 
terne. Au încetat astfel şi acordurile Stand-By cu FMI, încă în 
vigoare. Ulterior, a decis să achite în avans toate creditele ex- 
terne. O decizie cu repercusiuni grave asupra țării. În primul 
rând, economia a fost supusă unui efort financiar fără prece- 
dent, trebuind să plătească în avans împrumuturi cu scadența 
în zeci de ani. În al doilea rând, a compromis imaginea țării în 
ochii finanței mondiale. Bancherii trăiesc tocmai din dobânzile 
pe termen lung. lar decizia unui datornic de a-şi achita mai 
repede împrumutul le afectează planificarea veniturilor. 

FMI-ul şi BIRD-ul îşi luaseră măsuri de precauţie pentru 
asemenea situație deoarece în contractele de împrumut erau 
prevăzute penalităţi în cazul restituirii creditelor în avans. Dar 
Ceauşescu a negat evidenţa acestora. A refuzat să plătească 
orice penalitate de acest gen. Ulterior a „descoperit“ şi alte 
probleme în cuantumul ratelor de credit. El susținea că riscul 
valutar fusese „creat“ intenționat de FMI şi BIRD pentru a ma- 
jora datoria României. În consecință a refuzat să-l mai plă- 
tească. Mai mult, a solicitat ca sumele plătite în contul riscului 
valutar să fie scăzute din datoria finală. Pretenţiile sale au 
continuat... La indicațiile lui, negociatorii Bucureştiului au cerut 
recalcularea datoriei prin reducerea la maxim 5% pe an a 
dobânzilor pentru toate împrumuturile acordate României. 

Dacă instituţiile creditoare nu acceptau, Ceauşescu ameninţa 
că va sista plata dobânzilor începând cu 1 octombrie 1987591. 

Urmare a presiunilor repetate a obținut şi avantaje. Exce- 
daţi de insistenţele sale, reprezentanții FMI şi BIRD au accep- 
tat plata anticipată a datoriei, fără penalizările prevăzute în 
acordurile de împrumut*?. În funcţie de vechimea creditelor, 
ambele instituţii bancare au scăzut şi nivelul dobânzilor, până 
la nivelul de 5% dorit de Ceauşescu. Însă au introdus alte con- 
diții drastice. Dacă plata ratelor întârzia mai mult de treizeci 
de zile, deveneau scadente şi se aplicau acordurile vechi pri- 
vind dobânzile55. În consecință, eforturile valutare au devenit 
deosebit de apăsătoare pentru economie în ultimii ani ai 
regimului. 

În 1988, cetățenii României plăteau, lunar, 47 milioane de 
dolari numai dobânda împrumuturilor externe contractate de 
Ceauşescu fără încunoştințarea lor. 


Țiţei sovietic contra adeziunii 
la prelungirea Tratatului de la Varşovia 


Pe fondul escaladării cursei înarmărilor şi a extensiei sfere- 
lor de influență prin mondializarea economiei, conflictele 
dintre Moscova şi Washington s-au agravat în 1982. Pretex- 
tând superioritatea forțelor umane din Tratatul de la Varşovia 
în raport cu NATO, Statele Unite au decis amplasarea unor 
rachete cu rază medie de acțiune în Europa. În consecință, 
reprezentanţii statelor membre ale Tratatului au fost convocați 
la Moscova în vara lui 1983. „Sovieticii au declarat că merg pe 
ideea puşcă contra puşcă, rachetă contra rachetă, submarin 
contra submarin”, poziţie la care achiesau şi ceilalți, a informat 
Ştefan Andrei în CPEX5%. Singur Ceauşescu s-a opus acestui 
nou proiect de înarmare cu următoarele propuneri: înghețarea 
unilaterală a cheltuielilor militare de către Tratatul de la Var- 
şovia în 1984 şi 1985; găsirea unei căi de amânare a amplasării 
rachetelor americane în RFG prin renunțarea amplasării de 

rachete sovietice în Cehoslovacia şi RDG; popularizarea 
zonelor denuclearizate din nordul Europei şi Balcani5%. 

lar când sovieticii au convocat, în decembrie 1983, o reuni- 

une la Moscova a secretarilor cu propaganda şi cu relaţiile 
internaționale în scopul declanşării unei campanii propa- 
gandistice contra acțiunilor militariste ale NATO şi SUA în 
Europa, Ceauşescu a refuzat-o. Mai întâi să se discute proble- 
mele de fond ale situației internaționale (adică propunerile 
sale), şi abia după aceea despre propagandă, le-a transmis el 
participanţilors%. 
„ Politica aceasta a „jocului la două mese” - între Moscova şi 
Washington; între Moscova şi Beijing - a fost, după părerea 
analiştilor sovietici o continuare a tradiţiei instituite, în Româ- 
nia, la finele secolului al XDX-lea. Lui Ceauşescu i se urmăreau, 
cu atenție şi mefiență, manevrele de penetrare în mişcarea de 
nealiniere, precum şi inițiativele „neadecvate“ de dezarmare şi 
mediere între Uniunea Sovietică şi China. La vechea sa tactică 
de „Gică-contra” în Tratatul de la Varşovia, luri Andropov a 
avut o ieşire dură în 1983, la Consfătuirea de la Praga. “Nu 
vrei să acționezi împreună cu noi, nu trebuie. Ne vom descur- 
ca fără voi”, i-a spus el lui Ceauşescu5?. A existat intenția reală 
a părăsirii Tratatului de către români aşa cum procedaseră al- 
banezii în 1968? Într-o discuție cu ambasadorul american la 
Bucureşti, în 1976, Bodnăraş a declarat că românii luaseră în 
calcul această situație. Dar au socotit că e mai bine să fie la 
curent cu situația păstrându-şi locul în blocul estic5%8. 

Din informarea făcută de Ceauşescu în CPEx după vizita 
lui Andrei Gromiîko din februarie 1984 la Bucureşti, poţi dedu- 
ce tensiunile provocate de români în Tratat. Pe motiv că bol- 
navul Andropov nu putea purta nici acasă convorbiri”, şeful 
diplomaţiei sovietice fusese trimis să-l convingă pe Ceauşescu 
de necesitatea amplasării rachetelor S-20 pentru a echilibra 
avantajul tehnic al imperialiştilor. Dacă admitem că exclusiv îm- 
perialiştii sunt vinovaţi de escaladarea cursei înarmărilor, re- 
zultă că de aceştia depinde soarta lumii, a parat Ceauşescu. 

Oaspeţii s-au plâns atunci şi de insinuările presei româneşti pe 
tema Basarabiei - pământ românesc. Nici istoricii sovietici nu 
sunt pe linie totdeauna, a replicat Ceauşescu propunând întâl- 
nirea unor comisii de specialitate. Între ai lui, a temperat însă 
elanurile patriotice care „nu ajută la nimic”601. Lui Ceauşescu i 
se reproşa deja că nu-l preocupă soarta românilor din Moldo- 
va sovietică, că nu le susține drepturile la călătorie în patria- 
mamă, nici difuzarea cărților româneşti dincolo de Prut62. N-o 
va face niciodată, dând în acest sens un exemplu de bună 
purtare față de sovietici. 

După vizita lui Gromîko la Bucureşti din februarie 1984, 
Ceauşescu a conchis că s-au rezolvat toate. Cu excepția expor- 
tului de țiței atât de necesar românilors%. Adică interesul cel 
mai fierbinte al economiei româneşti, în mare impas după 
îndepărtarea şahului iranian Reza Mohammad Pahlavi, priete- 
nul binevoitor al politicii lui Ceauşescu. Kremlinul se răzbuna 
astfel pe Ceauşescu. În replică, liderul român a trecut la şantaj 
amenințând cu ieşirea din Tratatul de la Varşovia. După măr- 
turia lui lon Stoian, Ceauşescu a practicat următoarea retorică: 
„Ce ştiu eu?! - ar fi zis el. Că Finlanda, cu o populaţie de 4-5 
milioane şi nu face parte din Tratatul de la Varşovia, importă 5 
milioane tone de ţiţei de la dvs. Dar e treaba dvs. Mai constat 
că Iugoslavia, care de asemenea nu face parte din Tratatul de 
la Varşovia şi are o populație cam cât România, primeşte 14 
milioane tone de țiței. Fără comentarii. Dar mă gândesc dacă 

nu vom trăi mai bine şi noi nefăcând parte din Tratatul de la 
Varşovia'604. 

Genul acesta de „tratative” a trezit puternic ecou în plu- 
tonul Moscovei. N-au întârziat ripostele. Mai întâi, via Buda- 
pesta, pe fondul aniversării a 65 de ani de la unirea Transil- 
vaniei cu România. „Era o mecanică”, în opinia lui Ştefan 
Andrei. Când românii pomeneau de Basarabia, sovieticii îi îm- 
boldeau pe maghiari să vorbească de Transilvania. În viziunea 
istoriografiei sovietice, în 1812, când Basarabia se alipise la 

Rusia, România nu exista. Nici raptul, prin urrnare, Principatul 
Moldovei fiind cu totul altceva. 

Dar relaţiile economice cu Moscova s-au îmbunătățit: dacă 
schimburile cu URSS atingeau, în 1983, abia 10% din volumul 
comerțului exterior românesc, un an mai târziu au ajuns la 
30%6%. În structura importurilor româneşti, mai bine de două 
treimi proveneau din URSS - materii prime, cărbune pentru 
termocentrale şi gaze. În vara lui 1984, în întâlnirea bilaterală 
dintre Ceauşescu şi Cernenko%7, s-a acceptat ca sovieticii să ne 
livreze şi 5 milioane tone de petrol608. 

Şantajul practicat de Ceauşescu e probat şi de scrisorile 
schimbate de acesta cu Constantin Cernenko. La sfârşitul lui 
ianuarie 1985, liderul sovietic i-a adresat „apelul stăruitor de a 
participa la poziția împărtăşită de toți ceilalți participanți la 
Tratatul de la Varşovia”60%. Adică să aprobe prelungirea lui cu 
încă 20 de ani, cu posibilitatea a încă 10 ani după aceea. 
Cernenko a evocat cu acest prilej şi condiționarea transmisă 
prin ambasadorul sovietic la Bucureşti: „dacă partea sovietică 
nu va confirma că este dispusă de a extinde volumul schimbu- 
rilor de mărfuri între țările noastre în viitorul cincinal până la 
un anumit nivel, conducerea română va avea toate temeiurile 
pentru revizuirea deciziei sale cu privire la prelungirea duratei 
de valabilitate a Tratatului de la Varşovia'“6:0. Cernenko a 
acceptat creşterea schimburilor comerciale cu România cu 37% 
mai mult pe anul în curs decât în precedentul, promițând 
pentru cincinalul următor sporul cu altă treime. Cu România 
avem cea mai intensă colaborare economică dintre ţările 
CAER, spune Cernenko. Dar din cele 5 milioane tone de ţiţei 
convenite pentru 1984, sovieticii n-au livrat decât jumătate 
deoarece românii nu le plătiseră, în avans, cu mărfurile 
prevăzutesi!. Conciliant, liderul sovietic a propus cooperări de 
alt gen, precum valorificarea unor zăcăminte de combustibili 
şi energie din URSSS12, 

Ceauşescu se lăsa însă greu, admițând prelungirea Tra- 
tatului doar pe 10 ani cu posibilitatea extinderii, de două ori, a 

câte 5 ani:3, Încurca iarăşi planurile blocului comunist în ne- 
gocierile sale cu Pactul Nord-Atlantic. Dar, la 26 aprilie 1985, 
România a semnat prelungirea existenţei Tratatului de la Var- 
şovia cu încă 20 de ani. „De fapt, noi nu mai voiam să prelun- 
gim participarea la Tratat, a declarat Ion Stoian6!4, atunci se- 
cretar al CC cu relaţiile internaționale. Consideram că blocurile 
militare sunt o catastrofă, un pericol de distrugere a omenirii. 
Nicolae Ceauşescu chiar credea în această declarație. Ne-am 
dus la Varşovia unde s-au întâlnit statele participante. Un 
bâlci, adică un ceremonial în aceeaşi sală în care s-a aprobat 
formarea lui. Noi facem bine? - îmi zicea Ceauşescu. Şi tot se 
frământa. Eram lângă el. După ce-a semnat, a pus stiloul jos şi 
a zis: „Ştiu că n-am făcut bine dar n-am avut încotro, trebuia să 
semnăm . Ar fi însemnat o spargere a unității țărilor socialiste. 
Puteam pune existența țării în pericol şi ocuparea ei de 
sovietici. Toţi ne temeam de ei '515. 

România s-a menținut însă până la capăt în topul ţărilor cu 
cea mai redusă contribuție pe cap de locuitor la blocurile 
militare. În 1989, bunăoară, acoperea abia 3% din bugetul Tra- 
tatului de la Varşovia (1, 170 miliarde dolari). Mai puţin chiar 
decât Ungaria şi Bulgaria (fiecare cu câte 2, 6 miliarde dolari) 
şi la enormă distanță de Uniunea Sovietică (280 miliarde 
dolari). Cele mai reduse contribuţii în NATO le aveau Portu- 
galia (1, 5 miliarde dolari) şi Danemarca (2, 8 miliarde dolari). 
SUA depăşea aportul URSS (300 miliarde dolari), sub acest 
aspect superioritatea blocului Nord-Atlantic fiind evidentă6!6. 


NOTE: 


52 Alexandre Dorozynsky, Eu Vladimir Ulianov zis Lenin, Bucureşti, Pro Editură 
şi Tipografie, 2001, p. 109. 

53% Strategia lui Lenin, din 1921-1924, a intrat în istorie sub numele de NEP 
(noua politică economică). Consta în încurajarea inițiativei individuale în 
branşa micii producții meşteşugăreşti, a atelierelor, micilor gospodării. 

524 Interviul autorului cu lon Stoian, 15 mai 2011. 

525 Thomas Morus, tltopia, Bucureşti, Best Publishing, 2001. 

526 Jacques Valier, Istoria gândirii economice de la Aristotel până azi, Bucureşti, 
Compania, 2009, pp. 29-30. 

527 ANIC, fond CC al PCR - Cancelarie, dosar 101/1986, f. 81. 

528 Lavinia Betea, Actorii Naţionalului l-au omagiat pe Ceauşescu, fără izmene, într-o 
crâşmă din Obor, în „Scânteia - Jurnalul României 1989 - Acum 20 de ani”, 
supliment al „Jurnalului Naţional”, 20 iulie 2009. 

529 ANIC, fond CC al PCR - Cancelarie, dosar 51/1989, f. 6. 

5% Gheorghe Barbă, Dostoizuski şi Soljenițin, doi profeți ai Rusiei, Bucureşti, 

Editura „C.R.L.R.”, 2013, p. 61. 

531 Lavinia Betea, Partea lor de adevăr, Bucureşti, Editura Compania, 2007, p. 385. 

s% Negocierile pentru plata arieratelor - înțelegându-se prin aceasta despăgubiri 
pentru proprietățile de stat şi private ale cetățenilor din aceste state, naționalizate 
de statul român - au fost purtate de economistul Alexandru Bârlădeanu şi 
inginerul Gheorghe Gaston Marin. În consecință au fost semnate grabnic 

acorduri financiare cu Franţa (1959), SUA (1960), Marea Britanie (1961), Italia 
1962). 

Se loan Scurtu, Istoria românilor de la Carol I la Nicolae Ceauşescu, Bucureşti, 

Editura Mica Valahie, 2010, p. 262. 

54 Stefan Andrei, Lavinia Betea, Stăpânul secretelor lui Ceauşescu. I se spunea 

Machiavelli, Bucureşti, Editura Adevărul Holding, 2011, p. 189. 

55 ANIC, fond CC al PCR - Cancelarie, dosar 43/1984, f. 14. 

53% Idem, dosar 60/1983, f. 8. 

537 dem, dosar 27/1984, f. 14. 

%8 Idem, dosar 30/1985, f. 13. 

5% Ştefan Andrei, Lavinia Betea, Stăpânul secretelor..., op. cit., p. 157. 

540 ANIC, fond CC al PCR - Cancelarie, dosar 62/1983, f. 9. 

st 11.000 studenţi străini au fost specializați în instituții superioare de 

7 
Noul umanism socialist 


În CPEx, ca la armată 


mprenta cea mai puternică asupra lui Ceauşescu se 
A c-a pus-o şefia la DSPA. Găselniţa lui Troțki de-a 

subordona ofițerii comisarilor politici a transformat 
Armata Roşie într-un caz aparte din istoria militară. Amintirea 
povestită de lon Ioniţă, fostul ministru al Apărării despre 
prima sa zi de muncă la armată, dă de gândit. Noul politruk cu 
trese de locotenent, fără-a fi fost o zi soldat, s-a gândit să-l în- 
trebe pe-un ofițer de carieră pe cine şi cum trebuie să salute în 
incinta unității militare. Dar dv. nu trebuie să salutaţi pe ni- 
meni! - i-a răspuns acesta6!7. Asupra tânărului Ceauşescu ase- 
menea practici au avut, în timp, efecte devastatoare. La DSPA 
dobândise dependenţa de plăcerea puterii asupra celorlalți. În 
regimul cazon unde comunicarea dintre oamenii depersonali- 
zați de uniforme, grade, funcţii şi indicative numerice se redu- 
ce la rapoarte şi ordine care se execută (nu se discută!), putea 
să-şi fi descoperit vocaţia de dictator. 

Românilor le-a fost fatală deprinderea aceea a lui de-a 
ordona şi de a i se da raportul. Secretarul general a impus şi în 
nucleul de decizie stilul cazon cu „permiteți să raportez“ şi 
„am înţeles, să trăiţi“. Umil şi şovăielnic, premierul Constantin 
Dăscălescu i se adresa cu introduceri ca acestea: „Dacă-mi per- 
miteți, tovarăşe Ceauşescu, aş vrea să spun câteva cuvin- 
te..."'618. Se întâmpla chiar să i se dea şi onorul - cu aplauze, în 
picioare -, la finalul unei şedinţe CPEx41?. Iar stabilirea ordinii 
de zi a şedinţelor îi aparținea în totalitate. 

Încă de la mijlocul anilor 70, a strâns lesa demnitarilor 
astfel încât aceştia să nu mai dispună de timp liber. În apropie- 
rea reşedinței Ceauşeştilor, pe malul lacului Herăstrău, s-a 
amenajat Clubul, perversa instituție informală de control 
asupra apropiaților şi familiilor acestora. Un loc dotat cu pis- 
cină, amenajări pentru biliard şi popice, vizionări de filme 
unde Nicolae şi Elena Ceauşescu jucau rolul de gazdă pentru 
subaltemii direcți. Nu pentru toți însă. Dumitru Popescu nu 
era invitat niciodată. Cornel Burtică şi Ştefan Andrei, în 
schimb, veneau, totdeauna, fără soții620. . 

Deosebit unui club englez sau de uzină, care puteau fi frec- 
ventate de membrii lor după voie, invitaţiile la Clubul Ceau- 
şeştilor se transmiteau prin aghiotant, în jurul orelor 19- 
19,30621. Astfel că demnitarii şi soțiile lor nu-şi puteau face, în 
serile zilelor lucrătoare, nici un fel de program. Invitația în- 
semna o prelungire a stresului de la birou: mă cheamă?; nu mă 
cheamă?... Era mai rău dacă telefonul aşteptat nu venea: omul 
intra la griji să nu fi căzut în dizgrație. Cu duminicile şi con- 
cediile petrecute cu Ceauşeştii, se anihilau încercările de-a cul- 
tiva prieteni sau rude. Prin instituția informală a Clubului, 
Ceauşeştii controlau timpul şi relațiile subalternilor. Acolo se 
dezbăteau chestiunile zilei. Fără secretare, stenografi şi şefi de 
cabinet se asigura şi secretizarea lor. În plus, se producea o 
„omogenizare a unor opinii de toate felurile“622. Agreaţii ştiau 
dinainte cum să reacționeze în şedinţe. 

Discuţiile se purtau ca la țară: de-o parte, femeile împreju- 
rul Elenei Ceauşescu, într-o alta, bărbaţii. Tovarăşele aveau su- 
biecte puţine. Sfătuite de soți grijulii, se rețineau în comentarii 
şi bârfe. Se îmbrăcau ca să nu bată la ochi şi, mai ales, fără 
bijuterii căci modestia era „floarea darurilor” din codul eticii 
de partid. Şi ocoleau subiectul bolilor care-i indispunea pro- 
fund pe amândoi Ceauşeştii. 

Clubul acesta a: funcționat până-n decembrie 1989. Cu 
anumite schimbări, datorate vârstei şi bolilor gazdelor. În 
primii ani, înspre orele 22, participanților li se servea o masă 

bogată, stropită din belşug cu băuturi diverse. După ce Tova- 
răşul trecuse la o dietă mai strictă, cina s-a transformat în gus- 
tare. Către final a dispărut şi aceasta. S-au rărit şi întrebuință- 
rile piscinei, popicelor şi biliardului. Au rămas şahul, şepticul 
şi discuţiiles35. 

Şi, bineînţeles, programul de televizor. Pe fundalul emisiu- 
nilor sale se scurgeau şi ultimele două ceasuri ale anului vechi 
din revelioanele sărbătorite împreună cu ceilalți la Club. Se în- 
țelege, aşadar, că orice critică, interdicție sau observație făcută 
redactorilor de conducerea instituției, apărea ca venind de la 
Ceauşeşti. 


Exportul, prioritate națională 


Discursul lui Ceauşescu abunda în apeluri generoase la 
umanismul şi democrația socialistă. Dar oamenii însemnau 
pentru el forță de muncă. Nu diferenția, după opinia unor apro- 
piați, componenta tehnico-ştiințifică a producției şi cea a moti- 
vaţiei personalee24. Soluţiile sale se reduceau la mai buna orga- 
nizare, mobilizare şi control efectuate de activiştii partidului. De 
la oamenii muncii aştepta disciplină şi conştiinţă socialistă. Eloc- 
vente în acest sens sunt discuțiile purtate în CPEx pe tema ex- 
ploziei de la Combinatul Petrochimic Teleajen din decembrie 
1983. Catastrofa s-a produs la punerea în funcţiune a noii in- 
stalații de piroliză, soldându-se cu 28 de morți, 39 de muti- 
laţi6% şi un prejudiciu economic de cinci miliarde de lei625. 

Comisia de anchetă a raportat cauze tehnice: neaprofunda- 
rea tehnologiei şi utilizarea unor componente necorespunză- 
toare de producţie autohtonă. Instalaţia de piroliză instalată la 
Teleajen era copia celei din Piteşti, importată din străinătate. În 
discursul oficial, practica aceasta se numea asimilare. Se folosea 
pe scară largă în industria românească (instalație de amoniac, 
bunăoară, se asimilase de zece ori627). Datorită secetei, nici 
probele de la Teleajen n-au respectat protocolul inițial. În plus, 
industria chimică fusese suprasolicitată în acel an prin punerea 
în funcțiune a noi capacități de producţie la combinatele 

Midia, Teleajen, Borzeşti, Piteşti şi Brazis%. Dar Ceauşescu a 
contrazis vehement specialiştii, susținut de emulii săi Bobu şi 
Dăscălescu. Explozia s-a produs din indisciplina şi dezordinea 
factorilor de răspundere, a fost verdictul lui. În ce priveşte oame- 
nii, s-a limitat la sancțiuni aplicate factorilor de răspundere. 
Despre răniți şi familiile morţilor nici un cuvânt - nici de 
compasiune, nici despre compensaţii materiale. 

Răul era mult mai profund şi depindea în mare măsură de 
Ceauşescu. Aproximativ 19% din totalul creditelor externe s-a 
folosit pentru recuperarea pierderilor întreprinderilor. Econo- 
mia suporta blocaje în lanţ. Cu pierderi anuale de circa o sută 
de miliarde lei. Conform mecanismelor socialiste, producția se 
realiza pe baza unor normative stabilite (de stoc, de consum, 
de cheltuieli etc.), impuse, „de sus'“62? la valori imposibile6%. 
Planul devenea o absurditate şi prin interdependenţa excesivă 
între întreprinderile socialiste româneşti. Doar Combinatul Side- 
rurgic din Galaţi se afla, în anii 80, în relaţii de aprovizionare şi 
desfacere cu 1.480 unități economice. Orice dezechilibru 
antrena o cădere în lanţ. 

În „bătălia” sarcinilor de plan şi de export, demnitarii erau 
din ce în ce mai des rotiți dintr-o funcție în alta. Tovarăşul îi în- 
locuia pe loc cu ce spera a fi vătafi mai pricepuţi. Transferul 
într-o funcţie de director sau conducător de județ putea să 
pară o teribilă „cădere“ obişnuiților cu aerul din piscurile pu- 
terii. Motivele nu se făceau publice, presa vorbind continuu de 
succese. Astfel că românii au văzut în aceste marginalizări ceea 
ce şi-ar fi dorit ei să fie - o opoziție contra lui Ceauşescu. În 
percepția publică, Virgil Trofin, lon Iliescu sau Cornel Burtică 
au dobândit aura de opozanți la politica secretarului general. 

Dar Ceauşescu nu accepta sugestii sau sfaturi... Nici vorbă 
de critici! Evoluţia lui urmase cursul tiraniei descris cu două 
milenii mai înainte de Platon. Tiranul care îşi trage rădăcinile 
dintr-un reprezentant al poporului, într-o primă etapă zâm- 
beşte, îi îmbrățişează pe toți şi face multe promisiuni... Apoi 
„conduce de unul singur, nu acţionează nici după legi, nici 

după datini şi simulează că astfel el este obligat să facă lucrul 
cel mai bun, acționând chiar împotriva legilor, aşa cum face 
adevăratul posesor al ştiinţei conducerii, pe când, de fapt, do- 
rința proprie şi ignoranța sunt inițiatoarele acestei imitații” 62. 

La începutul lui 1984, Ceauşescu a operat altă reducere de 
personal, tăind o treime din birocrația administrației de stat, 
instituțiilor culturale şi personalului medical6%. Tovarăşul 
plănuia şi poruncea după cum îl ducea capul, conducând ţara 
ca pe-o feudă seniorială6%4. 

Simultan „strânsului curelei”, secretarul general şi-a îm- 
plântat pintenii în coasta oamenilor muncii: planul la export 
țintea către recorduri mondiale. Astfel că decretul de stimulare 
a depăşirilor, promulgat în 198465, semăna a bătaie de joc. N-a 
glumit însă cu penalitățile aplicate personalului TESA - spe- 
cialişti, finanțişti şi administratori -, responsabilii, în viziunea 
lui, de dezorganizarea şi indisciplina producţiei. 

În CPEx, exportul s-a analizat bilunar, radiografia unor 
asemenea momente ilustrând fracturile minții lui Ceauşescu. 
La 9 februarie 1984, bunăoară, Tovarăşul l-a criticat pe Vasile 
Pungan, ministrul Comerțului Exterior, că nu acoperise, prin 
contracte ferme cu parteneri externi, jumătatea planului de 
export pe anul în curs. Un plan fabulos care prevedea înca- 
sarea a 5.2 miliarde dolari şi a 3.5 miliarde ruble, doar pe pri- 
mul trimestru al anului!6%. Nemulțumit era şi de timpul prea 
lung; petrecut de directorii de centrale în străinătate (cinci-şase 
zile!637), dar şi. de rezultatele licitaţiilor. În 1983, bunăoară, 
după 1.131 participări, cu rezultatele primite la 63, românii 
câştigaseră 9%58. Cu un an înainte, au câştigat 215 licitaţii din 
1.,3105%. 

Ce exportau românii? În 1984, linii de asamblat tractoare în 
Canada, Egipt, Argentina şi SUA&0. Construiau fabrici de 
ciment, bitum, cherestea, confecții şi sticlărie, țesătorii, filaturi, 
linii electrice „la cheie”, cartiere de locuinţe, termocentrale şi 
hidrocentrale, făceau foraje de apă şi prospecții geologice în 

țările lumii a treia. Cu ce încasau de-aici, achitau materii prime 
şi se plăteau creanţele. 

Comerţul cu arme a fost parte deosebită a afacerilor lui 
Ceaușescu. Până-n 1987, s-a făcut de ministerul de resort, sub 
coordonarea generalului Victor Atanasie Stănculescu, ad- 
junct al ministrului Apărării Naţionale. Pentru că afacerea se 
derula şi cu parteneri în conflict, a trecut-o la Comerţul Exte- 
Tior. În caz de scandal, Ceauşescu voia acoperire. Mai ales că 
revindea şi marfă sovietică%2. 

Până la Gorbaciov, Ceauşescu galopase pe cai înaripați în 
proiectele colaborării cu parteneri din NATO. Poftitor de 
laude pentru tratativele purtate cu ei, cerea altora din delegaţie 
să-i povestească succesele. După vizita în Canada din primă- 
vara lui 1985, demnitarii i-au elogiat meritele parafării de 
acorduri comerciale în valoare de 450 milioane dolari cu plata 
în produse româneştis5. Plus un acord de cooperare pe terțe 
țări prin exportul centralelor atomice construite împreună64%. 
După obicei, Ceauşescu visa ca, în timp scurt, să dubleze 
schimburilor convenite atingând un miliard de dolari!65. 

După vizita în Australia din acelaşi an$, plănuia ca în 
1999 importurile de fier de pe acest continent îndepărtat să 
crească la 53 milioane tone cu plata în produse româneşti. Vor 
veni prin portul liber Constanţa şi vor fi exportate, pe noul 
Canal, în Iugoslavia şi Austria57. Asemenea fantezii îi speriau 
şi pe frații din CAER. Auzind propunerile lui Ceauşescu de 
dezvoltare a schimburilor economice româno-germane, 
Honecker a refuzat pe motiv că „nu-l duce economia“, după 
mărtuna lui Ştefan Andrei. Analiştii vremii remarcau însă 
împotrivirea lui Ceauşescu la perestroika, dar şi creşterea 
schimburilor comerciale ale României cu țările socialiste: în 
1983 era de 53%, în 1985 de 56% iar în 1988 de 60%649. 

Dar „exportul merge foarte greu“, se agita tot mai des 
Ceauşescu în conclavul puterii%. Tensiunile au crescut, 
Ceauşescu depăşindu-se pe sine, dacă se poate spune aşa: în 
1988 a introdus indicatorul contract în planul economiei de 

stat cu exemplul... capitaliştilor$i. Dacă nu sunt contracte 
ferme de vânzare a produselor, întreprinderilor nu li se vor 
repartiza materii prime pentru producție şi fondul de salarii652. 
Cum nu întrevedeau cale de scăpare, ca buni creştini, 
românii visau la pedeapsa divină aplicată lui Ceauşescu. Se 
făcea, într-un banc al epocii, că Nicolae şi Lenuţa ajunseseră pe 
lumea cealaltă în fața pomului cu fructe oprite. La pretenţia 
soaţei de a-i culege mărul cel mai frumos, Ceauşescu a dat nas 
în nas cu şarpele. „Nici muncă fără pâine, nici pâine fără 
muncă”, l-a oprit acela, trimițându-l la servici. Munceşte Cea- 
uşescu o săptămână, după normele internaționale, pe schim- 
buri de 8 ore şi revine după râvnitul măr. Nu se poate, zice 
şarpele, tu vii din România şi trebuie să munceşti ca acolo: în 
schimburi prelungite şi cu duminici suplimentare pentru pro- 
ducția de export. După altă săptămână şi cu planul îndeplinit, 
Nicu se-întinde să-şi culeagă mărul. „la unul căzut pe jos, 
sâsâie şarpele. Astea frumoase, din pom, merg la export”. 


Cotele agricole 


- Ambiţioasele planuri de investiţii şi export au solicitat în 
extremă, în anii 80, toate categoriile sociale şi profesionale. 
Ceauşescu a reciclat, pe scară largă, munca patriotică pe şantie- 
rele tineretului din anii luptei de clasă. După marile obiective na- 
ționale, s-au deschis şantiere şi în agricultură (precum sistemul 
de irigaţii a regiunii Sculeni - Țuţora - Gorban din zona 
laşi653). 

A reluat însă şi cotele agricole la stat pentru populaţia rurală! 
Nu li se mai spuneau însă cote, ci contracte cu statul. Tot atât de 
imposibile şi în defavoarea cetățenilor ca şi cele dintâi. Deciaia 
s-a luat într-o şedinţă CPEx din ianuarie 1984 sub eticheta Pro- 
gramului unic de creştere a producţiei agricole în gospodăriile per- 
sonale ale membrilor CAP şi în gospodăriile producătorilor par- 
ticulariăt, 

În practică se proceda ca-n anii 50. Comisii alcătuite din 
capii şi specialiştii comunei umblau din casă-n casă. Recenzau 

întâi animalele şi păsările de curte şi evaluau suprafața gră- 
dinii în folosință. Obligau capul familiei să semneze un plan 
de cultură/ producție şi un contract cu statul după normele 
date de Bucureşti. Dacă omul avea o vacă, la plan i se trecea un 
vițel şi o producţie record de lapte. La contract intra viţelul 
nenăscut - dar înregistrat ca tăuraş cu o greutate de 80-100 kg! 
- şi circa jumătate din laptele planificat să-l dea Joiana casei. Şi | 
tot aşa, scroafe - purcei, găini-ouă... După plan, i se cerea omu- 
lui să-şi cultive grădina şi să predea statului cotele prevăzute 
prin magazinele comunale. Acestea îşi schimbaseră denumirea 
în cooperative de producție, achiziție, desfacere şi consum 
(CPADM)S5. Plăteau produsele contractate sub prețurile din 
comerțul de stat şi, bineînţeles, ale pieței libere. Dacă familia 
nu-şi preda obligațiile, nu putea cumpăra rațiile de zahăr şi ulei. 
Vânzarea materialelor de construcţii sau a bunurilor casnice 
de folosinţă îndelungată se condiționa, de asemenea, de plata 
parțială în produse vegetale şi animale. De la oraş nu puteau fi 
cumpărate, nici transportate legal de cetățenii din mediul 
rural. Se înţelege că primăriile şi CPADM-urile nu-şi făceau 
planul. Se înţelege şi revolta ţăranului cooperator, mai ales a 
muncitorului navetist obligat la muncă suplimentară şi plătită 
în batjocurăs%. 

Bomboana pe colivă a pus-o, în vara lui 1984, intrarea în 
vigoare a Programului de alimentare ştiinţifică a populațieis?. În 
funcție de numărul de calorii calculate pentru grupele de 
vârstă şi muncă, s-au alcătuit meniurile în cantinele muncito- 
reşti, şcolare şi studenţeşti. Tratați ca animalele furajate după 
plan, românii s-au simţit mai umiliți ca oricând. 

Dar Ceauşescu aruncase asupra satrapilor locali şi respon- 
sabilitatea neîmplimirilor din programul de autogospodărire prin 
care să asigure alimentele necesare populației. Raţiile orăşea- 
nului de pâine, came, zahăr, ouă, ulei, unt şi făină au variat de 
la un judeţ la altul şi de la an la an. lar sătenilor nu li se asigu- 
rau trebuințele minimale decât pentru zahăr şi ulei, în cazul 
predării produselor contractate cu statul. Pare greu de crezut 

dar în asemenea condiţii trebuia dusă muncă de lămurire pentru 
acoperirea funcţiilor de conducere şi administrative în mediul 
rural. Şi tot ca în anii 50, s-a trecut la trimiterea unor muncitori 
de la oraş ca primari şi secretari adjuncţi cu propaganda în 
centrele comunale. După principiul centralismului democratic, 
localnicii care nu-i cunoşteau, îi votau în unanimitate658. 

În pofida eforturilor, Ceauşescu n-a reuşit să-i facă pe ro- 
mâni să mănânce peşte şi soia în loc de carne. Urmare a indica- 
țiilor sale, în primăvara lui 1985, în stoc se aflau 30 000 tone de 
peşte. Cum să scape de el? Două zile din săptămână să fie 
introdus în locul cărnii în meniu. „Dacă vor consuma peşte, 
vor deveni şi mai inteligenţi”, a profeţit Tovarăşul. Efectele se 
văd peste 20 de ani, în plus, tot stocul e stavrid mărunt, l-a 
„dezumflat” fiul său, Nicu. „E bun şi acela”, i-a retezat tatăl 
obiecțiile 65. Cât despre „soluţia” salamului cu soia, aceasta 
venise de la cumnatul lui Ceauşescu, Vasile Bărbulescu. Secre- 
tarul cu agricultura a propus surogatul chinezesc şi pentru 
lactate dar Tovarăşul nu le-a apreciat gustul. Din salamul din 
carne amestecat cu soia a rezultat însă un brand al epocii60. 
Românii l-au primit însă cu dezgustul ce-l aveau pentru 
surogatul de cafea poreclit „nechezol”. 

„A reuşit, în schimb, să-i oblige pe cetățeni să-şi folosească 
autoturismele proprietate personală doar la ocazii deosebite. 
În primul rând exceptând Capitala, s-a raționalizat benzina la 
20 de litri pe lună. Apoi s-a introdus restricția de duminică. 
Două duminici pe lună circulau maşinile cu număr par, două 
cele cu număr impar. Ingenioşii se asociau cu câte-o familie 
potrivită - proprietară de autoturism cu număr adecvat alter- 
nanţei. 

Practica rațiilor alimentare, cumpărate pe cartelă sub sloga- 
nul unei alimentații ştiinţifice a avut un extraordinar impact 
general. A creat, după formula marxistă, situația revoluționară, 
erodând o trebuință umană fundamentală - stima de sine. 
Asimilaţi stării de dobitoc furajat după voia stăpânului, 
românii l-au urât, mai tare ca moartea, pe Ceauşescu. 

În consecinţă, căldura în apartamente s-a raționalizat la câte 
7 ore pe zi. Şi câte o oră în plus la sfârşitul săptămânii. Progra- 
mul apei calde menajere - luni şi vineri deloc, marţi şi joi câte 
două ore, miercuri, sâmbătă şi duminică - câte cinci ore şi ju- 
mătates67. Aceasta pentru judeţele care se încadrau în consu- 
mul planificat. Restul... „să se descurce”! Orăşenii tremurau de 
frig în apartamente, din congelatoare curgea apa după 
reprizele de luat curentul, ciorba.nu apuca să fiarbă pe aragaz, 
iar igiena s-a transformat în subiect tabu... 

Din acelaşi motiv al economiei de electricitate, programul 
televiziunii s-a redus la două ore. Iar închiderea localurilor pu- 
blice - restaurante, bufete, baruri - s-a fixat la orele 22. Pentru 
o nuntă tradițională organizată la căminul cultural sau la resta- 
urant, mirii aveau trebuință de aprobarea primăriei locale. 
Altfel, la miezul nopții milițienii împrăştiau petrecerea. Între ai 
lui, Ceauşescu îşi motiva restricțiile cu argumente politice. 

Nu-i nicio pierdere că românii stau mai puțin în faţa 
televizorului. Nu de acolo îşi fac educaţia, ar fi zis el. Iar dacă, 
în lipsa distracţiei, străinii nu mai vin pe litoral, cu-atât mai 
bine, au românii loc mai mult...668 

Ca şi cum n-ar fi fost de ajuns, în iarna grea a anului 1986- 
1987, Consiliul de Stat a emis alt decret de reducere cu 20% a 
energiei utilizate în unități neproductive. Adică în şcoli, 
grădinițe, instituții culturale, magazine şi... acasă. 

Ce-a fost în mintea lui Ceauşescu? Chiar şi în întâlni 
informale, Tovarăşul nu achiesa la dialog. Dar, la un moment 
dat, a povestit o întâmplare din pruncie. Supărat că s-au ispră- 
vit lemnele în plină iarnă, tatăl Andruţă şi-a anunţat familia că 
nu mai cumpără altele. Înghesuindu-se unul într-altul în cul- 
cuş, după sfatul lui, familia a prins primăvara cu bine. Dar 
cum să îmbăiezi şi să schimbi scutecele sugarilor în aparta- 
mentul de bloc? - l-ar fi întrebat atunci Ştefan Andrei amintin- 
du-i de politica creşterii demografice. Găsesc cetăţenii soluții, 
avem un popor inventiv!, a pus punct Ceauşescu acestui 
„lunecos” schimb de cuvintes6?. 


Vizitele de lucru şi indicațiile prețioase 

Ceauşescu şi-a particularizat managementul politic şi prin 
vizitele de lucru. Îşi controla astfel vătafii şi făcea „băi de 
mulțime”. 

Precursor în practica „dialogului” cu cetăţenii l-a avut pe 
Nikita Hruşciov, inspirat, la rându-i, de campaniile electorale 
americane, transformate de televiziune în spectacol. Dar dacă 
politicienii impenalismului organizau mitinguri şi turnee 
electorale pentru a smulge votul alegătorilor, liderii comunişti 
şi-au permanentizat relația cu oamenii muncii. Ceauşescu a 
ridicat pe cele mai înalte culmi acest tip de contact şi formă de 
putere. „Biroul lui e harta țării”, îl măgulise un poet de curte. 

O statistică a perioadei ianuarie 1968 - mai 1986 arată că în 
decursul celor 13 ani şi jumătate luaţi în calcul, Tovarăşul 
efectuase 725 de vizite de lucru în ţară. Cele mai multe, desigur, 

în Bucureşti (259). Urmau judeţele Constanţa (50) şi Braşov 
(27). La Neptun petrecea vara, iar la Predeal iarna! De cele mai 
puţine ori a vizitat judeţele Bistriţa-Năsăud (4 vizite), Caraş- 
Severin şi Buzău (câte 5 vizite) 670. Înainte de 1980, Ceauşescu 
contabiliza, în medie, 69 vizite anual. După aceea, media 
anuală a vizitelor a scăzut la 28671. Din traseele sale au dispă- 
rut, treptat, mănăstirile, bisericile şi vechile monumente 
istorice. 

Până la cutremurul din 1977, Ceauşescu s-a deplasat prin 
țară cu trenul special. După ce-a evaluat dezastrul seismului 
din elicopter, a adoptat acest mijloc rapid de transport. Din cer 
vedea mai bine pământul şi cum trudesc muritorii! Exceptând 
popasul pe tarla în plinul campaniilor agricole, pentru întâm- 
pinarea înaltului şi iubitului oaspete funcționa un ceremonial. 
Acesta îmbina „tradiţiile strămoşeşti” (pâine şi sare, călăreți, 
hore, tarafuri şi fanfare) cu practici actuale (buchete de flori, 
cravate şi fanfare de pionieri, expoziţii cu grafice, machete şi 
produse locale). 

Înaintea lui, apăreau antemergătorii, responsabilii de resort 
de la Bucureşti care încercau să amelioreze regia locală$2. 
Când amândoi Ceauşeştii plecau prin ţară, îi însoțeau şi câinii. 
Coloana prezidențială străbătea traseul borduit de oamenii 
scoşi de la muncă pentru întâmpinarea lor. Priveliştea pazni- 
cilor patrupezi sporea iritarea mulțimii. 

Până şi în anii 80, programul vizitelor sale seamănă a probe 
extreme de rezistenţă. Iată, spre exemplu, programul vizitei de 
lucru din 28 iunie 1985 în judeţul Gorj: între orele 8-9,15 zborul 
până la Termocentrala Termoelectrică Turceni; 45 de minute în- 
tâlnirea cu oamenii muncii şi tot atât timp „analiza producției şi 
investițiilor obiectivului“; deplasare cu elicopterul - cu escale de 
câte jumătate de ceas -, la alte trei obiective (Cariera Lupoaia- 
Motru, Centrala electrică şi Combinatul Minier din Rovinan); o 
a doua analiză cu alți factori de răspundere; la ora 13 a pornit spre 
Cariera Tismana 1; de acolo către oraşul Tg. Jiu unde a inspectat 
două întreprinderi. A prânzit şi s-a odihnit (orele 14:30 - 16:30). 

Şi, în sfârşit, adunarea populară din Rovinari. A aterizat în curtea 
reşedinței din Primăverii la orele 19:5067. 

Nu-şi cruța nici nevasta, după cum arată programul vizi- 
telor efectuate împreună74. Cum mai binele vătafilor locali de- 
pindea de impresiile şi dispoziția creată Ceauşeştilor, condu- 
cătorii județelor s-au luat la întrecere. Pe fondul ei s-au țesut 
legende şi bancuri despre loturi experimentale de vaci şi livezi 
în rod strămutate, peste noapte, dintr-o unitate agricolă în alta. 

Când Ceauşeştii făceau vizite în străinătate, presa îi numea 
„Solii poporului român”. Cetăţenii obişnuiţi nu aveau drept de 
paşaport, nici la călătorii altfel decât în grupuri organizate de 
agenţiile de turism, cel mult o dată la doi ani. Se înţelege că 
aceste excursii se organizau, pe bază de reciprocitate, în țări 
socialiste. lar valuta maximă pe care-o puteau schimba pentru 
cumpărături, echivala cu suma de 250 lei. În ce-l priveşte pe 
liderul român, în perioada septembrie 1965-mai 1983, călă- 
torise oficial în 80 de ţări. Semnase 245 comunicate comune, 20 
de tratate de prietenie, colaborare şi asistență mutuală, 26 de 
acorduri, programe de colaborare economică şi tehnică. În 
plus, biografia sa completată cu texte alese, a fost publicată în 
80 de volume, în 19 limbi675. 

Apetitul Tovarăşului pentru călătorii a iscat, de asemenea, 
numeroase anecdote. Dar vizitele în străinătate s-au împuţinat 
în anii 80. La cârma producției interne, Ceauşeştilor le țineau 
locul Emil Bobu şi Constantin Dăscălescu. Deşi tovarăşi cu ve- 
Chime în munci de răspundere, în rapoartele zilnice expediate 
aceştia se adresau cuplului prezidențial cu „Mult stimate 
Tovarăşe Nicolae Ceauşescu, Mult stimată Tovarăşă Elena 
Ceauşescu... 676. 

În anii '80, chiar şi când pleca pentru o singură zi într-o 
capitală din lagărul comunist, Ceauşescu se ducea cu „traista cu 
merinde”. La dineuri şi recepții, se conforma protocolului. Dar 
mai mult gusta decât ospăta. Atunci când se deplasa pentru 
convocările Tratatului de la Varşovia şi rămânea între ai lui, 
ospătarul îi aducea meniu aparte la masa comună. Şi vinul 

roşu cu tărie alcoolică de 7*, făcut special pentru e1577. În călă- 
torii apăreau şi momente mai relaxante. În trenul prezidențial 
care-l ducea la vânătoare împreună cu oaspetele Jivkov, 
translatorul de limbă bulgară l-a surprins pe Ceauşescu făcând 
karaoke. Casetofonul difuza, în surdină, Marşul lui lancu acom- 
paniat de Ceauşescu cu avântat patos revoluţionar. Nu avea 
voce, dar deborda de trăires78. 

Despre vizitele în străinătate, comunicatele oficiale nu 
ofereau prea multe date. Dar şi vizitele de lucru prin țară puteau 
avea cele mai neaşteptate cansecinţe... secrete. Oamenii care-l 
vedeau altfel decât pe ecranul televizorului se minunau de 
puţinătatea şi bătrâneţea lui6?. La deschiderea oficială a anului 
de învățământ din 1988, spre exemplu, la Timişoara, primul 
secretar Ilie Matei a reuşit, pe ploaie, o mobilizară exemplară, cu 
zeci de mii de oameni pe traseu. Ceauşescu s-a binedispus, 

„convins că „bucuria“ oamenilor era sinceră. Dar ultima 
vizită de lucru prin țară n-a fost un succes. S-a făcut în octom- 
brie 1989, în judeţele Botoşani şi Suceava, debutând cu o ne- 
reuşită vânătoare de mistreți. Vinovat l-a făcut pe primul-se- 
cretar de la Suceava. Supărat, Tovarăşul a cerut să fie condus 
la aeroport de grupul restrâns al Biroului judeţenei de partid. 
S-a enervat Tovarăşa atunci de manifestarea prea restrânsă a 
preţuirii conducătorului. Ceauşescu a tăcut mâlc în faţa izbuc- 
nirii €i651. Se vede că ea şi nu el conduce ţara, au gândit ceilalți! 

Întâlnirile cu oamenii muncii conţineau acelaşi tip de „dia- 
log” ca şi congresele. Ceauşescu ținea un discurs, după care i 
se răspundea prin reprezentanții oamenilor muncii, nominalizați 
dinainte şi cu cuvântări scrise de propagandiştii judeţeni. 
Aplauzele făceau parte din regia consacrată. „Nu-l obliga 
nimeni să țină toată ziua cuvântări”, a scris în memoriile sale 
Dumitru Popescu. Atrăgându-i atenţia că discursurile sale nu 
se adecvează auditoriului, Tovarăşul a replicat astfel. „Dar de 
ce te deranjează asta pe tine? E firesc! Noi n-avem două poli- 
tici. Avem una singură '682. 


TIRANUL | 175 


Dar cum să te adresezi atât de des publicului evitând re- 
dundanța? De neputința aceasta se izbise şi Lenin. Redutabil 
polemist şi orator, după ce luase puterea, ținea discursuri plate 
şi plictisitoare, semănând între ele ca picăturile apeis. Cu-atât 
mai puțin ar fi reuşit Ceauşescu să rețină atenţia auditoriului. 

În decursul regimului comunist s-a creat o versiune coruptă 
a comunicării publice, exprimată metaforic prin sintagma 
„limbă de lemn'64. Printre particularitățile „limbii de lemn”, în 
stil Ceauşescu, sare în ochi sărăcia vocabularului. În mod 
normal, un om are nevoie de 4-5.000 de cuvinte pentru o bună 
exprimare în limba maternă. Dar Ceauşescu folosea în discur- 
surile sale abia 450-500 de cuvinte. Frazele sunt lungi şi arbo- 
rescente - în medie de 50 de cuvinte, unele depăşind suta -, dar 
lipsite de conținut. Editorialele presei culturale difuzau, în 
schimb, metafore noi, preluate apoi de discursul public. Prin ele, 
liderul era prezentat drept „trup din trupul poporului, suflet 
din sufletul poporului”6%; „Transfăgărăşanul sufletului nostru”; 
„cel mai iubit al patriei bărbat”; „părinte drag şi deopotrivă 
frate”; „arhitect al păcii, cel dintâi soldat“67, „eroul epocii şi 
preşedintele păcii”6; „cel mai mare dintre toți Carpaţii istoriei 
române''689 etc. 

Românii se adânceau, an după an, în mizerie şi disperare, 
dar prin harul unor scriitori, deciziile conducătorului atingeau 
sublimul marilor momente din istoria omenirii. „Ce este poe- 
mul lui Horaţiu Carmen Seculare ca şi Eneida lui Vergiliu 
decât tot un fel de Cântarea României?..., întreba retoric Eugen 
Barbu. Fastele lui Ovidiu nu amintesc ele de elogiile pe care 
poeţii noştri le fac Preşedintelui nostru?”6%. Se întâmpla însă şi 
ca hiperbolele unor meşteri ai cuvântului să fie preluate de 
Radio Europa Liberă cu sensul de curajoase „şopârle”. Mult citat 
a fost Nichita Stănescu cu aserțiunea că Nicolae Ceauşescu 
este „cum ştim toți, cel mai muncitor dintre muncitori şi cel 
mai țăran dintre țărani”. Sau „recunoaşterea” academicianului 
Şerban Cioculescu că „am fost atras mai ales de marele său 
talent de vorbitor''691, 

Dar în istoria epocii, nu găsim dovada vreunui moment de 
luciditate când Ceauşescu ar fi dezavuat ofranda elogiilor 
deşănţate. Dimpotrivă! Îşi aviza, el însuşi, groteştile omagii6%2. 


Modelul familiei multilateral dezvoltate 


Schimbări deosebite s-au produs şi în intimitatea familiei 
Ceauşescu. În „casa mică” destinată părinților din reşedinţa 
situată în Primăverii a mai rămas doar „Mam' Mare” de la 
Petreşti. 

Când i-a paralizat tatăl, fiul şi-a mutat părinţii din țarcul 
reşedinţei la Sanatoriul din Otopeni. Nu i-a vizitat acolo, îi 
îngrijea bine „statul”. Întâi s-a stins Andruţă, în 1969, petrecut 
la cimitirul din Scorniceşti cu mare fast bisericesc. Credincioa- 
sei Lixandra, răposată anul următor, nu i-a fost dată însă 
aceeaşi cinstire. Zvonurile au învinuit nora din capul țării că 
dorise să fie exemplu în combaterea misticismului. 

Înainte ca Lenuţa Ceauşescu să fi devenit Cabinetul 2, obiş- 
nuit, soții plecau dimineața, fiecare cu maşină şi şofer perso- 
nal, la locul lui de muncă. El, către sediul Comitetului Central, 
ea la ICECHIM. Serveau prânzul împreună în reşedinţa din 
Primăverii. După somnul lui Ceauşescu de după masă, re- 
veneau la birou. N-aveau pasiuni sau hobby-uri deosebite. 
Când soțul pleca singur la vânătoare, ea rămânea acasă şi vi- 
ziona filme. | se aduceau din străinătate şi se traduceau special 
pentru ea. Copiile se distribuiau apoi, pe sub mână, fiind ur- 
mărite la video de români. Uneori, înainte de-a intra în con- 
ducerea ţării, Elena Ceauşescu îşi vizita prietena din tinereţe, 
cumnata Adela care locuia în Cotroceni. 

De la vânătoare, Ceauşescu se întorcea totdeauna cu un 
buchet de flori. I-l oferea soaţei, fără sfială, în faţa însoțitorilor. 
Le culegea singur din poienile muntelui, uluindu-i pe privitori 
cu romantismul său6%. 

Copiii nu s-au lăsat struniți după preceptele părinţilor. 
Tatăl nu s-a prea amestecat, cuvânt decisiv avea mama. A in- 
tervenit şi în alegerea profesională a Zoiei. lubitoare de Lite- 

ratură şi artă, fata a vrut să urmeze regia de teatru sau film. A 
fost de-ajuns pentru țara aceasta o Lica Gheorghiu, ar fi repli- 
cat mamas%. Până la urmă, copiii au ales specializări „serioa- 
se”. Valentin, facultatea de fizică a Universității bucureştene. 
Alegere făcută şi de băieţii familiilor Preoteasa, Maurer şi 
Moghioroş%. În fizica atomică îşi puneau liderii comunişti 
speranţele viitorului. Pe-acelaşi drum a pomit şi mezinul, 
Nicu. Studios şi pasionat, Valentin Ceauşescu şi-a continuat 
studiile la Imperial College din Londra, împreună cu fiul lui 
Fazekaş Janos. După absolvire, s-a angajat cercetător la 
Institutul de Fizică Atomică. S-a şi căsătorit, în acelaşi an, 1970, 
cu prietena din adolescență, lordana, fiica lui Petre Borilă şi a 
Ecaterinei Abraham. Doi cuscri nepotriviți%. lordana se 
născuse în 1946 şi absolvise, ca şi alte beizadele din Primăverii, 
studii de istoria şi teoria artei. Lucra muzeograf la Muzeul de 
Artă al RSR. Imediat după căsătorie, Valentin s-a mutat cu 
soția într-un apartament de trei camere din zona Arcului de 
Triumf. Au rămas acolo până la începutul anilor 80, când li s-a 
născut un fiu. Mărindu-se familia, s-a mutat la parterul vilei 
locuite de Mitzura, fiica lui Argheai$7. În mod paradoxal, 
fizicianul cu studii la Oxford şi-a contrazis apolitismul la 
ultimul congres al partidului. Atunci a acceptat funcția de 
membru supleant al Comitetului Central. Printre apropiaţi se 
şoptea că acesta era premiul mamei pentru divorțul de 
lordana. | 

În Universitate, Zoe legase prietenii deosebite, atrăgând un 
cerc de tineri inteligenţi, cultivați şi nonconformişti. Printre ei, 
fata Ceauşeştilor voia să se piardă şi totodată să se regăsească 
pe sine. Împotriva voinţei părinților, s-a măritat cu un tânăr 
profesor de istorie. Dar tinerei perechi, „statul“ nu i-a repar- 
tizat locuinţă. Zoe a continuat să locuiască-n apartamentul din 
reşedinţa părinților, unde mirele n-a fost primit. Şi episodic cu 
soțul, în casa socrilor din Calea Griviței. Căsnicia n-a rezistat. 
S-a zvonit că „nişte golani” - bine cunoscuți păzitorilor 
părinţilor -, îi agresaseră bărbatul. N-a fost singura încercare 

neizbutită a Zoiei de a ieşi din colivia aurită a reşedinţei din 
Primăverii în căutarea normalității. În spaţiul public răzbăteau 
multe zvonuri despre poveştile de dragoste distruse de mamă 
cu ajutorul Securității. În pofida acestei reputaţii de scorpie, 
mama s-a bucurat când fiica s-a căsătorit cu Mircea Opran, 
cadru universitar la Politehnica bucureşteană. E băiat bun, se 
poartă frumos şi nu se atinge de băutură, l-a lăudat Tovarăşa 
traducătoarei sale de limbă engleză6%. 

După facultate, Nicu şi-a satisfăcut stagiul militar cu ter- 
men redus, ca şi ceilalți studenți. Dar el şi-a ales o armă de 
elită — aviația, într-o unitate militară din Buzău6%. Din primul 
an de facultate a intrat în partid. Şi-a semnat zutobiografia cu 
numele din certificatul de naştere - Ceauşescu N. Nicolae. 
Menţiona în ea că absolvise liceul cu media 9 iar la sesiunea 
din vara lui 1970 reuşise la Facultatea de Fizică cu media 87%. 
După primirea carnetului roşu, a dobândit şi prima funcție: 
vicepreşedinte pentru probleme politice al asociației comu- 
niste a studenților, condusă de lon Traian Ştefănescu. 

Nicu nu şi-a trădat însă prietenii copilăriei din Primăverii. 
Nelipsiţi din cercul său au fost Jean, fiul lui lon Gheorghe 
Maurer, Donca şi Serghei, copiii lui Paul Niculescu-Mizil şi 
Mădălin, fiul violonistul lon Voicu7%. Îndrăgostit din adoles- 
cență de Donca”%, Nicu nu avea rețineri însă la întâlnirile cu 
alte femei. „Gaşca lui Nicu” petrecea în restaurante şi baruri 
de lux, preferat fiind barul „Atlantic”, cu program artistic 
pentru străini, gestionat de Viorel Păunescu7%5. Petrecăreților 
nu li se cereau bani nicăieri, şefii localurilor fiind încântați de 
onoarea ce le-o făceau deosebiții consumatori. Un excelent pa- 
ratrăznet pentru eventuale nereguli, lipsuri şi controale. Iar 
dansatoarele şi cântărețele se-nghesuiau să se „împrieteneas- 
că”, fie şi numai o noapte, cu feții-frumoşi din basmul cu 
viitorul luminos. 

Prin bunăvoința şoferilor de serviciu, Nicu învățase să 
şofeze de la 12 ani. La vârsta potrivită obținerii carnetului, se 
simţea as al volanului. Gonea ca la raliu pe străzile Capitalei şi 

către reşedinţele părinților de la munte şi mare. Milițienii îi 
recunoşteau maşina şi nu riscau să-l oprească pe vitezoman. 
Cu atât mai puțin să-i ceară să sufle-n fiolă70. Locuia în aparta- 
mentul vecin cu al surorii lui din Primăverii. Mama îşi făcea 
griji pentru ei că moşteniseră „harul” bunicului din Scorniceşti 
de a-şi afla bucuria în băuturi spirtoase. Dar ce puteai face cu 
nişte copii prea mari ca să-i stăvileşti în pornirile rele? 

Întâia mamă a țării a pus pe urmele copiilor ei poteraşii 
Direcţiei a V-a. Încercând, în primul rând, să preîntâmpine 
scandaluri sau accidente care să compromită „etica” decisă de 
tată. Deşi Zoe şi Nicu erau majori, cu drept de intimitate şi 
responsabilitate pentru viața privată, ofiţerii îi urmăreau pas 
cu pas şi le verificau contactele. Ordinele veneau de la o mamă 
care, legal, n-avea această putere. Ei le executau ca şi cum le-ar 
fi transmis şeful statului”%5. Informarea despre programul şi 
întâlnirile Zoiei şi ale lui Nicu, uneori însoțite de fotografii, a 
intrat în programul cotidian al Elenei Ceauşescu. 

Năzbâtiile mezinului nu i-au împiedicau pe Ceauşeşti să 
vadă în el un băiat bun, deştept şi frumos. Tot răul fiind pus 
pe seama „găştii”. Le cântau în strună „curtenii . Erijându-se . 
în postură de mentor, Ştefan Andrei îi aducea mezinului cărți, 
antrenându-l în discuții serioase706. 

După terminarea facultății ca şef de promoție, mezinului 
Ceauşeştilor i s-a compus o biografie profesională adecvată7%?. 
În 1979 a intrat în CC al PCR. Peste patru ani i s-a încredințat 
funcția de lider al tineretului, interpretată ca un anunţ la succe- 
siunea tatălui. În 1982, Ceauşescu a încercat să-l lanseze pe 
orbita politicii mondiale, trimițându-l la ONU în funcția de 
preşedinte al Comitetului Internaţional pentru Anul Interna- 
țional al Tineretului7%8. 

Părinţii şi-au dat seama curând că înaltele funcții nu-l 
„responsabilizaseră”, ci i-au deschis calea altei pierzanii. Roiau 
speranţele feminine ale sportului, muzicii şi dansului româ- 
nesc în jurul noului îndrumător al instituțiilor şi organizațiilor 
de care depindea cariera lor. În vreme ce tatăl fusese imun la 

orice sirenă din activul de tineret şi partid, mezinul se lăsa 
lesne sedus şi de subalterne. La 36 de ani însă, fiul Ceauşeştilor 
era cel mai tânăr prim-secretar de județ din România. Şi spe- 
ranța multor români că vor trăi cu el, ca succesor, ceva mai 
vesel. 

Dacă Nicu Ceauşescu ar fi fost un activist de la tineret pro- 
movat după grila revoluționarului de profesie, şi-ar fi încheiat ca- 
riera în primăvara lui 1985. Odată cu introducerea acțiunii de 
divorţ contra soției sale Ceauşescu Poliana Daniela Luminiţa? 
pe motiv de „firi temperamentale diferite“710. Căsătoria se per- 
tractase în decembrie 1983. Pe noră o remarcase soacra într-o 
şedinţă, când tânăra absolventă de filozofie, angajată ca acti- 
vistă la pionieri în Târgovişte, cuvântase pe placul ei. Nicu n-a 
agreat ideea căsătoriei. Dar nici n-a fost capabil să se împotri- 
vească mamei sale. A consimțit la aranjament, fără a-şi onora 
obligațiile conjugale, fericit, probabil, că i s-a oferit prilejul de-a 
părăsi reşedinţa părinților. Divorțul n-a frânt ascensiunea 
niciunuia dintre foştii soți. În 1987, Nicu a fost numit prim- 
secretar al judeţenei de partid Sibiu, iar Poliana vicepreşedinte 
al Consiliul Naţional al Femeilor. După divorț, a continuat 
să-şi viziteze soacra. În agendele Cabinetului 2, vizitele acestea 
au o frecvenţă bisăptămânală. Încă mai des o vizita la 
reşedinţă. Tovarăşa îi aducea multe cadouri din străinătate?!!. 
Pe această noră repudiată de fiu se pare că a iubit-o mai mult 
decât pe proprii săi copii. 

În logica bunului simţ, purtările copiilor ar fi trebuit să le 
dea părinților de gândit asupra conştiinţei socialiste pe care 
voiau s-o instituie la scară națională. În anii '80 au emigrat în 
America băiatul şi fata lui Grigore Preoteasa, ambii copii 
adoptați de Bârlădeanu „fugiseră” în Franţa, s-au stabilit în 
străinătate una dintre fiicele lui Răutu, fiul lui Bodnăraş, fiica 
adoptivă a lui Pantelimon Bodnarenko, fiica din prima 
căsătorie a lui Maxim Berghianu, fiica scriitorului angajat Eugen 
Jebeleanu, singurul fiu al lui Maurer... Şi lista poate continua. 
Era clar şi din această alegere a „beizadelelor roşii“ că însăşi 

viața în lux şi fără de griji din Cartierul Primăverii pierduse în 
competiţia cu atracțiile capitalismului. 

Dar dacă la cetățeni ajungeau doar zvonuri mai mult sau 
mai puțin credibile despre cotidianul din Primăverii, tentacu- 
lele clanului Ceauşescu erau sigure. Rudele apropiate ale Cea- 
uşeştilor se transformaseră în satrapi credincioşi. Ce-au fost şi 
ce-au ajuns! - se poate exclama urmărind carierele lor. 

Dintre copiii lui Andruţă şi ai Lixandrei, doar Niculina şi 
Maria păstraseră măsura bunului simţ. Sora cea mare şi 
cumnatul Ştefan Rusescu, cărora Nicolae le datora schimbarea 
destinului, s-au ținut continuu departe. Şi de palatele Cea- 
uşeştilor, şi de avantajele rubedeniei. Excepţională, s-ar putea 
spune, a fost şi evoluția Mariei, copila cea mai bună la învă- 
țătură dintre frații Ceauşescu. A trecut, normal, de la statutul 
de muncitoare, la cel de maistru. A avut parte şi de tragedia 
decesului unei fete la cutremurul din 1977. Fără îndoială că şi 
Mariei, căsătorită Agachi, i s-au propus trimiteri la şcoli de 
partid, funcţii politice sau manageriale. În schimb, Elena 
(Lina), fata măritată acasă, a decolat de la ceapeul din Scor- 
niceşti, aterizând studentă la istorie. A absolvit repede şi uşor 
facultatea, pe modelul cumnatei şi celorlalți fraţi. Deja pro- 
fesoară la şcoala din sat, după absolvire a promovat în fruntea 
inspectoratului şcolar județean Olt. „Ambiţios” i-a fost şi 
bărbatul. Lică Bărbulescu făcuse carieră pe linie de agricultură: 
preşedinte de ceapeu, secretar la județeana de partid Olt, apoi 
prim-secretar de județ şi, în sfârşit, secretar al CC, în 1986. 
Ajuns aici, s-a mutat la Bucureşti, fără soție, în locuinţa socrilor 
săi din Primăverii. Nu-şi dorise funcția şi conviețuirea în 
aceeaşi curte cu cumnații, în opinia consătenilor. Îl investiseră 
la sugestia interesată a lui Emil Bobu ca să-l aibă ca zid de 
protecție. În CPEXx îi „omora” Ceauşescu cu agricultura iar 
responsabilitatea acesteia transferată cumnatului uşura povara 
altor demnitari”!2. 

Fostul cizmar Marin Ceauşescu deținea, în anii 80, funcția 
de şef al Agenţiei Economice Române din Viena. Fratele Nicu, 

rebotezat Nicolae Andruţă câştigase tresele de general şi 
funcția de comandant al Şcolii de ofițeri de Securitate Băneasa. 
Şi mai sus urcase [lie: general, doctor în istorie, director al 
Institutului de Cercetări Istorice Militare şi adjunct al minis- 
trului Apărării Naţionale. lon, zis Nelu, ocupa poziția de 
adjunct al ministrului Agriculturii şi Industriei Alimentare. lar 
Florea se simţea ca peştele în apă în redacţia oficiosului parti- 
dului: nu-i cerea nimeni vreo muncă sau socoteală, dar îl 
preţuiau toți - de la şoferi la şefi. Semnătura lui apărea prima 
în colectivul de doi-patru redactori care publicau anchete eco- 
nomice şi sociale critice. Intenţiile de protest ale criticaților se 
stingeau cât ce dădeau cu ochii de magicul nume Ceauşescu. 
Din 1978 încolo, Ceauşeştii nu-şi mai invitau neamurile în 
reşedinţă, nici măcar la aniversări”15. Ei aveau Clubul - acolo 
petreceau între ceilalți demnitari. Dar fraţii, surorile, cumnații 
şi nepoții n-aveau de ce cârti: rubedenia cu Tovarăşii răstur- 
nase din plin cornul abundenței peste ei. Şi se părea că peste 


toți urmaşii lor. 

8 
Ceauşescu reales la al nşpelea Congres! 


Jocul de-a democrația socialistă 


găţarea lui Ceauşescu de putere era în flagrantă 
A cu principiul rotației cadrelor impus de el, dar 

şi cu dogma marxist-leninistă. Vechiul aparat biro- 
cratic va fi demolat şi înlocuit de proletari, a prezis Lenin în 
Statul şi revoluția. Aceştia vor lua imediate măsuri de prevenire 
a transformării lor în birocrați. În primul rând, că noii con- 
ducători vor fi eligibili, dar şi revocabili în orice moment. lar 
pentru a nu-i stârni pe ambițioşi, remuneraţia demnitarilor nu 
va depăşi salariul muncitorilor foarte buni. Şi nu în ultimul 
rând, conducerea şi administrarea se vor reorganiza astfel 
încât toți membrii societății să exercite funcții de control şi 
supraveghere prin rotație. Vor fi cu toții „birocrați” pentru 
moment, dar niciunul definitiv?!4. 

Revoluţia nu-i pentru bătrâni, aşa că, pe la vreo 50 de ani, 
bolşevicii ar trebui trimişi la străbuni, ar fi glumit macabru 
Lenin. Troțki i-a dat dreptate. Generaţiile vechi devin, la un 
moment dat, un obstacol în calea ideilor pentru care luptaseră 
în tinereţe, opinase fondatorul celei de-a IV-a Internaţionale 
Comuniste?7!5. 

Dar, pentru Ceauşescu, congresul se reducea la festivitatea 
menită să consfințească justețea politicii conducătorului. Pro- 
pagandiştii argumentau cu succesele oamenilor muncii şi creş- 
terea bunăstării lor materiale şi spirituale. Ceea ce-ar fi interesat, 
se consuma la Clubul Ceauşeştilor, în şedinţele Secretariatului 
sau Biroului Permanent şi ale CPEX. 

De la congrese, românii nu mai aveau aşteptări. Chiar şi 
schimbările la vârful partidului se făceau între ele. Înainte de 
Congresul al XIII-lea, la plenara CC din martie 1984, Lina Cio- 
banu, lon Radu, Constantin Radu, Ion Stoian şi Silviu Curti- 
ceanu au urcat în funcţiile de secretari ai CC al PCR. Aceştia 
intraseră în grațiile ambilor Tovarăşi care vedeau în ei fidelii 
între fideli. Căci din 1984, nevasta lui Ceauşescu promovase 
şef al comisiei de cadre a CC al PCR. Ceauşescu transferase 
asupra ei întreaga putere a secretarului cu organizatoricul, 
Emil Bobu care deținea această funcție fiind, de facto, subor- 
donat Tovarăşei. Prin numirea ei, în 1980, ca prim-viceprim- 
ministru al Guvernului, Ceauşeştii cimentaseră orice fisură din 
care s-ar fi putut ivi firul unei inițiative sau opinii separate. 

Cu câteva luni înaintea Congresului din noiembrie 1984716, 
în spaţiile publice s-a afişat lozinca Ceauşescu reales Ja al XIII-lea 
Congres! Realegerea şi-o orchestrase însuşi protagonistul încă 
din iunie, într-o şedinţă CPEx. Pe ordinea de zi figurau două 
puncte: propunerea realegerii lui Nicolae Ceauşescu în funcția 
de secretar general şi componenţa comisiilor pentru pregătirea 
congresului7!?. 

Jocul lui Ceauşescu de-a democraţia, susținut de „princi- 
pialitatea” nevestei, te duce în lumea poveştii cu împăratul 
care se preumbla gol iar curtenii îi lăudau preafrumoasele 
straie. Pe scurt, secretarul general a avansat ideea ca plenara 
CC să aprobe componența comisiilor de organizare a Congre- 
sului715. O nouă lărgire a democrației, aşadar, până atunci 
acestea fiind decise în CPEX. În calitate de şefă a comisiei de 
cadre, Tovarăşa l-a aprobat imediat?!9. Jocul convenit în inti- 
mitatea reşedinței personale a continuat, Tovarăşul avansând 
ideea ca în plenară să se facă şi propunerea secretarului ge- 
neral. Înţelegând de unde bate vântul, ceilalți au recurs la 
„opoziție democrată”: nominalizarea secretarului general „să 
vină ca o decizie a CPEx” supusă, întâi plenarei şi apoi congre- 
sului spre aprobare, au susținut ei7%. O propunere de nere- 
fuzat, după practicile centralismului democratic. 

Propunătorul de serviciu Manea Mănescu a motivat reale- 
gerea Tovarăşului. prin două fraze lungi, aidoma celor din zia- 
re. Ceilalți au făcut față, cu dibăcie, aşteptărilor Ceauşeştilor de 
flatări. La sfârşitul şedinţei, participanţii s-au ridicat în picioa- 
re, aplaudându-l „îndelung” pe Ceauşescu, în calitate de actu- 
al şi viitor secretar general?21. 

Ceauşescu i-a indicat lui Manea Mănescu să-l propună şi în 
continuare. A semnat apoi şi comunicatul destinat presei. 
Speech-ul de două fraze al propunătorului se lăbărțase în două 
pagini şi jumătate de elogii deşănțate aduse celui mai iubit fiu, 
genialul strateg revoluționar, ctitorul României moderne...72 Oricât 
de lung şi de fantezist cu meritele sale, Ceauşescu l-ar fi 
semnat. 

Cu scene ca acestea s-a pictat grundul epocii de aur. Oameni 
nebuni care-i incitau paranoia se găseau însă şi printre „simplii 
cetăţeni”. În preajma Congresului, bunăoară, la sediul condu- 
cerii partidului au sosit scrisori olografe cu inițiative care stu- 
pefiază cititorul de azi. Iată câteva dintre cele mai năstruşnice 
propuneri: alegerea lui Nicolae Ceauşescu în funcția de secre- 
tar general al partidului pe viață 7%; preşedintele României să 
fie ales pe viaţă iar succesiunea să se transmită din tată-n fiu724; 
emiterea unei legi prin care liderul partidului să fie investit şi 
cu gradul de mareşal al armatei'%; printre marii dascăli ai 
proletariatului mondial să fie trecut şi Ceauşescu7%; unifor- 
mele şoimilor patriei, pionierilor şi uteciştilor să fie acceso- 
rizate cu o insignă cu chipul lui Ceauşescu77; în curricula fa- 
cultăților de ştiinţe economice să fie introdusă şi disciplina Îs- 
toria gândirii economice româneşti; Contribuţia lui Nicolae Ceau- 
şescu la dezvoltarea ştiinţelor economice”; iar Elenei Ceauşescu i 
s-a cerut permisiunea de-a fi propusă în funcţia de secretar 
general adjunct al PCR72. 

Penultimul congres n-a adus noutăți concrete. A „crescut”, 
după obicei, numărul componenților instituțiilor partidului?%. 
Puterea clanului Ceauşescu s-a fortificat prin promovarea lui 
Nicu membru supleant al CPEX, a lui Ilie Ceauşescu şi a 
Polianei Cristescu membri plini în CC. 

În contrast cu realitățile din țară, Raportul secretarului 
general a debordat de entuziasm, voluntarism şi utopie. Până 
în anul 2000, previaiona el, România rămâne o fară socialistă 
multilateral dezvoltată. După aceea îşi vor intra în drepturi 
„principiile comuniste de repartiție, de muncă şi de viață” 71. 

Recorduri au înregistrat aplauzele, numănul cuvântătorilor 
şi citarea numelui Ceauşescu7:?. 

Fatalitatea Ceauşescu apăsa mai greu decât sarcinile de 
export. Ceauşescu făcuse totul, după expresia atât de dragă lui, 
ca să dețină toată puterea prin cumulul de funcții existente şi 
prin crearea unor demnități noi. După preluarea primei funcții 
în stat (1967), s-a instalat în fruntea noilor organisme înființate: 
preşedinte al Consiliului Naţional al Frontului şi Unității 
Socialiste (1968)7%; preşedinte al Consiliului Suprem al Dez- 
voltării Economice şi Sociale (1973); preşedinte al Consiliului 
Naţional al Oamenilor Muncii (1977); preşedinte al Consiliului 
Apărării RSR (1978), comandant (1967) şi comandant suprem 
al Forţelor Armate ale RSR (1974). Cu funcția de preşedinte al 
Republicii, pe care şi-o crease, în 1974, îşi adjudecase toate pre- 
rogativele reprezentării şi conducerii României. În primăvara 
lui 1985, s-a ținut ultima festivitate de realegere a lui ca 
preşedinte al țării7%. 


Membru al Academiei RSR 


Prin biografie şi pricepere, secretarul general se voia repre- 
zentantul „treimii” ţăranilor, muncitorilor şi intelectualilor. 
Dar în acest exemplu al său de personalitate multilateral dezvol- 
tată, fiecare ipostază era nefericit modelată. Rupt prea de mic 
de sat, nu învățase să adune recolta din semănătura sa. Nu 
încercase spaimele plugarului că grindina, seceta ori lăcustele 
o pot compromite. Ucenicul în cizrnărie nu apucase să treacă 
proba de calfă. Nimeni n-a purtat vreo pereche de încălțări 
isprăvite de mâinile sale. lar intelectualul nu apucase să 
deprindă ortografia şi punctuaţia scrisului limbii materne. 

Țara se zbătea în eforturile plății datoriei externe. lar Ceau- 
şescu urcase culmile paranoiei. În 1984, a păşit în rândul „ne- 
muritorilor”, cum optimist sunt numiți academicienii. Pre- 
zidiul Academiei RSR75% i s-a adresat cu mult stimate şi iubite lui 
Ceauşescu rugându-l să devină membru al Academiei RSR şi 
preşedinte de onoare al instituției pe următoarele consideren- 
te: „Această hotărâre are drept temeiuri înalta prețuire de care 
se bucură în ţară şi peste hotare contribuția dumneavoastră 
ştiinţifică la dezvoltarea creatoare a marxism-leninismului, 
concepția dumneavoastră ştiinţifică, verificată de practică, 
asupra dezvoltării economice şi sociale a patriei noastre, spi- 
ritul ştiinţific în care abordați, cu profunzime unanim recunos- 
cută, problema relațiilor dintre state în lumea contemporană, 
elaborarea de către dumneavoastră a conceptelor funda- 
mentale privitoare la o.nouă ordine economică pentru care 
luptă numeroase țări şi în sfârşit, claritatea şi înălțimea pro- 
cesului de scientizare pe care l-aţi inițiat şi pe care îl promovați 
în toate domeniile de activitate din stat”7%, 

Ceauşescu nu s-a făcut singur dictator! Contextul şi practi- 
cile „statutare” din epocă erau însă mai complicate decât re- 
prezentările lor actuale. Conducerea Academiei i-a adresat lui 
Ceauşescu invitația cu speranța unor „zile mai senine” pentru 
instituție, se va spune mai târziu. Ori că partidul „forțase” 
inițiativa lor. 

În iulie 1985 - când s-a ținut adunarea solemnă a primirii 
lui Ceauşescu în Academie, efectivele academicienilor se îm- 
puținaseră la jumătate față de anii 70. După alegerea fostului 
gazetar social-democrat Ştefan Voitec, în 1980, primirile în 
Academie s-au sistat. Deşi, dintre toți politicienii secolului de 
existență al acestei instituții, Ceauşescu hrănise cel mai bogat 
iluzia preţuirii savanților??. În 1965, forul ştiinţific reprezen- 
tativ al ţării dispunea de alte resurse şi forțe. Sub egida sa 
funcționau atunci circa trei mii de cercetători în 56 unități de 
cercetare/38. 

Pentru Ceauşescu însă, ştiinţa însemna, exclusiv, o forță de 
producție. Valoarea academicienilor şi cercetărilor se măsura în 
soluțiile, invențiile şi inovațiile pentru creşterea productivității 
muncii, reducerii importurilor de tehnologii, energiei şi mate- 
rialelor de consum. Dezamăgit în asemenea aşteptări, Ceau- 
şescu a strâns şurubul fondurilor destinate ştiinţei şi a testat 
formule noi de eficientizare. A început cu anularea indemni- 
zației academicienilor pe motiv că nu prestează o muncă 
anume pentru ele. Apoi a trecut la restructurări, înființând 
academii pe ramuri, în subordinea cărora a trecut secţii ale 
Academiei RSR. Primele mutate, în 1969, au fost institutele de 
profil la Academia de Ştiinţe Medicale. Peste un an s-a înființat 
Academia de Ştiinţe Social Politice, condusă de Miron Con- 
stantinescu, cu Ceauşescu preşedinte de onoare. În subordinea 
ei au trecut alte secții din organigrama vechii academii. La 
începutul anilor 70 numărul academicienilor scăzuse sub două 
sute. Unitățile sale de cercetare se puteau număra pe degetele 
unei mâini, transferate, după lozinca „ştiință-cercetare-pro- 
ducție”, în subordinea ministerelor de profil. Academia a de- 
venit astfel o „instituție de consacrare'7%, pusă sub tutela 
Consiliului Naţional pentru Ştiinţă şi Tehnologie prezidat, din 
1979, de Elena Ceauşescu740. 

Contrar aşteptărilor de prosperitate a întreprinzătorului 
staff ştiinţific, odată cu intrarea lui Nicolae Ceauşescu s-au 
ferecat porțile Academiei până la căderea regimului. „Colegii“ 
s-au grăbit în decembrie 1989 şi cu excluderea Ceauşeştilor, şi 
acoliților acestora din Academie. Cu aceeaşi unanimitate ca la 
primirea lor741. 


Mari ctitorii ale epocii Ceauşescu 


De la venirea lui Ceauşescu la putere şi până la sfârşit, 
pentru investiții s-a alocat o treime din venitul național. 
Convins de-acum că ipostaza de ctitor al României socialiste îl va 
propulsa ca figură centrală a istoriei naționale, voia să schimbe 
fața țării. Începând cu 1985 comparaţiile între prezent şi trecut 

nu se mai făceau cu anul 1938, vârful economiei capitaliste în 
România, ci cu 1965, anul venirii lui la putere. De altfel, el în- 
suşi a aprobat, atunci, şi prima aniversare a epocii Cenuşescu?42, 
oficializând astfel noile practici. 

Halucinantul tablou al anilor 80 n-ar fi complet fără uria- 
şele investiții impuse de Ceauşescu în paralel cu plata datoriei 
externe. Simultan menţinerii ritmului înalt al construcțiilor de 
locuințe s-au conturat alte proiecte megalomanice. De utili- 
tatea lor însă, românii s-au îndoit pe bună dreptate. În mai 
1984 s-a inaugurat Canalului Dunăre-Marea Neagră, început 
în 1973743, În iunie acelaşi an, Ceauşescu a deschis şantierul 
Casei Republicii şi a Bulevardului „Victoria Socialismului”, 
debutul centrului civic al Capitalei. Pentru construcția lui, 
dintre lăcaşurile de patrimoniu demolate cel mai des amintită 
este Mănăstirea Văcăreşti. „Gurile rele” împart însă păcatul 
acesta între Ceauşescu şi Patriarhul Teoctist. De teamă că 
instituția Patriarhiei va fi mutată din Dealul Mitropoliei la 
Văcăreşti, capul Bisericii Ortodoxe ar fi refuzat, se spune, 
fondurile pentru renovarea mănăstirii. Opus presei străine 
care critica dur „distrugerea“ Bucureştiului, printre proble- 
mele capilor presei româneşti se afla şi creația de hiperbole, 
comparații şi metafore pentru mărețele ctitorii. Printre altele, 
Ceauşescu a fost asemuit cu Împăratul Augustus, iar centrului 
civic i s-a găsit corespondent în forumul roman construit de 
acesta 74. 

Deşi, înainte de a-i fi stimulată imaginația cu ideea ctito- 
rului de țară, Ceauşescu s-a manifestat ca un potrivnic al demo- 
lărilor. În februarie 1968 se pronunțase în Comitetul Executiv 
pentru adoptarea unei legi care să interzică dărâmarea locuin- 
țelor („fără să se gândească că acolo stau totuşi oameni”). Le 
povestea celorlalți şi că în alte țări se construiesc metrouri fără 
demolări, că-n Anglia dacă tai un pom te trimite în judecată, 
iar la Praga sunt conservate toate vechile străduţe înguste?45... 

După cutremur, s-a amenajat, în sala de sport de la Giu- 
leşti, un imens podium turnant, înalt de un metru, cu laturile 

de 20X20 metri pe care s-a construit macheta Capitalei la scara 
de 1/1000746. Acesta a fost începutul vizionărilor şi indicațiilor 
date arhitecților şi inginerilor proiectanți. Cu aceeaşi siguranță 
ca şi-n fața țăranilor de pe ogoarele patriei socialiste. Începând 
din 1977, în programul lui Ceauşescu au intrat şi activitățile 
_ dirijării demolărilor şi construcțiilor pe baza unor machete de 
polistiren, făcute şi refăcute de nenumărate ori. Pentru noul 
centru civic, s-a estimat că demolările au cuprins o suprafață 
egală cu a Veneţiei. Din care s-au distrus circa zece mii de 
locuinţe, 20 de biserici şi mănăstiri (opt, dintre ele, au fost 
translate)”77. 

Deseori însă, planurile sale au fost asociate cu exemplul lui 
Kim Ir Sen. Dar Ceauşescu a avut surse de inspirație mai ten- 
tante decât Coreea de Nord. Prin performanţele socialismului 
din țara lor, nord-coreeni n-au fost niciodată exemplu pozitiv 
în lagărul comunist. Mai curând admirația pentru proiectele 
şahului iranian Reza Pahlavi vor fi susținut proiectul lui 
Ceauşescu. În 1975, şahul angajase o prestigioasă firmă ameri- 
cană de arhitectură pentru proiectarea unui nou centru la 
Teheran numit Shahestan Pahlavi (Oraşul lui Pahlavi). Clădiri 
guvernamentale şi ambasade străine, grădini terasate şi galerii 
comerciale s-ar fi dispus pe o suprafață de 650 km. p. în jurul 
celei mai mari piețe din lume - Piața Şahului şi a Națiunii! 
Mărimea ei depăşea Piaţa Roşie. lar Bulevardul Şahului țintea 
să rivalizeze cu Champs-Elysee74%. Dacă şahul aruncase lide- 
rilor musulmani din zonă mănuşa „ctitoriilor”, Ceauşescu 
„lucrase“ după măsura clădirii Pentagonului. 

În vara lui 1984 s-au decis alte mari investiţii: Canalul 
Navigabil Poarta Albă - Midia- Năvodari, Canalul Navigabil 
Dunăre - Bucureşti şi amenajarea râului Argeş pentru naviga- 
ție şi irigații 79. În decembrie acelaşi an s-au hotărât facilități şi 
garanții pentru străinii care vor investi şi opera în zona liberă 
Constanţa-Sud şi vor utiliza Canalul Dunăre-Marea Neagră. 
Stilul acesta decizional este ilustrativ „clarviziunii” şi volunta- 
rismului Ceauşeştilor. Din discuțiile purtate în CPEx se 

înțelege că şantierele acestea s-au organizat pe porțiuni 
contractate în acord global de diferite antreprize. Vasile 
Bulucea, directorul şantierului Canalului Poarta Albă - Midia 
- Năvodari estimase finalizarea lucrării în trei ani. Ceauşescu 
„se socotise” la unul singur. Au căzut de acord pentru darea în 
folosință în 1986 dar cu „organizare militărească”7%. În ce 
priveşte Canalul navigabil Dunăre-Bucureşti!, până la finele 
anului 2000, pe el se estima transportul a 30 milioane tone 
mărfuri anual. Bucureştiul urma să fie port pentru transportul 
mărfurilor dar şi port de agrement”. Specialiştii plănuiau 
cinci-şase ani durata investiţiei. De data aceasta, Tovarăşa le-a 
tăiat elanul reducând-o, fără drept de apel, la trei ani75%3. 

În vara lui 1985, Ceauşescu a decis regularizarea cursului 
Dâmboviţei, lucrare finalizată în toamna lui 1987. Imediat a 
fost deschis şantierul unei noi magistrale a metroului bucu- 
reştean. După 1984, a început şi construcția în Capitală a şase 
mega-complexe comerciale. Arhitectura lor era inspirată de 
mall-urile americane. În foametea acelor ani, privind cupolele - 
lor şi speriați de mai rău, bucureştenii le-au botezat „circurile 
foamei”. Pe tema lor s-au lansat legende amenințătoare. Ceau- 
şescu, s-a spus, voia să dea cât mai curând în folosință imen- 
sele cantine unde-i va obliga pe toți bucureştenii să mănân- 
ce7%4, În realitate, se prevedea comasarea comercializării pro- 
duselor alimentare?55. Primul complex a fost inaugurat de Cea- 
uşescu, în 1988, în cartierul „Floreasca”. Celelalte („Lujerului”, 
„Dudeşti”, „Rahova”, „Timpuri Noi” şi „Mureş”) urmau să fie 
date în folosință în 1990756. 

În ce priveşte metroul bucureştean, conform comunicatului 
dat publicităţii la începutul lui aprilie 1989, funcționau atunci 
două magistrale, totalizând 50 km de linie dublă. În cinstea 
zilei de 23 August s-a inaugurat a treia: Gara de Nord - Dris- 
tor 2, în lungime de 10 km. În acelaşi an, au demarat lucrările 
de execuţie pe noile tronsoane: Leontin Sălăjan - Policolor, în 
lungime de 4,1 km, şi Basarab - Griviţa Roşie - 1 Mai - Pajura, 
în lungime de 4,5 km. Darea în folosință se preconiza a fi 23 

august 199177. La moartea lui Ceauşescu ctitorii în curs de 
edificare rămăseseră Centrala nuclearoelectrică Cemavoda, 
Canalul navigabil Bucureşti-Dunăre, metroul şi centrul civic 
din Bucureşti, Canalul Siret-Bărăgan?*. 

Dar Ceauşescu nu terminase noul centru civic al Bucureş- 
tiului şi pregătea altă investiție urbană monumentală! În toam- 
na lui 1985, a vorbit apropiaților, pentru prima dată, despre o a 
doua capitală a României, plasată în vechea cetate de scaun a 
Târgoviştei”5. Ar fi fost ceva aparte în lagărul comunist, asemă- 
nător Statelor Unite, Elveţiei, Spaniei, Canadei. Exemplele 
acestea i-au fost oferite de Iosif Constantin Drăgan, într-o 
scrisoare. Bucureştiul amplasat într-o zonă seismică şi puternic 
industrializat ar fi fost ceea ce e New York-ul pentru America 
sau Toronto pentru Canada. Miliardarul îi propunea însă 
Alba-lulia sau Braşovul ca nou centru administrativ760. Către 
sfârşitul anilor 80, despre o nouă capitală se vorbea tot mai 
mult. 

Mărturie asupra acestor preocupări oferă primirile arhi- 
tecților Vlădescu şi Lăzărescu de către Elena Ceauşescu'l. În 
1989, Lăzărescu coordona proiectul Bibliotecii Naţionale iar 
Vlădescu pe cel al noii capitale de la Târgovişte?&2. Ca o ironie 
a sorții, lui Ceauşescu i-a fost dat să moară tocmai acolo. 

Nimic n-a suscitat însă atâta interes şi critici cât programul 
de sistematizare a localităților rurale. Din perspectiva ideolo- 
giei, Ceauşescu îşi onora însă angajamentul de revoluționar şi 
prin această strategie socială. În Manifestul Partidului Comunist, 
Marx şi Engels anunţaseră şi obiectivul apropierii condiţiilor 
de viaţă rurale de cele urbane. Plenara CC al PCR din primă- 
vara lui 198676 a pus din nou chestiunea îmbunătățirii sis- 
tematizării localităților. În consecință, Emil Bobu a prezentat o 
situație, la începutul lui 1987, în nucleul decizional. Conform 
acesteia, din cele 13.123 sate existente, urmau a fi menținute 
9.192. Iar restul, propuse pentru dezafectare sau strămutare în 
alte localități (trei mii dintre ele aveau mai puțin de 300 
locuitori). Mărimea medie a unei comune se estima la 4.500- 


TIRANUL | 197 


5.000 locuitori, iar a unui sat la 1.400-1.500 locuitori. Cele mai 
multe sate sortite pieirii aparțineau județelor Alba (264), Argeş 
(252) şi Bacău (237). Sub medie se plasau judeţele cu o concen- 
trare mai mare de populație maghiară; Mureş (119 sate desti- 
nate dezafectării), Harghita (65) şi Covasna (23)6:. Numărul 
gospodăriilor rămase în afara perimetrelor construibile se 
ridicau, în oraşe la peste 275.000 iar în mediul rural, depăşeau 
cifra de 1.850.00065. 

Prin acțiunea de sistematizare se preconiza şi redarea în 
circuitul agricol rural a unei suprafețe de 339.420 hectare?6. În 
martie 198874, Ceauşescu a anunţat că până în 1990 se va 
încheia prima etapă a acţiunii de sistematizare. Întregul s-ar fi 
finalizat în anul 2000. Pe harta administrativ-teritorială a ţării 
ar fi rămas atunci jumătate din satele existente şi ar fi apărut 
500 de centre agro-industriale. Proiectul părea atât de nerealist 
încât majoritatea românilor nu-i simțea amenințarea. Cu rare 
excepții, programul însemna construcția în centrele de comună 
a unor brutării, băi publice şi blocuri pentru specialişti. Aces- 
tea urmau să devină centre de dezvoltare economico-socială şi 
în scurt timp, oraşe, după mărturia lui Alexandru Budişteanu, 
şeful Centrului Naţional de Sistematizare?/68. În 1989, nu apu- 
caseră să fie decât două modele de centre agro-industriale: 
Petreşti (Dâmboviţa) şi Scorniceşti (Olt), locurile de baştină ale 
Ceauşeştilor. La Scorniceşti era şi industrie dar şi agricultură 
modemă (un complex cu 16.000 capete de porci, capacități 
avicole de 6.000 tone came de pasăre anual, 14 ha sere...769). 
Cum să fi extins asemenea investiţii la nivelul țării? Cum ma- 
joritatea centrelor rurale nu aveau canalizare, nici rețea de apă 
potabilă, noul habitat al blocului rural reuşea să oripileze: 
încălzit cu sobe pe lemne şi cu toalete în spatele clădirii. Pentru 
satele fără potențial de locuri de muncă şi spor demografic, 
menite dispariției, nu se mai eliberau autorizații de con- 
strucție. 

Strategia lui Ceauşescu s-a întors cu efect de bumerang 
asupra lui prin propaganda maghiară. Acuzând România de 

încălcarea drepturilor minorităților, argumenta şi cu sistema- 
tizarea. Prin aceasta se voia distrugerea a 7.000-8.000 de sate, 
în principal locuite de etnici maghiari, după menţiunea publi- 
cației samizdat Kialto Szo (Strigăt disperat). Apelurile de conser- 
vare a patrimoniului maghiar - înainte de a fi strivit de buldo- 
zere - le-a preluat presa mondială”77. Astfel că, în februarie 
1989, la Bruxelles s-a dat startul „Operațiunii Satele Româ- 
neşti” (Operation Villages Roumains). Sistematizarea avea în 
accepțiunea acesteia sensul strict de demolare”. Apoi Radio 
Europa Liberă a susținut ample campanii de presă în spiritul 
obiectivului propagandei americane de „minciună pentru 
adevăr”72. În consecință, s-au declanşat „adopţiile” şi „înfră- 
țirile” unor comunități rurale din ţările vestice cu sate româ- 
neşti. Abia când convoaiele cu ajutoare umanitare ale „înfrăţi- 
ților” vestici au ajuns la „demolaţi”, a ieşit adevărul la 
iveală”77. 


Casa Republicii - perla epocii de aur 


Sâmbăta după amiaza era dedicată vizitei pe şantierul 
centrului civic dominat de Casa Republicii. Acest „Acropole al 
nostru” cum l-a numit metaforic Eugen Barbu”74, scriitor anga- 
jat şi membru al CC. 

De la idee, la proiectul arhitectonic, de la piatra de temelie, 
la finisaje, mobilier şi decorațiunile interioare, Ceauşescu a ac- 
ționat după presupusul model al ctitorilor de cetăți şi biserici 
voievodale. Şapte ani (1983-1989) a dirijat şantierele Metroului, 
Canalului şi centrului civic al Capitalei. În sintagmele propa- 
gandei se făcea că el a indicat, iar specialiştii şi muncitorii au 
găsit soluţii pentru a-i traduce gândul în fapte. Casa Repu- 
blicii775 urma să fie sediul CC al PCR, al Consiliului de Stat, 
Consiliului de Miniştri, Marii Adunări Naţionale, conducerii 
sindicatelor, UTC-ului şi altor instituții. 

Clădirea a ieşit astfel în „stil Ceauşescu”. Pornit din aver- 
siunea pentru cel sovietic al Casei Scânteii şi admiraţia pentru 
„ctitorul de țară” Carol al II-lea. La cea mai mare construcție 

din Europa s-a lucrat fără proiect definitiv. Şef de proiect a fost 
desemnată tânăra arhitectă Anca Petrescu, în colectivul de 
proiectare fiind numeroşi arhitecții şi constructorii valoroşi. Pe 
parcurs, Ceauşescu a adăugat etaje, a înălțat săli, a comandat 
coloane şi cupole, a trasat esplanade. Aproape zilnic, după ce 
construcția începuse să crească, în faţa machetei lungă şi lată 
de circa 5 metri, Ceauşescu se întâlnea cu arhitecţii. Cu un cuțit 
sau cu mâna, schimba locul pereţilor, uşilor, scărilor, lifturilor. 
S-a continuat şi cu alte machete. Elementele principale au fost 
remodelate la scara 1/21, apoi, la scară naturală. La fiecare 
vizită, venea cu critici şi cu idei noi, soldate cu schimbări de 
ornamente, stâlpi, pereți. Ca să conducă lucrările, i-a trimis pe 
generalii lon Coman, Vasile Milea, lon Dincă. Pe şantier a 
detaşat muncitori din întreaga țară. Materialele de construcţie, 
decorațiunile şi mobilierul au fost de proveniență românească. 
La ultimele vizite, Ceauşescu s-a ocupat de construcția şi 
dotarea unui spațiu subteran cu mai multe încăperi. De aici un 
lift ar fi trebuit să-l urce în înălțimea de unde s-ar fi adresat 
mulțimilor din piață”?€. 

Costurile imensei clădiri sunt imposibil de calculat. Docu- 
mentele dovedesc că fondurile principale proveneau de la 
Gospodăria de partid. Din 1980 şi până la 30 iunie 1989, prin 
decrete ale Secretariatului CC al PCR, ale CPEx şi ale Secre- 
tariatului General al Consiliului de Miniştri, din fondurile 
Gospodăriei s-a livrat suma de 936.502.998 dolari şi 10 mili- 
oane mărci vest-germane”. Se înțelege că la acestea s-au 
adăugat contribuţiile în materiale şi mână de lucru din țară. 
Cine şi cum să le fi calculat?! 

Şi ultima sărbătoare a lui 23 August s-a încheiat cu vizi- 
tarea Casei Republicii. Ceauşescu şi-a ghidat curtenii ca o gaz- 
dă, prin coridoarele şi birourile finisate şi decorate. Ce zici de 
asta? - se adresa câte unuia mândru ca şi cum el le făcuse pe 
toate. Aţi construit aici pentru cel puțin o mie de ani! - l-au 
lăudat ei778. 

Eroul noii revoluții agrare 


Când a trebuit să plătească materiile prime din import cu 
"produse agricole, Ceauşescu a decretat noua revoluție agrară. 

Planul de stat al ogoarelor socialiste prevedea culturi cere- 
aliere şi de plante industriale. Cu ce să furajezi zootehnia care 
contractase cantități enorme de carne la export? Astfel că se- 
cretarul general a impus soluţia dezvoltării ei în gospodăriile 
populației rurale. Cifrele recensământului din februarie 1984 
n-au fost însă pe măsura planurilor sale, deşi efectivele de 
animale crescuseră față de anul precedent??. 

În prea puţine gospodării sunt animale, a obiectat Ceau- 
şescu. Doar 32 % din familiile care locuiesc la țară cresc bovine, 
33% ovine şi 55% porcine. Îi displăceau şi cozile la lapte din 
fața magazinelor alimentare din Bucureşti. Dar mai cu seamă 
cele din sectorul agricol Ilfov. Deşi „fiecare gospodărie trebuie 
să aibă vaci, oi, două-trei capre - aşa cum s-a stabilit”, sătenii 
vin şi cumpără de la oraş/%. Conform planurilor sale, în 1985, 
efectivele de bovine ar fi trebuit să ajungă la 9 milioane! 
Fiecare gospodărie „să-şi asigure cu forțe proprii laptele” dar 
şi să dea statului?s!. În consecință, a interzis sacrificarea bo- 
vinelor din gospodăriile individuale, numindu-le „tăieri 
ilegale” 782. Dacă-ți tăiai viţelul din grajd la un eveniment de 
familie, săvârşeai un delict penal, pedepsit cu închisoare. De ce 
să creşti animale dacă nu aveai dreptul să dispui de ele? 

Că vacile şi caprele pasc vara, iar iarna sunt furajate cu fân 
şi nutrețuri, uitase fiul de țăran! Luase la propriu, în schimb, 
zicătoarea că ochiul stăpânului îngraşă vita. Astfel că şi la 
venerabila vârstă de 70 de ani, Ceauşescu „zbura” zi-lumină 
deasupra tarlalelor în campaniile de recoltare şi se interesa de 
zootehnie. Într-o singură zi din vara lui 1987 a controlat şi 
analizat opt unități agricole din patru județe: Giurgiu (CAP 
Hotarele şi LAS Mihăileşti), Teleorman (ceapeurile Purani şi 
Furculeşti), Olt (CAP Corabia şi IAS Obârşia) şi Dolj 
(ceapeurile Drănic şi Găliciuica)/8. A ținut, prin urmare, şi opt 

cuvântări. Ziua următoare a făcut la fel dar pe itinerariul 
Băneasa-Fundulea-Gurbăneşti-Griviţa-Movilița-Băneasa7&. 

__ Aranjamentele se făceau în seara de dinaintea plecării, 
după mărturia însoțitorului său Silviu Curticeanu. Ceauşescu 
anunţa programul de-a doua zi şefului Cancelariei CC, nomi- 
nalizându-i judeţele şi locul popasului de noapte. Cerea ca 
primii secretari să fie înştiințați că vrea să vadă lanurile cu cele 
mai bune şi cele mai slabe recolte. Poruncile sale se concre- 
tizau într-un traseu cu aterizări în zone denumite toponimic. 
Flotila lui Ceauşescu aparținea de Armată, iar zborul cădea în 
sarcina ministrului ei. Acesta lua legătura cu primii secretari şi, 
în miez de noapte, la locurile indicate se instalau transmisio- 
niştii. Un elicopter din ariergarda celui prezidenţial prelua 
semnalele lor şi făcea ghidajul?85. În vremea aceasta, la sol, de 
la primii-secretari, până la mecanizatorii locali, „gazdele“ se 
istoveau în pregătiri şi emoții. 

Centrul noii revoluții agrare se afla, în anii 80, la reşedinţa 
Ceauşeştilor de la Snagov. În grădina vilei sale, Tovarăşul 
perfectase o butaforie menită să demonstreze că omul e decisiv 
în obținerea producțiilor-record. Reşedinţa se prezenta ca o 
fermă model gospodărită de fostul milițian Amos Andreiaş, 
soțul menajerei Ceauşeştilor. Tovarăşul îi invita şi pe primii- 
secretari din județe să admire parcelele cu diverse culturi 
unde, zicea şmecherul Ceauşescu, lucrează un singur om. Fără 
ierbicide şi alte chimicale. În faţa invitaţilor, primul agricultor 
al țării număra ştiuleții de pe-o tulpină mai răsărită, apoi 
boabele de pe ştiuleţi şi calcula... mega-recolta. Măcar jumătate 
de-atât să-mi realizați, le cerea el/%. Paznicii reşedinței ştiau 
însă că acolo munceau cam 30 de muncitori?8. lar Andreiaş 
ierbicida şi punea îngrăşăminte chimice noaptea7&. 

În paranteză fie spus, metoda estimării recoltei pe boabe se 
pare c-o luase Ceauşescu de la Mao Tze Dun. Despre ea 
relatase Nikita Hruşciov şi tovarăşilor români în grupul cărora 
s-a aflat şi Ceauşescu. Primit de Mao în China, în 1954, gazda 
l-a întreținut cu povestiri despre succesele poporului său. I-a 

spus lui Hruşciov, printre altele, că recolta de orez din acel an 
va fi atât de mare că nu vor avea spaţii de depozitare. O 
calculase numărând firele de orez de pe-un metru pătrat, apoi 
boabele de pe-un fir şi la final înmulţise cu totalul suprafeţei 
cultivate. Mao a înnebunit, concluzionase sovieticul?8. Aşa 
ziceau şi românii despre Ceauşescu în anii 80. 

Căci, după exemplul şi indicațiile 'Tovarăşului, întorşi acasă, 
satrapii judeţelor dirijau în teren comisii de control alcătuite 
din reprezentanţi ai agriculturii, miliției şi procuraturii. 
Opreau pe câte-o tarla şi preţuiau recolta după metoda de la 
Snagov. Rezultatul ţintea către recorduri naționale sau mon- 
diale! Al doilea act aparținea procurorilor: să se predea sta- 
tului diferenţa dintre recolta planificată şi cea calculată de ei în 
teren. Insinuau furtul şi... amenințau cu cătuşele. Scene ca 
acestea încredinţau că țara e un uriaş ospiciu din care nu mai 
poți scăpa decât cu fuga. 

Cine mai cunoştea însă situația reală a recoltelor? Dialogul 
purtat în CPEX, în vara lui 1984, lasă impresia că minciunile 
terciuiseră adevărul, făcându-l de nerecunoscut. Discutând 
planul de livrare a grâului la fondul de stat (7.780.000 tone), 
Ceauşescu a vrut să i se reamintească producția medie la 
hectar din anul precedent. Răspunsurile au venit în această 
uluitoare cascadă: 

„Tov. Ion Dincă: 1.540 kg la hectar. 

Tov. Gheorghe Stoica: La suprafața medie cultivată pe țară 
a fost de 2.400 kg. 

Tov. Nicolae Ceauşescu: Am obținut cea mai mare 
producție, adică 3.000 kg. 

Tov. Ilie Verdeț: 3.040 kg. 

Tov. Gheorghe Stoica: 2.900 kg. 

Tov. Nicolae Ceauşescu: Avem posibilități ca anul acesta 
să obținem cea mai mare producţie la hectar şi trebuie să 
facem totul să realizăm aceasta. Sigur, planul de 4.000 kg/ha 
în medie pe țară nu se va realiza. 

Tov. Elena Ceauşescu: Acum au tot ce le trebuie, au 
irigații, au îngrăşăminte”7%. 

Aveau şi medalii. Ca să-i mobilizeze pe mecanizatori, 
zootehnişti şi specialişti, printr-un decret al Consiliului de Stat 
s-a instituit titlul de Erou al Noii Revoluții Agrare. Întâiul care 
l-a primit, în octombrie 1986, de Ziua Recoltei, a fost nimeni 
altul decât Nicolae Ceauşescu. În vara anului următor s-a 
instituit medalia jubiliară „25 de ani de la încheierea colecti- 
vizării agriculturii”. Safteaua i-a făcut-o tot Ceauşescu. 

Cu Festivalul Naţional „Cântarea României” şi cu „Da- 
ciada”, monopol a pus secretarul general şi pe timpul liber al 
românilor. La lucru aud mereu că muncesc după indicațiile lui 
Ceauşescu, se plângea Bulă, eroul bancurilor din epocă. Oraşul 
e plin de portretele lui Ceauşescu. Vin acasă, dau drumul la 
radio şi televizor - tot Ceauşescu! Mi-e foame, vreau să des- 
chid o conservă şi mă ia groaza. Dar dacă-i ...tot Ceauşescu?! 
Aceasta era starea de spirit a românilor suprasaturați de 
omniprezenţa lui în viaţa lor. 


Deținuți, mândria țării 

Omul nou „încremenise în proiect”, după o uzitată expresie 
post-comunistă. În compostul societății socialiste multilateral 
dezvoltate, mentalul românesc, modelat de tradițiile peşcheşu- 
lui şi clanurilor fanariote, a rodit bogat. În pofida, sau poate că 
tocmai prin înmulțirea restricțiilor. Azi ar părea o glumă de 1 
aprilie, dar tocmai de ziua păcălelilor din 1983 s-a promulgat 
legea înregistrării maşinilor de scris... Proprietarii aveau obli- 
gația să prezinte miliției, anual, probe de scris. Adio, apeluri şi 
manifeste ca-n vremea ilegaliştilor comunişti! Adio, literatură 
samizdat ca la ruşi, cehi sau polonezi! 

Penuria alimentelor, medicamentelor, cosmeticelor, condi- 
mentelor ş.a.m.d. a generat o formidabilă piață neagră. Se tran- 
zacționau servicii, influenţă şi bunuri, îndeosebi sustrase din 
proprietatea socialistă. Tripla calitate a oamenilor muncii de pro- 
ducători, proprietari şi beneficiari incita angajaţii la „sabotarea“ 

programului comunist. Agresiunea creştea pe măsura frus- 
trările. În anii 80 societatea românească nu parcurgea doar 
crize energetice şi alimentare, ci şi o gravă criză morală. Una 
spuneau, alta gândeau şi făceau românii. Propaganda a poten- 
țat duplicitatea oamenilor, conducând la ceea ce Alexandr 
lakovlev a numit o „schizofrenie de masă” a ţărilor cu regi- 
muri comuniste”. 

Disciplina la locul de muncă, atâta cât fusese, s-a dus de 
râpă. Dacă şefii direcţi reproşau absenţele, întârzierile sau con- 
sumul de alcool, muncitorii replicau cu pierderile provocate 
de întreruperile de curent şi penuria de materii prime, frigul 
insuportabil de-acasă şi de la servici. Locul de muncă fiind 
garantat, sancțiunile nu duceau la efectul scontat. Pentru 
încălcarea Decretului 400 care interzicea consumul de băuturi 
alcoolice şi fumatul la locul de muncă, în 1982, doar în indus- 
tria chimică s-au aplicat 14.000 de sancțiuni şi s-au trimis în 
judecată 6.600 de angajați”?. Infracțiunile n-au scăzut însă. 

Cenuşiul cotidianului l-a colorat însă bancul politic, înflori- 
toarea specie a folclorului românesc din acei ani. Creaţie ano- 
nimă şi tot atât de populară ca „frunza verde”, Bulă a fost 
„disidentul” numărul unu al României socialiste. La întrebarea 
ce-nseamnă PCR, Bulă răspundea „pile, cunoştinţe şi relaţii”. 
Bulă urca pe clădirea şcolii „ca să aibă liceul la bază” şi anunţa 
revenirea Margaretei Pâslaru din America ca să-şi ridice rația 
de zahăr şi ulei pe luna în curs. Bulă vorbea la învățământul 
politico-ideologic despre „societate socialistă multilateral în- 
fundată” şi definea legea ca zvon aprobat unanim de Marea 
Adunare Naţională. Bulă avertiza că dacă spui braşoave, vei 
fi... doljenit! Simpaticul personaj bântuia țara cu voia Securită- 
ţii având rolul de vidanjor al cazanului clocotind sub presiune. 

Se zice că, printre meritele lui Bulă ar fi fost şi titlul de lau- 
reat al Festivalului Naţional „Cântarea României”: interpre- 
tase, ca prim solist al unui cor de puşcăriaşi, marşul patriotic 
Deținuți, mândria țării. Bancul apăruse în climatul grațierilor 
epocii de aur. Comunicatele publice nu specificau nici numărul 

deținuților grațiați, nici infracțiunile de săvârşirea cărora erau 
iertați. Dar actele de clemenţă surveneau des, motivate de 
apropierea unor sărbători sau aniversări politice. Oamenilor 
muncii merituoşi nu li se acordau atunci prime, dar infractorilor 
li se făcea darul libertății. Astfel că amnistia apărea ca expresie 
a simpatiei regimului față de hoţi şi ucigaşi. 

Altfel stăteau însă lucrurile în bucătăria partidului. În oc- 
tombrie 1987, bunăoară, Ceauşescu a propus CPEx spre 
aprobare un decret al Consiliului de Stat. Prin el se amnistiau 
toți condamnații cu pedepse de până la 5 ani închisoare, se 
reduceau cu o treime pedepsele de 5-8 ani închisoare şi cu o 
cincime condamnările de 8-10 ani. „Să fie cu un prilej”, au zis 
Ceauşeştii 7%. Iar acesta s-a nimerit a fi” apropierea” celei de-a 
40 aniversări a Republicii”. După obicei, n-au fost discuții, ci 
accept unanim, şedinţa isprăvindu-se în 5 minute. Dar docu- 
mentaţia strict-secretă a decretului prezintă starea de infracțio- 
nalitate a societății româneşti. Codul eticii şi echităţii socialiste şi 
toate măsurile de formare a conştiinţei socialiste n-au dat 
roadele aşteptate. 

Raportul semnat de Tudor Postelnicu, ministrul Internelor, 
informa că deținuții şi-au realizat planul lor de producție pe 
anul precedent şi pe lunile anului în curs, obținând venituri 
suplimentare (866 milioane lei). Dar efectivul lor se ridicase la 
66.346, depăşind cu o treime capacitatea penitenciarelor şi a 
şcolilor de reeducare. Cu dificultățile aferente de cazare, 
hrană, folosirea forței de muncă şi pericole de epidemii. Se 
propunea, în consecință, grațierea a 34.000 dintre ei7%. 

În ansamblu, aproape jumătate dintre infracțiuni intrau în 
categoria contra persoanei şi a avutului personal (7.500 omo- 
ruri, 4.215 violuri şi 9.227 furturi). Şi sensibil mai puţine in- 
fracțiuni contra avutului obştesc?%. Raportul acesta absolut ne- 
concordant cu realitatea a fost rezultatul practicii condam- 
"nărilor la locul de muncă pentru „ciordeala” din fabrici şi din 
agricultura socialistă. Pete de culoare în tabloul infracţiunilor 

sunt condamnările pentru prostituție (75 cazuri) şi pentru 
călătorie frauduloasă pe CFR (93 cazuri)””. 

Nu apar în aceste evidențe nici „marii afacerişti”, condam- 
nați pentru fraudarea statului şi venituri ilicite. Afacerile lui 
Triţă Făniţă, în care se implicase şi Cornel Burtică, unul dintre 
favoriţii lui Ceauşescu, reverberau sub formă de zvonuri. Ori 
satirizate ca-n filmul Secretul lui Bachus, inspirat de afacerea cu 
vinuri perfectată de un anume Ştefănescu. Se zvonea că din 
profiturile rețelei se înfruptase şi unul dintre frații lui Ceau- 
şescu. De aceea ar fi fost atât de repede îngropată prin execuția 
unor vinovaţi”%. 

Deşi, din 1964, în România nu mai existau deținuți politici, 
anumite genuri de infracțiuni mascau condamnările din 
motive politice. În toamna lui 1987, bunăoară, zăceau în închi- 
soare: 5.216 condamnaţi pentru viață paraziiară (adică neanga- 
jare în câmpul muncii) şi încă mai mulți pentru „infracţiuni 
contra autorității”: ultraj (7.124 condamnați) şi trecerea fraudu- 
loasă a frontierei (1.542)%. Alţi 3.175 se făcuseră vinovaţi de 
tulburarea ordinii şi liniştii publice80%, pe temeiul acesta fiind 
condamnați şi protestatarii de la Braşov. Invocând aceeaşi 
cauză - „încălcarea gravă a ordinii publice prin acte teroriste, 
de vandalism şi de distrugere a unor bunuri obşteşti” -, Ceau- 
-şescu a impus starea de necesitate pe întreg cuprinsul țării la 
22 decembrie 198901. 

Ceauşescu era aparte informat şi despre marile „tunuri” 
date proprietății socialiste de oameni ai muncii. În 1987 s-au 
trimis în justiție, după lungi cercetări, doi foşti gestionari din 
Pasajul Victoria, pe nume lon Bănicioiu şi Gheorghe Godeanu 
care într-o rețea de 50 de angajați reuşiseră, prin diminuarea 
cantității de şuncă de pe sandviciuri, să bage în buzunar 18 
milioane de lei. În aceeaşi perioadă, un grup de şase angajaţi ai 
Întreprinderii Tractorul Braşov furaseră şi vânduseră piese în 
valoare de 2,615 milioane lei.%2 Pentru venituri ilicite se afla în 
închisoare şi fostul bun prieten al lui lon Mihai Pacepa, 
general-maior Eugen Luchian. Acesta îşi construise o vilă la 

Pucioasa evaluată la 700-800.000 lei şi dispunea de un auto- 
turism Mercedes8%. Pentru un prejudiciu de 20.884 de lei, în 
primăvara lui 1983, un nefericit agronom din Giurgiu aştepta, 
în schimb, executarea condamnării la moarte. Nu reuşise să 
adune recolta de pe-o parcelă de porumb la termenul stabilit 
de organele superioare. Şi o incendiase?%. Nici despre aseme- 
nea fapte senzaţionale, în spațiul public nu se difuzau infor- 
mații. 

În tabloul faptelor antisociale din epocă, precizări aparte 
merită frontieriştii care-şi riscau viața ca să scape din propria 
țară. Grănicerii aveau ordin să tragă dacă nu se supuneau 
somației. Fuga din România comunistă poate fi apreciată ca 
formă extremă de protest politic şi risc asumat. Mai numeroşi 
decât condamnațţii au fost norocoşii care înşelaseră vigilența 
grănicerilor ajungând în lugoslavia şi de acolo mai departe 
spre lumea liberă. S-a creat însă, în 1988, altă situație deosebită 
la granița vestică. Guvernul maghiar a anunţat că nicio per- 
soană nevinovată nu va fi returnată în România. Astfel că în 
primăvara lui 1989, oficialii de la Budapesta sesizau prezenţa a 
peste 15.000 imigranţi, veniți din estul frontierei lor. Şi 
reclamau dificultățile găzduirii şi întreținerii acestora (170-200 
forinți, zilnic, de fiecare imigrant)s5. Ungaria a prezentat 
această situație Comisiei Drepturilor Omului de la ONU. În 
martie 1989, Comisia a adoptat - cu 21 voturi pentru şi 7 
împotrivă - o rezoluție prin care solicita anchetarea respectării 
drepturilor omului în România. În favoarea lui Ceauşescu 
votaseră China, Cuba, Etiopia, Bangladesh, Pakistan, Somalia 
şi Sri Lanka. Unanim contra politicii sale s-au pronunţat țările 
frățeşti din CAER şi din Tratatul de la Varşovia806. 

Dar fuga cetățenilor din țară n-a pus-o niciodată Ceauşescu 
în discuția conducerii partidului. Nici n-a fost abordată în 
discursul public. 


208 | VIAȚA LUI CEAUŞESCU 


NOTE: 


74 Alexandre Dorozynsky, Eu Vladimir Ulianov zis Lenin, Bucureşti, Pro Editură 
şi Tipografie, 2001, p. 257. 

715 Lavinia Betea, Psihologie politică. Individ, lider, mulțime în regimul comunist, 
laşi, Editura Polirom, 2001, pp. 84-87. 

716 Cel de-al XIII-lea Congres al PCR s-a ţinut în zilele de 19-23 noiembrie 1984. 
717 ANIC, fond CC al PCR - Secţia Cancelarie, dosar 40/1984, f. 2. 

"8 Ibidem, f. 6. 

719 Ibidem. 

720 Ibidem. 

21 Ibidem. 

72 [bidem, f. 2. 

723 Scrisori expediate de Alexandru Tănase din Mitocu Dragomirnei - Suceava 
şi de ilegalistul S. Wexler din Piatra-Neamţ, ANIC, fond CC al PCR - Secția 
Cancelarie, dosar 83/1984, ff. 3-6. 

724 Semnatar Ion |. Enescu din Mărunţelu - Olt, ANIC, fond CC al PCR - Secția 
Cancelarie, dosar 83/1984, f. 20. 

725 Scrisori expediate de Ion Călăpancea din Bucureşti şi Dumitru Cloţan din 
Iaşi, ANIC, fond CC al PCR - Secţia Cancelarie, dosar 83/1984, ff. 23-24. 

725 Semnatar lonel Isai din Oradea, ANIC, fond CC al PCR - Secția Cancelarie, 
dosar 83/1984, f. 25. 

727 Semnatar Constantin Ştefan Şelaru din Bucureşti, ANIC, fond CC al PCR - 
Secţia Cancelarie, dosar 83/1984, f. 33. 

728 Semnatar prof. univ. dr. |. Nicolae-Văleanu, Catedra de Economie politică a 
ASE, ANIC, fond CC al PCR - Secția Cancelarie, dosar 83/1984, f. 34. 

729 Semnatar Petre Gheorghe din Drăgăneşti — Prahova, ANIC, fond CC al PCR 
- Secția Cancelarie, dosar 83/1984, f. 4. 

73 CPEx-ul (de la 45 la 48 de membri) şi Comitetul Central (446 membri), 
proporțional cu armata partidului (3.440.000 comunişti). Consiliul Naţional 
pentru Studierea Arhivelor Securității, Membrii CC al PCR 1945-1989. Dicţionar, 
coordonator Florica Dobre, Studiu introductiv Nicoleta lonescu-Gură, 
Bucureşti, Editura Enciclopedică, 2004, p. 21. 

%t Nicolae Ceauşescu, Raport la cel de-al XIII-lea Congres al Partidului Comunist 
Român, Bucureşti, Editura Politică, 1984, p. 38. 

72 Adam Burakowshi, Dictatura lui Nicolae Ceauşescu, 1965-1989. Geniul 
Carpaților, laşi, Editura Polirom, 2011, p. 294. 

73 Denumirea acestuia a fost schimbată în Frontul Democraţiei şi Unității 
Socialiste în 1980. 

7%4 Realegerea lui Nicolae Ceauşescu în funcția de preşedinte al RSR s-a făcut în 
sesiunea MAN din 28-29 martie 1985. 

7% Conform semnăturilor de pe scrisoarea adresată lui Nicolae Ceauşescu 
acesta a fost compus din Cristofor I. Simionescu, Şerban iţeica, loan M. 
Anton, George Ciucu (ultimele două semnături fiind indescifrabile). ANIC, 
fond CC al PCR - Secţia Cancelarie, dosar 74/1984, f. 44. 








TIRANUL | 209 


7% ANIC, fond CC al PCR - Secţia Cancelarie, dosar 74/1984, f. 43. 

737 Vezi Lavinia Betea (coord.), Cristina Diac, Florin Răzvan Mihai, Ilarion in, 
Viaţa lui Ceauşescu. Fiul Poporului, vol. 2, Bucureşti, Editura Adevărul Holding, 
2012, pp. 143-145. 

7% Dan Berindei, Isfona Academiei Române (1866-2006), Bucureşti, Editura 
Academiei Române, 2006, p. 365. 

7% Ibidem, p. 389. 

74 Elena Ceauşescu a fost primită în Academie în 1974 în tripleta ferninină Ana 
Aslan, Elena Ceauşescu şi Zoe Dumitrescu-Buşulenga şi împreună cu 
nomenklaturiştii Miron Constantinescu, Manea Mânescu, Mihail Florescu, 
Suzana Gâdea şi Ladislau Banyai. 

41 La 26 decembrie 1989, a doua zi după execuţiea Ceauşeştilor, academicienii 
s-au întrunit într-o sesiune extraordinară pentru a-i exclude din rândul lor. În 
februarie 1990 l-au exclus şi pe „„acolitul“” Manea Mănescu. Şi după doi ani au 
pus punct şi carierei de savantă a Suzanei Gâdea, consecință a „clarificării“ 
aduse de condamnarea pronunțată, în cazul ei, de Curtea Supremă de Justiție. 
72 ANIC, fond CC al PCR - Secţia Cancelarie, dosar 30/1985, ff. 73-75. | 
243 În mai 1984 Canalul Dunăre - Marea Neagră era, ca mărime, al treilea canal 
de navigație din lume. 

74 Anneli Ute Gabanyi, Cultul lui Ceauşescu, laşi, Polirom, 2003, p. 51. 

745 Petre Opriş, Ceauşescu şi demolările: 1989, 1977, 1968, în „Scînteia. Jurnalul 
României - Acum 20 de ani” (supliment al ziarului „Jurnalul Naţional”), 21 
mai 2009. 

745 Gheorghe Leahu, „Martor al demolării Bucureştilor”, în „Analele Sighet 10. 
Anii 1973-1989: Cronica unui sfârşit de sistem”, Bucureşti, Fundația Academia 
Civică, 2003, p. 492. 

747 Ibidem, p. 494. 

745 Regina Noor, Calea spre credință. Memorii, Bucureşti, Editura RAO, 2008, pp. 
43-44. 

7% ANIC, fond CC al PCR - Secția Cancelarie, dosar 43/1984, ff. 2-4. 

750 [bidem, f. 4. 

7%! Canalul navigabil Dunăre-Bucureşti se proiectase pe lungimea de 78 km şi 
la costul de patru miliarde lei. 

„72 Datorită noului canal, se proiecta irigarea unei suprafețe de 107.000 ha, 
scoaterea de sub inundații a peste o sută de mii de hectare din bazinul 
Argeşului, apărarea unui număr de 28 localități de inundații şi redarea a 620 
ha silviculturii. Pe Argeş urmau să se construiască cinci hidrocentrale cu o 
putere instalată de 566 GWh. Valoarea estimativă a lucrărilor se cifra la 51, 7 
miliarde lei. 

7% ANIC, fond CC al PCR - Secţia Cancelarie, dosar 43/1984, ff. 12-15. 

74 Legendele acestea au fost alimentate la începutul anilor “90 şi în scopul 
distragerii atenţiei de la profiturile oneroase obținute din vânzarea lor de către 
anumiţi decizionali. Nemaifiind bani şi interes pentru finalizare în regimul 
proprietății de stat au fost vândute unor întreprinzători străini care le-au finisat 
şi utilizat ca mall-uri. 

25 În fiecare urmau să funcționeze 4-6 magazine pentru produsele din carne, 4- 
5 magazine pentru peşte, 3-5 magazine cu preparate culinare şi mezeluri, 2-5 


210 | VIAȚA LUI CEAUŞESCU 


magazine de pâine, un bufet cu autoservire, 2-3 magazine pentru lactate şi 
brânzeturi, 6-14 locaţii pentru vânzarea de legume şi fructe. 

75% Petre Opriş, Ceauşescu dixit: Din cauza unei singure nunți, 40.000 oameni au 
rămas fără carne, în „Scînteia. Jurmalul României - acum 20 de ani” (supliment 
al ziarului „Jurnalul Naţional”), 20 octombrie 2009. 

757 Comunicat asupra şedinței CPEx din 31 martie 1989, în „Scînteia“, 1 aprilie 
1989. 

7% ANIC, fond CC al PCR - Secția Cancelarie, dosar 77/1989, f. 162. 

75 Interviul autorului cu Constantin Olteanu, 8 iulie 2009. 

76 ANIC, fond CC al PCR - Secţia Cancelarie, dosar 106/1986, f. 2. 

7% Lavinia Betea, Agenda Elenei Ceauşescu, în „Scînteia. Jurnalul României — 
acum 20 de ani” (supliment al ziarului „Jurnalul Naţional”), 16 august 2009. 

76 Silviu Curticeanu, Mărturia unei istorii trăite, Bucureşti, Editura Albatros, 
2000, pp. 318-319. 

7% Plenara CC al PCR s-a desfăşurat în ailele de 23-24 mai 1986. 

7% ANIC, fond CC al PCR - Secţia Cancelarie, dosar 2/ 1987, f. 49. 

75 Jbidem, f. 51. 

766 bidem, f. 48. 

76 Anunţul a fost făcut la 3 martie 1988 cu prilejul celei de-a IV-a conferințe a 
preşedinţilor consiliilor populare. 

7 Toma Roman jr., Ceauşescu văzut de aproape, Bucureşti, Editura Curtea Veche, 
2008, p. 57. 

769 Interviul autorului cu Constantin Neacşu, fost primar la Scorniceşti (1979- 
1989, 1996-2000), octombrie 2011. 

7% Kialto Szo propune minorității maghiare un plan pentru era post-Cenuşescu, în 
„Scînteia. Jurnalul României - acum 20 de ani” (supliment al ziarului „Jummalul 
Naţional”), 31 martie 2009. 

7n Laure Hinckel, Naşterea oficială a Operațiunii Satele Româneşti, în „Scînteia. 
Jurnalul României - acum 20 de ani” (supliment al ziarului „Jurnalul 
Naţional”), 3 februarie 2009. 

772 Frances Stonor Sauders, Qui mene la danse? La CIA et la guerre froide culturelle, 
Paris, Editions Denoel, 2003, p. 328. 

773 Acesta va fi travestit curând după moartea Ceauşeştilor într-o altă 
interpretare propagandistică: ajutoarele au venit pentru suferinţele românilor 
în epoca de dictatură şi pentru vitejia în revoluție. 

774 Anneli Ute Gabanyi, Cultul lui Ceauşescu, laşi, Editura Polirom, 2003, p. 54. 
7% În ghiduri, Casa Republicii este descrisă drept cea mai mare clădire din 
Europa şi, după Pentagon, a doua din lume. Are o suprafață la sol de 45.000 
metri pătrați şi înălțimea de 86 metri. Cele 11.000 de încăperi dispuse pe nouă 
etaje au o suprafață totală de 400.000 metri pătrați utili. 

776 Silviu Curticeanu, Mărturia unei istorii trăite, Bucureşti, Editura Albatros, 
2000, pp. 324-326. 

777 ANIC, fond Gospodăria de partid - Cabinet Naş Leon, FN/1988, ff. 1-2. 

7% Lavinia Betea, Ultimul 23 August, în „Scînteia. Jurnalul României — acum 20 
de ani” (suplimental ziarului „Jurnalul Naţional”), 21 august 2009. 

7» Creşterile erau însemnate: cu - 8.000 de bovine, 15.000 de porcine şi cu 
60.000 de ovine. ANIC, fond CC al PCR - Secţia Cancelarie, dosar 15/1984, f. 
12. 


TIRANUL 211 


70 ANIC, fond CC al PCR - Secţia Cancelarie, dosar 15/1984, f. 13. 

781 Ibidem. 

782 Ibidem, ff. 2-3. 

783 Ibidem, dosar 98/1987, f. 10. 

74 ANIC, fond CC al PCR - Secţia Cancelarie, dosar 98/1987, f. 11. 

7%%5 Silviu Curticeanu, Mărturia unei istorii trăite, Bucureşti, Editura Albatros, 
2000, pp. 190-191. 

7% Maria Dobrescu, La curtea lui Ceauşescu. Dezvăluirile Suzanei Andreiaş despre 
viața de familie a cuplului prezidențial, Bucureşti, Editura Amaltea, 2004, pp. 114- 
115. 

787 Ibidem, p.134 

7 Interviul autorului cu lt. col. (r) Ion Chiţoiu, fost aghiotant al Elenei 
Ceauşescu, 11 aprilie 2014. 

7 Vezi Lavinia Betea (coord.), Cristina Diac, Florin-Răzvan Mihai, Ilarion Țiu, 
op. cit., pp. 102-119. 

7% ANIC, fond CC al PCR - Secţia Cancelarie, dosar 43/1984, f. 20. 

7% Alexandr lakovlev, Ce vrem să facem din Uniunea Sovietică. Convorbire cu Lilly 
Marcou, Bucureşti, Editura Humanitas, 1991, p. 201. 

2 ANIC, fond CC al PCR - Secţia Cancelarie, dosar 6/1984, f. 18. 

7% ANIC, fond CC al PCR - Secţia Cancelarie, dosar 61/1987, f. 2. 

79% Ibidem, f. 46. 

7% Ibidem, ff. 27-28. 

7% Ibidem, ff. 29-30. 

79 Ibidem, f. 30. 

7% Pentru infracțiunile în dauna proprietății obşteşti cu pagube peste 100.000 
lei se putea aplica şi pedeapsa cu moartea. 

7% ANIC, fond CC al PCR - Secţia Cancelarie, dosar 61/1987, ff. 29-30. 

800 [bidem, f. 30. 

81 Joan Scurtu, Istona românilor de la Carol 1 la Nicolae Ceauşescu, Bucureşti, 
Editura Mica Valahie, 2010, p. 72. 

s2 ANIC, fond CC al PCR - Secţia Cancelarie, dosar 3/ 1987, ff. 25-30. 

503 Ibidem, dosar 94/1983, ff. 39-42. 

804 Ibidem, ff. 42-45. 

25 Judith Pataki, Problema fugarilor transilvăneni, în „Scînteia. Jurnalul României 
- acum 20 de ani” (supliment al ziarului „Jurnalul Naţional”), 24 februarie 
2009. 

806 Creşte izolarea pe plan internațional a României, în „Scînteia. Jurnalul României 
- acum 20 de ani” (supliment al ziarului „Jurnalul Naţional”), 31 martie 2009. 


9 
NU şi NU la perestroika 


Timpul reformatorilor - Deng Xiaoping şi Gorbaciov 

rogramul comunist insistase pe superioritatea orându- 
p: care dă tuturor cetățenilor un loc de muncă. În timp, 

şi acest principiu a produs efecte negative: economie 
extensivă cu o productivitate redusă, supraconsum de energie, 
planificare rigidă. Cu termenul la scadenţă, „pariul” lui Hruş- 
ciov de-a ajunge din urmă statele imperialiste dezvoltate în 
1980 îi umplea de ridicol pe urmaşii săi. Căci în cincinalul 
1981- 1985 productivitatea industriei sovietice a fost de patru 
ori mai mică decât aceea din Occident”. Criza petrolului din 
1973 a închis „cele trei decenii glorioase” post-belice şi pentru 
țările dezvoltate. Acestea au intrat curând în era celei de-a treia 
revoluţii industriale, dezvoltând tehnologia comunicaţiilor, 
electronicii şi informaticii. Curentul mondializării se face 
simțit, din a doua jumătate a anilor 70, prin companiile multi- 
naționale, modermizarea mijloacelor de transport şi comuni- 
care care uşurează ca-ntr-o poveste legăturile dintre locuitorii 
planetei. Tehnologia mediatică transforma lumea într-un uriaş 
„sat planetar”, după expresia lui Marshall McLuhan. 

Până-n 1989, principalul partener european al Chinei a fost 
România80. România primea credite cu dobândă mică, dar 
mai ales importa şi exporta arme şi tehnică militară în China 
încă de la începutul anilor 70%%. Dar pentru normalizarea 
relațiilor acesteia cu URSS, Ceauşescu pleda şi în anii 80, după 
cum arată discuţiile sale cu Hu Iaobangt!0. Înainte de refor- 
mele sovietice, chinezii inițiaseră un amplu ciclu de schimbări. 
După eşecul Marelui Salt Înainte, tabăra pragmaticilor sau a 

experților, reprezentată de Deng Xiaoping şi de Ciu Enlai îşi 
făcea simțită influența. Dar Deng Xiaoping a suportat represa- 
liile gărzilor roşii şi închisoarea sub acuza de restaurator al capi- 
talismului. După moartea lui Ciu Enlai, în ceremoniile de oma- 
giere a lui, sub presiune populară, Deng a fost eliberat deve- 
nind principalul artizan al reformei. China, spunea el, se află 
în stadiul primar al socialismului, adaptat specificului națio- 
nal. Dar socialismul nu ar trebui să fie o nivelare prin sărăcie şi 
nici decuplare de la lumea exterioară. Nu contează dacă o 
pisică e albă sau neagră, ci dacă prinde şoareci, a fost butada 
prin care Deng Xiaoping şi-a declarat pragmatismul. Progra- 
mul „economiei socialiste de piață” se aplica prin „cele patru 
direcții de modernizare” - agricultura, industria, ştiinţa - teh- 
nologia şi armata - introdus mai înainte de către premierul 
Ciu Enlai. 

Deng Xiaoping a început o primă etapă de reforme, în 1978, 
cu agricultura. Comunele populare au fost decolectivizate şi 
ogoarele redate țăranilor. Iniţiativa privată n-a fost îngrădită 
decât de obligația predării cotelor către stat. În industrie s-a pus 
accentul pe productivitate, introducerea tehnologiilor şi ma- 
nagementului de vârf, dar şi pe stimularea cointeresării materiale. 
S-a extins de asemenea sistemul de servicii. Mulţi tineri au 
plecat la studii în străinătate. lar ţara s-a deschis investițiilor 
străine prin crearea unor zone libere. Unele decizii au fost 
inspirate din succesele „Tigrilor din Estul Asiei” (Taiwan, Hong 
Kong, Singapore şi Coreea de Sud), altele din experimentele 
unor lideri locali. Spre deosebire de modelul perestroika, refor- 
mele chinezeşti s-au făcut de jos în sus şi se bazau pe mecanis- 
mele pieţei. 

A doua etapă reformatoare a început în 1984 şi s-a încheiat 
în 1993 ducând la privatizarea micilor întreprinderi şi la scă- 
derea intervenției guvernului în sectorul industrial. Corupţia 
şi inflația au determinat însă protestele din Piaţa Tian an Men 
din 1989. Exact acolo unde mulțimea ceruse eliberarea lui 
Deng Xiaoping, acelaşi lider a ordonat masacrul protestatarilor 

care solicitau şi reformarea vieţii politice. Reformele au 
asigurat însă Chinei o creştere anuală constantă de 9-10 %. 
Acesta a fost începutul „miracolului chinezesc”. 

Spre deosebire de prietenii chinezi care se îngrijorau mai 
curând de deviația spre stânga decât de cea către dreapta, 
Ceauşescu a rămas neclintit în ideea proprietății de stat, a 
evidenţei şi controlului coordonate de el cu ajutorul nevestei. 

Dacă față de Gorbaciov, liderul român avea o profundă 
neîncredere şi antipatie, iar față de Moscova complexul fratelui 
mai mic, de neînțeles rămâne opacitatea lui la clopotele marii 
schimbări trase la Pekin. Deşi relațiile cu chinezii s-au men- 
ținut excelente8!1. Dar el, pe calea lui, spera să ajungă în comu- 
nism înaintea şi a sovieticilor, şi a chinezilor. 

În CPEx nu s-au stenografiat comentarii asupra schim- 
bărilor de la Kremlin din anii 80. La decesele lui luri Andro- 
povs12 şi Constantin Cernenko8!5, acestea s-au rezumat la ches- 
tiuni de protocol. La 11 martie 1985, în fruntea comuniştilor 
sovietici a venit Mihail Sergheevici Gorbaciov. Relaţiile dintre 
liderii americani şi cei sovietici au determinat periodizarea 
anilor 80 în două etape distincte: înainte şi după Gorbaciov. 

Prima întâlnire dintre Ceauşescu şi noul conducător s-a pe- 
trecut după tipic, la funeraliile predecesorului. Povestea unei 
întâmplări cu tâlc a circulat printre gazetarii bucureşteni. „E, 
cum a fost?”- l-au întrebat scînteiştii pe Constantin Mitea după 
Moscova. „Până acuma i-am îngropat noi pe ei, ăsta ne îngroapă 
el pe noi“, a glumit premonitoriu consilierul lui Ceauşescu8!4. 

Mai tânăr decât Ceauşescu cu 13 ani, Gorbaciov întruchipa 
profilul unei dorite generații noi în nomenklatura sovietică. Se 
formase în maniera clasică a activistul sovietic de după război. 
Promovat în Konsomol, din facultate, de pe aripile acestuia 
aterizase lin în structurile teritoriale de vârf ale partidului. 
Ajuns în fruntea PCUS ca protejat al lui luri Andropov, şi-a 
asumat rolul de “pedagog social”, după expresia lui Andrei 
Graciov, fostul său purtător de cuvânt. Disimularea, caracterul 
influenţabil, simţul redus al responsabilității şi „harul” de-a 

ascunde realitățile neplăcute sub torentele „limbii de lemn” le 
moştenise de la predecesori 815. Ca şi-n alte dăți de impas a sta- 
tului sovietic, Gorbaciov a revenit la moştenirea lăsată de 
Lenin. Perestroika - tradusă în limba română prin restructu- 
raret!6 - s-a dorit a fi o restaurație a idealurilor leniniste. În plan 
economic a reluat NEP, iar în plan politic s-a revenit la con- 
ducerea partidului şi a țării de către intelectuali (a/2dernocrația), 
competența devenind un cuvânt-cheie. Intelectualii sunt priviți 
acum ca arhitecți ai restructurării. Celălalt cuvânt cheie a fost 
consensul politic, bazat pe „valorile umane comune” 877. 

Dar „incubatoarele perestroikăi” fuseseră amenajate de 
către Iuri Andropovl8. Fostul şef al KGB cunoştea bine şubre- 
zenia construcției socialiste51%. Loainca glasnost (transparență), 
inspirată din teza leninistă a reflectării realității, o lansase 
Constantin Cernenko la semicentenarul primului congres al 
scriitorilor sovietici. Gorbaciov le-a preluat. | 

Dintru-început s-a văzut că noul lider sovietic şi Ceauşescu 
n-au chimie împreună. În aprilie 1985, bunăoară, la aniver- 
sarea a 30 de ani de la înființarea Tratatului de la Varşovia, 
Gorbaciov a amintit în cuvântarea sa despre Europa - casa 
noastră comună. La care, Ceauşescu a replicat imediat: 
„Depinde la ce etaj locuieşte fiecare!”, după mărturia gen (r) 
Constantin Olteanu, atunci ministru al Armatei520. 

După prăbuşirea comunismului, Gorbaciov a declarat în 
memoriile sale că impulsul declanşării restructurării i l-a dat 
catastrofa de la Cernobilă21. Aceasta îl obligase la un examen 
de conştiinţă. 


Restructurarea în CAER şi în Tratatul de la Varşovia 


Caracterizat ca „joc cu scor nul” de către Pascal Boniface82, 
„războiul rece” antrenase URSS şi SUA într-o infernală cursă a 
înarmării. Atunci când una dintre ele a venit cu propunerea 
cooperării pe baza intereselor comune ale umanității, a fost un 
fapt de senzație. Dar semnele de pace făcute de Gorbaciov 
celuilalt lagăr au fost privite, la început, cu mefienţă. Aflaţi cu 

câțiva paşi înaintea Uniunii Sovietice în materie de tehnică 
militară, americanii şi-au închipuit pe drept cuvânt că sovie- 
ticii, înglodaţi în greutăți economice, nu mai pot ține pasul în 
competiţie. 

Ecoul noului curs sovietic în negocierile cu americanii a 
ajuns la Bucureşti în toamna lui 1985 sub forma unei informări 
a lui Gorbaciov către partenerii din Tratatul de la Varşovia. 
Eduard Şevarnadze, şeful diplomaţiei sovietice se întâlnise, la 
Casa Albă, cu preşedintele Ronald Reagan şi cu secretarul de 
stat George Schultz. În numele coexistenței paşnice, partea so- 
vietică propunea relaţii „constructive, stabile” între cele două 
lagăre cu scopul ameliorării situației mondiale. Ca bază a 
negocierilor, Gorbaciov venise cu propuneri concrete: interai- 
cerea totală a armamentelor cosmice şi retragerea rachetelor 
americane cu rază medie de acțiune din Europa, Tratatul de la 
Varşovia urmând să le menţină doar în paritate cu cele din 
Franţa şi Marea Britanie824. 

De-aici încolo, cu cât vor avansa negocierile dintre capii 
celor două super-puteri, cu atât erijarea lui Ceauşescu în 
ipostaze de pacificator şi promotor al dezarmării vor fi privite 
ca mai lipsite de realism. Ridicole chiar. În amiciția nouă cu so- 
vieticii, americanii i-au tratat pe străini în consens cu perceptul 
duşmanii prietenilor noştri sunt şi ai noştri. 

Schimbarea de macaz a politicii sovietice a devenit publică 
la Congresul al XXVII-lea al PCUS din februarie-martie 1986. 
Gorbaciov a criticat atunci deschis linia brejnevistă procla- 
mând revenirea la principiile leniniste prin restructurare şi 
transparență. Probabil că şeful delegaţiei româneşti la acel 
congres n-a dat mare importanţă anunţurilor sale. Pe temeiul 
ţapului ispăşitor, fiecare nou conducător arunca vina asupra 
precedentului. De altfel, Ceauşescu se purta destul de ofen- 
sator cu liderii sovietici, arogându-şi rol de patriarh al mişcării 
comuniste. La ultimele congrese sovietice, asista doar la şe- 
dința de deschidere. Îşi ocupa locul în preaidiu şi părăsea 
Moscova după ce-şi rostea discursult?. Lăsa astfel impresia, 

jignitoare pentru gazde, că responsabilitățile sale depăşeau în 
importanţă congresul partidului-părinte al revoluției proletare. 

Nu doar românilor, ci tuturor cetăţenilor din lagărul socialist 
li s-a ascuns adevărul despre starea economiei etatizate şi pla- 
nificate. Se pare însă că puțin înainte de moarte, Lenin desco- 
perise cumplita criză a combustiei umane într-o societate a 
egalității şi garantării locului de muncă. „N-a ieşit. Ei nu vor să 
muncească”, i s-ar fi confesat acesta scriitorului Maxim Gorki 
referindu-se la cetățenii sovietici826. 

Ca şi Ceauşescu, nici ceilalți lideri comunişti nu informa- 
seră poporul în numele căruia guvernau asupra împrumutu- 
rilor externe contractate. Presa comunistă înfățişa mastodonții 
industriali şi noile tehnologii puse în funcțiune ca rezultatul 
exclusiv al energiilor inovatoare autohtone. În anii 70, românii 
invidiau traiul bun al ungurilor. „Socialismul gulaşului” li se 
părea vecinilor expresia excepțională a manageriatului lui 
Janos Kadar. 

La începutul anilor 80 însă, situația țărilor din CAER era 
dramatică. Şi nu doar a lor. În 1982, criza datoriilor lumii a 
treia s-a declanşat datorită încetării rambursării datoriei ex- 
terne de către Mexic. Ajunse la scadenţă, împrumuturile luate 
de la imperialişti impuneau o serioasă analiză a situației 
datornicilor. Reprezentanţii la cea de-a 42-a şedinţă a CAER, 
organizată la Bucureşti în noiembrie 1986, au recunoscut că 
investițiile care înghițiseră creditele externe n-au dus nici pe 
departe la rezultatul scontat. 85 % din maşinile şi utilajele li- 
vrate reciproc între frați se situau sub nivelul tehnicii mo- 
derne2. Într-un asemenea ceas al adevărului însă, emisarul 
României, premierul Constantin Dăscălescu fusese mandatat 
să expună „pe larg” concepția lui Ceauşescu!8% Lesne de 
imaginat perplexitatea auditoriului. 

Orb şi surd la trâmbiţele adevărului s-a dovedit Ceauşescu 
şi la şedinţa convocată de Gorbaciov la Moscova, în noiembrie 
1986. Acolo s-a pus, deschis, chestiunea reformării după mo- 
delul gorbaciovist. „O discuţie fără precedent şi deosebit de 

rodnică”, a caracterizat-o şi liderul sovietic, întrevăzând 
mişcarea de „înnoire a socialismului” ca „un drum greu, de 
munte” 829. 

Expunerea lui Gorbaciov a înfățişat neliniştitor tabloul 
lagărului comunist. Se punea problema supraviețuirii sale în lu- 
mea atât de schimbată a sfârşitului de secol XX. În stilul con- 
sacrat al rapoartelor comuniste, a prezentat, întâi, realizările. 
Socialismul dă o treime din producția industrială şi o pătrime 
din venitul naţional al planetei, a spus el. Din anii 50 încoace, 
venitul național al țărilor socialiste crescuse, în medie, de 9, 3 
ori. În timp ce în Comunitatea Europeană de numai 3, 5 ori. În 
bilanțul pozitiv se afla şi paritate militară strategică cu imperia- 
lismul8. „Greutăţile” care debutaseră în a doua jumătate a 
anilor 70, le-a pus în seama dezacordului dintre „realizările 
ştiinţei cu practica, cu avantajele socialismului 83. 

Situația prezentată de Gorbaciov era mai rea însă decât ar fi 
îndrăznit să spere imperialiştii. În primul cincinal al anilor 80, 
țările socialiste s-au dezvoltat de două ori mai încet față de 
aceeaşi perioadă a deceniului precedent. Creşterile medii ale 
venitului național se apropiau tot mai mult de cele ale 
capitalismului. Ajungerea din urmă şi depăşirea imperialismului 
semăna tot mai mult a fantasmă. „Trăim din împrumuturi "82, 
nu s-a sfiit să recunoască, între ai săi, liderul sovietic. 

Această neobişnuită autocritică a unui ţar roşu, a dat tonul 
cuvântărilor. Kadar a arătat fața ascunsă a „socialismului gula- 
şului”: scăderea venitului național, creşterea datoriilor la 11,7 
miliarde dolari, ridicarea prețurilor la intem cu 25 %; „acţiuni 
de destabilizare a Occidentului pe fondul aniversării a 30 de 
ani de la evenimentele din 1956"... ar cetățeanul maghiar, se 
plângea Kadar, „se gândeşte la venituri şi la consum, nu la 
producție“85%. Jaruzelski avea şi mai multe motive de nemul- 
țumire căci datoria Poloniei depăşise 32 miliarde dolari. În 
incapacitate de plată, s-au reeşalonat creditele din anii 1983- 
1987, aproape în totalitate, după 1990. lar „cercurile reacțio- 
nare” nu conteneau să acuze încălcarea drepturilor omului5%4. 

Nici îndepărtata Cubă nu avea motive de mulțumire: Castro a 
deplâns „spiritul corupției” din ţara sa, nerentabilitatea. re- 
exportului de țiței sovietic şi scăderea prețului zahăruluis%5. 

Gorbaciov se referise critic în expunerea sa şi la CAER 
(întâlniri neregulate, festivism, practici anacronice). Rolul de 
„tutore” în care se erijase Uniunea Sovietică, livrând materii 
prime şi ajutoare noilor state socialiste, devenise o „frână“ 
pentru nivelul de trai al cetățenilor săi. Propunea partenerilor 
săi un sistem de relații clădit „pe egalitatea în drepturi, pe 
independenţă, autonomia fiecărui partid, dreptul suveran de 
a-şi rezolva problemele, răspunderea în fața propriului po- 
por“8%. Exact pe formula românilor de la începutul anilor 60! 

Perestroika în CAER urma să conducă la creşterea rolului 
acestui organism supranaţional. lar în interiorul său să funcțio- 
neze un aşa-zis regim al clauzei naţiunii celei mai favorizateS?. 
Să prevaleze însă dezvoltarea industriilor şi tehnologiei de 
vârf. Pentru aceasta propunea coordonarea planurilor cincina- 
le şi pregătirea unei diviziuni intemaționale a muncii pe etape de 
câte 15-20 ani, examinate la fiecare cincinal&. Revenise, 
aşadar, la strategia lui Hruşciov, spulberată de opoziţia lui 
Gheorghiu-Dej. 

Acasă, Ceauşescu a răbufnit imediat în CPEx contra 
restructurării. „Tendinţa generală - integrarea!, a zis el. Până 
acum ceilalți nu au ştiut să lucreze, de acum trebuie să moder- 
nizăm, să restructurăm şi să grăbim integrarea” 8%. 

Deosebit de predecesorul său Hnuşciov, Gorbaciov propu- 
nea însă ca întreprinderile să coopereze direct, eludând cadrul 
birocratic al CAER. Sub formă de multinaționale în domeniile 
videotehnicii, calculatoarelor, autoturismelor de ultimă gene- 
rație, convenind şi asupra unui instrument financiar*0. De 
chestiunile ce țin de CAER, a zis el, să se ocupe primii miniştri 
şi secretarii cu probleme economice. Aceştia, şi nu liderii parti- 
delor, să-şi reprezinte ţările în întrunirile Consiliului81. Clari- 
ficări urma să aducă o nouă întâlnire, la Moscova, cu prilejul 
aniversării a 70 de ani de la Octombrie Roşu&2. 

Propunerile sovietice au fost primite cu entuziasm de parti- 
cipanţi. Unii raportau deja demararea restructurării. Cehoslo- 
vacii se lăudau cu o autonomie mai largă a întreprinderilor“ 
iar polonezii cu trei sute de firme care colaborau direct cu 
omoloage sovietice. Au venit şi cu propuneri noi: o stație de 
televiziune comună%5, anchete comune de sondare a opiniei 
publice&46, reuniuni periodice în CAER ale secretarilor CC cu 
agricultura? şi cu problemele economice %8. În numele țărilor 
sărace, Fidel Castro şi liderul nord-coreean Troung Chinh au 
solicitat continuarea ajutorului frățesc pentru Cuba, Mongolia, 
Vietnam, Laos, Kampuchia şi Coreea de Nord8. 

În partea a doua a reuniunii, Gorbaciov a trecut la chestiu- 
nile blocului militar comunist. S-a arătat nemulțumit şi de rela- 
țiile din Tratat. Greul îl duceau sovieticii care acopereau 9/10 
din totalul cheltuielilor militare, necesarul de materii prime şi 
combustibili. Alocau şi 5% din venitul lor național pentru 
dezvoltarea „ştiinţelor fundamentale”. În consecință, au rămas 
în urma altor țări socialiste la consumul mediu pe cap de locu- 
itor. Dar „soarta păcii este în mâinile socialismului” şi implicit 
cea a întregii lumi85t, a conchis Gorbaciov. Restructurarea Tra- 
tatului urma să se facă pe baza propunerilor sovietice pre- 
zentate la Reykjavik în întâlnirea cu preşedintele american 
Ronald Reagan. Dacă SUA le va respinge, va fi „demascată” 
în media ca „adversară a dezarmării”. Preopinenţii căzuseră 
de acord asupra rachetelor „Pershing” şi a rachetelor de croa- 
zieră în Europa dar nu şi asupra Programul SDI (Iniţiative de 
Apărare Strategică)85%. „Atragerea cercurilor largi din toată 
lumea în ideea propunerilor sovietice” va fi noua strategie a 
Tratatului. Aceasta, spunea Gorbaciov, impune coordonarea 
eforturilor şi acțiunilor tuturor țărilor membres5. 


Opoziția lui Ceauşescu 


Nu şi nu la toate a spus, însă, Ceauşescu plasându-se pe o 
singulară poziţie, deopotrivă riscantă şi ofensatoare. 

În primul rând prin lungimea discursului, egal cu speech-ul 
gazdei. Contrar invitaţiei la realism, liderul român şi-a dat aere 
de cocoş aburcat pe gardul vecinului. Se poate spune, a înce- 
put el, că socialismul intră într-un „stadiu superior de dezvol- 
tare”855. „Istoriceşte” capitalismul şi imperialismul „şi-au trăit 
traiul” iar dispariția lor e „inevitabilă”85%6. Greşelile socialis- 
mului, în opinia lui, au fost ignorarea principiile egalității şi 
suveranității între state, istoria CAER-ului dovedind aceasta8%7. 
Pot fi schimburi de experienţă între partide, dar nimeni nu-şi 
poate impune practicile altuia. Deoarece fiecare conducător 
răspunde în fața poporului şi a partidului său. 

De aici, a trecut la lecţia exemplului românesc. „Noi în 
România spunem că (sic!) construim socialismul cu poporul şi 
pentru popor”8%. În replică la restructurarea pentru relansarea 
economică a CAER, Ceauşescu a oferit modelul românesc al 
democrației socialiste fondată pe „un nou umanism revoluțio- 
nar”. Şi succesele ei: în cei 40 de ani de socialism, în România 
producția industrială a crescut de 111 ori; cea agricolă de patru 
ori; venitul național de 32 de ori iar cel al oamenilor muncii de 8 
ori; 80 % din populație s-a mutat în locuinţe noi80. În vara 
acelui an românii recoltaseră cea mai mare producție de cere- 
ale din istorie (peste 28 milioane tone) 81. A continuat, după 
obicei, cu planurile măreţe: până în 1990 trecerea la un nou sta- 
diu de dezvoltare economico-socială, producția industrială şi 
venitul național urmând să înregistreze creşteri de 40-50%862. 

Restructurarea, se laudă el, pornise în România din 1984 
când s-a introdus salarizarea bazată pe acord global, conform 
principiului socialist „de la fiecare după capacități, fiecăruia 
după muncă”. Întreprinderile pot avea iniţiative în a produce 
mai bine şi mai mult, dar numai pe baza planului de producție 
internă şi extemă85. Minciunile realizărilor se-nşiruie mai 
departe ca mărgelele pe aţă. Pe baza noului mecanism, se 
laudă el, s-au construit, în numai şase luni, obiective cu termen 
de dare în funcțiune stabilit la doi ani. Cu alte cuvinte, ceilalți 
se plâng c-o duc rău, dar românii crapă de bine! 

„Noi” nu vom accepta „aşa-zisa piață liberă” şi „aşa-zisul 
socialism de piață”, le-a declarat el partenerilor economici şi 
militari. Nici libertatea întreprinderilor căci acestea duc la 
„speculă” şi inflației. A criticat şi rubla transferabilă şi prețul 
produselor agricole în CAER. Care, propune el, ar trebui sub- 
venționate după modelul Pieței Comune. Pot exista între- 
prinderi mixte dar numai pe formula proprietății socialiste şi 
sub controlul partidului. S-a opus şi la reprezentarea în 
CAER prin primii miniştri şi secretarii cu economicul. N-a fost 
de acord nici cu organizarea unei conferințe internaționale la 
aniversarea a 70 de ani de la revoluția bolşevică. Ca şi cum n- 
ar fi fost de ajuns, s-a pornit să critice modernizarea şi perfec- 
ționarea tehnologiei. De om şi de conştiinţa sa revoluționară de- 
pinde totul. În consecință, a propus ca temă a viitoarei reuni- 
uni de acest fel „omul, ridicarea conştiinţei sale“8%7. 

Altfel decât coechipierii din Tratat s-a pronunţat şi asupra 
negocierilor pentru reducerea efectivelor militare şi a arma- 
mentelor în Europa. Să se încheie această problemă care du- 
rează de 12 ani, a „dictat” Ceauşescu. Ca să ofere un exemplu 
bun, România hotărâse reducerea cu 5 % a efectivelor şi chel- 
tuielilor militares68. 

Gorbaciov a reacționat calm. I-a trimis câteva săgeți, amin- 
„tindu-i de dialectica marxistă86?, de apatia populaţiei şi de pro- 
gramul ideologic (care trebuie să fie al colectivului de partid 
„şi nu monopolul unei persoane sau grup de persoane“5%). A 
bătut mai departe şaua, insistând asupra faptului că în CAER 
n-are ce căuta ideea „cine pe cine păcăleşte”. Critici directe i-a 
adresat lui Ceauşescu pentru referendumul de reducere a 
cheltuielilor de înarmare anunţat în România. „Tovarăşii 
români au redus în mod unilateral înarmările cu 5 la sută, a zis 
liderul sovietic. Sigur, aceasta este o problemă a lor. Noi nu 
putem să mergem acum la o asemenea măsură. Ar fi fost poate 
bine să mai aştepte puţin. Puteau să aştepte să avem o înțe- 
legere generală, să convenim împreună la asemenea inițiativă. 
Cred că tovarăşii români vor trage concluzii pozitive” 871. 

De sub scutul gros al impunităţii sale, Ceauşescu şi-a sfidat 
iarăşi, jignitor, frații, informați, desigur, asupra realităților 
româneşti. „Nu avem nici un fel de probleme” %2, a susținut el. 
A admis însă că va pune în discuția conducerii partidului 
chestiunile discutate la Moscova85. 

Dar, după obicei, în CPEx n-au fost discuții. A cenzurat 
chiar şi informațiile. A pus la dispoziția nucleului de decizie 
expunerea sa şi a lui Gorbaciov şi selecții din discursurile 
celorlalți. Gorbaciov pretinde că până la el nu s-a făcut nimic şi 
că „va rămâne în istorie”, a cârtit el împotriva restructurării?4. 
Dar „ca să găsim o ieşire - cine vrea să meargă, să se ducă 
unde vrea 87“, a încheiat el conturile cu perestroika în care se 
angajaseră ceilalți frați. 

După critica lui Gorbaciov asupra referendumului româ- 
nesc, lui Ceauşescu părea să-i fi crescut elanul organizării lui. 
Reducerea cheltuielilor militare româneşti cu 5 % însemna, în 
fapt, diminuarea numărului ofițerilor cu 3.000 şi casarea a 117 
tancuri, 142 maşini blindate, 127 tunuri şi aruncătoare, 8 
avioane, 18 elicoptere?76. În raportul de forțe dintre cele două 
blocuri militare, egal cu zero. Dar la 23 noiembrie 1986 toți 
românii cu drept de vot şi toți adolescenții de 14-18 ani 
(16.073.621 votanţi cu totul) au fost chemați la referendumt7. 
Lui Ceauşescu i s-a raport un procent de sută la sută - partici- 
pare şi adeziune*%. Rezultatele referendumului au fost trimise 
sub forma unui document oficial la ONU. 

În mobilizarea săvârşirii acestei acțiuni inutile, după cum o 
percepeau şi românii, Ceauşescu s-a folosit şi de biserică pentru 
a-i îndemna pe credincioşi la referendum. Întâlnindu-se cu capii 
Bisericii Ortodoxe (Teoctist Arăpaşu, Patriarhul Bisericii Orto- 
doxe Române, Antonie Plămădeală, mitropolitul Ardealului, 
Nestor Vornicescu, mitropolitul Olteniei şi Nicolae Corneanu, 
mitropolitul Banatului), Ceauşescu le-a cerut să-şi mențină 
independența în raport cu capii ortodoxiei mondiale şi să 
militeze pentru pace în întâlnirile cu şefii altor biserici?. I-a 
îndemnat şi la vigilenţă. („Sunt tot felul de cercuri care încearcă 

să folosească grupurile de secte şi care până la urmă devin 
instrumente ale diferitelor cercuri din străinătate”, le-a indicat 
el880). Adică, nu cumva perestroika să se strecoare prin altare 
către românisă!. 

La mijlocul lui decembrie 1986, Gorbaciov s-a adresat par- 
tenerilor din Tratat anunțând încetarea moratoriului pentru 
înghețarea experiențelor nucleare. Îl declarase unilateral iar 
americanii nu se arătaseră dispuşi să-i urmeze exemplul. 
Singur Ceauşescu a cerut continuarea lui2. 

Cu minţile tulburate de uzura şi bulimia puterii, Ceauşescu 
a tăiat punţile dialogului reformator cu partenerii din lagărul 
comunist. Şi totodată cu noii parteneri de negociere ai Uniunii 
Sovietice în vederea unei noi ordini mondiale, SUA şi aliații săi 
din NATO. Din momentul reuniunii organizate la Moscova în 
toamna lui 1986, Ceauşescu va fi tot mai izolat pe scena poli- 
tică intemațională, devenind o piesă perturbatoare a funcțio- 
nării imensului angrenaj. Asupra lui săgețile vor curge şi din 
partea tovarăşilor de arme şi din tranşeele NATO. 

Singur printre duşmani, s-ar putea spune despre ce va 
urma. 


„Nicolae va sfârşi prost”, a profeţit Gorbaciov 

Cinci întâlniri bilaterale s-au consumat între Ceauşescu şi 
Gorbaciov: în mai 1986, octombrie 1988 şi decembrie 1989 la 
Moscova; în mai 1987 şi în iulie 1989 la Bucureşti. 

Ceauşescu înţelegea ruseşte, după mărturia translatorilor 
săi de limbă rusă din această perioadă. Învățase puțin şi la 
Academia Frunze, dar mai ales din lungul exercițiu al întâl- 
nirilor bilaterale. Mefient, verifica traducătorul. Dar după 
venirea lui Gorbaciov la putere, „Ceauşescu părea să se fi 
prăbuşit; că i se învârte un şurub în gură, că nu mai găseşte 
idei noi”, după amintirea lui Gheorghe Stoica 884. Îndeplinind 
şi funcția de lector al CC al PCR, Stoica s-a întâlnit repetat cu 
propagandişti de înalt nivel din lagărul comunist care dezbă- 
teau perestroika. Se crea senzaţia, spune el, că s-au inversat 

rolurile: înainte, românii veneau cu înnoiri, acum noi eram 
demodații. Înalți demnitari sovietici din secţia de relații 
internaționale a PCUS nu se sfiau să-şi recunoască sarcinile de 
studiere a iniţiativelor româneşti. Dacă americanii agreaseră 
propunerile românilor, de ce să nu meargă pe aceeaşi cale?! 

Vizita lui Mihail şi a Raisei Gorbaciov la Bucureşti din mai 
198788 a stârnit cele mai multe comentarii. „Gorby”, pretutin- - 
deni acompaniat de charismatica şi eleganta sa soție, întru- 
chipa acum versiunea modernă a liderului familist. Ceauşeas- 
ca, se spune, o privea cu invidie. S-a şi manifestat ca atare. A 
însoțit-o pe tovarăşa de muncă şi de viață a lui Gorbaciov în 
vizitele programate la Palatul Pionierilor şi într-o fabrică de 
confecţii. Încălcând protocolul, a abandonat-o în grija altora8?7, 
Voia să-i dea a înţelege, probabil, că multiplele sale îndatoriri 
de „savant“ şi „om politic” nu-i dau răgaz. 

În aşteptarea oaspeţilor, magazinele, s-au umplut de măr- 
furi. A apărut în ele şi carnea. Altfel, vizita a decurs după 
tipic. Mihail Gorbaciov a depus coroane de flori la monu- 
mentele ostaşilor sovietici şi al lui Lenin, s-a ţinut şi mitingul 
programat. Spre supărarea lui Ceauşescu, oaspetele nu şi-a 
lăudat gazda pentru succese. În schimb, a prezentat audito- 
riului modelul perestroika?%. Ca la el „acasă“, oaspetele a intrat 
în mulțime, a strâns mâini şi a întrebat cetăţenii: „Ce probleme 
aveți? Să nu-mi spuneţi că nu sunt, că nu vă cred”... Nu s-a 
găsit însă nimeni să-i răspundă. Strângea mâinile securiştilor 
mobilizați, în civil, să asigure paza, protecția şi... „geniul” lui 
Ceauşescu. La un moment dat, Tovarăşul a părăsit traseul 
convenit ca să-i arate lui Gorbaciov noile cartiere de locuinţe şi 
şantierul Casei Republicii. 

La Uzinele „23 August”, Gorbaciov a cerut să vadă turnă- 
toria, apoi cantina... Au purtat şi o discuție mai aprinsă despre 
democrația prin consiliile oamenilor muncii cu care se lăuda 
gazda. Cine alege consiliile acestea? Iar dacă le convocați când 
şi pentru ce vreți, unde-i democraţia?! - s-a mirat Gorbaciov. 
Ceauşescu s-a burzuluit. Cartea de onoare a uzinei a rămas 

nesemnată iar „cadourile simbolice” neînmânate8?. Gorbaciov 
a dorit, pe nepusă masă, să viziteze şi Institutul Politehnic. Or- 
ganizarea s-a făcut din scurt, într-o jumătate de ceas, după 
mărturia lui Constantin Olteanu, atunci primarul general al 
Capitalei5%. Aplaudacii au fost transferați cu autobuzele pe 
noul traseu iar cadrele universitare mobilizate pentru primire. 

Oaspetele s-a abătut şi de la traseul vizitei din Piaţa agroa- 
limentară Berceni. Intenţia de-a intra în vorbă cu țăranii care-şi 
vindeau produsele în piață, a stârnit până-ntr-atât curiozitatea 
încât din buluceala păzitorilor şi piețarilor s-au prăbuşit 
tarabele8%4. 

Atmosfera neplăcută din loja oficială la vizionarea specta- 
colului de la Teatrul Naţional a resimţit-o şi translatorul. 
Degeaba a încercat Gorbaciov să-l bine dispună pe Ceauşescu. 
A urmat apoi dineul la reşedinţa Ceauşeştilor din Primăverii. 
„Era şemineul aprins, aşa cum povesteşte Gorbaciov, a relatat 
martorul. Dineul a fost în patru, adică soții Ceauşescu şi soții 
Gorbaciov. Plus cei doi translatori şi cei doi câini. La masă, 
atmosfera a fost bună. De regulă, în timpul meselor nu se 
discutau chestiuni politice. La un moment dat, Ceauşescu a 
zis: dacă eu aş fi secretar general al PCUS, m-aş preocupa mai 
mult de ridicarea nivelului de trai al oamenilor sovietici. A 
zis-o de vreo două-trei ori... Sigur că Gorbaciov spunea că şi 
noi am făcut-o, şi noi ne ocupăm... Raisa vorbea în acest timp 
cu Elena. La un moment dat însă, Raisa întreabă: „Şto?” (Ce 
e?) 1 s-a spus. Aceasta a fost scânteia. Elena Ceauşescu nu a 
reacționat. Dar Raisa s-a pornit: „Ne ocupăm... Ne ocupăm. 
Mihail Sergheevici primeşte multe scrisori de mulțumiri de la 
oameni care îl aprobă, care îi mulțumesc”... Pornind de aici, 
s-a discutat despre construcția socialismului. Gorbaciov zicea 
că trebuie creat cadrul necesar pentru descătuşarea energiilor 
creatoare... Nicolae Ceauşescu îl contrazicea. Voia să-i demon- 
streze lui Gorbaciov că nu el descoperise perestroika 8%. 

Despre dineul intim a povestit şi la Moscova unicul martor 
sovietic, translatorul, Rembievski. În punctele neconcordante 

ale acestuia cu cele relatate de omologul român, ambele 
neveste au fost parte activă în dispută. Iar, la final, oaspeții au 
declarat gazdelor că România este menținută în stare de teamă 
şi izolare, bunăstarea şi umanismul fiind minciuni8%. 

Revenit acasă, Gorbaciov le-a spus colaboratorilor săi apro- 
piaţi: „Nicolae va sfârşi prost”. Aceştia ştiau că vizitase fără 
chef Bucureştiul. Dar şi că din România veneau informații îm- 
bucurătoare despre interesul populației, mai ales al in- 
telectualilor, față de perestroika. În discuțiile cu tovarăşii săi, 
Gorbaciov îl numea pe Ceauşescu „fiihrerul român“87. Din 
memoriile lui Gorbaciov reiese antipatia ce-o stârnea liderul 
român prin orgoliul şi cochetăriile sale demonstrative cu 
imperialismule%. „Ăsta, la revoluţie, era în pantaloni scurți”, 
zicea şi Ceauşescu despre Gorbaciov între ai săi5%. 

Se spulberase visul lui Ceauşescu ca prin vizita lui Gor- 
baciov - prima vizită a unui lider sovietic la Bucureşti după cea 
efectuată de Brejnev în 1976 -, să obțină o reconfirmare a 
justeții politicii sale şi o majorare a livrărilor de petrol şi 
materii prime. 


Înapoi la agricultură, înainte cu foametea... 


După principiul avantajului reciproc anunţat, în 1986, de 
Gorbaciov în CAER ca bază a relațiilor de cooperare, Uniunea 
Sovietică şi-a condiționat livrările la petrol şi gaz de plata în 
carne şi alte produse agricole. 

Se petrecea, în fapt, o revenire la politica lui Hruşciov. În 
ideea accelerării procesului ajungerii din urmă a țărilor 
dezvoltate - „planificat” pentru anii 80 -, liderul sovietic susți- 
nuse teoria unei diviziuni intemaționale a muncii în CAER. Ro- 
mâniei i se rezervase atunci rolul de producător agricol, in- 
dustrializarea sa fiind condiționată de importuri sovietice. 
După ce s-au opus cu succes - invocând principiile suvera- 
nității naționale şi interesului reciproc în relațiile din CAER -, 
ca o ironie a sorții, peste două decenii, românii s-au pomenit 


A 


exportând produse agricole şi came în numele aceloraşi 

principii. Ceauşescu nu mai avea de ales. Deşi, în incapacitatea 
plății materiilor prime sovietice, a recurs la import de cărbune 
cocsificabil tocmai din Africa de Sud. 

Jalea românilor şi furia lui Ceauşescu se poate ghici din 
graficele întocmite zilnic cu carnea livrată pentru consumul 
intern şi pentru export%2. Dar sovieticii nu erau singurii care 
voiau carne, grâu şi lactate. Cehoslovacii ceruseră, bunăoară, 
porumb în contrapartidă. Dar în 1989, combinatele zootehnice 
treceau printr-o inimaginabilă criză. Din necesarul şroturilor 
de soia estimate pentru supraviețuirea efectivelor (500.000 
tone), aveau puțin peste jumătate. Dar public s-a anunţat o 
producție-record de 3 milioane de tone. Cu „realizări“ ca 
acestea, Ceauşescu voia să-i dea lecţii lui Gorbaciov despre 
superioritatea agriculturii socialiste, fără arende şi ferme 
private*5. 

Şi iată cum, în pofida împotrivirilor la diviziunea internațio- 
nală a muncii în CAER de la începutul anilor 60, peste două 
decenii românii îşi asumaseră rol de agricultori în comerțul 
dintre frați. Dar Ceauşescu a recurs în continuare la minciuni 
ca să susțină exportul de produse agricole. În octombrie 1989 a 
anunţat în CPEx, apoi prin comunicatul de presă, că recolta de 
grâu din vară a atins 68 milioane tone. Adică mai mult de 3 
tone pe cap de locuitor! Din acestea, socotea el, vor fi reparti- 
zate cooperatorilor. „.2,2 milioane tone. Fiecare membru al 
unei familii de cooperatori, după calculele lui, va primi câte 
200 kg. de grâu”. Un calcul sumar, pe baza acestor cifre, arată 
că în România trăiau... 2.750 familii de cooperatori. În plus, 
cooperatorilor urma să li se repartizeze 5.220 milioane tone de 
porumb, adică fiecărei familii câte 300 kg porumb boabe 
ştiuleți”5. Cine să înțeleagă asemenea socoteli încurcate?! 

Ceauşescu nu s-a oprit însă aici cu fanteziile. Românii 
mănâncă mai multă pâine decât americanii (90 kg). Şi-a 
continuat astfel discursul: „La Capitală, spre exemplu, numai 
carnea reprezintă 100 de kg pe an de locuitor, la care se 
adaugă soia, ceea ce asigură circa 140 de kg, împreună cu 

preparatele, dar echivalentul în carne, ceea ce, după datele şi 
cerințele unei alimentații raționale, depăşeşte ' cu mult 
necesarul. (...) După normele internaționale, noi ar trebui să 
consumăm 2.650 calorii. În realitate, până acum, am consumat 
aproape 3300 calorii şi cu aceasta vom creşte mult consumul 
de calorii! În general, normele OMS*% prevăd, pentru toate 
țările, consumuri care sunt între 2.500-2.700 calorii cel mult la 
unele. Noi suntem la 2.650! Noi suntem spre cei de sus, având 
în vedere zona mai rece! La acestea se adaugă şi consumul de 
peşte”%7... Scăzuse, adică, între timp şi consumul după 
normele mondiale! Românii cu pâinea, carnea şi celelalte 
alimente cartelate se încredinţau, ascultându-l, că e nebun. 

Ca-ntr-un spital de psihiatrie nu-l contrazicea însă niciunul 
dintre membrii CPEx. Cu cât trecea vremea, se-ncrâncena în 
critica lui pentru „proasta organizarea, începând de la 
ministerele industriei alimentare şi comerțului, care nu s-au 
ocupat în mod corespunzător ca produsele care sunt reparti- 
zate pentru Capitală să poată fi desfăcute cum trebuie”. Astfel 
că: „Orice repartizare din fondul de aprovizionare al popu- 
laţiei va fi considerată o acțiune contrarevoluționară! Vreau să 
fie bine înţeles, ca să nu avem nici un fel de discuție! Nu 
putem să luăm din fondurile destinate populației pentru 
nunți, botezuri şi petreceri! Aceasta să fie clar şi bine 
înţeles!" 308. 


NOTE: 


807 Beatrice Compagnon, Anne Thevenin, O cronologie a secolului XX. Principalele 
tendințe şi datele cele mai importante, Bucureşti, Editura All Educaţional, 2000, p. 
74 

10 
Cabinetul 1 şi Cabinetul 2 


Inseparabilii 


An anii 80, Nicolae şi Elena Ceauşescu făceau figură de inse- 
D peate în pat, la masă şi la servici; în zi de lucru şi la săr- 

bătoare. Orice zi ar fi fost, el a trăit-o în dependenţa de con- 
soartă. „El nu putea sta fără Ea”, spun apropiații*?. În sediul 
CC, când se vorbea despre Tovarăşul, se spunea Cabinetul ]. 
Ei i se spunea Cabinetul 2. Cele două personaje şi activitățile 
din birourile lor funcționau pe principiul vaselor comunicante. 

Faust simţise aripa fericirii în credinţa că făcuse un bine co- 
munității. Ceauşeştii căzuseră în capcana ce i-o pregătise aces- 
tuia Mefisto, iluzionându-se cu lupta pentru binele celorlalți. În 
logica normală a senectuţii ar fi fost o anume disoluție a cu- 
plului. Şi o remodelare a cotidianului după nepoți, boli cronice 
şi hobby-uri amânate. Ceauşeştii în schimb se propteau unul 
de celălalt în jilțurile alăturate ale puterii. O dragoste bolnavă 
părea să-i fi legat, pe vecie, de la prima lor întâlnire. Nu se 
încredeau decât unul într-altul. Faraonul şi Faraoana - tiranii 
poporului. Cereau românilor cu fiecare zi să muncească mai 
mult şi să consume mai puțin. Dar să le mulțumească lor, ca-n 
rugăciuni către zei, pentru traiul îmbelşugat şi călăuzirea spre 
viitorul fericit. Un cuplu monstruos care vorbea cu două guri şi 
supraveghea cu dublă pereche de ochi. Agăţați indestructibil 
unul de altul şi de puterea care-i propulsa tot mai departe de 
muşuroiul supuşilor. 

Pentru cei din cercul puterii ca şi pentru somânul de rând, 
era clar că nevasta lui Ceauşescu devenise cel de-al doilea om 
al țării. Ba poate chiar mai mult, după vorba românească: 

bărbatul e capul familiei, dar femeia gâtul. Influenţa ei asupra 
lui a fost atât de vizibilă încât se bănuia că ea conduce, îndem- 
nându-şi nesăbuit bărbatul la toate relele. În bancurile care 
circulau pe seama lor, îşi plăteau amândoi păcatele. Se zicea că 
la un congres, unul dintre delegaţi aţipise. Între timp, vecina 
de scaun simțind un şobolan trecându-i pe sub picioare, a 
început să ţipe isterizată: omorâţi-l! omorâţi-l! Trezit astfel din 
somn, vecinul sărise grabnic în picioare, scandând: Şi pe ea! Şi 
pe ea! 

Din 1984, Elena Ceauşescu a dobândit statutul de al doilea 
om din România. În reuniunile oficiale, vorbitorii bărbați îşi 
începeau discursul cu „Mult stimate şi iubite tovarăşe secretar 
general Nicolae Ceauşescu, Mult stimată Tovarăşă Elena Cea- 
uşescu”. Femeile se adresau, în schimb, cu „Mult stimate tova- 
răşe secretar general Nicolae Ceauşescu, Mult stimată şi iubită 
tovarăşă Elena Ceauşescu'”910. În calitate de şef al comisiei de 
cadre al CC al PCR, preşedinte al Consiliului Naţional pentru 
Ştiinţă şi Tehnologie şi prim-viceprim-ministru al guvernului, 
soaţei lui Ceauşescu îi fuseseră subordonați ceilalți demnitari. 
Devenise odioasă celor care-i auzeau, în şedinţe, cotcodăcitul 
la fiecare înfoiere de pene a cocoşului. Impostura în care se 
plasase ADI, după acronimul celebrului Bulă pentru „acade- 
mician doctor inginer”, dovedea absurdul vremii şi alimenta 
legenda nebuniei lui Ceauşescu. 

În ce priveşte tabieturile lor matinale, Tovarăşa sosea la 
sediu în urma soțului. După micul dejun servit împreună, ea 
stabilea meniurile zilei cu doctorul şi cu bucătarul, apoi co- 
manda alimentele la „sector“. Vorbea la telefon cu Postelnicu, 
şeful Internelor, câte o jumătate de oră sau îl primea cu câte-un 
document. Între timp, el îşi termina turele de înot în piscină şi 
fix, la orele 8, părăsea reşedința”!!. 

Cel mai iubit fiu al poporului nu făcea însă, în afara perime- 
trului Primăverii, nici un pas fără escortă. Garda personală a 
preşedintelui țării sau Serviciul | din Direcţia a V-a, se com- 
punea din trei grupe a câte cinci ofițeri fiecare, după mărturia 

gen. (r.) Dragoş Simionescu, fost aghiotant. În plus, Tovarăşul 
dispunea de trei aghiotanţi, iar Tovarăşa şi fiul mezin de câte 
doi. Patru şoferi conduceau, cu schimbul, autoturismele Ceau- 
şeştilor şi alți patru, maşinile însoțitoare. Escortei i se adăugau, 
în deplasări, funcționari ai cancelariei prezidenţiale, ziarişti, 
armurieri, medic, bucătar, ospătari, maseuza, frizerul, croitorul 
şi, după caz, maiştrii de vânătoare. Coloana oficială includea şi 
o ambulanţă antişoc, cu nume de cod Rândunica, echipată 
pentru urgenţe. Serviciul 1 a fost bine apreciat, garda „prete- 
nului” Arafat fiind pregătită de păzitorii lui Ceauşescu”!2. 

În anii '80 un cuvânt important în selecția gărzii şi a ofi- 
țerilor celorlalte servicii din Direcţia a V-a îl avea soaţa lui Cea- 
uşescu. Înaintea comandantului Direcţiei de Securitate şi Gar- 
dă a preşedintelui Ceauşescu, ea testa noii angajați”!3. Uneori, 
garda primea atenționări de presupuşi atacatori. Se recurgea la 
schimbări de traseu dar şi la echipaje fantomă pentru traseul 
obişnuit”!4. Sosia preferată pentru Ceauşescu a fost colonelul 
(1) Dumitru Burlan”5. La trecerea convoiului prezidențial se 
oprea circulația pe traseul patrulat de milițieni şi securişti în 
civil. Uneori, la volan trecea Nicolae Ceauşescu şi ca măsură 
de siguranţă, circulația se bloca pe ambele sensuri*!6. De pe 
traseul prezidenţial se desființaseră toate magazinele cu 
mărfuri căutate: Tovarăşii nu voiau şi nu trebuia să vadă cozi. 

Escorta era instruită să considere potenţiale atacuri cu ex- 
plozibil în plicurile înmânate de cetățeni conducătorului. 
Atentatele deveniseră o obsesie”17. Fiecare centimetru de iarbă 
şi arbuşti din perimetrul reşedinţei se „peria” zilnic cu de- 
tectoarele de radiaţii. Cu toate acestea, unei asistente medicale 
i-a reuşit performanţa de-a se arunca de trei ori în fața maşinii 
lui Ceauşescu, perturbând deplasarea coloanei. Voia pur şi 
simplu ca preşedintele țării să intervină în divorțul ei!918 

Ajuns la sediul CC, Ceauşescu. urca scările pe jos, acom- 
paniat de Corbu şi Şarona, urmaşii labradorilor dăruiți de 
regina Elisabeta în vizita din 1978 919. În mijlocul cabinetului, se 
oprea şi-şi aranja părul, după mărturia lui Silviu Curticeanu, 

şeful Cancelariei CC. Ţinea un pieptene în buzunarul din spate 
al pantalonilor. Un obiect demodat, amintind de cele aflate pe 
tarabele negustorilor la bâlciuri, după descrierea martorului?2. 
Să fi fost, oare, o amintire din tinereţea ilegalistului Ceauşescu? 
La percheziţiile de după arestare, asupra lui se găseau totdea- 
una pieptene, batistă şi ceas... 

Glisa uşor peste clipa cochetăriei şi consulta barometrul şi 
termometrul. Apoi harta meteo, cu precipitațiile şi umiditatea 
solului din acea zi. Se aşeza, degajat, cu dosul pe-un colţ al 
biroului unde-l aştepta teancul „operativelor”. În funcție de 
conjunctura  intemmațională, acorda prioritate buletinelor 
trimise de Externe şi Agerpres sau celor cu situațiile economiei 
interne. Prezent la ritual, şeful Cancelariei CC obişnuia „să 
scoată în față” fapte de bine, temporizându-i enervareas?2. 
Metodă folosită şi de alți demnitari cu oarecare succes. 

La Cabinetul 1 începea perindarea miniştrilor, secretarilor 
CC şi altor demnitari chemaţi pentru diverse informări şi 
muştruluială. Tovarăşul ameninţa des cu destituirea. „Urma 
şedinţa, scandalul, de cele mai multe ori potolirea, finişul cu 
indicaţii şi, uneori, cu ceva resurse alocate în plus“, a conchis 
Curticeanu”2. Între timp, se punea şi Cabinetul 2 în mişcare. 

Soții Ceauşescu luau şi prânzul împreună la sediul CC. 
Maşina de serviciu aducea bucatele preparate în reşedinţa din 
Primăverii. Îi servea, de ani buni, ospătarul Melinte%%. La dras- 
ticul regim alimentar impus diabeticului Ceauşescu, se con- 
vertise voluntar şi soția. Consumau mâncăruri sărace în calorii 
dar gătite rafinat. Cu deprinderea aceasta, ajuns în garnizoana 
din Târgovişte în seara de 22 decembrie 1989, Ceauşescu scui- 
pase pârjoala cu fasole adusă de la popota ofiţerilor”. Mizeria 
copilăriei şi a închisorilor îi dispăruse din minte. 

După masă, Tovarăşul se culca în camera de odihnă din 
spatele cabinetului său. Ca să nu-i fie deranjat somnul, nu se 
mai circula pe coridoare”. Tovarăşa se retrăgea în Cabinetul 2 
continuând întâlnirile de lucru. Ori bârfind, dacă n-o făcuse 
mai de dimineaţă, cu Poliana Cristescu%6. Către orele 16, el se 

punea în mişcare şi în sediul CC reîncepea zumzetul. Morile 
cabinetelor 1 şi 2 reîncepeau să macine grăunţele zilei. În jurul 
orelor 18, alteori şi mai târziu, Ceauşeştii reveneau la reşe- 
dință. 

După o cină uşoară, se plimbau agale, două-trei ceasuri, pe 
Bd-ul Kalinin, actualul Bd. Mircea Eliade, urmând recoman- 
dările doctorilor de-a face mişcare. Îi însoțeau, ca pe Ludovici 
în grădinile Versailles, demnitarii invitați. După plimbare, ala- 
iul intra la Club Bazin. Jucau şah, table, cărți, urmăreau emi- 
siunile televiziunii şi discutau. Către orele 23 se retrăgeau la 
reşedinţele lor. 


Critică şi autocritică 

Agendele ținute de şefii cabinetelor 1977 şi 2%8 arată că mare 
parte a timpului de birou, Ceauşeştii îl consumau cu munca de 
la om la om. Dar ei uitaseră să vorbească şi să se poarte ca oa- 
menii între oameni. La multe discuţii purtate în biroul lui 
Ceauşescu participa şi Tovarăşa. Prevalându-se de funcţiile 
sale de prim-viceprim-ministru al Guvernului şi de şefă a ca- 
drelor, ea se manifesta mai dur ca el. „Când ridica ochii la câte 
unul, ăla înlemnea”, după mărturia unuia dintre aghiotanţi”. 
Omul văzuse de-aproape perplexitatea umilă a demnitarilor 
înaintea ei. O fascinaţie a victimei în fața şarpelui veninos. Ea 
te strivea sub vorbe grele, ajungând, în extremă, la înjurături 
birjăreşti%0, 

Al doilea tip de activitate curentă a fost şedinţa. După nu- 
mărul celor convocați, şedinţele se țineau în „sălița mică” sau 
în „sălița mare”. Profund încredințat de înalta sa menire isto- 
rică la scară națională - şi de ce nu, planetară?! -, Ceauşescu 
prezida şedinţe pe teme de o năucitoare diversitate şi specia- 
lizare. Secţiile partidului produceau zilnic sute de pagini de 
tipărituri, prefabricând realitatea în dosare voluminoase cu 
planuri şi realizări ale producției de şuruburi, azotatului de 
amoniu, vaccinărilor TBC ş.a.m.d. Obsedat de creşterea efi- 
cienţei, Tovarăşul a impus planificarea şedinţelor la sfârşitul 

săptămânii. Celelalte zile urmând să fie folosite de demnitari 
în teren şi pentru chestiuni curente%1. Atoatespecialistul tranşa, 
fără drept de apel, toate chestiunile. Aceste treceri bruşte şi 
superficiale bulversau perspectiva%2. Actul decizional semăna 
astfel picturii naive, Tovarăşul obligând la tratarea elementele 
de fundal din tabloul politicului la dimensiunile şi rigoarea 
prim-planului. 

Din principiul muncii de partid care cerea îmbinarea criticii şi 
autocriticii, Ceauşeştii îşi rezervaseră critica. Ei combăteau tot- 
deauna fără drept de replică. „Ceauşescu era lup dacă-l contra- 
ziceai cu cineva de faţă, a mărturisit Ştefan Andrei. Fie că era, 
fie că nu era şedinţă. Îi cădea buza-n jos. În afara Ceauşeascăi, 
în ultimii ani nimeni nu putea să-i schimbe părerile”9%5. 

Odată terminate şedinţele, la Cabinetul 1 şi la Cabinetul 2 
continuau frecuşurile miniştrilor. De dimineaţă şi până seara, 
exceptând prânzul şi odihna Tovarăşului, acolo era un du-te 
vino continuu*%. La tot ce li se reproşa, ceilalți răspundeau cu 
autocritici şi angajamente. Deşi pretenţiile erau enorme. Nemul- 
țumit, bunăoară, că reparațiile navelor româneşti durează prea 
mult, Tovarăşul a poruncit astfel: „Japonezii fac în 40 de zile 
reparațiile? Să faceți şi voi aşa! Să vedeți ce oferte v-au făcut 
aceştia! Pe baza ofertei să daţi şi la noi în şantiere şi încă să o 
facă în 35 de zile!'%5 Dacă el se făcuse atât de uşor academi- 
cian, de ce nu putea şi muncitorul român să sară peste etapele 
tradiției industriale?! 

Îl dezinformau subalternii pe Ceauşescu? Documentele de 
arhivă demonstrează refuzul lui de-a lua act de realitățile ne- 
dorite. O tulburare a percepției sociale prin îndoctrinarea care 
admite doar adevărul partinic, iluzia aurită? Adevărul obiectiv, 
plumbul realității, aparține burgheziei. La această distorsiune 
a gândirii îşi obliga şi subalternii. Voia s-o impună şi omului 
de rând. Iată fragmentul unui dialogul obişnuit într-o şedinţă 
CPEx pe tema planului din 1987 care demonstrează refuzul 
adevărului: 

„Tov. Marin Nedelcu: Şi noi avem rămâneri în urmă. 
Am luat măsuri ca în întreprinderi să organizăm mai bine 
activitatea deoarece avem o serie de produse pe flux. 

Tov. Nicolae Ceauşescu: Nu aşa cu teorie! Trebuie să-mi 
faci 220 tractoare pe zi şi faci 62-68 tractoare din 220. 

Tov. Marin Nedelcu: (...) Din analiza făcută rezultă că nu 
putem livra din cauza unor componente necesare finalizării. 

Tov. Nicolae Ceauşescu: Dragă, tractoarele se execută 
zilnic. Aţi transformat uzina de tractoare în atelier de reparații. 
Uzina are un flux tehnologic şi trebuie să scoată zilnic câte 220 
de tractoare pentru că nu este atelier de reparaţii. La „Dacia” 
n-aţi realizat 2.000 de bucăţi, la autoturismele de teren n-aţi 
realizat decât 40 la sută. Din 57 aţi realizat 10 în 18 zile ale lunii 
martie. Ce se întâmplă? Acestea sunt produse de serie şi tre- 
buie să meargă pe flux. Voi aţi dat toată organizarea produc- 
ției peste cap! 

Tov. Marin Nedelcu: Aşa este tovarăşe secretar general. 

Tov. Nicolae Ceauşescu: Nu „aşa este tovarăşe”. Nu se mai 
poate merge mai departe aşa. Aici e vorba de comenzile pe 
care le-aţi avut de făcut şi pe total nu aţi făcut decât 10 la sută 
din producție. Cum se poate una ca asta? Ce se întâmplă? 

Tov. Marin Nedelcu: Tovarăşe secretar general vă rapor- 
tez...''937 

Dar Ceauşescu refuză iarăşi adevărul. Nedelcu insistă cu 
lipsa unor repere şi semifabricate. Grăbit să revină pe tărâmul 
lui „totul e posibil”, Tovarăşul l-a interpelat pe prim-viceprim- 
ministrul lon Dincă. Dar şi acesta a încercat să-l ancoreze în 
realitate: tractoarele contractate la export nu puteau părăsi fa- 
brica nevopsite şi fără componentele aşteptate de la o fabrică: 
din Urziceni, neintrată încă în funcțiune. Lui Ceauşescu nu-i 
pasă. „Sunt probleme în primul rând cu conducerea ministe- 
rului, de indisciplină şi dezordini, susține el. Aţi pierdut 
comenzi din cauza proastei activități şi lucrarile s-au înrăutățit 
în loc să se îmbunătățească. Ce să discutăm?! Asta este pro- 
blema care se pune aici şi nu poate merge mai departe aşa!"'%%8 

Sătul de maşini, Ceauşescu a cerut raportul Linei Ciobanu, 
ministrul industriei uşoare. Dar şi aceasta motiva cu criza de 
materie primă. Interdicțiile sacrificării animalelor creaseră 
minusuri mari la pieile de bovine şi porcine. Dar Ceauşescu, 
ajutat de anumiţi curteni zeloşi dar fără sarcini directe de plan, 
i-a închis gura astfel: 

„Tov. Nicolae Ceauşescu: Nu puteţi să aveţi! Practic pe 
trimestrul 1 s-a realizat programul prevăzut la bovine. 

Tov. Silviu Curticeanu: Chiar mai mult. 

Tov. Nicolae Ceauşescu: (Linei Ciobanu) Ce tot vii să spui 
poveşti? 

Tov. Lina Ciobanu: Vă raportez, tovarăşe secretar, situația 
corectă. | 

Tov. Nicolae Ceauşescu: Mergeţi foarte, foarte prost cu 
toate” 95. 

Femeia a continuat însă cu alte informații nedorite: țesătu- 
rile nefinisate din cauza presiunii prea scăzute a gazului me- 
tan. Amplasate în centrele oraşelor, întreprinderile de textile şi 
confecții suportau restricțiile consumului casnic. „Nu a fost 
nici o problemă cu energia”%!, i-a închis Ceauşescu gura cu 
altă minciună. 

O situație exactă a economiei epocii de aur este imposibilă 
astăzi. Se întâmpla ca în jocurile de-a democrația socialistă, Cea- 
uşescu să mimeze rolul cenzorului ultragiat de raportările fic- 
tive operate de centrale şi ministere. În aprilie 1984, fusese 
sesizat de-o asemenea situație de către Ilie Verdeț, secretar al 
CC şi preşedinte al Consiliului Central de Control Muncito- 
resc. Ca să iasă cât mai bine cu planul de export, în înțelegere 
cu preşedintele Consiliului de Stat al Planificării şi cu ministrul 
Comerțului Exterior, miniştrii includeau şi stocul de marfă în 
raportarea producției de export etc. Tovarăşul a tunat şi 
fulgerat. Mai ales împotriva formularelor special concepute 
pentru falsuri. Căutând vinovaţii a dat de...el. Le ceruse încă 
din 1981, sub motiv că anul se încheiase „necorespunzător %2. 
Practica a continuat, astfel că, după calculul lui Ceauşescu, în 

1982, raportările duble au generat, la export, „un miliard în 
plus". Lei, ruble convertibile sau dolari? - n-a precizat. Nici 
n-a continuat calculele. S-a mulțumit să moralizeze această 
„înşelare a poporului pentru că poporul e proprietar”%44. Şi să 
dea alte exemple de falsuri ca să arate că el nu poate fi înşelat. 
Doar el avea dreptul să mintă şi să înşele. În turism, spre 
exemplu,. acelaşi aport valutar era declarat dublu: de gos- 
podăria de partid şi de organizația naţională de turism. În 
consecinţă, a numit o comisie condusă de Emil Bobu. Fidelul 
demnitar urma să redacteze, aşadar, un raport constatativ de 
„excepții“, rezultat al indisciplinei şi proastei organizări. 
Altfel, totul decurgea minunat conform prețioaselor indicații. 

În ultimii ani, în aceste şedinţe „vorbeau Ceauşeştii între ei 
sau luau la rost pe câte unii”, după mărtuna lui Ştefan 
Andrei%5. Cu excepția Tovarăşei, ceilalți nu ieşeau din rând. 
Relevant în acest sens poate fi socotit dialogul purtat, în martie 
1989, cu propriul său fiu. Când prim-secretarul de Sibiu face 
câteva observaţii de bun-simț privind creşterea animalelor, 
tatăl îi taie vorba, acuzându-l că e indus în eroare de 
specialiştii locali45. 

Nici măcar în şedinţele unde-ar fi avut nevoie de corul 
celorlalți - la informările despre trădarea diplomatului Mircea 
Răceanu sau ancheta „scrisorii celor şase”, spre exemplu -, 
Tovarăşul nu-şi tratează altfel coechipierii decât ca grup 
amorf, fără drept de opinie. Ei trebuiau să creadă, nu să 
cerceteze! 

Dar în decembrie 1989 când Ceauşescu a ameninţat cu 
demisia%7, subordonații l-au implorat să nu-i părăsească. Nu 
mai ştiau trăi fără tirania lui. 


Concedii şi relaxări 


În toamna lui 1989, un ziarist străin l-a întrebat pe 
Ceauşescu ce hobby are. Construcția socialismului, a răspuns 
intervievatul”45. 

După lege, Tovarăşul ar fi trebuit pensionat în 1981. Dar el 
se simțea continuu în forma neobosiiei activități revoluționare. 
„Chiar şi momentele de relaxare apăreau la el ca o obligaţie de 
serviciu, după mărturia unui fost aghiotant. lar relaţia cu cei 
din jur era strict profesională, fără apropieri sau intimități, 
lucruri pe care şi le permitea doar cu familia. Dar şi acolo 
aceste pomiri ale lui păreau a nu fi naturale sau poate noi cei 
din jur aşa le consideram”. În cea de-a doua jumătate a 
anilor 80, Ceauşescu nu mai juca nici şah pentru destindere*0. 

Ceauşeştii au respectat ritualul duminicilor la Snagov şi în 
anii 80. Au schimbat însă anturajul. Noi „prieteni“ aveau în 
Constantin Dăscălescu, Emil Bobu, Gheorghe Pană, lie 
Verdeț, Gheorghe Oprea%!. Dar dacă nevasta vreunuia se 
îmbolnăvea, o excludeau ca pe-o piază-rea din anturajul lor. 

Frica de atentate l-au izolat şi mai tare de lume. Sătenilor 
nu li se mai permitea să treacă pe strada cu vila Ceauşeştilor. 
Nici să mai meargă, prin sat, cu căruțeles?. Între marginea 
Snagovului şi vila 10 îşi făceau rondul trei rânduri de paznici. 
Orice tentativă de apropiere de şeful statului era împiedi- 
cată%5. Tovarăşul nu se adresa măcar personalului şi paz- 
nicilor din reşedințe. Îşi transmitea nemulțumirile şi ordinele 
prin nevastă. Plana atât de sus în utopia sa încât a aflat de 
blocurile cu latrine în curte construite la Snagov abia când 
mirosul şi muştele au invadat şi curtea lui. N-a intervenit însă 
în ameliorarea condiţiilor blochiştilor de la țară. Nici măcar 
pentru consătenii săi de week-end9%4. 

Soacra de la Petreşti, în schimb, petrecea deseori sfârşitul 
de săptămână, la ea, în casa de la țară. Cumpărase una în satul 
natal - două camere şi o bucătărie - lângă sediul ceapeului. 
Petreştenii îi ziceau „muzeu“ deoarece mai mult stătea pustie. 
Cheile le ținea preotul satului, invitat de proprietară la grătare, 
în curte, când veneau şi nepoții.%5 Odată a adus de-acolo o 
damigeană cu ţuică. Şi-a servit ginerele care a lăudat-o. Dar de 
unde e? Când i-a spus, s-a supărat. Încălcase interdicția lui de- 
a transporta alimente dintr-un judeţ, într-altul. „Arză-l-ar 

focului pe Niculai! ”, l-a blestemat „Mam Mare” vecinilor din 
Primăverii”. De casa aceasta, „a ei”, i-a amintit lui Ceauşescu 
nevasta după ce pierduseră puterea. Că la o adică, ar avea şi ei 
unde trăi, dacă-i dau noii conducători afară din reşedinţă, 
după obiceiul ştiut”. | 

În ultimii ani, Tovarăşul nu mai juca volei. Sport şi distrac- 
ție i-a rămas vânătoarea. Şi vânătorile le aşezase sub semnul 
planului. Mormanul de animale ucise într-o partidă de vână- 
toare era destinat „valorificării superioare pe linie de export”. 
Ceauşeştii nu mâncau niciodată, acasă, vânat. Pe potecile de 
munte, bătrânul de-acum vânător urca susținut de aghiotanți. 
Dar a intrat în istoria mondială a cinegeticii cu un palmares 
formidabil: 418 medalii, dintre care 270 de aur. Cele mai 
prețioase trofee le-a obținut pentru urs-blană (113 medalii 
dintre care 98 de aur) şi mistreţ (101 medalii dintre care 61 de 
aur)%8. 

Până la sfârşit, din a doua jumătate a lui iulie şi până la 
începutul lui septembrie, curtea lui Ceauşescu s-a strămutat la 
Neptun. Cuplul prezidenţial nu mai făcea plajă, doar băi de 
nămol. Prânzurile şi cinele copioase şi lungi erau amintiri. 
Şeful statului nu mai ținea recitaluri de poezie, ca-n anii 70. 
După spusele fiicei unuia dintre apropiați, odată a recitat, 
minute în şir, poezii de Coşbuc, Alecsandri, Goga. Asistenţa 
compusă din familiile demnitarilor s-a întrecut în expresii de 
admirație. Rebelul Nicu l-a întrerupt ca pe-un tată obişnuit: la 
mai lasă-ne-n pace cu Coşbuc al tău! Hai să-ţi spun eu o poezie 
adevărată. Şi i-a recitat un poem de Nichita Stănescu. Şi tot ca 
un tată obişnuit, Ceauşescu s-a arătat mândru de mezinul lui. 

Nici la senectute n-a abandonat rutina programului de 
vară. La 8 dimineaţa, ieşea din „Casă”, cum îi spunea reşe- 
dinţei sale. Se îndrepta către malul mării, în biroul din „Ciu- 
percă”, plin de operativele aduse cu avionul. Le citea şi îşi dis- 
tribuia poruncile. După amiaza, şeful Cancelariei raporta cum 
se împliniseră%. Dar nici curtenilor nu le lărgea zgarda. 
Ochiul de soacră neadormită al Tovarăşei căuta într-una prilej 

de critică. La un moment dat, îi căşunase că Emil Bobu s-a 
îngrăşat. Prinsese, se pare, firul comenzilor sale duble de ali- 
mente - şi la „sectorul” din Bucureşti, şi la cel din Constanța”0. 

După concediul din 1976, Ceauşescu a refuzat constant şi 
invitaţiile de concediu făcute de Brejnev, Andropov, Cernenko 
şi Gorbaciov. „Am fi bucuroşi să vă vedem ca oaspete al nos- 
tru şi suntem gata să organizăm astfel vizita dumneavoastră 
încât aceasta să fie şi utilă şi plăcută”, i-a promis Gorbaciov în 
invitația din aprilie 1989. Invitatul n-a ostenit măcar să răspun- 
dă cu o scrisoare. L-a ofensat, probabil, transmițându-şi refu- 
zul prin ambasadorul sovietic la Bucureşti. Nu-l lăsau să mear- 
gă, chipurile, pregătirile celui de-al XIV-lea Congres*!. 

Părea că-i repugnă chiar şi ideea rămânerii peste noapte la 
tovarăşii sovietici. La întâlnirile din Crimeea cu ceilalți lideri din 
Tratatul de la Varşovia, pleca în zori de pe aeroportul Kogălni- 
ceanu. Aterizau la Simferopol şi de acolo, la Oreanda de Jos, 
lângă Livadia, cu autoturismul. Ajungea pe la orele prânzului 
şi se caza la Mishor. Aghiotantul schimba aşternuturile gazde- 
lor cu cele de-acasă pentru siestă şi verifica radiațiile%2. Către 
sfârşit, nu conversa nici cu ceilalți delegaţi, era taciturn şi cu 
translatorii%65. 


Zilele Sfinților Nicolae şi Elena 


Ziua lui de naştere începuse a fi sărbătorită cu fast din 1968, 
iar a ei din 1979. lanuarie a devenit astfel luna Ceauşeştilor. 
Dar „zilele sfinţilor” Nicolae şi Elena s-au întins, în anii 80, 
peste toate sărbătorile publice româneşti. 23 August şi 1 Mai 
s-au transformat şi ele în prilej de elogiere a Tovarăşilor. 

Pentru omagierea lor, secția de propagandă a CC alcătuia 
un plan de măsuri unde trecea tot ce le-ar fi făcut plăcere. lar 
Ceauşeştii îl aprobau. Deoarece în ultimii ani în atribuțiile 
Cabinetului 2 intra şi „responsabilitatea” acestui sector, se 
poate spune că sub bagheta Elenei Ceauşescu se manifesta şi 
formația „aplaudacilor”. 

Odată oficializate, aniversările lor s-au făcut mai bogate în 
cadouri de la un an la altul. Afluiau, din toate județele, ma- 
şinile cu daruri. Serviciul de protocol le prelua şi organiza cu 
ele o expoziție omagială. În ziua aniversării, Ceauşeştii vizio- 
nau imensul bazar cu obiecte predilect inutile şi de prost gust. 
Prietenii din străinătate trimiteau şi ei şefului statului ordine şi 
medalii. Presa, editurile, breslele creatorilor şi instituțiile cul- 
turale aveau şi ele obligaţii în a-şi aduce vibrantul omagiu la 
aniversări. Veneau şi daruri însă care dădeau bătăi de cap 
oficialilor. Pe adresa Teatrului Naţional din Bucureşti, bună- 
oară, a „pogorât“ scenariul unei piese intitulate Tinereţea Câr- 
maciului, expediat mai întâi Ceauşeştilor. Creaţia unor dra- 
maturgi amatori din ținuturile natale ale secretarului general 
se potrivea ca nuca-n perete cu criteriile estetice ale primei 
scene româneşti. Oricât de ajustat ar fi fost de profesionişti, 
darul se arăta otrăvit: dacă nu va plăcea eroilor în viață? 
Pentru rolul Tovarăşului l-au propus, forurilor superioare, pe 
actorul Adrian Pintea, junele prim al acelui moment. Dar... 
cine s-o „interpreteze“ pe Tovarăşa?! Daţi-ne distribuția, i-au 
„implorat” directorul Radu Beligan şi secretanul literar Bebe 
Elvin pe şefii culturii şi educaţiei socialiste care-i presau. Dilema 
i-a depăşit şi pe aceia. Aici a murit Tinereţea Cârmaciului?4. 

După rotundul a 60 de ani, Tovarăşul a sistat petrecerile de 
familie cu lăutari. Până atunci, în faţa familiilor demnitarilor, a 
fraților şi cumnaților se produceau tarafuri şi cântăreți de ro- 
manţe şi muzică populară. Câteva păhăruţe cu ţuică îl făceau 
„Chiar simpatic” pe sărbătorit: cânta cu lăutarii şi dansa cu 
tovarăşa de muncă şi de viață. La vârste rotunde şi demnitarilor li 
se făcea cinstea unei petreceri în colectiv. Odată criza instalată, 
s-a renunțat la mese, a rămas doar cadoul unei decorații. Ulti- 
mul beneficiar a fost Ştefan Andrei, în 1981%5. Exceptându-i pe 
Ceauşeşti, s-a interzis festivismul. 

Dar dacă „modestia şi cumpătarea” meselor aniversare se 
făcea tot mai simțită, torentul omagiilor se revărsa cu fiecare 
an mai vijelios. Şapte decenii de viață şi 55 de activitate revolu- 

ționară, Tovarăşul i-a sărbătorit, în 1988, la Predeal. Mai somp- 
tuos, decât el, se aniversase Tovarăşa, la Castelul Peleş?6. Ulti- 
ma lui aniversare s-a ținut în Palatul Cotroceni. Inaugura astfel 
clădirea renovată după ce funcționase mulți ani ca Palat al 
Pionierilor. Festinul a ținut două ceasuri. Invitaţii - membrii 
CPEX, secretarii CC şi câțiva miniştri - au venit fără neveste şi 
îmbrăcați ca la şedinţă. Fără muzică, fără băutură, cu excepția 
şampaniei pentru toastat. O masă tradițională, fără nimic de 
import, nici măcar o cafea. Dar sărbătoritul a criticat perestroika 
şi cu acest prilej %7. 

Nici revelioanele nu erau mai vesele. Se cerea o „sărbătoare 
cu caracter sobru”, după expresia lui Camil Roguski care coor- 
dona pregătirea ei. Pastişând parcul de distracții american 
Disneyland pe care-l vizitaseră în 1970, Ceauşeştilor li se făcea 
câte-o „surpriză”. Circa trei săptămâni, zeci de lucrători execu- 
tau „proiectul feeriei”. Sala de sport de la Club-Bazin se trans- 
forma în „sala cu o sută de brazi”. Animale împăiate, păpuşi în 
costume naționale sau personaje din desene animate de mă- 
rimi naturale pe sub copacii smulşi cu rădăcini din ținuturile 
de baştină. 

În ultima noapte a anului, către orele 22, îşi făceau apariția 
Ceauşeştii. Ceremonialul îi plasa într-una în poziții avanta- 
joase - când de gazde, când de oaspeți. Membrii CPEX şi soțiile 
acestora îi salutau ca la congres. La masă, invitații duceau 
tacâmurile la gură şi „sorbeau din ochi” televizorul. Secretarul 
cu propaganda anunţa, ca un vornic de nuntă, punctul urmă- 
tor din programul pregătit şi „vizionat“ încă din vară. Un sfert 
de ceas înainte de miezul nopții, şirul de chelneri aducea şam- 
pania. „Dragi tovarăşi şi pretini” îşi începea Ceauşescu me- 
sajul de An Nou de pe ecranul televizorului către Ceauşescu 
de după masă. Convivii aplaudau, aşezându-se la rând ca să 
ciocnească şampania cu Ceauşeştii de la masă. Să trăiţi, să 
trăiţi, să trăiţi... Tovarăşii se retrăgeau la orele unu, conduşi de 
ceilalți meseni. Locul „petrecerii“ se golea imediat după 
plecarea lor%8. 

Sărbătorile de 1 Mai şi 23 August au suferit şi ele schimbări. 
În principal, sărbătoarea națională şi-a inovat semnificaţia şi 
ritualurile. După venirea la putere, Ceauşescu a schimbat, 
întâi, ornamentul tribunelor, înlocuind culoarea roşie (folosită 
de sovietici), cu albastru%%. În vara lui 1971, printre steaguri, 
steme, lozinci şi saluturi, chipul lui Ceauşescu nu era singular, 
ci acompaniat de portretele lui Marx, Engels şi Lenin şi ale 
membrilor Comitetului Executiv”. În anii '80 oamenii muncii 
agitau exclusiv portretele Ceauşeştilor printre lozinci şi stea- 
guri prin fața tribunei oficiale. În 1974, după ce la Neptun s-a 
dezbătut Progmmul partidului de construcție a societăţii socialiste 
multilateral dezvoltate şi trecere spre comunism, Ceauşescu a venit 
cu formula de revoluție antiimperialistă, antifascistă şi naţională 
pentru 23 august 1944. „Dorea să arate că noi, românii, am fost 
“cei mai” întotdeauna, că am făcut şi am dres...”, a explicat 
Paul Niculescu-Mizil, atunci secretar al CC cu propaganda”. 

Osteneau şi Tovarăşii ca nişte gazde la primirea colindă- 
torilor. În ziua premergătoare sărbătorii naționale, se oferea, în 
numele lor, o masă festivă pentru demnitari. Seara, o recepție 

corpului diplomatic acreditat la Bucureşti. În zorii ailei de 23 
August, forțele de ordine îşi ocupau locurile prestabilite. La 10 
fix, Ceauşeştii intrau în centrul tribunei în aplauzele tovarăşilor 
deja instalați. După speech-ul secretarului general, coloanele se 
puneau în mişcare. Până la orele 13, Ceauşeştii le primeau 
salutul, stând în picioare. Din când în când, conform regiei, 
şoimi ai patriei, pionieri şi utecişti le înmânau buchete de flori. 
Cu trecerea anilor, cuplul resimțea tot mai greu oboseala zilei. 
Se retrăgea, la final, la Snagov pentru odihnă”2. 

Dar de la jumătatea anilor '80 s-a renunţat la coloanele de 
demonstranți. Şi nu din rațiuni de siguranţă. Căci în istoria 
guvermării comuniste n-au existat tentative de atentat, după 
rnărturia unor ofițeri din serviciul de pază şi protecţie”. Ceau- 
şescu a încercat să eficientizeze propaganda şi să micşoreze 
cheltuielile, trasând tuturor activiştilor sarcina organizării de 
adunări festive în toate unitățile socialiste, comunele şi oraşele 

țării. Pe Stadionul „23 August”, profesioniştii regizau un 
spectacol omagial, cu efecte speciale de sunet şi lumină, 
transmis la televizor. Mii de sportivi se antrenau să scrie lozinci 
mobilizatoare din trupurile lor. 

În 1989, s-a întâmplat ca şi ziua de 1 Mai să fie jubiliară: un 
veac de la prima sărbătoare a muncii în lume şi semicente- 
narul primei sale aniversări în România. De propagandă 
răspundea acum Elena Ceauşescu care superviza programele 
prezentate de şeful de resort”4. S-a întâmplat ceva mai deose- 
bit însă în pregătirea festivităților. Tovarăşa l-a chemat pe 
Constantin Olteanu, secretarul cu propaganda, dându-i a 
înțelege că-i displace povestea demonstrației din 1939. „Noi 
ieşeam atunci la iarbă verde, ar fi zis ea. Acolo spuneam poe- 
zii, cântam, ca tinerii în astfel de împrejurări”. Nu se gândeau 
la putere. Fără sovietici, n-ar fi ajuns comuniştii la guvernare, a 
recunoscut ea%5. N-a formulat însă nicio indicație de interzicere 
a legendei cu 1 Mai 1939. Astfel că presa a reluat istoria minci- 
noasă şi fotografia trucată a manifestației”?6. Semn că Tovarăşa 
testase, ca şi alte dăţi, loialitatea subordonaților. 

Altă față a acestor sărbători erau manifestările omagiale ale 
plasticienilor. Lucrările dedicate Ceauşeştilor erau cele mai 
bine cotate: pentru o compoziţie cu o vizită de lucru, pictorul 
era plătit cu 150 - 160.000 lei, pentru un portret, circa 60.000 
lei%77. Le cumpărau sindicatele, muzeele, instituțiile partidului 
şi UTC-ului. De răsplăți ispititoare aveau parte poeziile 
mobilizatoare şi articolele omagiale. 

La ultimul 23 August programul manifestărilor a ținut trei 
zile. S-a avut în vedere „măreţia“ sărbătorii, dar şi bătrânețea 
Ceauşeştilor”8. În oficiosul partidului a apărut şi interviul 
acordat de Ceauşescu trimisului Pravdei care i-a adresat între- 
bări cu schepsis, trimițând la perestroika. Dar intervievatul n-a 
răspuns „provocărilor“, mergând până la elogierea armatei 
sovietice!%7? Se temea, oare, de-o replică, în stilul glasnost, la 
mincinoasa revoluție antifascistă şi antiimpenalistă din august 
1944? Ori şi mai rău - la faptul că el îşi asumase conducerea ei? 

Probabil că da. În marea familie comunistă şi alții-l înghion- 
teau ironic pe mult prea statornicul conducător. Prietenul 
Santiago Camillo îl felicitase, în glumă, pentru tinerețea fără 
bătrâneţe ce-o arătau portretele sale oficiale %0. 


Veniturile Ceauşeştilor 


În bună parte, stilul de viață al nomenălaturii staliniste s-a 
păstrat în lumea comunistă până la sfârşit. Ca şi Stalin, după 
ce-a ajuns la putere, Ceauşescu n-a mai umblat cu bani. Se 
spune că, la un moment dat, în fişetul cu salariile „țarului 
roşu” de la Kremlin se găsea o avere. Consultat asupra între- 
buinţării banilor, Stalin a cerut să fie trimişi prietenilor săi din 
tinerețe. 

În exces şi fără plată, aveau de toate şi Ceauşeştii. Nici criza 
anilor 80 nu s-a simțit altfel în Cartierul Primăverii decât prin 
reducerea cheltuielilor de protocol%!. Familia prezidenţială 
dispunea de orice bunuri fără bani. După mărturia cunoscă- 
torilor, până şi ceasul lui Ceauşescu - Rolexul la care se uita 
des în proces - a fost cumpărat pe banii Gospodăriei de partid. 
Învățat fără bani, cu o zi înainte de moarte, Ceauşescu l-a 
implorat pe unul dintre paznicii săi să-l împrumute. Voia să i 
se cumpere o cămaşă de schimb%82. 

Dar, la fel cum monarhii medievali, guvernând în numele 
Domnului, se scuteau de la obligaţiile vasalilor, în numele 
luptei pentru popor, Ceauşescu se excepta pe sine de la lege. Ro- 
mânilor le era interzisă salarizarea prin cumul. Însăşi depu- 
tăția în Marea Adunare Naţionale apărea ca o activitate obşteas- 
Că, remunerată cu o indemnizație destul de nesemnificativă. 
Dar Nicolae şi Elena Ceauşescu încasau salarii din câte două 
părți: el, ca şi conducător al partidului şi preşedinte al țării; ea 
ca prim viceprim-ministru al Guvernului şi directoare la 
ICECHIM. 


Din toamna lui 1944, fără întrerupere, Ceauşescu şi-a în- 
casat salariul de la Gospodăria de partid. Pentru Secretariatul 
CC al PCR contabilitatea se ținea pe-o listă aparte”. Ultimele 

state de plată din 1989 arată că secretarul general avea o retri- 
buţie tarifară de 16.000 lei. Plus 4.000 lei indemnizaţia de 
conducere. Faţă de cei 20.000 lei ai secretarului general, secre- 
tarii CC primeau semnificativ mai puțin: 14.400 lei. Dar Ceau- 
şescu şi Maurer se exceptau şi de la plata chiriei. Contribuţia 
socială de 3 % şi cotizaţia de partid au fost singurele plăţi făcu- 
te de Ceauşescu în anul 1989%4. În plus, altfel decât ceilalți, 
încasase în martie, şi 5.000 de lei dividende ca acționar la 
Uzinele „23 August”%5. 

Lui Ceauşescu îi aducea salariul, în plic, Naş Leon, contabi- 
lul Gospodăriei de partid, alt tovarăş din închisoarea 
Caransebeş care nu s-ar fi putut lăuda cu buna comportare în 
ancheta Siguranţei”?. Nu se ştie nici până în zilele noastre dacă 
salariul l-a tezaurizat Tovarăşul în fişet sau i l-a „pus bine” 
Tovarăşa. 

Secretarul general a fost însă salarizat şi de stat pentru 
exercitarea funcției de preşedinte al Republicii Socialiste Ro- 
mânia. Fapt confirmat de stenograma unei şedinţe CPEX din 
iulie 1984 pe tema majorării retribuţiilor oamenilor muncii. 
Despre salariile nomenklaturiştilor nu s-a vorbit însă niciodată 
public. „Deci prim-ministru 16.000, prim viceprim-ministru 
14.900, vice prim-ministru 14.350, miniştri 13.250”, le-a citit 
aprobator Tovarăşul%8. În acest punct al şedinţei, perspicacele 
Silviu Curticeanu, pe-atunci secretarul Tovarăşului, a declan- 
şat o scenă antologică, „sesizând” că n-a crescut şi retribuția 
preşedintelui RSR. Între salariul preşedintelui şi salariul 
premierului, diferența devenise prea mică (1.500 lei)”. Ceea 
ce însemna că până atunci, Ceauşescu primise, ca preşedinte, 
14.500 lei. Intervenția lui Curticeanu i-a alertat pe ceilalți. 
„20.000 în spiritul echităţii”, a propus Gheorghe Pană, susținut 
de Lina Ciobanu („Mai puțin nu suntem de acord”). În pofida 
„modestiei” afişate de Ceauşescu, ceilalți au votat unanim 
creşterea retribuției sale la 20.000 lei”%. Un moment memorabil 
de „opoziție democrată”! 

Tovarăşul încasa lunar, prin urmare, 39.520 lei. Aceasta în 
anii grei ai crizei la care forțase populaţia pentru plata datoriei 
externe. Unde era raportul de 1 la 5,5 dintre cel mai mic şi cel 
mai mare salariu din România cu care Ceauşescu se lăuda 
public? Şi unde principiul retribuţiei în acord cu rezultatele, 
când datoriile ţării se contractaseră la porunca lui? Dar mai 
ales, principiul leninist conform căruia liderii bolşevici tre- 
buiau plătiți cu măsura muncitorilor foarte buni? După jargo- 
nul revoluționarilor de profesie, prăpastia dintre puiul de țăran 
lepădat în Capitală şi conducătorul care tiraniza țara a purtat 
numele de gravă descompunere morală. 

Ca şi cum n-ar fi fost de ajuns, proceda la fel şi nevasta. 
După majorarea salariilor, din 1984, Tovarăşei îi reveneau 
14.900 lei, ca prim viceprim-ministru. Din evidenţele contabile 
ale ICECHIM rezultă însă că săvârşea o dublă ilegalitate, fiind 
remunerată şi în 1989 ca directoare a instituției. Deşi trecuse cu 
munca la Guvern din aprilie 1980 iar pe la ICECHIM mai călca 
doar la primiri de delegații străine. Nici muncă fără plată, nici 
plată fără muncă! - lozinca dragă lui Ceauşescu nu se aplica şi 
nevestei sale, „mituită” cu un salariu de 5.860 lei%1. Una peste 
alta, Tovarăşa „aducea acasă” 20.760 lei. 

Lună de lună, aşadar, Ceauşeştii „economiseau”, împre- 
ună, contravaloarea unui apartament de două camere sau a 
unui autoturism „Dacia”, fără îmbunătățiri. Ce făceau cu ei 
dacă nu plăteau nimic? După mărturia unor foşti ofițeri în Di- 
recția a V-a, Tovarăşa depunea, lunar, pe numele celor trei 
copii câte 5.000 lei pe cecuri cu câştiguri în autoturisme „Da- 
cia” %2. Depunerile sunt confirmate şi de conținutul genţii di- 
„plomat, cu cifru, luată de Elena Ceauşescu în „fuga” din 22 de- 
cembrie 1989. A uitat-o pe drum, la garda ei de corp, căpitanul 
Marian Rusu. Conţinea un plic cu carnete CEC pe numele 
celor trei copii („câte unul nominal şi câte unul cu parolă” şi 
un al şaptelea pe numele unicului nepot al Ceauşeştilor, fiul 
lui Valentin). În valoare totală de 3,5 milioane de lei. Dar 

suma aceasta colosală pentru visul românilor, ar fi fost abia 
salariul lor pe ultimii cinci ani! 

Purtaseră cu ei, atunci, şi un misterios colet cântărind 15-20 
kg. L-au uitat şi pe acesta în maşina medicului Nicolae Decă 
din Găeşti. Acestuia i s-a pierdut urma în Statele Unite ale 
Americii, unde-a emigrat după evenimente”. După unii, 
pachetul conţinea sandviciuri şi apă plată (dar nu se ştie de 
cine puse). Iar după alții, caseta cu cele mai prețioase bijuterii. 
Ori milionul de dolari promis de Ceauşescu paznicilor săi din 
cazarma Târgovişte în schimbul evadării”. 

Dar bunurile de care-au dispus Ceauşeştii sunt imposibil 
de estimat luând în considerare cadourile primite. Ianuarie, 
când îşi aniversau amândoi naşterea, era luna cadourilor. În 
plus, toate vizitele din ţară şi din străinătate se lăsau cu daruri 
de ospeție?%. Dacă luăm ca exemplu anul 1984, fiecare pavilion 
vizitat de Ceauşeşti la inaugurarea târgului intemațional din 
Bucureşti, le-a oferit cadouri semnificative”?. Din vizita efectu- 
ată în Pakistan”, printre diverse cadouri, s-au întors cu patru 
covoare persane**. Culant a fost cu ei şi prietenul Jivkov10%, 
oferindu-le obiecte diverse: televizor color, set de bijuterii din 
argint, un serviciu de tort, o ladă cu băuturi, esențe de parfum, 
două genţi diplomat cu cifru şi articole cosmetice1001. 

Cadourile erau inventariate, evidenţele incluzând chiar 
decoraţiile decernate secretarului general şi diplomele con- 
ferite savantei de renume mondial!92. Dar Ceauşeştii s-au excep- 
tat pe ei şi de la regula predării obiectele valoroase serviciului 
de protocol. Nu-i iertau însă pe ceilalți membri ai delegațiilor. 

Nu toate cadourile primite de ei ajungeau la muzeu. 
Conform inventarelor, majoritatea îşi aflau locul la reşedinţa 
din Primăverii. Din patru poziții de inventar cu cadouri din 
China, spre exemplu, un singur obiect s-a trimis la muzeu; din 
zece daruri nord-coreene, nouă au intrat în reşedinţa Ceauşeş- 
tilor1003. Tovarăşa acumulase acasă un veritabil tezaur de 
bijuterii şi obiecte de lux. Iată doar câteva exemple. Din vizita 
în Sudan, efectuată în octombrie 1983, s-a întors cu două seturi 

din aur cu fildeş, o geantă şi o poşetă din piele de şarpe1004. 
Primul set cântărea aproximativ 60 gr., al doilea 77,50 gr, 
ambele din aur de 18 carate 1%5. Din Kuweit revenise, în 
noiembrie 1982, cu o „salbă” grea de un sfert de kilogram, plus 
12 brățări (110 gr) din aur de 18 Karate. Pakistanezii au fost la 
fel de gentili oferindu-i, în mai 1984, o „broşă din aur alb supe- 
rior titlului de 18 carate cu două briliante de 0, 40 K în greutate 
9,32 gr"10%. Se înțelege că, la asemenea daruri regeşti, fineţea şi 
unicitatea lucrăturii depăşeau valoarea metalului şi pietrelor 
prețioase. Toate acestea se primeau în condiţiile interzicerii 
deținerii aurului şi valutei de către cetățenii României. 

Cât a trăit, Tovarăşa afişa la birou şi în vizitele prin țară 
doar setul de aur purtat în clipele morții şi verigheta de platină 
oferită de soț. Pe mâinile şi la gâtul cui a ajuns tezaurul Elenei 
Ceauşescu, nu se ştie. A trecut pe lumea cealaltă cu un lanț la 
gât şi o impresionantă brățară de aur. Nu le-a dus nici măcar 
în mormânt, luate ca amintire de revoluționarul care s-a îngrijit 
s-o astupe în pământ1007. 


Legenda „vampirului roşu” 

Ceauşeştii se credeau protejați chiar şi de bătrâneţe prin 
armura puterii. Reţinuseră ca portrete oficiale fotografiile bine 
retuşate de pe vremea când nu împliniseră încă 50 de ani. 
Cunoscându-le slăbiciunea, s-a mers până la a schimba, în 
cărțile de istorie, porecla lui Mircea cel Bătrân în Mircea cel 
Mare. Domnitorul muntean murise la 63 de ani, cum 
să-ndrăzneşti aluzii la bătrâneţea lui Ceauşescu?! Sclavul ideii 
de continuu progres, Tovarăşul nu accepta nici fireasca 
involuție a funcțiilor fizice. Ca să nu poarte ochelari, toate 
înscrisurile destinate lui se băteau la o maşină de scris cu 
caractere mari. 

„Marele” bolnav şi-a tratat şi doctorii ca pe slugi1008. 
În dialogurile profesionale a refuzat tentele emoționale1009, 
Astfel că, în absența diagnosticului probat, tulburările de 
personalitate schizotipală de care s-a tot vorbit, se păstrează în 

sfera supoziţiilor. În ultima perioadă în ţară apăruseră zvonuri 
şi că „întâiul dintre bărbaţii țării” suferă de un adenom la 
prostată. Atât de credibile, încât Elenei Ceauşescu i s-au trimis 
scrisori de recomandare pentru chirurgi capabili să-l opereze 
cu succesti10. Zvonurile asupra bolnavului Ceauşescu, răspân- 
dite de servicii specializate externe şi/sau interne, dar alimen- 
tate continuu de dorința românilor de a scăpa de tirania lui, au 
luat forme fantastice. Românii ajunseseră să creadă că se 
hrănea cu lapte de mamă şi i se făceau transfuzii de sânge de 
nou-născut. Cu intenţia declarată de a vedea dacă are cicatrici 
operatorii, s-a ajuns astfel ca părțile intime ale corpului său 
ciuruit de gloanțe să fie dezgolite, în decembrie 1989, la 
dorința „groparului” Gelu Voican-Voiculescu. Obscenitatea 
comentariilor, după mărturia unui fost angajat la Morga 
Spitalului Militar Central 1011, seamănă a profanare morală de 
cadavre. 

După mărturia academicianului lulian Mincu, la bolnavul 
Nicolae Ceauşescu a fost chemat, în regim de urgenţă, pentru 
prima dată la 4 aprilie 1988. L-a găsit în stare de inconştiență, 
asistat de doctorii curanţi şi de Victor Ciobanu, ministrul 
Sănătăţii. l-a prescris insulină dar chimista de renume mondial 
s-a împotrivit pe motiv de dependenţă!12. Cu voința de fier 
prin care voia să sfideze natura, peste doar patru zile de la co- 
ma diabetică, pacientul a plecat într-un lung tumeu asiatic1015. 
După obicei, Ceauşeştii nu le-au făcut confidențe celorlalți 
delegați. Aceştia au remarcat însă neobişnuitul prezenţei a 
cinci somități medicale printre însoțitori. Dar, în Indonezia, 
şeful delegației 'n-a putut face față programului!014. Trei zile, n- 
a ieşit din reşedinţa sa1015. 

Între timp, ministrul Ciobanu îi contactase pe marii 
diabeticieni ai lumii care-au recomandat tot insulina!016. Astfel 
că, în Australia, starea bolnavului părea redresată. Vorbea însă 
atât de încet că interpretul nu-l înțelegea!%7. Dar şi-a continuat : 
turneul în Vietnam şi Mongolia. După hopul comei, a renunțat 

şi la insulină, şi la serviciile lui lulian Mincu. La 5 octombrie 
1989, a intrat iarăşi în comă iar Mincu a fost rechemat1018. 

Oricât de măiestrit lucrau retuşorii fotografiilor şi ai 
cadrelor filmate, figura tot mai îmbătrânită şi împuținată a 
liderului român nu scăpa partenerilor de dialog. Noi ştiam că 
liderul român e grav bolnav, a mărturisit după moartea lui 
Ceauşescu, Alexandr lakovlev, secretar al CC şi preşedintele 
Comisiei de politică internațională a PCUS1019. Pe chestiunea 
apropiatei sale morţi - cel târziu în 1990 ! - sovieticii au încercat 
- să creeze o breşă în nucleul decizional de la Bucureşti, după 
mărturia lui Ştefan Andrei. Invocau rezultatul unei analize de 
urină, recoltată, fără ştirea lui Ceauşescu, în timpul unei vizite 
la Moscova. Cu constatarea că, la fel ca în cazul Andropov, 
diabetul afectase grav rinichii lui Ceauşescu1020. 

Starea fizică proastă i-au remarcat-o şi aceia care l-au văzut, 
în treacăt, în ultima vizită la Moscova: posomorât, frământat, 
bâlbâit mai tare ca de obicei, uneori cu urme de salivă la colțul 
gurii. „Consideram că sistemul său nervos este serios afectat”, 
a declarat Valerii Musatov, fost prim adjunct al şefului Secţiei 
Internaționale a CC al PCUS. Dar aparatcikii moscoviți i-au pus 
atunci culoarea pământie a feței pe seama tratamentelor 
diavoleşti de care auziseră şi ei. Căci Gorbaciov primise o 
scrisoare, via Paris, din partea cuiva ce se dădea fostă angajată 
a policlinicii nomenklaturii bucureştene. Suferind de-un cancer 
grav de prostată, scria aceasta, Ceauşescu se trata cu „reţeta 
din bătrâni” a sângelui de nou-născut!%21. Legenda Vampirului 
roşu, urmaşul lui Dracula şi al contesei Erszebth Bathori 
bântuia şi Kremlinul! 


NOTE: 


%9 Interviul autorului cu lt. col. (r) Ion Chiţoiu, fost aghiotant al Elenei 
Ceauşescu, 11 aprilie 2014. 

0 ANIC, fond CC al PCR - Secţia Cancelarie, dosar 17/1988, f. 88. 

91 Interviul autorului cu lt. col. (r) lon Chiţoiu, fost aghiotant al Elenei 
Ceauşescu, 11 aprilie 2014. 





TIRANUL | 257 


"12 Dragoş Simionescu, În umbra puterii, vol. II, Editura Paco, Bucureşti, 2013, p. 

95 Interviul autorului cu col. (r) Dumitru Burlan, 15 septembrie 2009. 

916 Dragoş Simionescu, op.cit., p. 251. 

27 Ibidem, p. 247. 

58 Dragoş Simionescu, op.cit., p. 256. 

9 Ibidem, p. 285. 

%21 Ibidem, p. 172. 

11 
Partid contra partid 


Revolta din Valea Jiului 


An Valea Jiului, în august 1977, Nicolae Ceauşescu a făcut 
față primei mişcări de protest de amploare. Obligat să vină 
la negocieri directe cu minerii intrați în grevă, omul care 

cumula puterea absolută în stat şi în partid, a trecut testul 

confruntării cu mulțimea furioasă. Documentele întocmite de 

Securitate, memoriile colaboratorilor apropiați, şefilor locali şi 

greviştilor descriu cât de aproape a fost conducerea partidului 

să scape situația de sub control. 

Când a izbucnit revolta, ca totdeauna vara, Ceauşescu se 
afla la Neptun. Vestea grevei a picat ca un trăsnet. Infailibil, a 
dat vina pe miniştrii săi. Dar scânteia o aprinsese el, în urmă 
cu o lună, prin proiectul Legii nr. 3/30 iunie 1977 privind 
pensiile de asigurări sociale de stat şi asistență socială, prin 
care anulase multe dintre drepturile vechi ale minerilor. Legea 
afecta mai ales minerii pensionați cu invaliditate de gradul III, 
care încasaseră până atunci şi salarii, şi pensii. Cei ce sufereau 
accidente mai puțin grave se reangajau ca mineri la suprafaţă, 
în munci uşoare. Uneori întrețineau utilajele, alteori prelucrau 
cărbunele extras sau lucrau la birouri, în muncă administra- 
tivă. Îşi completau astfel veniturile cu o cincime din cât câş- 
tigau înainte, în subteran. În Valea Jiului, circa opt mii de per- 
soane beneficiau de pensii pe caz de boală. Nemulțumiri a 
stârnit şi vârsta de pensionare, ridicată de la 50 la 53 de ani. 
Minerii mai doreau: program redus de lucru la 6 ore pe zi, 
plan de producție realist, sistarea abuzurilor, ieftinirea 

alimentelor, locuri de muncă pentru femei, asistență medicală 
sporită în Valea Jiului. 

La poarta 2 a minei din Lupeni, la 2 august, s-au strâns 
ortaci din Aninoasa, Bărbăteni, Paroşeni, Uricani şi Vulcan. 
Prim vice prim-ministrul lie Verdeț, trimis să aplaneze con- 
flictul, a fost sechestrat de mulțime. Pentru rediscutarea legii, 
oamenii îl cereau pe însuşi Ceauşescul1022. În mare grabă, 
elicopterul l-a adus pe acesta printre grevişti. 

Speriaţi de escaladarea evenimentelor, securiştii au împân- 
zit Valea Jiului. Au fost aduse trupe şi ofițeri din judeţele Alba, 
Arad, Caraş-Severin, Dolj, Gorj, Hunedoara şi Sibiu!02. Astfel 
protejat, Ceauşescu a îndrăznit să coboare din elicopterul 
prezidenţial printre minerii furioşi. O maşină l-a preluat de pe 
Stadionul Jiul, din Petroşani, ducându-l spre Lupeni. „Cum a 
fost posibil?”, i-a tot întrebat, pe drum, pe ştabii locali. După 
mărturia unuia dintre aghiotanţii săi, cleştele în care intrase s-a 
arătat foarte periculos. Deşi i-a îndemnat pe oameni la 
calm!024, fiecare a început să-şi strige păsul. Din mulțime s-a 
desprins un miner ciung, al cărui handicap se datora unui 
accident de muncă în subteran. Când a început să lovească cu 
ciotul mâinii treptele scării de fier pe care stătea Tovarăşul, a 
început să țâşnească sânge. „Asta este răsplata pe care mi-o 
dat tu, pensia asta de mizerie din care mor de foame?”, l-a 
interpelat omul pe Ceauşescu1%5. Scena a învolburat şi mai rău 
mulțimea. Abia după patru ore, secretarul general a reuşit să 
scape din mâinile lor. 

Reuşise să-i împace pe moment. Împinşi de la spate de 
organele legii, mulţumiţi de discursul primului om în stat, oa- 
menii s-au întors la casele lor. Represaliile au luat diverse for- 
me, neanunțate public. Au fost „verificați” peste 20.000 de 
angajaţi ai Centralei Miniere Valea Jiului (CMV]), scoase din 
zonă 241 persoane, sancţionate disciplinar alte 287. „Pe linie de 
securitate” s-au dat 73 de avertizări şi 399 de atenționări, iar 
„pe linie de miliție” 453 de avertismente şi peste 600 de 
contravenţii. Judecătoria Petroşani a condamnat 14 persoane 

pentru infracțiuni de drept comun, ultraj contra bunelor 
moravuri, instigare publică. 

În CPEX, Ceauşescu a cerut soluții pentru aprovizionare, 
sănătate şi locuri de muncă pentru soțiile minerilor. A avansat 
chiar el câteva idei: un depozit pentru alimente, un spațiu 
frigorific pentru aprovizionare, un magazin propriu pentru 
fiecare localitate din Valea Jiului, contracte de muncă pe cinci 
ani, stagiu militar pentru mineri la locul de muncă, posibi- 
litatea cumpărării apartamentelor, mese calde zilnice1026. A 
mers cu indicațiile până la detalierea meniului la intrarea şi la 
ieşirea din şut: „Propriu-zis masa să fie şase lei, deci două 
mese a câte şase lei, în total 12 lei. În fond, pot să primească şi 
o mâncare, şi ceva dulce, fără ciorbă, pentru că este mai greu. 
O fructă; o bucată de slănină 1027. 

Promisiunile au fost onorate în timp. Semn că pe Ceauşes- 
cu greva îl speriase. În Valea Jiului s-au construit apoi cartiere 
noi, şosele, şcoli, spitale, fabrici de confecţii, întreprinderi de 
industrie uşoară, potrivit lui Iosif Bârsan, fost contabil-şef al 
Centralei Cărbunelui Petroşani. Minerii au beneficiat de o 
masă caldă, reduceri la plata întreţinerii, a energiei electrice şi 
altele1028. 

Prinzând curaj, dornic să spele ruşinea din vară şi să stingă 
rumorile străinătății, în primăvara anului 1978, Ceauşescu a 
organizat un miting la Petroşani. La final, a fost botezat miner 
de onoare. 


Trădătorul Pacepa 


Cea mai puternică lovitură i-a fost dat lui Ceauşescu s-o 
primească de la omul său de mare încredere. În vara anului 
1978, generalul lon Mihai Pacepa!%, adjunct al şefului spio- 
najului extern, a fugit în Statele Unite ale Americii, via Bonn. 

În capitala vest-germană, generalul trebuia să transmită 
cancelarului Schmidt un mesaj. Dar mesagerul n-a mai apărut. 
În camera sa de hotel, controlată ulterior, televizorul rărnăsese 
deschis, hainele în şifonier, actele în sertar. Dis-de-dimineaţă, 

ofițerul părăsise imobilul. Ajuns la ambasada Statelor Unite a 
cerut azil politic. A aterizat după câteva zile în noua patrie. 

Din dosarele anchetei comandate după „fuga” lui se între- 
vede climatul propice germinării unor noduli reproducători ai 
rețelelor mafiote brejneviste. Alcătuite din înalți activişti de 
partid şi ofițeri ai serviciilor speciale care promovaseră după 
un plan de carieră croit şi ajustat la fiecare schimbare de ma- 
caz. Demn de ridicol şi bun de fraier li se părea însuşi Ceau- 
şescu. Aşa se face că după decizia lui de sistare a importurilor 
de tehnologie, conducerea DIE s-a lansat în expoziții speciale 
cu produse şi tehnologie capitalistă. Le prezentau Ceauşeştilor 
ca excepționala recoltă a unui serviciu de spionaj imbatabil. Le 
cumpărau însă din magazine sau le procurau din antreprizele 
industriale1030. 

Ajutat şi de specializarea în chimie, Pacepa antamase relaţii 
privilegiate cu ambii Ceauşeşti. După mărturia foştilor cama- 
razi, cărase Elenei Ceauşescu geamantane de literatură şi do- 
cumente de specialitate!0%1. Colectivul „savantei” îi compunea 
opera din ele. Acelaşi Pacepa a iscodit, a manevrat şi, uneori, a 
plătit titlurile ştiinţifice acordate de foruri internaționale. În 
1972, l-au ridicat pe Pacepa la rangul de prim-adjunct al şe- 
fului DIE, prezentat în vizitele din străinătate drept consilier al 
„ lui Ceauşescu pentru securitate națională şi dezvoltare tehno- 
logică1%2. Apoi a devenit secretar de stat la Consiliul Securită- 
ţii Statului cu grad de general. După sfaturilor sale, reşedințele 
lui Ceauşescu au fost dotate cu tehnologii de ultimă generație 
pentru detectarea radiaţiilor iar Direcţia a V-a cu armament 
ultrasofisticat!0%3, În călătoriile din străinătate, Pacepa aducea 
la reşedinţa Ceauşeştilor negustori locali cu selecții de pro- 
duse. După aceea a început să comande bijuterii somptuoase 
pentru Elena Ceauşescu. plătite prin Gospodăria de partid1%4. 
Sub protecţia acestui spectru de activități, cu costuri greu de 
verificat, şefii serviciului de informaţii externe, înfrățiți cu 
demnitari din structurile comerțului exterior şi relațiilor inter- 
naționale s-au antrenat în susținerea unui sistem mafiot de 

afaceri şi promovări. „Atenţiile”, complimentele şi eficiența 
acestor „băieți deştepţi” au încântat-o, o vreme, pe nevasta lui 
Ceauşescu. 

După mărturia apropiaților, Ceauşescu a fost extrem de 
nervos la aflarea veştii că plecase „omul lui”1%5. A cerut extră- 
darea dezertorului. Secretarul de stat Cyrus Vance a confirmat 
„că „fugarul” se afla peste Ocean şi promitea că nu va „exploata 
pe cale publică hotărârea generalului”. A rugat autoritățile ro- 
mâneşti să nu facă rău soției şi fiicei lui, rămase în țară!0%. Din 
acel moment, Ceauşescu a fost convins că defectorul fusese 
racolat de serviciile secrete americane, mai demult, pe când se 
afla în misiune în REG. | 

S-au luat şi măsuri de reorganizare a DIE. Cadourile de la 
străini se interziceau cu desăvârşire sau măcar se declarau 
organelor de conducere. Pentru a reduce influența securiştilor 
care contractau afaceri în vest, s-a impus regula licitaţiei, evi- 
tându-se „relaţiile lăturalnice”. Ceauşescu a schimbat şi regu- 
lile selecției agenţilor, indicând să nu mai fie racolați tineri din 
„mediile compromise''1037. 

Comisia de anchetă n-a putu lămuri precis de ce trădase 
generalul. Avusese o ascensiune cu adevărat fulminantă; 
câştigase regeşte, după cum recunoscuse însuşi Pacepa!%8. „Se 
pune întrebarea de ce a ales el, Pacepa, acest moment de a fugi 
din țară: ori a văzut că e pericolul de a-l demasca, că tovarăşii 
din conducere au început să pună ordine în direcţie, ori că se 
încearcă să fie îngreunate relațiile cu americanii “1%, a meditat 
dilematic Ceauşescu. 

Foştii securişti, care l-au cunoscut bine, au pus gestul pe 
seama unor anchete la nivel înalt, care vizau corupții din 
sistem. Se ştia că, folosindu-şi poziţia şi influenţa, ofițerii DIE 
„trăgeau“ bunuri, necontrolate la vamă, destinate lor şi mem- 
brilor nomenklaturii40. Mihai Caraman, şeful Contrainforma- 
țiilor, a interceptat un transport, de televizoare, casetofoane şi 
produse electronice din Liban şi, imediat, a raportat superi- 
orilor. Implicat şi el din câte se pare, Pacepa ar fi intervenit 

degeaba pe lângă Andruţă Ceauşescu, şeful cadrelor din Secu- 
ritate, fratele celui mai iubit!01. Plauzibile par şi alte motive. 
Precum demoralizarea fugarului că nu i s-a dat şefia DIE10%2. 


Conspiraţii şi crime 

Au existat conspirații împotriva lui Ceauşescu? După căde- 
rea regimului, mărturiile foştilor şefi şi ofiţeri ai serviciului de 
pază şi protecţie arată că soții Ceauşescu se temeau de 
atentate. 

Toate unitățile să contribuie la apărarea vieții Tovarăşului 
şi a Tovarăşei devenise lait-motivul instructajelor Securită- 
ții043. Preventiv, au început să modifice traseele de deplasare 
în Capitală şi în vizitele de lucru104. Drumul dintre reşedinţa 
din Primăverii şi sediul CC se împânzea cu agenţi. El venea la 
birou pe Calea Victoriei şi pleca acasă prin Oneşti şi Magheru. 
Blocul „Ciclop” era socotit punctul critic în dispozitivele 
securiştilorI045. 

Au existat însă şi câteva momente în care Ceauşescu s-a 
comportat ca şi cum ar fi descoperit o conspirație pusă la cale 
împotriva sa. Măsurile dure împotriva intelectualilor şi artiş- 
tilor care participaseră la „Meditaţia transcendentală” justifică 
ipoteza că dictatorul văzuse în grupul adepților nişte poten- 
țiali conspiratori. A trimis, în 1982, la munca de jos circa 250 de 
cercetători, artişti şi oameni de cultură, a destituit miniştri şi a 
desființat Institutul de Cercetări Pedagogice şi Psihologice 
Bucureşti. Singurele referințe publice au apărut în revista 
Pentru patrie, publicaţie a Ministerului de Interne. Adepții 
„transcendentalilor” erau învinuiți, printre altele, că visează la 
dominația mondială şi să „guverneze întreaga lume” 1046. 

Istoria avea rădăcinile în 1977 - an al restructurării specia- 
lizărilor în ştiinţele socio-umane în România!%7 şi al consti- 
tuirii „Cartei 77” în Cehoslovacia. Un anume Nicolae Stoian, 
cetățean francez de origine română, intrase în legătură cu 
ataşatul cultural al României la Paris propunându-i aplicarea 
unui program de „inteligenţă creatoare“, conform referatului 

prezentat de Petre Enache, secretarul cu propaganda!%8 într-o 
şedinţă CPEX din aprilie 1982. În urma acestei deja dubioase 
înţelegeri, emigrantul a revenit în țară. Primul contact l-a avut 
cu cercul de yoga al Trustului de proiectări „Carpaţi”1%5, uni- 
tate a Gospodăriei de partid. Experimentul a fost preluat apoi 
de Institutul de Cercetări Pedagogice şi Psihologice Bucureşti 
condus de Virgiliu Raduliani!%%0. Proiectul reprezenta însă 
introducerea mişcării „Meditaţia transcendentală” în România. 
O sectă religioasă şi reacționară, în opinia lui Ceauşescu, în 
spatele căreia se ascund „tot felul de şarlatani, inclusiv spioni 
şi agenţi ai diferitelor state străine“1%1. Mişcarea fondată în 
anii 50 de călugărul indian Maharishi Mahesh, dobândise 
popularitate prin adepți celebri, precum membrii formațiilor 
Rolling Stones şi Beatles. Magistrul transmitea inițiaților o 
mantra secretă, aceştia căutând apoi noi adepți. Cam semăna, i 
se va fi părut lui Ceauşescu, cu „inițierea” în organizația se- 
cretă a PCdR şi cu „mantrele” secretelor şi numelor ilegaliste! 

Succesul „Meditaţiei” a fost absolut la Bucureşti. La condu- 
cerea partidului a ajuns o listă cu 370 adepţi care urmaseră 5-6 
aile cursul de inițiere, aproape toţi „pe bază de angajament”. 
Cam jumătate, adică, din efectivele PCdR în vara lui 1944! În 
plus, secretul mantrei îl primise „floarea intelectualității ro- 
mâneşti”, după expresia lui Andrei Pleşu1%2. Mai bine zis, li- 
deri de opinie bine plasați în suprastructura românească: poetul 
Marin Sorescu, tenorul Nicolae Florei, naistul Gheorghe Zam- 
fir, sculptorul Ovidiu Maitec, pictorul Sorin Dumitrescu, pro- 
fesorul de filosofie Mihai Şora (fost ilegalist), academicienii 
Victor Săhleanu şi Ştefan Milcu, psihologii Irina Holdevici şi 
Aurora Liiceanu. Artişti, literați şi oameni de ştiinţă cu turnee 
şi stagii în străinătate, unii cu legături solide, din vremea stu- 
denţiei, în Uniunea Sovietică. Altă constatare ce putea stârni 
ecoul canalelor şi organizaţiilor ilegale patronate de Moscova în 
memoria Tovarăşului! De altfel, conducerea ministerului de 
resort a fost învinuită de „atitudine de gură-cască” şi lipsa 
vigilenței1053. 

„Sectanţii” nu pot rămâne profesori, învăţători sau cercetă- 
tori, a decis Ceauşescu, forțând specialişti de înaltă clasă să-şi 
câştige pâinea ca muncitori necalificați!054. Unii dintre ei s-au 
îmbolnăvit. Alţii au solicitat clemenţă, reintegrare profesională 
şi reprimirea în partid. Cum frica de necunoscut e cea mai 
mare, misterioasa „afacere” şi consecinţele sale au sporit frica 
românilor de Securitate. 


Complotul generalului Ioniţă 


Cât adevăr şi câtă legendă în complotul pus în seama lui 
Ion loniță? În documentele intrate în circuitul cercetării nu 
există urme. Dar lipsesc din ele, inexplicabil, dosarele de cadre 
ale presupuşilor conspiratori. 

Biografia generalului Ion loniţă a fost de om norocos. S-a 
născut în 1924, într-o familie dâmboviţeană cu 13 copii. N-au 
supravieţuit decât patru. El s-a calificat lăcătuş şi s-a angajat la 
CFR Bucureşti Triaj. În septembrie 1944 a părăsit bancul de 
lucru, recalificându-se activist. Deşi nu fusese o ai soldat, în 
1948 partidul l-a încadrat la DSPA cu grad de locotenent. A 
crescut în ierarhia militară ca Făt-Frumosul din poveste: după 
nici şapte ani, purta epoleţii de general! Odată cu specializarea 
în Uniunea Sovietică, a avansat şi în funcțiile de comandă. 
După moartea prietenului Leontin Sălăjan, Ceauşescu i-a în- 
credinţat lui loniţă conducerea Armatei, în 1966, menţinându-l 
în funcție zece ani. 

În 1978, Ioniţă a fost numit prim viceprim-ministru al Gu- 
vernului cu responsabilitatea transporturilor, sănătății, apelor, 
Canalului Dunăre-Marea Neagră, marinei, aviației civile şi 
militare1055. Suportase, se pare, efectul mutării de şahist a lui 
Ceauşescu care se scăpa de subalternii dizgrațiați din două 
mişcări: întâi promovându-i în funcții decorative, apoi tre- 
cându-i pe linie moartă. Deşi bolnav cardiac, pe loniță l-a 
nemulțumit decizia pensionării sale la 58 de ani1056. 

În memoriile soţiei sale, fosta ilegalistă Cecilia Wolfsohn, se 
menționează că, din primăvara lui 1984, Ioniţă s-a angajat într- 

o conspirație contra lui Ceauşescu. Primea acasă vizitatori cu 
care se întreținea prin bileţele, ei revenindu-i sarcina să le ardă. 
I-a numit printre aceştia pe generalul Nicolae Militaru1%7, pe 
comandorul Radu Nicolae şi pe Virgil Măgureanu!%8, vizita 
celui din urmă trezindu-i suspiciuni. Uneori, Ioniţă pleca la 
întâlniri conspirative în afara Bucureştiului1059. După căderea 
regimului, Ion Iliescu a confirmat teoria conspirației conduse 
de Ioniță, amintind arestarea comandorului Radu Nicolae şi 
imprudența lui Militaru1%50, Acesta din urmă avea în spate, 
deja, umbra altei încercări de colaborare cu sovieticiil%1, 
Despre discuțiile purtate, Ion Iliescu a declarat că generalii 
Militaru şi Ioniță urmau să-şi folosească relaţiile din cercul 
ofițerilor superiori, Virgil Măgureanu pe cele antamate la 
Academia „Ştefan Gheorghiu” unde avea cursanţi şi ofițeri de 
la Interne şi din Securitate. De la Iliescu se aşteptau prozeliți 
din cercurile politice1%2. 

Detalii spectaculoase a adăugat generalul Ştefan (Istvan) 
Kostyal1%5, Fost ilegalist timişorean, trecuse liniile sovieticilor 
pe frontul de Est, predându-se acestora. Ajuns în România, via 
Budapesta, a fost şi el trimis la studii militare în Uniunea So- 
vietică. A revenit, ca şi Militaru, însurat. În înțelegere cu Ioniţă, 
a declarat acesta, au atras printre conspiratori pe generalul Ion 
Hortopan şi pe comandorul Anton Bejan. Kostyal a mărturisit 
că el informase ambasada sovietică de la Bucureşti asupra pla- 
nului de ocupare a sediului CC cu divizia de tancuri coman- 
dată de Hortopan când Ceauşescu se afla într-o vizită în Cana- 
da10%, S-a zvonit şi că altă legătură cu sovieticii se realizase 
prin Vasile Patilineţ, altă fostă speranță selectată şi promovată 
de Ceauşescu, trimis, la începutul anilor 80, ambasador la 
Ankara19%5. Moartea lui într-un accident de maşină, în 1986, a 
fost deseori trecută la capitolul „crimelor lui Ceauşescu”. 

Ca să evite scandalul în jurul unor personaje cu legături 
sovietice, Ceauşescu a procedat cu discreție. Kostyal a fost con- 
damnat la doi ani şi şase luni închisoare pentru delicte de 
drept comun: acuzat că şi-a modificat contorul ca să fure 

curent şi deținere de valută (câteva ruble sovietice şi câteva 
leva bulgăreşti)1066. La Congresul al XIII-lea, din Comitetul 
Central au fost scoşi, fără explicații, lon loniță, Nicolae 
Militaru, Ion Iliescu şi Janos Fazekaş. Cel din urmă a fost astfel 
asociat cu conspirația1067, 

Zvonuri multe au circulat despre moartea generalului 
Ioniță. Decesul n-a fost provocat de vechea maladie cardiacă, 
ci de un cancer abdominal. Suferinţa s-a declanşat după o 
lovitură dureroasă primită în înghesuiala unui autobuz1068, 
S-ar zice că istorisirea aceasta aduce a „umbrelă bulgărească”! 
Nu iese fum fără foc, şopteau românii, mirându-se că fostul 
ministru al Armatei n-a fost condus pe ultimul drum cu 
onoruri militare. De la ceremonia de adio au absentat şi foştii 
tovarăşi din conducerea țării106%. 

A fost sau n-a fost conspirație? La 22 decembrie 1989, în 
prim-planul scenei politice au reapărut presupuşi conspiratori, 
ieşiţi din „mantaua” generalului Ioniță. Pe tema lor s-au certat 
Ceauşeştii în cazarma din Târgovişte. A fost singura lor ceartă 
din cele trei zile dinaintea morții. După ce aflaseră de la 
paznici despre prestaţia, la televizor, a lui Ion Iliescu şi a 
generalului Militaru. Furios, Ceauşescu i-ar fi reproşat neves- 
tei că-l împiedicase „să-i termine”. Militaru avea probleme 
personale!070, s-ar fi „scuzat” ea. „Tu nu m-ai lăsat să fac lu- 
crurile pe care le hotărâsem să-i terminăm... Ai să vezi că or să 
ne termine ăştia doi pe noi'”1071, ar fi prezis el. 

Arhivele păstrează, într-adevăr, dovezi ale monitorizării 
celor care aveau discuţii private cu Militaru1072. Şi o scrisoare 
adresată de Militaru lui Ceauşescu, în primăvara lui 1983, 
pentru a-i solicita o audienţă cu scopul de a „raporta unele 
probleme deosebite de ordin personal”1%%. Să fi fost Militaru, 
la un moment dat, mai aproape de Ceauşeşti decât de 
conspiratori?! 

Întâmplător ori nu, Ion Iliescu a „debutat” în televiziune, în 
după-amiaza zilei de 22 decembrie 1989, la circa o jumătate de 
oră după apelul lansat de unul dintre presupuşii adepți ai con- 

spirației generalului Ioniță, căpitanul de rangul 1 Constantin 
Cico-Dumitrescu. „Rog pe tovarăşul lon Iliescu cu care am fost 
coleg, să vină la Televiziune. Trebuie, tovarăşi, să ne organi- 
zăn!”, l-a chemat acesta1074. 


Zvonuri şi manipulări 


Aproape zece ani după „fugă“, Pacepa păruse absorbit de- 
o gaură neagră. Dar în toamna lui 1987, sub semnătura lui a 
apărut în Statele Unite ale Americii volumul „Orizonturi 
Roşii”, Fără valoare istorică - după cum au dovedit-o docu- 
mentele de arhivă -, cartea aceasta a produs reprezentarea 
vampirului roşu Ceauşescu, urmaşul lui Dracula. Pacepa 
„mărturiseşte“ crime şi fapte oribile la care ar fi fost părtaş, 
credibilizând astfel diabolizarea şi discreditarea liderului ro- 
mân. Via America, unde jubilase altădată Ceauşescu spre 
necazul Moscovei! Prin Pacepa s-a continuat campania înce- 
pută de sovietici în 1956, imediat ce România a trimis emisari 
pe linie economică în Marea Britanie şi în SUA şi a inițiat acţi- 
unea de retragere a trupelor sovietice. Printr-o amplă manipu- 
lare s-a difuzat teoria că România este „calul troian al sovieti- 
cilor“. Că Moscova a creat „mitul independenţei” sale. O 
versiune adiacentă susținea că România nu prezintă impor- 
tanţă strategică pentru Moscova, comparativ cu RDG, Polonia, 
Ungaria şi Cehoslovacia. Baza de lansare a acestor teorii au 
fost emigranţi din România!%5 Spre sfârşitul „războiului rece” 
aveau, în Occident, un formidabil succes. Preluate şi ampli- 
ficate de postul american Radio Europa Liberă i-au fascinat pe 
români. 

În ianuarie 1988, postul de la Munchen a difuzat fragmente 
suculente din „memoriile“ fostului protejat într-un ciclu de 12 
emisiuni. Ca-n poveştile cu feți-frumoşi şi zmei, românii 
vedeau lumea împărțită între buni şi răi. Presa liberă nu putea 
fi altfel decât o antiteză a mincinoasei prese comuniste. Astfel 
că a fost crezut şi basmul cu cniminalul Ceauşescu care-i ordo- 
na lui Pacepa „să-l dea pe Radu” potrivnicilor. Adică să-i ira- 

dieze. În seama lui Ceauşescu au fost puse apoi decesele dem- 
nitarilor. S-a crezut că toate telefoanele sunt ascultate de Se- 
curitate. Şi că familia Ceauşeştilor deținea fabuloase averi în 
străinătate. 

În legende demne de contele Dracula s-au transformat 
decesele lui Leontin Sălăjan, Chivu Stoica, Virgil Trofin, Petre 
Enache!%6, Vasile Patilineţ. Postura de victimă fiind avanta- 
joasă, versiunile acestea au convenit rudelor apropiate ale de- 
cedaților. Mai ales după căderea regimului. Despre moartea 
scriitorului Marin Preda!07 s-a vorbit, de asemenea, ca despre 
una comandată de Ceauşescu. Se spunea şi că, gelos pe succe- 
sul lui Amza Pelea, Ceauşescu ar fi grăbit dispariția actorului 
din această lume!0%. Insistând asupra ipotezei de crimă, se 
poate pune şi întrebarea de ce nu s-a debarasat Ceauşescu de 
cei mai înverşunați duşmani ai săi: fostul prieten şi susținător 
Alexandru Drăghici şi fostul competitor la jilțul puterii, 
Gheorghe Apostol?! 

Nu însemnă însă că dacă acum lipsesc dovezile, acestea nu 
vor apărea niciodată. „Este cert că Monica Lovinescu a fost 
bătută, este cert că lui Ceauşescu nu-i convenea Goma”, a spus 
Ştefan Andrei. Referindu-se la molestarea unui ziarist francez 
care dorise să-l intervieveze pe Vasile Paraschiv!077, Ceauşescu 
a comentat astfel „incidentul“: „Proştii ăştia de la Securitate! 
Eu le-am spus să-i tragă o mamă de bătaie şi ei erau să-l 
omoare“ 1080. Se putea comanda orice, la o adică... 

S-a temut Ceauşescu de manifestările unei societăți civile? 
Răspunsul e negativ: era convins că luase toate măsurile. Dar 
şi că e de neînlocuit. 

În România, vocile contestare s-au auzit de pe undele 
Radioului Europa Liberă!1%1. Dar prima ţară care încetase să 
bruieze emisiunile destinate cetățenilor săi a fost România, în 
1964. Uniunea Sovietică şi ceilalți membri ai Tratatului de la 
Varşovia au făcut-o abia din toamna lui 1988. Ceea ce nu 
înseamnă că secția de limbă română se bucura de simpatia 
conducerii de la Bucureşti. Cetăţenilor români li s-a interzis, 

încă din 1967, să scrie scrisori sau să dea interviuri redactorilor 
REL. Dar lucrurile interzise sunt şi mai tentante. Să te citeze ori 
să te laude Monica Lovinescu1%2, realizatoarea emisiunii cultu- 
rale Teze şi antiteze la Paris, preţuia mai mult decât premiul 
Uniunii Scriitorilor din România, după mărtunia scriitorului 
Augustin Buzura. „Ca să nu dispari”, aşa cum se zvonise că 
pățesc criticii regimului, aveai nevoie de protecția REL. Pentru 
aceasta stabileau „coduri de pericol” cu anumite persoane din 
Vest. Dacă ar fi fost să fie, redactorii alertau presa şi diplo- 
mația internațională!08%. Cât anume s-a implicat Ceauşescu în 
războiul cu angajaţii secției române de la Minchen, rămâne 
imposibil de precizat. Dacă a existat sau nu un atentat 
comandat la Bucureşti - atentat „nimerit” tocmai în spațiile 
secției pentru Cehoslovacia! - e, de asemenea, discutabil1084. 
Indiscutabil rămâne că iniţiativele, chiar dacă veneau de jos, 
necesitau acceptul lui Ceauşescu. Un argument în acest sens 
sunt scrisorile ce-i erau adresate personal de ambiţioşi maeştri 
ai cuvântului care-şi cucereau astfel şi păstrau poziţiile 
privilegiate. Cu o astfel de „ofertă de nerefuzat” i s-a adresat 
Tovarăşului, în aprilie 1983, scriitorul Eugen Barbu195. 

Dar mişcările reformatoare dinaintea prăbuşirii regimului 
comunist în Europa de Est, au început în partid. Deosebit de 
vecini, „regimul Ceauşescu semnaliza în exterior dreapta şi 
cotea în interior la stânga”, în opinia lui Michael Shafir, şeful 
secției de documentare a secţiei române de la REL. În con- 
ducerea românească nu s-au produs sciziuni. Dar au existat 
atitudini contestare din partea unor intelectuali, deosebit 
remarcându-se Paul Goma!%6. REL a difuzat contestațiile lui 
Mircea Dinescul%%7, Dan Deşliui%5, Doina Cornea1%9, Aurel 
Dragoş Munteanul0%, Dumitru Mazilui?!. Niciunul nu 
cristalizase însă o mişcare articulată într-un program. 

De ce s-ar fi temut atunci Ceauşescu?10% Românii, cuprinşi 
de fatalism, aşteptau să le vină salvarea din afara țării, după 
observaţia lui Vlad Georgescu. Ei cer ajutor, dar cum poate un 
post de radio să schimbe România?! Astfel de schimbări radi- 

cale depind de mai mult decât de voinţa unui popor, prognoza 
directorul secţiei de la Miinchen, la începutul anilor 80105. 


Revolta de la Braşov 


Se poate spune că Nicolae Ceauşescu a făcut totul ca să 
ajungă cel mai urât om din România. În 1982 a cerut ca sala- 
rizarea personalului muncitor să se facă pe baza indicatorului 
producţie marfă vândută şi încasată10%4. Decretul dat în acest 
sens10%5 l-a completat apoi cu indicatorul mărfii vămuite la 
export. Propagandistic însemnau măsuri de cointeresare materia- 
lă a oamenilor muncii. l-a obligat apoi pe aceştia să lase o cotă 
parte din salariu pentru constituirea fondului de dezvoltare 
economică a întreprinderilor!0%. I-a forţat astfel pe cetățeni să-i 
crediteze proiectele. El cotizase cu o sută de mii de lei la Uzi- 
nele „23 August”10%7. După exemplul lui, demnitarii s-au făcut 
acționari la diverse antreprize10%. 

Discursul public repeta mereu că în democrația socialistă 
cuvântul hotărâtor îl au consiliile oamenilor muncii care conduc 
întreprinderile. Dar planul şi producția se impuneau de sus în 
jos. Românii s-au simțit astfel dublu înşelaţi şi minţiţi. Precaut, 
Ceauşescu a aplicat constant amintitele măsuri de cointeresare 
doar angajaţilor TESA - personalul tehnic, economic şi admi- 
nistrativ. În ideea că dezordinea şi indisciplina li se datorează. 
Cum să nu-i fi urât pe Ceauşeşti specialiştii din România? Şi 
cum Să nu-i fi atras programul gorbaciovist al recunoaşterii şi 
promovării competenţelor? 

Atunci când s-a încercat să-i cointereseze pe muncitori, au 
izbucnit conflicte de muncă. Un preambul al Braşovului, a fost 
greva de la Întreprinderea „Nicolina” laşi din 16 februarie 
1987. Se aniversau tocmai atunci 54 de ani de la debutul gre- 
velor ceferiştilor din 1933. Despre acestea mai aminteau, în 
treacăt, cărțile de istorie dar fără nominalizân de eroi. „Aplau- 
dacii” lui Ceauşescu sărbătoriseră cu un an înainte împlinirea 
a 50 de ani de la procesul luptătorilor comunişti şi antifascişti 

de la Braşov (mai-iunie 1936)10%. Acolo, „luptătorii” purtau un 
singur nume - Ceauşescu1190. 

Raportul asupra grevei de la Iaşi a fost prezentat exclusiv 
în conclavul Secretariatului CPEX, cu intenția secretizăni. S-a 
reuşit în bună măsură, după căderea regimului, mişcarea fiind 
pusă în contul studenţilor şi intelectualilor ieşeni1101. În stil 
perestroika, cu intelectualii ferment al schimbării, deşi în 
informaţiile primite de Ceauşescu n-au fost amintiți. Conflictul 
a izbucnit din nemulțumirea pentru salariile luate pe luna ia- 
nuarie. Întreprinderea îndeplinise planul impus doar în 
procent de 36 %. După efectuarea plății în acord global, mun- 
citorii cu rate n-au primit nimic. În plus, banii întârziaseră 
două zile. Circa 250 de muncitori s-au adunat în faţa birourilor 
conducerii, strigându-şi drepturile. La amiază crescuseră la 
circa o mie. Cereau plata integrală a salariului, duminicile 
libere, zi de muncă de 8 ore, plata întreținerilor în locuințe la 
nivelul livrării agentului termic... Alertaţi, şi-au făcut apariția 
primul secretar al județenei de partid şi directorul centralei. 
Inspirați, probabil, de prestația lui Ceauşescu din 1977, liderii 
locali au promis sprijin pentru îndeplinirea planului. Şi 
recalcularea retribuțiilor. Situaţia a fost pusă, după obicei, în 
seama proastei organizări. Când informațiile au ajuns la 
Ceauşescu, directorul, contabilul şef şi secretarul de partid de 
la „Nicolina” erau deja destituiți pe motiv de „activitate ne- 
corespunzătoare şi lipsă de autoritate în rândul muncitorilor”. 
În spirit revoluționar, comisia propunea şi eliberarea din funcţie a 
primului secretar de județ şi a instructorului CC. Paradoxal, 
tocmai Ceauşescu s-a opus. Mulţumit, probabil, de aplanarea 
conflictului1102. Muncitorii, se pare, n-au avut repercusiuni. 

Cu altă măsură au fost judecați însă braşovenii. Dar Ceau- 
şescu pare a nu fi fost prea tulburat nici de ei. Deşi conflictul 
era mai grav, în contextul actual, comparativ cu greva mine- 
rilor din 1977. La vârf, protestul din 15 noiembrie s-a numit 
eufemistic „întâmplările de la Braşov”1103. 

În 1987, uzinele Steagul Roşu din Braşov aveau 22.000 de 
angâjaţi. S-a întâmplat într-o zi de duminică lucrătoare, ca 
aproape toate duminicile din acea vreme când se lucra pentru 
export. În plus, un nou prilej de sărbătoare prin aceea că se votau 
deputaţii pentru consiliile populare locale. Braşovul întreg, era 
pavoazat cu portretele lui Ceauşescu, steaguri roşii şi lozinci 
mobilizatoare. Anunţul de noi penalizări salariale pentru neîm- 
plinirea planului şi rebuturi la export, a pus în mişcare sute de 
muncitori de la Steagul Roşu. Au țâşnit pe porțile fabricii către 
Primăria oraşului. Au dat foc steagurilor roşii ale partidului 
dar au înălțat tricolorul. Ca un bulgăre de zăpadă rostogolit 
îndelung, grupul a prins consistență atrăgând mulțimea. 
Strigau lozinci nemaiauzite împotriva conducătorilor. Şi 
cântau Deşteaptă-te române. l-a asmuţit pe contestatari şi mai 
tare întâmplarea de-a fi găsit, în sediul județenei de partid, 
alimente prohibite cetățeanului de rând. Au spart birouri şi 
ferestre, au „bumbăcit” pe cei ce li s-au pus în cale, au aruncat 
în stradă dosare şi au incendiat portretul conducătorului 
iubi 1104. 

Pusă în mişcare, maşinăria partidului luase însă grabnice 
măsuri. S-au operat patru sute de arestări. Braşovul a intrat în 
fierbere. Un sfert dintre arestați au fost duşi şi anchetați la 
Bucureşti. La fața locului s-a acționat în spiritul democrației 
socialiste. Înainte de a fi deferiți justiţiei, condamnați sau mutați 
disciplinar, protestatarii au fost înfierați în adunarea generală a 
oamenilor muncii. Aceştia au votat, unanim, ca „huliganii“ să 
primească pedepse exemplare pentru „actele de vandalism” 
comise!1%5. Toată conducerea întreprinderii - 15 oameni - a 
fost destituită şi împrăştiată prin țară. Ca în 1977, când pe 
Ceauşescu îl încolțiseră minerii din Valea Jiului, vinovaţi au 
fost găsiți aceia care aplicau “necorespunzător” legile sale. 61 
dintre braşovenii arestați au fost condamnați la închisoare cu 
executarea pedepsei la locul de muncă sau suspendarea 
condiționată a pedepsei. Toţi au fost însă şi deportați. Pe alţi 17 
i-au trimis în domiciliu obligatoriu!106, 

Abia după cinci zile s-a vorbit despre eveniment într-o 
şedinţă CPEx. „Aşa nu se mai poate” şi „Nu se poate merge 
mai departe aşa”, a răbufnit Ceauşescu cu ochii pe indicatorii 
economici. Soluția? „Spirit de partid”! N-au avut, zice el, nici 
activiştii care l-au informat abia la orele 23 despre Braşov. Dar 
în taxonomia lui Ceauşescu mai grav decât greva braşovenilor 
era accidentul produs la o vânătoare din Dolj. Organizată, fără 
ştirea şi aprobarea lui, de județeana de partid. A fost ucis, din 
greşeală, secretarul cu organizatoricul de la Craiova. 

În discursul public n-au existat referințe nici la drama de la 
vânătoare, nici la revolta braşovenilor. Prima ştire a apărut 
într-un ziar britanic pe baza unei declarații făcute de Silviu 
Brucan unui diplomat străin. „În numele majorității din par- 
tid”, Brucan afirma că muncitorii refuză statutul de sclavi!107. 
Zvonurile au fost atât de confuze încât Yosef Govrin, ambasa- 
dorul Israelului la Bucureşti, a rămas ferm convins că la 
Braşov a fost „o acțiune bine organizată”, de inspirație so- 
vietică1108, 

Până la sfârşitul anului însă, Ceauşescu a amintit în câteva 
rânduri de muncitorii revoltați. Pentru fostul ilegalist care 
exercita puterea în numele poporului, braşovenii erau „huli- 
gani”. lar „întâmplărilor de la Braşov” le-a atribuit următoa- 
rele cauze: activitatea necorespunzătoare a organizației de 
partid, „acoperirea” unor stări de lucruri negative de către 
activiştii partidului şi... alcoolismul!10%9. 

12 
Între liniile „războiului rece” 


Gorbimania americană şi dezastrul sovietic 


enirea la Casa Albă a preşedintelui Ronald Reagan a 

| / pus capăt doctrinei coexistenței paşnice lansate în vre- 

mea lui Hruşciov. Predecesorii lui se obişnuiseră cu 

această idee a împărțirii lumii. Dar el a atacat deschis, numind 
țările cu regim comunist „imperiul răului "1110, 

Dar, în 1987, a răspuns iniţiativelor sovietice prin parafarea, 
la Geneva, a patru acorduri. Influenţarea opiniei publice ame- 
ricane în acest sens s-a făcut şi prin detonarea unor simboluri 
ale „războiului rece”1111. Şi, în sfârşit, prin discursul lui Reagan 
în fața Porții Brandenburg de la zidul Berlinului din vara 
aceluiaşi ani112. Dacă Gorbaciov doreşte într-adevăr pacea, 
prosperitatea şi libertatea, să vină la poarta aceasta şi să dărâ- 
me zidul, a zis Reagan. O răscruce în istoria celor două super- 
puteri a fost imperativul rostit de fostul actor: Deschide 
poarta, dărâmă zidul! 

Absurdul stocării unei cantități de armament capabile să 
distrugă de câteva ori planeta, devenise însă o chestiune 
extrem de sensibilă pentru contemporani. Gorbaciov a apărut 
ca lider providențial declanşând, în lagărul capitalist, fenomenul 
botezat gorbimania. În satul lui nu-i însă nimeni profet! Re- 
zistenţa la schimbare îşi spunea cuvântul mai ales la vârful 
cercurilor militare şi de partid. Aparatcikii îşi vedeau pozițiile 
amenințate de contracandidaţii în alegeri. O „parodie” care nu 
duce la dezvoltarea democraţiei, ci dimpotrivă, le-a comentat 
refractarul Ceauşescu între ai lui!115. Frustrat era şi sovieticul 
de rând, adus în sevraj de campania antialcoolică impusă de 

Gorbaciov. Deranja şi prezenţa Raisei - o Evă care inspiră, ca 
totdeauna, bărbatul la rău. 

„Legea întreprinderii” adoptată în vara lui 1987 a acționat 
ca o bombă asupra economiei sovietice. Simultan, alimentat de 
procesul glasnost care febricita presa, s-a produs ceea ce isto- 
ricul Helene Carrere d'Encausse a numit „trezirea națiu- 
nilor”1114. Artefactele poporului sovietic şi-au revendicat propria 
istorie. O mulțime de tătari au manifestat la Moscova, în vara 
tulburatului an 1987, împotriva nedreptății strămutării lor din 
Crimeea în Asia Centrală, de Stalin, pe motiv de „colabo- 
raționism” cu duşmanul. Apoi au protestat letonii, lituanienii 
şi estonienii cerând anularea pactului Ribbentrop-Molotov. 
Toamna au izbucnit tulburări în Karabah. lar ucrainenii şi 
bieloruşii solicitau restabilirea adevărului prin acțiuni de 
comemorare a victimele terorii staliniste. 

Cutremurele s-au ținut lanţ în interiorul Uniunii Sovietice 
şi în „imperiul exterior” al foştilor sateliți. Neprevăzând dezas- 
trul, Gorbaciov se declara cu orice ocazie împotriva pluralis- 
mului burghez. Intenţiona, după propria-i expresie, instituirea 
„Pluralismului socialist”1115. Ultima Sinteză specială privind 
perestroika în versiunea oficialilor Moscovei, furnizată de 
Agerpres în luna noiembrie lui Ceauşescu, promitea mersul 
netulburat al lumii spre comunismi116. Dar odată închegat 
bulgărele democraţiei şi al adevărului, acesta s-a rostogolit în 
avalanşa care-a îngropat comunismul european. 

La conferința PCUS din iulie 1988 s-a produs şi ruptura din 
conducerea sovietică. Urmărind debarasarea de conservatori, 
Gorbaciov a forțat alegerea lor de către soviete. Şi această “nouă 
democrație” în cadrul partidului unic s-a făcut pe temeiul 
leninist al încredinţării întregii puteri sovietelor. La fel cum 
altădată bolşevicii din jurul lui Lenin se întâlneau pentru 
elaborarea strategiei şi tacticilor revoluționare, câțiva dintre 
apropiații lui Gorbaciov (printre care s-au aflat Alexandr 
lakovlev şi Eduard Şevamadze) s-au reunit cu rezultatul 
opțiunii pentru fronturi populare sau naționale. Aceasta li s-a 

părut o mare noutate cetățenilor rupți de istoria reală a interna- 
țHionalismului proletar. Cu tactica frontului popular se reciclase 
însă manipularea prin care Stalin infiltrase partidele comuniste 
din Europa în viața politică din ţările lor. În acelaşi fel, parti- 
dele comuniste au luat puterea după al doilea război mondial 
în țările ocupate de Armata Roşie. Sub lozinca lor militase 
tânărul ilegalist Ceauşescu în mişcarea antifascistă coordonată 
de PCdR, secție a Internaționalei moscovite. Prin Frontul 
Naţional Democrat intrase în Parlamentul din 1946. Şi, în fine, 
în numele Frontului Salvării Naţionale va fi condamnat şi 
executat la 25 decembrie 1989. Dar, în pofida rădăcinilor sale 
din trecut, viitorul e imprevizibil... 

După întâlnirea de taină dintre tovarăşii lui Gorbaciov, 
„iniţiativa” fronturilor naţionale ca sprijin al restructurării au 
lansat-o scriitorii estonieni şi lituanieni. Ca şi cum ar fi fost 
ideea lor, promovată, democratic, de jos în sus! În Moldova 
sovietică, scriitorii au inițiat, de asemenea, o mişcare de 
resuscitare a conştiinţei naționale. Inițial aceasta a fost privită 
ca o sursă de energie în alimentarea reformelor sovietice şi ca 
dovadă a respectării drepturilor omului. Nu întâmplător 
maeştrii cuvântului au fost fermentul acestor mişcări. Versul 
lui Evgheni Evtuşenko „În Rusia, poetu-i mai mult decât 
poet”1117, se rostea ca o maximă populară. În toți anii regimu- 
lui comunist, literatura ținuse locul celorlalte ştiinţe socio- 
umane, viciate de doctrina marxist-leninistă. Pe tărâmul fer- 
mecat al ficţiunii literare evadau oamenii din cotidianul 
opresiv cu efectul cathartic al teatrului antic. „Vremea când 
scriitorul era un zeu” şi-a numit şi Andre Makine, scriitorul 
francez de origine rusă, anii tinereții petrecuți în Uniunea 
Sovietică. „Aproape întreaga Rusie citeşte versuri şi aproape 
jumătate din Rusia le scrie”1118, cugetase înaripat Evtuşenko 
despre societatea sovietică. 

În august 1988, Moscova a dat undă verde, oficial, fron- 
turilor populare!!'9. Cu exemplul istoriei trecute, se preconiza 
controlul asupra acțiunii lor. Pe de-o parte, naționalismul 

acestora trecea drept expresie a democraţiei şi restructurării 
prin voința unei societăți civile. Pe de altă parte, partidul urma 
să dirijeze, prin ele, perestroika. Gorbaciov nu s-a sfiit să declare 
public „sprijinul” KGB-ului în restructurare!!2. În deturnarea 
energiilor distructive sau perturbatoare s-a mizat şi pe 
focalizarea lor asupra epocii staliniste. S-au publicat parțial 
arhivele vremii şi s-a fondat organizația Memonal pentru 
reabilitarea victimelor stalinismului!!21. Deloc întâmplător, 
celebrul institut moscovit de parapsihologie şi-a scos „puii” în 
lume. Vraci, bioenergeticieni, ghicitori, astrologi au invadat 
mulțimea bulversată de schimbări şi avidă de „călăuze”. S-a 
încercat, totodată, impunerea ortodoxiei ca religie oficială în 
statul sovietic. Lăcaşurilor de cult ortodoxe le-au fost restituite, 
în 1988, bunurile confiscate. Pelerinajele, crucile şi mătăniile 
prin biserici au invadat ştirile televiziunii de stat. A urmat un 
val de emigrări în străinătate, consecință a negocierilor dintre 
americani şi sovietici în „probleme umanitare”, cum numeau 
aceştia din urmă drepturile omului. Se pregătea însă, în felul 
acesta, şi spațiul unui dialog confortabil şi al unei opoziții bine 
controlate. 

N-au întârziat să apară „surprizele“. Odată uşa întredes- 
chisă către libertate, dezlănțuirea frustrărilor mulțimii au scos- 
o din ţâțâni. Sub lozinca “Noi suntem poporul!”, cetățenii so- 
vietici revendicau drepturi şi avansau proiecte tot atât de 
fanteziste cât cele din zorii statului proletar. 


Drepturile omului şi clauza celei mai favorizate națiuni 


__ Perestroika a impulsionat liderii americani şi ai statelor 
membre NATO să acorde ajutoare masive sovieticilori!2. Iar 
„Trecalcitrantul” Ceauşescu a fost taxat ca atare. Agăţarea lui de 
putere nu putea decât să sporească aversiunea în ambele 
tabere. 

Astfel că, în martie 1987, regimul vamal preferenţial acor- 
dat României de către americani a încetat. O delegaţie de 

afacerişti, sosită la Bucureşti, a pus în discuție şi clauza nați- 
unii celei mai favorizate pe motiv de nerespectare a drep- 
turilor minorităților naționale, în special a minorității maghi- 
are!12%. Temeiul legal se asigurase printr-o rezoluție a parla- 
mentului din Ungaria care-a emis teza că statul maghiar este 
răspunzător de ungurii din afara graniţelor ţării. Se făceau pre- 
siuni, în acest context, şi ca manualele de istorie pentru ungurii 
din Ardeal să vină de la Budapesta!124. Moda naționalismului 
lansată de fronturile populare şi redescoperirea istoriei lăsau să 
se întrevadă de-acum anularea înțelegerilor încheiate de Stalin 
cu Aliaţii. Şi, mai ales, reconfigurarea graniţelor în Europa de 
Est. 

În tot acest timp, sub biciul lui Ceauşescu, țara întreagă 
zorea la plata datoriei externe. În căutare de soluții economice, 
liderul român îşi ațintise iarăşi privirile către lumea a treia. În 
martie-aprilie 1987, cuplul Ceauşescu a întreprins un lung 
turneu în Asia şi Africa, vizitând India, Bangladesh, Birmania, 
Nepal, Angola, Zair, Congo. În vară însă, presa românească a 
publicat comunicatul de condamnare a votului negativ dat de 
Congresul american pentru acordarea clauzei națiunii celei 
mai favorizate. L-a numit „act ostil României, în totală contra- 
dicție cu interesele dezvoltării relațiilor româno-ameri- 
cane'1135. 

Loviturile vor veni şi din alte direcții. Sfidând Moscova, 
România fusese singura membră a Tratatului care s-a alăturat 
puterilor occidentale în CSCE, susținând aici, în cea mai mare 
măsură, şi implicarea americanilor. Vestul a apreciat contri- 
buția României la elaborarea Actului Final de la Helsinki din 
1975. Acesta s-a dovedit arma mortală contra regimului Ceau- 
şescu. În iulie 1987, Amnesty International a publicat un raport 
pe tema nerespectării drepturilor omului în România. Asupra 
aceluiaşi subiect, preşedintele Reagan îl atenționase pe 
Ceauşescu, în februarie 1988, printr-o scrisoare. Drept răspuns, 
liderul român a anunţat Casa Albă că renunţă la clauza 
națiunii celei mai favorizate. Şi că apreciază amendamentul 

Jackson-Vanika în chestiunea minorităților naționale ca un 
amestec în treburile interne. În căutare de soluții economice, 
Ceauşescu s-a lansat iarăşi într-un turneu prin ţările lumii a 
treia: în prima serie - Ghana, Liberia, Guineea, Mauritania!126, 
în seria a doua - Indonezia, Vietnam şi Mongolia!177. 

Între timp, Reagan vizitase Moscova!138. Gorbaciov l-a asi- 
gurat că expresia „mai multă democrație - mai mult socia- 
lism” nu este vorbă goală!127. Uniunea Sovietică a devenit un 
club de dezbateri asupra viitorului. Doar că e greu ... de hră- 
nit. Singur Isus Hristos se dovedise capabil să sature o mul- 
țime de iudei cu cinci pâini!1%. A mers până la a vorbi cu gaze- 
tarii străini despre eliminarea subvenţiilor statului la produ- 
sele alimentare de bază, practică tipică economiilor socialis- 
te1151, „Societatea nu va mai fi aşa cum a fost”, „locomotiva” 
pornită prindea viteză!1%2. Dar, zicea el, sovieticii se pronunţă 
ferm pentru schimbare exclusiv „ în cadrul socialismului şi al 
valorilor socialismului” 13. Gorbaciov a nominalizat parteneri- 
lor din Tratat, ca rezultate bune ale vizitei lui Reagan, morato- 
riul asupra experienţelor nucleare şi reducerea propagandei 
anticomuniste în SUA!1134. Liderul român încremenise însă în 
îndărătnicia căii lui, susținut vehement de consoartă. În 
şedinţe, Ceauşeştii comentau critic reformele sovietice. lar 
ceilalți membri CPEx... ascultau comentariile lor. 

Retragerea trupelor sovietice din Afganistan i-a fost anun- 
țată lui Ceauşescu de Gorbaciov, în mai 1988, cu menţiunea că 
regimul Najibulah reclamă sprijin în continuare!1%. La intrarea 
lor, în decembrie 1979, liderul român îşi manifestase dezacor- 
dul. La ONU, România s-a sustras participării la vot. Invocând 
principiul neamestecului în treburile interne, cerea deopotrivă 
retragerea sovieticilor şi a americanilor. O poziţie care, pentru 
lagărul advers, avea semnificația frondei!136. Dar dacă atunci 
dezavuase intervenția Moscovei, acum îi reproşa lui Gorba- 
ciov că, retrăgându-se, „legalizase” amestecul american şi so- 
vietic în treburile interne ale afganilor!1%7. Ba chiar că-i aban- 
donase „reacţiunii“ 1158. Sovieticii îl înştiințau totodată şi de 

pregătirea, pentru viitoarea rundă de negocieri cu americanii, 
a noului set de propuneri în „probleme umanitare”, formulă 
prin care desemnau chestiunea drepturilor omului. Aveau în 
vedere libertăţi religioase, precum dreptul studierii religiei şi 
în afara şcolilor teologice, alegeri în interiorul cultelor fără 
imixtiuni politice şi întâlniri internaționale ale clerului şi cre- 
dincioşilor. Nici vorbă, zic Ceauşeştii între ai lor, ca bisericile 
din România să aibă acces la media, să înființeze forme noi de 
învățământ ori să organizeze pelerinaje în străinătate. N-a 
decretat Lenin că religia e opiu pentru popor?! - l-a demascat 
Tovarăşul pe Gorbaciov1139. „Noi” trebuie să respingem, să nu 
permitem adoptarea niciunui document, au conchis Ceau- 
şeştii. „Nu se poate permite să legalizăm, pe plan internaţio- 
na], aşa-zisa noua gândire a Uniunii Sovietice care înseamnă o 
gândire nefastă şi dă dreptul la capitulare în fața reacţiunii | 
americane”, a înfierat Ceauşescu. „Capitulare totală în fața 
americanilor”, i-a ascuțit consoarta criticile la adresa 
Kremlinului!149. Solicitările sovietice de creştere a contribuţiei 
militare româneşti în Tratatul de la Varşovia şi îmbunătățirea 
căilor de acces a trupelor pe teritoriul românesc s-au discutat 
în cercul şi mai restrâns al Biroului Permanent al CPEx. Nu 
mai vrem să luăm de la ei fiare vechi, s-a vitejit Tovarăşa. 
Ambii Ceauşeşti, fără comentarii din partea celorlalți, s-au 
pronunţat pentru aprobarea solicitărilor dar... contra cost: 33 
miliarde lei1141. 

Între ceilalți demnitari, Tovarăşul avea grijă să nu provoace 
la discuţii despre perestroika. Însăşi relatarea vizitei sale în 
URSS, din toamna lui 1988, Ceauşescu a expediat-o în şedinţa 
CPEx, prin două fraze. Cu concluzia unor „rezultate bune”1142. 
Rezumând. dialogul Ceauşescu-Gorbaciov, martorul Alexan- 
dru lakovlev va declara că purtau convorbiri „penibile şi 
încordate”. Nu găseau niciodată limbaj comun, Ceauşescu 
păstrându-se ferm pe poziţii critice. Le reproşa, în principal, că 
“scufundă nava socialistă”. În intenția menținerii limitelor 

protocolare, sovieticii explicau că vor să abandoneze vechile 
rânduieli, descriind tocmai ce se întâmpla în România!145. 

În iulie 1989, la Bucureşti s-a ținut şedinţa Comitetului 
Politic Consultativ a Tratatului de la Varşovia. Însoțit de soție, 
Gorbaciov a aterizat la Otopeni, venind de la Bonn, după 
vizita efectuată în Republica Federală a Germaniei. S-a lăsat 
aşteptat însă un ceas față de ora convenită. Apoi a început 
disputa între oaspete şi gazdă: Gorbaciov a cerut să se 
deplaseze către oraş cu maşina lui, special echipată pentru 
situații de urgenţă nucleară. Ceauşescu, cu maşina românească 
de protocol - un ARO „îmbunătăţit”. A urmat o încălcare şi 
mai gravă de protocol: gazda s-a „scuzat” că merge să viziteze 
„nişte investiţii”, abandonându-şi oaspeţii în grija lui Constan- 
tin Olteanu. Au ţinut-o fiecare pe-a lui şi în timpul şedinţei, şi 
în toasturile de la recepţia finală. De la masă, Gorbaciovii au 
plecat direct spre aeroport1144. 

Altfel, Ceauşescu n-a ratat nici un prilej ca să declare fraților 
că România nu acceptă integrarea economică, stabilirea unor 
legături directe între întreprinderi şi arenda în agricultură. 
Solicita, în schimb, dublarea schimbului de mărfuri cu Uni- 
unea Sovietică, colaborarea fiind pusă nemijlocit şi exclusiv 
sub controlul său'14%. 


Paşii na turbinka! 


Odată încheiată idila cu americanii, după afaceri puțin 
reuşite cu țări din lumea a treia, Ceauşescu s-a reorientat către 
schimburile bilaterale cu frații din CAER. 1988 a fost an record 
în acest sens. 

În primăvară, Andrei Gromiko, acum preşedintele Sovie- 
tului Suprem, a venit la Bucureşti. Spre uimirea celorlalți lideri 
comunişti, l-a decorat pe Ceauşescu cu Ordinul „Lenin”1146. În 
toamnă, liderul român a vizitat Moscova!177, apoi China! şi, 
în continuare, RPD Coreeană!14. Din informările în CPEXx, 
reiese că, pretutindeni, țintea la creşterea schimburilor econo- 
mice cu balanța import-exportului echilibrată. Singurul lucru 

menționat, bunăoară, de Ceauşescu despre întâlnirea sa cu 
preşedintele RSE Iugoslavia din decembrie 1988, a fost conven- 
ţia creşterii schimburilor româno-iugoslave la un miliard de 
dolari!150, El semna însă aceste înţelegeri în numele poporului. 
Dar puteau românii să le onoreze? Se pare că niciodată 
Ceauşescu nu şi-a pus o asemenea întrebare. 

Încercase şi un retur la zilele bune prin implicarea în ches- 
tiunile Orientului Mijlociu. Prin lon Stoian, şeful diplomației 
româneşti i-a contactat pe liderii evrei Ytzak Shamir şi Shimon 
Perez. Dar israelienii n-au agreat ideea unei conferinţe interna- 
ționale cu statele din zonă, refuzând OEP ca „grup terorist”. 
Exista deja o soluţie - care semăna cu cea a liderului român - 
dar americană, oferită de George Shultz, l-au informat ei. O 
discutaseră deja cu lordania, Siria, Egipt şi... cu Uniunea 
Sovietică1151. Nici ei nu mai aveau nevoie de medierea lui 
Ceauşescu. În zadar i-a solicitat prietenul Yasser Arafat, în 
vizitele din 1989 la Bucureşti, să facă lobby în favoarea unei 
conferinţe internaționale pe tema Orientului Apropiat!1*2. În 
loc să fie asul din mânecă, liderul OEP părea acum un balast. 

Ceauşescu nu s-a îndoit nici un moment de eşecul şi 
periculoaitatea reformelor sovietice. A fost, din acest punct de 
vedere, mai perspicace decât Gorbaciov. În pofida intereselor 
ce-l legau tot mai strâns de sovietici şi de frații din CAER, n-a 
scăpat nici un prilej de a li se opune. La sfârşitul lui ianuarie 
1989, o delegaţie sovietică condusă de Vadim Medvedev, 
secretar al CC al PCUS a sosit la Bucureşti. Conform memo- 
riilor acestuia, Ceauşescu a criticat iarăşi perestroika şi a propus 
o consfătuire pe această temă!155. Medvedev i-a răspuns cu di- 
plomaţie: conducerea sovietică ar fi interesată de reuniunea 
internațională propusă de Ceauşescu. Dar, mai întâi, ca o con- 
sfătuire a secretarilor CC cu probleme economice şi ideologice. 
Gazda s-a opus acestei abordări, insistând pentru repre- 
zentarea la cel mai înalt nivel 115%. Putea să-şi lase subordonații 
să se remarce? Ori să le deschidă calea către trădarea lui? 

La începutul lui aprilie 1989, REG şi-a retras ambasadorul 
din România în semn de protest față de nerespectarea dreptu- 
rilor omului. Dar în mai, prin ambasadorul chinez la Bucu- 
reşti, Ceauşescu a primit asigurări că noul lider, Jiang Zemin 
nu va copia restructurarea din URSS. Chineaii criticau şi „rea- 
nalizarea” personalităților politice din istoria ţării şi a par- 
tidului sovietic, în speță cazul Saharov115 şi sistemul pluripar- 
tidist. Îi felicitau pe români pentru achitarea datoriei. Deşi ei 
au ales să continue politica investițiilor prin credite externe!156. 
Dar se pregăteau şi să-l întâmpine pe Gorbaciov la Pekin. 
„Puntea” Bucureştiului dispăruse şi din relaţiile sovieto- 
chineze. 

În pofida furtunilor, Ceauşescu nu se lăsa clintit din jilțul 
puterii, nici abătut din calea lui. La vârf nu se întrevedeau alți 
candidați la funcţiile lui. În prea plinul puterii fără fisuri, doar 
nevasta şi mezinul l-ar fi putut înlocui. Desigur, cu voia lui. 
Între aceştia oscilau şi previziunile analiştilor de la Radio 
Europa Liberă comunicate patronatului american în ianuarie 
19891157. O lucrare apărută, în februarie 1989, sub egida Institu- 
tului de Economie a Sistemului Socialist de pe lângă Academia 
de Ştiinţe a URSS, apărea însă şi varianta unei explozii sociale 
în România cu „pericolul întoarcerii spre Occident"1158. 

„Cunoscând bine starea de lucruri din această țară, ne 
aşteptam ca tot ce s-a întâmplat să survină în orice moment, va 
declara mai târziu Alexandr lakovlev. Dar noi n-am pregătit 
niciodată succesiunea. N-am avut nici un contact cu reprezen- 
tantul nici unei opoziții. Am fost solicitați în această privinţă, 
dar am evitat tot timpul să ne implicăm”115, Într-adevăr după 
1960, din conducerea partidului nu a putut fi recrutat niciunul 
de serviciile sovietice de informaţii, după mărturia lui lon 
Stoian1160, 

Popoarele din Europa îşi vor hotărî singure soarta, 
declarase şi Stalin la începutul anului 1944. Sovieticii nu vor să 
impună nimic, nici măcar celorlalte popoare slave, îi asigurase 
el pe Aliați la sfârşitul războiului. Nu vom interveni în 

afacerile interne ale ţărilor din Estul Europei, a continuat el să 
insiste chiar şi atunci când practicile şi instituțiile sovietice 
funcționau deja acolo... 


Ungaria contra-atacă 


În mai 1988, prin ceea ce-a fost numit „puciul aparatului de 
partid”, Kadar şi alți patru dintre apropiații săi au fost eli- 
minați din conducerea PMSU. Karoly Grosz a devenit secretar 
general al partidului, după ce cu un an înainte fusese instalat 
premier al Ungariei. 

În vară s-au înrăutățit relaţiile României cu Ungaria!161. La 
27 iunie 1988 s-a petrecut ceva nemaivăzut în lagărul comunist 
din vremea campaniei antititoiste: o demonstrație a maselor 
populare dintr-o ţară cu regim comunist împotriva alteia. Circa 
60.000 persoane au manifestat la Budapesta împotriva îngră- 
dirii drepturilor omului în România!162, Informate din timp, 
autoritățile de la Bucureşti organizaseră, în aceeaşi zi, plenara 
consiliilor oamenilor muncii de naționalitate maghiară şi 
germană care-a dezaprobat manifestările budapestane. În con- 
tinuare, s-a convocat plenara CC al PCR pentru aprobarea con- 
ținutului scrisorii adresate de Ceauşescu omologului buda- 
pestan. Apoi s-a închis consulatul maghiar de la Cluj. În re- 
plică, parlamentul ungar a adresat guvernului român o scri- 
soare prin care cerea sistarea sistematizănii satelor. Ambasada 
de la Budapesta a fost, în mai multe rânduri, aproape asediată 
de demonstranți care cereau „Vrem eliberarea Ardealului!” sau 
„Autonomie pentru Ardeal”115. 

La capătul răbdării, Ceauşescu i-a propus lui Grosz o 
întâlnire la Arad pentru „analiza stadiului actual al relațiilor 
dintre partidele şi țările noastre”1144. În culisele aranjamentelor 
acesteia s-a recurs şi la ameninţări. „Ştiţi că putem face şi noi 
manifestări iar când a fost nevoie am făcut”116, a transmis 
Ceauşescu prin însărcinatul cu afaceri al RPU la Bucureşti. 
Ştiind însă dincotro bate vântul, l-a îndemnat şi pe lon Stoian, 

ministrul de Externe la precauţii: nu cumva să ne certăm cu 
ruşii din cauza ungurilor!1166 

Întâlnirea a decurs bine!167, Deşi nu s-au găsit „soluţii care 
să rămână pentru istorie”, cum sperase Ceauşescu1168. Dar pof- 
ta vecinilor de „scandal” nu s-a potolit. În noiembrie, s-a pro- 
dus alt „eveniment deosebit”116: consilierul cu probleme eco- 
nomice al Ambasadei Ungariei aruncase în plin centrul Ca- 
pitalei „manifeste ostile politicii partidului nostru şi Româ- 
niei”, după informarea lui Ceauşescu în CPEx. De dragul 
relațiilor frățeşti, n-a vrut să-l declare persona non grata, spe- 
rând în rechemarea lui. Dar, dacă el încerca evitarea unui scan- 
dal mediatic, tocmai asta doreau autoritățile maghiare. Presa 
budapestană a anunţat că Bucureştiul organizase diplomatului 
maghiar o „provocare“ 1170, 

Prezentând situația în CPEx, Ceauşeştii şi-au expus părerea 
despre vecini. Ungurii, zice Ceauşescu, au făcut declaraţii in- 
ternaționale împotriva României. Merg, prin urmare, contra 
alianțelor din Tratatul de la Varşovia şi din CAER. Înființaseră 
şi o organizație social-democrată. Pe fondul înrăutățirii situ- 
ației economice şi a datoriei externe - cea mai mare pe cap de 
locuitor -, „încurajează tot felul de grupuri”1171. Deşi recunosc 
că „politica gulaşului a fost o greşeală”, persistă în iluzia ajuto- 
rului de la capitalişti. Dar afacerile se fac pentru câştig pentru 
că banii n-au miros, a conchis pățitul Ceauşescu!172. Circula, la 
finele anilor 80, teoria unui nou plan Marshall, de data aceasta 
pentru ţările lagărului comunist. Oamenii sperau să se anuleze 
datoriile .țării lor ori să se recupereze prin cooperarea în 
întreprinderi realizate cu investiții străine. Ceauşescu ironiza, 
pe bună dreptate, asemenea iluzii... Deşi tocmai acestea vor 
alimenta unul dintre miturile post-comunismului european. 

Mai complicate se întrevăd relațiile româno-maghiare din 
perspectiva surselor sovietice. Din a doua jumătate a anilor 60, 
la secția de relații externe a conducerii partidului sovietic, 
România şi Ungaria se aflau la pachet în responsabilitatea 
aceluiaşi activist, fiind numite, pe scurt şi în glumă, „Sectorul 

Transilvănean”117%. Ceauşescu încercase o înțelegere cu 
Honecker şi cu Grosz împotriva lui Gorbaciov, aflaseră acti- 
viştii sovietici. Liderului maghiar i-ar fi promis „reglemen- 
tarea” problemelor cu minoritatea ungară!!74. Despre ce regle- 
mentări putea fi însă vorba? Căci programul partidului şi de- 
cretele prezidenţiale nu discriminau între „români, maghiari, 
germani şi alte neamuri...”. 

Plângerile maghiarilor se făceau mai des auzite din Cana- 
da. În primăvara lui 1989 presa internațională amintea 15.000 
de scrisori ale imigranţilor canadieni de origine maghiară 
contra încălcării drepturilor omului în România. Manifestaţiile 
contra guvernului de la Bucureşti erau acolo la ordinea zilei. 
Liderul român părea să le ignore!17%. Deşi în Ungaria se aflau 
20.000 imigranți români care-au fondat organizația „România 
Liberă”1176. În vara lui 1989, la Budapesta s-au întâlnit repre- 
zentanți ai Forumului Democratic din Ungaria şi ai Uniunii 
Mondiale a Ungurilor. Reuniunea s-a soldat cu o declarație 
publică prin care solicitau “autonomie pentru Ardeal”. Prin 
canalele sale diplomatice, Bucureştiul a fost informat şi de 
susținerea ei de către personalități ale emigrației române, în 
frunte cu ex-Regele Mihai1177. 

Nefericita ripostă a lui Ceauşescu la atacurile pe tema 
respectării drepturilor omului şi ale minorităților prin anunţul 
făcut la Plenara CC al PCR din aprilie 1989 că România deține 
suficiente date tehnice şi resurse materiale pentru a produce 
bomba atomică!1%, s-a soldat cu consecinţe negative. Speculate 
eficient de analiştii de la Radio Europa Liberă! dar şi de 
presa maghiară. România era prezentată ca mare pericol 
pentru vecini. 

Vara lui 1989 a răscolit şi mai mult disensiunile. După festi- 
vitățile de reînhumare a lui Imre Nagy, omagiat acum ca erou 
al revoluției maghiare din 195611%, şi noile declarații privind 
viitorul comun anticomunist al Ungariei şi Transilvaniei, 
făcute cu acest prilej, Ceauşescu a adunat CPEx-ul. Situația 
este mai gravă decât în 1956, a declarat el, impunând decizia 

protestului autorităților româneşti împotriva „amestecului în 
treburile interne şi poziție antiromânească'1181. ]-a convocat pe 
ambasadorii fraților din Tratat, ai Chinei şi ai Coreei de Nord. 
Căci, zice el, dacă toți africanii sunt preocupați de regimul 
Africii de Sud, „nici noi nu putem sta indiferenți față de ceea 
ce se întâmplă la vecinii noştri 1182, | 

În iulie 1989, în Ungaria au sosit pentru o vizită de două 
zile, preşedintele american George Bush, însoțit de soţia sa, 
Barbara. La Budapesta n-au. contenit manifestaţiile cu lozinci 
care atenționau asupra pericolului în care se află Transilvania 
şi asupra reparării nedreptăţii săvârşite prin Tratatul de la 
Trianon 11%. În programul aparte al Barbarei Bush au fost 
introduşi şi imigranți transilvăneni. „Pentru românii torturați 
de Ceauşescu, „casa comună europeană” enunțată de 
Gorbaciov, începe pe pământ unguresc”, a declarat presei 
prima doamnă a Americii!184. 


La cotitura istoriei 


Când a aflat că Fidel Castro a suprimat debutul unui curent 
reformator, executându-l, în vara lui 1989, pe generalul 
Amaldo Ochoa, adept al gorbaciovismului, Ceauşescu i-a 
aprobat soluția potrivită pentru „trădători“ 1185. lar masacrul 
din Piaţa Tien an Men l-a imitat, se pare, în „soluția” con- 
testațiilor din Timişoara şi Bucureşti. Deşi până la blamabila 
decizie, autorităţile chineze dialogaseră, în repetate rânduri, cu 
reprezentanţii protestatarilor în întâlniri televizate. 

Ceauşescu şi membrii CPEX s-au informat, de la sursă, 
despre evenimente, trimițându-l la Beijing pe Nicolae 
Constantin, preşedintele Colegiului Central de Partid. A fost 
primit de Jiang Zemin, noul lider al PCC, prieten până-ntr-atât 
că recita din lirica eminesciană în limba română!186. Gazda 
„explicase” că pentru păstrarea „cuceririlor revoluționare” la 
care atentau forțele capitaliste cu sprijin extem din SUA, 
Taiwan şi Hong-Kong, singura cale a fost intervenția 
armatei!1%7. Noul lider chinez a asigurat că nu se vor abate de 

la principiile adoptate de ultimul lor congres: 1. conducerea de 
către partidul comunist; 2. continuarea căii socialiste; 3. men- 
ținerea ideologiei marxist-leniniste; 4. aplicarea dictaturii 
democratice. Protestele tinerilor din Piaţa Tien an Men le-au 
pus pe seama carențelor muncii politico-ideologice!188. Toate- 
au fost pe placul lui Ceauşescu, exceptând „aşa-zisa deschi- 
dere pentru cercurile imperialiste” a economiei chineze1189. 

Formarea guvernului polonez sub conducerea necomu- 
nistului Tadeusz Mazowiecki, în vara lui 198911%, l-a deter- 
minat pe liderul român să adreseze un apel partidelor din 
țările frățeşti şi din celelalte țări ale lumii. În aceeaşi idee, pro- 
punea o consfătuire internațională pe tema viitorului lagărului 
comunist. Inițiativa sa a rămas fără rezultat, majoritatea celor 
contactaţi reamintindu-i că acesta ar fi un amestec în treburile 
inteme ale Poloniei!19!,. În CPEx, Ceauşescu spunea despre 
Solidaritatea că-i o „agentură a imperialismului străin”, în 
primul rând a SUA. Şi că relațiile sovieto-americane repetau 
preambulul pactului Ribbentrop-Molotov, încheiat în urmă cu 
exact jumătate de veac. Stalin şi Hitler complotaseră pentru 
împărțirea Europei, acum URSS şi SUA negociau, pe ascuns, 
„pe spatele Poloniei”, acuza Ceauşescu!1%2. Atunci, românii au 
fost singurii care i-au ajutat pe polonezii refugiați, să-i ajutăm 
şi acum. Să facem, zicea el, din sărbătoarea de la 23 August 
1989 „o puternică manifestaţie antiimperialistă, antirăzboinică 
împotriva oricărui amestec al imperialismului în ţările so- 
cialiste”11%, În particular însă, Ceauşescu îi acuza pe liderii po- 
lonezi că greşiseră tolerând relaţiile cu biserica. Periculoase 
mai ales prin numirea în fruntea Vaticanului a polonezului 
Karol Waojtila. Şi ascunzând poporului adevărul despre 
relațiile ruso-poloneze!1%. 

Nemulțumit de răspunsurile primite la apelurile sale, 
Ceauşescu a continuat să insiste pentru „o poziție mai fermă 
față de manifestările țărilor imperialiste, de planul şi progra- 
mele acestora de amestec în treburile țărilor socialiste, de 
destabilizare, de finanțare a politicii de renunțare la constru- 

irea socialismului“11%. A fost o greşeală organizarea „mesei 
rotunde” dintre liderii Solidarităţii şi cei ai partidului comu- 
nist, în opinia sa. lar cu ajutoarele externe nu-şi vor reface nici 
economia, nici nu vor ridica nivelul de trai al poporului!1%. 

A propus sau nu Ceauşescu intrarea trupelor Tratatului de 
la Varşovia în Polonia pentru a face „ordine”? Categoric nu, a 
fost răspunsul gen. (1) Constantin Olteanu, fost ministru al 
Armatei în 1980-1985. La şedinţa Comitetul Politic Consultativ 
ținută la Moscova în decembrie 1981 unde s-a discutat 
chestiunea unei imixtiuni armate în Polonia, s-au opus tocmai 
Ceauşescu şi Kadar!1%. Mărturie susținută şi de stenograma 
şedinţei CPEx, convocate în timpul respectivei reuniuni, 
pentru a-l mandata pe ministrul Olteanu să se opună proiec- 
tului de intervenţie armată în Polonia. Niciodată liderul român 
n-a sfătuit sau sugerat să se intre în Polonia cu trupe, au 
declarat şi translatorii lui Ceauşescu de limbă rusă din 
respectiva perioadă11%. 

Dacă apariția comunismului fusese prezisă de fondatorii 
ideologiei sale, minţile luminate ale deceniului nouă nu se pot 
lăuda cu intuirea evenimentelor de la sfârşitul lui 198911%. 
Agonia „imperiului roşu” a fost scurtă, dar boala ținea de de- 
cenii. Ori, poate, chiar de la naşterea sa, după remarca isto- 
ricului Jean-Paul Soulet1200. Negocierile dintre preşedintele 
american Ronald Reagan şi liderul sovietic Mihail Gorbaciov 
semănau mai curând unui armistițiu: în numele viitorului, 
încercau stabilirea unui nou cod de reguli pentru supraviețu- 
irea planetei. În mesajul adresat sovieticilor de An Nou, 
Gorbaciov declarase ca țintă a anului 1989 încheierea „răz- 
boiului rece”1201, 

Ultima reuniune a familiei comuniste s-a consumat în zilele 
de 6-8 octombrie 1989 la Berlin. Se aniversau patru decenii de 
la fondarea Republicii Democrate Germane. lar Ceauşescu s-a 
declarat, în CPEx, încântat de convorbirile purtate cu repre- 
zentanții Chinei şi ai Coreii de Nord. Honecker, Jivkov, liderii 

comuniştilor din Yemen şi Vietnam îl asiguraseră de „poziție 
fermă față de amestecul imperialist”1202. 

Peste două zile, în Ungaria s-a dizolvat PMSU, pe struc- 
turile sale fiind construit Partidul Socialist Maghiar. Ceauşescu 
a explicat schimbarea prin ascuţirea luptei de clasă. Stalin a spus 
că întărindu-se ofensiva impenalismului împotriva sovieticilor, 
trebuie luate măsuri dar a fost înțeles greşit. „Ce se întâmplă 
acum în Ungaria, în Polonia, în câteva locuri din Uniunea So- 
vietică chiar, demonstrează acest lucru, a declarat Ceauşescu 
în şedinţa CPEx din 12 octombrie 1989. Ce fac imperialiştii care 
în mod deschis subvenţionează, lăudând foarte mult: ce so- 
cialism, cum se face că se lichidează proprietatea socialistă şi 
se merge către capitalism! Unii se pare că fac - cum se spune în 
povestea cu corbul şi vulpea - cât de frumos cântă, ce fru- 
moasă este”120, 

Gura păcătosului, adevăr grăieşte! La 9 noiembrie a căzut 
zidul Berlinului, simbol al opoziției celor două lagăre. Ziua 
următoare, pe Jivkov l-a înlocuit mai tânărul Petar Mladenov, 
cu concursul capilor armatei bulgare. O săptămână mai târziu, 
demonstrația de la Praga a desăvârşit „revoluția de catifea'”120%4. 
Se întâmpla ceea ce Alexis de Tocqueville menţționase la finele 
secolului al XIX-lea cu referire la revoluţia franceză: „Răul pe 
care-l suportăm cu răbdare atunci când e inevitabil, pare de 
netolerat de îndată ce inventăm o modalitate de a ne sustrage 
lui”1205. Perestroika însuflețise oamenii în ideea dreptății şi 
adevărului. 

În ce-l priveşte pe Ceauşescu, se declara ferm apărător al 
socialismului, partidului unic, şi al progresului prin marea 
industrie12%. Ca măsură preventivă la contaminarea contra- 
revoluționară a convocat o plenară suplimentară a CC al PCR 
pe tema perfecționării activității politico-ideologice şi formării 
conştiinţei socialiste!207. 

„Oameni cu convingeri în linie dreaptă, fiți atenți la 
cotiturile politicii, să nu cădeţi din căruța istoriei”, avertiza 
însă o vorbă de duh de sorginte bolşevică1208. 

13 
„România nu mai are nici o datorie 
externă, nu mai plăteşte tribut nimănui...” 


„Trădările” veteranilor din partid 


espre Doina Cornea!2% sau Mircea Dinescul210 - nu- 
IL) mele cele mai des pomenite în categoria disidenţilor 

români de către Radio Europa Liberă - nu s-a dis- 
cutat, oficial, în conducerea partidului. Abia faptele unora cu 
trecut de ilegalişti au fost pomenite. 

La sfârşitul lui ianuarie 1989 a fost arestat diplomatul 
Mircea Răceanu. Un scurt comunicat din Scînteia anunţa că 
trădase. Nu s-a spus că „trădătorul” era fiul eroului clasei mun- 
citoare Bernath Andrei, născut în închisoarea Văcăreşti de 
ilegalista Ilona (Ileana) Papp (Răceanu). Aceeaşi Ileana Răceanu 
care sesizase abaterea tinerilor Lenuţa Petrescu şi Nicolae 
Ceauşescu de la regulile conspirativității în timpul războiului!211. 
Diplomatul fusese arestat în drum spre sediul Ambasadei 
Statelor Unite la Bucureşti. Cu „dovada” asupra sa. După pro- 
pria-i mărturie, hârtia conținea comentarii pe marginea unui 
comunicat emis după şedinţa de lucru a Comitetului Politic 
Consultativ al Pactului de la Varşovia, desfăşurată la Bucu- 
reşti. A semnalat arestarea grupului Băcanul212. Şi a conchis că 
„dictatura a ajuns la maxim” iar Elena Ceauşescu controlează 
partidul!255. 

După finalizarea anchetei, în iulie, Răceanu a fost condam- 
nat la moarte de tribunalul militar prezidat de colonelul-jude- 
cător Gică Popa, viitorul inchizitor al Ceauşeştilor. În favoarea 
condamnatului a intervenit preşedintele american George 

Bush. Astfel că, în septembrie, pedeapsa i-a fost comutată în 
privare de libertate pe 20 de ani!214. 

În epocă, modelul unei contestaţii de succes însemna un 
grup alternativ din structurile puterii. „Scrisoarea celor şase” a 
fost un „moment de entuziasm” şi un „document extraor- 
dinar” al anului 1989, pentru Radio Europa Liberă. Care-a co- 
mentat-o luni de zile, în intenţia inducerii mesajului subli- 
minal „urmați-le exemplul”, după mărtuna lui Nestor Ratesh, 
fostul redactor şef al secţiei române de la Minchen!215. Con- 
ținutul ei parvenise prin intermediul ambasadei americane la 
Bucureşti, sursa Silviu Brucan!215. Care acţionase în acest sens 
fără ştirea celorlalți semnatari: Gheorghe Apostol - inițiatorul 
scrisorii, Alexandru Bârlădeanu, Corneliu Mănescu, Constan- 
tin Pârvulescu, Grigore Răceanul277. 

„Cei şase” erau dintre „foştii” cu biografii politice de noto- 
rietate. Apostol, Bârlădeanu şi Mănescu contaseră ca stâlpi ai 
„deschiderii“ inițiate de Gheorghiu-Dej. Constantin Pârvu- 
lescu îşi făcuse un nume din protestul la Congresul al XII-lea 
al PCR. La vârful partidului îl ştiau însă toți de „omul sovie- 
ticilor”, incapabil să cristalizeze un grup de acțiune. Grigore 
Răceanu trăia retras într-o localitate rurală din judeţul Cluj. 
Legătura lui cu semnatarii scrisorii s-a făcut prin fiul său 
adoptiv, Mircea Răceanu!218. Cât despre Silviu Brucan (nume 
real Saul Brucar sau Bruckner), deşi nu fusese îilegalist1219, 
trecutul său, de dinainte şi de după Ceauşescu, alimentează 
diverse speculaţii. De altfel, după metoda Scînteii al cărei 
secretar general de redacție a fost în etapa luptei de clasă, 
Brucan şi-a înflorit, repetat, propria-i poveste de viață, adec- 
vând-o împrejurărilor. În 1956 a ajuns şef al Legaţiei române la 
Washington, apoi ambasador al României la ONU. Revenit în 
țară, în 1962, i s-a încredinţat funcția de director al Televi- 
ziunii. Ceauşescu l-a trecut curând pe linie moartă. Securitatea 
interceptase o scrisoare anonimă adresată presei americane 
care denunța epurări anti-semite în partid. Bănuiala a căzut pe 
Brucan. Din 1965 şi până la pensionarea din 1978, a predat 

studenţilor Institutului de Medicină şi Farmacie din Bucureşti 
disciplina numită socialism ştiinţific. Deşi „profesorul” Brucan 
nu absolvise studii superioare!1220 A fost într-una monitorizat 
de Securitate!221. 

În anii „deschiderii”, Brucan a călătorit des în străinătate, a 
conferențiat şi publicat articole şi cărți în Statele Unite ale 
Americii. Avea voie să critice neîmpliniri ale socialismului în 
general, nu şi politica din România. În toamna lui 1987, 
Intemational Herald Tribune i-a publicat un articol care pre- 
viziona că, în 1990, o nouă generație politică va fi la conducere 
în Europa de Est!22. Asemenea ambiguități treceau atunci 
drept semne de disidenţă. 

În toamna lui '88, Brucan a întreprins o călătorie extraor- 
dinară în raport cu libertățile de mişcare ale cetățeanului ro- 
man. Pe ruta: Bucureşti - Viena - Washington - Viena - 
Londra - Viena - Moscova - Viena - Bucureşti. În ziua Crăciu- 
nului, s-a revăzut cu Gheorghe Apostol. În discuţia înregistra- 
tă de Securitate, i-a povestit despre călătorie, mai ales despre 
etapa moscovită unde-a revăzut prieteni din anii petrecuți în 
SUA12%. N-a pomenit însă de vreo primire la Gorbaciov. Nici 
fostul lider sovietic nu l-a amintit în memoriile sale. Dar în 
prima echipă post-ceauşistă, Brucan şi-a arogat rolul de 
ideolog şi propagandist şef al Frontului Salvării Naţionale, 
ceilalți văzând în el emisarul lui Gorbaciov aşa cum, de altfel, 
s-a şi prezentat în memoriile sale!24. Nu s-au aşteptat la 
prestații de asemenea anvergură din partea lui Brucan nici 
analiştii de la Radio Europa Liberă!235. Duplicitatea personaju- 
lui este evidentă şi din mârturisirea către Apostol, în decem- 
brie 1988, că făcuse raport de activitate către loan Totu, minis- 
trul de Exteme. Unde-a declarat despre vizite în institute şi 
întâlniri cu prieteni moscoviți!226. Urmare a acestui „autode- 
nunţ”, ambasadorul sovietic la Bucureşti a fost convocat la 
Ministerul de Externe. ] s-a cerut să transmită protestul 
autorităților româneşti pentru vizita unui cetățean român în 
URSS fără ştampilă de intrare şi ieşire la granița sovietică!27. 

În ce priveşte „scrisoarea celor şase”, n-a existat nicio hârtie 
în acest sens. A fost un „gentlemen's agreement”, cu intenția 
unui apel transmis simultan lui Ceauşescu, la Radio Europa 
Liberă şi la BBC, după declaraţia lui Corneliu Mănescu 1228. 
Apostol revenise, la cererea lui, din diplomație, în primăvara 
lui 1988. I-a cerut o întrevedere lui Ceauşescu dar acesta l-a 
refuzat. Tovarăşul nu uitase, probabil, scrisoarea ce i-o trimi- 
sese Apostol, în 1970, unde îi amintea cacealmaua succesiunii 
lui Gheorghiu-Dej!2%. Întâlnindu-se cu Brucan prin Parcul 
Herăstrău, fostul gazetar s-a oferit să redacteze textul. Versiu- 
nea lui Brucan au stilizat-o Bârlădeanu şi Apostol12%. Mănescu 
şi Pârvulescu au aprobat-o fără obiecții. „Cei şase puteau să fie 
mai mulți, după mărturia lui Corneliu Mănescu. Nu e vorba 
de oamenii de pe stradă, ci de oamenii politici însemnați care 
gândeau la fel. Ei au dat înapoi sub diferite pretexte. Unul 
spunea „n-am să rezist torturilor“; altul spunea „vom pierde 
spitalul, medicamentele, o aprovizionare mai lesnicioasă”121, 

De pe poziția unor vechi luptători pe aceeaşi baricadă a 
cauzei socialismului, „cei şase” i-au reproşat lui Ceauşescu 
izolarea României de Europa prin următoarele decizii greşite: 
nerespectarea Actului final de la Helsinki; aplicarea decretului 
care interzice românilor comunicarea cu cetățeni străini deşi 
respectivul act n-a fost nici votat, nici publicat; construcția cen- 
trului civic al Capitalei fără buget aprobat; utilizarea Securităţii 
împotriva cetăţenilor care-şi cer drepturile legale; munca de 
duminică în întreprinderi; violarea dreptului la secretul 
corespondenței şi al convorbirilor telefonice; politica dusă 
împotriva ţăranilor care deşi nu dispun decât de 12 % din 
suprafața arabilă a țării furnizează statului 40% din producția 
totală de legume, 57% din producția de fructe, 60% din lapte şi 
44% din carne, după datele difuzate oficial; politica de 
asimilare forțată a etnicilor germani, unguri şi evrei; retragerea 
unor ambasade străine din Bucureşti. Îi cereau preşedintelui 
României să restabilească garanţiile constituționale ale drep- 
turilor cetăţeneşti, să declare, fără echivoc, că renunță la 

sistematizarea satelor şi să oprească exportul de alimente. „Aţi 
început să schimbaţi geografia țării, dar nu puteți muta 
România în Africa”, l-au avertizat „cei şase” pe Ceauşescu12%2. 

Tovarăşul a procedat în maniera tipică. N-a stat de vorbă 
cu vreunul dintre ei. A lăsat „rezolvarea“ pe seama Colegiului 
de Partid, pe de-o parte. Pe de-alta, Miliției şi a Securității care 
adunase, în timp, probe de compromitere pe baza cărora unii 
dintre ei au fost anchetați. Apostol şi Brucan erau acuzaţi ca 
agenți imperialişti!235. Mănescu, Brucan şi Bârlădeanu au fost 
mutați din reşedinţele unde locuiau în „domiciliu obligatoriu”. 
Apostol s-a dezis printr-o scrisoare, anunţată de Ceauşescu în 
CPEx ca recunoaştere a trădării şi a faptului că „merită 
pedeapsa capitală”12. Pârvulescu n-a fost clintit din loc, nici 
Grigore Răceanu'%5. Până la evenimentele din decembrie 1989, 
ancheta şi izolarea lor au continuat!236. 

În vară, Radio Europa Liberă, l-a prezentat pe Dumitru 
Mazilu ca nou exemplu de disidenţă în partid. Fostul coman- 
dant al Şcolii de Secuntate de la Băneasa din primii doi ani de 
putere a lui Ceauşescu, promovase secretar general al Asocia- 
iei Române pentru Naţiunile Unite. În 1985, ONU i-a cerut 
redactarea unui raport legat de respectarea drepturilor omului 
şi problemele tineretului din România. Autorităţile române nu 
i-au dat paşaport să meargă să-l prezinte. Dar raportul cu tentă 
critică a ajuns, în iulie 1989, la Geneva, fiind transmis prin 
Radio Europa Liberă. Raportorul a fost şi el arestat la 
domiciliu. 


Socotelile „bancherului roşu” 


Românilor li s-a anunţat oficial că țara contractase o mare 
datorie externă la 12 aprilie 1989 cu ocazia... achitării ei. 

La Plenara CC al PCR, Ceauşescu a anunţat-o triumfalist, 
ca pe-o victorie, astfel: „Zilele de 12-14 aprilie marchează - se 
poate spune - o deplină independență economică şi politică a 
României! (Aplauze şi urale puternice, prelungite). Pentru 
prima dată în istoria sa îndelungată, România nu mai are nici 


TIRANUL |309 


o datorie externă, nu mai plăteşte tribut nimănui şi este cu 
adevărat independentă - şi economic, şi politic! (Aplauze şi 
urale puternice, prelungite; se scandează îndelung; „Ceauşes- 
cu - PCR!”, „Ceauşescu şi poporul!”, „Ceauşescu, România - 
stima noastră şi mândria!”). 

La sfârşitul lunii martie am lichidat datoria externă a țării 
care, în 1980, reprezenta peste 11 miliarde de dolari. În total, 
din 1975 până în martie 1989, am plătit circa 21 de miliarde de 
dolari, din care dobânda reprezintă peste 7 miliarde de dolari. 
În acestea nu sunt cuprinse datoriile pe care le-am avut în 
ruble şi care, de asemenea, au fost de mult achitate. 

În prezent, țara noastră are de încasat din creditele pe care 
le-a acordat diferitelor state peste 2,5 miliarde de dolari” 1237. 

Când, de la cine şi cum s-au consumat creditele, n-a socotit 
necesar să informeze poporul român. Minţea şi cu afirmația că 
„pentru prima dată” ţara nu mai are datorii externe. 

În CPEX a făcut anunţul la 31 martie, în chiar ziua efectuării 
ultimei plăți. A fost şi aici aplaudat, conform stenogramei. lar 
detaliile au fost ceva mai ample. „Deci acum avem 2,5 miliarde 
de dolari de încasat!2%€, a zis el. Avem o situație bună din 
punctul nostru de vedere şi trebuie să subliniem că am realizat 
aceasta asigurând dezvoltarea. Am făcut investiții de peste 
2.000 de miliarde de lei, ceea ce este echivalent, la cursul 
necomercial, cu 215 miliarde de dolari. 

Aici intră şi munca. Dacă am lua numai materialele, ele re- 
prezintă aproape 100 de miliarde de dolari. N-am renunţat la 
dezvoltare, am făcut investiții, am realizat creşterea de două 
ori a veniturilor la retribuţii şi economia a crescut cu circa 60 % 
în aceşti 10 ani, până anul viitor. Acum sunt cam 50 şi ceva la 
sută. 

Deci am plătit datoria, am asigurat dezvoltarea construc- 
țiilor de locuinţe şi ridicarea nivelului de trai şi avem un 
excedent de aproape 300 de miliarde de lei. 

În timp ce toți aproape au deficit bugetar, noi avem un 
excedent de 285 miliarde de lei. 

O parte sunt date sub formă de credite întreprinderilor. 
Acesta este excedentul care este folosit. 

Aceasta este rezultatul politicii noastre economice de 
dezvoltare socialistă a țării. Nu cum spun unii, că socialismul 
este de vină că au ajuns în situația în care sunt, ci politica 
greşită în asigurarea dezvoltării propriu-zise a economiei, a 
mijloacelor de producție” 12%. 

„Unii” erau sovieticii şi adepţii restructurării. 

Ambele dăţi - şi în CPEX şi în plenara CC -, Ceauşescu a 
menţionat că România nu va mai apela la credite externe!24, A 
impus o lege de interzicere a contractării lor!241. Anunţul făcut 
în CPEX este revelator pentru stilul dictatorial al lui Ceauşescu 
şi cele ce-au urmat. „Vreau să atrag atenția ca nu cumva 
cineva să-şi închipuie că am plătit datoria şi acum să lucrăm 
mai prost!, a avertizat el. Aceasta să ne facă să lucrăm mai 
bine! Pentru că vom avea în vedere, în primul rând, să cum- 
părăm în acest an întreaga cantitate de aur, pe care am 
aprobat-o în 1987 s-o vindem, obligatoriu! La Congres trebuie 
să intrăm în întregime cu aceasta! Trebuie să dezvoltăm 
exportul, trebuie să dezvoltăm cooperarea şi în mod cores- 
punzător totul” 1242. 

Prin extraordinanul efort al cetățenilor României, în 1987, 
România a plătit 4.252 milioane de dolari, iar în primul 
trimestru al anului 1989, suma de 1.790 milioane de dolari124%5. 

În toamna lui 1986, Ceauşescu a decis vânzare a 80 de tone 
de aur din tezaurul Băncii Naţionale a României. Totodată, s-a 
stabilit condiția ca acesta să fie răscumpărat după lichidarea 
datoriei externe. Dorea ca vânzarea aurului să se efectueze 
până în primul trimestrul al anului 1987!:24. Dificile s-au 
dovedit explicațiile experţilor pentru a-l convinge să vândă 
eşalonat ca să obțină un preț bun. Altfel, această imensă 
cantitate pusă în vânzare, ar fi condus la căderea preţului. 
Greu era şi să-l avertizeze pe suspiciosul conducător că o 
datorie de 200 milioane de mărci, echivalente la contractare cu 
100 milioane dolari, datorită creşterii cursului mărcii, deve- 

neau la plată 200 milioane dolari!2%5. Diploma de licenţiat şi 
doctor în economie, oferite lui Ceauşescu pe tavă de Academia 
de Ştiinţe Economice Bucureşti, nu-l ajuta deloc la priceperea 
bancară. 

„În 1987, conducerea Băncii Reglementelor Internaționale de 
la Basel, a cărei membră era şi România, i-a sfătuit pe repre- 
zentanții români să nu mai facă plăți anticipate, după mărturia 
lui Florea Dumitrescu. Convinse de seriozitatea şi capacitatea 
de plată a ţării, forurile bancare internaţionale consiliau, con- 
ducerea ei să utilizeze creditele avansate anticipat pentru do- 
tarea întreprinderilor în vederea creşterii exportului. Informat, 
Ceauşescu a luat-o ca pe-un afront (amestec în treburile inter- 
ne!). Şi, totodată, ca pe-o „pactizare” a finanțiştilor săi cu duş- 
manul1246. 

Aurul a fost vândut la prețul total de 1.040 milioane dolari, 
„economisindu-se“ astfel peste 200 milioane dolari din dobân- 
zile aferente. După declarațiile unor oficiali, în decembrie 1989, 
România avea capacitatea răscumpărării întregii cantități de 
aur înstrăinate din tezaurul BNR. Recuperase, până atunci, din 
cele 80 doar 21 tone, păstrând o rezervă de devize convertibile 
şi monedă națională!2. 

Proiectele acestea n-au fost cunoscute decât de echipa 
finanţiştilor care raportau plățile direct lui Ceauşescu. De la în- 
ceput şi până la sfârşit, secretarul general şi-a păstrat stilul se- 
cretos în relațiile cu ceilalți tovarăşi. Demnitarii şi cetățenii 
n-au înțeles de ce, după plata datoriei externe, a continuat să le 
ceară cetățenilor „să strângă cureaua”. S-a zvonit că o cauză a 
continuării exportului şi reducerii consumurilor populaţiei 
după plata datoriei externe ar fi fost capitalul pe care voia să-l 
strângă pentru fondarea unei bănci internaționale „cu arabii”. 
În vizita oficială din primăvara lui 1976, efectuată în Kuweit, 
lui Ceauşescu i s-a propus fondarea unei bănci, după mărturia 
lui Ştefan Andrei. Gazda a promis să mai aducă printre fonda- 
tori şi alte țări arabe. Ar fi creditat cu dobândă scăzută, exclu- 
siv investiţii din țările în curs de dezvoltareb“5. 

O astfel de intenție este dovedită şi prin documente. În 
martie 1982, CPEx a aprobat tratativele de negociere cu 
Libanul privind înființarea unei bănei mixte româno-arabe. 
Libaneaii se angajau să atragă şi alți parteneri din lumea arabă. 
Propunerea venise de la ei, via ambasadorul român. La ora 
aceea, afacerile României în zonă, prin societăți mixte, păreau 
să prospere (trei societăți mixte în Liban, patru în Libia, una în 
Abu-Dubai). Activitatea băncii s-ar fi concentrat pe derularea 
operațiilor de comerț exterior româno-arabe, înregistrată sub 
formă de societate „holding“, cu sediul la Luxemburg!2%. 

Ce s-a întâmplat mai departe, ţine iarăşi de practicile lui 
Ceauşescu de-a discuta cu uşile închise. După mărturia unor 
apropiaţi, intenționa, după încheierea datoriei, să devină 
„bancher roşu”. Ivindu-se prilejul rar al unei discuții informale 
despre căldura din apartamentele românilor, Ceauşescu a 
refuzat să aprobe creşterea agentului termic. Devoalând, în 
toamna lui 1989, următoarele planuri, după mărturia lui Ion 
Coman, secretarul CC cu probleme militare şi de securitate: 
„Aveam acum 2 miliarde de dolari aici în țară, ar fi zis el. Mai 
avem vreo 7-8 miliarde dolari în creanţe. Luăm aceste creanţe 
şi cu 2-3 miliarde facem o bancă cu care să împrumutăm țările 
în curs de dezvoltare cu dobândă mică”. „Surprinsă” de 
Tovarăşa, conversaţiei i s-a pus punct imediat!20. 

Despre un astfel de plan, Ceauşescu i-a vorbit, indirect, şi 
lui Gorbaciov în ultima lor discuție din decembrie 1989. „Noi 
lucrăm mult cu ţările în curs de dezvoltare şi vrem să accen- 
tuăm această tendinţă, a declarat el. Avem acum posibilitatea 
să le acordăm chiar şi ceva credite. De altfel, acum avem de 
încasat 2,7 miliarde dolari de la aceste țări (...) acestea sunt 
creditele acordate de România mai multor țări în curs de 
dezvoltare”1%1. | 

Adevăr sau presupunere...? Acesta a fost unul dintre 
secretele duse de Ceauşeşti în mormânt. Ca şi-n alte situații 
însă, voluntarismul liderului român e-n spiritul zicerii că dru- 
mul spre iad e pavat cu bune intenții. 

Ultimul Congres 


Purtat de caii înaripați ai puterii, Ceauşescu îşi putea amin- 
ti contemplând sala plină de delegaţii la Congresul al XIV-lea 
al PCR, din 20-24 noiembrie 1989, cât de multe schimbase1252. 
Acesta era, de fapt, şi rolul delegaților: să privească țintă spre 
scena tribunei şi să-l aplaude pe secretarul general. 

Nu reiese de nicăieri că bătrânul Ceauşescu discutase cu 
cineva despre succesiune. Nu vor fi schimbări în domeniul 
administrativ, ci după alegerile din martie 1990, i-a spus lui 
Constantin Olteanu, atunci secretar al CC cu propaganda, 
discutând pregătirea documentelor congresului!25. Dar 
Tovarăşa îl atrăsese, în vară, pe Olteanu într-o periculoasă 
discuție pe tema zvonurilor că Nicu va urma la conducere. 
„De-o fi cu Tovarăşul”, a zis ea, se va decide urmaşul, atunci. 
România nu-i monarhie, nici Coreea de Nord ca să se pună 
chestiunea transmiterii puterii din tată în fiu!2%4. 

Dar lozinca „Ceauşescu reales la al XIV-lea Congres!” a fost 
lansată, din vară, la plenara CC125. Înşişi membrii CPEX par a 
fi fost luaţi prin surprindere, fiind convocați, în chiar timpul 
plenarei, într-o şedinţă de 10 minute. Exact cât Manea 
Mănescu să propună realegerea lui Ceauşescu, iar ei să apro- 
be125, „Propunerea CPEX” a fost apoi, unanim, acceptată de 
membrii Comitetului Central din sală!27. Adevărata surpriză a 
fost că secretarul general urma a fi „ales“ - prin vot deschis şi 
pe bază de semnătură personală - de toți comuniştii români în 
şedinţele organizațiilor de bază ale partidului. Ceauşescu 
parase orice încercare de eliminare a lui pe căi statutare1258. 
Demonstra totodată vecinilor că el ştia să se facă, unanim, 
iubit. 

„Afară” se petreceau însă altfel de evenimente decât înain- 
tea celorlalte congrese ale comuniştilor români. Pe tema mani- 
festațiilor din fața ambasadelor României la Moscova, Buda- 
pesta, Berlin şi Praga, Ceauşescu a convocat CPEx-ul. „În cins- 
tea congresului” pune el ghilimelele, informat, desigur, de 
conţinutul lozincilor strigate contra lui. Sfertul de ceas cât a 

ținut şedinţa, a cuvântat singur. Prin cele spuse, şi-a pregătit 
subaltemii pentru poziția ce o va adopta în decembrie 1989. 
„Grupurile mici” de demonstranți, zicea el, sunt alcătuite din 
„elemente declasate, fără servici, studenți, speculanţi şi mem- 
bri ai unor grupări extremiste sub influență occidentală”. 
Toate cu „numitorul comun” al emigrației maghiare. În legă- 
tura strânsă cu serviciile speciale sovietice şi americane („că nu 
mai şti care sunt țări socialiste şi care nu sunt țări socialiste”). 
Dar organele de ordine nu luaseră măsuri de împiedicare a 
manifestațiilor, şi-a criticat el vecinii1259. 

Nici cu acest prilej nu şi-a consultat tovarâşii pe tema celor 
comunicate. Le-a cerut doar să se informeze asupra normelor 
internaționale care permit proteste oficiale împotriva manifes- 
tațiilor cu „caracter fascist, provocator”. Le-am dat noi răspuns 
în 1968, o să le dăm şi acum, s-a lăudat el fără umbra vreunui 
gând că românii s-ar răzvrăti. Odată plătită datoria extemă 
socotea că eliminase sursa imixtiunii în țara supusă voinţei 
sale. A spus-o astfel explicit: „Este clar că agenţi am avut şi 
mai avem şi acum în România. La timpul respectiv am con- 
damnat pe generalul Şerb care pe urmă a venit şi a recunoscut 
faptele. Dar trebuie să luăm o atitudine foarte fermă şi orice 
trădare trebuie lovită fără nici un fel de clemenţă (.... Să 
adoptăm o poziţie foarte fermă şi în plan internațional, şi în 
țară! Acum vedem ce bine este că am plătit datoria? Ce ne-ar fi 
frecat ăştia!" 1260. 

În privinţa situației din țară, subordonaților direcţi le-a fost 
dintru-început clar că nu vor putea da un pas înapoi în rapor- 
tul consum-investiții. „Nu creşterea veniturilor individuale, ci 
creşterea veniturilor sociale”, trebuie să preocupe conducerea 
partidului, zicea Ceauşescul!261 (căci „împăcare” între bogaţi şi 
săraci nu poate fi!2€2). Ideea „consumului rațional” şi a „con- 
dițiilor optime” pentru asigurarea lui, o completa acum şi cu 
rațiile la îmbrăcăminte şi încălțăminte: mai mult de trei costu- 
me pe an şi de patru perechi de încălțări, înseamnă „risipă 126. 
În opinia lui, venitul național nu caracterizează o țară. Arabia 

Saudită, spre exemplu, e bogată, dar „înapoiată“. Sărindu-i în 
ajutor, Manea Mănescu a oferit exemplul negativ al celor 20 de 
milioane analfabeți şi 32 de milioane de săraci americani...11264 
Mai bine ca în România unde-ar fi, aşadar? În acest spirit a 
decurs şi Congresul al XIV-lea. 

Timp de şase ore a citit secretarul general al partidului cele 
24 de capitole ale Raportului la congres!%5, redactat după indi- 
caţiile lui1266. În pregătirea documentelor, la prima lectură, 
Ceauşescu a cerut atenuarea formulării prin care se propunea 
anularea acordurilor încheiate în timpul celui de-al doilea 
război, inclusiv a Pactului Ribbentrop-Molotov!27. Prudență 
impusă de agresivitatea în creştere a Ungariei. Deşi, în august 
1989, s-a oficializat limba română în RSS Moldovenească şi tot 
atunci au început şi conflictele care au condus la separarea 
Transnistriei1268, Ceauşescu n-a ieşit în întâmpinarea fraților de 
peste Prut. 

În ansamblu, autorii Raportului au avut în vedere evitarea 
cuvintele pronunțate cu dificultate de Ceauşescul25. Dar mai 
ales evidențierea meritelor sale prin punerea în oglindă a 
„Tealităților” din 1965 cu împlinirile din 1989. Congresul al IX- 
lea a fost unul istoric deoarece a pus capăt practicilor copierii 
„modelului unic” al socialismului, mințea Raportul. Dacă din 
1945 până în 1965, se alocaseră investițiilor circa 340 de mili- 
arde de lei, în anii epocii Ceauşescu acestea depăşeau 4.300 mili- 
arde lei. De altfel, la ultimul său congres, secretarul general 
anunţa o rată de acumulare de 33%12% pentru viitorul care n-a 
mai existat!?71. Frazele poticnite ale vorbitorului au fost 
întrerupte de ovaţii şi urale a căror durată cumulată a depăşit 
un ceas şi jumătate!272. Cine să-şi fi imaginat că peste numai o 
lună de zile va fi executat sub acuzația de subminare a 
economiei naționale?! 

Din culisele Congresului pot fi reținute şi alte detalii semni- 
ficative. Ceauşescu a dorit mai mulți delegați muncitori (45 
față de 9 câţi fuseseră la congresul precedent)!%5, alt afront la 
perestroika promotoare a competenţilor. Aparte, i-a cerut lui 

Constantin Olteanu, acum secretar al CC cu relațiile interna- 
ționale, să discute cu şefii delegaţiilor străine în vederea 
organizării unor consfătuiri despre viitorul lagărului comunist. 
Mai întâi la nivel continental, apoi mondial. Motivând că nu 
sunt mandataţi pentru această chestiune, delegații s-au angajat 
să transmită „acasă” şi să dea răspuns. N-a venit niciunul1274. 

Dacă delegaţi străini au fost puţini!?5, au roit, în schimb, 
gazetarii. S-au ridicat chestiuni neplăcute şi în discuții aparte. 
Pierre Blatin, secretar al PC Francez, a întrebat de ce-a fost 
reales Ceauşescu şi de ce persistă comuniştii români în etatiza- 
rea generalizată a economiei. Delegatul comuniştilor din Israel 
a dorit o întrevedere cu Ceauşescu. Ca să-i spună că s-a strâns 
cercul în jurul lui şi nu mai este dorit pe plan internațional!276. 
Gazetarii străini au reacţionat prompt. Scriind despre 
congresul din România, Le Soir titra Ciao Sescu iar Le Monde, 
România: „Până la urmă tot o să moară 127. 

Ce spunea însă Ceauşescu? În preajma ultimului congres, 
Tovarăşul oferise câteva interviuri prin intermediul biroului 
de presă. La chestiunea succesiunii a evitat să răspundă!78. 
Întrebat când se vor umple „rafturile goale ale magazinelor”, a 
contrazis cu afirmația mincinoasă că sunt „bine aprovizio- 
nate”. A negat şi că semnatarii „scrisorii celor şase” ar fi în do- 
miciliu obligatoriu. Dovediţi agenţi ai unor puteri străine, n-au 
fost puşi sub acuzare deoarece îşi regretă fapta, a zis el!?7. 

Congresul al XIV-lea a fost ultimul act al spectacolului pu- 
terii comuniste în România. Prin adoptarea Programului 
Directivă cu privire la dezvoltarea economico-socială a României în 
cincinalul 1991-1995 şi orientările de perspectivă până în anii 2000- 
2010, Ceauşescu a transmis românilor mesajul înspăimântător 
că le va face şi mai dură viața. Înfnantând moartea, aceştia vor 
ieşi curând pe străzi strigându-şi dorinţa de libertate şi adevăr. 


Ultima călătorie la Moscova 


Cu excepţia Albaniei, în decembrie 1989, România era 
singura ţară din blocul socialist care refuzase să intre în hora 

restructurării. Noutăţi interveniseră şi în relațiile sovieto- 
chineze. La sfârşitul lui noiembrie, după discuții la Beijing şi la 
Moscova, s-a anunţat reducerea trupelor dislocate în regiunea 
de graniță!280. Dar în presa românească nu reverbera deloc 
zbuciumul estului european din toamna-iarna lui 891281. 

În presa liberă însă ştirea cea mai fierbinte venea din 
România. Nadia Comăneci, zâna gimnasticii mondiale trecuse 
clandestin granița vestică122. Iar ziariştii se-ntreceau în scena- 
rii diverse pe tema „fugii“ sale. Toate legate de regimul Ceau- 
şescu. O Nadia „foarte fericită” ajunge la New York a titrat coti- 
dianul The New York Times, la o săptămână de la dispariţia ei. 
Ştirile şi interviurile despre gimnasta româncă împărțeau 
prima pagină cu evenimentul priminii lui Gorbaciov, la 
Vatican, de către Papa loan Paul al II-lea şi cu întâlnirea sa de 
la Malta cu preşedintele american George Bush. 

Despre toate, Ceauşescu a fost informat continuu prin 
rapoarte cu „regim special şi foarte riguros”: fie între patru 
ochi, fie în plicuri sigilate, deschise, personal, de destinatar. 
Tot el resigila şi plicurile - scriind pe unele litera V (văzut, citit, 
adică), pe altele R (retur cu răspunsul dat) -, înapoindu-le prin 
curier special!25. Tovarăşei i se redactau buletinele speciale pe 
teme de cercetare ştiinţifică. Dar soțul îi împărtăşea tot ce 
credea de cuviință din informațiile destinate lui. Ceilalți dem- 
nitari erau privați de informațiile speciale!2%4. „Toate ne-au 
spus pe lumea asta, dar nimic de trădători”, a recunoscut 
Ceauşescu înaintea morţii!%5. Dar, pe cât de principial se 
declarase în egalitatea cu frații, pe-atât de despotic îşi tratase 
tovarăşii din conducere. Demnitarilor din subordine li se 
castrase însă simțul rațiunii critice cât ce începuseră cățărătura 
în ierarhia partidului. 

La 3 decembrie, Gorbaciov şi cu Bush au purtat convorbiri 
neoficiale, la bordul vasului „Maxim Gorki”, ancorat în portul 
La Valetta. Asupra temelor întâlnirii, pe Ceauşescu îl informa- 
seră mai dinainte serviciile speciale. În prima zi de decembrie, 
lulian Vlad, şeful Direcției Securității Statului, îi prezentase un 

raport îngrijorător. Capii celor două super-puteri vor redefini 
sferele de influenţă şi vor elabora noi strategii, informa acesta. 
Aşteptând noi ajutoare financiare, sovieticii vor face mari 
concesii în direcția „dezideologizării relațiilor internaționale” 
şi fondării „casei comune europene”. Bush şi Gorbaciov vor 
exercita, împreună, noi presiuni asupra ţărilor ostile „refor- 
melor reale” (China, Cuba şi Romania). În acest scop, sovieticii 
vor reduce livrările de țiței, gaz metan şi minereu de fier12%. Se 
apropia, aşadar, deznodământul anunţat de liderul PCUS în 
mesajul de An Nou 1989: până la finele anului, „războiul rece” 
va lua sfârşit. 

Cu câteva zile înainte, Ceauşescu adresase un mesaj lideru- 
lui sovietic prin care se pronunța împotriva discutării proble- 
melor mari privind cele două blocuri dear între sovietici şi 
americani. Mesajul semăna unui ultimatum în opt puncte. 
„Sub nicio formă”, „interzicea” Ceauşescu, să nu se abordeze 
situația celorlalţi („Dacă în cadrul întâlnirii bilaterale sovieto- 
americane va avea loc o astfel de discuţie, aceasta va fi consi- 
derate de toate popoarele ca un amestec în treburile interne ale 
țărilor socialiste”1287). L-a criticat pe liderul sovietic şi pentru 
afirmaţia că NATO şi Tratatul de la Varşovia urmează să joace 
un „nou rol”. Viitorul nu înseamnă stabilirea unei colaborări 
între cele două alianțe militare, ci desființarea lor concomi- 
tentă, sfătuia primul om al României. E greşită şi problema 
dezideologizării relațiilor dintre cele două sisteme, îl trage el, 
în continuare, pe Gorbaciov de urechi. Căci atâta timp cât 
există imperialism, există şi luptă de clasă. E necesar să se asigure 
şi dezvoltarea socialistă a RDG. Şi „să se ceară cu toată 
fermitatea ca SUA să înceteze şi să renunțe la orice politică de 
amestec în treburile interne ale altor state”1288. 

De la Malta, Bush a plecat la Bruxelles, la întâlnirea cu 
reprezentanții NATO, iar Gorbaciov îi convocase pe-ai lui, la 
Moscova. Pe când presa occidentală difuza declarațiile lui 
Bush, Agenţia TASS publica declarația guvernului sovietic 
despre evenimentele din august 1968. Invadarea Cehoslovaciei 

de către trupe ale Tratatului de la Varşovia a fost o greşeală, 
recunoşteau sovieticii după două decenii. Cu mesajul implicit 
că nu vor mai interveni explicit în evenimentele din lagărul 
comunist!28. De altfel, cu prilejul celei de-a 70-a aniversări de la 
crearea CEKA, urmaşul lui Dzerjinski anunţase că va continua 
perfecționarea acțiunilor comune cu organele din țările 
surori!2%, În paranteză fie spus, la Praga tocmai se consumase 
o tipică participare activă a serviciilor speciale la perestroika. În 
confruntările dintre civili şi forțele de ordine din 17 noiembrie 
1989121, un ofițer de securitate s-a prefăcut a fi mort, sub altă 
identitate. Pentru sensibilizarea opiniei publice, altă agentă, 
dându-se prietena lui, a răspândit ştirea morții. Studentul al 
cărui nume şi-l atribuise ofițerul, a dezmințit informația. Dar 
între timp „revoluția de catifea” izbândise!2%. 

Singurii veterani dintre invitații la Moscova au fost, aşadar, 
Ceauşescu şi Jaruzelski, acum preşedintele Poloniei. „Bobocii” 
păreau mai îngrijorați de viitor decât românul. Karel 
Urbânek12%, succesorul lui Milos Jake512%, aştepta veşti despre 
demonstrațiile pragheze împotriva guvemului său. Est- 
germanul Egon Krenzi2% demisionase cu o zi înainte din 
funcția de lider al partidului, ziua următoare vizitei de la 
Moscova urmând să piardă şi funcția de şef al statului. Rezs6 
Nyers!2% aducea vestea schimbării numelui partidului comu- 
nist ungar în socialist. lar polonezul Tadeusz Mazowiecki nu 
era comunist! 

Şedinţa a început cu informările lui Gorbaciov. S-a înţeles 
cu Bush, a zis el, să mai scadă asperităţile între cele două blo- 
curi militare şi economice. lar Papa şi-a dat acordul. Dar Ceau- 
şescu l-a întrerupt citând un buletin Agerpres: cum se împacă 
declarația sa cu anunţul făcut de Bush aliaților săi că NATO 
urma să se extindă şi să se întărească? S-a lăsat tăcerea...1277 

Următorul moment stânjenitor, Ceauşescu l-a creat după 
anunţul lui Gorbaciov privind comunicatul de condamnare a 
invaziei Cehoslovaciei. România nu are motiv de scuze, l-a 
întrerupt Ceauşescu. Mai bine s-ar discuta despre retragerea 

trupelor sovietice aflate încă în Cehoslovacia. Aceasta este o 
chestiune bilaterală, a replicat Gorbaciov!2%. Dar Ceauşescu 
nu l-a slăbit, propunând retragerea sovieticilor şi din celelalte 
țări socialiste. Blocat, Gorbaciov a propus pauză pentru con- 
sultări. În reluarea discuţiilor, după vechiul obicei, est-ger- 
manii au declarat că, în situaţia actuală, au nevoie de prezența 
trupelor sovietice 12%. 

Se înţelege că liderul român nu-i consultase şi nici nu-i 
avertizase asupra acestor intervenţii pe ceilalți demnitari din 
conducerea partidului. Nici măcar pe ceilalți componenți ai 
delegaţiei. Gândea, vorbea şi acționa în numele poporului, fără 
a-l consulta. „Dacă vom lucra prost, ne va judeca clasa munci- 
toare, poporul nostru”13%, se semeţise el, demult, în faţa lui 
Mao. După atâtea principii ale umanismului, eticii şi echităţii pro- 
letare, uitase şi preceptul elementar al comunității natale: ce ție 
nu-ți place, altuia nu-i face. 

Călătoria la Moscova avea însă şi alte dedesubturi. Invitat 
prin ambasadorul sovietic la Bucureşti, Ceauşescu şi-a condi- 
ționat participarea de o întâlnire bilaterală cu Gorbaciov. Între- 
vederea a durat 80 de minute şi s-a consumat în patru: de-o 
parte Gorbaciov şi premierul Rîjkov, de cealaltă Ceauşescu şi 
premierul Dăscălescu. Liderul român a reluat propunerea 
consfătuirii internaționale. Gazda a încercat altă eschivă: sub 
rezerva refuzului multora, avansa ideea unui grup de iniția- 
tivă. Românul a plusat cu o minciună: alte partide i se adre- 
saseră lui, mai dinainte, cu această propunere. Oricât de puţini 
am fi, tot trebuie să ridicăm steagul, l-a citat Ceauşescu pe 
Lenin. Excedat de stănuința sa, Gorbaciov i-a amintit vechea sa 
opoziție la ideea consfătuirilor internaționale. Musafirul a 
insistat cu argumente personale. În urmă cu 20 de ani, între- 
prinderile româneşti contractaseră credite - de capul lor, zicea 
el — pe principiul autoconducerii. România înregistrase astfel o 
datorie de 1] miliarde de dolari. Acum însă, poate acorda 
credite țărilor în curs de dezvoltare şi are creanţe de încasat în 
valoare de 2,7 miliarde dolari. Şi încă investiții de o sută 

milioane dolari în SUA şi în China...1%1 În acest punct, a pus 
pe tapet chestiunea importurilor de materii prime sovietice. 
Dăscălescu a intervenit cu „detaliul” că în livrările de gaz s-a 
produs o defecțiune: în România ajung cu 7 milioane m.c. mai 
puțin pe zi decât conveniseră!%2! Ca şi cum n-ar fi auzit 
reclamaţia, Gorbaciov a pus punct întâlnirii!308. 

I-a făcut însă lui Ceauşescu în memoriile sale un portret din 
care rezultă iritarea ce i-a produs-o. „Mi-a fost dat să mă 
întâlnesc cu mulți oameni ambiţioşi, a consemnat el. Este, în 
general, greu să-ți imaginezi un mare politician fără o doză de 
orgoliu şi încredere în sine. În acest sens, Ceauşescu era în 
afara oricărei concurenţe. De pe buzele acestuia nu dispărea 
zâmbetul arogant, care-i sugera interlocutorului că citeşte prin 
el şi nu dă un ban pe el. Aplombul, atitudinea dispreţuitoare 
față de oameni care atingea dimensiuni extreme în urma unor 
decenii de putere lipsită de control, se transfera, probabil, fără 
să observe acest lucru, de la slugile sale, asupra partenerilor 
egali de statut"1504. 

În avion, la masă cu Constantin Dăscălescu, Constantin 
Olteanu şi lon Stoian, Ceauşescu şi-a exprimat regretul că 
venise la Moscova. E om rău şi... periculos, l-a criticat el pe 
Gorbaciov. Mai târziu, i-a mărtunsit lui Constantin Olteanu şi 
părerea de rău că nu ridicase, la Moscova, chestiunea 
Basarabiei1305. Ar fi avut temei căci de peste Prut se ridicau tot 
mai multe glasuri contestatare. 

În opinia sovieticilor, pe Ceauşescu îl speriase mersul 
evenimentelor din Europa de Est, în primul rând demisia lui 
Honecker. Gorbaciov l-a „liniştit”: nu există temeiuri pentru 
afirmații referitoare la falimentul sau sfârşitul socialismului. 
„Ceea ce trebuie făcut acum, Nicolae, noi facem prin 
perestroika noastră”, ar fi zis 113%. 

A doua zi după revenirea de la Moscova, în şedinţa Biro- 
ului Permanent, Ceauşescu s-a limitat la consultarea celorlalți 
dacă să dea o declarație privind poziția României în 1968 sau 
un comentariu. Au convenit asupra unui comentariu „actua- 

lizat” din care răzbătea poziţia sa potrivnică restructurăriii%?. 
În Scînteia din 5 decembrie 1989, alături de comunicatul acesta 
s-a anunţat şi că secretarul general va vizita Iranul în viitorul 
apropiat. 

În aceeaşi zi, Gorbaciov s-a întâlnit cu Francois Mitterand, 
preşedintele Franţei, în Ucraina. Informațiile primite prin rețe- 
lele diplomatice arătau că se desfăşoară acțiuni concertate îm- 
potriva României. Pe 10, 12 şi 15 decembrie s-a manifestat, 
simultan, în fața ambasadelor din Paris, Bruxelles, New York, 
Ottawa, Washington, Roma, Bonn, Berlin, Praga, Varşovia, 
Moscova...1%85 La Budapesta, ambasada României era asaltată, 
zilnic, de protestatari din ce în ce mai agresivi!%?. lar, în inima 
Europei, belgienii şi-au întețit campania împotriva distrugerii 
satelor româneşti!310. 

Dar ce-l interesau acestea pe Ceauşescu? O întâmplare rele- 
vantă în privința percepției sale, a povestit lon Stănescu, atunci 
ministrul Turismului. În decembrie 1989, revenit de la o 
reuniune internațională de specialitate, organizată la Bursa 
(Turcia), i-a adus lui Ceauşescu o caricatură apărută într-un 
ziar occidental. Lagărul comunist arăta acolo ca un copac 
năpârlit. Rămăsese, pe-o creangă, o singură frunză pe care 
scria Ceauşescu. „Ce vii cu porcăriile astea la mine?”, s-a făcut 
foc şi pară secretarul general!5!1. 


NOTE: 


120 Doina Cornea (n. 1929), din 1958 lector la Facultatea de filologie a 
Universității Babeş-Bolyai din Cluj-Napoca. Cu ajutorul fiicei sale căsătorite în 
Franţa a început, din. 1982, să trimită scrisori de protest contra regimului 
Ceauşescu la Radio Europa Liberă. În 1983 a fost dată afară din Universitate. 
Până în decembrie 1989, Doina Cornea a fost anchetată în mai multe rânduri şi 
s-a aflat mereu sub supravegherea autorităților fiind într-un fel de domiciliu 
forțat în locuinţa ei din Dealul Feleacului. În pofida imensei popularizări făcute 
de REL, până după căderea regimului, protestele profesoarei clujene nu au 
reuşit să coalizeze un grup de adepți. 

1210 La 25 august 1988, poetul Mircea Dinescu a acordat un interviu la Radio 
Moscova unde se exprima în favoarea perestroika şi glasnost; în decembrie 1988 

Dinescu a acordat un interviu pentru „Lib&ration” publicat la 17 martie 1989. A 
urmat o perioadă de arest la domiciliu. În sprijinul său, un grup de intelectuali 
a redactat o scrisoare de solidaritate adresată preşedintelui Uniunii Scriitorilor, 
transmisă prin intermediul REL. Vezi Adam Burakowski, Dictatura lui Nicolae 
Ceauşescu, 1965-1989. Geniul Carpaților, Iaşi, Editura Polirom, 2011, p. 344. 

1211 Lavinia Betea (coord.), Cristina Diac, Florin-Răzvan Mihai, Ilarion Țiu, 
Viața lui Ceauşescu. Licenicul Partidului, vol. 1, Bucureşti, Editura Adevărul 
Holding, 2012, pp. 207-210. 

1212 La 24 ianuarie 1989 au fost arestaţi ziariştii Petre Mihai Băcanu, Mihai 
Creangă şi Anton Uncu, inginerul Ştefan Niculescu Maier, tipografii 
Alexandru Chivoiu şi Nicolae Neacşu, economista Elena Gheorghe, Ziarişti la 
România Liberă. Aceştia pregătiseră editarea unui ziar clandestin. 

1213 Lavinia Betea, Liltima sentință capitală şi ultimul proces politic cu public din 
regimul Ceauşescu. Diplomatul Mircea Răceanu a fost condamnat la moarte în 
„Scînteia. Jurnalul României - acum 20 de ani” (supliment al ziarului „Jurnalul 
Naţional”), 21 iulie 2009. 

1214 După „fuga” lui Ceauşescu, Răceanu a plecat cu primul avion înspre 
America. Echipa post-ceauşistă nu-l dorea în componenţa ei. 

1215 Lavinia Betea, Eveniment la Radio Europa Liberă, Scânteia, în „Scînteia. 
Jurnalul României - acum 20 de ani” (supliment al ziarului „Jurnalul 
Naţional”), 10 martie 2009. 

1216 Ibidem. 

1217 Lavinia Betea, Partea lor de adevăr, Bucureşti, Editura Compania, 2007, pp. 
187-189. 

1218 Mircea Răceanu, Infern 89. Povestea unui condamnat la moarte, Bucureşti, 
Editura Silex, 2000, p. 89. 

1219 Numele lui Brucan rămâne de negăsit în istoria PCdR. În schimb, soţia sa 
Alexandra Sidorovici (1906-2000) avea un remarcabil palmares de aventură şi 
suspans ilegalist. După război, a fost deputată în Marea Adunare Naţională şi 
acuzator public în procesele politice intentate „criminalilor de război” şi 
opozanților PCR. 

1220 Lavinia Betea, Brucan - osul de peşte din ..., op. cit.. 

1221 Dosarul Brucan. Documente ale Direcţiei a Ill-a Contraspionaj a Departamentului 
Securității Statului (1987-1989), editor Stelian Tănase, Iaşi, Editura Polirom, 
2008. 

122 Adam Burakovski, op. cit., p. 335. 

1223 Dosarul Brucan..., pp. 358-360. 

1224 Silviu Brucan, Generaţia irosită, Bucureşti, Editura Univers & Calistrat 
Hogaş, 1992, pp. 186-188. 

12235 Lavinia Betea, Brucan - osul de peşte din gâtul lui Ceauşescu, în „Scînteia. 
Jurnalul României - acum 20 de ani” (supliment al ziarului „Jurnalul 
Naţional”), 10 ianuarie 2009. 

1226 Dosarul Brucan..., p. 360. 

1227 Din arhivele Securității. Notă de convorbiri, în „Scînteia. Jurnalul României - 
acum 20 de ani” (supliment al ziarului „Jurnalul Naţional”), 10 ianuarie 1989. 
1228 Lavinia Betea, Partea lor de adevăr..., pp. 618-619. 

123 ANIC, fond CC al PCR - Secția Organizatorică, dosar 35/1970, ff. 49-74. 

12% Lavinia Betea, Maurer şi lumea de ieri, Arad, Editura Fundaţiei „loan 
Slavici”, 1995, pp. 281-282. 

121 Lavinia Betea, Partea lor de adevăr..., op. cit.„p. 616. 

1232 Scnsoarea celor şase, în „Scînteia. Jurnalul României - acum 20 de ani” 
(supliment al ziarului „Jurnalul Naţional”), 10 martie 2009. 

1233 [bidem, f. 19. 

1%4 ANIC, fond CC al PCR - Cancelarie, dosar 53/1989, f. 17. 

12%5 În primăvara anului 1989, în condiții extrem de ambigue, au fost 
„Strămutaţi” din Bucureşti Andrei Pleşu (muzeograf la Tescani) şi Virgil 
Măgureanu (muzeograf la Focşani), viitoare personalități ale nucleului de 
putere post-ceauşist. 

12% În Consiliul FSN au fost incluşi Brucan, Bârlădeanu şi Mănescu. La 
instigarea lui Burcan, Apostol n-a fost măcar primit în sediul TVR. 

137 Cuvâniharea tovarăşului Nicolae Ceauşescu la Plenara CC al PCR din 12 aprilie 
1989, în „Scînteia. Jurnalul României - acum 20 de ani” (supliment al ziarului 
„hamalul Naţional”), 12 aprilie 2009. 

12% Potrivit declarației lui Răzvan Temeşan, şeful Direcţiei de Credite Externe 
din Banca Română de Comerţ Exterior, în 2011, România rămăsese la aceeaşi 
sumă de 2 miliarde şi jumătate de dolari de încasat. Dar echipa post-ceauşistă 
inforrnase asupra unei sume mult mai mari investită de Ceauşescu (9 miliarde 
de dolari), incluzând în ea, spre exemplu, şi obiectivele construite în URSS 
contra materiile prime livrate de sovietici. Prin convenții internaționale, Clubul 
de la Paris, în 2005 ne-a cerut să reducem datoriile Irakului la 80%, ale 
Mozambicului la 90%. Ale altora s-a convenit să fie plătite în produse (Egipt în 
detergenți, Vietnam în orez). Şi nu puține au fost vândute unor firme 
specializate în recuperări la 5-10% din valoarea lor (pentru Zambia din 30 
milioane de dolari s-au primit 3 milioane). Echipa post-ceauşistă a patronat şi 
anomalia privatizării unor firme care derulau operații de import-export care- 
au recuperat creanţele în conturile proprii. Industrial Export a recuperat astfel 
36 de milioane de dolari. Vezi 
http:/ /ro.wikipedia.org/wiki/ Nicolae_Ceau % C8 %99escuitInvesti.C8.9Bii_rui 
n.C4.83toare_de_aproape_9_miliarde_de_dolari. 

12% Stenograma şedinţei Comitetului Politic Executiv al C.C. al P.C.R. din ziua 
de 31 martie 1989, în „Scînteia. Jumalul României - acum 20 de ani” 
(supliment al ziarului „Jurnalul Naţional”), 31 martie 2009. 

1240 ANIC, fond CC al PCR - Secţia Cancelarie, dosar 92/1989, f. 15. 

1241 Legea nr. 3/1989 prin care se interzicea luarea creditelor din străinătate a 
fost abrogată prin decret al preşedintelui CFSN la 31 decembrie 1989 pe acelaşi 
principiu că e mandatat să reprezinte voința poporului ca şi Ceauşescu. Au 
fostrisipite rezervele şi făcute noi împrumuturi pe acelaşi vechi temei. 

1242 Stenograma şedinţei Comitetului Politic Executiv al C.C. al P.C.R. din ziua de 31 
mnartie 1989, în „Scînteia. Jurnalul României - acum 20 de ani” (supliment al 
ziarului „Jurnalul Naţional”), 31 martie 2009. 

1243 Răzvan Belciuganu, Cum s-a îndeplinit porunca dictatorului: ..., op. cit.. 

144 Petre Opriş, Ceauşescu a vândut 80 de tone de aur pentru achitarea datoriei 
externe în „Scînteia. Jurnalul României - acum 20 de ani” (supliment al ziarului 
„Jurnalul Naţional”), 24 martie 2009. 

1245 Răzvan Belciuganu, Cum s-a îndeplinit porunca dictatorului: plata anticipată a 
creditelor internaționale, http:/ /jurnalul.ro/scinteia /special / cum-s-a-indeplinit- 
porunca-dictatorului-plata-anticipata-a-creditelor-internationale-502628.html. 
1246 Ibidem. 

1246 Petre Opriş, Ceauşescu a vândut 80 de tone de aur pentru achitarea datoriei 
externe în „Scînteia. Jurnalul României - acum 20 de ani” (supliment al ziarului 
„Jurnalul Naţional”), 24 martie 2009. 

1247 Ibidem. 

148 Ştefan Andrei, Lavinia Betea, Stăpânul secretelor lui Ceauşescu. | se spunea 
Machiavelli, Bucureşti, Adevărul Holding, 2011, p. 253. 

1249 ANIC, fond CC al PCR - Cancelarie, dosar 10/1982, ff. 166-168. 

125 Interviul autorului cu lon Coman, 4 decembrie 2008. 

1251 Stenograma întâlnirii dintre Nicolae Ceauşescu şi Mihail Gorbaciov din 4 
decembrie 1989, în „Scînteia. Jurnalul României - acum 20 de ani” (supliment al 
ziarului „Jurnalul Naţional”), 4 decembrie 2009. 

1252 Când luase el puterea, partidul număra ceva mai puțin de un milion şi 
jumătate de membri. În 1989 se apropia de patru milioane. Astfel că la 
Congresul al XIV-lea s-au înfățişat 3.326 delegaţi, fiecare reprezentând 1.150 
membri de partid. Primul Comitet Central, ales în toamna lui 1945 unde 
tânărul Ceaușescu fusese admis cu oarecare greutate, avea doar 35 membri. În 
1965, organul de conducere dintre congrese, în fruntea căruia se instalase el, avea 
196 membri. Expresie a lărgirii democrației, în 1989, CC al PCR ar fi umplut o sală 
de spectacol (446 membri dintre care 265 titulari şi 181 supleanți). 

1253 Lavinia Betea, Confesiunile Elenei Ceauşescu despre primul ei Întâi Mai. Interviu 
cu Constantin Olteanu, în „Scînteia. Jumalul României - acum 20 de ani” 
(supliment al ziarului „Jurnalul Naţional”), 30 aprilie 2009. 

1254 [bidem. 

1255 Plenara CC al PCR din 27-28 iunie 1989 a aprobat candidatura unică a lui 
Nicolae Ceauşescu pentru funcţia de secretar general al CC al PCR. 

125 ANIC, fond CC al PCR - Cancelarie, dosar 50/1989, ff. 5-7. 

1257 Să fi existat în acele zile discuții în familia Ceauşescu privind succesiunea? 
Înscrisurile din agenda ținută de şeful de cabinet al Tovarăşei lasă loc de 
speculații. La lucrările de dimineaţă ale plenarei, Elena Ceauşescu n-a 
participat. Între orele 10:15 şi 12:15, Nicu Ceauşescu a fost de două ori, câte 20 
de minute, în biroul mamei sale. La prima vizită se întâlnise şi cu fosta sa soție, 
Poliana Cristescu. Înaintea lui, la Cabinetul 2 au fost primite alte personaje 

10%. În plus, fără excepţie, studenții cu părinți muncitori şi țărani cooperatori 
urmau să primească burse. Alt ghiont în coasta lui Gorbaciov, această dis- 
Criminare pozitivă, prin care liderul român îi amintea lozinca leninistă a 
alianței muncitorilor cu țăranii în făurirea statului proletar. 

122 Nadia Comăneci a trecut clandestin graniţa de vest la 27 noiembrie 1989. 
128 Arhiva Tribunalului Militar Teritorial Bucureşti, dosar 126/1990, f. 239. 

1284 ]bidem, f. 229. 

1485 Stenograma procesului Ceauşescu, 
http:/ /ro.wikisource.org/ wiki /Stenograma_ procesului_Ceau% C8 %99escu. 
1286 

http:/ /civicmedia.ro/am/index.php?option=com_contenttask=vienrd=65ite 
mid= 

1287 ANIC, fond CC al PCR - Cancelarie, dosar 66/1989, f. 35. 

1288 [bidem, ff. 35-36. 

12% Lavinia Betea, În exclusivitate, gen. (r) Constantin Olteanu, fost secretar al CC al 
PCR cu probleme internaționale: Mărturii despre ultima vizită a lui Ceauşescu la 
Moscova, în „Scînteia. Jurnalul României - acum 20 de ani” (supliment al 
ziarului „Jurnalul Naţional”), 4 decembrie 2009. 

12% Francoise Thom, Sfârşiturile comunismului, Bucureşti, Editura Humanitas, 
1996, p. 60. 

1% La 17 noiembrie 1989 a avut loc la Praga comemorarea Jan Palach. 

12 Vartan Arachelian, În fața dumneavoastră. Revoluția şi personajele sale, Cuvânt 
înainte Florin Constantiniu, Bucureşti, Editura Nemira, 1998, p. 9. 

13 Karel Urbânek (n. 1941), prim-secretar al Partidului Comunist din 
Cehoslovacia (1989). 

124 Milos Jake5 (n. 1922), secretar general al Partidului Comunist din 
Cehoslovacia (1987-1989). 

12% Egon Krenz (n. 1937), secretar general al CC al Partidului Socialist al 
Unităţii din Germania (1989). 

12% Rezs6 Nyers (n. 1923), preşedinte al Partidului Socialist al Muncitorilor din 
Ungaria (1989). 

129 Lavinia Betea, În exclusivitate, ..., op. cit. 

12% Interviul autorului cu Ion Stoian, 15 mai 2011. 

129 Lavinia Betea, În exclusivitate, ..., op. cit.. 

1300 Mihnea Berindei, Dorin Dobrincu, Armand Goşu (editori), Istoria 
comunismului din România, vol. Il, Documente Nicolae Ceauşescu (1965-1971), laşi, 
Editura Polirom, 2012, p. 286. 

1301 Lavinia Betea, Drumul lui Ceauşescu spre iad a început la Moscova, în 
„Scînteia. Jurnalul României - acum 20 de ani” (supliment al aarului „Jurnalul 
Naţional”), 10 decembrie 2008. 

132 Pe marginea textului stenogramei discuțiilor Ceauşescu - Gorbaciov s-au 
făcut multe speculaţii, căutându-se semnele evenimentelor ce vor urma. 
Propoziţiei lui Gorbaciov „Să mai trăim până în 9 ianuarie” i s-a atribuit 
semnificația unei amenințări. În interpretarea translatorilor de limba rusă 
Gheorghe Stoica şi Vasile Buga are înțelesul unei cunoscute expresii ruseşti 
„vom trăi până atunci...”, o expresie liniştitoare, nu amenințătoare. 

13% Lavinia Betea, Drumul lui Ceauşescu spre iad ..., op. cit.. 


328 | VIAȚA LUI CEAUŞESCU 


134 Vasile Buga, Pe muchie de cuţit. Relaţiile româno-sovietice, 1956-1989, 
București, Institutul Naţional pentru Studiul Totalitarismului, 2013, p. 238. 

13% Lavinia Betea, În exclusivitate, ..., op. cit. 

13% Lavinia Betea, Vasile Buga, „Nicolae va sfârşi prost” a profeţit Gorbaciov în '87 
(II). Interoiu cu V.L. Musatov, prim adjunct al şefului Secţiei Internaționale a CC al 
PCUS, în „Scînteia. Jurnalul României - acum 20 de ani” (supliment al ziarului 
„Jurnalul Naţional”), 13 ianuarie 2009. 

137 ANIC, fond CC al PCR - Secţia Cancelarie, dosar 68/1989, ff. 2-3. 

1308 Interviul autorului cu Ion Stoian, 15 mai 2011. 

1311 Lavinia Betea, Interviu cu lon Stănescu. Informaţii despre invadarea 

14 
„Azi în Timişoara, mâine-n toată ţara...” 


Scânteile 


rin statutul şi mecanismele partidului, lucrurile fuse- 
p.- astfel aranjate încât să-i confere secretarului gene- 
_ral toată puterea. lar din nevastă făcuse „al doilea om” 

din partid. 

Unităţi speciale destinate anihilării încercărilor de răstur- 
nare a lui Ceauşescu de la putere nu existau însă în structurile 
militarizate. Pur şi simplu pentru că el nu concepea această 
eventualitate, după declarația lui Iulian Vlad, şeful DSS1312. 
Până-n prezent, nicio dovadă nu l-a contrazis. 

În cele ce-au urmat, Ceauşescu s-a prevalat mai ales de 
statutul de comandant suprem al Forţelor Armate. Tratate în 
cheia agenturilor străine care atentează la integritatea patriei, 
nefericitele decizii din decembrie 1989 s-au luat pe fondul doc- 
trinei militare a războiului întregului popor impusă după invazia 
Cehoslovaciei. Atunci conducerea partidului s-a pregătit 
pentru o rezistență armată „prin toate mijloacele militare, civi- 
le, din întreprinderi, etc.”, ca să preîntâmpine acțiunile antista- 
tale1313, 

Dar revolta fusese pe punctul de a începe în celălalt capăt al 
țării, la laşi!5%14, sub semnătura Frontului Popular Român, 
nume inspirat de manifestările de dincolo de Prut1315. Actul de 
naştere al organizației l-a semnat Securitatea prin arestările 
operate, după afirmația liderilor Ştefan Prutianu şi Cassian 
Maria Spiridon!516. 60 de oameni au fost anchetați atunci1517. 
Prin manifeste răspândite în oraş şi cu parola „se dau 
portocale”, a fost convocată o adunare pe 14 decembrie, la 

orele 16, în Piaţa Unirii. Dar locul a fost înconjurat de milițieni. 
lar în Hotelul „Unirea” s-au cazat deîndată participanţii la o 
neplanificată, anterior, „dinamoviadă” de judo. În hotel se 
aflau 110 sportivi dar şi 176 turişti sovietici, conform decla- 
rației date „la cald” de director1318. 

Evenimentele puteau debuta însă în oricare centru urban al 
României. Starea de spirit a populaţiei corespundea concep- 
tului leninist de situație revoluționară a maselor. Prima revoluție 
proletară din lume nu începuse cu insurecția armată asupra 
Palatului de Iarnă de la Petrograd, cum susținea propaganda 
sovietică. Scânteia au aprins-o nişte femei la coada unui 
magazin de pâine. În decembrie 1989, dacă scânteia din laşi a 
fost stinsă, cea aprinsă la Timişoara a detonat butoiul de 
pulbere. 

Căci după încheierea plății datoriei externe, Ceauşescu a 
continuat nebunia restricțiilor şi proiectelor fanteziste. În 
primăvară a trimis în Valea Jiului o comisie să cerceteze de ce 
nu se livrează ailnic 15.000-16.000 de tone cărbune cocsificabil. 
A stabilit şi pedepse pentru cei care-ar fi utilizat altfel cărbune- 
le decât în centralele industriale1319. În pragul iernii 1989-1990 
a redus iarăşi consumul casnic de energie electrică. Situaţia 
țării era incomparabilă cu tot ceea ce-a cunoscut un popor 
european în contemporaneitate, şi-a amintit Jean-Marie Le 
Breton, ambasadorul Franţei la Bucureşti din acea vreme. Nici 
măcar în anii războiului, francezii nu înduraseră astfel de 
lipsuri1320. 

Ceauşescu a menținut exportul în continuare ca „problema 
numărul unu'13%21, făcând „totul” pentru creşterea lui1322. Cât 
ce-a anunţat încheierea datoriei, visa cu glas tare ca volumul 
comerțului exterior din 1989 (12 miliarde dolari) să se dubleze 
în 1995. Şi de-acolo mai sus: la 1.200 de dolari pe cap de 
locuitor!1323 „Nu vom admite niciun fel de justificări!” - şi-a 
ameninţat el subalternii direcți în octombrie 1989, criticându-i 
că nu realizaseră exportul (mai mare deja cu 13,7 % decât în 

anul precedent). „Nu se poate merge mai departe aşa!” se 
oțăra Tovarăşul la ei tot mai des1%24. 

Unde anume „să meargă” n-a precizat. Unde-a ajuns, s-a 
văzut curând. 


Deşteaptă-te române! şi „Jos Ceauşescu”! 


Liniştea Ceauşeştilor s-a tulburat în sâmbăta de 16 
decembrie 1989. Dimineaţa au vizitat pentru ultima dată şan- 
tierul centrului civic al Capitalei'32%. În prima parte a zilei, 
„chestiunea“ Timişoarei nu s-a pus la cel mai înalt nivel1326. 

Deosebit de Doina Cornea şi de alți români care-şi adresau 
protestele prin intermediul postului Radio Europa Liberă, 
numele pastorului reformat T6kes Lâszl6i*%7 devenise cu- 
noscut abia din toamnă, prin emisiunea A Het (Săptămâna) a 
Televiziunii Maghiare!58. Conflictele sale cu autorităţile bise- 
riceşti erau mai vechi. În primăvară, pe linia ierarhică a cul- 
telor religioase s-a emis o notă de suspendare a lui din funcție. 
La 7 decembrie a primit ordinul de evacuare a casei parohiale 
situată în acelaşi imobil cu biserica reformată din Piața Maria. 
Conform deciziei clericale, pastorul urma să se mute, cu fa- 
milia, în noua sa parohie din județul Sălaj. T6k6s şi-a anunţat 
enoriaşii de evacuarea din ziua de vineri 15 decembrie. Imo- 
bilul fiind situat lângă o staţie de tramvai, grupul de 30-40 de 
credincioşi vârstnici a stârnit interes1%27. Cu certitudine însă că 
puțini cei care s-au alăturat grupului, în prima etapă, mulți 
erau informatorii Securității şi ai Miliției. Precaute, autoritățile 
n-au recurs la evacuarea forțată. 

În dimineaţa zilei de 16 decembrie, grupul a început să se 
manifeste mai „gălăgios”, conform Raportului Comisiei Senato- 
riale privind acțiunile desfăşurate în revoluția din decembrie 1989. 
Apăruseră „nişte tineri” care invitau trecătorii să li se alăture. 
Un tramvai a fost oprit, încercându-se folosirea lui ca tribună 
pentru discursuri. „Filajul” a identificat şi „agenţi străini” în 
zonă!50, 





332 | VIAȚA LUI CEAUŞESCU 


„La revoluţie” timişorenii au ajuns în feluri diferite, după 
mărturiile ulterioare!31. Unele cu totul speciale. Precum închi- 
derea talciocului, decisă de Ceauşescu în dimineaţa acelei zile. 
O măsură preventivă, probabil, având în vedere numărul 
mare de turişti străini în ţară, raportat de DSS. Talciocurile din 
Timişoara şi Arad, numite de localnici „ocikapiaţ”, erau 
renumite în ţară şi nu numai. L.a Timişoara veneau sâmbăta şi 
duminica sârbii din zona de frontieră cu permis de mic trafic. 
Comercializau mărfuri extrem de căutate pe „piaţa neagră”: 
cafea, piper, blugi, țigări, ceasuri electronice, produse cosme- 
tice, fire de tricotat. Se-apropia tăierea porcului de Crăciun şi 
oamenii nu găseau altfel condimentele, necesare, scoase de ani 
buni din comerțul socialist ca produse de import. Vestea i-a 
surprins neplăcut şi pe bişniţarii veniţi din alte judeţe pentru a 
cumpăra şi revinde marfa, dar şi pe timişoreni. Talciocul era o 
tradițională instituție informală a oraşului: loc de plimbare, 
amuzament, întâlnire şi chilipiruri. 

Raportându-i-se că grupul credincioşilor reformați sporeşte 
cu alți cetățeni, Ceauşescu a cerut măsuri concrete prim-secre- 
tarului Radu Bălan. În consecință, în zonă au apărut şi mai 
mulți informatori, activişti şi forțe de ordine echipate în civil. 
Din lac în puț, căci o mulțime atrage, ca un magnet, indecişii. 
Mobilizarea gărzilor patriotice s-a vădit dintru început un 
fiasco: din zeci de mii de angajaţi, abia 204 timişoreni au 
răspuns chemării partidului. Dar protestul s-a extins. S-au ivit 
apoi, după declaraţiile a numeroşi martori, „grupe de şoc” 
alcătuite din câte doi-trei tineri care spărgeau vitrinele şi 
incendiau cauciucuri. În Piaţa Maria a apărut plutonul de 
intervenţie al Miliției judeţene: 80 de milițieni cu bastoane şi 
scuturi. În după-amiaza zilei de sâmbătă au început ciocnirile 
între forțele de ordine şi cetățeni. Manifestaţii s-au grupat în 
mai multe coloane. Una dintre ele - de vreo 600-700 oameni - 
s-a îndreptat spre sediul județenei de partid. Timişorenii 
strigau „Jos Ceauşescu!” şi „Vrem libertate!”. În mareea 
aceasta de protestatari - şi în demonstrațiile viitoare din alte 

oraşe - se aflau şi se vor afla numeroşi informatori ai securității 
şi miliției, precum şi oameni ai legii care executau sarcinile 
primite. 

Sub perdeaua nopții ciocnirile au continuat. Împotriva răz- 
vrătiților s-au utilizat gaze lacrimogene şi jeturi de apă din 
maşinile pompierilor. În zorii zilei, pe o distanță de circa un 
km, magazinele erau devastate şi cu ferestrele sparte. Circa 180 
de persoane au fost arestate. Dar o cincime dintre ele s-au 
dovedit informatori ai securității şi ai miliției. Au spus parola 
şi au fost eliberați!*2. 

Rumorile şi zgomotele dimineții au scos în stradă şi mai 
mulți timişoreni. Vedeau foşgăiala milițienilor şi îndreptarea 
grăbită a stricăciunilor. Auzeau şi că-n Piața Maria sunt adu- 
nați mii de oameni care strigă contra lui Ceauşescu. Între un 
grup şi altul se prelingea câte-un tânăr şoptind: „Mâine, după- 
amiază, la cinci, la „Maria”!1%5. Remarcaseră şi specialiştii în 
filaj incitările grupului de 10-15 tineri care acționau printre 
trecători desfăşurându-se în evantai15%. 

Pe firul deciziilor luate, s-ar putea spune că Nicolae Ceau- 
şescu a monitorizat, cu mână de fier, situația apărută la 
Timişoara. În cursul nopții de 16 spre 17, T6k&s a fost evacuat 
forțat. Deşi în după-amiaza zilei precedente ieşise în repetate 
rânduri la fereastră cerând mulțimii să se împrăştie13%%5. Dar în 
documentele conducerii partidului, pastorul a fost pomenit 
prima dată în şedinţa CPEx din 17 decembrie!%6. Aceasta nu 
înseamnă că liderul român n-avea cunoştinţă de susținerea lui 
de către oficialitățile maghiare. Când ministrul de externe 
Gyula Horni%7 a vrut, conform uzanțelor diplomatice, să 
transmită o scrisoare preşedintelui Ceauşescu de protest împo- 
triva „deportării” pastorului, ambasadorul român a refuzat s-o 
primească. A taxat-o cu formula dragă secretarului general 
drept amestec în treburile interne ale României'1358. 

Cu sau fără ştirea lui Ceauşescu, se încercase şi o calmare a 
spiritelor. Din noaptea de 16 decembrie încolo, în aparta- 
mentele timişorenilor a fost într-una căldură, apă caldă şi lu- 

mină. Capii Securității, Miliției şi Armatei de la Bucureşti au 
trimis grupe operative la Timişoara. Din partea Securității 
aveau misiuni informative, în special asupra implicării 
cetățenilor străini. Căci după congres apăruseră un număr 
mare de cereri pentru vize de intrare în România. Iar intrările 
ilegale în ţară deveniseră mai numeroase decât ieşirile!%9. Cu 
vreo două săptămâni mai înainte, Securitatea din Timişoara 
informase centrul, şi că „turişti basarabeni” împânziseră zona 
sub acoperire de bişnițari!%0. 

Nu se poate dovedi că i s-a raportat ori nu secretarului 
general că, în oraş, coloanele de muncitori cântă Deşteaptă-te 
române şi scandează „Jos Ceauşescu”. Indiferent de situație, ar 
fi decis reprimarea răzvrătirii. Deşi auzise bine lozincile 
strigate împotriva lui la Târgovişte, a trecut şi-n cealaltă lume 
cu fixul agenturilor străine şi al loviturii de stat. 


Semnele cutremurului epocii 


17 decembrie a fost ziua crucială în prevestirea sfârşitului. 

Pe firul anchetei comisiei senatoriale din 1993 de cercetare a 
evenimentelor, se reține că-n zorii zilei şi-au făcut apariția la 
Timişoara trimişii forțelor de ordine din Capitală. Părea că 
totul se calmase. Dar, însuşi Ceauşescu a incitat spiritele 
ordonând o defilare militară între orele 10 şi 13 prin oraş. Voia 
să intimideze agenturile? Marşul soldaţilor cu drapelul de luptă 
a fost ca un pumn în obrazul cetăţenilor excedați de ruptura 
dintre realitate şi discursul oficial. Unde mergea la luptă 
armata noastră populară cu steaguri şi fanfară?! Manifestanţii au 
atacat o coloană de militari încercând să le smulgă arme şi 
steagul de luptă. 

Mulțimea răzvrătită a crescut la 3 - 4.000 de protestatari. 
Armatei i s-a ordonat să închidă accesul în centrul muni- 
cipiului. Dar împotriva cui să lupți cu tancurile pe străzile 
Timişoarei? Ce armată nevăzută invadase oraşul? Efectul a 
contrariat aşteptările. Loviţi sălbatic, stropiți cu tulumbele de 
apă şi înecați în gaze lacrimogene de forţele miliției, oamenii s- 





TIRANUL | 335 


au isterizat. Nu le mai păsa de-acum nici de moarte! Tancurile 
au fost atacate şi blocate. După unii martori, focurile de armă 
trase asupra manifestanţilor, de persoane rămase neidenti- 
ficate, au sporit furia şi hotărârea mulțimii de-a înfrunta orice 
rău ca să scape de absurdul epocii Ceauşescu. Indiferent de 
unde-au venit incitările, cetăţenii, nu agenturile, au ridicat 
baricade din camioane şi autobuze. Ei au atacat şi clădirea 
puterii locale. La orele 14, prim-secretarul Radu Bălan i-a ra- 
portat lui Ceauşescu că sediul județenei de partid a ajuns în 
mâna răzvrătiților. Biroul lui, unde uşa n-a putut fi spartă, 
rămăsese singurul loc nedevastat. În ciocnirea dintre apărătorii 
sediului de partid şi mulțimea care-l lua cu asalt, s-au tras 
focuri de armă!%1. Peste un ceas, forțele militare au recucerit 
clădirea1%42. 

Ceauşescu a tratat situația, de la început până la sfârşit, ca 
agresiunea unor forțe străine asupra ţării. De la orele 11 a zilei 
de 17 decembrie, Armata a devenit principală forță folosită 
împotriva timişorenilor, consemnează raportul comisiei 
senatoriale din 1993. La orele 13:30, forțele armate de pe întreg - 
cuprinsul României intraseră în stare de luptă, prin ordinul 
transmis de Vasile Milea, ministrul Apărării. Milea transmitea, 
în fapt, ordinul lui Ceauşescu. Atunci când l-a dat, secretanul 
general nu informase măcar CPEx-ul. În acelaşi fel, s-a instituit 
şi starea de necesitate la Timişoara1%5. 

La orele 17, în oraşul de pe Bega a aterizat un avion ce adu- 
cea o grupă operativă, în frunte cu lon Coman, secretarul CC 
cu probleme militare şi de securitate. Printre cei sosiți se aflau 
generalii Ştefan Guşă, Victor Atanasie Stănculescu, Mihai 
Chiţac, Constantin Nuţă, Velicu Mihalea. Lt. colonel Con- 
stantin Zeca, şeful de stat major al Diviziei 18 mecanizată i-a 
raportat generalului Guşă, încă de la sosire, că la Timişoara se 
execută foc de armă. Şi că s-au înregistrat deja victime şi din 
rândul civililor şi dintr-al militarilor!%4. Generalul Guşă a 
preluat comanda în calitate de şef al Marelui Stat Major, 
angajându-se că în 24 de ore va face ordine. 

Abia după „căderea” sediului județenei din Timişoara, To- 
varăşul a găsit de cuviință să informeze (parțial) conducerea 
partidului. Duminică după-amiază, între orele 16:20-17:30, s-a 
ținut faimoasa şedinţă CPEx. Ceauşescu a ordonat astfel 
„măsuri ferme” împotriva oricui atacă armata sau aduce „atin- 
gere” instituțiilor de partid şi de stat. Deşi manifestanții erau 
membri de partid, utecişti, sindicalişti, cotizanți ODUS... 
Frontul Unităţii şi Democraţiei Socialiste! Retorica lui s-a 
sprijinit în cuvintele-cheie ale monologului din noiembrie. 
Când înfierase manifestaţiile din fața ambasadelor româneşti: 
huligani, agenturi, imperialism ş.a.m.d. 

De ce nu au tras subalternii tăi, Milea? - l-a atacat Tova- 
răşul, direct, pe ministrul Armatei, imputându-i astfel căderea 
sediului partidului. Adică de ce nu apărase cuceririle revoluțio- 
nare, spulberându-i pe răzvrătiţii care-l luaseră cu asalt. A 
ordonat astfel, clar, săvârşirea crimei („Trebuia să tragă, să-i 
lase jos, să someze şi pe urmă să tragă la picioare”; „Trebuia 
să-i omoare pe huligani”). În acelaşi spirit s-a pronunţat şi 
Tovarăşa („Să fi tras în ei, să fi căzut şi pe urmă luaţi şi băgați 
la beci") 1345. 

Comandantul suprem i-a amenințat pe capii Armatei, In- 
ternelor şi Securității cu destituirea şi cu trimiterea în fața plu- 
tonului de execuție pentru incapacitate şi „laşitate”. Autocritica 
lor şi împăciuitorismul celorlalți l-au supărat şi mai tare. Atunci 
alegeţi-vă alt secretar general, a răbufnit el pregătindu-se de 
ieşirea din sală 1%46. Dar cei mai fideli dintre fideli au alergat pe 
urma lui, implorându-l să-i conducă în continuare: pe ei şi 
țara. Continuau să-i sărute mâna pe care nu i-o puteau încă 
muşca. O vor face peste o săptămână. Invocând tocmai deci- 
ziile ultimului Congres, Ceauşescu a impus, fără drept de re- 
plică, următoarea viziune asupra situației: „Am impresia că nu 
s-au înţeles la Congres lucrurile care trebuie. Hotărârile nu au 
fost luate de paradă. Toţi trebuie să ştie că suntem în stare de 
război. Tot ce s-a întâmplat şi se întâmplă în Germania, 
Cehoslovacia şi Bulgaria acum, şi în trecut în Polonia şi 

Ungaria, sunt lucruri organizate de Uniunea Sovietică, cu 
sprijinul american şi al Occidentului”1%7. 

Între timp s-au convocat, printr-o teleconferință şi secreta- 
riatele județenelor de partid ca să asculte versiunea lui Ceau- 
şescu despre Timişoara. Într-o jumătate de ceas (orele 17:30- 
18:00), secretarul general le-a înfățişat capilor de judeţe aceeaşi 
situație aiuritoare a atacului contra țării şi a socialismului. „La 
Timişoara, toată problema trebuia rezolvată într-o oră-două”, 
a zis el1%8, Dacă începutul revoltei s-ar fi produs sub ochii lui, 
la Bucureşti, ar fi acționat, sigur, cu şi mai multă „fermitate”. 

A doua teleconferință a ținut-o Ceauşescu cu trimişii la 
Timişoara. A decis închiderea graniţelor pentru străini, excep- 
tând turiştii din Cuba, China, Coreea de Nord. A doua zi, deja, 
presa internațională publica articole despre focarul revoltei din 
România!%4%, 


„Alo, aloooo! Tovarăşi! Staţi liniştiţi!” 


În zorii lui 18 decembrie, la centru s-a raportat că situația e 
sub control. Liniştit astfel, Ceauşescu a plecat în Iran. l-a 
anunţat pe cei din CPEx că pe durata absenței sale la cârma 
țării va fi Elena Ceauşescu, ajutată de Manea Mănescu. În 
pofida legislației şi a statutului partidului, Ceauşescu 
transformase Cabinetul 2 în punct de comandă. 

La Timişoara s-au numărat însă în acea dimineaţă 58 de 
morți!5, circa 200 de răniți şi 700 de arestați. Din ordinul 
Elenei Ceauşescu - cu concursul lui Bobu şi Postelnicu - 40 de 
cadavre au fost scoase din morgă şi încărcate într-o autoizoter- 
mă cu destinația Bucureşti. S-au incinerat, în taină, la Crema- 
toriul Cenuşa. Tovarăşa intenționase să nu-i împărtăşească nici 
bărbatului ei acest secret. Ci să-i prezinte o situație mai 
optimistă, reducând numărul morților la cei păstraţi în morga 
din Timişoara. Cel care i-a spus adevărul despre operaţiile 
secrete „Trandafirul“ şi „Vama“, numele de cod al transpor- 
tului şi incinerării, a fost premierul Constantin Dăscălescul%l. 
Nu s-ar putea zice însă că numărul victimelor - mai mare decât 

în oricare represiune a burghezo-moşierimii contra clasei 
muncitoare! - i-a schimbat lui Ceauşescu percepția asupra 
evenimentelor. Sau l-ar fi predispus la dialog. Nici că s-ar fi 
interesat de identitatea morţilor. De menționat că, dintre 
cadavrele incinerate, cinci bărbați cu vârste cuprinse între 25 şi 
50 de ani n-au fost niciodată revendicaţi1352. 

Trei zile, în 18-20 decembrie 1989, Nicolae Ceauşescu a fost 
plecat în vizită oficială, la Teheran, invitat de preşedintele 
iranian Akbar Hashemi Rafsanjani!553. Mărturia lui lon Stoian, 
ministrul de Externe care l-a însoțit pe Ceauşescu, demontează 
câteva legende ale revoluţiei române!3%. Întâi că secretarul 
general nu s-a dus după ajutoare, speriat de revolta timi- 
şorenilor. Respectiva vizită se antamase încă din septembrie. 
Intenţia se conturase după ce Mohammad Najibullah!35%, pre- 
şedintele Afganistanului, i-a cerut lui Ceauşescu bunele oficii 
pe lângă iranieni pentru contactarea unor grupări de afgani 
din Iran şi Pakistan. Trimis în Iran, şeful diplomației româneşti 
a sondat şi posibilitatea unui import mai mare de țiței şi gaze 
naturale, reînnodând astfel bunele relații din vremea şahului 
Reza Pahlavi. De aici, proiectul întâlnirii la cel mai înalt nivel. 
După ultima discuţie cu Gorbaciov, cu speranța de „nor- 
malizare” a importului de țiței şi gaze sovietice, liderul român 
avea serioase motive să se îndrepte către Iran. lar rezultatele 
au fost bune. S-a convenit ca iranienii să livreze 5 milioane 
tone de țiței în anul 1990 (cu posibilități de dublare) şi 5 
milioane de metri cubi de gaze prin conducta ce traversa şi 
Uniunea Sovietică. Cereau şi ei, la schimb, grâu. 

În opinia martorului, Tovarăşul s-a comportat deosebit. 
Altădată venea din cabina lui de odihnă în salonul avionului 
prezidenţial ca să discute cu ceilalți delegați. De data aceasta 
s-a izolat. Dar i-a izolat şi pe ei de comunicarea cu ţara. Elena 
Ceauşescu a interais şi transmiterea telegramelor din centrală 
către şeful diplomației. În acest timp, Tovarăşa -a ţinut-o în 
şedinţe şi primiri. Conform însemnărilor din agenda şefului ei 
de cabinet, marți, 19 decembrie, cel mai des i-a chemat pe 

Bobu, Curticeanu, Postelnicu, Vlad şi Dăscălescu. Dar cea mai 
lungă întrevedere a avut-o tot cu fosta-i dragă noră, Poliana 
Cristescu1%56. 

Morţii, răniții şi arestaţii, în loc să înfricoşeze populația 
Timişoarei, au răsculat-o. Familiile care-i căutau pe cei dispă- 
ruţi, primeau de la spital, morgă şi miliție acelaşi răspuns: la 
noi, nu e nimeni. La revenirea din lran, Ceauşescu a făcut con- 
cesia de a dispune eliberarea arestațilorI357. Dar unde erau 
răniții şi morţii? Cu sloganul „Nu plecăm acasă, morții nu ne 
lasă”, comunitatea oraşului de pe Bega a atins coeziunea şi fer- 
mitatea cetăților asediate de duşmani nemiloşi. Fabricile şi in- 
stituțiile au intrat în grevă. Cui i-ar fi ars de muncă şi dis- 
ciplină când, din gură-n gură, zburau noi veşti despre groză- 
viile petrecute? Atunci când Radio Europa Liberă a difuzat o 
bandă cu împuşcături şi țipete, prezentând-o ca înregistrată la 
Timişoara, panica şi oroarea s-au răspândit în toată ţara. 
Tovarăşa i-a trimis în teren pe Bobu şi pe Dăscălescul*5. La 
Cabinetul 2 a continuat sarabanda întrunirilori55, Ce-au 
discutat acolo, a rămas pentru totdeauna pierdut. Când au 
ajuns în faţa tribunalului, foştii demnitari au făcut declarații 
consonante statutului şi intereselor de inculpați. 

La 20 decembrie, oraşul era în mâna demonstranţilor care 
scandau, printre altele, „Aai în Timişoara, mâine-n toată țara!”. 
Timişoara era, de-acum, un oraş liber cu o nouă conducere - 
Frontul Democrat Român!:%0, constituit în clădirea Operei, 
după sloganul restructurării „Noi suntem poporul!”. Din bal- 
con cuvântau liber toți cei care voiau să se adreseze mulțimii. 
S-au autodenumit apoi revoluționari, extrăgând din adâncurile 
stratului de steril al revoluției proletare amintirea categoriei 
evocată cu atâta mândrie de Ceauşescul%1. 

Înainte încă de Bucureşti, tulburări, greve şi demonstrații 
au început, la 21 decembrie, în oraşele Arad (între orele 7 şi 8 
dimineața)!%2, Buziaş, Sibiu, Cugir (între orele 9-11), Tg. 
Mureş, Caransebeş, Hunedoara, Reşiţa, Braşov, Ghimbav şi 
Făgăraş (între orele 11-13). După eşecul manifestației de la 

Bucureşti din aceeaşi zi, s-au pornit protestele la Cluj-Napoca 
(orele 15), Cisnădie (orele 18), Alba-lulia (orele 22). Transilva- 
nia s-a „aprins” înaintea detonării anunţului „fugii” dictato- 
rilor! Un comportament cu totul deosebit a avut Szasz Iosif, se- 
cretar al CC. Trimis la Reşiţa să potolească muncitorii, sub 
presiunea mulțimii a ieşit pe balcon cerând oamenilor să 
îngenuncheze pentru morții Timişoarei. Din acelaşi balcon al 
sediului judeţenei de partid, a aruncat el însuşi portretul lui 
Ceauşescu1563. 

Nici la Timişoara însă, nici în celelalte oraşe răzvrătite nu s- 
au strigat lozinci în favoarea trădătorului TGk6s1%4. Protestele 
cetățenilor au fost, în această etapă, contra tiraniei Ceauşeştilor 
şi în deplină consonanță cu constituția țării. Răzvrătiții n-au 
avut programe sau formaţiuni politice care să reprezinte agen- 
turile străine despre care vorbea Ceauşescu. Oricâți agitatori şi 
„Catalizatori” nevăzuți ar fi acţionat, mulțimea manifestase 
animată de propria-i credinţă: cu orice preţ, tiranii trebuie 
înlăturați din fruntea țării. 

Avionul prezidenţial care-l aducea pe Ceauşescu din Iran a 
aterizat la Bucureşti în jurul orelor 15. După tipic, la aeroport l- 
au întâmpinat membrii CPEX, în frunte cu Tovarăşa. Informat 
asupra celor întâmplate, cu „inteligența de sifilitic“1%5 prin 
care-şi uluia deseori apropiații, a pus totul în seama târgului 
dintre cele două super-puteri: sovieticii pot să-şi facă jocurile 
intereselor în România, la paritate cu americanii în Panama!%$. 

Secretarul general a convocat apoi o teleconferință cu 
primii secretari de judeţ. A apărut flancat de Elena Ceauşescu, 
Dăscălescu, Manea Mănescu, Gogu Rădulescu, lon Radu, 
Constantin Radu, Curticeanu, Milea şi Bărbulescul%. Le-a 
comunicat că „evenimentele” de la Timişoara n-au încetat, fără 
alte detalii „destabilizatoare”. În consecință, el se va adresa 
cetățenilor României. Şi le va arăta că „totul“ s-a organizat de 
cercuri revanşarde, revizioniste. Amestecul străin, zice el, l-a 
recunoscut Budapesta şi reiese din declarațiile preşedintelui 
Bush. S-a dovedit prin intervenţia Statelor Unite în Republica 

Panama. Armatei i-a atribuit responsabilitatea reprimării şi i-a 
încredințat sarcini de viitor în acest sens. „Aceasta a făcut 
necesar, spune el, ca forțele militare şi de ordine să intervină 
pentru apărarea ordinii, a bunurilor oraşului Timişoara, înde- 
plinindu-şi obligațiile şi răspunderile prevăzute în Constituţia 
şi legile țării “1%8. Toţi trebuie să ştie că Armata „are astăzi ma- 
rea răspundere, în fața poporului, de a apăra şi respinge orice 
acțiuni care sunt împotriva independenţei, suveranității şi 
integrității teritoriale, a liniştii, a construcției socialiste în țara 
noastră”1369, În rest, muncă, disciplină, paza avutului obştesc... 

Acestea au fost „explicaţiile“ şi ordinele date satrapilor 
judeţeni. S-au arătat şi ei „la înălțimea” momentului. Singura 
întrebare, singura problemă deosebită ce i-au „ridicat-o: 
precizarea orei de transmisie a cuvântării ca să organizeze 
vizionarea la televizor... Curând îşi vor pune cenuşă în cap, 
acuzând lipsa de informare: n-aveau dreptul nici la buletinele 
speciale, nici să asculte trădătorii de la Radio Europa Liberă. 

În pofida ştirilor că unul dintre oraşele mari ieşise de sub 
conducerea partidului şi a sa, Ceauşescu n-a dat un pas înapoi. 
Nicio mărturie nu indică intenţii de dialog cu răzvrătiții. Să se 
fi temut că va păţi ca-n Valea Jiului, în 1977, ori poate şi mai 
rău? Nesăbuit ca-n anii activismului înfocat pentru colec- 
tivizare, n-a arătat empatie, înțelegere sau compasiune pentru 
revolta omului de rând. 

În cuvântarea transmisă la orele 19 pe posturile de televi- 
ziune şi radio şi-a repetat inepțiile şi amenințările către 
nevăzuțţii invadatori. Niciun cuvânt de căință sau promisiune 
la adresa cetăţenilor. I-a încredinţat însă pe români că soldații 
au tras şi vor trage împotriva lor. „Armata şi-a îndeplinit (sic!) 
pe deplin datoria față de patrie, față de popor şi față de 
cuceririle socialismului!”1570, a zis el despre Timişoara. Astfel 
că, în viitorul apropiat, mulțimile răsculate vor persuada 
soldații şi ofițerii cu sloganul „Armata e cu noi!”. Prevalându- 
se de aceasta, în rescrierea istoriei ce va urma, capii Armatei s- 
au lepădat de faptele comise. 

Vorbirea ilogică şi poticnită a secretarului general despre 
agenturi străine, iredentism, şovinism, independenţă, suvera- 
nitate şi cuceriri revoluționare, a turnat iarăşi gaz pe foc. De 
cine voia să-i „salveze” bătrânul acesta dus cu pluta? - se în- 
trebau telespectatorii. Unde se ascundeau agenturile, fas- 
cismul şi iredentismul? Românii nu le vedeau nicăieri. Presa 
oficială difuzase totdeauna ştiri şi comunicate despre tovărăşia 
şi conlucrarea lui Ceauşescu cu toți ceilalți frați din lagărul 
comunist. Nu se lăudase el totdeauna cu solia de pace şi 
prietenie a poporului român către toate popoarele lumii? Şi- 
acum, dintr-o dată...?! 

Odată încheiate conturile cu țara, Ceauşescu a trecut la 
treburile din afara ei. Şeful diplomației l-a infodnat că, în 
timpul călătoriei din Iran, sosiseră telegrame arnenințătoare. 
Ministrul francez de Externe declarase că va privi cu înţelegere 
o eventuală intrare a sovieticilor în România, după mărturia 
lui lon Stoian. Urmase declarația secretarului de stat Backer că 
SUA aprobă poziția Franţei. Apoi Sziirăs Mâtyâs!*71, preşe- 
dintele interimar al Ungariei, transmisese că, date fiind eveni- 
mentele, venise timpul eliberării Transilvaniei. Apăruseră şi 
elemente noi, precum întâlnirea şefilor adjuncți ai statelor 
majore din țările Tratatului de la Vargovia, organizată la Kiev, 
cu o zi înainte, fără înştiințarea României. La Ungheni, pe râul 
Prut, se spunea că podul sovietic de vase a ajuns la jumătatea 
apei... Ceauşescu i-a lăsat impresia că aflase deja. I-a cerut să-i 
cheme întâi pe ambasadorii țărilor socialiste, apoi pe ceilalți. 
Până la orele 2 în noapte, Stoian a transmis protestele lui 
Ceauşescu la „amestecul în treburile interne” ale României. Pe 
cei din țările NATO i-a lăsat pentru ziua următoare!*72. 

De relaţia cu Moscova s-a ocupat însuşi Ceauşescu, convo- 
cându-l pe reprezentantul ambasadei sovietice la Bucureşti. 
Încă din ziua precedentă, ziarele sovietice publicaseră ample 
articole despre tulburările din vecini. Se plângeau, în principal, 
de decizia interzicerii intrării cetățenilor sovietici în România. 
„Şi informau că Timişoara a fost cuprinsă de demonstrații de 

masă „determinate de arestarea la domiciliu şi judecarea mili- 
tantului pentru apărarea drepturilor (omului) de naționalitate 
ungară, preotul bisericii reformate maghiare,  Lâszl6 
TOk6s"”157%3. Ceauşescu şi-a exprimat „surprinderea“, trecând, 
în stilul său, la atac. Ameninţa că dispune de informații că 
situația de la Timişoara apăruse datorită planurilor celorlalți 
membri ai Tratatului de la Varşovia1374. 

Prin decret prezidenţial a instituit starea de necesitatea în 
întreg județul Timiş. Profilactic, în țară, s-a interzis circulația şi 
întrunirile în grupuri mai mari de cinci persoane şi s-au pus în 
stare de alarmă toate formațiunile Armatei, Ministerului de 
Interne şi Gărzilor Patriotice. În logica firii lui Ceauşescu a 
apărut şi ideea contramanifestației de la Bucureşti din 21 
decembrie. Din balconul unde condamnase cu succes invazia 
Cehoslovaciei, voia să apere, din nou, independenţa ţării! Prin 
atribuţiile funcției, mitingul l-a organizat Barbu Petrescu!%5, 
primarul Capitalei1376. N-a fost deloc o strategie destabilizatoa- 
re. Tovarăşul a indicat când şi câți bucureşteni să vină pentru a 
demonstra unitatea şi dragostea poporului: orele 12 şi cel puţin o 
sută de mii de oameni ai muncii!577. 

Cu rațiunea alterată de drogul puterii, Ceauşescu i-a 
„înştiințat” pe membrii CPEx că sunt „invitați” la mitingul 
organizat de Primăria Capitalei. Va vorbi acolo despre situația 
Timişoarei şi va anunța măsurile în sprijinul populației supuse 
spre aprobare chiar atunci. Acestea au apărut în presa din 22 
decembrie astfel: creşterea retribuției minime, începând cu 1 
ianuarie 1990, de la 2.000 la 2.200 lei; introducerea unei indem- 
nizații de 1.000 lei la naşterea primului copil şi câte 2.000 lei 
pentru fiecare următoare naştere; majorarea pensiei minime de 
la 800 la 900 de lei, a ajutorului social de la 500 la 800 lei13%8... 
Măsuri prin care voia iarăşi să-i demonstreze lui Gorbaciov şi 
imperialiştilor că el, şi nu altul, e promotorul „adevăratei demo- 
crații şi al adevăratului umanism”1%7. Altfel, i-ar fi dezlegat pe 
români de necazurile lor cu căldura, lumina, hrana şi liber- 
tatea... Ce să facă mamele cu indemnizaţia de naştere dacă li se 

îmbolnăveau pruncii de frig şi nu găseau lapte, scutece şi 
medicamente?... La ce viitor să spere când un pachet de vată 
medicinală nu putea fi cumpărat altfel decât cu serioase 
pile:3%0? Judecata fostului revoluționar se alterase până-ntr-atât 
că ordonase trimiterea muncitorilor din provincia sa natală să- 
şi bumbăcească tovarăşii de pe Bega. Cu bâte confecționate în 
fabricile de mobilă, oltenii au fost urcați în trenuri speciale cu 
destinația Timişoara! Garniturile au fost întoarse din drum 
după ce primii debarcaţi au fraternizat cu revoltații. 

Dar mitingul din 21 decembrie a început bine. Adică 
obişnuit, respectând algoritmul adeziunilor oamenilor muncii şi 
concluziile secretarului general în aplauze şi scandări. Trans- 
mis de televiziune, în direct, telespectatorii au remarcat că, 
după primele fraze rostite, Ceauşescu s-a oprit debusolat. 
Întrerupt, parcă, de ceva nevăzut. Ce e?! - întreabă el perplex 
în microfon? „Linişte!, Linişte!”, i-a venit în ajutor, adresându- 
se adunării, vocea autoritară a consoartei. Ceea ce telespecta- 
torii nu văd şi nu aud e vuietul şi freamătul mulțimii!%1. Zeci 
de participanţi, mai cu seamă femei, au povestit ulterior că s- 
au speriat înțepate, la spate, de ceva ce-ar fi semănat cu o sulă. 
Clasică unealtă de cizmar. Situaţie creată de specialişti ai 
diversiunii, s-a spus mai târziu. Tensiunea ce plutea în aer, 
făcea şi ea parte din arsenalul războiului psihologic prin emi- 
sia unor unde de frecvenţă foarte joasă, sub pragul audibi- 
lului1382. 

Televiziunea a transmis în toată ţara un nemaipomenit 
„dialog” între cel mai iubit fiu al poporului şi... popor. „Alo, 
aloooo!”, „Tovarăşi!”, „Aşezaţi-vă liniştiţi!”, se oțăra el către 
mulțime cu aerul că s-ar apăra, fără băț, de-o haită de câini. 
„Staţi liniştiți! Staţi liniştiţi , cotcodăcea şi piaza lui rea, îndem- 
nându-l să-şi continue discursul. Din înălțimea balconului se 
vedea bine că n-ar avea cui. Țipetele şi învălmăşeala au răscolit 
piaţa. Câțiva purtători au aruncat, grăbind la fugă, pancartele 
late cu lozinci precum „Să înceteze amestecul grosolan al cer- 
curilor imperialiste în treburile inteme ale României!”. S-au 

împiedicat în ele mitingiştii din jur, căzând grămadă. Alții 
făceau arme de luptă din tablourile Tovarăşului ca să stră- 
pungă cordonul format din securişti şi milițieni. „Asta e o pro- 
vocare”, a gândit cu voce tare oratorul cu mintea fixată în 
schema agenturilor străine. Circa cinci minute a încercat să sto- 
peze haosul. Timp în care pe ecranele televizoarelor a apărut 
semnalul defecțiunii. Dar Tovarăşul a reuşit să stăpânească 
mulțimea continuându-şi discursul cu promisiuni şi înfierări. 
„Vom munci şi vom lupta, țara o vom apăra!”, au scandat des, 
conform regiei spectacolului, mai puţin participanţii cât ben- 
zile înregistrate. Marea de tablouri cu chipurile celor doi 
Ceauşeşti şi lozincile roşii s-a agitat atunci, ultima dată, în 
Piaţa Palatului!58. 

Din cenuşa mitingului, s-a născut revolta în Capitală. Un 
grup de protestatari a coagulat în Piaţa Romană, altul în fața 
Hotelului Intercontinental. Răzmerița s-a întins şi pe artera 
Piaţa Kogălniceanu-Piaţa Rosetti. 

Dar Ceauşescu n-a capitulat. Spre seară a convocat altă te- 
leconferință. A declarat mobilizarea generală şi a activului de 
partid şi a tineretului. „Nu există decât o singură cale — 
lupta!”, decretase el!3%. Trâmbiţele luptei de clasă începuseră 
iarăşi să răsune în mintea lui. După război, în fața detaşa- 
mentelor revoluționare ale tineretului, nu îndrăznea nici un 
huligan să ridice capul pe bulevardele Capitalei, s-a lăudat el 
celorlalți demnitari!555. 

Rămas cu apropiații - nevasta, cumnatul Bărbulescu, 
Manea Mănescu, Bobu, Dăscălescu, Curticeanu, lon Radu - şi 
capii forțelor de ordine (Milea, Postelnicu şi Vlad), şi-a arătat 
nemulțumirea că nu s-a „lichidat“ grupul de la Universi- 
tatel5%. Cu vechea lui „mâncărime organizatorică”1%7 a in- 
stituit „comanda unică asupra întregii activități”: nimic fără în- 
ştiințarea comandantului suprem. Pe fidelul Curticeanu l-a 
desemnat secretarul Comandamentului unic cu rolul de-a 
urmări „totul“. Prin aceasta înțelegea „lichidarea“ rapidă a 
protestelor din Bucureşti!3%8. 

Noaptea groazei din Bucureşti 


Ceauşeştii şi-au petrecut ultima noapte de putere în sediul 
CC. Au cerut doar haine de schimb pentru a doua zi: nu se 
pregăteau de nicio fugă. 

Seara, Valentin şi Zoe, însoțită de soţul ei, şi-au vizitat 
părinții. Din frânturile de discuţii care-au răzbit, s-a înţeles că 
le-au povestit ce se întâmplă în oraş, îndemnându-i să lase 
altora puterea. Cu Nicu, Ceauşeştii se văzuseră ultima dată, cu 
o săptămână înainte, la şedinţa MAN. În ziua premergătoare 
sesiunii, mezinul trecuse de două ori pe la Cabinetul 2. Zăbo- 
vise, neobişnuit, în alte două rânduri, în biroul mamei sale şi 
în timpul şedinţei!*. La teleconferința din 17 decembrie, 
prim-secretarul de Sibiu tăcuse însă în rând cu ceilalți. A 
transmis în teritoriu, fără discuţii, şi ordinele comandantului 
suprem. În dimineața de 22 decembrie, sunat de la Cabinetul 
2, a minţit că nu sunt „probleme deosebite” deşi se înregistra- 
seră 4 morţi la Sibiu şi alți 2 la Cisnădie!5%. Comportamentul 
său din acele zile elimină supoziţia pregătirii şi ambițiilor de 
succesor al tatălui. După mitingul ratat de la Bucureşti, Nicu 
şi-a petrecut vremea în compania iubitei sale, soprana Daniela 
Vlădescu, pe care-o invitase la Sibiu1%1. Nu se poate dovedi cu 
nimic nici că părinții ar fi pus atunci vreo bază în el. 

În seara de 21 decembrie, la Cabinetul 1 au fost chemați 
Dumitru Radu Popescu, preşedintele Uniunii Scriitorilor, Dan 
Deşliu, poetul de succes al epocii staliniste devenit contestatar 
al politicii ceauşiste şi poetul Adrian Păunescu. A venit doar 
cel din urmă, după mărturia lui Constantin Manea, şeful de 
cabinet al lui Ceauşescu!5%2. Crezând, probabil, în declarațiile 
de dragoste în versuri ce i le trimitea poetul şi după 
ostracizarea sa15%, Tovarăşul ar fi dorit ca să-i pledeze cauza la 
televizor. Prea târziu, însă! 

Ceauşescu se gândea deja la „reparații”. După obicei, 
pentru tot ce se întâmplase trebuiau căutați „țapi ispăşitori”. În 
primul rând urmau a fi destituiți cei care nu stăpâniseră 
situația la Timişoara. A dat ordin să fie chemați capii Comisiei 

Centrale de Revizie!5% - Ilie Verdeț şi adjuncții săi, vechii 
cominternişti Vasile Vâlcu şi Mihai Burcă!%%5. Verdeț, preşe- 
dintele Comisiei Centrale de Revizie l-a sfătuit pe Ceauşescu 
să caute o înţelegere cu protestatarii baricadei de la Intercon- 
tinental!3%, Omul politic care se avântase să aplaneze conflicte 
de anvergură mondială, n-a găsit însă potrivit să se „coboare“ 
la medierea cu poporul. Să-i lase pe alţii la putere, se spune că 
l-ar fi sfătuit şi fratele Ilie. Degeaba! În discursul pe care 
apucase să-l țină, tipărit în acea noapte, apăreau şi versurile 
belicoase scrise de paşoptistul Andrei Mureşanu. „Murim mai 
bine-n luptă, cu gloria deplină,/ Decât să fim sclavi iarăşi pe 
vechiu-ne pământ”15%. Le va recita curând şi în scurtul drum 
către execuție. Deşteaptă-te române! A fost astfel imnul contes- 
tatarilor şi izvor de lozinci mobilizatoare pentru Ceauşescu 

În oraşele unde se iscaseră tulburări, Ceauşescu şi-a trimis 
ajutoarele de nădejde. Ei ar fi trebuit să intre în marile între- 
prinderi şi să-i convingă pe muncitori că adevărul, binele şi 
dreptatea aparțin conducătorului. Noaptea, a vrut şi secretarul 
general să coboare printre manifestanți. Apoi a cerut să i se 
aducă capi ai rebeliunii pentru dialog. Apropiaţii l-au 
împiedicat. Dar cine-ar fi îndrăznit să-l oprească dacă şi-ar fi 
dorit cu adevărat? 

În seara de 21 decembrie i-a cerut şefului de cabinet să-l re- 
cheme pe Victor Atanasie Stănculescu de la Timişoara!5%. 
Acelaşi lucru l-a transmis telefonic şi lui lon Coman, cu pre- 
cizarea că generalul urmează să primească misiuni impor- 
tante13%. Tovarăşul n-avea cum fi mulțumit nici de Milea, nici 
de Guşă: Armata fraternizase cu demonstranții la Timişoara. Şi 
nu doar acolo. La Arad, spre exemplu, încă din dimineața 
acelei zile, soldații scoşi din cazărmi, asistau la spectacolul 
manifestației în poziție de pe loc repaus, beau ceai şi mâncau 
sandviciuri aduse de protestatari'4%. Dar Stănculescu auzise şi 
văzuse de-ajuns ca să ştie că puterea lui Ceauşescu se-apropia 
de sfârşit. Biografia acestui viitor personaj central abundă în 
suspansuri. În 1952, bunăoară, împreună cu locotenentul- 

major Vasile Milea, îndeplinise misiuni importante în con- 
strucția sistemului coordonat de sovietici, în Banat, contra 
„expansiunii titoiste”. În 1968, Ceauşescu îl înaintase, în mod 
excepțional, la gradul de general din funcția de locţiitor al 
şefului Marelui Stat Major şi şef al Direcţiei Organizare, Mo- 
bilizare, Planificare şi Înzestrare'40. În 1989, deținea funcția de 
prim-adjunct al ministrului Apărării Naţionale, cu atribuții în 
exportul tehnicii militare româneşti. Ceva se fisurase însă în 
încrederea ce i-o arătase Ceauşescu deoarece înaintea Congre- 
sului al XIV-lea l-a tăiat pe Stănculescu de pe lista membrilor 
CC...14%2 În dimineaţa zilei de 22 decembrie, ca să evite convo- 
carea la Cabinetul 1, Stănculescu şi-a pus piciorul în ghips. Dar 
n-a scăpat. 

După exemplul Ceauşeştilor, ceilalți demnitari au rămas în 
sediul puterii înțesat de militari şi ofițeri de securitate. Perico- 
lele nu i-au unit pe tovarăşii din conducere. Dimpotrivă! Se te- 
meau de ascultarea telefoanelor şi chiar să vorbească unii cu 
alții. Dacă-i învinuiau Tovarăşii de complot?! La Budapesta, 
ambasada României se afla sub asalt. Sute de protestatari au 
strigat toată noaptea „Predaţi armele şi securiştii!. leşiți din 
clădire!"1403 

Până la orele trei către dimineaţă, în plin centrul Capitalei, 
s-a împuşcat, s-a strivit, s-a lovit, s-a arestat. Fratele Andruţă, 
comandantul Şcolii de ofițeri de la Băneasa şi-a scos şi el elevii 
şi profesorii la luptă!4%. Bilanţul arăta 49 morți, 463 de răniţi, 
698 de arestați!4%5. Armata „apăra” cuceririle revoluționare ale 
poporului la care atenta, acum, însuşi poporul. 

Când zorii s-au prelins peste caldarâmul însângerat, mani- 
festanții fuseseră împrăştiați. Sângele a fost spălat şi străzile 
curățate de urmele încleştării. Dimineaţa trebuia să găsească 
Capitala pregătită pentru alte minciuni. 


Sinuciderea generalului Milea 


După măcel, generalul Vasile Milea, ministrul Armatei a 
revenit la sediu răvăşit de acest prim şi îngrozitor botez al 

focului. Nu ținte duşmane şi străine doborâseră soldații săi, ci 
români neînarmați. Prin jurământ, militarii se obligaseră să-i 
apere. 

Milea promovase ca toți ceilalţi factori de răspundere din ci- 
vilie. Un episod tulbure al biografiei sale arată cât de îndatorat 
îi era lui Ceauşescu care-l „avea la mână” şi pe el. În 1964, 
Milea fusese pe punctul de-a fi exclus din partid şi din armată 
pentru deturnare de fonduri!4%. Ajuns la putere, Ceauşescu îl 
reabilitase şi îl promovase amintindu-şi ajutorul primit de la 
el, în 1962, în campania de colectivizare. Sub presiunea solda- 
ților comandaţi de Milea, impetuosul responsabil al colectivi- 
zării pacificase o comunitate răsculată!4%7. 

A existat, se pare, un moment în acea noapte când istoria 
României putea lua o mai bună turnură. Când Milea revenise 
în sediu îngenuncheat de victoria asupra bucureştenilor, Iulian 
Vlad ar fi încercat să-i propună o alianţă contra lui Ceauşescu. 
„Atunci i-am spus că nu putem lăsa lucrurile aşa, că de fapt, 
forța este în mâna lui şi a mea. Eu stăpâneam lucrurile în se- 
diu, iar el afară...”, a declarat fostul şef al DSS în fața comisiei 
senatoriale de cercetare a evenimentelor. „Nu mai sunt în 
stare”, i-a declinat Milea oferta de „blocare“ a lui Ceauşes- 
cu:4%. Dialogul de taină, imposibil de confirmat, e plauzibil în 
puzzle-ul acțiunilor şi personalităților implicate. De altfel, 
dimineaţa, din proprie inițiativă, lulian Vlad a expediat în 
cazărmi trupele Securității140%, 

Pe la miezul nopții, Ceauşescu s-a culcat, statornic în 
credința puterii şi invincibilității sale. Tovarăşa lăsa a se 
înțelege că nu doarme ci veghează la mişcările din sediu1410. 

Raportul lui Bobu şi Dăscălescu, de la orele 6:30, a fost o 
primă lovitură pentru Ceauşeşti, după mărturia secretarului 
său Mihai Hârjeu. Bucureştenii se regrupează în uzine şi la 
gurile de metrou, l-au informat ei. Gaze lacrimogene şi riposta 
gărzilor patriotice, a ordonat Tovarăşul neabătut dintr-ale 
lui1411. Mărturii că s-ar fi interesat de numărul şi identitatea 

decedațţilor, răniților sau arestaților din Bucureşti şi din țară, 
nu avem. 

La orele 8, Ceauşescu a ținut o primă şedinţă cu Tovarăşa, 
Dăscălescu, Manea Mănescu, Bobu, Curticeanu, Milea, 
Postelnicu şi Vlad. A cerut informaţii despre gamizoanele care 
afluiau, la ordinul său, spre Capitală. La explicaţiile ezitante şi 
nesigure ale ministrului Apărării s-a înfuriat, ordonându-i să 
verifice1412. După orele 9, colonelul Pârcălăbescu a apărut la 
Cabinetul 1 cu ştirea că Milea s-a sinucis cu pistolul unui 
subaltern. A lăsat ceva scris ori a transmis ceva? - a întrebat, . 
grăbit, Ceauşescu. În pofida răspunsului negativ, l-a declarat 
imediat trădător145. Sinuciderea ministrului Armatei însemna 
că-l trădase pe el, pe Ceauşescu. Că se dovedise, adică, de 
partea agenturilor străine! Moartea lui Milea venea mănuşă pe 
„adevărul” său asupra situației generale. A cerut, pe loc, re- 
dactarea comunicatului de presă despre sinuciderea „trădă- 
torului”. 

Moartea ministrului Armatei a generat multe speculații. În 
apropiata şedinţă CPEx, secretarul general a spus că „i-a dat 
ordin să aducă unitățile militare şi el s-a sinucis"1414. „Nu a 
aplicat dispoziţiile pe care i le dădusem”, l-a învinuit Ceau- 
şescu şi în fața propriilor săi judecători!415. După obicei, găsise 
un țap ispăşitor şi pentru victimele din rândul cetățenilor, dar 
şi pentru nereuşita „rezolvării situației”. La fel procedase după 
grevele din Valea Jiului în 1977 şi după revolta de la Braşov 
din urmă cu doi ani: destituise conducerile întreprinderilor, 
ascunzând astfel adevăratele cauze - decretele şi indicațiile sale. 
Dar Milea se împuşcase în piept, nu în cap, cum se spune că 
sunt instruiți să procedeze ofițerii de carieră. Transportat la 
Spitalul Elias, după comunicatul „trădării“, rănitul a fost lăsat 
fără îngrijiri medicale. Dacă secretarul general îl declarase 
mort, n-avea decât să moară! Astfel că ministrul Armatei a 
decedat după fuga Ceauşeştilor. Încercase, se pare, să se 
sustragă ordinelor comandantului suprem printr-o metodă 
mai periculoasă decât ghipsul generalului Stănculescu'416. 

Pe Milea îl asasinase fie Ceauşescu personal, fie gărzile sale 
a fost versiunea oficială a echipei post-ceauşiste 1417. Dar, „dacă 
Milea s-a sinucis, autorul moral este Ceauşescu, iar dacă i s-a 
curmat viața, autorul a fost, în mod sigur, altcineva“, după 
concluzia lui Silviu Curticeanu'48. În chiar ziua morții, lui 
Milea i s-a conferit aură de erou: a fost „sinucis“ de Ceauşescu 
deoarece refuzase să tragă în popor. Toate bulevardele şi 
străzile din ţară, cu numele lui Lenin sau altor corifei marcanți 
ai revoluției proletare, au fost rebotezate, grabnic, Vasile Milea. 

Ceauşescu îi ceruse, întâi, fratelui Ilie să preia comanda 
Armatei. Dar acesta, după propria-i mărturie, a refuzat. Apoi a 
solicitat imperativ prezentarea lui Stănculescul1419, Spusă pe 
multe voci, din direcții şi de la distanţe diferite, istoria se 
poticneşte iarăşi de pragul uşilor închise unde s-au purtat 
discuţiile cu Ceauşescu. Cine-a dat ordinul retragerii armatei 
în cazărmi, dimineaţa, la 10, Ceauşescu sau Stănculescu? Nou 
numitul ministru al Armatei, după propria sa mărturie. 
Ceauşescu, de teama dezarmăni soldaților şi înarmării 
huliganilor, după mărturiile altora. 


NOTE: 


1312 Arhiva Tribunalului Militar Teritorial Bucureşti, dosar 126/1990, f. 239. 

113 Larry L. Watts, Cei dintâi vor fi cei de pe urmă. România şi sfârşitul războiului 
rece, Bucureşti, Editura RAO, 2013, p. 52. 

1314 În documentele puse până în prezent în circuit din arhiva partidului nu 
sunt dovezi de încunoştințare a conducerii partidului despre pregătirile 
contestatare ale ieşenilor, nici discuții asupra lor. 

1315 Cristinel C. Popa, Revoluţia a vrut să înceapă la Iaşi, în „Scînteia. Jurnalul 
României - acum 20 de ani“ (supliment al ziarului „Jurnalul Naţional”), 14 
decembrie 2009. 

1316 Jaşi, 14 deazmbrie 1989. Începutul revoluţiei române?, Ediţie îngrijită şi cuvânt 
înainte de Gheorghe I. Florescu şi Cassian Maria Spiridon, Oradea, Editura 
Cogito, 2000, pp. 123-124. 

1317 Cristinel C. Popa, Revoluția ..., op. cit.. 

1318 Mircea Bunea, Adriana Vela, Țara trebuie să afle: „Pe 14 decembrie, Iaşul putea 

15 
Trei zile cât veacul 


Ultima şedinţă 


estea primită în jurul orei 9,30 că mari coloane de 

| / muncitori porniseră spre sediul partidului a părut să-l 

dărâme pe Ceauşescu. Nu veneau să-l apere, ci împo- 

triva lui. Atunci s-a văzut, prima dată, că i se zdruncinase în- 
crederea oarbă în clasa muncitoare!42. 

A fost informat şi că armata fraternizase în mai multe 
puncte cu demonstranții care-au urcat pe TAB-uri!%21. [ar un 
grup de muncitori de la Uzinele „23 August” au sustras arme 
din magazia Gărzilor Patriotice cu care se îndreaptă spre 
sediul CC1422. 

Simţind că se scufundă corabia, din sediu a început evacua- 
rea fără ştirea şi învoirea Tovarăşului. A dispărut însuşi secre- 
tarul său, Mihai Hârjeu. 

Dar el voia să ţină încă steagul sus. A ordonat Direcției a V- 
a să instaleze stația de amplificare. Voia să le țină manifestan- 
ților un discurs. Dar, în prealabil, a convocat CPEx-ul. Unii 
demnitari se aflau însă în țară, pe unde-i trimisese Ceauşescu 
„să facă ordine”: loan Toma la Timişoara, Nicolae Constantin 
la Cluj-Napoca, Gheorghe Pană la Braşov, Miu Dobrescu la 
Târgu-Mureş, Constantin Olteanu la laşi, Iosif Szasz la Reşiţa. 
Informațiile lor completau tabloul iminentului dezastru. Barbu 
Petrescu, primarul Capitalei se afla în fața sediului CC 
încercând să blocheze manifestanții!423. 

Începutul şedinței!424 pare a fi o continuare a acelor infor- 
mări. „Ce-ai făcut, Radu?”, i s-a adresat Ceauşescu vice-prim 
ministrului Guvernului care coordona industria grea. Căci 

după mobilizarea activului de partid, miniştrii au fost trimişi în 
marile întreprinderi ale Capitalei. Dar n-au putut intra în 
citadelele muncitoreşti, a informat lon Radu. Cuptoarele şi 
maşinile au fost oprite iar angajaţii abandonaseră locul de 
muncă!4%. Inclusiv cei de la Uzinele „23 August”, unde Ceau- 
şescu era co-acționar şi deputat din partea lor în MAN. „Acum 
reiese că acţiunea e bine organizată şi pusă la punct”1426, a con- 
chis, dement, Ceauşescu după aceste noutăți. Demonstranţii 
atacaseră o unitate militară pe Şoseaua Kiseleff, dezarmând-o, 
au continuat informările. Armele luate pot servi unui batalion. 
Nevrând să audă mai multe - nici el, nici ceilalți -, Ceauşescu a 
smucit hățurile în direcția lui. În stilul ei, i-a sărit în ajutor 
Tovarăşa băgând pumnul în gura vorbăreţilor („Nu este timp 
de poveşti”)1427. Nimic despre morți, răniți, arestați... 

„Generalul Milea a plecat de la mine, a zis Ceauşescu, şi 
după două 'minute am fost informat că s-a împuşcat. Având în 
vedere şi toată comportarea sa în această perioadă, reiese că el, 
de fapt, a sabotat aplicarea măsurilor şi a lucrat în strânsă 
legătură cu străinii. Acest lucru reiese clar. S-a creat o situație 
gravă. În Capitală nu au aplicat nicio măsură, nu au aplicat 
dispoziţiile date. Şi reiese că tot ce am discutat noi pentru 
Capitală, a fost folosit pentru a putea să se organizeze în alte 
părți. Sigur, acum nu este timp de discuţii. Vreau să-i întreb pe 
toți cei prezenţi aici, din Comitetul Politic Executiv, care este 
hotărât să lupte şi care nu?”142%. Aceasta a fost informarea 
mincinoasă şi întrebarea tranşantă adresată de Ceauşescu 
demnitarilor. i 

A fi sau a nu fi? Aşa se punea chestiunea, prin urmare, în 
varianta revoluționarului de profesie dedicat cauzei revoluţiei. 
Dar cauza, cuvântul cel magic din vocabularul ilegaliştilor, le 
era cu totul străim aparatcikilor de ultimă generație. Ce mai 
conta însă? Nu aprobaseră ei, totdeauna, fanteziile Tovară- 
şului despre export, producții record, democrație socialistă şi 
celelalte? Din sediul ce ameninţa să fie curând luat cu asalt de 

oamenii. muncii, Ceauşescu presa ameninţător: Care luptă şi 
carenu?; Cine nu se angajează ori s-a angajat față de alții? 

Odată atins scopul şedinţei CPEx - instituirea stării de nece- 
sitate în întreaga țară -, s-au pornit groteştile angajamente şi 
discuţii asupra tacticilor de luptă. De război civil, în fapt. 
„Atunci, să acționăm!”, a ordonat comandantul suprem. „Dacă 
aceştia au pus mâna pe arme şi i-au dezarmat pe militari, ce or 
să facă? “, a îndrăznit, probabil, cu groază, premierul Dăscă- 
lescu. „Or să tragă. Tragem şi noi! Crezi că au luat armele ca să 
se uite la noi?”, i-a venit devotatul Curticeanu în ajutor lui 
Ceauşescu. Se pare însă că licărul rațiunii ori poate al fricii de 
moarte a răzbit crusta obedienţei câtorva. „Am fost şi voi fi 
alături de dumneavoastră până crăp, dar cred că trebuie să 
chibzuim dacă tragem în muncitorii cinstiți”, şi-a reformulat 
Dăscălescu îndoielile142?. 

După alte câteva intervenţii în acelaşi spiriţ, Ceauşescu a 
conchis: „Sigur că nu putem trage în muncitori. Noi suntem 
reprezentanții muncitorilor şi nu putem trage în muncitori, * 
dar sunt şi lichele“. Dar cum să-i deosebeşti pe unii de alții? 
Până una-alta, s-a admis să se tragă în muncitorii care vin cu 
armele în mână (Dăscălescu) şi că... nişte bâte de apărare ar fi 
bune şi-n mâinile demnitarilor (Suzana Gâdea) 14%. 

Dispăruseră între timp şi TAB-urile din Piaţa Palatului 
vizibile de la ferestrele cabinetelor 1 şi 2. Retragerea lor nu se 
putea face, aşadar, fără ştirea şi ordinul celui care încă deținea 
comanda supremă. Dispozitivele de pază ale securităţii fiind, 
de asemenea, retrase, mulțimea înconjurase sediul puterii. Din 
elicoptere plouau, ca-n vis, fluturaşi de hârtie cu lozinci nemai- 
pomenite. Îndemnau bucureştenii la linişte şi pomeneau de 
Crăciunul fericit, petrecut acasă. Dar decretul privind insti- 
tuirea stării de necesitate pe întreg cuprinsul țării şi comuni- 
catul sinuciderii generalului Milea răscoliseră România. Ceau- 
şeştii să dispară din fruntea ei, cu orice preţ, a fost imperativul 
ce i-a unit pe români. Probabil că pentru prima şi unica dată în 
istoria lor. 

De după perdele, trăiau şi Ceauşeştii o revelație: vedeau, 
pentru prima dată în viaţă, o imensă demonstrație muncito- 
rească animată de conştiinţa şi voința participanţilor. Nu-i che- 
mase şi nu-i organizase nimeni! Fremătând ca marea învolbu- 

rată, mulțimea ameninţa să surpe cetatea puterii. 

Acompaniat de Bobu şi de Dăscălescu, Ceauşescu a ieşit în 
balcon, încercând să se adreseze prin portavoce 1451.. „Tovarăşi, 
mergeţi la casele voastre!, a îndemnat el, după mărturia unui 
tată îndoliat de uciderea fiului său. S-a pregătit o lovitură de 
stat, dar vom restabili ordinea. Acum plecaţi la casele voastre! 
Este o încercare de lovitură de stat”14%2. Pietrele au început să 
zboare spre vorbitor, după amintirea şefului de cabinet. Una a 
spart fereastra, aterizând pe birou în strigătele de spaimă ale 
Tovarăşei: „Nicule, Nicule, hai!“ 1453. 

Să plece, dar unde? Nici soluția evacuării cu elicopterele, 
propusă cu câteva minute mai înainte de noul ministru 
Stănculescu, n-a fost o cursă întinsă lui Ceauşescu. Asemănă- 
tor procedase Stănculescu, la Timişoara, scoțându-i pe Bobu şi 
pe Dăscălescu din sediul județenei de partid asaltate de 
demonstranți. Cu paraşutişti reocupase tipografia din oraşul 
de pe Bega, în noaptea de 20 spre 21 decembrie, când se voia 
tipărirea primului ziar necenzurat din România!%4. Ajunşi 
teferi în Capitală, Bobu şi Dăscălescu vor fi lăudat tactica şi 
patriotismul generalului. Aceasta poate explica şi încrederea 
ce i-a arătat-o, acum, comandantul suprem încredințându-i, 
tocmai lui, comanda Armatei. 

Dar cum să se salveze Ceauşeştii altfel decât cu elicop- 
terul?! Ca să mai tempereze din dezlănţuirea furiei, paznicii 
lor au deschis uşile grele ale sediului CC. Nu pe furiş, ci la co- 
mandă, atunci când liftul cu Tovarăşii pornise spre acoperişul 
clădirii. Au urcat amândoi în elicopterul prezidenţial însoțiți 
de Emil Bobu şi de Manea Mănescu. Dăscălescu se făcuse 
pierdut într-o toaletă. În mai puţin de două ceasuri, fidelul 
între fideli Constantin Dăscălescu l-a numit pe Ceauşescu 
„Criminalul care a fugit” 1455. 

La orele 12 şi 6 minute, în huiduielile mulțimii, pilotul 
Vasile Maluţan a ridicat aparatul. „Fuge Ceauşescu! “ - au stri- 
gat oamenii fericiți că inamicul renunțase la confruntare. L-au 
învins! Peste mai puțin de-o oră, ştirea a fost transmisă la tele- 
viziune de actorul Ion Caramitru şi de poetul Mircea Dinescu. 

Se poate spune că atunci românii au păşit euforic în cea de- 
a doua lor viață: până-n seară toate sediile județenelor de 
partid au fost ocupate de manifestanți ; întreaga presă s-a 
declarat liberă şi anticeauşistă; majoritatea locuinţelor primilor 
secretari din Transilvania au fost preluate de nou înființata 
Uniune Democrată a Maghiarilor din România; granița de vest 
a României, redeschisă, a fost asaltată de camioanele venite cu 
„ajutoare“ din Ungaria şi din Occident pentru „sinistraţii“ din 
satele dărâmate de Ceauşescu... În după-amiaza acelei zile, 
datorită televiziunii, a reapărut în spațiul public şi termenul de 
revoluționar cu alte referințe decât numele Ceauşescu. 

De toate acestea însă, Ceauşeştii vor rămâne străini. Cel mai 
iubit fiu al poporului s-a metamorfozat în odiosul dictator. lar 
savanta de renume mondial, printr-o fulgerătoare reacție a 
chimiei mulțimii, a devenit sinistra soție. 


O după-amiază năucitoare 

Ceauşeştii şi-au ocupat locul obişnuit dinapoia pilotului. 
Bobu, Mănescu şi cei doi aghiotanţi, maiorul Florian Raț şi 
căpitanul Marian Rusu, s-au înghesuit în spatele lor. Cu cei trei 
membri ai echipajului, în micul aparat zburau, periculos, nouă 
persoane. Plecaseră fără destinație. 

Au aterizat curând, la solicitarea Tovarăşului, în curtea 
Palatului Snagov. În prealabil însă, Ceauşescu îşi întrebase pi- 
lotul dacă luase legătura cu judeţele apropiate, aşa cum obiş- 
nuiau în vizitele de lucru din campaniile agricole!4%. De altfel, de 
la Snagov, el a telefonat ca să se informeze asupra situației din 
țară, după declarațiile aghiotanților săi în fața comisiei de cer- 
cetare a evenimentelor. Snagov-Palat era cunoscută ca locație 
pentru şedinţe şi festivități!4%7. Ştirea plecării lor nu apucase să 

fie difuzată!145%8. După câteva telefoane, Ceauşeştii s-au asigurat 
că e linişte la Constanţa, în Olt, în Dâmboviţa. El a conversat şi 
cu fratele Ilie, cerându-i să ia măsuri. Acesta l-a informat că se 
afla într-o discuţie cu ataşatul militar sovietic la Bucureşti. 
Ceauşescu s-a supărat: cine-i ceruse? Ilie l-a liniştit: se adresase 
omologilor sovietici cu rugămintea înţelegerii şi sprijinrii Ro- 
mâniei în aceste momente când cercuri imperialiste şi ma- 
ghiare vor s-o destabilizeze!4%. În paranteză fie spus, 
Congresul Deputaţilor Poporului din URSS adoptase în acea ai 
o declarație prin care-şi manifesta îngrijorarea față de situația 
din țara vecină. Sovieticii exprimau şi speranța unor soluții în 
spiritul toleranței, umanismului şi... respectării drepturilor 
omului1440, 

De la Snagov, Ceauşescu a cerut două elicoptere însoțitoare 
cu trupe, fără a comunica însă direcția de zbor, după mărturia 
pilotului Maluţan. De altfel, în prima noapte din cazarma 
Târgovişte, Ceauşescu i-a povestit unuia dintre paznicii săi că 
luase elicopterul ca să meargă într-o întreprindere mare. S-au 
îndreptat spre Târgoviştea liniştită, cu intenția mobilizării 
muncitorilor pentru cauză. Dar aterizaseră la Titul441... 

În jurul orelor 12,45, televiziunea a anunțat „fuga” Ceau- 
şeştilor, ştirea fiind preluată imediat şi de Radiodifuziunea 
Română. Astfel că între pilot şi centrul lui de comandă s-a 
țesut o comunicare ascunsă Ceauşeştilor, prin care se încerca 
abandonul lor. Remarcând ezitările şi tulburarea pilotului, 
Ceauşescu i-a pus întrebarea încuietoare: serveşte ori nu cauza? 
Ceva cu totul lipsit de sens i s-a părut şi pilotului întrebarea 
aceasta. S-au ridicat, în sfârşit, de la sol, fără Mănescu şi Bobu. 
Dar şi fără elicopterele însoțitoare comandate. Cu cei doi fideli 
ai lor se înţeleseseră că se vor întâlni la Târgovişte. Acolo vor fi 
şi ei prinşi în după-amiaza acelei zile şi aduşi în unitatea 
militară din Boteni142. 

Ia-o spre Piteşti, i-a indicat, imprecis, Ceauşescu pilotului. 
Ascultând radio-ul, în căşti, Maluţan a înţeles că „să-i prindem 
pe Ceauşeşti!” era cuvântul de ordine. A venit şi el în ajutor. Şi-a 

mințit pasagerii că-i depistase radiolocaţia. Avertizat asupra 
pericolul doborârii, Ceauşescu i-a ordonat să aterizeze lângă 
şosea. S-a întâmplat să fie în locul numit Sălcuța, aproape de 
orăşelul Titu. După numai un ceas de la părăsirea sediului, 
omul cu inegalabilă putere din România a căzut, acolo, la pro- 
priu, din cer. Zgomotul elicopterului a atras atenţia în traficul 
de pe drumul vechi Bucureşti-Piteşti din apropiere. Fericit că 
scăpase de încărcătură, echipajul a revenit la bază, cu toată 
viteza, după debarcarea Ceauşeştilor şi a celor două gărzi!445. 
I-au abandonat la voia întâmplării. 

Aceste ultime trei aile din viața Ceauşeştilor au fost des- 
crise amănunţit de martori în succesive campanii de presă şi 
anchete parlamentare. Plutirea lor în derivă a continuat în 
după-amiaza zilei de 22 decembrie 1989. Au ajuns în autoturis- 
mul Dacia al doctorului Nicolae Decă, medic la circumscripția 
din Găeşti prin autostopul aghiotantului Rusu. I-a abandonat 
şi el după ce i-a văzut urcați în maşină. 

Sesizate de cetățeni din zonă, televiziunea şi radioul au 
anunțat locul, numărul şi direcția maşinii - Găeşti sau 
Târgovişte - cu care voiajau Ceauşeştii. Şi s-a pornit vânătoa- 
rea. Auzind ştirile la aparatul de radio din maşină, Ceauşescu 
i-a cerut şoferului de ocazie să-l închidă. Povestea risca să 
sfârşească urât pentru toți. Semnalându-le pericolul, dar 
invocând şi o defecțiune a autoturismului, doctorul şi ultima 
gardă de corp a Ceauşeştilor au rechiziționat autoturismul 
zărit într-o curte din satul Văcăreşti. Cu proprietar cu tot. 
Acesta se numea Petrişor Nicolae, muncitor la Centrul de 
Protecţie a Plantelor din Târgovişte. 

Cu maşina lui au intrat în oraşul unde Ceauşescu plănuise 
o nouă Capitală. Se gândea să țină un miting cu muncitorii de 
la Combinatul de Oţeluri Speciale. Speranţa moare ultima! Dar 
când la solicitarea Elenei, şoferul a deschis radioul, lui 
Ceauşescu i-a căzut capul pe bord: vorbitorii de ocazie se- 
nghesuiau la microfon ca să se lepede de odiosul dictator şi de 
sinistra soție. 

Recunoscuţi de câţiva târgovişteni, după autoturismul cu 
Ceauşeştii au început să zboare pietrele. Ca să-l ascundă, 
nevasta i-a cerut să-şi scoată cuşma şi haina de blană, culcân- 
du-i capul pe genunchii ei. Ajunşi în preajma sediului judeţe- 
nei de partid, au constatat că acesta „căzuse” în mâinile mani- 
festanților. Târgoviştenii, liniştiți până la anunţul televiziunii 
cu „fuga” Ceauşeştilor, făcuseră repede „ordine“ şi la ei în 
oraş. Au intrat în sediul partidului, au aruncat şi au dat foc 
cărților şi tablourilor oficiale. Apoi au început mitingul din 
balcon!44. Acelaşi scenariu se derula la acea oră pretutindeni 
unde înaintea anunţului despre „fuga” Ceauşeştilor stăpânise 
o mohorâtă pace. 

Unde să scape de acest coşmar? - era însă chestiunea de 
viață şi de moarte a fugarilor. Plecat în misiune de informare, 
i-a abandonat şi ultimul paznic... „Ei îşi schimbau planul de la 
o clipă la alta”, a povestit şoferul lor de ocazie'4%5. Nici vorbă 
de vreo destinație precisă. La un moment dat, el şi-a amintit de 
Ulmi, locul arestării sale din urmă cu o jumătate de veac!46, 
Temându-se că în atmosfera explozivă a căutării tiranilor va fi 
linşat de mulțime ca protector al lor, Petrişor Nicolae a intrat, 
în jurul orelor 14, 30, pe poarta antreprizei sale. 

Auzind de la televiziune că fugarii sunt în zonă, din balco- 
nul județenei de partid Târgovişte, printr-o portavoce s-a 
transmis ştirea c-ar fi ascunşi, undeva, prin oraş. Grupuri- 
grupuri au pornit în căutarea lor. 

Ceauşeştii căzuseră în cursa aceasta aduşi de destin. 
N-aveau pe nimeni alături. Şi nimeni n-ar mai fi vrut să aibă 
de-a face cu ei. 


Momentul adevărului 
Dimineaţa lui i se făcuse injecţia cu insulină. Dar după şo- 
curile primelor ceasuri, golise două sticluțe de coniac 
Courvoisier1447. Bătrâni, hăituiți, obosiţi, flămânzi... Nu mânca- 
seră în acea zi. N-aveau nimic asupra lor: nici acte, nici bani, 
nici merinde. În urmă cu mai puţin de trei ceasuri dispuneau 

de țara întreagă. Uitaseră la garda de corp şi geanta ei plic cu 
cecurile pentru copii. lar în maşina doctorului Decă un 
misterios colet alb, luat din Palatul Snagov148. 

Şocurile de-abia începeau! În după-amiaza de 22 decem- 
brie, Ceauşescu a purtat primul dialog din cea de-a doua 
jumătate a vieții sale, de la egal la egal, cu nişte „simpli cetă- 
țeni”. Aşa cum îşi va spune el însuşi, peste numai trei zile, în 
fața tribunalului revoluționar. În timp ce Petrişor Nicolae îşi 
informa colegii şi şefii din birourile de la Protecția Plantelor cu 
ce „marfă” venise, Ceauşescu a preluat inițiativa. A cerut aju- 
tor femeii de serviciu: să-i ascundă, să-i ducă undeva. Dar 
aceea, recunoscându-i, s-a închinat. Între Ceauşeştii de la 
televizor şi „halul” de-acum...! L-a refuzat şi contabila când a 
vrut să telefoneze de la biroul ei. El s-ar fi mulțumit cu o 
maşină, ca să meargă undeva, într-o pădure... 

Copleşit de surpriză, inginerul de serviciu a închis, pe dată, 
televizorul la porunca dictatorului din fața sa. Să nu asculte 
minciunile celor care-au dat lovitura de stat, i-a indicat încă 
Nicolae Ceauşescu14%. Apoi l-a contrazis pe specialistul care-i 
reproşa traiul rău al românilor... a-i de aici!, i-au cerut angaja- 
tului Petrişor Nicolae şefii lui. Dar unde să-i ducă? Ceauşescu 
se uita la ceas şi în sus...1450 Aştepta, probabil, elicopterele cu 
trupe comandate de la Snagov-Palat. 

Directorul Centrului de Protecție a Plantelor a încercat să 
înştiințeze miliția despre ce oaspeți primise. Căci miliția era 
organul la care puteau apela cetățenii. Dar viitorul şi-l temeau 
mai ales milițienii, apărătorii liniştii şi ordinii publice. Dintre 
prea mulții infractori amnistiați de Ceauşescu, nu puțini s-au 
metamorfozat atunci în victime ale dictaturii ceauşste. Şi implicit 
în revoluționari. La Centrul de Protecţie a Plantelor au apărut ca 
să-i preia pe Ceauşeşti doi agenţi de circulație, plutonierul 
Constantin Paisie şi sergentul major Ion Enache. Aflaseră de ei, 
din întâmplare, de la Petrişor şi se oferiseră să acționeze vo- 
luntar în inedita misiune despre care şefii lor nu ştiau încă 
nimic. „Cine sunteți voi?, încercase Ceauşescu să li se impună. 

Cetăţeni ai Republicii Socialiste România - veniţi să arestaţi un 
şef de stat?” S-au prezentat ca protectori care-or să-i ducă, spre 
binele lor, în sediul Miliţiei1451. 

Povestea se complicase între timp. În sediile Miliției şi Se- 
curității, ambele în aceeaşi clădire dar cu intrări diferite, 
comanda acum tapiţerul Mie Ştirbescu. Plecase „la revoluție” 
cu cei patru feciori ai săi. În jurul orelor 14, aceştia verificau 
dacă nu sunt ascunşi acolo Ceauşeştii. Ori dacă nu ţin încă 
deținuți politici. Continuarea periplului Ceauşeştilor din acea 
zi, Ştirbescu l-a povestit în repetate rânduri. 

Cu fugarii pe bancheta posterioară a maşinii, cei doi mili- 
țieni au încercat să ajungă la sediu. I-a lovit, din spate, autotu- 
rismul unui muncitor de la Combinatul de Oţeluri Speciale 
care-i recunoscuse pe dictatori şi voia să-i oprească. Ascun- 
zându-se, Ceauşeştii au traversat, în jurul orelor 14, oraşul plin 
de manifestanți care strigau „Jos Ceauşescu!" şi „Jos dicta- 
tura!'1452, Dacă la Miliție nu se putea ajunge, au ieşit din oraş. 
Trecând prin Ulmi, Ceauşescu a cerut să încetinească viteza. 
N-a mai recunoscut nimic din sat... N-avea prieteni, nu ținuse 
legătura cu tovarăşii din tinereţe, n-a pus pe nimeni alături în 
meritele vevoluționare'45... Au poposit în pădurea Răţoaia, pe 
malul Ialomiţei. Cu maşina mascată în păpuriş, au aşteptat 
circa trei ceasuri. 

Mânaţi de nevoile care-i obligă şi pe împărați la mersul pe 
jos, Ceauşeştii s-au îndepărtat de maşină. Atunci paznicii lor 
şi-au înştiințat şefii, prin stație, unde şi cu cine sunt. În scurta 
şi ultima lor scenă de intimitate, Ceauşeştii croiseră un plan. 
Le-au promis milioane de lei noilor paznici dacă-i scapă şi i-au 
asigurat că-i vor lua în garda lor personală'45%. Cine să-i mai 
scape însă când toată țara fremăta la ştirile căutării lor? 

Şi, iarăşi, o întâmplare măruntă le-a grăbit destinul. O 
vulpe dădea târcoale maşinii. Lătra ciudat şi făcea salturi fără- 
a se teme de oameni. Elena Ceauşescu a intrat însă în panică, 
lovind isterizată cu picioarele în podeaua maşinii: „Duceţi-ne 
unde ne-oți duce, că aici ne mănâncă lupii”1455! Şi i-au dus la... 

Miliție. Unde-au dat peste Ştirbescu şi feciorii lui. „Domnule, 
sunt trădat de elemente din afara graniţei... “145, i s-a adresat 
fugarul încălcând decretul prin care el însuşi a interzis acest 
apelativ între cetățenii României. 

Ştirbescu, manifestanţii, milițienii şi securiştii ce se aflau 
pe-acolo au trecut la percheziţia lor. „Cine sunteți voi, mă, ca 
să mă arestați pe mine? a izbucnit Ceauşescu revoltat. Sunt 
preşedintele vostru, mă, sunt comandantul vostru suprem, 
mă! Cine, mă, sunteți voi?”. Interpelaţii şi-au zis reprezentanți 
ai maselor populare căci nu se-nvăţaseră cu titlul de revoluționari. 
De ce m-ați adus aici?, insista Ceauşescu. Ştirbescu i-a spus că 
pentru a fi judecat pentru cele rele şi cele bune pe care le 
săvârşise în viață!4%. Dar în cazarma de la Târgovişte a fost 
judecat doar pentru rele. Făcute şi nefăcute. 

La percheziție s-a dovedit că fugarii n-aveau nimic intere- 
sant asupra lor. Ceauşescu şi-a îndulcit tonul, numindu-i 
„Copii”. Apoi trădători. „Te trădez pe dumneata care ne-ai 
trădat pe noi toți”, a replicat Ştirbescu, înşirându-i suferinţele 
şi greutățile românilor. Prins la-nghesuială, Ceauşescu le-a 
recunoscut de data aceasta. „Da, este just, este adevărat, a zis 
el. Am fost obligat s-o fac. Am cumpărat petrol şi gaze din 
URSS şi am convenit să dau carne şi alimente în schimbul 
acestora. Şi din cauza ruşilor sunt eu, acuma, aici între voi” 1458. 
În discuţiile contradictorii despre bunele şi relele săvârşite, 
suprasolicitatul Ceauşescu a avut o sincopă: s-a blocat cu 
mâinile în aer, scoțând sunete ininteligibile!4%... 

De teamă ca nu cumva să-şi „piardă” ilustrul ostatic, într-un 
atac de cord sau într-un anevrism cerebral, s-au evitat discuțiile 
contradictorii cu ei. l-au lăsat să spere într-un final fericit sub 
protecția Armatei. Căci aceia care i-au fost lui Postelnicu 
subalterni direcți au refuzat să şi-i ia pe cap. Să facă orice-or 
vrea cu Ceauşeştii, le-au dat ei, telefonic, mână liberă târgovişte- 
nilor. Aşa au ajuns Ceauşeştii în cazarma unității militare 
comandate de lt. col. Andrei Kemenici. Ascunşi, într-o altă 

maşină, au trecut iarăşi prin mulțimea isterizată care scanda 
„Ole, Ole, Ceauşescu nu mai e!” 


Sub pază, la secret 


Au fost introduşi în cazarmă pe întuneric şi în cel mai mare 
secret. I-au întâmpinat secretarii celor două organizaţii de bază 
ale comuniştilor din unitate şi Kemenici, comandantul 
garnizoanei. Aici protocolul părea respectat. 

Ceauşescu i-a întrebat ce ordine execută. L-au dat coman- 
dant pe generalul Ştefan Guşă, şeful Statului Major care, după 
regulamentele militare, i-ar fi succedat lui Milea. „Să nu 
executați ordinele lui Guşă!, a strigat Ceauşescu. E un trădător, 
la Timişoara nu mi-a executat ordinele. N-a fost în stare să 
stăpânească situația. A trădat. Executaţi numai ordinele lui 
Stănculescu, el este ministrul vostru, am semnat decretul de 
numire azi dimineață!”1460, N-aveau cum şti, nici gazdele, nici 
oaspeţii, că rezervistul Nicolae Militaru venise la televiziune 
cu uniforma de general într-o pungă de plastic. În ținuta 
militară, îmbrăcată într-o toaletă, intrase pe post adresându-se 
comandanților de unități din teritoriu cu ordinul: „Opriţi 
măcelul”! Nu vedea nimeni măcel pe-afară. Ba, chiar dimpotri- 
vă! Cetăţenii se îmbrăţişau unii pe alții, cunoscuți şi necunos- 
cuţi, cu lacrimi de fericire în ochi - scăpaseră de tiran! Dar, pe 
undeva, or fi bătălii sângeroase, şi-au zis românii. Convinşi că, 
după atâtea minciuni, de-acum încolo presa va difuza adevă- 
rul şi numai adevărul. 

Ceauşeştii au fost campațţi într-un birou pregătit pentru 
odihna ofițerilor, consemnați în unitățile militare conform 
indicativului „Radu cel Frumos” transmis de comandantul 
suprem încă din 17 decembrie. l-au încuiat într-o cameră cu 
cinci paturi cazone, împreună cu însoțitorii lor: căpitanul de 
Armată lon Boboc, colonelul de Securitate Gheorghe Dinu şi 
plutonierul de Miliție Constantin Paisie. Aceştia primiseră 
ordin să nu se dezlipească de ei. Acolo, de față cu paznicii, 

Ceauşeştii au dormit, au mâncat, şi-au făcut nevoile într-o 
găleată... Şopteau, într-una, câte ceva, între ei1461, 

Întâmplător sau nu, când dictatorii au devenit prizonierii 
Armatei, a început teroarea. După orele 18, ca şi cum s-ar fi 
acționat un buton, la Bucureşti şi în oraşele mari din ţară s-a 
declanşat psihoza şi afacerea teronştilor. Din poduri, ce se 
dovedeau pustii la cercetare, tocau mitraliere. Semne iminente 
de atac veneau din spațiul aerian. Ca într-un film de groază, 
personaje malefice, nevăzute, semănau moartea. lar televiziu- 
nea şi radioul de stat răspândeau veşti despre fântâni otrăvite 
şi atacul unor armate alcătuite din orfani crescuți bestial ca să-l 
apere pe Ceauşescu... 

Până la „fuga” Ceauşeştilor, muriseră 162 de cetățeni şi 
zăceau răniți alți 1.104. Din seara zilei de 22 decembrie 1989 
încolo, victimele s-au înmulțit: 942 decedați şi 2.251 răniți1462. 
Românii trebuiau convinşi că armata poporului luptă cu teroriştii 
care vor să-i repună în drepturi pe odioşii dictatori. Silviu 
Brucan, noul şef al deainformării ce-şi asumase voluntar misi- 
unea aceasta, a răspândit curând versiunea oficială a acestui 
plan criminal. Ceauşeştii aterizaseră la Târgovişte, minţea el 
ziariştii străini. Acolo îi aştepta o maşină ca să-i ducă la 
aerodromul militar din Boteni, de unde-ar fi plecat într-o țară 
nord-africană. l-au arestat însă țăranii şi miliția locală. Dar 
pilotul lor a comunicat Secuntăţii ce se întâmplase. lar secu- 
riştii au atacat garnizoana Târgovişte ca să-i elibereze pe Ceau- 
şeşti146%... Poveştile revoluţiei s-au tot întins şi s-au tot schimbat 
de la personaj la personaj şi de la an la an. Au devenit romane 
bune de răsplătit cu posturi de demnitari, certificate şi privi- 
legii de revoluționari. La fel cum procedase Ceauşescu, în 1965, 
cu extensia ilegaliştilor în scopul rescrierii istoriei partidului. 

Întâmplător sau nu, după orele 17, înaintea declanşării mă- 
celului, Militaru care-şi asumase comanda Armatei a trecut în 
subordinea lui toate unitățile Internelor, paralizând funcțiile 
informativ-operative ale acestora14%. 

Întâmplător sau nu, Televiziunea Română Liberă, cum îşi 
spunea acum, făcea apeluri pentru distribuirea de arme 
populaţiei ca să lupte cu teroriştii!46%5. Identitatea lor e încă 
necunoscută după sfertul de veac care-a trecut de la acele zile 
însângerate. Atunci însă sforarul Brucan i-a descris presei 
străine ca pe-o armată de 50-60.000 de „profesionişti veritabili 
şi bine antrenați, cu echipament american modern”, „puşti cu 
lunetă cu raze infra roşii”, răspândiţi în toată țara!1466... 

România intra în era democraţiei printr-o minciună mai 
mare decât ar fi îndrăznit tiranul Ceauşescu să născocească. 


Festival de sunet şi lumină la Târgovişte 


Prin subalternii care-l ştiau de ministru al Armatei, 
Stănculescu a fost informat că-n cazarma de la Târgovişte sunt 
puşi la păstrare Ceauşeştii. A luat legătura cu Kemenici. După 
orele 19, pe comandantul gamizoanei Târgovişte l-a sunat şi 
Jon Iliescu. Care-a cerut să-i țină acolo, ostatici, până când el va 
trimite pe cineva după ei147. 

De jure, lliescu era, în acel moment, directorul Editurii 
Tehnice. Se adresase românilor de la televizor, în jurul orelor 
14:30, acuzându-l pe Ceauşescu de trădarea nobilelor idealuri 
ale comunismului. Înaintea lui însă, vorbiseră fiul lui Valter 
Roman, Petre, atunci lector la Institutul Politehnic Bucureşti, 
regizorul Sergiu Nicolaescu, generali şi ofițeri superiori. Şi 
mulţi alți oameni de bine. Figura unui Che Guevara de operetă a 
făcut „fostul deţinut politic” Gelu Voican-Voiculescu. În tal- 
meş-balmeşul imaginilor şi expresiilor acelor zile, el a lansat şi 
celebra parolă „recurgeți la metodă”. Ucideţi-i pe Ceauşeşti, 
adică. Şi-a prezentat-o inițiaților în afacerea teroriştilor ca 
inspirată tocmai de... Descartes146. Dar întemeietorul filozofiei 
moderne nu pledase pentru omor ci tocmai pentru justificarea 
argumentației cu metode ştiinţifice. Interpretări de asemenea 
coloratură şi profunzime au fost multe atunci. 

„Zâmbăreţul” şi carismaticul lon Iliescu făcuse impresii 
deosebite. În comunicarea înfierbântată din grupurile formale 

şi informale se găsea cineva totdeauna care să spună că-l 
cunoscuse ori c-ar fi auzit despre el numai de bine. Căci, după 
observația pertinentă a politologului Anneli Ute Gabanyi, 
lliescu a reuşit să ocupe primul loc în puterea post-ceauşistă 
prin capacitatea de-a deține „relații clientelare pe baza propriei 
persoane”. Reprezenta atunci grupuri importante precum: 
1. urmaşii ilegaliştilor (avea tatăl şi mama adoptivă comunişti 
din perioada interbelică); 2. foştii studenţi în URSS (în perioa- 
da 1950-1953 a studiat la Moscova şi a îndeplinit funcția de 
lider al studenţilor români); 3. foştii activişti utecişti (între anii 
1967-1971 a fost prim-secretar al UTC); 4. activiştii de partid 
(din 1960 a ocupat funcții importante în sectorul de propagan- 
dă, culminând cu funcția de secretar al CC al PCR cu propa- 
ganda din februarie-iulie 1971); 5. elite şi cetățeni din Timişoa- 
ra şi laşi (în 1971-1974 a fost secretar cu propaganda în județul 
Timiş, iar în 1974-1979, prim-secretar la Iaşi); 6. elita tehnocra- 
ților (în 1979-1984 a fost directorul Consiliului Naţional al 
Apelor); 7. oameni de ştiinţă, jurnalişti şi specialişti din toate 
domeniile (ca director al Editurii Tehnice cu sediul în Casa 
Scânteii, în 1984-1989, în atribuţiile sale fiind avizarea editării 
literaturii de specialitate şi întâlniri cu cititori)!1%. La sediul 
CC, între guvernele ce se făceau şi se desfăceau după toanele 
revoluționarilor de sub balcon, lon Iliescu fusese susținut ame- 
nințător de către un „necunoscut”, astfel: „Vreţi, nu vreţi, 
Iliescu trebuie să fie, este şi coleg cu tovarăşul Gorbaciov, altfel 
nu puteți să rezistați 1470. 

Pe măsura vânzolelii de la Bucureşti, se produceau şi târ- 
goviştenii. Aceştia au continuat să-i caute pe Ceauşeşti. Ca să 
împiedice intrarea lor în garnizoană, comandantul Kemenici 
i-a rugat pe Iliescu şi pe Stănculescu să comunice prin televi- 
ziune că se interzice atacul asupra unităților militare. Altfel, 
soldaţii vor riposta1471. Între timp, televiziunea a anunțat con- 
stituirea Frontului Salvării Naţionale!/2 în scopul “instaurării 
democraţiei, libertății şi demnității poporului român”. 
Adeziunile la Front au început să curgă din toate părțile. În 

trei zile nu va mai exista nici urmă de partid comunist. Dar 
Frontul Salvării Naţionale devenise ceva pe măsura visului lui 
Ceauşescu despre Frontul Democraţiei şi Unității Socialiste: 
marea organizație a consensului politic național. 

În prima noapte petrecută în cazarmă, Elena Ceauşescu a 
ațipit de câteva ori. El n-a închis ochii, s-a plimbat ca leul în 
cuşcă!475. Deşi locul prizonieratului Ceauşeştilor nu s-a co- 
municat public, diversiunile concentrate asupra cazărmii creau 
iluzia luării ei cu asalt. Ceauşescu a încercat iar să-şi convingă 
paznicii să-l ajute să evadeze. A mărit continuu răsplata lor1474. 
Voia să meargă la Voineşti sau la televiziune. lar dimineaţa i-a 
transmis colonelului Kemenici rugămintea să-l împrumute cu 
bani ca să mănânce la popotă cu ofițerii: voia să le vor- 
bească147%5. | 

În camera lor comună, Ceauşeştii şi-au înduioşat paznicii 
cu rugămintea de-a fi îngăduiţi în paturi alăturate. Apoi într- 
unul singur. În noaptea de 23 spre 24, lui i-a fost rău. I s-a um- 
flat abdomenul, nu-l mai încăpea vesta. „Atunci am remarcat 
că (sic!) cei doi se iubeau foarte mult ca oameni, a relatat ulte- 
rior maiorul lon "Ţecu, secretar de partid în unitatea Târgo- 
vişte. Ea era foarte îngrijorată pentru el. Ea l-a întins pe pat, l-a 
fricționat, au cerut să doarmă împreună în acelaşi pat. Era 
foarte preocupată de sănătatea lui "1476. Nu s-au mai despărțit. 
Se mângâiau unul pe altul, vorbindu-şi în şoaptă. 

Afară, ura şi setea de răzbunare creşteau împotriva odiosu- 
lui dictator şi a sinistrei soții. Înăuntru, sub ochii paznicilor, se 
umanizau, cu fiecare clipă, în ridurile, paloarea, zgomotele 
funcțiilor fizice şi mirosurile umorilor. Zgomotele nopții de 
confruntări infernale îi amăgeau că luptă cineva puternic de 
partea lor. Pe cei de la Armată îi credeau fideli. Dar Securitatea 
îi trădase, va spune el şi în clipele de dinaintea morții!477. 

Ostatecul prezenta stări inegale, de prostaţie şi vioiciune. 
Vorbea în tonalități contradictorii: începea curtenitor, rostind 
cuvintele rar, apoi se ambala, strigând revoltat cu glas de tri- 
bună!4%. Ea îi întreținea speranța, mângâindu-l consolator pe 

obraz: „Şi câte am făcut noi, Nicule, pentru țară şi popor!... Am 
construit oraşe, combinate, am achitat datoriile externe... Şi 
acum să-şi bată joc de noi, să organizeze lovitura de stat... Dar, 
lasă, o să vadă poporul că trădătorii vor răul țării!47%... Cu 
închipuirea de victime ale agenturilor şi ale loviturii de stat vor 
sta apoi neclintiți şi-n fața morții. 

Au încercat de câteva ori să se informeze cine sunt noii con- 
ducători. Paznicii lor n-aveau cum şti facerea şi desfacerea 
guvernelor din acea zi, nici câte şi care grupuri îşi disputau 
puterea... Când ieşea câte unul pe-afară, mai auzea de la 
camarazi ce era la televizor. Aflând de la ei câte ceva despre 
noile vedete ale micului ecran, Ceauşeştii nu s-au putut abține 
de la comentarii. Au vorbit şi de-un anume „Marcel”, învino- 
văţindu-l de trădare1450. 

În acțiunile de urmărire ale Securităţii, acesta a fost numele 
de cod al demnitarului Gheorghe (Gogu) Rădulescu1451. Ceau- 
şescu îşi închipuise că-l ține aproape şi pe el cu trainică lesă 
datorită petelor din dosarul de cadre. Caz unic printre dem- 
nitari, pe Gogu l-a îngăduit să patroneze un cerc de artişti şi 
scriitori în casa sa de vacanţă din satul Comana!4%2. Legăturile 
sale cu scriitorii şi artiştii - categoria liderilor de opinie pe a 
căror susținere miza şi Gorbaciov în restructurare -, dar şi cu 
prieteni de tinerețe, împământeniți la Moscova, acum adepți 
fervenți ai schimbării!4%, transformaseră cenaclul de la 
Comana într-un obiectiv de mare interes. La începutul.lui de- 
cembrie 1989, Securitatea ar fi putut să-l informeze pe Ceauşe- 
scu de lista unui nou guvern, întocmită de câțiva „cenaclişti'. 
Cu nume precum Gogu Rădulescu, Ştefan Andrei, Paul 
Niculescu-Mizil, Corneliu Mănescu, Alexandru Bârlădeanu, 
Ion Ursu şi alții!4%. Probabil că nu întâmplător, în şedinţa 
CPEX din 22 decembrie, Ceauşescu i-a nominalizat pe Nicu- 
lescu-Mizil şi pe Ştefan Andrei, cerându-le explicit acordul în 
lupta pentru cauză!455. La începutul lui decembrie, numele lui 
Voican-Voiculescu, Petre Roman sau Victor Stănculescu nu 
erau populare. Cine intra în cărțile altora, nu s-a aflat încă. 

Deşi înalți demnitari sovietici au declarat ulterior că la sfârşitul 
anilor 80 din România primeau multe scrisori prin care erau 
rugați să intervină!486. Susţinătorii aceştia declarați ai restruc- 
turării n-au fost, desigur, neglijați. Nici deconspirați încă. 

În acest timp, mezinul Ceauşeştilor zăcea, într-o baltă de 
sânge, legat şi păzit în sediul televiziunii. Plecase după-amiaza 
din Sibiu cu autoturismul Danielei Vlădescu ca să se pună la 
dispoziția noii puteri. „Ia uite, şi ăştia acum şi-au găsit să 
fugă!”, a comentat el episodul plecării părinților din sediul CC. 
Pe drumul spre Bucureşti, Nicu se imagina viitor profesor sau 
cercetător. S-a bucurat că Ion Iliescu, pe care-l ştia din copi- 
lărie, e noul conducător'4%7. Îi arătase stimă pe când conducea 
UTC-ul, invitându-l pe acest predecesor al său să împăr- 
tăşească din experienţa sa de activist activului organizației de 
tineret!4%, În „gaşca” lui Nicu crescușe şi Mihai Bujor-Sion, 
cunoscut ca un fel de fiu adoptiv al lui Iliescu. Deşi n-au fost în 
aceeaşi „gaşcă“, Nicu nu şi-l imaginase potrivnic nici pe Petre 
Roman. Curtându-i sora, îi vizitase des o vreme la reşedin- 
ță1459, Şi tatăl viitorului preşedinte şi cel al viitorului premier, 
mărşăluiseră în coloanele Cominternului înaintea părintelui 
său... Când s-a îmbolnăvit Valter Roman, urmase tratamente la 
Paris, avându-şi fiul însoțitor. Cu plata din bugetul țării, 
aprobată de Ceauşescu. În 1983, veteranul cominternist i-a 
adresat mulțumiri pentru aceasta14%. 

La marginea Bucureştiului, în după-amiaza de 22 decem- 
brie, pe Nicu Ceauşescu l-au capturat revoluționarii. Unul l-a 
înjunghiat. Sub reflectoarele Studioului 4 a fost învinuit de 
terorism: ca să-şi apere viața, făcuse copii ostateci. După 
asemenea „informații”, cum să nu fi crezut telespectatorii că 
armate diavoleşti luptă pentru reinstalarea dictatorilor la 
putere? 

Cine să-şi fi închipuit că amândoi Ceauşeştii zăceau, sub 
pază sigură, într-o cazarmă a Armatei Române ? Abandonaţi 
de toți, fără excepție?! 

Deşi mult mai târziu se va spune, uneori, că americanii!491, 
alteori că liderii chinezi îi oferiseră azil politic. 


Ultimul proces stalinist 


Simultan cu diversiunile mediatice şi militare, asupra con- 
ducerii unității din Târgovişte s-au făcut presiuni de „recurs la 
metodă”. Un „accident” ar fi lăsat cale liberă oricărei noi 
istorii. Cu atât mai bine dacă piereau şi nedoriții martori ai 
prizonieratului Ceauşeştilor. 

Starea de confuzie, întreținută voit, în care se aflau ostaticii, 
reiese din amintirile tuturor martorilor. Timp de trei zile, aşa 
cum a declarat ulterior şi Andrei Kemenici, „pur şi simplu 
Ceauşescu a trăit în necunoaştere; adică era în afara 
realității 14%. După infernul primei nopți, în dimineața de 23 
decembrie cuplul a fost îmbarcat într-un punct de comandă 
mobil. La ideea lui Ceauşescu, pentru un mai bun camuflaj, i- 
au îmbrăcat în ținută militară - el, cu trese de căpitan, ea, 
simplu soldat. Văzând sobița din maşină, au cerut s-o pună în 
funcțiune. Aşa trăiesc cadrele militare în aplicații, fără mo- 
torină, fără piese de schimb..., l-au adus paznicii cu picioarele 
pe pământ. Vânăt de frig şi răpus de nesomn, Ceauşescu n-a 
renunțat la planul evadării: voia acum să ajungă la Voineşti, 
punct strategic important al Armatei pentru situații de răz- 
boi!4%. Şi-o fi închipuit că de acolo îşi putea conduce susțină- 
torii. 

Că trădările veniseră de foarte aproape s-au încredințat 
amândoi abia înainte de moarte. Noaptea, închis în TAB, l-a 
persuadat într-una pe comandantul utilajului. „Ce se întâmplă 
acum e mâna străinilor, „explica“ el It.-lui major lulian Stoica. 
Soarta mea şi a țării a fost decisă prin tratatul secret de la 
Malta. Uniunea Sovietică şi Statele Unite au decis acolo viito- 
rul României... La Timişoara, trăgătorii au fost agenţi infiltrați. 
Ştiu acest lucru, am trimis contraspionajul acolo. Un român nu 
poate omori un alt român. Iliescu, Militaru, Mazilu? Tu eşti cu 
aceşti trădători? Țara e pierdută dacă nu-mi dai drumul... la 

două-trei transportoare şi oameni credincioşi. Vom forța 
intrarea în Bucureşti. Vreau să merg la Televiziune, să vorbesc 
poporului, la „23 August” să vorbesc muncitorilorI4%"... 

Diversiunile asupra cazărmii târgoviştene continuau. 
Oboseala şi tensiunea acumulate făceau nervii paznicilor şi ai 
prizonierilor să cedeze. În camera Ceauşeştilor s-a petrecut alt 
episod uluitor. La amiaza zilei de 24 decembrie, auzind mani- 
festanţii strigând „Ole, ole, Ceauşescu nu mai e!”, Ceauşescu a 
înţeles lozinca drept întrebare a căutării lui (Ceauşescu unde 
e?). A sărit fulgerător la fereastră cu gând să li se arate şi să le 
vorbească. Tras cu furie înapoi, din altercația cu paznicul s-a 
ales cu nasul plin de sânge! După-amiaza, sub aceeaşi amenin- 
țare a teroriştilor, nemaiputând suporta presiunea, Kemenici 
şi-a alarmat superiorii că va transporta ostatecii în Capitală. 
Ceauşescu, în schimb, tot mai convins că luptele înverşunate 
se dau de partea lui, mărea mita pentru evadare: un milion de 
dolari şi orice grad militar!4%. Mărturiile păzitorilor afirmă şi 
intențiile lichidării ostaticilor. S-a ivit şi alt pericol sesizat de 
Elena Ceauşescu: intrarea lui Ceauşescu în comă diabetică 
dacă nu-şi face injecția cu insulină. După ce Kemenici l-a 
informat de aceasta pe Stănculescu, în unitate au fost trimise 
fiolele cu medicament în dimineața zilei de 25 decembrie. 
Plicul cu injecții le-a alimentat speranța că Armata îi apără. Nu 
şi-a luat însă medicamentul deoarece doza precedentă îi 
ajungea până în 26, după spusele lor. Aşa se face că Elena 
Ceauşescu ținea, în mână, plicul cu fiolele de insulină la 
proces14%. 

Ceauşeştii ş-au petrecut ultima noaptea de Ajun a Crăciu- 
nului în spatele cazărmii, închişi într-un transportor blindat, 
încadrat de altele două. l-au minţit şi la urcare că-i vor scoate 
din unitate14%. Înghețate de frig şi de sfârşeală, momâile în 
uniforme militare se aşteptau de-acum la orice deznodământ. 
Figura „fugii de sub escortă” o cunoşteau bine. „Noi ne 
luptam între noi şi ei, săracii, erau doi bătrâni nebuni care nu 
ştiau nici ei pe ce lume trăiesc”, i-a compătimit peste zece ani 

fostul comandant al garnizoanei!4%. În acele zile însă, românii 
erau încredințați de presa internă şi cea străină că ferongştii au 
făcut zeci de mii de victime ca să-i apere pe Ceauşeşti de furia 
poporului. Înşişi membrii comando-ului de execuție au acțio- 
nat convinşi că-şi răzbună colegii ucişi de ei. Stupefacția Ceau- 
şeştilor la acuzațiile din proces a părut o sfidare care întrecea 
în neruşinare toate minciunile vechi. Deşi Elena Ceauşescu a 
pus degetul pe rană în răspunsul la întrebarea acuzatorilor pri- 
vind identitatea terorişiilor. „Noi suntem aicea, aşa, mai avem 
noi puterea?, a replicat ea. Voi o aveți! Întrebați-i pe cei care au 
puterea!”. 

În dimineaţa de Crăciun, pe la orele 5:30 Ceauşeştii au fost 
readuşi în dormitor. Le-au luat uniformele militare şi le-au 
înapoiat hainele lor. După vreo două ceasuri de toropeală, i-au 
anunţat că vine „comisia“ de la Bucureşti ca să-i preia. Au 
reacționat abulic, cu mecanismele conştientului dezechilibrate 
de tortura privării de somn!4%. În aşteptare, i-au urcat iarăşi în 
TAB-ul amplasat în fața comandamentului.- 

La comandă, pentru operatorul care filma, s-a deschis mica 
uşă a transportorului. De-acolo au ieşit Ceauşeştii în faţa 
camerei de filmat: mai năuci, mai jigăriți şi mai la capătul 
puterilor decât ar fi putut să-i facă orice regizor. EI s-a lovit cu 
capul în pragul de sus. I-a căzut cuşma şi s-a împiedicat. A 
coborât ținându-şi căciula în mână. Un ofițer s-a repezit să-l 
ajute ca să-şi țină echilibrul dar el l-a refuzat!:5%, Înainte de a-şi 
acoperi capul, şi-a netezit părul pe spate, cu palma. Țepii de 
barbă crescuţi pe fața pergamentoasă înstrăinau şi mai mult de 
reprezentarea oficială figura moşneagului firav şi speriat. Au 
coborât-o pe ea apoi. O zgripțoră şleampătă şi rea, cu părul 
zburlit şi ciorapii răsuciți pe picioare. Nepieptănată şi 
nespălată de trei zile. Arătările bătrânilor jalnici vor obtura 
pentru totdeauna memoria celor care i-au văzut atunci de 
aproape: epuizați şi palizi, cu ochii înfundaţi în orbitele 
capului şi petele bătrâneţii lățite-n obraz şi pe mâini. O 

caricatură incredibilă a Ceauşeştilor de la televizor! El a 
inspirat milă. Dar ea repulsie, tuturori%l. 

Secvenţele transmise vor acționa asupra telespectatorilor ca 
o lovitură în moalele capului. Nu întâmplător, mulți au 
susținut peste ani că la proces apăruseră sosiile Ceauşeştilor şi 
că execuţia a fost un trucaj... 

Amândoi „s-au înviorat” când l-au zărit pe generalul 
Stănculescu, după amintirile lui Kemenici. Convinşi că omul 
lor de încredere, ridicat de ei în funcţii şi, doar cu trei zile în 
urmă, la rangul de ministru al Armatei, izbândise în lupta cu 
agenturile. 

În cele care-au urmat, avea şi Ceauşescu dreptate: Tribuna- 

lul Militar Excepţional se constituise pe baza unui decret sem- 
nat de Ion Iliescu în calitate de preşedinte al Consiliului Fron- 
tului Salvării Naţionale („constituit prin voința poporu- 
lui")152. Pe Iliescu nu-l mandatase nimeni în funcție. Şi-o asu- 
mase la fel cum Ceauşescu inventase preşedinţia României. În 
numele poporului, aşa cum le făcuse pe toate predecesorul său, a 
prezentat şi Iliescu judecata şi execuția Ceauşeştilor („impusă 
de dorinţa, în acest sens, a tuturor cetățenilor României ')!503. 
Să se ocupe de proces au fost apoi mandatați (verbal) fostul 
protejat al Ceaugşeştilor, generalul Stănculescu şi doi iluştri 
necunoscuți până-n urmă cu trei zile: Gelu Voican-Voiculescu 
şi Virgil Măgureanu. 
„__ Actul de „justiție” a respectat funcţiile şi algoritmul proce- 
selor politice staliniste. Începând cu numirea secretă a comple- 
tului de judecată, forma şi fondul rechizitoriului, condamnarea 
la moarte şi execuția imediată...134 Pe asesorii populari i-au 
luat cu japca din unitate!55. Regizorul evenimentului a fost, 
incontestabil, generalul Stănculescu. „Îi facem aici” a coman- 
dat el locul execuţiei, înaintea procesului15%, 

Cu asentimentul noilor apropiați, Brucan lucra deja la 
rescrierea istoriei. Povestea lui despre proces, se-ntemeia pe 
atacul asupra garnizoanei Târgovişte. Când Frontului i s-a 
comunicat că situația devenise periculoasă, au decis să-i 

termine repede pe Ceauşeşti. „Dacă securitatea i-ar fi eliberat, 
România ar fi fost într-o baie de sânge, un război intern 
cumplit, minţea fostul gazetar. Nu am avut de ales. Nu am fost 
siguri că armata va putea rezista atacurilor. (...) Decizia noastră 
de a-i executa pe Ceauşeşti a fost corectă, nu doar pentru că 
după aceea inamicul a oprit lupta, dar şi pentru că poporul 
dorea profund această execuție şi noi ştiam asta. În politică, 
asta este ceea ce contează. Între susținerea populară şi 
reticențele manifestate în străinătate, noi am ales rapid”1%7. 

A doua zi după execuția Ceauşeştilor, printr-un decret al 
Consiliului Frontului Salvării Naţional a fost anunţat şi noul 
premier, în persoana lui Petre Roman. 

Dar ce ştia poporul atât de des şi de fără rost invocat? 
„Anticristul a murit în ziua de Crăciun”, a fost titlul ştirii sen- 
zaționale transmisă în seara de 25 decembrie 1989 la tele- 
viziune. Românii au aflat că Tribunalul Militar Extraordinar i- 
a condamnat la moarte şi confiscarea averii pe Ceauşeşti. Şi că 
inculpaţii au refuzat să facă recurs, fiind executați imediat: „La 
cererea telespectatorilor”, abia după miezul nopții, au fost 
difuzate fragmente din înregistrarea filmată a procesului1508. 

Revenind la ultimele ceasuri de viață ale Ceauşeştilor, 
după evenimentele săptămânii şi tratamentele celor trei zile 
din cazarmă, ei escaladaseră pragurile unor reacții, judecăți şi 
emoții normale. Înainte de proces au refuzat controlul 
medical!%. După care i-au adus în sala amenajată pentru 
parodia finală. S-au revigorat atunci, ca prin minunel510. 

„Ceea ce s-a desfăşurat acolo nu se poate constitui într-un 
act juridic care să poarte calificativul de proces şi nici nu pu- 
tem să ne îngăduim să mânjim şi istoria Justiţiei cu aşa ceva”, a 
recunoscut mult prea târziu Constantin Lucescu, apărătorul 
din oficiu al soților Ceauşescul5!1, În fapt, freneticul lor acu- 
zator. Inculpaţii au fost învinuiți că făcuseră 60.000 de victime, 
că organizaseră acțiuni armate împotriva cetățenilor şi puterii 
de stat, că au distrus bunuri, că încercaseră să fugă din țară, că 
deţineau peste un miliard de dolari în străinătate... În termenii 

juridici ai vremii: genocid asupra poporului român, acte de di- 
versiune, subminarea puterii de stat şi a economiei națio- 
nale1512, 

Dar dovada, unde-i dovada?, a reluat şi presa străină 
„impertinenţa” nevestei lui Ceauşescu. „Chiar Elveţia ne-a 
asigurat că ne va înapoia banii depozitați pe teritoriul său, a 
lansat Brucan noi legende. Fratele lui Nicolae Ceauşescu, 
Marin, era de 15 ani şeful misiunii comerciale la Viena. El a 
făcut depozitele din băncile elvețiene. A dispărut”1513. Dispă- 
ruse într-adevăr, din lumea aceasta, ucis sau sinucis în sediul 
agenţiei comerciale române din Viena. 

Din letargia în care fuseseră cu bună-ştiinţă aduşi pentru 
proces, Elena Ceauşescu a reacționat mai puternic la acuzele 
conturilor din străinătate şi la vestea că i s-au luat titlurile aca- 
demice. El n-a recunoscut tribunalul, dar a negat acuzațiile. A 
refuzat să facă declaraţii. A vorbit de agenturi şi lovitură de stat, 
i-a numit „simpli cetățeni” pe cei din completul de judecată, şi- 
a susținut vehement „dreptul” de-a da socoteală Marii Adu- 
nări Naţionale. „Nu înţelegea situația din țară, el avea drep- 
tatea lui”, după comentariul secretarului de partid din uni- 
tate1514. Dar însuşi tribunalul revoluţionar l-a persuadat că sunt 
mulți şi puternici aceia care, încă, îi apără. În acest punct, con- 
sensul a fost deplin între minţile încețoşate ale acuzaților şi ale 
acuzatorilor. 

Chestionat asupra morții generalului Milea, Ceauşescu a 
promis o anchetă. Mai spera, oare, uitându-se la Stănculescu 
cum face avioane de hârtie în sală?! Sau ascultând filipica 
judecătorului-colonel Gică Popa, care-l condamnase la moarte 
şi pe Mircea Răceanu?! „Puteam fi împuşcaţi fără mascarada 
asta!”, a declarat el după pronunţarea sentinţei. 

Le-au legat mâinile, cu sfori de împachetat, împotriva 
voinţei lor. 

Inițiativa de-a fi împreună i-a aparținut ei!”15. Cum au 
luptat, aşa voiau să moară. 

Nu şi-au dat seama însă că vor fi împuşcaţi imediat. Au 
crezut că-i vor urca în elicopter. „Legaţi-i şi la zid cu ei!” - le-a 
comandat Stănculescu paraşutiştilor aduşi de la Boteni pentru 
aceasta. Atunci şi-au dat seama şi condamnațţii că-i vorba de 
grabnica lor moarte!5!6. „Ce ne fac ăştia, Nicule?”, a strigat ea 
la vederea zidului execuţiei. Ne omoară ca pe câini, 
Nicule!"1517. 

Omul din Ceauşescu pierise, nu se ştie de când. Dar cu 
mult înainte de secera gloanţelor ce-l răsturnaseră cu ochii 
deschişi către cer. 

Poate, la 11 ani, pe drumul dintre Scorniceşti spre Capitală: 
copilul singur şi fără bani, lepădat între străini. 

Ori în închisorile şi lagărul tinereții. 

Sau omorât lent de otrava puterii. 

Neistovita iluzie a cauzei mondiale i-a curentat însă reflexele 
finale: revoluționarul întâmpină moartea cântând Intemaționala. 

Tacă-ţi gura!, l-a izbit paraşutistul, proiectându-l fulgerător 
sub tirul pistolului mitralieră. 

Foto 1 - Nicolae Ceaușescu la ședința Consiliului de Stat 
din 18 octombrie 1973. La stânga: Miron Constantinescu și 
Emil Bodnăraș; la dreapta: Vasile Vâlcu și Miu Dobrescu. 
(Sursa: S.A.N.I.C., Fond C.C. al P.C.R. -Fototeca, AF III 2116) 

Foto 2 - Nicolae Ceaușescu la Muzeul Guggenheim din New 
York (octombrie 1970). 

Foto 3 - Vizita oficială a lui Nicolae Ceaușescu în China 
(iunie 1971). În dreapta: Ciu Enlai. 





Foto 4 - Nicolae Ceaușescu la consfătuirea de lucru 
organizată la C.C. al P.C.R. privind activitatea în domeniul 
proiectării și construcțiilor industriale (21 septembrie 1976). 
(Sursa: S.A.N.I.C., Fond C.C. al P.C.R. -Fototeca, AF Il] 2119 vol. 4) 

Foto S$ - Vacanţa lui Nicolae Ceaușescu în Moldova și 


Delta Dunării din vara anului 1976. În stânga: Ion Iliescu. 
(Sursa: http;//fototeca.iiccr.ro, Fotografia 4F018) 

Foto 6 - Nicolae Ceaușescu la Congresul Uniunii 
Generale a Sindicatelor din Romania (6-8 aprilie 1981). În 


dreapta: Cornel Onescu. 
(Sursa: S.A.N.I.C., Fond C.C. al P.C.R. -Fototeca, AF III 1894) 

Foto 7 - Vizita lui Nicolae Ceauşescu în Mongolia, 21-24 
iunie 1971. În stânga: lon-Gheorghe Maurer. 





Foto 8 - Vizita lui Nicolae Ceauşescu în Egipt (2-6 aprilie 
1972). În stânga: Corneliu Mănescu. 


398 | VIAȚA LUI CEAUŞESCU 





Foto 10 - Nicolae Ceaușescu la Gala laureaţilor a 
Festivalului Cântarea României (11 iunie 1977). 
(Sursa: S.A.N.I.C., Fond C.C. al P.C.R. -Fototeca, AF II] 2167 vol. 2) 

Foto 11 - Nicolae Ceaușescu la ședința activului de partid 
al Uniunii Scriitorilor (30 aprilie 1977). 
(Sursa: S.A.N.I.C., Fond C.C. al P.C.R. -Fototeca, AF III 2167 vol. 2) 





Foto 12 - Reinvestirea lui Nicolae Ceaușescu în funcţia de 
Preşedinte al Republicii Socialiste România (1980). 

Foto 13 - Nicolae Ceauşescu la Congresul al XI-lea al 


P.C.R. (noiembrie 1974). În stânga: Constantin Pârvulescu. 
(Sursa: S.A.N.I.C., Fond C.C. al P.C.R. -Fototeca, AF III 1967) 





Foto 14 - Nicolae Ceaușescu în vizită de lucru pe șantierul 
Centralei nuclear-electrice de la Cernavoda (martie 1989). 


TIRANUL |401 





Foto 15 - Nicolae Ceaușescu și H.O. Ruding, directorul 
executiv al Fondului Monetar Internaţional (20 iunie 1977). 
(Sursa: S.A.N.I.C., Fond C.C. al P.C.R. -Fototeca, AF III 2291) 





Foto 16 - Nicolae Ceaușescu și Willy Brandt, cancelarul 
Republicii Federale Germane (iunie 1973). 

Foto 17 - Vizită de lucru a lui Nicolae Ceaușescu în 
București, după cutremurul din 1977 (30 aprilie 1977). 
(Sursa: S.A.N.I.C., Fond C.C. al P.C.R. -Fototeca, AF III 2167 vol. 2) 





Foto 18 - Nicolae Ceaușescu și Jean-Bedel Bokassa în timpul 
vizitei în Republica Africa Centrală (martie 1972). 

Foto 19 - Nicolae Ceaușescu și Leonid Brejnev la semnarea 
Actului Final de la Helsinki (1 august 1975). 

Foto 20 - Nicolae Ceaușescu și Richard Nixon la balconul 
Casei Albe din Washington (decembrie 1973). 


LUA CEAUSESCU 


Foto 21 - Nicolae Ceaușescu și Jimmy Carter în curtea Casei 
Albe din Washington (aprilie 1978). 


Foto 22 - Nicolae Ceauşescu la ceremonia semnării Actului 
Final de la Helsinki (1 august 1975). 

Foto 23 - Întrevederea lui Nicolae Ceaușescu cu Yasser 
Arafat, în timpul vizitei în Egipt (aprilie 1972). 

Foto 24 - Nicolae Ceauşescu și Anwar Sadat, în timpul vizitei 
în Egipt (aprilie 1972). 


406 | VILA PALID CEAUSESCU 





Foto 25 - Nicolae Ceaușescu în vizită de lucru pe 
Platforma industrială Colibași (17 septembrie 1976). 
(Sursa: S.A.N.I.C., Fond C.C. al P.C.R. -Fototeca, AF III 2119 vol. 4) 





Foto 26 - Nicolae Ceaușescu în vizită de lucru la o fabrică de 
pantofi. 

Foto 27 - Nicolae Ceaușescu și Valery Giscard d'Estaing, 
președintele Franței (martie 1979). 

Foto 28 - Nicolae Ceauşescu în vizită de lucru la 
Magazinul Universal BIG Berceni, 25 februarie 1975. 
(Sursa: S.A.N.I.C., Fond C.C. al P.C.R. -Fototeca, AF III 1970) 

Foto 29 - Nicolae Ceaușescu și David Rockefeller, 
preşedintele băncii Chase Manhattan (decembrie 1973). 

Foto 30 - Nicolae Ceauşescu la manifestaţia de 23 august 
1974. În dreapta: în uniformă militară, lon Ioniţă. 

Foto 31 - Nicolae Ceaușescu și Armand Hammer, liderul 
delegaţiei oamenilor de afaceri americani aparținând corporației 
„Occidental Petroleum“ (27 mai 1977). 

(Sursa: S.A.N.I.C., Fond C.C. al P.C.R. -Fototeca, AF III 2291) 





Foto 32 - Nicolae Ceaușescu în vizită de lucru la un C.A.P. 
din jud. Constanţa (4 iulie 1980). 
(Sursa: S.A.N.I.C., Fond C.C. al P.C.R. -Fototeca, AF III 2110 vol. 4) 

Foto 33 - Nicolae Ceaușescu în faţa unor machete de 


sistematizare Bucureștiului (29 octombrie 1976). 
(Sursa: S.A.N.I.C., Fond C.C. al P.C.R. -Fototeca, AF III 2119 vol. 4) 





Foto 34 - Nicolae Ceaușescu la înmormântarea mamei sale, 
Alexandrina (iulie 1977). 

Foto 35 - Nicolae Ceaușescu alături de fiul său Nicușor, în 


vizită de lucru la Canalul Dunăre-Marea Neagră (1985). 
(Sursa: S.A.N.I.C., Fond C.C. al P.C.R. -Fototeca, AF III 2289) 

Foto 36 - Nicolae Ceauşescu la Congresul al XII-lea al P.C.R. 
(noiembrie 1979). În stânga: Ilie Verdeț. 

Foto 37 - Nicolae Ceaușescu în vizită de lucru pe șantierul 
centrului civic din București (1987). 

Foto 38 - Nicolae Ceaușescu la inaugurarea celui de-al 


doilea tronson al metroului bucureștean (28 decembrie 1981). 
(Sursa: S.A.N.I.C., Fond C.C. al P.C.R. -Fototeca, AF III 2109 vol. 7) 

Foto 39 - Nicolae Ceaușescu în vizită de lucru la Canalul 
Dunăre-Marea Neagră (1984). 





Foto 40 - Nicolae Ceaușescu în vizită oficială în China (mai 
1978). În dreapta: Hua Goafeng. 

Foto 41 - Nicolae Ceaușescu și Mihail Gorbaciov la „hora 
prieteniei“, în timpul vizitei secretarului general al PCUS 


din mai 1987. 
(Sursa: S.A.N.I.C., Fond C.C. al P.C.R. -Fototeca, AF III 2294) 





Foto 42 - Convorbirile oficiale dintre Nicolae Ceaușescu 
şi Mihail Gorbaciov, în timpul vizitei secretarului general al 


PCUS din mai 1987. 
(Sursa: S.A.N.I.C., Fond C.C. al P.C.R. -Fototeca, AF III 2294) 

Foto 43 - Consfătuirea Comitetului Politic Consultativ al 
Tratatului de la Varşovia, Berlin, 27 mai 1987. De la dreapta 
la stânga: Jânos Kâdâr, Gustâv Husâk, Erich Honecker, 
Mihail Gorbaciov, Nicolae Ceaușescu, Wojciech Jaruzelski, 
Todor Jivkov. 





Foto 44 - Sedinţa CPEx al C.C. al P.C.R. din 24 mai 1977. 
De la dreapta la stânga: Paul Niculescu-Mizil, Ilie Verdeț, 
Elena Ceaușescu, Ștefan Voitec, Nicolae Ceaușescu, Manea 
Mănescu, Gogu Rădulescu, Cornel Burtică, Leonte Răutu, 
Virgil Trofin. 

(Sursa: S.A.N.I.C., Fond C.C. al P.C.R. -Fototeca, AF III 2167 vol. 2) 

Foto 45 - Nicolae Ceaușescu în mijlocul greviștilor din Valea 


Jiului (august 1977). În dreapta: Ilie Verdeț; în stânga: 
muncitorul Constantin Dobre. 





Foto 46 - Vizita lui Nicolae Ceauşescu în SUA, aprilie 1978. 


În stânga, cu ochelari, loan-Mihai Pacepa. 

Foto 47 - Nicolae Ceaușescu și Jânos Kâdâr la Oradea 
(iunie 1977). 
(Sursa: S.A.N.I.C., Fond C.C. al P.C.R. -Fototeca, AF III 2308) 





Foto 48 - Nicolae Ceaușescu la Sesiunea Marii Adunări 
Naţionale din 17 aprilie 1989, unde s-a votat interzicerea 
contractării creditelor din străinătate. În dreapta: Elena 
Ceaușescu, Constantin Dăscălescu, Emil Bobu. 

Foto 49 - Nicolae Ceaușescu la Congresul al XIV-lea al PCR, 
noiembrie 1989. 





Foto 50 - Întâlnirea de la Moscova dintre Mihail Gorbaciov şi 
Nicolae Ceaușescu (decembrie 1989). 

Foto 51 - Nicolae Ceaușescu în vizită la Teheran, Iran 
(decembrie 1989). 





Foto 52 - Nicolae Ceaușescu la balconul CC al PCR (22 
decembrie 1989). 

Ceauşescu” de la postul de la televiziune Antena 1, realizator Marius 
Tucă. Invitaţi: generalul Victor Atanasie Stănculescu, Gelu Voican- 
Voiculescu, generalul Andrei  Kemenici, generalul magistrat 
Constantin Lucescu, coloneii Viorel Domenico şi lonel Boeru, maiorul 
Constantin Paisie, analistul Jon Cristoiu, din decembrie 1999 

Emisiunea „Mistere şi conspirații” de la postul TVR 2, realizator 
Florin Iaru, invitați Virgil Tănase şi Liviu Tofan, 15 octombrie 2014 


III. Colecții de presă 


„Adevărul“ (2011-2012) 

„Jurnalul Naţional” (2005-2011) 

„Scînteia” (1966-1989) 

„Scînteia”, supliment al „Jurnalului Naţional” (2009) 


IV. Memorii, jurnale, însemnări 


Andrei Ştefan, Lavinia Betea, Stăpânul secretelor lui Ceauşescu. 1 se 
spunea Machiavelli. Ştefan Andrei în dialog cu Lavinia Betea, Bucureşti, 
Adevărul, 2011 

Andronic Stelian Octavian, 36 de ani în serviciile secrete ale României. 
Memorii: din respect pentru adevăr, Bucureşti, Editura Compania, 2008 

Brucan Silviu, Generaţia irosită, Bucureşti, Editura Univers & 
Calistrat Hogaş, 1992 

Carter Jimmy, Keeping faith: memoirs of a president, University of 
Arkansas, 1995 

Chelaru Rodica, Culpe care nu se uită. Convorbiri cu Cornel Burtică, 
Bucureşti, Editura Curtea Veche, 2001 

Coman lon, Omul se duce, faptele rămân, Bucureşti, Editura 
Meditaţii, 2007 

Commeliu Mănescu în dialog cu Lavinia Betea. Convorbiri neterminate, 
laşi, Polirom, 2001 

Cristea Adrian Eugen, A fi sau a avea, Amintirile unui ofițer de 
securitate şi gardă prezidenţială, Bucureşti, Editura Paco, 2008 

Curticeanu Silviu, Mărturia unei generații trăite, Bucureşti, Editura 
Albatros, 2000 

Curticeanu Silviu, Meditaţii  necenzurate, Bucureşti, Editura 
Historia, 2007 

Dobrescu Maria, La curtea lui Ceauşescu, Dezvăluirile Suzanei 
Andreiaş despre viața de familie a cuplului prezidenţial, Bucureşti, Editura 
Armalteea, 2004 | 

Fahmy Ismail, Negotiating for Peace in the Middle East, London, 
Routledge, 2013 

Gorbaciov Mihail, Anti-memoires, Paris, Edition Odile Jacob, 1993 

Govrin Yosef, Israeli-Romanian Relations at the End of the Ceausescu 
Era: As Observed by Israel's Ambassador to Romania, 1985-89, London, 
Frank Cass, 2002 

Govrin Yosef, Relaţiile israelo-române la sfârşitul epocii Ceauşescu, 
Bucureşti, Editura Efes, 2007 

Graciov Andrei, L'histoire vraie de la fin de URSS. Le Naufrage de 
Gorbatchev, Paris, Edition du Rocher, 1992 

Hossu-Longin Lucia, Faţă în față cu generalul lon Mihai Pacepa, 
Bucureşti, Humanitas, 2009 

lakovlev Alexandr, Ce vrem să facem din Uniunea Sovietică. 
Convorbire cu Lilly Marcou, Bucureşti, Editura Humanitas, 1991 

lakovlev Alexandr, Lilly Marcou, Ce gue nous voulons faire de 
l'Union Sovietique, Paris, Edition du Seuil, 1991 

Leahu Gheorghe, Martor al demolării Bucureştilor, Analele Sighet 10, 
Anii 1973-1989: Cronica unui sfârşit de sistem, Bucureşti, Fundația 
Academia Civică, 2003 

Lipatti Valentin, În tranşeele Europei: amintirile unui negociator, 
Bucureşti, Editura Militară, 1993 

Marele şoc. Din finalul unui secol scurt. lon Iliescu în dialog cu 
Vladimir Tismăneanu despre comunism, postcomunism, democrație, Prefață 
de prof. Dinu C. Giurescu, Bucureşti, Editura enciclopedică, 2004 

Năstăsescu Violeta, Elena - Ceauşescu, Confesiuni fără frontiere, 
Bucureşti, Editura Niculescu, 2011 

Neagoe Marin, 35 de ani umbra lui Ceauşescu, Bucureşti, Editura 
Lumea magazin, 2005 

Nicolae M. Nicolae, O lume aşa cum am cunoscut-o. Amintirile unui 
fost ambasador al României, Bucureşti, Editura Pro Domo, 2000 

Niculescu-Mizil Paul, O istorie trăită, Bucureşti, Editura 
Enciclopedică, 1997 

Niculescu-Mizil Paul, Amintiri despre Zhou Enlai, Un mare om al 
secolului nostru, Dosarele istoriei, 6/ 1997 

Ochii şi urechile poporului. Convorbiri cu generalul Nicolae Pleşiţă, 
Dialoguri consemnate de Viorel Patrichi în perioada aprilie 1999 - ianuarie 
2001, Prefaţă de Dan Zamfirescu, Bucureşti, Editura lanus, Inf. SRL, 
2001 

Olteanu Constantin, România o voce distinctă în Tratatul de la 
Varşovia. Memorii 1980-1985. Dialog cu Dumitru Avram, Bucureşti, 
Editura Aldo,1999 

Pacepa lon Mihai, Orizonturi roşii, Amintirile unui general de 
securitate, Bucureşti, Editura Venus, 1992 

Popescu Dumitru, Am fost şi cioplitor de himere. Un fost lider 
comunist se destăinuie, convorbire realizată de loan Tecşa, Bucureşti, 
Editura Expres, 1994 

Popescu Dumitru, Cronos autodevorându-se... Memorii, vol. 1, 
Aburul halucinogen al cernelii, Bucureşti, Curtea Veche, 2005 

Popescu Dumitru, Cronos autodevorându-se... Memorii, vol. II, 
Panorama răsturnată a mirajului politic, Bucureşti, Curtea Veche, 2006 

Popescu, Dumitru, Cronos autodevorându-se... Memorii, vol. III, 
Artele în mecenatul etatist, Bucureşti, Curtea Veche, 2006 

Popescu Dumitru, Cronos autodevorându-se... Memorii, vol. IV, 
Angoasa putrefacției, Bucureşti, Curtea Veche, 2006 

Popescu Dumitru, Cronos autodevorându-se... Memorii, vol. V, 
Reducţia celulară, Bucureşti, Curtea Veche, 2007 

Răceanu Mircea, Infem 89. Povestea unui condamnat la moarte, 
Bucureşti, Editura Silex, 2000 

Regina Noor, Calea spre credință. Memorii, Bucureşti, Editura RAO, 
2008 | 

Sfetcu Paul, 13 ani în anticamera lui Dej, Prefaţă, selecţie a textului 
şi note de Lavinia Betea, ediţia a II-a, Bucureşti, Editura Curtea Veche, 
2008 

Simionescu Dragoş, În umbra puterii, vol. II, Bucureşti, Editura 
Paco, 2013 

Stănescu Flori, Paul Goma, Dialog, Bucureşti, Editura Vremea, 
2008 


V. Interviuri nepublicate 


Romulus Budura, translator de limbă chineză, 14 mai 2014 

Vasile Buga, translator de limbă rusă, 6 iulie 2013 

Lt. col. Ion Chiţoiu, fost aghiotant al Elenei Ceauşescu, 11 aprilie 
2014 

Ion Coman, 4 decembrie 2008; 

Col. (r) Eugen Adrian Cristea şi col. (r) Dumitru Burlan, 15 
septembrie 2009 

Gheorghe Dinulescu, preot Petreşti, 10 februarie 2009 

Tiberiu Iovan, translator de limbă bulgară, septembrie 2008 

Constantin Neacşu, fost primar la Scorniceşti (1979 -1989, 1996- 
2000), octombrie 2011 | 

Constantin Olteanu, 24 aprilie şi 8 iulie 2009 

Gheorghe Stoica, translator de limbă rusă, 6 iulie 2013 

Jon Stoian, 15 mai 2011 

Intervenţia lui Florea Dumitrescu din cadrul colocviului De ce? 
Cum? Când? Aderarea României la FMI, organizat de Fundaţia 
Europeană Titulescu din Bucureşti, la 15 noiembrie 2012. 


VI. Lucrări speciale 


Arachelian Vartan, În fața dumneavoastră, Revoluţia şi personajele 
sale, Cuvânt înainte Constantiniu Florin, Bucureşti, Editura Nemira, 
1998 

Aron Raymond, Lupta de clasă. Noi prelegeri despre societățile 
industriale, laşi, Editura Polirom, 1999 

Aucouturier Michel, Realismul socialist, Cluj-Napoca, Editura 
Dacia, 2001 

Barbă Gheorghe, Dostoizvski şi Soljenițin, doi profeți ai Rusiei, 
Bucureşti, Editura „C.R.L.R.”, 2013 

Bălănescu Flori, Ana Maria Cătănuş, Mişcarea Goma, în România 
(1945-1989), în „Enciclopedia regimului comunist. Represiunea. F-O”, 
Bucureşti, I.N.S.T., 2012 

Berindei Dan, Istoria Academiei Române (1866-2006), Bucureşti, 
Editura Academiei Române, 2006 

Betea Lavinia (coord.), Cristina Diac, Florin-Răzvan Mihai, Ilarion 
Țiu, Viaţa lui Ceauşescu, vol. 1, Licenicul Partidului, Bucureşti, Editura 
Adevărul Holding, 2012 

Betea Lavinia (coord.), Cristina Diac, Florin-Răzvan Mihai, Ilarion 
Țiu, Viața lui Ceauşescu, vol. 2, Fiul Poporului, Bucureşti, Editura 
Adevărul Holding, 2013 

Betea Lavinia, Lucrețiu Pătrăşcanu. Moartea unui lider comunist, 
Studiu de caz, Ediţia a Ill-a revăzută şi adăugită, Bucureşti, Editura 
Curtea Veche Publishing, 2011 

Betea Lavinia, Maurer şi lumea de ieri, Arad, Editura Fundației 
„loan Slavici”, 1995 

Betea Lavinia, Mentalităţi şi remanenţe comuniste, Bucureşti, Editura 
Nemira, 2005 

Betea Lavinia, Cristina Diac, Florin-Răzvan Mihai, Ilarion Țiu, 
Lungul drum spre nicăieri. Germanii din România deportaţi în URSS, 
Târgovişte, Editura Cetatea de Scaun, 2012 

Betea Lavinia, Partea lor de adevăr, Bucureşti, Editura Compania, 
2007 

Betea Lavinia, Poveşti din Cartierul Primăveni, Bucureşti, Editura 
Curtea Veche Publishing, 2010 

Betea Lavinia, Psihologie politică. Individ, lider, mulțime în regimul 
comunist, laşi, Editura Polirom, 2001 

Boniface Pascal, Relaţiile Est-Vest (1945-1991), laşi, Editura 
Institutul European, 1998 

Buga Vasile, Pe muchie de cuţit, Relaţiile româno-sovietice, 1956-1989, 
Bucureşti, Academia Română, Institutul Naţional pentru Studiul 
Totalitarismului, 2013 

Burakowski Adam, Dictatura lui Nicolae Ceauşescu, 1965-1989. 
Geniul Carpaţilor, laşi, Editura Polirom, 2011 

Carrere d'Encausse Hâlene, Triumful națiunilor, Bucureşti, Editura 
Remember, 1993 

Cartianu Grigore, Sfârşitul Ceauşeştilor, Să mori împuşcat ca un 
animal sălbatic, Bucureşti, Editura Adevărul Holding, 2010 

Cătănuş Dan, Intelectuali români în arhivele comunismului, 
Bucureşti, Editura Nemira, 2006 

Chiriţoiu Mircea, Ecoul românesc al polemicii sovieto-chineze, în 
„Dosarele istoriei”, Nr. 6/1997 

Ciocârlie Livius, Paradisul derizoriu. Jurnal despre indiferenţă, 
Bucureşti, Editura Humanitas, 1993 

Cojocaru Gheorghe E., Confruntarea sovieto-română pe frontul 
ideologic din RSS Moldovenească (1968-1979), laşi, Tipo Moldova, 2013 

Compagnon Beatrice, Anne Thevenin, O cronologie a secolului XX, 
Principalele tendințe şi datele cele mai importante, Bucureşti, Editura All 
Educaţional, 2000 

Consiliul Naţional pentru Studierea Arhivelor Securității, Membrii 
CC al PCR 1945-1989, Dicţionar, coordonator Florica Dobre, Studiu 
introductiv Nicoleta lonescu-Gură, Bucureşti, Editura Enciclopedică, 
2004 

Constantin lon, Direcţia de Informaţii Externe, în „Enciclopedia 
regimului comunist (1945-1989), Represiunea”, vol. A-E, Bucureşti, 
INST, 2011 

Cosma Neagu, lon Stănescu, „Adevăruri” demontate, Bucureşti, 
Editura Paco, f.a. 

Cosma Neagu, lon Stănescu, De la iscoadă la agentul modern în 
spionajul şi contraspionajul românesc, Bucureşti, Editura Paco, 2001 

Dahrendorf Ralf, Reflecţii asupra revoluției din Europa, Bucureşti, 
Editura Humanitas, 1993 

Dincă Lucian, Vânători cu Ceauşescu şi nomenclatura, Tg. Mureş, 
Editura Tipomur, 1994 

Domenico Viorel, După execuție a nins, Bucureşti, Editura 
Adevărul Holding, 2011 

Domenico Viorel, Revoluţia de ghips, Bucureşti, Editura Adevărul 
Holding, 2011 

Domenico Viorel, De cealaltă parte a baricadei, Demnitari comunişti în 
Revoluția din Decembrie 1989, Bucureşti, Editura IRRD, 2012 

Dorozynsky Alexandre, Eu Vladimir Ulianov zis Lenin, Bucureşti, 
Pro Editură şi Tipografie, 2001 

Gabanyi Anneli Ute, Cultul lui Co iieseui laşi, Editura Polirom, 
2003 

Gabanyi Anneli Ute, Revoluţia neterminată, Bucureşti, Editura 
Fundației Culturale Române, 1999 

Georgescu Mitică, Vânătorile lui Ceauşescu aşa cum au fost, 
Bucureşti, Editura Corint, 2003 

Georgescu Vlad, România anilor 80, Miinchen, Colecţia „Clio fără 
mască”, Joe Dumitru Verlag, 1994 

Guimond S., F. Tougas, Sentimente de injustiție şi acțiuni colective: 
privarea relativă în Stereotipuri, discriminare şi relaţii intergrupuri (coord. 
R.Y. Bourhis, J.F. Leyens), laşi, Editura Polirom, 1997 

_Hamelet Michel-P., Nicolae Ceauşescu, biografie şi texte selectate, 
Bucureşti, Editura Politică, 1971 

Harrington Joseph F., Bruce ]. Courtney, Relaţii româno-anericane 
(1940-1990), Iaşi, Institutul European, 2002 | 

Iaşi, 14 decembrie 1989, Începutul revoluției române?, Ediţie îngrijită şi 
cuvânt înainte de Florescu Gheorghe I. şi Cassian Maria Spiridon, 
Oradea, Editura Cogito, 2000 

Ioanid Radu, Răscumpărarea evreilor, laşi, Polirom, 2000 

lonescu Olbojan, Gheorghe, Good bye, domnule Pacepa, ISIS Rai, f.l., 
f.a. 

lonescu Mihail E., Romania, Ostpolitik and the CSCE, 1967-1975, în 
Oliver Bange, Gottfried Niedhart (eds.), „Helsinki 1975 and the 
Transformation of Europe”, New York, Oxford, Berghahn Books, 
2008 

Ioniță Cecilia, Istorii vechi şi noi, Bucureşti, Editura Printech, 2011 

Istrățescu Elena, Premise ale elaborării „Tezelor din iulie”. Revoluția 
culturală chineză în dezbaterea Şedinţei Comitetului Executiv al CC al PCR- 
25 iunie 1971 în „Analele Sighet 9, Anii 1961-1972: Țările Europei de 
Est între speranțele reformei şi realitatea stagnării”, Bucureşti, 
Fundația Academia Civică, 2001 

Istrățescu Elena, Premise ale elaborării „Tezelor din iulie“. Revoluţia 
culturală chineză în dezbaterea Şedinţei Comitetului Executiv al CC al PCR- 
25 iunie 1971 în „Analele Sighet 9, Anii 1961-1972: Țările Europei de 
Est între speranţele reformei şi realitatea stagnării”, Bucureşti, Editura 
Fundaţia Academia Civică, 2001 

Jela Doina, Cătălin Strat, Mihai Albu, Afacerea Meditaţia trans- 
cendentală, Bucureşti, Editura Humanitas, 2004 

Korabliov Aleksandr, Apele tulburi ale „Donului liniştit”, Bucureşti, 
Editura Albatros, 2004 

Lakatos Artur, Câteva premise privind vizita lui Nixon în România, în 
„Acta Musei Napocensis”, nr. 47/1i, 2010 

Marion Georges, O convorbire cu unul din principalii liden. „Partidul 
Comunist a fost absent în procesul revoluționar şi vom face în aşa fel încât să 
rămână aşa”, declară domnul Silviu Brucan, Le Monde, 30 decembrie 
1989 

Mihailide Mihail, Medicii şi seducția puterii. Miniştrii sănătății (1945- 
1989), Editura Viaţa medicală românească, Bucureşti, 2014 

Ministerul Educaţiei şi Învățământului, Cunoştinţe social-politice, 
Manual pentru clasa a X-a (coordonatori lon Ardeleanu, Olivia Clătici), 
Bucureşti, Editura Didactică şi Pedagogică 

Morus Thomas, Utopia, Bucureşti, Editura Best Publishing, 2001 
Murgescu Bogdan, România şi Europa: acumularea decalajelor 
economice (1500-2010), Iaşi, Polirom, 2010 
Oancea Claudiu, When Forgers of Steel Become Creators of Art: The 
National Festival „Song to Romania”, 1976-1989, Budapest, Central 
European University, 2007 
Păiuşan Cristina, Relaţiile româno-israeliene (1948-1978), Bucureşti, 
Historia Editura Universitară, 2008 
Pelin Mihai, DIE 1945-1980. Din culisele spionajului românesc, 
Bucureşti, Editura Evenimentul Românesc, 1997 
Pelin Mihai, Marele rapt regal, Bucureşti, Editura Kullusys, 2006 
Platon, Opere, vol. 6, Ediţie îngrijită de Constantin Noica şi Petru 
Creția, Bucureşti, Editura Ştiinţifică şi Enciclopedică, 1989 
Popescu Claudia Rodica, Industria României în secolul XX, Analiză 
geografică, Bucureşti, Editura Oscar Print, 2000 
Preda Marin, Delirul, Bucureşti, Editura Cartea Românească, 1975 
Preda Marin, Jurnal intim. Carnete de atelier, Introducere de Eugen 
Simion, Ediţie îngrijită de Eugen Simion şi Oana Soare, Bucureşti, 
Editura Cartex Serv, 2008 
Răceanu Mircea, Cronologie comentată a relațiilor româno-americane: 
de la începutul cunoaşterii reciproce până la prăbuşirea regimului comunist 
în România, 1989, Bucureşti, Silex, 2005 
Răceanu Mircea, Istoria clauzei națiunii celei mai favorizate în relaţiile 
româno-americane, Bucureşti, Editura Institutul Naţional pentru 
Memoria Exilului Românesc, 2009 
Rogojan Aurel I., Fereastra serviciilor secrete, România în jocul 
strategiilor globale, Bucureşti, Editura Compania, 2011 
Roguski Camil, Adevăruri interzise, Bucureşti, Editura Lucman, 
2005 | 
Roman Toma jr., Ceauşescu văzut de aproape, Bucureşti, Editura 
Curtea Veche, 2008 
Scurtu loan, Istoria românilor de la Carol I la Nicolae Ceauşescu, 
- Bucureşti, Editura Mica Valahie, 2010 
Siani-Davis Peter, Regoluția Română din decembrie 1989, Bucureşti, 
Editura Humanitas, 2006 
Soulet Jean-Paul, Istoria comparată a statelor comuniste din 1945 până 
în zilele noastre, laşi, Editura Polirom, 1997 

Spiridon Nicoleta, Greva minerilor din valea Jiului din 1977, în 
„România 1945-1989. Enciclopedia regimului comunist. Represiunea, 
vol. II, F-O”, Bucureşti, INST, 2012 

Stanciu Cezar, Războiul nervilor. Dispute Ceauşescu-Brejnev, 1965- 
1971, Târgovişte, Editura Cetatea de Scaun, 2011 

Stonor Sauders Frances, Qui mene la danse? La CIA et la guerre froude 
culturelle, Paris, Editions Denoel, 2003 

Szavai Janos, Ungaria, Bucureşti, Editura Corint, 2002 

Șimăndan Emil, Întrebătorul din Agora, Revoluţia Română din 
decembrie 1989 de la Arad (ediţia a Il-a revăzută şi adăugită), Arad, 
Editura Fundaţiei „loan Slavici”, 2008 

Tănase Stelian, Acasă se vorbeşte în şoaptă, Bucureşti, Editura 
Compania, 2002 

Tănase Stelian, Istoria cădeni regimurilor comuniste, (ediţia a II-a), 
Bucureşti, Editura Humanitas, 2009 

Thom Francoise, Limba de lemn, Bucureşti, Editura Humanitas, 
1993 

Thom Francoise, Sfârşiturile comunismului, Bucureşti, Editura 
Humanitas, 1996 

Tismăneanu Vladimir (coord.), Raport final. Comisia Prezidenţială 
pentru Analiza Dictaturii Comuniste din România, Bucureşti, Humanitas, 
2007 

Valier Jacques, Istoria gândirii economice de la Aristotel până azi, 
Bucureşti, Compania, 2009 

Vasilieva Larisa, Doamnele Kremlinului, Fapte, amintiri, documente, 
zvonuri, legende şi punctul de vedere al autorului, traducere, Chişinău, 
Universitas, 1993 

Wagner Heather Lehr, Anwar Sadat and Menachem Begin. 
Negotiating for Peace in the Middle East, New York, Chelsea House, 
2007 

Watts Larry L., Cei dintâi vor fi cei de pe urmă, România şi sfârşitul 
războiului rece, Bucureşti, Editura RAO, 2013 

Watts Larry, Fereşte-mă, Doamne, de prieteni..., Bucureşti, Editura 
RAO, 2011 (ediție promoțională) 

Werth Nicolas, Istoria Uniunii Sovietice de la Hruşciov la Gorbaciov, 
Bucureşti, Editura Corint 

Zhisui Li, Viaţa particulară a preşedintelui Mao, Bucureşti, Editura 
Elit, 1997 

VII. Articole apărute în periodice şi presa online 
Aici Radio Europa Liberă! Noua doctrină de apărare a Ungariei: 


„Inamicul nu e Vestul, ci România”, în „Scînteia - Jurnalul României. 
1989 - Acum 20 de ani”, supliment al „Jurnalului Naţional”, 18 iunie 
2009 

Agenţia Infomina, Barbara Bush a gustat în Ungaria cele mai bune 
căpşuni din România în „Scânteia - Jurnalul României 1989 - Acum 20 
de ani”, supliment al „Jurnalului Naţional”, 7, 13 iulie 2009 

Agenţia Infomina, Creşte izolarea pe plan internațional a României, în 
„Scânteia - Jurnalul României 1989 - Acum 20 de ani”, supliment al 
„Jurnalului Naţional”, 31 martie 2009 

Albuţ George, Asalt asupra Ambasadei României din Budapesta, în 
„Scânteia - Jurnalul României 1989 - Acum 20 de ani”, supliment al 
„Jurnalului Naţional”, 12 decembrie 2009 

Albuţ George, Ultima noapte a regimului Ceauşescu văzută de la 
Budapesta, în „Scânteia -— Jurnalul României. 1989 - Acum 20 de ani”, 
supliment al „Jurnalului Naţional”, 15 decembrie 2009 

Albuţ George, Lingaria nu a permis vizita fratelui lui Ceauşescu, Ilie, la 
Budapesta, în 1989, în „Scânteia - Jurnalul României 1989 - Acum 20 
de ani”, supliment al „Jurnalului Naţional”, 14 decembrie 2009 

Belciuganu Răzvan, „Corbii“ cei dragi ai lui Iliescu şi puii lor. De la 
Militaru şi Kostyal, la Ponta şi Antonescu, în „Jurnalul Naţional”, 17 
septembrie 2012 

Belciuganu Răzvan, Cum s-a îndeplinit porunca dictatorului: plata 
anticipată a creditelor internaționale, în „Scînteia - Jurnalul României. 
1989 - Acum 20 de ani”, supliment al „Jurnalului Naţional”, 31 martie 
2009 

Belciuganu Răzvan, Dezvăluirile guvernatorului Băncii Naţionale a 
României, în „Scânteia - Jurnalul României. 1989 - Acum 20 de ani”, 
supliment al „Jurnalului Naţional”, 28 martie 2009 

Betea Lavinia, 15 noiembrie 1987-15 noiembrie 2012, Vieţi distruse de 
revolta de la „Steagul Roşu” din Braşov. 25 de ani de ani fără dreptate, în 
„Adevărul“, 15 noiembrie 2012 

Cel de-al treilea volum înfăţişează evoluţia acestui personaj 

emblematic al secolului XX în perioada 1971-1989. Pe funda- 
lul sfârşitului de război rece şi a schimbărilor petrecute în 
lume, despotul bântuit de mesianism derulează strategii ale 
puterii care-l fac din ce în ce mai urât de popor. 
„Autorii prezintă şi analizează faţa văzută şi nevăzută de con- 
temporani a unor evenimente și fenomene distincte ale 
societăţii româneşti din această perioadă precum: relaţiile 
româno-chino-sovietice; poziţia României în CAER şi în 
Tratatul de la Varşovia; afacerile României cu ţările în curs de 
dezvoltare, angajarea și plata creditelor externe; strategiile 
de prestigiu şi influenţă ale secretarului general; reacţiile 
româneşti la perestroika sovietică; relaţiile Ceaușeştilor cu 
ceilalți componenți ai nucleului de decizie în preajma 
sfârşitului. 

Cartea răspunde unor întrebări care s-au pus deseori în 
ultimul sfert de veac, precum acestea: a copiat sau nu liderul 
român modelul cultural maoist?; l-au minţit sau nu 
subordonații direcţi în privinţa recoltelor record şi a crizei 
populaţiei?; de ce şi-a asociat nevasta la putere?; de ce-a făcut 
datoria externă şi cum a plătit-o?; de ce şi cum s-au unit 


sovieticii şi americanii împotriva lui?; aveau ori nu 
Ceaușeştii bani albi pentru zile negre?; de ce a rămas Nicolae. 


Ceauşescu în memoria colectivă a românilor drept cel mai 
apreciat şi cel mai detestat politician român?... Şi încă altele... 

